
FĂRĂ PATIMI 


Există o sută de feluri de a scrie istoria, afirma cineva, lăsînd să se 
înţeleagă că subiectivismul, circumstanţa, interesul de moment etc. sînt 
de natură să o modeleze în funcţie de anumite imperative. Deşi istoria 
îşi are propria logică, adesea ea a fost, totuşi, obiect de tîrg şi conjunctură. 
Raționamentul este aplicabil aproape pentru toate popoarele şi cu asupra 
de măsură în cazul celor situate în zone geografice îndelung bîntuite de 
ultragii politice şi confruntate cu duritatea unor realităţi potrivnice. 

Republica Moldova nu este o excepţie, ci mai curînd un sinistru 
exemplu în care trecutul şi istoria au fost adesea transformate în influente 
pîrghii ale puterii. Autorii strimbelor cronici ticluite în cei aproape 200 de 
ani trecuţi de la 1812, în special după '44, au ştiut foarte bine că, dacă 
vor reuşi să ne posede trecutul, vor avea şanse reale de a ne stăpîni şi 
prezentul. De aceea trecutul ne-a fost re-compus fără încetare, 
basarabenii fiind mereu captivii unui blocaj informaţional fără precedent. 
Această perfidă subjugare prin istorie (şi nu numai!) a implicat erodarea 
lentă a conştiinţei noastre naţionale. Minciuna, denaturarea premeditată 
a faptelor, ambiguitatea, incertitudinea, suspiciunea, toate îmbălsămate 
în mitul salvatorului de la răsărit, ne-au impus o anume istorie, deci şi un 
anume trecut. Or, aşa cum afirma marele om de ştiinţă şi cultură 
B. -P. Hasdeu, trecutul este uşa viitorului. Ce fel de uşă ni se deschidea 
nouă? Spre care viitor? E întîmplător, oare, că problema originii, a 
denumirii corecte a limbii şi a neamului a constituit o axă, o coloană 
infinită, acumulînd de-a lungul a două veacuri strădania, martirajul, dar 
şi încrederea în dreptate, optimismul şi spiritul temerar ale tuturor 
generaţiilor de intelectuali basarabeni?! 

.. În sfîrşit, avem libertatea de a spune lucrurilor pe nume, avem 
şansa de a ne argumenta identitatea, aşa cum este, ci nu cum ne-au 
plăsmuit-o alţii. Sîntem datori, aşadar, să coborîm la surse spre a ne 
redescoperi chipul autentic. Ca să înţelegem cu luciditate ziua pe care 
o trăim şi pentru a limpezi căile ce duc spre Miine, avem obligaţia de a 
restabili adevărul. Fără patimi, bine documentaţi şi, scrutînd cu realism 
şi luciditate evenimentele în derulare, să învăţăm a ne contura propriul 
viitor, să deprindem curajul de a ne asuma trecutul, nu idolatrizîndu-l şi 
nici demitizîndu-l de-avalma, ci ascultîndu-i chemarea şi descifrîndu-i 
mesajul. Străbunii nu ne vor trăda. Vom elucida, astfel, cu certitudine 
care ne sînt zilele, anii, epocile de demarcaţie şi vom putea mai lesne 
evita stigmatul destinului vitreg. Important e să conştientizăm că 
sinceritatea şi adevărul sînt singurele metode cu ajutorul cărora se poate 
construi temeinic, durabil. Inclusiv o ISTORIE la care avem dreptul firesc. 


Alexandru BANTOŞ 

Scumpă tară si frumosă 
Cine plecă si te lasă, 
E patruns de jale grea! 


l. 
Tpannubi. 


Ilpucoesnunennaa kb Pocein no  Bykypeurckomy 
MUpHOMy TpanxTaTy 16 Maa 1812 roma, Beccapaőckaa 


ÎI E E E RC 7 RU RR RIC SN 
TYOepHiA COCTABNAETO Kpaăniă Wro-3anaqHbli yronb 


O! MOLDOVĂ, 
TARA MEA! 


Acest vers din cunoscuta poezie 
a lui Vasile Alecsandri Adio Moldovei 
a fost extirpat de către cenzura țaristă 
din motoul ortografiat în grafie latină (!) 
al cărţii lui N. V. Laşcov Basarabia. 
100 de ani de la alipirea la Rusia. 
1812—V.16.—1912 editate la Chişi- 
nău în anul respectivei aniversări. Isto- 
riografia rusească, oricît de vigilentă 
era, nu a putut tăgădui elementele 
definitorii ale identităţii basarabenilor 
şi anume: că au origine comună cu 
toţi urmaşii „geto-daco-romanilor, 
că sînt români, că alfabetul limbii 
loreste latin şi că Basarabia e parte 
“din trupul vechii Moldove”. Ade- 
vărul despre noi, fără voia autorului 
şi a regimului, pulseasă î în acest docu- 
ment de epocă. 


Secvenţe din carte: sus — p. 1, în 
centru — foaia de titlu cu autograful 
autorului, jos — p. 53 (subl. red.). 

MonnâBane NpOUCXONATE, RAKE MEI BHIBIU, OTP 
TETO-IAKOBb, CMBUIABIIAXCIL Cb PAMCRUMHA KONOHHCTAMH, | 
OTKyYAA, OAM. H NONY4HNH HasBanie pyMriHb, No MbCT- 
Homy  nponanomeniio „pomnub“. Handonbe TANAURLbI 
Monnagane npunpyrekoii uacTu Beccapadiu, 3nber Meny 

Ă DECLARAŢIA i 
OFICIALĂ A SFATULUI ŢĂRII DIN CHIŞINĂU DE 
UNIRE A BASARABIEI CU ROMÂNIA 


27 martie/9 aprilie 1918 


În numele poporului Basarabiei, Sfatul Ţării declară: 

- “Republica Democratică Moldovenească (Basarabia), în hotarele ei dintre 
Prut, Nistru, Dunăre, Marea Neagră şi vechile graniţe cu Austria, ruptă de Rusia 
acum o sută şi mai bine de ani din trupul vechii Moldove, în puterea dreptului 
istoric şi dreptului de neam, pe baza principiului că noroadele singure să-şi 
hotărască soarta lor, DE AZI ÎNAINTE ŞI PENTRU TOTDEAUNA SE UNEŞTE 
CU MAMA SA ROMÂNIA. 

Această unire se face pe | următoarele baze: 

1. Sfatul Ţării actual rămîne mai departe pentru rezolvarea şi realizarea 
reformei agrare după nevoile şi cererile norodului; aceste hotărîri se vor 
recunoaşte de Guvernul Român. 

2. Basarabia îşi păstrează autonomia provincială, avînd un Sfat al Ţării 
(Dietă), ales pe viitor prin vot universal, egal, direct şi secret, cu un organ 
împlinitor şi administraţie proprie. 

3. Competența Sfatului Ţării este: a) votarea bugetelor locale; b) controlul 
tuturor organelor zemstvelor şi oraşelor; c) numirea tuturor funcţionarilor 
administraţiei locale prin Organul său implinitor, iar funcţionarii înalţi sînt întăriţi 
de Guvern. 

4. Recrutarea armatei se va face în principiu pe baze teritoriale. 

5. Legile în vigoare şi organizaţia locală (zemstve şi oraşe) rămîn în putere 
şi vor putea fi schimbate de parlamentul Român numai după ce vor lua parte la 
lucrările lui şi reprezentanţii Basarabiei. 

6. Respectarea drepturilor minorităţilor din Basarabia. 

7. Doi reprezentanţi ai Basarabiei vor intra în Consiliul de Miniştri român, 
acum desemnaţi de actualul Sfat al Ţării, iar pe viitor luaţi din sînul 
reprezentanţilor Basarabiei din parlamentul român. 

8. Basarabia va trimite în Parlamentul român un număr de reprezentanţi 
proporţional cu populaţia, aleşi pe baza votului universal, egal, secret şi direct. 

9. Toate alegerile se vor face pe baza votului universal, egal, secret şi 
direct. 

10. Libertatea personală, libertatea tiparului, a cuvîntului, a credinţei, a 
adunărilor şi toate libertăţile obşteşti vor fi garantate prin constituţie. 

11. Toate călcările de legi făcute din motive politice în vremurile tulburi ale 
prefacerii din urmă sînt amnestiate. 

Basarabia unindu-se ca fiică cu mama sa România, Parlamentul român 
va hotărî convocarea neîntîrziată a constituantei, în care vor intra proporţional 
cu populaţia şi reprezentanţii Basarabiei aleşi prin vot universal, egal, direct şi 
secret, spre a hotărî împreună cu toţii înscrierea în Constituţie a principiilor şi a: 
garanţiilor de mai sus. 

Trăiască Unirea Basarabiei cu România de-a pururi şi totdeauna. 


|. Inculeţ, 
Preşedintele Sfatului Ţării 


lI. Buzdugan, 
Secretarul Sfatului Ţării 


8 Limba Română 


DECRETUL REGAL 
PENTRU PROMULGAREA UNIRII BASARABIEI 
CU ROMANIA 


27 martie/9 aprilie 1918 


Sire, 

Sfatul Ţării din Basarabia votînd în şedinţa de la 27 martie (9 aprilie) 
1918, unirea Republicii Democratice Moldoveneşti (Basarabia) cu România, 
subsemnatul are onoare a ruga respectuos pe Maiestatea Voastră să binevoiască 
a semria alăturatul proiect de decret pentru promulgarea votului în chestiune şi 
a deciaraţiunii făcute cu acest prilej de subsemnatul în numele poporului român 
şi al Maiestăţii Voastre. 


Sunt 

Cu cel mai profund respect, 

Sire, 

Al Măiestăţii Voastre, 

Prea supus şi prea plecat servitor, 
Preşedintele Consiliului de Miniştri, 
A. Marghiloman 


Ferdinand |, 

Prin graţia lui Dumnezeu şi voinţa naţională, Rege al României, 

La toți de faţă şi viitori, sănătate! 

Sfatul Ţării din Basarabia, în şedinţa lui de ia 27 martie (9 aprilie) 1918, 
votînd, prin 86 voturi pentru, contra 3, fiind şi 36 abţineri, următoarea rezoluţiune: 

“În numele poporului basarabean, Sfatul Ţării declară: 

Republica Democratică Moldovenească (Basarabia) în hotarele ei dintre 
Prut, Nistru, Dunăre, Marea Neagră şi vechile graniţe cu Austria, ruptă de Rusia 
acum o sută şi mai bine de ani din trupul vechei Moldove, în puterea dreptului 
istoric şi a dreptului de neam, pe baza principiului că noroadele singure să-şi 
hotărască soarta lor, de azi înainte şi pentru totdeauna se uneşte cu Mama sa 
România”. 

Şi prezidentul Consiliului Nostru de Miniştri declarînd că: 

“În numele poporului român şi al Regelui lui, M. S. Ferdinand | al României, 
ia act de acest vot quasi unanim şi declară la rîndul iui Basarabia unită cu 
România de veci una şi indivizibilă”. 

Promulgăm acest vot şi această declaraţie şi ordonăm să fie învestit cu 
sigiliul statului şi publicat în Monitorul Oficial. 

Dat în iaşi la 9 aprilie 1918. 


FERDINAND | 


Preşedintele Consiliului de Miniştri, 
A. Marghiloman 


Ministru de justiţie, 
D. Dobrescu 

“CEL MAI REVOLUŢIONAR ACT DIN ISTORIA 
POPORULUI NOSTRU” 


PROCESUL-VERBAL AL ŞEDINŢEI SFATULUI ŢĂRII 
DIN 27 MARTIE (ST.V.) 1918* 


Şedinţa se deschide la orele 4 şi 15 min. p.m. sub preşedinţia lui |. C. 
Inculeţ în prezenţa următorilor membn ai Prezidiului: P. N. Halippa, B. M. Epuri, 
C. P. Misircov, |. A. Buzdugan. 

In sală sînt prezenţi: toţi membrii cabinetului Republicei Moldoveneşti, 
Primul ministru al cabinetului român d. Marghiloman, d. Stere, Ministrul de 
război Hirjeu, anturajul primului ministru şi alţi reprezentanţi ai guvernului român. 

Preşedintele: “Salut în numele Parlamentului nostru pe capul guvernului 
român, d. Marghiloman” (aplauze). 

Şedinţa de astăzi, domnilor deputaţi, va fi o şedinţă istorică pentru națiunea 
noastră, pentru poporul nostru. Noi trebuie să depunem toate silințele ca să 
ieşim cu cinste în acestmoment istoric. Daţi-ri voie să acord cuvîntul Primului 
ministru d. Marghiloman pentru a face declaraţie cu ce scop a venit la noi” 
(Voci: rugăm, rugăm). 

La tribună se urcă ministrul Marghiloman, întîmpinat cu aplauze furtunoase. 
Cînd acei prezenţi în sală s-au liniştit, Primul ministru s-a adresat către ei în 
limba românească cu o cuvîntare, în care a declarat: 

“Marea şi sfinta problemă de care s-a călăuzit un întreg partid politic în 
România, — problema unirei Basarabiei la sînul patriei mame, a României, a 
fost pusă pentru prima dată la ordinea zilei în toate dimensiunile ei în ziua 
proclamării independenţei Republicei Moldoveneşti; iar în timpurile de faţă 
această problemă este scoasă la iveală şi mai pronunţat mulţumită mersului 
istoric al lucrurilor şi însuş Sfatului Ţării. 

In vremurile de răstrişte ale Republicei Moldoveneşti, cînd tînărul guvern 
s-a adresat României după ajutor, ea ca mamă iubitoare, care a auzit vocea 
cunoscută a copilului său, n-a întîrziat să vină în ajutorul ei. Toate clasele 
sociale, toate partidele, ca unul s-au grăbit să vină acolo, unde-i chema datoria 
şi vocea sîngelui. Şi iată că astăzi.noi culegem roadele muncii domniilor voastre, 
fii adevăraţi ai poporului, şi patrioţilor, cari au muncit pentru folosul şi mărirea 
poporului nostru şi a întregei Românii. 

Cu o atenţie încordată cercurile politice aie României urmăreau ce se 
face pe partea cealaltă a Prutului, şi, cînd s-a ivit pericolul care ameninţa 
integritatea Republicei, România înrudită s-a grăbit cu ajutorul, ca să garanteze 
integritatea şi nedespărţirea acestei ţări. 

La conferinţa de pace dim București am lămurit condiţiunile prin care s-ar 
putea păstra integritatea şi nedespărţirea Basarabiei, şi eu m-am grăbit să vin 
aci, în mijlocul domniilor voastre. 

Din constatările şi tratativele cu reprezentanţii diferitelor fracțiuni şi partide 
ale parlamentului, eu am înţeles dorinţele şi cerinţele dictate de vremuri şi 
împrejurări, pe cari noi trebuie să ie îndeplinim în conformitate cu obiceiurile 
locale, moravurile, libertăţile şi drepturile cîştigate de domniile voastre şi cari 
nu sînt în contrazicere cu interesele marei, unitei şi nedespărţitei Românii. 


* Retipărit după antologia Unirea Basarabiei şi a Bucovinei cu România. 1917— 
1918. Documente, Editura Hyperion, Chişinău, 1995, p. 200—211. Aici şi în 
continuare este păstrată ortografia textelor reproduse. 

Unirea Basarabiei cu România trebuie să se facă cu condiţiunea păstrării 
particularităţilor locale ale acestei ţări. Dar să trec din domeniul dorințelor 
la fapte ceva mai reale, să-mi daţi voie să dau citire declaraţiei guvernului 
român”, — termină cuvîntarea sa primul ministru şi trece la citirea în limba 
românească a declaraţiei: 

“Sfatul Ţării de astăzi va rămîne pentru rezolvarea chestiunii agrare potrivit 
cu nevoile poporului. Guvernul va prezenta adunării constituante, la care vor 
lua parte şi reprezentanţii aleşi ai Basarabiei, normele stabilite de Sfatul Ţării, 
cari vor rămîne pînă la rezolvarea acestei chestiuni de către adunarea 
conistituantă. . | 

Basarabia îşi păstrează autonomia provincială avînd Sfatul său provin- 
cial (Dieta), ales în viitor pe baza votului universal, direct, secret cu organul 
său executiv şi cu administraţia proprie. 

Acest Sfat provincial (Dieta) votează bugetul local şi controlează organele 
autoadministrării orăşeneşti şi a zemstvei. | 

Organul lui executiv numeşte funcţionarii instituţiilor administrative locale. 
Funcţionarii locali se numesc de către guvern. 

Recrutarea armatei se face pe aceleaşi baze ca şi în întregul regat, teritorial. 

Legile existente şi autoadministrarea locală (orăşenească şi a zemstvei) 
vor rămîne şi nu vor putea fi schimbate de către Parlamentul român, pînă cînd 
la lucrările lui nu vor lua parte şi reprezentanţii Basarabiei. 

Drepturile, cîştigate de către minoritățile din Basarabia se vor păstra. 

Guvernul propune ca în consiliul de miniştri al României să intre şi doi 
reprezentanţi ai Basarabiei aleşi de Sfatul Ţării existent. 

Basarabia trimite în Parlamentul Ţării un număr de reprezentanţi, 
proporţional cu numărul populaţiei. Ei vor fi aleşi în cameră potrivit legii generale 
electorale; în Senat potrivit regulelor cari vor fi stabilite de către adunarea 
constituantă. 

Votul universal, egal, direct şi secret va servi ca bază pentru alegerile din 
Basarabia în volosti (plăşi), sate, oraşe şi zemstve. 

Libertatea individuală, libertatea cuvîntului, a presei, cugetului şi adunărilor 
şi toate libertăţile cetăţeneşti se garantează de către constituţie pentru 
Basarabia, ca şi pentru întreaga ţară. 

Toate infracțiunile săvîrşite pînă acuma împotriva legilor din motive politice 
în timpurile turburi ale transformărilor vor fi amnistiate. 

După unirea Basarabiei, ca a unei fiice, cu patria mamă România, 
Parlamentul va hotărî convocarea neîntîrziată a adunării constituante, în care 
vor intra proporţional cu populaţia şi reprezentanţii Basarabiei, aleşi pe baza 
dreptului general electoral pentru a introduce în Constituţie de comun acord 
principiile şi garanţiile arătate mai sus”. 

După ce a terminat citirea, primul ministru a declarat că el ar dori, ca 
parlamentul să poată discuta cu toată libertatea propunerea guvernului român 
şi de aceia el cu reprezentanţii săi părăseşte sala. 

În aplauzele furtunoase ale întregii săli, oaspeţii români părăsesc 
parlamentul. 

Preşedintele: “Domnilor deputaţi, are cuvîntul, pentru a face o declaraţie 
în afară de ordinea zilei, reprezentantul Blocului moldovenesc, deputatul 
Cijevschi”. 

Dep. Cijevschi: “Blocul moldovenesc, avînd în vedere activitatea şi 
meritele luptătorului politic şi profesorului savant Stere, basarabean, a hotărît 
să-l primească în mijlocul său”. 

Preşedintele Inculeţ: “Domnilor deputaţi, eu am avut fericirea să fac 
revoluţia rusă la Petrograd, unde am văzut că în toate organizaţiile democratice 
şi revoluţionare, cari s-au creat acolo, cei mai doriţi oaspeţi au fost emigranții. 

Eu cred că reîntoarcerea mucenicului regimului tarist, a luptătorului pentru 
idealurile cele mai frumoase, a profesorului Stere nu poate fi trecută cu tăcerea, 
şi eu propun să-l primim în mijlocul nostru, ca pe deputatul nostru (aplauze 
furtunoase pe toate băncile.) 

Toţi deputaţii se scoală în picioare şi-l ovaţionează lung şi furtunos pe 
profesorul Stere. 

In strigătele “Trăiască profesorul Stere” şi în aplauzele necontenite ale 
întregii săli, profesorul se urcă la tribună şi mulţumeşte adunărei. 

“Domnilor deputaţi, începe cuvîntarea sa profesorul Stere, în viaţa omului, 
ca şi a popoarelor întregi, momente aşa de înălţătoare.-nu sînt multe. Sînt 
profund emoţionat pentru încrederea, pe care mi-aţi acordat-o, şi pentru greaua 
sarcină pe care aţi pus-o pe umerii mei, dar simt şi o bucurie nesfîrşită, că îmi 
daţi iar posibilitatea de a lupta pentru dreptul şi libertatea poporului, al cărui fiu 
sînt. 

Gonit din ţara mea natală prin puterea oarbă a despotului ţar, astăzi eu iar 
sînt adus aici prin voinţa poporului eliberat. 

Astăzi noi trebuie să hotărîm aceia ce va avea o importanţă hotăritoare, 
extraordinară, asupra soartei viitoare a poporului nostru. Mersul de fer al istoriei 
pune asupra umerilor noştri o răspundere, pe care n-o putem ignora cu niciun 
fel de sofisme. 

Nimeni, în afară de noi, n-are dreptul să vorbească şi să hotărască ceva 
în numele poporului Basarabisi. Noi sîntem aduşi aici prin acel proces elementar 
istoric, care distruge temeliile cetăților şi Bastiliei. Revoluţia a adus la aceasta 
nu numai pe Ruşi, ci şi pe întreg poporul românesc. 

Voi aţi aprins acea făclie, dela a cărei flacără s-au aprins şi au ars toate 
hărţile care împărțeau pe oameni în privilegiați şi neprivilegiaţi; voi aţi creat din 
poporul moldovenesc un popor care n-are alt privilegiu mai înalt, decit acela al 
muncii. 

Acuma sînteţi chemaţi de istorie să duceţi această flacără sfîntă dincolo 
ca să-i luminaţi tot aşa pe fraţii voştri şi să le rupeţi lanţurile nedreptăţii de 
veacuri, achitînd prin: aceasta datoria voastră faţă de fraţi, cari au venit în 
ajutorul vostru în cel mai greu moment istoric (aplauze furtunoase). 

Astăzi noi proclamăm drepturile poporului suveran nu numai aici, în 
Basarabia, ci şi drepturile tuturor fraţilor noştri, oriunde ar fi ei. 

Mulţumindu-vă pentru cinstea pe care mi-aţi arătat-o prin alegere, astăzi 
după atiîţia ani de luptă, eu împreună cu voi iar voi merge la luptă cu aceeaşi 
hotărîre ca şi 30 de ani în urmă, cînd încă tînăr am fost aruncat în puşcăria, 
care se înalţă şi astăzi acolo, ca o amintire a trecutului blestemat, de care noi 
astăzi ne-am despărţit pentru totdeauna”. (Aplauze furtunoase pe băncile 
deputaţilor şi în public. Deputaţii şi publicul se scoală în picioare şi-l ovaţionează 
pe profesor). | 

După aceasta profesorul se adresează Parlamentului în ruseşte: 

“Domnilor deputaţi, în acest moment istoric, care trebuie să ne ridice la 
nivelul acestei probleme, la care ne-a ridicat pe noi soarta, eu îmi voi permite 
să mă adresez acelora, cari pînă acuma au fost stăpînii situaţiei, şi nu s-au 
deprins cu gîndul despre schimbarea acestei ordine. Domniile voastre aţi auzit 
declaraţia pe care a făcut-o primul ministru, cum a înţeles el din discuţiile pe 
care el le-a avut cu diferiţi reprezentanţi ai parlamentului, dorinţa ţării. 

El a vorbit despre hotărîrea poporului românesc şi a guvernului român de 
a satisface dorinţele domniilor voastre. — Socot, că vorbesc cu domniile voastre, 
ca cu oamenii cari se conduc de raţiunea oamenilor de stat, cari înţeleg situaţia, 
şi socot că sînt oameni cari nu sînt mulţumiţi cu hotărîrea luată, dar eu vă rog 
săvă gîndiţi, în faţa cărei dileme trebuie să stea statul român, dacă Sfatul Ţării 
ar respinge ideea unirei? 

Blocul moldovenesc — promotor al Unirii. 

Domnilor, se poate ca România să renunţe la drepturile sale istorice, la 
idealurile naţionale şi chiar la dreptul de viaţă, fiindcă fără a avea acces la 
mare, România nu poate trăi. Să presupunem că din dorinţa de a complace 
îndoielilor şi conştiinţii minorităţilor, guvernul român, devenind trădătorul întregului 
trecut al poporului românesc, ar renunţa la aceasta. Ce ar ieşi din aceasta? 
Toate poftele vecinilor ar duce în mod inevitabil la aceia, că România, sacrificîndu- 
şi viitorul poporului său, ar pune Basarabia în faţa unei necesităţi crude: să fie 
ruptă în bucăţi de către vecini. 

Este admisibil aceasta pentru Basarabia? Şi dacă România nu poate 
renunţa nici la drepturile sale istorice, nici la idealurile naţionale, nici la interesele 
de stat, care-i dictează să-şi găsească ieşirea la mare, ea va fi nevoită să 
anexeze Basarabia fără consimţămîntul nostru, sau, bazîndu-se pe alte 
elemente ale societăţii, anume acele elemente, care de multe ori în viaţa istorică 
a Basarabiei aveau singuri dreptul de a vorbi în numele ei. Şi dacă unirea s-ar 
face sub auspiciile elementelor doborite de noi, la ce ar duce aceasta? 

Tot sîngele, toate suferinţele din cari a ieşit Basarabia liberă, ar fi zadarnice. 

Această dilemă, domnilor, stă înaintea noastră, şi ca fiu al Basarabiei, eu 
zic, că o asemenea hotărîre ar pune asupra noastră o mare răspundere în faţa 
urmaşilor noşiri, cărora poate le va fi sortit să trăiască din nou toată groaza 
trecutului nu prea îndepărtat. Poate oare un pretext oarecare, o oarecare creaţiune 
logică să justifice această răspundere? 

Fac apel, domnilor, la conştiinţa domniilor voastre, la dc bariul domniilor 
voastre”. 

Mai departe, profesorul Stere, adresîndu-se în moldoveneşte către 
fracțiunea ţărănească, continuă: 

“Unul din reprezentanţii minorităţilor, un Rus, a spus că dacă se va face 
unirea Basarabiei cu România, toată intelectualitatea rusească va pleca de 
aici. Eu respect acest sentiment, fiindcă toate sentimentele sînt legitime, dar 
omul ia care sentimentele de legătură cu această ţară sînt atît de slabe şi 
şubrede, poate să aibă acelaş mod de judecată, ca şi populaţia băştinaşă? 

Poporul românesc n-a venit în Basarabia'din afară, el aici s-a născut, aici 
a fost acel cazan unde au fiert şi s-au topit toate acele elemente, din cari s-a 
născut poporul român. Noi n-avem unde ne duce şi pe noi nimeni nu ne poate 
alunga din casa noastră. 

Un veac fără sfîrşit, noi, plecaţi, tăcuţi, conştienţi de slăbiciunea noastră, 
noi am dus jugul, un veac întreg limba noastră a fost interzisă, un veac întreg 
cartea în limba natală a fost persecutată, ca o otravă revoluționară; sacrificii 
imense făceau aceia cari doreau să-şi însuşească începuturile culturii naţionale. 

Şi acuma, cînd noi vroim să intrăm ca stăpîni în casa noastră, 
reprezentanţii minorităţilor n-au dreptul moral de a închide uşa în faţa noastră. 
Nu uitaţi domnilor, că nu numai chestiunea dreptăţii naţionale, ci şi chestiunea 
dreptăţii sociale, cer să avem tăria şi hotărîrea de a lua asupra noastră 
răspunderea. Astăzi voi puteţi da poporului pămîntul cerut de el în condiţiunile 
acceptabile pentru el şi nimeni nu poate garanta, că mîine voi veţi putea avea 
această posibilitate. 

Conştiinţa proprie a domniilor voastre să vă lumineza” i 

Preşedintele: Domnilor deputaţi, daţi-mi voie să stabilim următoarea ordine 
de zi a şedinţei noastre: dintîi să ascultăm declaraţiile reprezentanţilor diferitelor 
grupări, şi pe urmă rezoluţiile propuse să le punem la vot” (Adunarea se uneşte 
cu propunerea). 

Atunci cuvîntul îl are deputatul Buzdugan, reprezentantul Blocului moldovenesc. 

Deputatul Buzdugan înaintea citirii declaraţiei Blocului moldovenesc spune: 
“În numele Blocului moldovenesc, care întotdeauna a fost straja intereselor 
poporului moldovenesc, apărînd cu rîvnă drepturile lui de orice tentative venite 

de oriunde, în numele Blocului moldovenesc, care de astăzi înainte va fi blocul 
românesc, care va apăra drepturile întregului neam românesc, am marea cinste, 
ca în această şedinţă istorică a Sfatului Ţării, să dau citire următoarei declaraţii”. 

Mai departe citeşte declaraţia Blocului moldovenesc (aplauze prelungite). 

Aceiaşi declaraţie citeşte în limba rusă deputatul Cijevschi. 

> Rezoluția Blocului moldovenesc în chestiunea unirii Basarabiei cu România: 
“In numele poporului Basarabiei Sfatul Ţării declară...! 

Dep. [iganco: “Eu mă voi mărgini la rezoluţia pe care a scos-o fracțiunea 
țărănească: 

Fracţiunea ţărănească, recunoscînd toată importanţa chestiunii unirii 
Republicei neatîrnate moldoveneşti cu Regatul român, în această clipă de o 
importanţă politică extraordinară în faţa istoriei scumpului său popor şi neavînd 
împuternicirea acestui popor pentru rezolvarea acestei chestiuni, crede necesar 
a o preda la hotărîrea votului întregului popor (referendum) sau a adunării 
constituante, ca exponentul voinţii suverane a poporului cu condiţiunea că aceas- 
tă voinţă va fi liberă în Republica Moldovenească liberă şi neatîrnată. 

Fracţiunea ţărănească, care singură exprimă dorinţele poporului şi care 
reprezintă majoritatea adevărată a populaţiei, declară, că ea, apărînd neatîrnarea 
Republicei Moldoveneşti, în acelaşi timp socoate posibilă formula unirii 
popoarelor înfrățite moldovenesc şi românesc într-o alianţă federativă strinsă”. 
(Aplauze pe unele bănci). 

În numele populaţiei germane din Republica Moldovenească deputatul 
Von Lesch declară: “În calitate de reprezentant altuturor Germanilor din Republica 
Moldovenească, care se ridică la mai bine de 75 000, în numele fracțiunii mele 
declar, că populaţia germană nu ne-a împuternicit să hotărim chestiunea alipirii 
Republicei Moldoveneşti oriunde ar fi; la această chestiune poate da răspuns 
congresul tuturor germanilor din Republica Moldovenească. De aceea noi ne 
abţinem de la vot”. 

În numele Bulgaro-găgăuzilor, deputatul Misircov declară: 

“Fracţiunea bulgaro-găgăuzilor m-a împuternicit să declar, că ea în nici un 
caz nu se socoate în drept, fără împuternicirea populaţiei găgăuze şi bulgare 
din Basarabia, să discute şi să hotărască chestiunea alipirii Basarabiei la orice 
stat vecin. Chestiunea înţelegerii cu statele străine, care ar limita drepturile 
politice şi neatîrnarea Basarabiei, după părerea fracțiunii, poate fi pusă în discuţie 
şi rezolvată numai de către adunarea constituantă a Republicii Moldoveneşti, 
aleasă liber de către tot poporul, de aceea fracțiunea bulgaro-găgăuză în 
chestiunea unirei Basarabiei la România în orice condițiuni se abtine de la vot. 

Reprezentantul populaţiei ucrainene deputatul A. D. Osmolovschi declară: 

“Cînd Ucrainenii ne-au trimis pe noi în Sfatul Ţării, ne-au dat mandat, ca 
fii credincioşi ai republicei tinere s-o păzim şi s-o întărim. 

Chestiunea alipirii ei oriunde ar fi nici nu s-a ridicat. Şi de aceea noi, 
neavînd împuternicire pentru acest scop, nu ne socotim în drept a hotărî o 
chestiune de importanţă atit de mare; după părerea noastră ea poate fi rezolvată 
numai prin voinţa întregului popor al Republicei Moldoveneşti exprimată prin 
adunarea constituantă”. 

În numele Polonejilor iese deputatul Dudchievicz: 

“Regret foarte mult că în această zi solemnă pentru populaţia 
moldovenească, eu trebuie să vorbesc în limba rusă, care a fost simbolul! împilării 
atit a naţiunii moldoveneşti, cît şi a celei poloneze: limba moldovenească n-o 
cunosc, iar pěcea poloneză nu o vor putea înţelege Moldovenii. 

În această zi măreaţă, eu salut călduros nefericitul şi în acelaşi timp 


1 Declaraţia Blocului moldovenesc a fost votată în întregime şi reprezintă 
declaraţia Sfatului Ţării cu privire la unire. 

fericitul popor moldovenesc înfrățit, care în sfîrşit poate să se unească cu 
poporul românesc legat prin sînge. 

In numele poporului polonez susţin în întregime unirea Basarabiei cu 
România, cum aceasta o doresc Moldovenii, locuitorii băştinaşi ai acestei ţări”. 

Din partea ligii culturale ruseşti iese deputatul A. F. Greculov: 

Chestiunea unirii Basarabiei astăzi în ordine urgentă, sub niciun motiv nu 
poate fi rezolvată; ea poate să fie rezolvată numai de către adunarea constituantă 
moldovenească”. 

Deputatul Ţiganco, în numele fracțiunii ţărăneşti, roagă să se întrerupă 
şedinţa pentru a discuta chestiunea, dacă fracțiunea va putea vota propunerea 
blocului. 

Preşedintele suspendă şedinţa pentru zece minute. 

După redeschiderea şedinţei, deputatul Bârcă (Teodosie) dă citire declaraţiei 
unei părţi a fracțiunii ţărăneşti, care s-a separat de acea fracțiune: 

“Noi mai jos iscăliţii deputaţi moldoveni, ne-am hotărît astăzi, în această 
zi măreaţă şi sfîntă pentru națiunea noastră să ne unim cu toţi Moldovenii din 
Sfatul Ţării pentru înfăptuirea unirii noastre cu fraţii de sînge din România 
(aplauze). Eu cred că din cei ce împărtăşesc părerea noastră sînt încă mulţi”. 

Dep. Halippa, de pe bancă: “Sînt mulţi de aceştia!” 

In numele muncitorilor, deputatul Crivorucov, declară: 

“Avînd în vedere seriozitatea momentului, cînd Sfatul Ţării, sub influenţa 
unei politici fără răspundere a unei grupări mici, este chemat să săvirşească un 
aci de o importanţă istorică mare şi recunoscînd că Sfatul Ţării nu este 
împuternicit pentru aceasta de către poporul Republicei, eu ca reprezentant al 
clasei muncitoare, ţin de datoria mea să arăt, că clasa muncitoare îşi declină 
răspunderea pentru actul care se înfăptuieşte în spatele lui, şi refuză de a lua 
parte la votare”. 

Preşedintele, adresîndu-se adunării, întreabă cum să se facă votarea 
rezoluţiei Blocului şi a altor rezoluții. 

Dep. Cijevschi, în numele Blocului moldovenesc, cere ca votarea să se 
facă nominal şi deschis. 

Dep. [iganco, în numele fracțiunii ţărăneşti cere vot secret. 

Preşedintele dă cuvîntul unui orator să se pronunţe pentru votul deschis 
şi unuia pentru secret. 

Dep. Buzdugan, se pronunţă pentru votul deschis, motivînd că în acest 
moment istoric important, fiecare trebuie, deschis şi cu curaj, să-şi exprime 
părerea în faţa poporului întreg şi a ţării, ca poporul şi istoria să ştie adevărata 
opinie a fiecărui deputat ce-şi dă votul. 

“Las ca poporul nostru, ţara noastră şi toată lumea să ştie, că noi, Românii 
basarabeni, cari am suferit un veac întreg sub jugul ţarismului rus, că noi toţi 
dorim unirea cu fraţii noştri de peste Prut, că noi vroim să fim şi rămînem 
pentru totdeauna împreună cu toţi Românii. 

Să ştie toată lumea, că noi vroim unirea tuturor Românilor, de partea 
aceasta a Prutului şi de cealaltă a Carpaţilor într-o Românie Mare una şi 
nedespărţită, şi în baza principiului proclamat de.revoluţie de autodeterminare 
a popoarelor, astăzi, domnilor deputaţi, noi sîntem chemaţi să înfăptuim cel 
mai revoluționar act în istoria poporului nostru, mult încercat în suferințe, — să 
votăm pentru unirea Basarabiei cu România. 

Eu zic cel mai revoluţionar, întrucît numai în zilele revoluţiei adevărate, 
problema naţională a unirii popoarelor după particularităţile lor de rasă şi etnie, 
s-a pus în toată puterea ei. Şi înfăptuind acest pas, adică votînd pentru unirea 
Basarabiei cu România, la ce avem toate drepturile istorice şi naţionale, noi 
prin aceasta în mod logic vom duce la sfîrşit revoluţia noastră naţională. 

Isprăvind cu chestiunea unirii naţionale, nouă ne rămîne să rezolvăm încă 

o problemă cardinală — chestiunea agrară, care este şi naţională, fiindcă, 
domnilor, chestiunea agrară, în rezolvarea radicală a căreia este interesată 
toată țărănimea noastră, este o chestiune naţională, fiindcă de îmbunătăţirea 
vieţii agricultorilor noştri, a ţăranilor, depinde şi viitorul mai frumos al întregului 
nostru popor, fericirea întregei naţiuni româneşti şi bunăstarea întregei ţări. 

Astăzi noi avem să rezolvăm definitiv prima chestiune naţională — unirea 
Basarabiei cu România. | 

Şi în această oră solemnă, eu, domnilor deputaţi, în faţa întregului popor 
şi a urmaşilor, în faţa istoriei şi a omenirei întregi vă invit să vă faceţi datoria 
pînă la sfîrşit — să votaţi deschis şi curajos pentru unirea Basarabiei cu România. 

În special adresez această rugăminte către țărănimea muncitoare mai cu 
seamă cea moldovenească şi zic: pentru binele întregei ţărănimi, pentru binele 
poporului nostru moldovenesc şi a tuturor urmaşilor, datoria domniilor voastre, 
țărani-moldoveni, să votaţi pentru unire. 

Fiţi tari şi îndepliniţi-vă datoria, fiindcă ceasul unirii a sunat. Vă chem pe 
toţi să votaţi cu îndrăzneală şi deschis, ca istoria să fixeze pentru totdeauna 
numele tuturor fiilor adevăraţi ai poporului nostru moldovenesc, cari au votat 
pentru unirea tuturor Românilor, a viitoarei Românii Mari”. 

Dep. Diaconovici, vorbeşte împotriva votului deschis, găsind că numai 
votul secret poate da fiecărui deputat posibilitatea, fără ingerinţe din partea ori 
cui ar fi, să-şi spună cuvîntul său în această chestiune atît de importantă pentru 
întreaga ţară. 

Preşedintele: Propun să se voteze nominal chestiunea — să se facă 
votarea deschis sau secret. 

Rezultatul votului este următorul: pentru votul deschis s-au pronunţat 82 
deputaţi, contra 27 şi 16 s-au abținut. 

Preşedintele: “Pun rezoluţia Blocului moldovenesc la vot deschis nomi- 
nal”. 

Se votează şi după aceasta Preşedintele cu vicepreşedintele numără 
voturile. 

Preşedintele I. C. Inculeț: Cu adîncă emoţiune vă aduc la cunoştinţă 

rezultatul votării. Domnia voastră cu unanimitate de voturi m-aţi pus în capul 
Sfatului Ţării şi în mod cinstit, ca un revoluţionar adevărat şi democrat, am 
muncit pentru binele poporului. 

În fracțiunea ţărănească s-a spus astăzi, că eu nu fac ceia ce s-ar cuveni 
şi n-am muncit cît a trebuit. 

Eu, Domnilor, pînă la vîrsta de 15 ani am fost ţăran şi interesele ţărănimii 
îmi sînt scumpe. Fiecare pas al meu este pătruns de iubire faţă de ţărani şi 
fiecare pas al meu a fost dictat de interesele şi nevoile ţărănimei; eu întotdeauna 
am fost pentru ea şi nici odată nu m-am lepădat de ea, nu mă lepăd nici în 
acest moment grav. Domniile voastre cunoaşteţi bine părerile mele şi evoluţia 
lor, şi iată vă spun, că tot ce se face acuma se face în interesele ţărănimei 
noastre. Aici se spunea că se poate sta la o parte. 

Poate, dar nu ţăranii, cari în afară de pămînt nu se pot aştepta la nimic. Şi 
eu cu conştiinţa curată vă spun, că actul unirii, care se săvirşeşte astăzi, se 
face pentru binele ţărănimei şi conştiinţa mea, a alesului lor, este curată. 

Şi acuma, domnilor deputaţi, să-mi daţi voie să vă aduc la cunoştinţă 
rezultatul votării. Pentru rezoluţia Blocului moldovenesc au votat optzeci şi 
şase (86) deputaţi, împotriva — trei (3); s-au abținut treizeci şi şase (36); absenţi 
treisprezece (13). 

Cu majoritate de optzeci şi şase (86) voturi împotrivă a trei (3) rezoluția 
pentru unirea Basarabiei cu România a Blocului moldovenesc este primită 
(aplauze furtunoase). Trăiască unirea cu România mamă!” 

in acest timp în sala şedinţei îşi fac apariţia oaspeţii români în cap cu 
primul ministru, d. Marghiloman. 

Preşedintele comunică capului guvernului român, d. Marghiloman, rezultatul 
votului Parlamentului. 

O nouă explozie de aplauze şi strigăte “Vivat!”, “Trăiască România!”. 

După propunerea Preşedintelui, secretarul Sfatului Ţării, deputatul 
Buzdugan, dă citire declaraţiei primite de către Sfatul Ţării, în limba 
moldovenească, care este ascultată în picioare de toată asistenţa. 

La tribună se urcă d. Marghiloman primul ministru al României şi declară: 
“În numele poporului român şi al Regelui Ferdinand | iau act de unirea Basarabiei 
cu România de aci înainte şi în veci! Trăiască România Mare”, termină el (aplauze 
furtunoase şi strigăte: “Vivat!”, “Ura!”, “Trăiască unirea în veci!”). 

Din public se aruncă flori deputaţilor. 

Preşedintele Sfatului Ţării I. C. Inculeţ pune întrebarea primului ministru 
d. Marghiloman: primeşte guvernul român condiţiunile unirii, citite de către 
secretarui Buzdugan, din rezoluţia Blocului moldovenesc, primite de către 
parlament ca declaraţie a Sfatului Ţării? 

Primul ministru d. Marghiloman se urcă din nou la tribună şi declară că 
guvernul român primeşte în întregime atit litera cît şi sensul condiţiunilor unirii 
Basarabiei cu România pe bazele arătate în rezoluţia Blocului moldovenesc, 
primite ca declaraţie a Sfatului Ţării (aplauze furtunoase şi strigăte “Ura”, 
“Trăiască unirea”, “Trăiască România Mare, nouă”). 

Deputaţii şi publicul ovaţionează pe preşedintele |. C. Inculeţ, primul 
ministru Ciuhureanu şi ministrul Pelivan. Preşedintele, la orele 7 şi 20 seara, 
declară închisă şedinţa Sfatului Ţării. 


Preşedintele Sfatului Ţării, Inculeţ 
Secretari: |. Buzdugan, B.Epuri 

SFATUL ŢĂRII 
ŞI PROBLEMA 
LIMBII DE STAT 


CÎTEVA REFERINŢE 
ISTORICE 


Atît cît a existat, Sfatul Ţării a 
desfăşurat o vastă activitate culturală, 
despre care ar fi hazardat să încercăm 
a vorbi în paginile unei reviste, fără a 
risca să lăsăm impresia că ne 
mulţumim doar cu nişte enunţuri şi că 
nu ne punem problema să ne adîncim 
într-o temă pe cît de necunoscută, pe 
atît de complicată. Dar nici măcar 
chestiunea privind politica lingvistică 
a primului parlament basarabean nu 
poate fi lămurită satisfăcător într-un 
singur articol, oricît ar fi el de întins. 
Cît priveşte rîndurile de faţă, care sînt 
totuşi foarte puţine în raport cu 
importanţa subiectului pe care aces- 
tea îndrăznesc să-l elucideze, ele nu 
pot cuprinde decit cîteva referinţe mai 
sugestive la felul cum au înţeles 
moldovenii din Sfatul Ţării să anuleze 
rolul ingrat de cenuşăreasă al limbii 
lor şi să-i redea statutul care i se 
cuvenea, acela al limbii de stat. 

Urmărind obiectivul realizării în 
fapt a dezideratelor mişcării naţionale 
moldoveneşti, formulate explicit şi 
imperativ mai ales după căderea taris- 
mului, exponenţii acestei mişcări în 
Sfatul Ţării nu au uitat nici o clipă că 
adevărata emancipare a moldovenilor 
şi ridicarea rolului lor în viaţa socială 
şi politică a ținutului erau realizabile 
doar prin descătuşarea culturii lor na- 
tionale şi datorită progresului ei real. 
Fireşte, ei erau conştienţi şi de faptul 
că prefacerile rîvnite nu erau cu putin- 
tă înainte ca limba română să devină 
instrumentul promovării lor. Deci, 


limbii române trebuia să i se asigure 
un rol reglator în toate sferele vieţii 
sociale. 

Înainte de a îndrepta atenţia 
cititorului către detaliile problemei, ne 
vedem într-un fel datori să accentuăm 
că la acea etapă, cînd Basarabia mai 
era încă parte componentă a imperiului 
rus şi numeroase trupe ruseşti staţi- 
onau în ţinut şi mai ales în Chişinău, 
cînd ţinutul intra în zona Frontului 
român dominat de armatele ruseşti, 
pe atunci foarte rar se folosea gloto- 
nimul “limba română”, utilizîndu-se un 
corespondent inadecvat al acestuia, 
dar oarecum firesc în contextul locului 
şi al mentaliităţii timpului, şi anume 
sintagma “limba moldovenească”. 

Aşadar, în scopul promovării 
prin limbă a intereselor naţionale ale 
populaţiei majoritare a Basarabiei a 
fost conceput un întreg program, 
realizat apoi cu destulă consecvență, 
de “naţionalizare” a tuturor instituţiilor 
statului (adică de reprezentare 
proporţională, echitabilă a moldove- 
nilor în ele), urmărindu-se cu deose- 
bită perseverenţă realizarea drepturilor 
acestora în organele reprezentative, 
în sistemul de învăţămînt, educaţie 
şi cultură, în biserică, armată, 
organele de drept etc. Toate acestea 
urmau să se facă ţinîndu-se cont şi 
de interesele naţionale ale moldove- 
nilor din Transnistria. Astfel, o rezo- 
luţie din 27 noiembrie 1917 a Sfatului 
Ţării stipula să fie rezolvate şi acolo 
următoarele sarcini: “1) şcoală mol- 
dovenească; 2) educaţie extraşcolară 
în limba moldovenească; 3) bibliotecă 
moldovenească; 4) slujbă religioasă 
în moldoveneşte; 5) examinarea în 
limba moldovenească a dosarelor de 
judecată referitoare la moldoveni; 6) 
necesitatea de a avea în instituţiile 
curative medici şi felceri care să 
cunoască limba moldovenească; 7) 
unirea moldovenilor pentru a asigura 
reprezentarea lor în organele centrale 
ale administraţiei; 8) apărarea intere- 
selor moldovenilor minoritari în mijlo- 
cul altor naţiuni”. (Toate referinţele 
documentare din acest text sînt luate 
din procesele-verbale ale şedinţelor în 

plen ale parlamentului, ce se publicau 
în ziarul oficial Sfatul Ţării). 

Ziarul Sfatul Ţării, care era 
purtătorul de cuvînt al parlamentului 
abia creat, publica la 1 decembrie 
1917, deci chiar în ajunul proclamării 
Republicii Democratice Moldoveneşti, 
un articol-manifest intitulat Învăţaţi 
limba moldovenească. lată cîteva 
fraze din acest manifest. “În Basara- 
bia care se renaşte nu poate şi nu 
trebuie să fie nici un cetăţean care să 
nu cunoască limba moldovenească, 
limba comună pentru toate nationa- 
lităţile care trăiesc în ţinutul nostru”. 
A dovedi necesitatea învăţării obliga- 
torii de către toţi a acestei limbi, citim 
în continuare, “care de acum încolo 
va deveni motorul de stat, oficial al 
vieţii ținutului nostru, înseamnă a forţa 
nişte uşi deschise”. 

Problema limbii de stat devine 
îndată subiect al dezbaterilor parla- 
mentare. In cadrul examinării, în şedin- 
ta din 4 decembrie 1917, a unui proiect 
de lege privind organizarea lucrărilor 
de secretariat ale Sfatului Ţării, depu- 
tatul Pan. Halippa formula această 
propunere: “cancelaria să lucreze în 
limba moldovenească, deoarece noi 
trăim în republica moldovenească”. 
Deputatul Prahniţchi propunea două 
limbi de lucru: “moldovenească şi 
rusă, prima ca limbă de stat, iar a doua 
ca limbă neutră (faţă de politica 
statului — 1.Ţ.)”. Discuţiile nu au 
progresat, atunci, foarte mult întrucît 
Basarabia se mai considera, formal, 
parte componentă a Rusiei, dar mai 
ales din. cauza anarhiei la care s-au 
dedat trupele ruseşti ieşite de sub 
controlul comandamentului de pe front 
şi a crizei politice de la sfîrşitul lunii 
decembrie 1917 şi începutul lui 
ianuarie 1918 provocată de bolşevici. 

Proclamarea independenţei 
Basarabiei, la 24 ianuarie 1918, a 
stimulat foarte mult intrarea limbii 
române în drepturile ei fireşti. Nu este 
aici loc pentru a insista asupra rolului 
limbii române în funcţionarea princi- 
palelor instituţii ale noului stat moldo- 
venesc. Amintim în treacăt că, pentru 
prima dată în istoria Basarabiei, limba 


română căpătase funcţii de promovare 
a politicii de renaştere naţională a 
ținutului prin chiar felul cum fusese 
creat Sfatul Ţării, în care 70 la sută 
din mandate şi conducerea aparţineau 
moldovenilor. Tot aşa a fost format şi 
guvernul, numit Consiliul Directorilor 
Generali. Spiritul aceleiaşi politici a 
însufleţit şi crearea armatei naţionale 
a Basarabiei. Ministrul de război al 
Republicii Moldoveneşti, generalul 
Brăiescu, fiind întrebat, în şedinţa din 
31 ianuarie 1918 a Sfatului Ţării, 
despre limba de lucru a armatei 
naţionale, a răspuns că în acel mo- 
ment se mai folosea, paralel cu limba 
română, şi rusa, dar că “s-a dispus 
să fie organizate cursuri în limba 
moldovenească şi în viitor comenzile 
vor fi date în această limbă”. 
Chestiunea limbii de stat a 
Republicii Moldoveneşti a fost luată 
în dezbatere specială în şedinţa din 5 
februarie 1918. Drept reacţie la 
hotărîrea fruntaşilor mişcării de 
eliberare naţională a moldovenilor de 
a pune capăt rusificării ținutului şi de 
a lichida cît mai curînd efectele 
acestei politici, deputatul H. Misirkov, 
bulgar de origine, a înaintat din partea 
fracţiunilor minorităţilor din parlament 
un proiect de lege cu privire la limba 
de stat a Basarabiei. Ideea centrală a 
acestui document era exprimată 
exhaustiv în chiar primul articol: 
“Limbile moldovenească şi rusă sînt 
declarate limbi oficiale egale ale 
republicii moldoveneşti”. Asta a 
provocat o participare foarte activă a 
deputaţilor moldoveni la discutarea 
proiectului de lege. Primul a luat 
cuvîntul Constantin Bivol din Costeşti, 
judeţul Chişinău, care a fost de părere 
că nu existau temeiuri serioase pentru 
dezbaterea acestei chestiuni, deoare- 
ce, sublinia el, “nimeni nu se opune 
ca minoritățile naţionale să vorbească 
în limba maternă, dar întrucît proble- 
ma a fost ridicată, ea trebuie să fie 
soluţionată. lar la soluţionarea ei nu 
trebuie să se uite că toţi acei care 
locuiesc pe teritoriul republicii moldo- 
veneşti sînt datori, din respect faţă 
de națiunea moldovenească, să 

înveţe limba moldovenească”. Depu- 
taţii nemoldoveni i-au cerut oratorului 
să-şi prezinte discursul în ruseşte, dar 
el a refuzat. Halippa, care prezida, în 
lipsa lui Inculeţ, acea şedinţă, a pro- 
mis că vatraduce sensul spuselor lui 
Bivol, menţioniînd totodată că pre- 
şedintele şedinţei “nu este dator să 
traducă în limba rusă, deoarece depu- 
taţii (nemoldoveni — I.T.) trebuiau deja 
să fi învăţat limba moldovenească”. 

După luările de atitudine ale 
deputaţilor Vlad Bogos, Robert von 
Lesch şi Timofei Silistrari, care au 
polemizat îndelung asupra statisticii 
etnice utilizată în raportul lui Misirkov 
şi a enormelor dificultăţi de reafirmare 
a limbii române după mai bine de un 
secol de prigoană, la tribună este 
invitat Vasile Gafencu, care, între 
altele, a spus şi aceste cuvinte: “Pînă 
la revoluţie ni se ordona să vorbim 
ruseşte şi atunci cînd nu vorbeam 
ruseşte arhiereii ne numeau măgari. 
Aici nu erau nici şcoli ruseşti, nu 
tocmai moldoveneşti. lată de ce limba 
moldovenească nu era puternică în 
[această] ţară... Noi dăm bani pentru 
şcoală ca să înveţe copiii în limba 
mamei, deoarece ţarismul a fost 
împotrivă, ţarismul vroia să înăbuşe 
tot ce era moldovenesc în ţara 
noastră. Pînă acum noi nu puteam 
intra nicăieri, în nici o instituţie, dacă 
nu cunoşteam limba rusă. Vreau să 
întreb pe acei deputaţi care cer să 
vorbim numaidecit în ruseşte: oare 
chiar sînt aici atît de mulţi acei care 
nu înţeleg limba noastră?”. 

Au urmat apoi discursurile şi 
analizele deputaţilor loan Tudos, Tu- 
dor Corobceanu, loan Buzdugan, 
Vladimir Ţîganko ş.a., după care 
voinţa majorităţii parlamentare a fost 
exprimată magistral de Anton Crihan. 
lată principalele gînduri formulate de 
el atunci. “Nimeni dintre noi, moldove- 
nii, zicea el, nu doreşte să impună 
limba moldovenească naţiunilor mici, 
deoarece noi prea bine ţinem minte 
vremurile trecute, ţinem minte cît de 
greu se învăţa limba. În viitor, şi cu 
atît mai mult acum, noi nu vom impune 
nimănui limba moldovenească. Dorim 


doar atît, şi Dvs. nu puteţi să nu fiţi 
de acord cu noi: în republica moldove- 
nească trebuie să fie limba moldove- 
nească. Eu nu sînt statistician, şi 
dacă dl Misirkov zice că noi alcătuim 
50%, atunci asta e statistica lui. 
Oricine înţelege care era scopul 
urmărit de statistica rusească, ea 
avea interesul să reducă numărul 
bulgarilor, ucrainenilor etc. şi, datorită 
acestei tendenţiozităţi, uneori se 
întîmpla ca moldovenii să fie prefăcuţi 
în ruşi, bineînţeles, în mod artificial. 
Este oare cu putinţă să ţii cont de o 
aşa statistică? Cred că numai di 
Misirikov se poate baza pe o astfel 
de statistică... Noi, moldovenii, nu 
afirmăm că sîntem exact 70%, dar 
zicem că statistica rusească nu este 
corectă. S-ar putea ca noi, moldovenii, 
să fim mai mulţi de 70 de procente. 
Va veni vremea şi vom alcătui o nouă 
statistică. Deocamdată, se socoate 
că, în republica moldovenească, 
moldovenii alcătuiesc 70 de procente 
şi noi vom apăra această părere”. În 
finalul discursului său, dorind să 
sublinieze încă o dată hotărîrea 
nestrămutată a deputaţilor moldoveni 
de a nu face nici un compromis în 
chestiunea limbii, oratorul a adăugat, 
adresîndu-se oponenților: “Domnilor, 
Dvs. nu ne-ati înţeles. Nimeni nu are 
de gînd să impună limba moldove- 
nească, noi dorim numai ca anume 
ea, şi nu limba rusă, să fie limbă 
oficială”. El a propus ca proiectul de 
lege să fie transmis unei comisii le- 
gislative, ce urma să fie creată anume 
pentru pregătirea acestei legi, dar a 
adăugat îndată că viitoarea “comisie 
va trebui să ţină minte un singur lucru 
şi anume că limba rusă nu va fi limba 
oficială a republicii moldoveneşti”. 
Oficiosul Sfatul Ţării nu a 
întîrziat să-ia în zeflemea proiectului 
de lege al minorităţilor, sugerînd ideea 
că chiar dacă în Republica Moldove- 
nească ar fi fost adoptată o asemenea 
lege, totuna s-ar fi propus o inversare 
a vechiului raport dintre cele două 
limbi, în sensul că, de astă dată, nu 
limba română trebuia să fie năpădită 
de rusisme, ci invers. Scrie, deci, 

epigramistul anonim: Cunosc cele 
două limbi, / Şi cînd una pe-alta 
schimbi, / Foarte multe-a lor cuvinte / 
Îşi pierd sensul dinainte. / Gîndul meu 
nu-i năzdrăvan, / Dar îl apăr pîn' la 
culme / Că-n ruseasca mea pătrunde/ 
Lexicul basarabean. . 

Deşi legea cu privire la limba 
oficială a Republicii Moldoveneşti 
întîrzia:să apară, şi s-a văzut că de 
fapt cei mai interesaţi de urgentarea 
rezolvării acestei probleme erau 
nemoldovenii din parlament, totuşi 
limba se afirma tot mai temeinic, prin 
activităţile practice ale Sfatului Ţării 
şi Consiliului Directorilor Generali, ale 
şcolii, bisericii, instituţiilor culturale, 
cum era “Făclia”, ale presei scrise în 
româneşte etc. Asta demonstrează că 
legea nu rezolvă, prin sine însăşi, 
nimic. incomparabil mai importante 
sînt convingerile celor mai “grei” lideri 
politici şi acţiunile concrete ale 
statului, care nu pot fi mai mult decît 
expresia exterioară a evoluţiei obiec- 
tive a societăţii în conformitate cu 
interesele majorităţii populaţiei ţării. 

Afirmarea în fapt a limbii române 
în viaţa politică a Republicii Democra- 
tice Moldoveneşti a constituit premisa 
principală pentru dezvoltarea culturii 
naţionale şi în special pentru însănăto- 
şirea conştiinţei de neam a moldove- 
nilor. Analele istoriei conţin destule 
exemple în acest sens: Nu putem, în 
acest cadru îngust, să ne referim decit 
la două dintre ele. Primul ar fi 
eforturile depuse de Blocul Moldo- 
venesc din Sfatul Ţării şi de guvernul 
Republicii Democratice Moldoveneşti 
pentru crearea teatrului naţional la 
Chişinău. Pînă atunci, în centrul 
administrativ al ținutului activa sala 
de conferinţe “Puşkin” (“Puşkinskaia: 
auditoria”). Aceasta fusese construită 
pe bani publici de o societate de luptă 
împotriva beţiei, dar statul rus o 
confiscase şi o pusese la dispoziţia 
organizaţiei şoviniste “Uniunea 
poporului rus:, La 20 ianuarie 1918, 
sala a fost luată în stăpînire de către 
zemstva oraşului Chişinău. Ministrul 
învăţămîntului P. Erhan a sesizat 
parlamentul cu un proiect de lege prin 


care propunea ca localulfostei săli să 
fie trecut sub patrimoniul ministerului, 
care, împreună cu Societatea cul- 
turală moldovenească “Făclia”, îşi 
asuma sarcina să transforme sala în 
teatru naţional moldovenesc. Chesti- 
unea a fost supusă atenţiei Sfatului 
Ţării în şedinţa din 14 martie 1918. 
Discuţia s-a desfăşurat foarte aprins 
conform scenariului, devenit de mult 
tradiţional, al disputei ireconciliante 
dintre moldoveni şi nemoldoveni (plus 
cîţiva “moldoveni” de felul lui Cocîrlă 
şi Doniko-lordăkesko). S-au opus 
categoric proiectului deputaţii minori- 
tari .Misirkov, Sluţki, Osmolovski, 
Gherman, Starenki, Ţîganko, Krivoru- 
kov, Savenko. L-au susţinut prin 
pledoarii fierbinţi şi convingătoare 
Erhan, Cijevski, Bivol, Gafencu, 
Sinicliu, Alistar, Bosie-Codreanu, 
Buzdugan. Răspunzînd, în replică, 
acelor care susțineau cum că crearea 
teatrului moldovenesc nu va fi de folos 
acelora care nu cunoşteau limba, 
Nicolae Bosie-Codreanu le-a răspuns 
povăţuitorilor că acei care urmau să 
se hotărască “să rămînă aici, vor 
trebui să cunoască, în sfîrşit, limba 
moldovenească”. 

Proiectul de lege propus de 
Erhan afost adoptat practic fără nici 
o modificare. lată care era esenţa noii 
legi: “Sala de conferinţe “Puşkin” ce 
se află în or. Chişinău, construită cu 
banii poporului, este declarată avut al 
Republicii Democratice Moldoveneşti 
şi se pune la dispoziţia Ministerului 
Învățămîntului Public pentru a fi 
folosită în scopurile culturii naţionale. 
În clădirea menţionată urmează să fie 
deschis Teatrul Naţional: Moldove- 
nesc”. 

Aşadar, data oficială a fondării 
teatrului naţional în Basarabia este 14 
martie. 

Al doilea exemplu pe care ţin 
să-l menţionez ca pe.o dovadă 
peremptorie a creşterii rolului limbii 
române în ţinutul renăscut şi care e 
totodată şi un omagiu adus graiului 
străbun se referă la recunoştinţa pe 
care deputaţii moldoveni au ştiut să o 
arate memoriei marilor promotori ai 

slovei străbune Alexei Mateevici şi 
Simion Murafa. În şedinţa din 18 mai 
1918, parlamentul a hotărît ca guver- 
nul să aloce 5000 de ruble pentru a 
ridica un monument ia mormîntul lui 
Murafa, apoi cîte 3000 de ruble ajutor 
de o singură dată soţiei fostului 
luptător, Polina Murafa, şi soţiei lui 
Mateevici, Teodosia, şi, de aseme- 
nea, cîte o pensie de 900 de ruble, 
pînă la atingerea majoratului, fiicelor 
celor doi, Silvia Murafa şi Nina 
Mateevici. Hotărîrea a trecut foarte 
greu, întrucît minoritarii şi fracțiunea 
ţărănească, din care făceau parte şi 
cîţiva moldoveni, au opus rezistenţă 
dîrză, manifestîindu-se foarte prost şi 
de data aceasta, mai ales, deputatul 
Cociîrlă. Cu această ocazie, Crihan a 
ținut o cuvîntare memorabilă. “Ştiţi 
oare Dvs., întreba el, adresîndu-se 
fracțiunii ţărăneşti, cine au fost pentru 
noi Murafa şi Mateevici? Din păcate, 
nu. Şi de aceea îi urmaţi orbeşte pe 
acei care nu au nimic comun cu 
națiunea noastră. Vă amintesc că 
Murafa şi Mateevici au fost printre 
puţinii care încă în revoluţia din 1905 
au avut curajul să ridice sus drapelul 
luptei pentru eliberarea noastră naţi- 
onală. Cel din urmă a fost şi unul 
dintre puţinii mari. preoţi naţionali ai 
timpului nostru. Ambii nu au fost înţe- 
leşi de noi, moldovenii, dar duşmanii 
noştri i-au înţeles foarte bine. 

lată de ce călăii noştri s-au 
dedat la persecuții interminabile faţă 
de ei, pînă cînd una din vieţile 
acestea nobile a căzut jertfa unei 
miini criminale chiar în toiul ultimei 
revoluţii. Destinul neîndurător a vrut 
ca în acelaşi timp să pierdem pe front 
şi pe poetul nostru, acela care a cîntat 
nemărginita noastră nenorocire naţi- 
onală, neuitatul nostru Mateevici. In 
jalea aceasta nesfîrşită, nu găsim altă 
mîngfiere, decît îndeplinirea datoriei 
faţă de memoria lor, aşa cum o 
înţelegem noi”. Le zice apoi acelor 
moldoveni ai fracțiunii ţărăniste, care 
votaseră împotrivă: “Şi Dvs. credeţi, 
domnilor, că aţi făcut mare lucru, 
votînd împotrivă împreună cu acei 
care stau în mijloc (referinţă la 


minoritari — 1.Ţ.)? Chiar credeţi că 
duşmanii noştri doar din dorinţa de a 
cruța banii poporului au votat împotri- 
va alocării unei sume infinit mai neîn- 
semnate în comparaţie cu cele trei 
milioane de ruble pentru ofiţerii ruşi, 
care nimic nu au făcut pentru ţara 
noastră, afară de rău, şi, prin urmare, 
tara nu le este datoare cu nimic? 
Aduceţi-vă aminte cît de solidar au 
susţinut ei acea propunere, şi oare 
acei bani nu se iau din acelaşi buzunar 
al poporului, şi cui s-au dat şi pentru 
ce? Nu, oamenii aceştia ştiu ce vor, 
pe cînd Dvs. nu ştiţi. Şi numai aţi 
întunecat memoria marilor fii ai naţi- 
unii noastre cu comportamentul Dvs. 
lipsit de tact. Să vă fie ruşine!”. 

Mai ales după proclamarea 
independenţei, era normal ca limba 
populaţiei majoritare să devină 
obligatorie pentru activitatea legisla- 
tivă, inclusiv pentru editarea actelor 
normative. Astfel, la 14 martie 1918 
Sfatul Ţării hotărăşte să editeze o 
“Culegere de acte legislative şi 
ordonanţe ale Guvernului Republicii 
Democratice Moldoveneşti”, care 
urma să apară în limba română cu 
texte paralele în ruseşte. 

Dar româna avea şanse reale să 
devină cu adevărat limbă de stat doar 
prin crearea sistemului naţional de 
educaţie. De aceea Sfatul Ţării a fost 
preocupat în permanenţă de crearea 
acestui sistem cu accent special pe 
naţionalizarea şcolii. Încă la 17 
februarie 1918, parlamentul a votat, 
în acest scop, la cererea ministrului 
învăţămîntului P. Erhan, suma de 800 
de mii de ruble. 

Bineînţeles că aceşti bani nu 
erau nici pe departe suficienţi pentru 
înlocuirea limbii ruse, ca limbă de 
predare şi educaţie, cu limba română 
şi pentru deschiderea de noi şcoli. Cu 
toate că liderii basarabeni organiza- 
seră încă din vara anului 1917 cursuri 
de învăţare a limbii române, totuşi 
numărul pedagogilor care ar fi putut 
preda în această limbă era încă mic 
faţă de necesităţi. De aceea ministerul 
învăţămîntului a înaintat parlamentu- 
lui, la 14 aprilie 1918, un proiect de 

hotărîre vizînd “organizarea cursurilor 
de vară pentru învățătorii din institu- 
tile de învăţămînt primare şi medii, 
care urmau să predea, de la începutul 
noului an de studii, în şcolile naţiona- 
lizate ale tuturor naționalităților 
trăitoare în Basarabia”. Reprezen- 
tantul ministerului, deputatul A. 
Scobioală, menţiona că din cei 2700 
de învăţători, care urmau să frecven- 
teze cursurile, 1500 erau moldoveni. 
“Cursurile de limbă română, preciza 
deputatul, se preconizează pentru un 
termen de trei luni,.şi conform 
proiectului, vor fi organizate în diferite 
localităţi ale Basarabiei”. Suma cerută 
pentru realizarea proiectului era de 
847,8 mii de ruble. “În afară de asta, 
în urma demersurilor directoratului 
învăţămîntului public, guvernul român 
central a promis să trimită pentru 
cursurile de limbă română lectori care 
sînt deja în serviciu şi care primesc 
salariu de la stat”. Raportorul a ţinut 
să mai precizeze că “învățătorii din 
şcolile medii vor trebui să plece la laşi 
sau Bucureşti, deoarece pentru ei aici 
nu pot fi organizate cursuri”. Suma 
cerută a fost votată, aducîndu-se 
totodată la cunoştinţa deputaţilor 
informaţia că importante cheltuieli 
pentru studierea limbii române urmau 
să fie suportate de către organele 
autoadministrării locale. 

Problema pregătirii învăţătorilor 
şi a studierii obligatorii a limbii române 
a fost examinată şi în cadrul uneia 
dintre ultimele şedinţe ale Sfatului 
Ţării, la 23 mai 1918. Incă înainte de 
Unire, ministrul Erhan emisese o cir- 
culară ce anula bursele pentru 
studenţii instituţiilor pedagogice, care 
nu doreau să devină cetăţeni români. 
Drept urmare, în numele fracțiunii 
minoritare din parlament, deputatul 
Starenki a adresat guvernului o 
interpelare în care protesta împotriva 
acestei dispoziţii. A răspuns acestei 
interpelări noul ministru al învăţă- 
mîntului, -Şt. Ciobanu, care, între 
altele, a spus: “Noi îi apreciem pe cei 
care învaţă doar după criterii de stat, 
nu naţionale. Vom da burse şi neba- 
sarabenilor, cu condiţia ca ei să 


rămînă să lucreze la noi. În rezolvarea 
problemelor de stat, în construcţia 
statală avem datoria de a ţine cont 
nu de sentimente, ci de raționamente 
de stat. Nici un stat din lume nu dă 
burse supuşilor străini”. Aducînd drept 
exemplu situaţia învăţătorilor moldo- 
veni din Ucraina, ministrul menţiona: 
“Sîntem informaţi că în Ucraina, în 
judeţul Tiraspol, sînt 54 de sate 
moldoveneşti şi vreo 90 de învăţători 
moldoveni. Acolo pentru învățătorii 
ucraineni cursuri se fac, pe cînd 
cererile învăţătorilor moldoveni sînt 
respinse”. Atitudinea pe care urma să 
o ia parlamentul în această chestiune 
a fost exprimată foarte clar de 
deputatul lacob Suceveanu, pedagog: 
“In ţara noastră, studenţii care nu 
cunosc limba moldovenească nu pot 
fi învăţători”. 

Faptele invocate în rîndurile de 
mai sus demonstrează că în perioada 
relativ scurtă cît a activat, Sfatul Ţării, 
împreună cu guvernul creat de el, a 
obţinut rezultate remarcabile în 
străduinţele sale de a ridica limba 
română la rangul de limbă de stat. 
Două, mai ales, sînt urmările fericite 
ale politicii sale pe acest tărîm: întîi, 
că s-a pus capăt rusificării ținutului, 
limba rusă fiind forţată să cedeze 
locul dominant peste tot limbii popula- 
tiei majoritare. În al doilea rînd, inimoşii 
patrioţi basarabeni au depus eforturi 
foarte mari în vederea îndeplinirii 
promisiunii lor privind dezvoltarea 
instruirii la scară naţională în baza 
limbii române, ceea ce a constituit 
premisa hotăritoare pentru realizarea, 
după Unire, a legii româneşti a 
învăţămîntului primar obligator. 

__ ASPECTE ALE 
MIŞCĂRII NAŢIONALE 
DIN BASARABIA 
(1812—1918) 


În rezultatul semnării tratatului 
de pace de la Bucureşti (1812), 
Imperiul rus în mod fraudulos 
anexează Moldova de Est, rebotezată 
ulterior în Basarabia. 

Istoricul Manolache Drăghici 
redă destul de sugestiv momentul dra- 
matic al răşluirii vechiului pămînt 
românesc, stropit cu sîngele mai 
multor generaţii de moldoveni, care 
opuseseră rezistenţă puhoaielor de 
invadatori ce năvăleau de secole 
dinspre nemărginitele cîmpii din 
partea de nord-est a bătrînului conti- 
nent: “Ceasurile acelea au fost de 
plîngeri, un timp neuitat pentru că 
poporul cu cîrdul, ca turmele de oi, 
încinsese toată marginea Prutului de 
la un capăt la altul, mergînd şi 
revenind de prin sate şi de prin tîrguri 
săptămîni încheiate, cu luare de ziuă 
bună de la părinţi, de la fraţi şi de la 
rudeni, cu care crescuse şi vieţuise 
dimpreună pînă în vremea acea cînd 
se despărţeau unii de alţii pentru 
totdeauna”!, 

Dezacordul şi totodată protestul 
faţă de anexiunea Moldovei de răsărit 
şi faţă de politica rusificatoare şi-a 
găsit expresie şi în strămutările 
masive ale populaţiei moldoveneşti în 
dreapta Prutului. 

În primii ani de ocupaţie ţaristă, 
peste cinci mii de familii de români 
au părăsit Basarabia — cifră destul 
de impunătoare, dacă se ţine cont de 
faptul că, la'acel moment, aici locuiau 
vreo 43 mii de familii?. 

Zona de codru din ţinuturile 
Făleşti, Lăpuşna, Orhei, Soroca, cu 
un procent mare de populaţie 


răzeşească a constituit principalul 
izvor al acestui exod. Printre cei care 
părăseau Basarabia erau reprezentanţi 
ai clerului, ai nobilimii, dar grosul 
şuvoiului de refugiaţi l-au constituit 
ţăranii moldoveni. Fenomenul migraţiei 
masive a populaţiei româneşti din 
Basarabia avea la bază mai multe 
motive. Unul dintre ele a fost teama 
ţăranului moldovean de eventuala 
introducere a şerbiei în provincia 
ocupată. Unii boieri, prin povestirile lor 
despre starea de sclav a ţăranului rus, 
despre birurile şi impozitele 
extraordinar de apăsătoare, la care 
era supus, au contribuit la amplificarea 
acestui exod?. 

E adevărat că ţăranul basa- 
rabean se informa adeseori din prima 
sursă. In teritoriul dintre Prut şi Nistru 
îşi găseau tradiţional refugiul mii de 
fugari din Imperiul rus care aduceau 
la cunoştinţa băştinaşilor situaţia de 
rob în care se aflau iobagii ruşi: “Ei, 
ţăranii basarabeni îşi încărcau în 
grabă lucrurile lor de gospodărie în 
căruţe şi se îndreptau spre Prut, ca 
să treacă pe malul drept, spre a 
rămîne sub suveranitatea strălucitei 
Porti”. l 

Abandonarea Basarabiei de 
către miile de români era dictată şi de 
maltratările şi umilirea la care erau 
supuşi românii basarabeni din partea 
autorităţilor ţariste, de vexaţiunile 
suportate de populaţia din tîrgurile şi 
localităţile rurale din partea cazacilor 
şi soldaţilor ruşi, încartiruiţi pe la 
casele băştinaşilor, de comporta- 
mentul discriminatoriu faţă de 
populaţia românească a tîrgurilor 
basarabene din partea poliţiei rusești". 

Unele episoade despre fuga 
peste Prut a românilor basarabeni au 
fost înregistrate de documentele 
timpului. Astfel, în iunie 1813 locuitorii 
a trei sate — Călinești, Hoţeşti şi 
Drojineni (în total 56 de persoane) — 
au abandonat toate bunurile lor din 
Basarabia, găsindu-şi refugiu pe malul 
drept al Prutului. Fiind anchetați, ţăranii 
din cele 3 sate au mărturisit unanim 
sub jurămînt că au fost determinaţi 
să se refugieze în Moldova din cauza 
purtării proaste şi vexaţiunilor din 
partea cazacilor, aflaţi la ei în gazdă’. 

Consecințele Păcii de la Bucureşti. Anul 1812. 


Despre acest caz neordinar au fost 
informaţi cancelarul Rumeanţev şi 
împăratul Alexandru |. De aplanarea 
acestui incident se ocupau nemijlocit 
consulul general rus la laşi, Pini, 
agentul diplomatic rus la Con- 
stantinopol, Italinski, guvernatorul 
Basarabiei, Harting. Cu toate presiu- 
nile exercitate asupra Principelui 
Calimahi de către Peterburg, acesta 
refuză, în mod ostentativ, să-i extră- 
deze pe fugarii basarabeni, ultimii 
rămînînd pentru totdeauna în Moldova 
din dreapta Prutului. 

Protopopul Teodor Maleavinschi 
la 9 noiembrie 1812 raporta mitropo- 
litului G. Bănulescu-Bodoni că 
locuitorii satului Şaba din judeţul 
Cetatea Albă au trecut Prutul, 
rămînînd în această localitate doar 
vreo trei — patru familii.” | 

Într-un mod aproape similar au 
procedat locuitorii satului Toporu, 
ţinutul Lăpuşna, care, împreună cu 
preoţii bisericii din localitate “au fugit 
peste Prut, biserica [din localitate] 
rămînînd pustie. cu toate podoabele 
ei”. Ce-i drept, în alt document, citim 
că “preoţii, care au slujit la vechea 
biserică din satul Toporu, trecînd peste 
Prut, au luat şi antimisul cu ei'?. 
Protopopul Lăpuşnei loan Dimitriu 

comunica în luna mai 1814 
mitropolitului Gavriil că în această 
localitate veniseră, între timp, alţi 
oameni, din care cei mai mulţi sunt 
ruşi”, iar preot fusese hirotonisit un 
rus din gubernia Kievului, care “ştia a 
citi, a scrie şi a cînta doar în limba 
rusă”. 

Exodul populaţiei româneşti din 
Basarabia alarma autorităţile ţariste. 
El dăuna imaginii ţarismului în ochii 
popoarelor balcanice şi, deci, putea 
avea repercusiuni dintre cele mai 
nedorite pentru interesele ruseşti în 
această zonă. Pentru a stăvili acest 
proces migraţionist a fost fortificat 
hotarul pe Prut. Cu toate acestea, 
exodul n-a putut fi curmat. Autorităţile 
ruseşti, îngrijorate de fuga basa- 
rabenilor peste Prut, au recurs şi la 
minciună decilarînd “Moldova conta- 
minată de ciumă şi interzicînd trecerea 
Prutului sub pedeapsa cu moartea” ". 

Mari eforturi pentru stoparea 
mişcării de populaţie a depus şi 
mitropolitul G. Bănulescu-Bodoni. La 
sfirşitul anului 1812 el trimite o circu- 
lară tuturor parohiilor din eparhie, prin 
intermediul căreia roagă clerul şi “toţi 
pravoslavnicii creştini”, ca ei să nu 
creadă că în Basarabia va fi introdusă 
iobăgia, “că din înalta împărătească 

milostivire, aveţi o cîrmuire din naţia 
voastră şi în limba voastră”? 

În corespondenţa sa cu marii 
demnitari din Petersburg, G. Bănu- 
lescu-Bodoni stăruia să nu fie 
“batjocoriţi şi înjosiţi Moldovenii”, 
indicînd că, “în timpurile grele, cînd 
Franţujii erau în centrul Rusiei, Turcii, 
la Dunăre şi Prut, cînd cu puterea 
armelor nu se putea opri emigrarea, 
căci, prin tratatul cu Poarta, locuitorii 
erau liberi să treacă unde vor”, el 
reuşise să convingă personal pe boieri 
şi prin predici şi circulare pe săteni, 
să nu emigreze promiţindu-le că vor 
fi fericiţi sub stăpînirea rusească". 

Promisiunile mitropolitului 
Gavriil veneau însă în contradicţie cu 
realitatea necruțătoare. Populaţia 
rămasă în Basarabia se confruntase 
chiar din primii ani cu umilinţe şi 
dezonorări de tot soiul. Mărturie ne 
servesc nenumăratele vestigii 
documentare. Locuitorii mai multor 
sate din judeţele Orhei şi Hotărniceni 
au adresat în repetate rînduri plîngeri 
împotriva comportamentului brutal al 
regimentului de infanterie Ohotsk care 
fusese încartiruit în aceste sate. lată 
spre exemplu ce scriau într-o 
reclamaţie mazilii satului Bujor, judeţul 
Orhei: “Adecă ... noi toţi oamenii din 
satul Bujor la carile mai gios ne vom 
iscăli cu lacrimi jeluim către cinstita 
sărdărie la care lucru au început a şi 
face multă şi gre supărare în satul 
nostru de către oşcile ruseşti carile 
de multă vreme ţinem moscali 
şăzetori şi trecători am stătut 
totdeauna cu mic şi mare, iar.acum 
aceşti ce au vinit moscali de gios şi 
vreu să ne scoată din case carele 
multe cer ce nu se află nu numai la 
un om sau la doi ce în tot satul fac 
mare bajocore şi săracii numai pot de 
a-i ţine cum că ne cer cîte 10 sănii pe 
toată ziua şi cai şi o sanie cu boi, cer 
poştă cu săptămîna...”*. În continuare 
petiţionarii relatează că, la rugămintea 
lor, căpitanul de mazili a încercat să 
le ia apărarea, însă ofiţerul rus l-a 
insultat, “chiar şi pe vornicul au vrut 
să-l bată”, căpitanul de mazili fiind 
apoi arestat doar pentru faptul “că i-au 
zis să nu facă alte bajocori”%5. 

Protestele ţăranilor basarabeni 


au trezit îngrijorarea autorităţilor 
ţariste din ţinut încît ele s-au văzut 
nevoite să întrebe pe ţărani ce fel de 
administraţie le-ar fi pe plac. Destul 
de semnificativ este răspunsul 
ţăranilor din satele Malinţi, Clişcăuţi 
şi Zarojani din judeţul Hotin, datat cu 
anul 1815: “Toţi îngenunchem cu fimei 
şi cu copii şi cu lacrimi ne rugăm ca 
să se îndure de noi săracii şi să ne 
miluiască cu strămoşeştele noastre 
obiceiuri şi să ne mîntuim de asuprire 
care tragem necontenit. Oi, că mare 
pomană va face cu noi săracii care 
nu avem nici o facere, cum şi pentru 
părcălabi ruşi şi ocolaşi ruşi ne rugăm 
ca să nu ni să mai rînduiască că tare 
ne necăjim şi ne osîndim şi la aceasta 
să fie tot boieri moldoveni de a noştri 
cu cari sîntem deprinşi ne înţelegem 
în vorbă la nevoile noastri şi sîntem 
mulţămiţi şi aşa am putea trăi precum 
nădăjduim...”$. 

Nobilimea basarabeană de viţă 
românească de asemenea s-a 
împotrivit tentativelor de rusificare 
întreprinse de noul guvernator al 
Basarabiei, generalul Harting. Acesta 
din urmă elaborează un nou proiect 
de administrare civilă a Basarabiei, 
care nu însemna altceva decit 
extinderea legislaţiei ruseşti şi în 
teritoriul dintre Prut şi Nistru. 

Boierii moldoveni au aflat 
despre proiectul lui Harting şi i-au 
solicitat apărarea mitropolitului G. 
Bănulescu-Bodoni: “Priveşte cu ochi 
compătimitori numai cîte obiceiuri 
încalcă şi nimiceşte poliţia din 
Chişinău, numai cîte legiuri, străine 
nouă, sunt născocite, asupriţi fiind 
prin ele locuitorii, şi cît de mult zilnic 
e jignit poporul de aici”. 

Prin intermediul mitropolitului, 
boierii moldoveni expediază trei cereri 
împăratului Alexandru |, Consiliului de 
miniştri şi Consiliului de stat. În 
cererea adresată împăratului se 
menţiona între altele: “Dă-ne nouă 
ocîrmuitor civil pentru această 
provincie din moldoveni băştinaşi, un 
bărbat, căruia i-ar fi cunoscute 
familiile nobile (boiereşti) locale, 
obiceiurile şi legile noastre şi a ţărilor 
megieşe cu noi, fiindcă neavînd 
acuma un aşa ocîrmuitor, din zi în zi 

vom fi înstrăinaţi de obiceiurile 
noastre” E. 

Guvernul de la Petersburg a 
trimis în Basarabia pe P. Svinin, 
funcţionar la Ministerul afacerilor 
externe pentru a examina situaţia ce 
provocase protestele boierilor 
români“. 

Inspectarea executată de P. 
Svinin a durat şapte luni. În rezultat 
el a elaborat un raport în care s-a văzut 
nevoit să constate că protestele 
boierilor împotriva introducerii legis- 
laţiei ruseşti în ţinut sînt justificate şi 
că“... poporul [din Basarabia] are legi 
bune, care favorizează prosperarea 
societăţii şi au la baza lor obiceiurile 
şi drepturile locale”?. 

Riposta intransigentă a boierimii 
locale la nelegiuirile la care recursese 
administraţia rusă din Basarabia, 
despre care a relatat P. Svinin 
autorităţilor centrale ale Imperiului rus, 
cît şi amploarea exodului populaţiei 
româneşti din Basarabia a impus 
Petersburgul să întreprindă noi măsuri 
menite. să curme acest fenomen. 
Rescriptul adresat la 1.04.1816 de 
împăratul Alexandru | mitropolitului 
Gavriil urmărea scopul stopării acestei 
deplasări masive de populaţie. 
Monarhul rus constata, “cu adîncă 
mîhnire” că scopurile sale nu au fost 
atinse şi că “neorînduielile”, mai ales 
de la un timp, s-au extins, “pînă la cea 
:mai mare treaptă, încît multe 
nevinovate familii a liniştiţilor locuitori, 
lăsîndu-şi lăcaşurile sale îşi capătă 
scăpare peste hotare”. impăratul 
recunoştea că au fost admise un şir 
de nedreptăţi şi se obliga să aplice 
noi măsuri pentru “ca răutatea cea 
făcută să se şteargă”. În acest scop, 
a decis să trimită în Basarabia un 
funcţionar împărătesc cu împuterniciri 
speciale din partea sa. 

impăratul se obliga să ofere 
acestei ţări o cîrmuire politică 
“potrivită cu năravurile, obiceiurile şi 
legiuirile ei”. Toate stările sociale 
aveau, în viziunea sa, un drept egal 
“asupra acestei Moşteniri a strămo- 
şilor săi: Tagma Duhovnicească, 
Boierească, Neguţitorească şi norodul 
să cade să câştige deplină apărare şi 
ocrotire în noua Obrazovanie, 


liniştitului lucrătoriu de pămînt, cum 
şi aleşverişurilor şi neguţitorilor să va 
da cea deplină ocrotire”, — 
concluziona manifestul împărătesc. 

Pentru a informa mai bine 
populaţia despre intenţiile sale, 
Alexandru | îl împuterniceşte pe 
mitropolitul Gavriil să traducă cele 
comunicate în “limba Naţiei” şi, prin 
intermediul bisericilor să fie 
comunicate tuturor păstoriţilor ca să 
ştie toţi că “ochiul Meu cel iubitoriu 
de fii, asupra lor priveghează şi eu am 
purtare de grijă, pentru ca ei să fie 
fericiți”? 

Dar nici promisiunile împă- 
ratului, nici sancţionarea de către 
acesta, la 29 aprilie 1818, cu ocazia 
vizitei sale, întreprinse la Chişinău, a 
noului act legislativ “Aşezămîntul 
constituirii regiunii Basarabia”, care 
consfințea autonomia ciuntită a 
provinciei româneşti, n-au putut curma 
trecerea populaţiei moldoveneşti din 
Basarabia în dreapta Prutului, fapt ce 
demonstrează că basarabenii 
continuau să nu aibă încredere în 
promisiunile propagandistice ţariste. 

Că migrările au continuat şi în 
deceniul trei al sec. al XIX-lea ne-o 
mărturisesc indicaţiile guvernatorului 
general al Novorosiei şi Basarabiei, 
adresate, la 4 mai 1833, vice- 
guvernatorului Basarabiei 1. Climşa, 
privind difuzarea informaţiei despre 
măsurile de pedeapsă:pentru cei care 
treceau clandestin hotarul'de pe Prut. 

Poliţia şi parohiile eparhiei erau 
organele prin intermediul cărora aceste 
sancţiuni urmau a fi aduse la cunoş- 
tinţa tuturor locuitorilor provinciei! 
Arhiepiscopul Dimitrie avea obligaţia 
să difuzeze 896 de-proclamaţii cu 
informaţia respectivă în toate 
parohiile, iar preoţii, la rîndul lor urmau 
ca în zilele de duminică să le citească 
tuturor enoriașilor”. 

Autorităţile ruseşti tindeau. să 
lichideze acea autonomie limitată, 
acordată de împărat la 1818. Tot mai 
frecvent erau demişi din posturile de 
ispravnici boierii autohtoni, iar în locul 
acestora erau numiţi ofiţeri ruşi. 
Guvernatorul general al Novorosiei şi 
Basarabiei Voronţov a suprimat în 
1825 funcţiile judecătoreşti ale 

Înaltului Sfat, iar în 1828 acesta a fost 
lichidat şi înlocuit cu un consiliu pro- 
vincial, în calitate de instanţă 
consultativă pentru guvernator, 
alcătuit din două departamente: eco- 
nomic şi administrativ. Membrii 
acestui organ erau numiţi de 
guvernator. O dată cu suprimarea 
Inaltului Sfat se punea capăt 
autonomiei Basarabiei”. 

Procesele de rusificare a 
provinciei anexate cresc în intensitate 
după anul 1828, însă ele se ciocnesc 
de rezistenţa populaţiei autohtone. 

Lupta pentru menţinerea utilizării 
limbii române în justiţie, administraţie, 
biserică, şcoală constituia principala 
formă de manifestare a mişcării 
naţionale a românilor basarabeni. 

In administraţia Basarabiei 
funcţionarii de origine românească 
sunt consecvent strîmtoraţi şi 
concediaţi. Concomitent era scoasă 
din cancelarie şi limba română, pentru 
ca la 1833 ea să fie scoasă din uz ca 
limbă oficială din toate instituţiile, cu 
excepţia bisericii unde s-a menţinut 
încă mult timp”. 

Pentru a neutraliza rezistenţa 
clerului autohton, erau efectuate dese 


Transilvania ( 


epurări ale acestuia, înlocuindu-l cu 
slujitori ai cultului aduşi din guberniile 
ruseşti. Aceştia se confruntau cu 
animozitatea enoriaşilor autohtoni, cu 
absenteismul acestora la oficierea 
serviciului divin. 

O împotrivire fermă se opunea 
tentativelor de rusificare a şcolii 
româneşti din ţinut. La sfîrşitul anului 
1831 consfătuirea învăţătorilor din 
judeţul Hotin s-a pronunţat împotriva 
instruirii copiilor în limba rusă. La 
sfîrşitul anilor '30 se înteţesc 
demersurile boierimii autohtone în 
favoarea extinderii şi perfecţionării 
predării limbii române în instituţiile de 
învăţămînt de toate nivelurile. 

În 1841 nobilimea basarabeană 
înaintează noi revendicări în favoarea 
asigurării procesului instructiv cu 
manuale în limba română şi a angajării 
în fiecare şcoală judeţeană a 
profesorilor de limba română. Se 
cerea editarea unui număr suficient de 
manuale în limba română sau 
comandarea lor în Moldova de peste 
Prut sau în Ţara Românească”, 
Ţăranii basarabeni la fel au revendicat 
instituirea de şcoli cu predarea în 
limba maternă. 


“JA Teritoriul retrocedat Moldovei 


Modificarea teritorială intervenită în partea de sud a Basarabiei conform 

Nicolae Casso 


Autorităţile ţariste s-au văzut 
nevoite să ţină cont, cel puţin parţial 
de aceste cerinţe. În toamna anului 
1842 a fost aprobată predarea limbii 
române în şcolile din oraşele Chişinău, 
Bălţi şi Hotin. Dar acest compromis a 
fost acceptat doar pentru o anumită 
perioadă. La începutul anilor '60 au 
fost anulate alocările pentru achitarea 
salariilor profesorilor de limbă română 
în şcolile judeţene. Ulterior au fost 
lichidate şi posturile de profesor de 
limba română”. 

Retrocedarea celor 3 judeţe 
sud-basarabene — Cahul, Bolgrad, 
Ismail — principatului Moldova (1857) 
şi în special Unirea celor două ţări 
româneşti (1859) au avut o influenţă 
enormă asupra spiritelor românilor 
basarabeni”. Aceste evenimente 
inspiră încredere nobilimii basarabene 
în reuşita suprimării nelegiuirii ce le-a 
fost comisă la 1812. 

Infrîngerea Imperiului rus în 
războiul Crimeii, răscoala antiţaristă 
din Polonia (1863) ce agravaseră 
situaţia externă şi internă a Rusiei 
erau considerate de fruntaşii basa- 
rabeni drept un moment favorabil 
pentru realizarea idealului naţional. 
Gruparea naţionaliştilor români din 
Basarabia ce optau pentru o atare idee 
au încercat să impună punctul lor de 
vedere şi celorlalţi boieri. Actele 


oficiale ale administraţiei locale atestă 
la 1863 faptul că partidul boierilor, 
“care visează să restabilească 
națiunea moldovenească în Basa- 
rabia, în vederea împrejurărilor care 
ar da naţiunii dreptul [de] a cere 
unirea cu Moldova” a împiedicat 
nobilimea basarabeană să redacteze 
o adresă împăratului, cu prilejul 
evenimentelor din Polonia?. 

In. fruntea acestei partide 
boiereşti erau: secretarul adunării 
deputaţilor nobilimii Alexandru 
Cotruţă, fratele lui, judecătorul Carol 
Cotruţă, doi fraţi Casso (fiii lui Ştefan 
Casso), cei doi fraţi loan şi Constantin 
Cristi, Constantin Cazimir şi fiul lui. 

Pentru a pregăti condiţiile unei 
eventuale uniri a Basarabiei cu 
România, nobilimea naționalistă 
basarabeană întreţine legături 
permanente cu naţionaliştii din dreapta 
Prutului. Acest fapt îl confirmă un act 
emanat de cancelaria guvernatorului 
general al Novorosiei şi Basarabiei din 
1864: “Am primit din Moldova 
informaţii că între Cahul şi Chişinău, 
s-a înfiinţat de către revoluționari o 
poştă pentru trimiterea corespondenţei 
lor şi pentru trecerea fără paşapoarte 
a oamenilor, de la care iau pentru 
aceasta cîte 3 ruble şi că astfel de 
poştă există între Ismail şi Cetatea 
Albă; că moldovenii de la Chişinău 
(tineri din bune familii) au legături cu 
laşii şi Bucureştii pentru unirea Basa- 
rabiei cu Principatele prin mijlocirea 
moldovenilor care vin din principate 
la Chişinău pentru scrisori”? 

Tendinţele unioniste ale româ- 
nilor basarabeni suscită măsuri de 
vigilenţă din partea autorităţilor ţariste, 
cît şi înăsprirea politicii de rusificare. 

Pentru a curma legăturile 
românilor de pe ambele maluri ale 
Prutului sînt adoptate măsuri severe 
de frontieră şi în interiorul provinciei. 
Cetăţenii români sosiți din dreapta 
Prutului în Basarabia sunt supuşi unei 
supravegheri rigide. 

Ministrul instrucției publice din 
Imperiul rus D. Tolstoi care vizitase 
Basarabia la 1867 găsea absolut 
anormală situaţia cînd românii 
basarabeni nu cunoşteau limba rusă 
şi în multe parohii serviciul divin se 

făcea în limba română. El considera 
“absolut necesar a se pune capăt 
acestei despărţiri de stat, întrucît 
acum, poate mai mult ca oricînd, 
cultura rusă a moldovenilor din Rusia 
a căpătat o semnificaţie politică, 
deoarece unirea Moldovei cu Valahia 
şi formarea unui principat aproape 
neatîrnat şi puţin binevoitor pentru noi 
produce o acţiune de atracţie vădită 
şi la vecinii moldoveni din Basa- 
rabia”*. Astfel, că în această perioadă 
e suprimată predarea limbii române în 
liceul regional din Chişinău (1866), în 
seminarul teologic (1867) şi în şcolile 
judeţene (în cea din Hotin — în 1868, 
în celelalte — în 1871). 

Cu toate acestea rezistenţa 
românismului basarabean în această 
perioadă nu scade. În a doua jumătate 
a anilor '60 ai sec. XIX, în toiul aplicării 
reformei judiciare de la 1864 în 
Basarabia, nobilimea românească din 
ținut s-a opus consecvent tendinţelor 
de suprimare a legislaţiei locale. Ea 
pleda în favoarea menţinerii acestei 
legislații, uniformizării ei şi elaborării 
unui cod unic de legi româneşti. În 
cadrul celor două congrese ale 
nobilimii basarabene din anii 1863 şi 
1866 ea a cerut introducerea limbii 
române în lucrările de secretariat ale 
instituţiilor de stat şi în special în 
procedurile judiciare. Autorităţile 
țariste au fost nevoite să accepte 
utilizarea limbii române în procesele 
judiciare“. 

Introducerea institutului de 
zemstvă în Basarabia (1868) oferă 
nobilimii moldoveneşti din ţinut noi 
posibilităţi pentru a se opune politicii 
rusificatoare. 

Zemstvele — gubernială şi 
judeţene — au tipărit o sumedenie de 
broşuri în limba română destinate 
populaţiei româneşti din ţinut. Prin 
intermediul acestor publicaţii, pe lîngă 
popularizarea cunoştinţelor gospo- 
dăreşti, economice, sanitare, era 
propagată şi studierea limbii române. 

Presa periodică în procesul de 
renaştere naţională a românilor, aflaţi 
sub ocupaţie străină, a constituit o 
tribună importantă a mişcării 
naţionale, o armă eficientă în lupta cu 
fortele oculte antinaţionale din 


teritoriile ocupate. 

In Basarabia, aflată sub ocu- 
paţie ţaristă, au fost întreprinse 
nenumărate tentative de a edita 
publicaţii periodice de limbă română. 
Achim Popov, la insistența boierilor 
de viţă românească, a încercat în 
două rînduri să scoată la Chişinău (la 
1845 şi 1847) ziarul “Românul”. 
Ambele tentative n-au avut sorţi de 
izbîndă*?. 

O suită întreagă de solicitări au 
fost adresate autorităţilor ţariste pe 
parcursul anilor 1856—1864, de către 
loan Dabija care revendica dreptul de 
a edita la Chişinău o revistă de limbă 
română ce urma să poarte titlul 
“Basarabia” sau “Glasul românilor 
basarabeni”*. 

La 27 iunie 1862 nobilul Cons- 
tantin Cristi solicitase guvernatorului 
Basarabiei Fonton de Verrayon per- 
misiunea pentru a fonda o tipografie 
cu o litografie sub firma “Tipografie 
moldovenească”. C. Cristi îşi procură 
utilajul pentru tipografie fără a aştepta 
aprobarea autorităţilor ţariste. Poliţia 
chişinăuiană i-a sechestrat temporar 
utilajul tipografic. C. Cristi a înaintat 
o plîngere ministrului de interne 
Valuev şi Senatului din Petersburg“. 

Guvernatorul Basarabiei Fonton 
de Verrayon, motivîndu-şi dezacordul 
său faţă de intenţiile lui C. Cristi, 
menţiona, între altele: “Tipografia, 
după cît se pare, are menirea să 
tipărească abecedare şi broşuri ieftine 
în limba moldovenească pentru popor. 
Aceasta nu ar fi încă prea important, 
deşi ar duce la înlocuirea cunoaşterii 
limbii ruse, atît de necesare poporului 
în raporturile lui cu instituţii, cu cea a 
limbii moldoveneşti. Dar dacă se va 
lua în seamă că d. Cristi face parte 
din numărul acelor “moldovanofili”, 
care visează o Românie unită şi 
contopită, nu se poate garanta că din 
tipogrfia lui “pe lîngă cărţi de folos, a 
stimulat şi a susţinut în permanenţă 
nu vor ieşi şi acelea, care nu cores- 
pund cu vederile guvernului nostru cu 
privire la populaţia moldovenească a 
Basarabiei”. Astfel, intenţiile lui C. 
Cristi au fost dejucate în mod brutal, 
de către autorităţile ţariste. 

Ulterior C. Cristi şi unul dintre 

fraţii Casso revendică guvernatorului 
Basarabiei dreptul de a edita o revistă, 
dar şi de astă dată a urmat un refuz 
categoric%, 

Guvernul rus respinge la 1863 
cererea cunoscutului publicist şi pa- 
triot basarabean, Gheorghe Gore de 
a edita un ziar în limba română”. 
Probabil, din aceste considerente, el 
a şi colaborat la publicaţii periodice 
de limbă rusă din Petersburg, 
Chişinău, Odesa. 

In anul 1865 naţionalistul basa- 
rabean Nicolae Casso îşi procurase 
la Paris o tipografie românească pe 
care intenţiona s-o transporte la 
Chişinău, dar autorităţile ţariste au fost 
împotriva deschiderii tipografiei. 

Mai mult ca atit, Petersburgul 
aplica aceleaşi interdicții impertinente 
şi în cazul unor publicaţii periodice din 
Principatele Române. Documentele 
ruseşti de arhivă constituie o mărturie 
irecuzabilă că revista “Propăşirea” 
(1842) a lui M. Kogălniceanu a fost 
suprimată datorită presiunilor, 
exercitate de Petersburg asupra 
Domnului M. Sturdza%. Acelaşi 
procedeu a fost aplicat de către ruşi 
şi la 1879 cînd guvernul român a fost 
somat în repetate rînduri să suprime 
ziarul “Basarabia”, ce apărea la laşi. 
Şi pînă la urmă, Petersburgul şi-a 
atins scopul“. 

Repetatele solicitări ale 
redactorului ziarului ieşean “Curierul de 
laşi”, Th. Balassan de a obţine 
consimţămîntul autorităţilor ţariste 
pentru a difuza nestingherit această 
publicaţie în Basarabia n-au avut sorţi 
de izbîndă“. 

Este adevărat că autorităţile 
ţariste au admis editarea “Buletinului 
eparhial din Basarabia” şi în limba 
română (1867). Dar noul episcop al 
Chişinăului. şi Hotinului, Pavel 
Lebedev, n-a dorit să mai tolereze o 
atare situaţie şi versiunea româ- 
nească a acestei publicaţii este 
suprimată la 1871. 

“Abia în anul 1884 Riabcic şi 
Drumaşcu reuşesc să scoată la 
Chişinău un ziar românesc cu generi- 
cul “Mesagerul Basarabiei” care a avut 
probabii o apariţie de scurtă durată. 
(Din păcate, pînă în prezent nu a fost 


descoperit nici un exemplar din 
această publicaţie şi. nu-i exclus că 
ea este pierdută pentru totdeauna). 

Revoluţia rusă din 1905 a smuls 
ţarismului mai multe cedări inclusiv 
de ordin politic. In consecinţă, doar 
în decurs de 3—4 ani apar mai multe 
publicaţii basarabene de limbă 
română: “Basarabia” (1905); 
“Basarabia” (1906—1907); “Basarabia 
reînnoită” (1907); “Viaţa Basarabiei” 


-(1907); “Moldovanu!” (1907—1908); 


“Luminătorul” (1908—1917); ulterior — 
“Glasul Basarabiei” (1913—1914); 
revista “Cuvînt Moldovenesc” (1913— 
1917); ziarul “Cuvînt Moldovenesc” 
(1914—1917). 

Toate aceste publicaţii au 
contribuit substanţial la revigorarea 
conştiinţei naţionale a. românilor 
basarabeni, la repunerea acestei 
populaţii în drepturile sale fireşti, 
suprimate altă dată de autorităţile 
ţariste. 

Una dintre formele majore de 
manifestare a mişcării naţionale în 
teritoriile româneşti, aflate sub 
ocupaţie străină, a fost constituirea 
şi activitatea formațiunilor politice cu 
o pronunţată orientare naţională. În 
Basarabia, în pofida regimului dur de 
ocupaţie ţaristă au fost întreprinse 
cîteva tentative de constituire a unor 
asemenea formaţiuni politice. 

In anul 1905, “Societatea 
Milcov” a românilor basarabeni şi “Liga 
românilor basarabeni” (preşedinte — 
B. P. Hasdeu), cu'sediul la Bucureşti, 
întreprind prima tentativă de acest 
gen. În rezultat, se constituie Partidul 
Naţional Român din Basarabia, al cărui 
organ de presă devine ziarul “Basa- 
rabia”, în ale cărui pagini a fost publi- 
cat programul acestei formaţiuni“. 

În program se revendica 
autonomia administrativă a Basa- 
rabiei. In administraţie se preconiza 
utilizarea limbii “celor administraţi — 
adică limba moldovenească”. In 
acelaşi context se mai specifica: “în 
administraţia din Basarabia să nu fie 
un dregător care să nu ştie să 
vorbească în limba moldovenească”. 

Utilizarea limbii române se 
prevedea la fel şi în organele de 
justiţie: pentru toţi angajaţii acestor 


Ora de ¿storie. Sinteze 


33 


instituţii, cunoaşterea limbii populaţiei 
majoritare era absolut obligatorie. 

In şcolile din Basarabia se 
preconiza de asemenea utilizarea 
limbii române. Fiecare copil între 
vîrstele de 8 şi 14 ani era “dator a 
învăţa în şcoala moldovenească”. 

in problema unirii Basarabiei cu 
România se recurgea la o stratagemă 
menită să neutralizeze eventualele 
suspiciuni din partea autorităţilor 
ţariste. Unirea, pentru moment, era 
considerată imposibilă, deoarece în 
România, în viziunea autorilor 
programului, nu se instaurase încă 
libertăţile democratice. 

Erau revendicate de asemenea 
libertatea conştiinţei, “libertatea cuvîn- 
tului scris şi vorbit”, inviolabilitatea per- 
soanei, votul universal, direct şi se- 
cret. 

Pentru tinerii basarabeni se 
cerea exercitarea serviciului militar în 
Basarabia. 

Pămîntul aflat în posesiunea 
boierilor, mănăstirilor, “generalilor şi 
coconilor”, împroprietăriți de împărat, 
urma a fi răscumpărat de către “clasa 
țărănească” pentru a fi acordat 
poporului “care cu mîinile sale îl 
munceşte şi îl va munci”*. 

O altă tentativă de constituire în 
Basarabia a unei formaţiuni politice o 
întreprinde un grup de boieri de viţă 
românească în frunte cu Leonida 
Stamati (fiul lui C. Stamati-Ciurea şi 
nepotul clasicului literaturii române C. 
Stamati). Protagoniştii acţiunilor 
preparatorii privind înfiinţarea 
Partidului Naţional-Liberal au decis, 
pentru început, lansarea unei 
publicaţii periodice de limbă română 
cu genericul “Basarabia reînnoită” ce 
urma să joace rolul de catalizator în 
procesul constituirii partidului şi care 
şi-a început apariţia la 6 martie 1907, 
la laşi“. In paginile celor patru numere 
ale acestei publicaţii (ziarul a fost 
suprimat cu concursul autorităţilor 
ţariste) a fost publicat amplul program 
al acestei formaţiuni politice. 

Programul prevedea ca “provin- 
ciilor din Rusia să li se acorde 
descentralizarea cea mai largă 
posibilă care singura poate asigura 
libera dezvoltare a diferitelor naţiona- 


lităţi care locuiesc în Imperiul rus”. Se 
considera benefică instituirea în 
Basarabia a unei Diete similare cu cea 
din Bucovina care urma să cerceteze 
probleme de ordin local şi să dispună 
de dreptul de a lua decizii spera a fi 
executate “fără întîrziere”. 

Această Dietă urma să decidă 
problema utilizării limbii în biserică, 
şcoală şi în organele judiciare. 

In programul partidului basa- 
rabean, în proces de constituire, se 
pleda în favoarea votului universal, 
direct, egal şi secret. Este adevărat, 
că acest deziderat era considerat 
pentru moment în calitate de ideal 
“care cu vremea va deveni fapt 
îndeplinit”. 

Programul Partidului Naţional- 
Liberal mai prevedea: curmarea 
practicii importărilor coloniştilor 
străini; constituirea armoniei şi păcii 
sociale prin intermediul acordării unor 
libertăţi democratice pentru toate 
categoriile sociale. Era condamnată 
de asemenea politica de rusificare 
aplicată în învăţămînt şi, în special, 
în procesul de instruire a cadrelor 
teologice. 

Autorităţile ţariste au făcut tot 
posibilul pentru a paraliza activitatea 
grupului de iniţiativă şi procesul de 
constituire al Partidului Naţional-Libe- 
ral din Basarabia a fost, astfel, stopat. 

O atreia tentativă de formare a 
unui partid politic de coloratură 
naţională o întreprind colaboratorii 
ziarului “Basarabia” (1906—1907)%. 

În nr. 12 al acestei publicaţii, 
dezideratele principale ale naţiona- 
liştilor basarabeni capătă conturul unei 
platforme politice cu caracter progra- 
matic al viitorului partid naţional-demo- 
crat (ulterior naţional-poporan). Pro- 
gramul revendica revenirea la starea 
normală care ar recunoaşte naţiunii 
române majoritare în provincie dreptul 
la propăşire liberă şi nestingherită. 
Garanţie a dreptului la individualitatea 
naţională a românilor basarabeni, la 
respectarea dreptului lor de liberă 
dezvoltare era considerată restabilirea 
autonomiei Basarabiei, recunoscută 
de ţarism încă din 1818. 

Al doilea compartiment de 
revendicări al programului era consa- 

crat chestiunii ţărăneşti. Se preconiza 
naţionalizarea domeniilor mănăstirilor 
închinate şi trecerea lor sub jurisdicţia 
Consiliului provincial superior, 
constituindu-se astfel Fondul cultural 
naţional. Pămîntul acestui fond urma 
să fie oferit în arendă la un preţ 
avantajos numai ţăranilor “muncitori”. 
Limita suprafeţei oferite depindea de 
potenţialul braţelor de muncă al 
fiecărei familii ţărăneşti, excluzîndu- 
se exploatarea muncii străine. 
Mijloacele obţinute urmau a fi puse în 
serviciul culturii şi şcolii naţionale 
româneşti din Basarabia. 

` Pentru a crea o rezervă 
suficientă de pămînt arabil în scopul 
satisfacerii necesităţilor ţăranilor 
basarabeni, se preconiza completarea 
acestui fond cu pămînt din contul 
marilor latifundii, care urma să fie 
răscumpărat de Consiliu prin 
intermediul Băncii ţărăneşti“. 

Protagoniştii constituirii parti- 
dului naţional democrat au pledat în 
permanenţă în favoarea instituirii unui 
complex întreg de libertăţi politice, 
sociale, civile. 

În ianuarie 1912 se constituie 
Partidul Zemstvei din Basarabia“. 
Grupul de iniţiativă era format din patru 
reprezentanţi ai boierimii autohtone: 
M. Feodosiu, M. Zotea, D. Anghel, M. 
Glavce care au şi elaborat programul 
partidului. In acest program se 
considera necesară o delimitare strictă 
între chestiunile de ordin general 
(imperiale) şi cele ce ţineau de 
interesele şi necesităţile locale, 
ultimele urmînd a tine de competenţa 
organelor autoadministrării locale 
“demne de încrederea guvernului şi 
învestite cu împuterniciri largi din 
partea populaţiei”. In acelaşi timp 
partidul revendica lărgirea drepturilor 
şi împuternicirilor Zemstvei prin 
intermediul includerii în sfera sa a 
tuturor (subl. n.) ramurilor economice 
locale care nu erau de o importanţă 
general imperială. 

În -scopul excluderii unor 
eventuale ingerinţe din partea 
guvernului în sfera de activitate a 
zemstvelor, programul partidului 
insista asupra instituirii unei reguli, în 
conformitate cu care organele puterii 


centrale ar putea cerceta doar 
“legitimitatea deciziilor Adunărilor de 
Zemstvă, dar nu şi oportunitatea lor”. 

Pentru a asigura o bază socială 
largă, programul Partidului Zemstvei 
prevedea reorganizarea autoad- 
ministrării de zemstvă şi orăşeneşti 
în baza reprezentării tuturor păturilor 
sociale, cît şi a participării întregii 
populaţii autohtone (subl. n.) în 
organele de autoadministrare. Aceasta 
nu însemna altceva decit instituirea, 
în ultimă instanţă, a unei influenţe 
preponderente a reprezentanţilor 
populaţiei româneşti din ţinut în 
organele autoadministrării locale. 

Programul partidului mai reven- 
dica introducerea limbii materne în 
şcolile primare şi elaborarea minu- 
țioasă a concepţiei privind chestiunea 
instruirii “tinerei generaţii a băştinaşilor 
basarabeni” prin “cultivarea raţională 
a bunăstării populare şi instituirea 
unor asemenea instituţii de învăţămînt 
mediu şi superior care ar deveni 
realmente pepiniere ale muncii şi 
cunoştinţelor”. 

Realizarea principalelor dezi- 
derate, schiţate în acest program, 
avea să ducă, în mod inevitabil, la 
instituirea unei autonomii veritabile a 
Basarabiei, în cadrul Imperiului rus, 
cu un pronunţat colorit naţional, or 
tocmai din această cauză autorităţile 
țariste au căutat să curme activitatea 
partidului Zemstvei”. 

Doar în rezultatul declanşării 
revoluţiei ruse din februarie 1917, cu 
consecinţe nefaste pentru imperiu, în 
condiţiile manifestării libertăţilor de- 
mocratice, s-au creat premise favo- 
rabile pentru activitatea Partidului 
Naţional Moldovenesc (fondat la 
începutul lunii aprilie 1917), care în 
decursul anului 1917 a avut rolul de 
catalizator al mişcării de eliberare 
naţională a românilor basarabeni, ce 
s-a încununat cu Actul de la 27 martie 
1918. 

Istoria culturii româneşti cunoaş- 
te mai multe personalităţi originare din 
Basarabia, care au contribuit în mod 
substanţial la opera de emancipare 
naţională şi socială a românilor de 
pretutindeni. Cap de listă e celebrul 
Alexandru Hijdeu (1811—1872), nobil- 
cărturar care ne-a lăsat o moştenire 
literară, filosofică şi politică importantă. 
În opera sa Al. Hijdeu abordează diverse 
probleme legate de cultura şi istoria 
poporului român. Corolarul activităţii 
sale în domeniul literaturii şi ştiinţei s-a 
încununat cu alegerea lui la 1866 în 
calitate de membru al Societăţii literare 
române (viitoarea Academie Română). 

Tematica preferenţială a inves- 
tigaţiilor ştiinţifice ale lui Al. Hîjdeu ţine 
de filosofie. În acest sens el scria: 
filosofia “trăieşte şi se formează înăun- 
trul fiecărui popor separat, personal, 
liber ca ceva propriu” (Problema timpu- 
lui nostru, B. 1938, p. 23). Realizindu-se 
pe cale raţională şi avînd o funcţie moral- 
educativă, filosofia are o importanţă 
deosebită în viaţa popoarelor. Ea poate 
cultiva cele mai nobile sentimente în 
acord cu cerinţele de ordin moral ale 
societăţii. Aceste idei filosofice:au fost 
puse la baza celebrei Epistole către 
români, în care autorul afirma că un 
popor poate fi puternic şi invincibil atunci 
cînd sentimentele şi pasiunile lui sînt 
dirijate de rațiune. Tot acolo Al. Hijdeu 
explica: "Un popor e puternic nu prin 
fortărețele sale şi prin armată, ci prin 
fraternitatea civică, unanimitate, lipsa în 
fiecare cetăţean de porniri egoiste, toţi 
fiind cuprinşi de acelaşi cuget naţional. 
Un popor, puternic printr-o asemenea 
solidaritate, niciodată nu va pieri, şi nici- 
odată nu-şi va pierde pămîntul său, 
pentru că naționalitatea lui este o 
scinteie zăcînd nevăzută în cremene, 


unde, din întîmplări vremelnice poate să 
zacă mult timp, iar cînd duhul veacului 
va pregăti iasca şi va lovi cu oţelul, 
scînteia se va aprinde”. Al. Hijdeu este 
convins că numai în felul acesta poporul 
său se va purifica, va “arunca din sînul 
său afară pe mal tot ce nu asimilează”, 
se va uni în lupta împotriva duşmanilor 
țării. El menţionează că românii au tăcut 
foarte mult timp din cauza duşmanilor 
care îi oprimau, dar acea tăcere nu a 
însemnat că românii au pierdut simţă- 
miîntul naţional şi cugetarea naţională. 
Sentimentele naţionale s-au păstrat în 
cele trei principate române, însă conjun- 
ctura politică internaţională din acel timp 
a permis ca ele să aibă sorţi de izbindă 
numai în Moldova şi Muntenia, prin 
Unirea de la 1859, pe care Al. Hijdeu a 
salutat-o ca nimeni altul în Basarabia. 

Al. Hijdeu urmărea cu mare aten- 
ție şi interes lupta de emancipare 
naţională din principate, remarca ma- 
nevrele diplomatice ale politicienilor 
români, succesele lor în dorința de a 
înlătura, jugul străin şi de a vedea unite 
pămînturile româneşti. El considera că 
românii au nevoie de constituirea unui 
singur stat naţional de tip monarhic, 
cuprinzind teritoriul populat majoritar de 
români din cele mai vechi timpuri şi a 
prevăzut că procesul de formare a 
statului naţional va fi complex şi dificil. 

Al. Hîjdeu apreciază pozitiv Con- 
venţia de la Paris din 1858 care a 
recunoscut dreptul poporului român de 
a forma un stat suveran. În acelaşi timp 
el susţine că marile puteri europene nu 
au făcut altceva decit să asigure 
drepturile strămoşeşti ale românilor. Al. 
Hijdeu îi avertizează pe fraţii din dreapta 
Prutului să nu se limiteze la cele fixate 
în constituţia proiectată de către Con- 
venţia de la Paris. În Epistola către 
români Al. Hijdeu îi atenţiona pe fraţii 
săi de sînge din principate: "Mai sinteţi 
datori a vă încredința pe deplin că 
Constituţiunea cea proiectată de către 
convenţia din Paris ca bază a organi- 
zaţiunii Românilor într-o singură naţiune 
cu dreptul de a forma din sine un stat nu 
trebuie să devină pentru voi un fel de 
stilpi ai lui Hercule sau de zid chinezesc, 
căci nu sînteţi şi nu puteţi fi despoiaţi de 
dreptul cel divin al omenirii de a păşi 
înainte pe calea progresului”. 

Idealul politic al lui Al. Hijdeu era 
instaurarea în principatele unite a 
monarhiei constituţionale. El lega 
unirea naţională a românilor de activi- 

tatea unui domnitor luminat şi puternic 
“care jertfeşte cu toate ale sale per- 
sonale pentru binele obştesc şi binele 
patriei” şi care preferă să pună pacea 
internă şi securitatea externă a ţării mai 
presus de orice. 

Al. Hijdeu a regretat toată viaţa că 
soarta vitregă l-a făcut să trăiască în 
afara frontierelor strămoşeşti, sub 
ocupaţie rusească. lată ce scrie el: 
“Multe mai sînt despre care aş vrea să 
vă scriu, dragii mei fraţi români, dar vreţi 
voi oare să primiţi epistolele mele? 
Oricum, fiţi încredinţaţi că sint al vostru 
— un frate Român. Ce vă pasă de 
numele meu personal? În momentul de 
faţă, în afacerea comună a României, e 
destul să ştiţi că sînt un frate Român a 
cărui soartă este de a îndura adevărul 
cel însufleţit al cuvintelor poetului per- 
san: “A trăi făr-de tine şi afară de tine, — 
o, patria mea scumpă! — se poate; dar 
o asemenea viaţă e mai groaznică decit 
a muri mii de ori şi iară a învia pentru o 
clipă!'. 

Al. Hîjdeu a propagat ideile ilumi- 
nismului pînă la sfîrşitul vieţii, a pledat 
pentru îmbunătăţirea vieţii ţăranilor şi a 
tuturor. păturilor sociale din societatea 
românească. S-a stins din viaţă animat 
de ideea supremă pentru care a luptat: 
Unirea tuturor pămiînturilor româneşti 
într-un stat naţional unitar. 


Alexandru HÎJDEU 


EPISTOLĂ | 
CĂTRE ROMÂNI 


Cu dragoste frățească, fraţi 
Români, mă bucur că v-aţi unit, şi 
înalt ruga mea către Domnul Dumne- 
zeu, cel ce a scăpat şi a păstrat Mun- 
tenia şi Moldova în mijlocul tuturor 
cataclismelor, al tuturor prefacerilor şi 
nimicirilor ce de atîtea ori au schimbat 
faţa Europei, atunci cînd statele cele 
mai puternice cădeau pentru a nu se 
mai ridica. Să dăruiască Dumnezeu 
vouă, şi viitoarelor vlăstare ale voastre 
acele zile senine de fericire şi slavă, 
de care s-au bucurat strămoşii voştri 
sub scutul celor de către Dumnezeu 
aşezaţi şi de Dumnezeu înălţaţi Dom- 
nitori Ştefan cel Mare şi Mihai Vitea- 
zul! Vă trimit urări de bine din partea 
Basarabiei, pentru care sînt scumpe 
şi pline de însemnare viitoarele des- 
tine ale României unite, patria-mumă; 
primiţi aceste urări ale mele ca un 
glas sufletesc al unui frate, pentru că 
eu sînt trup din acelaşi trup şi os din 
aceleaşi oase, din care sînteţi 
plămădiţi voi, şi în vinele mele curge 
acelaşi sînge românesc care curge în 
vinele voastre. 

Isus, fiul lui Sirah a zis: “Este 
vreme de a tăcea şi e vreme de a 
vorbi”. Cînd întîmplările vremurilor 
şterseră chiar numele Românilor dintre 
ale celelaltor noroade ce aveau dreptul 
de a alcătui cîte un stat, Românii 
tăcură, şi mult timp au tăcut ei, şi 
tăcerea lor lungă a fost adîncă. Dar 
acea tăcere n-a fost deloc semnul că 
au pierdut la Români simţămîntul 
naţional şi cugetarea naţională: 
dimpotrivă, în mijlocul tăcerii nu numai 
se păstrau, ci încă se dezvoltau, creş- 
teau şi se întăreau simţul românesc 
şi gîndirea românească. Şi cînd duhul 
veacului a arătat neapărata nevoie de 
a recunoaşte pe Români de popor 
avînd dreptul de a forma un stat prin 
sine stătător, cînd acest popor a cerut 
în sistema politică a Europei să i se 

dea locul pe care nimeni altul nu-l 
poate cotropi şi care loc, de va 
rămânea gol, va împiedica integri- 
tatea organică a acelei sisteme, — 
atunci a sunat ceasul pentru Români 
de a vorbi şi ei au zis cuvîntul lor în 
Divanurile ad-hoc, au rostit ceea ce 
pînă atunci păstrau în tăcere: cugetul 
poporului român, simţămîntul lor naţi- 
onal, în auzul şi în vileagul tuturora. 


Ce mai rămîne acuma de făcut? : 


Isus, fiul lui Sirah n-a adaos că, 
precum este vreme de a tăcea şi este 
vreme de a vorbi, asemenea este 
vreme de a vorbi şi este vreme de a 
lucra. Deci, fraţi Români, pentru voi a 
sunat ora de acţiune. Acuma, cînd 
Europa, pentru a dezlega marea prob- 
lemă privitoare la integraţiunea 
sistemei politice, voieşte să afle mai 
întîi dorinţele voastre, dorinţele popo- 
rului, care are dreptul de a fi un stat 
prin sine stătător, — sînteţi datori de 
a dovedi că dorinţele rostite în Divanu- 
rile ad-hoc nu sînt nişte visuri nere- 
alizabile sau nişte fantome imposibile, 
nişte teorii abstracte plăsmuite de 
imaginaţiunea deputaţilor celor împu- 
terniciţi de a spune dorul naţiunii. Din 
contra, sînteţi datori a dovedi că 
acesta este rezultatul şi ultimatul 
cugetării naţionale şi simţămiîntului 
vostru naţional, este programa reali- 
tăţii, întemeiată pe elementele popo- 
rale ale istoriei Românilor, pe logica 
acelor fapte în care pururea s-a 
răsfrînt viaţa naţiunii române. Sînteţi 
datori a dovedi înaintea Europei că 
Românii au nu numai dreptul, dar şi 
capacitatea pentru autonomie, pentru 
cîrmuirea prin sineşi. 

Aşa dară, fraţi Români, numai 
mînă în mînă, toţi împreună, frăţeşte 
să vă apucaţi de lucru. Problema care 
vă incumbă la momentul de faţă este 
o problemă măreaţă şi grea: măreaţă 
— pentru că de chipul vostru de a lucra 
la dezlegarea ei atîrnă soarta viitoare 
a ţării voastre şi a naţiunii voastre: 
grea — pentru că prin modul cum o 
veţi dezlega sînteţi datori a lega 
viitorul, nu meşteşugit, ci fireşte, cu 
trecutul naţiunii române, sînteţi datori 
a lupta.în contra acelor oportunişti 
care, nesocotind trecutul şi neîngri- 
jindu-se de viitor, se încearcă a izola 
momentul de faţă pentru satisfacerea 
unor interese egoiste personale. 

Pentru a ieşi biruitori din această 
luptă, adică pentru a păstra actualului 


moment valoarea sa adevărată şi 
importanţa firească ca moment 
naţional, sînteţi datori, fraţi Români, 
a vă pătrunde adînc de ideea că 
Tractatul de la Paris, care a recunos- 


„cut poporului român dreptul de a forma 


un stat, nu v-a dat prin aceasta 
niscaiva drepturi noi, ci numai şi 
numai a asigurat drepturile voastre 
cele vechi, seculare, astfel că de azi 
înainte, fie prin arbitrar, fie prin siluire, 
ele nu pot să fie ştirbite, jignite, 
micşorate sau călcate. Mai sînteţi 
datori a vă încredința pe deplin că 
Constituţiunea cea proiectată de către 
convenţiunea din Paris ca bază a 
organizaţiunii Românilor într-o singură 
naţiune cu dreptul de a forma din sine 
un stat nu trebuie să devină pentru 
voi un fel de stîlpi ai lui Hercule: sau 
de zid chinezesc, căci nu sînteţi şi 
nu puteţi fi despoiaţi de dreptul cel 
divin al omenirii de a păşi înainte pe 
calea progresului. 

Aprofundaţi, fraţi Români, dati- 
nile Istoriei Române, mai cu seamă 
ale tuturor protectoratelor din trecut, 
şi veţi afla că strămoşii voştri nici- 
odată n-au primit şi n-au recunoscut 
jugul străin: în epocile critice, Românii 
cereau protecţiunea pentru sine 
tocmai din partea acestui stat înve- 
cinat care era cel mai primejdios 
pentru neatîrnarea lor şi avea dorinţa 
de a-i nimici şi de a desfiinţa indivi- 
dualitatea lor naţională. Acesta a fost 
în adevăr un minunat instinct sădit în 
ei de Dumnezeu, prin care, după cum 
ne arată relaţiunile lor diplomatice ba 
cu Ungaria, ba cu Polonia, ba cu 
Turcia şi. aşa mai departe, Românii 
se puneau sub protecţiunea anume a 
aceluia care se încerca de a-i robi. 
Printr-o astfel de unire externă şi suze- 
ranitate nominală, ei au ştiut să 
salveze acea autonomie internă a 
ţării, care singură garantează pentru 
popor o libertate reală. Minunat a fost 
acest instinct, cu ajutorul căruia, 
simțind tendinţa statului celui protec- 
tor de a călca capitulaţiunile cele 
încheiate, Românii ştiau imediat a se 
pune sub protecţia unui alt stat, 
formînd prin aceasta o rivalitate între 
ambele state şi bucurîndu-se de acea 
rivalitate pentru a salva drepturile 
naţionale. 

Lucrînd astfel, veţi avea în 
vedere că un popor e puternic nu prin 
fortărețele sale şi prin armată, ci prin 

fraternitatea civică, unanimitate, lipsa 
în fiecare cetăţean de pomiri egoiste, 
toţi fiind cuprinşi de acelaşi cuget 
naţional şi de acelaşi simţ naţional. 
Un popor puternic printr-o asemenea 
solidaritate, niciodată nu va pieri, şi 
niciodată nu-şi va pierde pămîntul său, 
pentru că naționalitatea lui este o 
scînteie zăcînd nevăzută în cremene, 
unde din întîmplări vremelnice poate 
să zacă mult timp, dar cînd duhul 
veacului va pregăti iasca şi va lovi 
cu oţelul, scînteia se va aprinde. 
Poporul nu e ca un burete ce se 
îmbibă de umezeală, ci este o mare 
care aruncă din sînul său afară pe mal 
tot ce nu asimilează. 

Pentru ca arena pentru activi- 
tatea voastră să fie proprie, e necesar 
să curăţiţi pămîntul ţării de duşmanii 
poporului, şi anume de duşmanii cei 
din lăuntru, care sînt mai primejdioşi 
decît duşmanii din afară. În momentul 
de faţă duşmanii poporului român în 
țara românească sînt aşa-zişii can- 
didaţi la domnie, care îşi recrutează 
partizani cu ajutorul aurului, banche- 
telor, balurilor, promisiunilor de slujbe 
şi de alte bunuri, intrigînd unul contra 
altuia, ba chiar tatăl contra fiului şi 
fiul contra părintelui său, — iar toţi 
împreună intrighează în contra gloriei 
şi liniştii patriei. Aceşti oameni lucrea- 
ză după aceeaşi metodă după care 
altădată lucrau mizerabilii greci din 
Fanar, dar Fanarioţii cu toată lipsa de 
cinste, totuşi erau mai cinstiţi decît 
aceşti Români, căci acei din Fanar, 
pentru a dobîndi scaunul Moldovei şi 
al Valahiei, cumpărau şi mituiau 
puterea străină care uzurpase dreptul 
de a numi domnitori, şi apoi ei lucrau 
contra unui neam străin, pe cînd 
ceştia ai noştri cumpără, ademenesc 
şi corump pe fraţii lor şi conspiră 
contra patriei lor proprii. Singur faptul 
că aceşti oameni înrolează partide 
personale dovedesc deja că ei sînt 
nedemni de a fi Domni. 

Nu partidele, adică nu cîte o 
haită de slugi purtînd aceeaşi livrea 
arată cine trebuie să fie unsul lui 
Dumnezeu, ci îl arată acea voce în 
care răsună Dumnezeu. Alesul lui 
Dumnezeu ni'e dintre aceia care înşişi 
îşi pun candidatura la scaunul dom- 
nesc, Domnul ales de către Dumne- 
zeu nu caută de cu vreme domnia, 
nu se gîndeşte la ea, ci cu resemnare 
primeşte povara ce Dumnezeu i-o 


pune pe umeri; şi din momentul 
alegerii sale el se consideră ca mort 
pentru sine şi pentru ai săi, pentru 
inamici şi cunoscuţii săi, mort pentru 
amicii săi inamici şi răuvoitori; el se 
transformă într-un nou om, care 
jertfeşte pe sine cu toate ale sale 
personale pentru binele obştesc şi 
binele patriei. Să dea Domnul Dum- 
nezeu, fraţi Români, ca sfinta cunună 
a puterii supreme, cununa lui Radu şi 
Dragoş să nu încununeze fruntea unui 
fur de cele sfinte. Amin! 

Multe mai sînt despre care aş 
vrea să vă scriu, dragii mei fraţi 
Români, dar vreţi voi oare să primiţi 
epistolele mele? Oricum, fiţi încre- 
dinţaţi că sînt al vostru — un frate 
Român. Ce vă pasă de numele meu 
personal? În momentul de faţă, în 
afacerea comună a României, e 
destul să ştiţi că sînt un frate Român 
a cărui soartă este de a îndura 
adevărul cel însufleţit al cuvintelor 
poetului persan: “A trăi făr-de tine şi 
afară de tine, — o, patria mea 
scumpă! — se poate; dar o asemenea 
viaţă e mai groaznică decit de a muri 
mii de ori şi iară a învia pentru o clipă!”. 


x * * 


Originalul acestei frumoase 
epistole se află în mîinile noastre. 
Epistola a fost trimisă în 1858, 
împreună cu o scrisoare personală a 
veneratului Alexandru Hijdeu către fiul 
său Bogdan Hasdeu, care părăsise 
deja Basarabia şi se stabilise la laşi. 
Bogdan Hasdeu n-a crezut oportun de 
a o tipări, temîndu-se de a face rău 
prin aceasta părintelui său, rămas în 
Basarabia. Temerile domnului Bogdan 
Hasdeu erau cît se poate de înte- 
meiate, căci epistola, deşi anonimă, 
desigur, că ar fi fost recunoscută de 
guvernul rus ca opera lui Alexandru 
Hijdeu, căci un alt patriot de această 
valoare în Basarabia întreagă nu ex- 
istă; recunoscînd dar ex ungue 
leonem condeiul lui Alexandru Hijdeu, 
guvernul rus ar fi luat imediat dispo- 
zițiuni de a depărta pe acest mare 
patriot de la hotarele patriei-mume. 


Zamfir ARBORE 

Anexa lui Arbore — 764, Basara- 

bia în secolul XIX, Bucureşti, 1898, p. 
760—763. 

VASILE MURATOV — 
UN VERITABIL 
PROFESOR 

DE LIMBA ROMÂNĂ 
DIN BASARABIA 
SECOLULUI XIX 


Printre profesorii de limba 
română ai şcolilor ţinutale din 
Basarabia, atestaţi la Consiliul 
Pedagogic al Liceului Regional din 
Chişinău, este şi Vasile Muratov 
(Muratu). Nu dispunem de suficiente 
date biografice, întrucît nu am întîlnit 
printre sursele de arhivă statul per- 
sonal, ca la ceilalţi profesori“. Ştim 
doar că la 7 septembrie 1862 a 
susţinut examenul de atestare pentru 
calificarea “Profesor de limbă 
moldovenească în şcoala ţinutală”!, că 
la 7 ianuarie 1863, printr-un ordin al 
Senatului i s-a retras titlul de negustor 
şi a fost confirmat în serviciu pe linia 
învăţămîntului?, iar la propunerea 
curatorului circumscripţiei de 
învăţămînt Odesa la 23 iunie 1863 a 
fost confirmat în funcţia de profesor 
al şcolii ținutale?. 

Nu ştim cu exactitate ce şcoală 
a absolvit Muratov”*, cine i-a fost 
profesor de limba română, putem doar 
presupune că şi-a făcut studiile la 
şcoala ţinutală nr. 1 din Chişinău, 
deoarece numai aici limba română s-a 
predat aproape fără întrerupere din 
1830 pînă în 1869. L-ar fi putut avea 
* Nu s-a păstrat nici statul per- 
sonal al lui |. Doncev. 

** În lucrarea sa "Istoria învăţă- 
mîntului şi a gîndirii pedagogice în 
Moldova”, Chişinău, 1991, p. 254, T. 
Ciubotaru scrie că V. Muratov este “un 
absolvent al şcolii judeţene din 
Chişinău”, fără a preciza care şcoală. 


ca profesor de limba română pe Pavel 
Luppo, care a predat această materie 
de studiu la şcoala nr. 1 din Chişinău 
în anii 1852—1866%. 

Cele şaptesprezece răspunsuri 
scrise ale lui Vasile Muratov la 
examenul de atestare pentru 
confirmarea titlului de profesor de 
limba română în şcoala ţinutală sînt 
pe drept cuvînt o surpriză arhivistică. 
Este de reţinut că era abia în anul 
1862. Gramatica lui |. Doncev apare 
peste trei ani, în 1865;, iar pretendentul 
la postul rîvnit, V. Muratov, îşi 
notează răspunsurile cu litere latine 
şi numeşte disciplina “limba română” 
şi nu “moldovenească”. 

Dintr-o simplă curiozitate am 
comparat limbajul lui V. Muratov cu 
cel al lui |. Doncev din “Cursulu 
primitivu de limba rumână” şi am 
constatat că diferenţele sunt prea 
neînsemnate. 

De exemplu, la întrebarea 
“Despre verb” V. Muratov scrie: “Tote 
verbele se'mpartu în patru feliuri: ac- 
tive, passive, neutre şi pronominale”* 
(fila 42). 

l. Doncev face aceeaşi clasi- 
ficare (“Cursulu...”, p. 42). 

V. Muratov: “Moduri sîntu cinci: 
m. nefinitivu, m. arâtâtivu, m. conju- 
gâtivu, m. poroncitivu şi m. 
condicionelu” (fila 42). 

I. Doncev: “Moduri sîntu cinci: 
m. indefinitu, m. indicativu, m. 
conjunctivu, m. condicionelu, m. 
imperativu” (“Cursulu...”, p. 45). 

V. Muratov: “Formele primitive 
ale verbeloru sîntu 3: personal 1-a a 
timpului prezentu, modulu nefinitivu 
şi Supina; d. es. facu, a face, fâcutu; 
cântu, a cânta, cântatu” (fila 42). 

I. Doncev: Aceleaşi forme 
(“Cursulu...”, p. 50). 

V. Muratov: “Timpuri temeinice 
sîntu trei: t. prezentu, t. trecutu şi t. 
fiitoriu. Timpulu trecutu este de patru 
feliuri: 

1) timpulu trecutu simplu, 2) 
timpulu trecutu compusu 1-iu, 3) 


* Aici şi în continuare se păstrează 
ortografia originalului. 

timpulu trecutu compusu 2-le şi Numele substantivu, precedatu 
timpulu mai multu de câtu trecutu; t. cu prepoziţie “de” primeşte forma 
fiitoriu este de doue feliuri: simplu şi numelui adjectivu neaplecatu; d. es. 
compusu” (fila 42 verso). Casâ de petrâ, inimâ de omu. 

l. Doncev: “Timpuri temeinice în Nota. Substantivele, între- 
limba rumânâ sîntu trei: celu prezentu buinţate cu prepoziţie “de” se trâducu 
(de-faţă), celu trecutu şi celu fiitoriu. în limba ruseascâ cu cellu adjectivu; 
Timpulu trecutu este de patru feliuri: de petrâ: KAMEHHbIÑ, aa, ble, bla; de 
a) trecutu simplu (indefinitu), b) omu: 4e/oBeseckuiă; de zi: QHeEBHOÑ ; 
trecutu compusu 1 (imperfectu), c) dar substantivele, alcâtuite din supine, 
trecutu compusu 2 (perfectu) şi d) mai se traducu pe limba rossienâ cu 
multu-ca-trecutu.” (“Cursulu...”, p. prepoziţie “gna”. Carte de cititu: Knura 
44—45). ana 4renna. Casâ de trâitu: qomb 

Despre semnele de punctuație gna XUTbA (Xnnoñ nomb). Numele 
(“sintacsice”). Substantivu, ca subiectu, se concordâ 

V. Muratov: “1. Virgula (,). 2. cu predicatulu s&u în genu, numâru 
Virgula puntatâ (;). 3. Douê punturi (..). şi persónâ, de nu se esplicâ prin 
4. Puntulu (.) 5. Înterogâtivulu (?) 6. verbulu “a fi”. S6rele luceşte, luna şi 
Esclamâtivulu (!) 7. Puntaţie (....) 8. stelele îmfrumuseţezâ ceriulu. 
Tire (—) 9. Paranteza () 10. Alinee 11. Pâmântulu hrâneşte tâtâ lume” etc. 
Citaţiele (“ "> (fila 43). Ultima întrebare la care a 

l. Doncev: Cu excepţia răspuns V. Muratov a fost “Despre 
semnelor de punctuație; virgula, celle mai principale dialecte limbei 
punctul şi virgula, pe care |. D. le Rumâne” (fila 45). 
numeşte “coma” şi “punto-coma”, mai Vorbind iniţial despre influenţa 
adăugînd un semn de punctuație limbilor învecinate asupra limbii 
“paragraful ($)” (“Cursulu...”, p. 119), române (slavona, greaca, turca), 
celelalte semne de punctuație coincid datorită căreia în limbă au apărut 
cu ale lui Muratov. deosebiri ce au dus la formarea 

Este destul de amplu şi “anumitor dialecte”, scrie că “celle mai 
argumentat răspunsul lui V. Muratov temeinice sîntu douâ: dialectulu 
la întrebarea “Sintacsa Numelui Valahu şi dialectulu Moldavu”. 
substantivu” (fila 44 şi 44 verso). lată Deosebirile principale între cele 
cîteva spicuiri: “...Numele sub- două dialecte, după V. Muratov, ţin de: 
stantivu, ca complinire, se preceda cu 1) pronunție şi 2) de întrebuinţarea 
prepoziţie “pre” cînd vorbimu seu unor cuvinte diferite, “care în celu 


scrimu mai hotâritu; d. es. Mulţi ştiu altu seu de totu nu'su primite, seu 
pre Puşchinu, poetulu vestitu în se'ntrebuinţezâ cu uâ deosebitâ 
Europa. Noi n'amu vedutu pre Cuza, însemnanţâ.” 

Domnulu Principateloru-Unite. in dialectul moldav următoarele 


ia tera oct i ae a miel E ie BETE i 
T VARPA gelu Lam irè, mec oek icol se're [cea creea ă i 
| N $ i 
Par capat PI SPRE aee vre. Deci leii pi Peel atei Bits 

Ar e 7, a Lee = Cor Pate oeeo Se PIE eset vrema, Corală der: 

4 2 f 
oriy loeitrë freca pare zei că Fca leg Pra B Aep EATER pere 
4’ 770 Be er A PEPE AD crt, e. ERA OI A reka Aroel PDA Te. 


i dă v 7 er 
UT AÆJITUAJ re re. rute Cre. | 
x É 


7 septembrie 1862. La examenul de atestare pentru confirmarea titlului de 
profesor de limba română Vasile Muratov a utilizat alfabetul latin. (Arhiva Națională 
a R. M., fondul 1862, registrul 25, dosarul 153, fila 44 verso). 

cuvinte “se prononsezâ: masă, tarrâ, 
şese, ste, beu, pe, nacazu, rumânu 
ceriu, v&du, pâne, şi altele, darâ dupre 
dialectulu valahu acesteşi cuvinte se 
rostescu: mésâ, térrâ, sté, şese, bé, 
pâ, nacadu, rumânu, vedu, pâine şi 
altele”. 

Cît priveşte cea de a doua 
deosebire dintre cele două dialecte, 
utilizarea unor cuvinte cu sensuri 
diferite, “lată câteva cuvinte. de 
dialectulu Valahu: varzâ (kanycrTta), 
moşu (44b), zâpadâ (CHbrb), 
crastavete (orypeub), pepene (4biha) 
şi cuvintele corespundentive de 
dialectulu moldavu: curechiu, unchiu. 
ometu, pepene, zâmosu, şi altele...” 

Şi loan Doncev vorbeşte în gra- 
matica sa despre dialectele limbii 
române, dar spre deosebire de V. Mu- 
ratov, foarte sumar: “Dupre deosebita 
prononsaţie uneloru litere rum. vocale 
şi consune şi dupre întrebuințare unoru 
cuvinte rumâne, care, dupre dialectu, 
&şi au şi însemnanţa loru, limba rumâ- 
nă se compune din doue temeinice 
dialecte: din dialectulu celu valahu 
(limba bucureştenâ, muntenescâ) şi 
dialectulu moldavu (limba iassienă, 
moldovenescâ)”!' Urmează exemple. 


CORSULU PRIMITIVĂ 


LIMBA RUMÂNĂ, 


CoNPUsI 


pentru. shólele elementare şi IV classe gimnasiale 
de 
Toannii Doncevii. 


BATAJLHBIĂ KYPCE 
PINNNCRARO ABURI, 


COCTABABHSHÄ d 
- ðar nuswuge yyusuus u IV naaccoes cumnasiy 
B ae 


„ KIŞINÈŬ. 
Tipografié lui Akimū Popovă. 
1865. 


Răspunsurile lui Vasile Muratov 
(în total şaptesprezece) au fost 
apreciate de către Consiliul Pedagogic 
al Liceului Regional din Chişinău cu 
nota maximă — “cinci”. Din consiliu 
făcea parte şi loan Doncev. Pe 
originalul răspunsurilor, la sfîrşit, este 
notat: “Răspunsurile de faţă au fost 
scrise de Vasile Muratov în prezenţa 
Consiliului Pedagogic al Liceului din 
Chişinău, fără ajutorul sau indicaţiile 
cuiva, lucru pe care îl confirmăm. 
Septembrie a 7-ea zi, 1862". 
Urmează unsprezece semnături. 

În 1862 limba română se preda 
la şcoala ţinutală nr. 1 din Chişinău, 
la cele din Bălţi, Hotin, Soroca. Nu se 
preda la şcoala ţinutală nr. 2 din 
Chişinău, la cele din Bender şi din 
Orhei. Vasile Muratov cade de acord 
să predea limba română la Şcoala din 
Orhei fără remunerare’, deoarece 
statutul acelei şcoli nu prevedea ca 
materie de studiu şi româna. 

Este angajat în postul de 
profesor de limbă română la 23 iunie 
1863*. La 28 octombrie 1864 V. 
Muratov cere să fie eliberat “pe două 
luni, de la 1 noiembrie a. c. din mo- 
tive familiale, în legătură cu plecarea 
în concediu, peste hotare în 
Moldova”!!. Incepe o veritabilă 
corespondenţă între supraveghetorul 
titular al şcolii şi autorităţile 
superioare, pregătirea şi eliberarea 
paşaportului pentru străinătate, dar, în 
cele din urmă, V. Muratov nu mai 
pleacă în Moldova. Aflăm dintr-un 
raport al său, adresat directorului 
şcolilor din Basarabia la 23 noiembrie 
1864: “Din cauza schimbării 
circumstanțelor eu nu mai am nevoie 
să plec peste hotare, în Moldova, de 
aceea Vă rog cu smerenie, Înălţimea 
Voastră, să-mi eliberaţi un bilet 
(permis — L. C.) de plecare la 
Comrat”'2. 

Vasile Muratov a predat limba 
română fără plată la şcoala ţinutală 
din Orhei din 1863 pînă în 1867. În 
1865, de la 1 septembrie pînă la 8 
martie, predă suplimentar limba rusă. 
Abia atunci roagă să i se plătească 
salariu “pe o lună şi opt zile pentru 

exercitarea funcţiei de profesor de 
limbă rusă în perioada postului vacant 
la acest obiect.”'*? Supraveghetorul 
titular al şcolii, la rîndul său, îi scrie 
directorului şcolilor din Basarabia cu 
acest prilej: “Luînd în consideraţie 
faptul că profesorul Muratov predă 
limba moldovenească în şcoala 
ţinutală fără plată, dar cu tragere de 
inimă, la fel de sîrguincios este 
preocupat şi de predarea limbii ruse 
în timpul exercitării funcţiei respec- 
tive, şi n-a primit nici o distincţie pe 
tot parcursul slujbei, eu îndrăznesc 
să-i cer Înăţimii Voastre permisiunea 
de a elibera profesorului Vasile 
Muratov 31 de ruble şi 4 copeici în 
calitate de plată pentru predarea limbii 
ruse în şcoala ţinutală din Orhei în 
decursul lunii februarie şi a opt zile 
din martie a. c."*. 

Dintr-o “listă a persoanelor 
propuse spre avansare în gradul 
următor pentru anii serviţi în sistemul 
şcolilor din Basarabia”, întocmită la 4 
martie 1867, aflăm că V. Muratov în 
toţi anii de slujbă a fost în concediu: 
în 1864 o dată pe şase zile, altă dată 
pe douăsprezece zile şi de două ori 
pe cîte cincisprezece zile; în 1865 s-a 
folosit de concediu numai şase zile; 
în 1866 n-a avut concediu; în 1867 a 
avut un concediu de zece zile şi a 
revenit la serviciu la timp". 

În acelaşi dosar, pe fila 362, 


variantă de maculator, găsim datele 
de mai sus ale aceleiaşi liste, însă în 
dreptul numelui Vasile Muratov stă 
precizarea: “fostul profesor de limba 
română al şcolii ţinutale din Orhei”. 

Nu-l mai întîlnim pe V. Muratov 
printre profesorii de limbă română ai 
şcolilor ţinutale în lista direcţiei şcolilor 
pe anul 1867. 

Dacă politica lingvistică a 
guvernului țarist nu ar fi fost atît de 
ostilă limbii române în a doua jumătate 
a secolului XIX în Basarabia şi nu ar 
fi urmat înaltul ucaz de la 3 februarie 
1871 “Despre suspendarea predării 
limbii moldoveneşti în şcolile ţinutale 
din regiunea Basarabia”, se prea 
poate că puţinii, dar veritabilii profesori 
de limba română ca loan Doncev, 
Vasile Muratov, Pavel Luppo ar fi 
semănat mai multă lumină în 
conştiinţa generaţiilor ulterioare. 

În asemenea condiţii la 
începutul secolului următor nu am fi 
găsit limba majorităţii vorbitoare din 
Basarabia schimonosită chiar şi în 
manualele şcolare. 

Drept consecinţă a unei 
interferenţe lingvistice de lungă durată 
ne serveşte gramatica 'de la 1915”, 
editată la Chişinău cu litere ruseşti. 
Aici literele limbii române sunt 
“buchele limbii moldoveneşti” şi se 
împart în “glăsuitoare şi consune” 
(p. 21); numărul singular este 


Clădirea Liceului nr. 2 din Chişinău. A fost aruncată în aer de către sovietici 
la 16 iulie 1941. 

“unarnic”, numărul plural — 
“multarnic” (p. 22); genul masculin 
este “neamul masculin (parte 
bărbătească)”, genul feminin — 
“neamul feminin (parte femeiască)” 
(p. 23); cazurile sunt “căderi” şi au 
următoarele precizări: “nominativ 
(numitor), ghenitiv (roditor), dativ 
(dătător), acuzativ (vinuitor), vocativ 
(chemător)” (p. 23—24); articolul este 
“gotăriîtor şi, negotărîtor” (p. 24); 
adjectivele sau “alăturatele” (p. 37) 
se caracterizează prin “treptele 
asemănării” sau “gradele 
cumpărării” (p. 39); pronumele 
personale sunt “înlocuitoare feţişe” 
(p. 44) şi au trei persoane sau trei “feţe: 
faţa |, faţa II, faţa III” (p. 44); verbul 
are următoarele moduri: “negotăritor 
(infinitiv), lămuritor (indicativ), 
împricinat (conjunctiv), doritor 
(optativ), poruncitor (imperativ), 
gherundiul (participiul prezinte), 
participiul trecut, adjectivul verbal” (p. 
54). | 

Terminologia gramaticală ce ţine 
de sintaxă este calchiată din ruseşte. 
Doar un singur exemplu: “lepurile fuge 
(cum) răpede. Cuvîntul, care în 
propoziţie răspunde la întrebarea: 
cum? de cîte ori? se chiamă arătător 
de chip.” (p. 74). Tot aici se vorbeşte 
şi despre “arătătoarele de loc”, “de 
pricină”, “de scop” (p. 75). 

Scopul gramaticii de la 1915 era 
salutar — trezirea conştiinţei naționale 
adormite de şcoala țaristă, dar limbajul 
ei era puțin eficace, ca să nu spunem 
inadecvat. 

Este regretabil că autorul 
gramaticii de la 1915 (lipseşte foaia 
de titlu, de aceea nu-i cunoaştem 
numele — L. C.) nu a avut posibilitate 
să se familiarizeze cu gramaticile 
româneşti autentice de la mijlocul 
secolului XIX, care i-au inspirat atît 
de frumos pe loan Doncev şi Vasile 
Muratov. 


NOTE 
1 Arhiva Naţională a R.M., fondul 


1862, registrul 25, dosarul 153, fila 41. 
2 Arhiva Naţională a R.M., fondul 


152, registrul 1, dosarul 166, fila 346 
verso. 

3 Ibidem. 

* Arhiva Naţională a R.M., fondul 
152, registrul 1, dosarul 112, fila 107. 

$|. Doncev, Cursulu primitivu de 
limba rumână, Kişineu, 1865. 

$ Arhiva Naţională a R.M., fondul 
1862, registrul 25, dosarul 153, fila 45. 

7 |. Doncev, op. cit., p. 125. 

8 Arhiva Naţională a R.M., fondul 
1862, registrul 25, dosarul 153, fila 47. 

° T. Ciubotaru, op. cit., p. 254. 

1 Arhiva Națională a R.M., fondul 
152, registrul 1, dosarul 166, fila 346 
verso 

"1 Arhiva Naţională a R.M., fondul 
152, registrul 1, dosarul 129, fila 72. 

'2 Ibidem, fila 154. 

83 Ibidem. 

14 Arhiva Naţională a R.M., fondul 
152, registrul 1, dosarul 112, fila 377. 

$ Arhiva Naţională a R.M., fondul 
152, registrul 1, dosarul 166, fila 344— 
346 verso. 

1 Sbornik Postanovlenii po 
Ministerstvu Narodnago Prosveş- 
ceniia, tom 5, S. Peterburg, 1877, p. 48— 
50. 

1 Kratkie svedenia iz moldav- 
skoi grammatiki, Kişiniov, 1915. 

_ DREPTUL 
LA LIMBĂ ROMÂNĂ, 
ENTITATE NAŢIONALĂ 
ŞI LIBERTĂŢI 

: DEMOCRATICE 
ÎN ZIARUL “BASARABIA” 
EDITAT LA CHIŞINĂU 
(1906—1907) 


După înfrîngerea imperiului rus 
în războiul cu Japonia şi după cedările 
smulse ţarismului de revoluţia de la 
1905, în Basarabia are loc o înviorare 
a spiritului naţional românesc. Una 
dintre cele mai semnificative mani- 
festări ale acestui fenomen a fost 
apariţia în doar 2-3 ani a mai multor 
publicaţii periodice de limba română: 
Basarabia (1905), Basarabia (1906— 
1907), Basarabia reînnoită (1907), 
Viața Basarabiei (1907), Moldovanul 
(1907—1908), Luminătorul (1908). 
Dintre publicaţiile nominalizate mai 
sus se evidenţiază ziarul Basarabia 
(1906—1907), care a abordat cu mult 
curaj civic problematica stringentă a 
mişcării naţionale din ţinut. 

Printre colaboratorii publicaţiei 
se aflau lon Pelivan, lon Inculeţ, Pan. 
Halippa, Alexie Mateevici, Alexie 
Nour, Mihail Vîntu, Gh. Stîrcea, Vasile 
Oatu ş. a. Conform mărturiilor lui Gr. 
D. Constantinescu publicaţia avea 
circa 40 de autori permanenţi. 

În fruntea ziarului se afla 
bătrînul avocat Emanuil Gavriliţă. 

În paginile acestei tipărituri s-a 
pledat permanent pentru repunerea 
limbii române în drepturile sale fireşti: 
utilizarea ei în dregătorii, şcoli, bise- 
rică, justiţie, iar limba rusă să rămînă 
a fi doar obiect de studiu în şcoală. 
Astfel de drepturi puteau fi garantate 
numai în condiţiile unei reale auto- 
nomii a Basarabiei. Pentru realizarea 
lor în practică era nevoie, în opinia 
colaboratorilor de la ziar, de consti- 
tuirea unui partid naţional-democrat al 
moldovenilor din stînga Prutului. 


Emanuil Gavriliţă 
Revendicările cu caracter na- 
tional capătă un contur tot mai desluşit 
pentru ca, în cele din urmă, în nr. 12 
al ziarului, dezideratele principale ale 
naţionaliştilor români din Basarabia să 
fie formulate în “Programul nostru”, ce 
urma să servească în calitate de plat- 
formă politică a viitorului partid 
naţional-democrat. 

Campania denigratoare, declan- 
şată de forţele şovine ruse împotriva 
“Basarabiei”, cu vîrful de lance în per- 
soana lui Pavel Cruşevan şi a ziaru- 
lui său Drug, punea în pericol activi- 
tatea de mai departe a gazetei 
româneşti. Acest atac violent este 
respins de către colaboratorii Basa- 
rabiei. Una dintre mărturiile cele mai 
semnificative în acest sens o consti- 
tuie articolul “Cruşevan şi gazeta 
noastră”, semnat de un autor anonim, 
care declară curajos: “Noi vrem să 
ne izbăvim de acea stăpînire rusească 
care nuvrea să deie ţăranilor pămînt, 
dar pe boieri vrea să-i apere cu puterea 
armatei”. 

Autorul se pronunţă categoric 
împotriva situaţiei absolut anormale 
cînd în instituţiile de stat din 
Basarabia guvernau cinovnicii ruşi, 
nişte “venetici, care nu ştiu nici limba 
moldovenească, care nu ne ştiu nici 
țara noastră”. 

Concomitent temerarul publicist 
lansa un apel către conaţionalii săi “să 
înveţe de la fraţii lor adevăraţi” de 

peste Prut, “liberi de mult timp”, 
chemînd pe basarabeni să le urmeze 
exemplul şi să lupte pentru un viitor 
“mai bun, pentru slobozenie”. 

In numerele 22, 23 şi 24 ale 
ziarului Basarabia din 1906 a fost 
publicat un amplu şi documentat 
articol consacrat limbii române. 
Semnînd cu pseudonimul “Dac” şi 
“Bogoslov”, autorul, preotul basara- 
bean Gr. D. Constantinescu, scoate 
în evidenţă marea importanţă ce a 
avut-o limba română în anevoioasa 
luptă pentru supraviețuirea poporului 
român. 

În debutul exegezei sale, Gr.D. 
Constantinescu explică cititorului 
basarabean noţiunile de limbă, popor, 
naţiune, Patrie. “Dovada cea mai 
puternică a naţionalităţii unui popor, 
subliniază autorul, o constituie limba 
'naţională, cetatea cea mai sigură a 
“unei naţiuni”. 

Pentru a urmări evoluţia istorică 
a problemelor lingvistice cu care s-au 
confruntat românii basarabeni în 
decursul celor o sută de ani de 
ocupaţie străină, pornind de la 
adevărul că “moldovenii din Basarabia 
sunt de acelaşi neam, avînd aceeaşi 
credinţă, aceeaşi limbă şi aceleaşi 
obiceiuri cu românii de peste Prut şi 
din alte ţări”, autorul oferă o viziune 
de ansamblu a subiectului în cauză, 
considerînd istoria basarabenilor parte 
inseparabilă a istoriei românilor. 

© Gr. D. Constantinescu, exa- 
minînd evoluția limbii: române de-a 
lungul seçolelor, scoate în evidenţă 
contribuţia marilor noştri înaintaşi în 
lupta de emancipare a românilor. Sînt, 
de asemenea, punctate procesele 
nefaste: de grecizare. a spiritualităţii 
româneşti din perioada fanarioţilor 


care, graţie aceloraşi eforturi 
susţinute de emancipare, se termină 
cu suprimarea la 1821 a apăsătorului 
jug şi revenirea limbii române în albia 
sa firească. 

Şi, în sfîrşit, un compartiment 
al studiului este rezervat stării ling- 
vistice deplorabile din Basarabia. 
Autorul adresează autorităţilor ţariste 
un apel cerînd reintroducerea limbii 
române în oficierea serviciului divin 
şi în procesul de instruire, evidențiind 
totodată multitudinea avantajelor 
acestui act. 

Propunem cititorului articolele la 
care ne-am referit spre a-i facilita 
pătrunderea în miezul preocupărilor 
intelectualilor basarabeni de la 
începutul acestui secol... 


lon VARTA 

PROGRAMUL NOSTRU 


PLATFORMA POLITICĂ 
A PARTIDULUI 
NAŢIONAL-DEMOCRAT 
DIN BASARABIA 


Poporul român din Basarabia 
întotdeauna a fost şi a rămas credin- 
cios legăturilor istorice cu Imperiul 
Rus. _ 

In toată vremea convieţuirii sale 
politice cu poporul Rus, în curgere 
aproape de un veac, de la 16 mai 
1812, de cînd s-a încheiat tractatul 
din Bucureşti, prin care Basarabia a 
fost trecută către Imperiul Rus, şi păn 
astăzi — niciodată în sînul Românilor 
Basarabeni n-au ieşit la iveală nici 
dorinţa de separatism, nici răscoala 
împotriva ocîrmuirei legiuite. 

Cu toate acestea, împotriva 
judecății sănătoase şi a bunului simţ, 
Românii, care alcătuiesc peste trei 
pătrimi din locuitorii acestei ţări, sînt 
ei singuri, din toate neamurile aşezate 
în Basarabia, opriţi de a se folosi 
neîmpiedicaţi de limba lor în viaţa lor 
obştească, de a-şi trimite copiii la 
şcolile lor naţionale. 

Grecii, armenii, nemţii, chiar 
evreii au şcolile lor, sînt slobozi în 
obştile lor de a-şi întrebuința limba 
naţională. Numai noi, Românii, cari de 
vremuri uitate veacuri întregi frămîn- 
tăm cu munca noastră cîmpiile 
mănoase ale acestei ţări, cari am 
sfinţit cu sîngele părinţilor noştri 
fiecare părticică din pomîntul strămo- 


şesc întru apărarea lui împotriva: 


vrajmaşilor, — numai noi păn la ieşirea 
“Basarabiei” n-am avut drepturi în 
Basarabia de a citi, de a scrie, şi nici 
păn astăzi nu ne putem învăţa copiii 
în limba părinţilor şi strămoşilor noştri. 

Deşi în Statutul pentru înteme- 
ierea provinciei Basarabia din 1818 
(adunarea legilor nr. 27, 357), dat de 
împăratul Alexandru | Binecuvîntatul 
se spunea că “Basarabia păzeşte 
orînduiala ei naţională şi din pricina 


aceasta primeşte o deosebită formă 
de ocîrmuire” şi că Basarabenilor sînt 
pentru totdeauna prea milostiv lăsate 
întrebuinţarea limbei moldoveneşti în 
şcoli şi drepturile, privilegiile şi legile 
lor locale, — şi totuşi atîtea zeci de 
ani ei au rămas fără şcoală, fără 
judecată, fără limbă naţională — 
osîndiţi la sălbătăcire! 

Prin Inaltul Manifest din 17 
octombrie 1905 poporul din întreaga 
Rusie este chemat să ieie parte la 
cîrmuirea ţării, este chemat la viaţă 
nouă, întemeiată pe vecinicile temelii 
ale dreptului şi ale dreptăţii. _ 

Pe cînd voinţa M. S. Impără- 
teşti aleşii poporului din întreaga 
împărăție s-au strîns la adunarea 
Dumii Imperiale pentru ca împreună 
cu împăratul să hotărască asupra 
legilor şi a întemeierii viitoare a 
împărăției, — cum stăm noi Românii 
Basarabeni înaintea îndatoririlor faţă 
de ţară şi neamul nostru? Cine va 
ridica glasul în numele nostru şi pentru 
apărarea drepturilor şi intereselor 
noastre? i 

Numai noi înşine şi prin noi 
înşine. 

Noi sîntem datori să răspundem 
la chemarea de a lucra împreună cu 
fratele nostru — poporul rusesc pentru 
slăvirea şi întărirea Rusiei celei nouă, 
ce şi-a luat avîntul din ziua de 17 
octombrie. 

Pentru aceste motive Românii 
Basarabeni, ce am fost pururea 
credincioşi ai statului Rus, stînd 
neclintit pe temeiul marilor principii 
vestite de pe înălţimea tronului în 
manifestul Imperial trebuie să ne 
întrunim cu toții într-un partid naţi- 
onal-democratic din Basarabia, ca să 
putem lupta pentru intrarea în fiinţă şi 
pătrunderea în viaţa obştească în 
Basarabia, potrivit cu împrejurările 
noastre deosebite, potrivit cu drep- 
turile şi principiile hărăzite prin acel 
manifest. 

In vederea aceasta noi trebuie 
să ne alăturăm întregii societăţi 
ruseşti pentru a cere recunoaşterea 
prin lege, pentru toți cetăţenii împă- 
răţiei deopotrivă fără osăbire de nație 
şi de religie a libertăţilor politice şi 
individuale (omeneşti), ca temelia şi 
întemeierea unui adevărat regim 

constituţional şi democratic, avînd la 
temelie dreptul de vot (alegere), 
obştesc, egal, direct şi secret pentru 
toţi cetățenii vristnici. 

Dar pe lîngă aceasta vom lupta 
în special (mai ales) ca partid 
organizat cu toate mijloacele legiuite 
pentru următoarele două puncte 
însemnate ale programului nostru 
naţional. 

|. Organizaţia Basarabiei 

Basarabia fiind şi rămînînd parte 
întregitoare şi nedespărţită a Impe- 
riului Rus, ea trebuie însă organizată 
pe temeiurile drepturilor, a principiilor, 
ce au fost hărăzite la alipirea ei de 
către Imperiul Rus prin statutul pentru 
întemeierea provinciei Basarabia din 
1818. Prin aceasta i s-a recunoscut 
orînduială a ei naţională şi s-a lăsat 
pentru totdeauna întrebuinţarea limbei 
naţionale în dregătorii şi în şcoli 
precum şi privirile (privilegiile) şi 
drepturile locale. 

Prin urmare, organizarea admi- 
nistrativă a Basarabiei trebuie să aibă 
la temelie principiul de avtonomie sau 
cîrmuire de sine (samoupravienie), 
recunoscîndu-se în aceeaşi vreme 
naţiunii româneşti, predomnitoare în 
această provincie, dreptul la propă- 
şirea liberă şi neîmpiedicată. 

Pentru aceasta pe de o parte 
limba românească trebuie introdusă 
ca şi în 1812, în dregătorii publice şi 
în şcoală, în care încă se va păstra 
învățămîntul limbei ruse, ca un obiect 
de studiu deosebit — şi în acelaşi timp 
Românii trebuie să aibă dreptul deplin 
de a alcătui orice întruniri şi tovărăşii 
ce ar urmări păstrarea, întărirea şi 
dezvoltarea limbei, literaturei şi a 
culturei naţionale. (Limba rusă, ca 
limbă de stat, să se impue numai în 
organele centrale, în armată şi în 
marină). 

Pe de altă parte toate dregă- 
toriile de ocîrmuire locală, în sate, 
voloste, ţinuturi, precum şi sfatul pro- 
vincial superior (adecă zemstvul de 
gubernie) vor fi organizate după 
principii democratice, avînd la temelie 
dreptul de vot obştesc, egal, direct şi 
secret. 

II. Legiuirea agrară pentru 
Basarabia 

Moşiile mănăstireşti avînd în 


Basarabia o mare întindere, şi aceste 
moşii fiind altă dată dăruite de boierii 
de neam şi de vechii domni ai 
Moldovei pentru a îndestula trebu- 
inţele culturale ale neamului şi pentru 
scopul de binefacere, — ele vor 
alcătui pe viitor fondul naţional cultural 
al Basarabiei. 

Administraţia de astăzi numită 
a moşiilor închinate va fi desfiinţată 
şi toate moşiile ca făcînd parte din 
fondul cultural naţional al Basarabiei 
vor trece sub administraţia consiliului 
provincial superior (zemstvul de 
gubernie). 

Aceste moşii se vor putea da în 
arendă numai la sătenii muncitori de 
pomînt din Basarabia, în atita întin- 
dere pentru fiecare gospodar cit poate 
munci el însuşi cu femeia şi copii fără 
argaţi. Aceste arendări se vor face pe 
soroace (vadele) lungi şi cu preţ cît 
mai mic hotărit de consiliul superior 
şi care se va mai putea ridica în toată 
curgerea sorocului de arendă. 

Veniturile moşiilor din fondul 
naţional cultural vor sluji pentru 
facerea de şcoli naţionale la ţară, 
pentru ajutorarea bisericilor sărace, 
într-un cuvînt pentru a răspîndi lumina 
în satele Basarabiei. 

Dacă moşiile, ce astăzi ar intra 
după cum se arată mai sus în fondul 
naţional cultural nu ar ajuge pentru a 
întregi pomînturile ce au astăzi sătenii 
pentru o gospodărie temeinică, în 
întinderea hotărîtă de adunarea impe- 
rială, atunci consiliul superior va fi 
dator să răscumpere cu ajutorul băncii 
ţărăneşti, şi după o dreaptă preţăluire 
atitea din moşiile boiereşti, cit va fi 
de trebuinţă pentru aceasta. Moşiile 
astfel răscumpărate vor mări fondul 
național cultural al Basarabiei şi vor 
fi împărţite în arendă la țărani tot în 
felul de mai sus. 

Pe lîngă aceasta consiliile 
ţinutale (zemstvurile de ţinut) vor fi 
datoare să ajute în întemeierea 
obştilor de săteni, pentru arenaarea 
moşiilor boiereşti, în acest scop 
consiliile ţinutale vor trebui la nevoie 
să arendeze ele însele moşii, pe cari 
apoi să le împartă în arendă la săteni, 
— avînd dreptul a urmări plata 
arenzilor după legea de urmărire a 
veniturilor statului. 


Ora de istorie. Restitutio 

Vom lupta pentru a se face o lege 
de tocmeli de muncă între boieri şi 
ţărani pentru ocrotirea ţăranilor 
împotriva boierilor şi arendaşilor. 

Pentru ca această lege să fie 
bine păzită şi să nu fie călcată de 
nimene cu nedreptăţirea muncitorilor 
precum şi pentru dezlegarea după 
dreptate a tuturor ciocoilor, ce s-ar 
pute ivi între ţărani, boieri şi arendaşi, 
a înfiinţa anume inspectori agrari, 
precum şi deosebite camere de 
împăciuire, cari vor putea da în 
judecată pe cei vinovaţi de asuprire, 
precum .şi vor putea să nimicească 
(anuleze) toate tocmelile şi învoielile 
împotriva legii sau cele înşelătoare. 

Toate măsurile arătate nu vor fi 
deajuns, dacă prin lege nu seva pune 
asupra consiliului provincial, precum 
şi asupra consiliilor ţinutale, sarcina 
de a se îngriji de ridicarea culturii 
pomîntului şi de organizarea (chiver- 
niseala) muncii ajutînd şi răspîndind 
tovărăşiile de împrumut şi păstrare 
(bănci populare), de consumaţie 
(pentru căpătarea mai ieftină a 
lucrurilor de hrană) şi de alte tovărăşii 
menite să crească valoarea (preţul) 
productelor ţărăneşti şi a face să se 
ieftinească traiul ţăranului. Pentru 
aceasta se va înfiinţa de către 
consiliul superior o anume casă cen- 
trală a societăţilor cooperative 
(tovărăşii de împrumut şi păstrare) din 
Basarabia cu un capital de cel puţin 
trei milioane.de ruble, care să 
împrumute societăţile cooperative 
săteşti cu banii trebuitori pentru 
ajungerea scopului lor. 

Deosebit de aceasta, se vor 
înfiinţa şcoli speciale pentru fiecare 
ramură de muncă agricolă şi şcoli de 
meserii săteşti, în fiecare ţinut după 
nevoile locului. 

Punctele de mai sus ale progra- 
mului de faţă cuprind toate cerinţele 
noastre de căpitenie. 

Românii Basarabeni nu vor da 
pe viitor în alegeri pentru Duma Im- 
perială glasul lor decît acelor candi- 
daţi, cari se vor lega să apere în 
Adunare aceste cerinţi. A 

Precum şi deputaţii aleşi de noi 
nu se vor putea alătura altor partide 
ruseşti, decît dacă ele vor sprijini 
aceste cereri naţionale. 


Cu acestea avînd credinţa 
nestrămutată, — rostirea de părinţii 
noştri, că Românul nu piere, încre- 
zător în viitorul neamului nostru, 
păşim cu hotărîre neclintită la muncă 
şi luptă pentru înălţarea poporului 
Român din Basarabia. 


“Basarabia”, nr. 12, 1906. 


CRUŞEVAN 3 
ŞI GAZETA NOASTRĂ 


Cruşevan pe noi ne învinovă- 
țeşte. Şi după naravul său, ne ame- 
ninţă (vre să ne sperie). Insă noi nu 
ne temem, că statul (împărăţia) e 
pentru cetăţeni, iar cetăţenii pentru 
stat, — noi ne vom urma lucrul nostru. 
Noi judecăm despre oameni după 
faptele lor. 

Şi articolul. lui Cruşevan în 
“Drug” nr. 153 este cea mai bună 
dovadă împotriva lui. 

Începînd lupta de idee în nefe- 
ricita Basarabiei, care ar putea să fie 
un rai pre pămînt, dar în care norodul 
geme supt jugul muncei şi plînge de 
amarul nevoilor, — noi zicem moldo- 
venilor noştri: pomîntul nostru e bogat, 
numai dreptate în el nu se află. Lasă 
pomîntul să fie acelora, cari îl lucrea- 
ză pre el... 

lar domnul Cruşevan îndată 
începe a ne ameninţa (a ne speria); 
el zice: voi propovăduiţi despărţirea 
pomîntului, socotind, că moşiile 
proprietarilor (boierilor) trebui să fie 
luate. Apoi să ştiţi, zice Cruşevan, că 
stăpînirea rusască va fi silită să apere 
cu puterea armată drepturile şi moşiile 
proprietarilor celor mari ... 

Adevărat, noi vrem să ne izbă- 
vim de acea stăpînire rusască, care 
nu vre să deie ţăranilor pomînt, iar pre 
boieri vre să-i apere cu puterea arma- 
tă. 

Noi nu recunoaştem astfel de 
stăpînire, şi împreună cu Duma Im- 
perială o socotim pre ea, ca un 
duşman al poporului ... 

Noi zicem, că şcoala trebuie să 
fie în limba moldovenească: că nu e 

pe dreptate, ca în tribunal (jude- 
cătorie) şi în alte aşezăminte ale 
împărăției să şadă nişte cinovnici ruşi, 
nişte venetici, cari nu ştiu nici ţara 
noastră. lar Cruşevan ne învino- 
văţeşte, că adică noi dorim, să 
dezlipim Basarabia de Rusia, — şi 
chiamă stăpînirea ca să ieie asupra 
noastră “măsuri”. 

Dacă stăpînirea socoteşte, că 
ar fi o fărădelege, să înveţe moldo- 
venii carte moldovenească, să înce- 
teze ei de a fi fără nici o apărare la 
judecată, să înceteze cinovnicii ruşi 
prădarea Basarabiei fără nici o 
pedeapsă, — dacă toate acestea 
stăpînirea le socoate ca o fărădelege, 
atunci noi sîntem împotriva acestei 
stăpîniri ruseşti, şi credem în numele 
Rusiei întregi ş-a Basarabiei în 
deosebi, ca să ne lese în pace 
această stăpînire şi să se ducă... Şi 
într-asta noi ne unim cu toate popoa- 
rele Rusiei... 

Noi ne adresăm către moldoveni 
şi zicem: alăturea cu voi trăiesc 
vecinii voştri, cari sînt tot de un neam 
cu voi, şi vorbesc tot o limbă... Ei au 
cultura lor. Ei sînt fraţii voştri adevă- 
raţi şi sînt liberi demult. invăţaţi-vă de 
la ei şi luptaţi pentru un viitor mai bun, 
pentru slobozenie... 

lar dacă stăpînirea, pe cari o 
apără Cruşevan, nu va lăsa să se 
adape moldovenii de la cultura 
română, atunci noi vom fi împotriva 
acestei stăpîniri ruse, şi cu bărbăţie 
vom întinde mîna noastră altor 
luptători pentru slobozenia Rusiei, şi 
ne vom lupta, păn cînd toată Rusia 
cu desăviîrşire nu va fi slobodă şi pân 
cînd nu vom ajunge la aceea, ca 
stăpînirea să fie pentru norod, iar nu 
norodul pentru stăpînire. 


Alexandru Ş. 


“Basarabia”, nr. 10, 1906. 


LIMBA — 
CETATE A NAȚIUNII 


DUMNEZEU, făcînd pe om, i-a 
dat stăpînire peste toate bunătăţile şi 
frumuseţile pămîntului, şi pe lîngă 
alte daruri i-a dat şi darul graiului 
pentru a-l deosebi de celelalte vieţu- 
itoare, i-a dat adică limba să cuvînte- 
ze, să vorbească, fiindcă prin vorbă-şi 
spune omul gîndurile: şi cînd îi pasă 
şi cînd îi rîde bucuria în suflet; şi tot 
prin grai îşi spune dorul la tinereţe ca 
şi la bătrîneţe. 

Neamul omenesc, dintru înce- 
put înmulţindu-se cu curgerea anilor 
pe faţa pămîntului, s-a despărţit mai 
în urmă în multe noroade după sămîn- 
tie şi rudenie şi fiecare norod de oa- 
meni însuşindu-şi partea pămîntului 
pe care se afla locuind a numit-o 
Patrie, în care vorbea una şi aceeaşi 
limbă. 

Deci, nu era numai o limbă pen- 
tru toate popoarele, ci fiecare popor 
îşi avea limba sa naţională după naţia 
din care se trăgea, după cum este şi 
în ziua de azi: românii grăiesc româ- 
neşte, ruşii — ruseşte, evreii — evre- 
ieşte, polonii — poloneşte, tătarii, arme- 
nii, turcii şi aşa mai departe — toţi, 
fiecare nație vorbeşte în limba care a 
apucat-o de la moşi-strămoşi. 

Limba naţională formează dova- 
da cea mai puternică a naţionalităţii 
unui popor. Numai oamenii care se 
înţeleg prin vorbire chiar din faşă pot 
alcătui tovărăşie firească, căci numai 
aceştia se pot înţelege mai cu înles- 
nire la toate nevoile lor. Deci, limba 
naţională trebuie să fie privită ca ceta- 
tea cea mai tare a unei naţiuni, păs- 
trîndu-se cît mai neatinse obiîrşia şi 
toate însuşirile deosebite. 

Cu drept cuvînt putem aminti de 


* Acest articol a fost publicat cu 
titlul “Însemnătatea limbei la un norod 
şi la moldoveni în parte” în nr. 22, 23, 24 
din luna august 1906 ale ziarului "Basa- 
rabia” editat la Chişinău. 


Ora de istorie. Mestitutia 

zisele bătrînului Eraclit că “noi trăim 
viaţa strămoşilor noştri”. 

Limba e privită ca ceva atît de 
sfînt, că nimeni nici nu-şi punea 
întrebarea: la ce este bună limba 
părintească, sau: ce-ar fi dacă un 
popor şi-ar pierde limba părintească? 
Evreii din Europa deşi vorbesc franţu- 
zeşte, nemţeşte, româneşte, ruseşte 
şi alte limbi dupre ţările în care le 
locuiesc, cu toate rămîn tot evrei — 
naționaliștii din Transilvania (mai mult 
inteligenţă), pe lîngă româneşte, 
vorbesc nemţeşte sau ungureşte, şi 
cu toate acestea nu încetează să fie 
români şi buni patrioţi. Polonii vorbesc 
ruseşte, însă mai presus de toate ştiu 
limba lor naţională, căci adăugirea 
unei limbi noi nu înseamnă pierderea 
naţionalităţii şi a limbii naţionale. 
Limba poporului este un puternic 
mijloc pentru păstrarea lui. 

Toate naţiunile cele mai depăr- 
tate şi pînă în ziua de azi au luptat 
din răsputeri pentru a nu-şi înstrăina 
limba lor, credinţa şi obiceiurile 
strămoşeşti. 

Limba părintească slujeşte la 
păstrarea naţionalităţii pentru că ea 
serveşte ca mijloc de înţelegere între 
oameni. Oamenii se adună şi se ţin 
mai strîns uniţi acei care se înţeleg 
mai bine, adică acei care vorbesc 
aceeaşi limbă. Pe de altă parte, ca şi 
religia, ca şi cîntecele, ca şi amintirile 
noastre — ca şi istoria naţională — 
limba cuprinde atîtea lucruri tainice, 
care ne fac să ne apropiem de oame- 
nii care ni le deşteaptă cu vorba părin- 
tească de locurile şi ţara, care şi le 
deşteaptă cu numele, cu vederea, cu 
împrejurările şi aşa mai departe. 

Şi deoarece moldovenii din 
Basarabia sînt de acelaşi neam, 
avînd aceeaşi credinţă, aceeaşi limbă 
şi aceleaşi obiceiuri cu românii de 
peste Prut şi din alte ţări, de aceea 
ne oprim puţin şi asupra trecutului lor. 

Pe vremea de demult — acum 
2—3 mii de ani — nu erau naţiile rîndui- 
te aşa cum sînt astăzi pe faţa pămîn- 
tului. De vreo mie de ani s-au cam 
aşezat noroadele la un loc: aşezîn- 
du-se oamenii, dupre cum se înrudeau 
din strămoşi şi de pe vremuri, a rămas 
fiecare neam cu ţara — adică cu cup- 
rinsul lui şi cu limba, adică cu graiul lui. 


Neamul românesc a ieşit din 
încuscrirea dacilor şi romanilor, cei 
dintîi strămoşi care au locuit ţările, 
locuite şi azi de strănepoţii lor: afară 
de munteni, moldoveni şi dobrogeni, 
care locuiesc în România — patria 
tuturor românilor, — se mai găsesc 
foarte mulţi români în alte părţi ale 
pămîntului strămoşesc — în Tran- 
silvania, Ungaria, Bucovina, Istria, 
Macedonia, Basarabia şi alte ţări 
îndepărtate: toţi aceştia sînt de unul 
şi acelaşi neam, vorbesc aceeaşi 
limbă, au aceeaşi credinţă şi aceleaşi 
obiceiuri, — toţi la un loc formează 
poporul românesc! 

Pe vremea cînd eram cercetaţi 
de popoarele din a căror sâmînţă au 
ieşit mai tîrziu cîte noroade sînt azi 
la răsărit şi la apus de Ţara Româ- 
nească, românii erau aşezaţi aici de 
veacuri uitate. Românul era mîndru 
cînd îl ispitea vreun venetic, deoarece 
el era de pe loc, iar nu venit de prin 
locuri pustii, de-a gata la belşug! lar 
cînd trecea potopul peste noi, ne 
despărţea aşa că rămîneam multă 
vreme răsîpiţi unii de alţii. Şi iar ne 
strîngeam la un loc şi iar ne împărțeau 
pînă cînd ne-am ales cu vreo 700 de 
ani în urmă cu cele trupuri de moşie: 
Ţara Românească şi Moldova. De-ar 
avea grai Carpaţii, de-ar avea grai 
Tisa, Mureşul, Oltul, Prutul, Nistrul şi 
toate rîurile şi pîraiele, care se preling 
la vale pe țarina românească; de-ar 
avea grai Dunărea, care ne cunoaşte 
ca pe copiii ei — deoarece feciori ai 
Dunării sîntem, ar spune că în codrii 
şi în peşterile munţilor s-a păstrat 
răsadul neamului românesc; că în 
limpezile unde ale rîurilor s-au scăldat 
părinţii norodului românesc; că Dună- 
rea şi-a tulburat amar de vreme tala- 
zurile cu sîngele strămoşilor noştri, 
cînd îşi ocroteau moşia, cîntecul şi 
graiul! Nimeni ca ele nu ne cunosc şi 
nu ne ştiu mai bine obiîrşia neamului 
nostru, limba, obiceiurile şi hotarele 
pămîntului strămoşesc. Acum să 
vedem ce a avut de îndurat limba 
naţională a Românilor din partea 
străinilor care năvăleau în Ţara 
Românească în curgerea anilor, 
căutînd chiar cu forţa să ne aducă să 
vorbim altă limbă decît aceea pe care 
am supt-o la sînul mamei! Dar, dupre 

cum vom vedea, nici un vrăjmaş n-a 
reuşit să facă “din român turc” ... şi 
nici. gîndesc că vor putea vreodată, 
cît o fi răsărit şi apus soarele şi cîtă 
vreme s-o mai găsi un pui de român 
să se închine în limba lui naţională! 


CREŞTINISMUL s-a propo- 
văduit strămoşilor noştri Români în 
graiul lor, pentru că Dumnezeu a voit 
ca voinţa sa să se.comunice fiecărui 
popor în graiul său, ca ea să fie 
pricepută de toţi; lumină trebuia să se 
facă pretutindeni! Astfel au pornit 
apostolii, urmaşii lui lisus Hristos, în 
diferite părţi ale lumii ca să propo- 
văduiască adevărul dumnezeiesc 
popoarelor în limba lor proprie, după 
cum se vede aceasta din sfînta Biblie. 
Apostolul Pavel ne spune că el s-a 
făcut tuturor toate, pentru ca pe toţi 
să-i dobîndească şi anume s-a făcut 
elinilor — ca un elin, iudeilor — ca un 
ludeu... şi tuturor în limbile lor grăia, 
căci multe limbi cunoştea: “Mulţu- 
mesc Dumnezeului meu, că vorbesc 
în limbi mai multe decît voi toţi”. 

El vorbea popoarelor în limbile 
lor, pentru că vroia ca tot cel ce 
ascultă cuvîntul lui Dumnezeu să-l 
priceapă, să nu se vorbească nimic 
degeaba. Şi iată ce spune el Corin- 
tenilor: “lar acum, fraţilor, de voi veni 
la voi vorbind în limbi, ce vă voi folosi, 
de nu vă vom comunica sau desco- 
perire, sau cunoştinţă, sau învăţă- 
tură? Căci precum cele neînsufleţite 
ce dau sunet, ori fluierul, ori chitara, 
de nu vor da sunete deosebite cum 
se va cunoaşte ce se fluieră sau ce 
se cîntă la chitară? Căci o trimbeţe 
de vada sunet nehotărit, cine se va 
găti la război? Aşa şi voi, de nu veţi 
da prin limbe cuvînt cu bună înţele- 
gere, cum se vor cunoaşte cele 
vorbite? Veţi vobi ca în aer (văzduh). 
Sînt, poate, multe feluri de voci 
(glasuri) în lume şi nici una din ele nu 
este fără însămnare. Deci, de nu voi 
înțelege însămnarea vocii, voi fi celui 
ce vorbeşte strein şi cel ce-mi 
vorbeşte îmi va fi strein. 

Din aceasta se vede, că în 
gîndul urmaşilor Mîntuitorului a fost 
ca să se ţină samă de însămnarea 
vorbei pentru priceperea ideii, ca în 


toate părţile:să se propovăduiască în 


graiul fiecărui popor. Prin urmare, ori 
şi ce abatere de la aceste vederi nu e 
decît împotriva voinţei dumnezeieşti, 
care doreşte ca tot cel ce aude să 
înțeleagă”. 

Dupre ce romanii au venit în 
Dacia, din ce s-a format naţia româ- 


nească cu viaţa ei creştinească, 


drept-credincioasă? Pe amîndouă 
laturile Dunării românii îşi aveau 
eparhia lor bisericească şi cuvîntau 
cuvîntul creştinesc în limba lor. Mai 
înainte de venirea bulgarilor şi a 
sîrbilor, biserica românească se 
bucura de o stare de înflorire deose- 
bită. Dar odată cu venirea lor puţin mai 
aflăm despre biserica românească, ci 
numai cronicarii bizantini ne mai 
amintesc despre un popor românesc 
cu viaţă şi cu dorinţă de a se redeş- 
tepta. 

Multe nevoi au apărut asupra 
neamului românesc şi a bisericii 
române în curgerea veacurilor. Ba încă 
se poate spune cu dreptul, că nu este 
alt popor care să aibă păreche în 
istoria suferințelor ca poporul român. 

Din pricina strînselor legături ce 
erau între românii de peste Dunăre şi 
între slavi, cum şi între neamul slavo- 
român, format prin suprapunerea 
neamului slav celui românesc şi între 
Românii de dincoace de Dunăre, 
ajunsesem chiar ca limba oficială în 
stat şi în biserică să fie cea slavonă. 
Urmările însă au fost foarte dureroase 
pentru -propăşirea. minţii noastre. 
Introducerea mai cu samă a limbii 
slavone în biserică a ţinut în loc 
mintea şi inima românească. Nime- 
nea nu pricepea din cele ce. se 
spuneau în numele lui Dumnezeu. 

Ţi se umple sufletul de jale cînd 
te gîndeşti la starea minţii şi a sufle- 
tului preoţilor noştri din cele vremuri 
din pricina lipsei de şcoale româneşti 
şi din aceea că nu puteau în limba 
slavonă nici măcar să cetească, dar 
necum să mai înţăleagă cele scrise 
chiar preoţii, de cele mai multe ori fără 
voia lor glumeau pe socoteala celor 
sfinte din nepriceperea chemării lor, a 
sfintelor învățături dumnezeieşti şi 
mai cu seamă a limbii, organului cu 
ajutorul căruia trebuiau să comunice 
credincioşilor voia divină. Şi ca 
urmare a acestei nepriceperi avem în 

acele vremuri o stare jainică către 
poporul românesc din toate punctele 
de privire. Şi spre a vedea ce urmări 
dureroase a avut pentru biserică şi 
poporul nostru necunoaşterea şi nepri- 
ceperea limbii slavone, limbă cu totul 
deosebită de a noastră, pot să vă 
amintesc aici cîteva din anecdotele 
păstrate pînă azi în popor, despre 
blasgoniele, bescistniciele, bazaco- 
niile năstărimbele bisericoşilor ţărani 
mai ales. În ele găsim parodii (suciri, 
schimbări) ale cîntărilor şi rugăciunilor 
bisericeşti slave, îniocuiri de cuvinte 
ciudate, inventate şi purtînd oarecare 
asămănare cu cele slave, cel puţin la 
auzul omului simplu, aşa de-o pildă: 
“Oce naşcataşca, da bună-i budaşca” 
sau “Oce naşe ije ese şi ne da, da 
pinde ţarca, dă-i baliarcî şi hliban” 
(parodie a rugăciunii Tatăl nostru, 
slavoneşte: Otce naş). Sunt ca 
acestea: “Uje! ije panimatca, coţo- 
beica, cuţitele Domnului, sabia 
curcanului, limbricii, custuricii, cioc, 
boc, treci la loc”. Toate cuvintele fără 
nici un înțeles, precum era limba slavă 
pentru români şi pe care le spun pîn 
azi copiii la jocul lor numit mijoarca. 
Tradiţia ne reprezintă pe un preot, 
carele umblînd cu icoana în ziua de 
Ajun, împreună cu dascălul Filip cînta: 
“Hristos najdactse salvite-şterge dalta 
Filipe”. Dascălul, tot cîntînd răspunde: 
“o ştersei şi în traistă o pusei, darmă 
fripsei”. Apoi preotul încheia: “laco 
proslavisea”. Un preot cînta, adre- 
sîndu-se către dascălul Pascal: 
“Dascăle Pascale, adus-ai pe be- 
hehe?” Dascălul răspunde: “ba naiba 
să te ie, că mi-a luat şi pe mihoho şi 
mi-a dat pe bobobo...”. lată deci ce 
reiese din nepriceperea unei limbi. 
Preoţimea noastră din acele vremuri 
era deci cu totul în necunoştinţă de 
cele sfinte. După un hrisov al lui Vodă 
Grigore Ghica din 15 iulie 1764 se 
vede lămurit că preoţii nu ştiau cîte 
soboare sînt şi ce sînt acele taine. 
Nu puteau să propovăduiască, nu 
cunoşteau rînduiala sfintelor slujbe, 
într-un cuvînt erau în plină întune- 
cime, evlavia (pietatea) înlocuită cu 
superstiţia (credinţi greşite). Rugă- 
ciunile preoţilor români sub stăpînirea 
limbii slavone semănau mai mult cu 
acele ziceri ciudate şi neînţelese ce 


pronunţa babele la descîntece şi vrăji 
decît cu rugăciunea unui preot creştin. 
in toate părţile, creştinii români nu 
înțelegeau nici limba slavonă. Şi dacă 
se găsea pe ici pe colo cîte un preot 
care cetea slavoneşte, tot de nici un 
folos nu era cetitul lui, căci nimenea 
nu-l pricepea. 

Bărbaţii mari ai bisericii române 
văzînd bătaia de joc de cele sfinte au 
priceput că nu poate fi un mai mare 
rău pentru biserică în deosebi şi pentru 
poporul român în deobşte, decît dacă 
ar mai urma cu robia slavonismului, 
şi au început a protesta şi totodată a 
cultiva şi graiul naţional, traducînd şi 
tipărind scrieri folositoare bisericii 
române. Şi iată ce spune diaconul 
Coresi în Tetraevanghelul său: “Am 
scris aceste sfînte cărţi de învăţătură 
să fie preoţilor româneşti să înţeleagă 
cine sînt ei, ce datorie au ei în 
biserică; iar românii să înveţe de la ei 
cuvîntul, lui Dumnezeu în limba lor, 
după cum grăieşte Ap. Pavel Corinte- 
nilor: In sfânta biserică mai bine este 
a grăi cinci cuvinte cu înțeles, decât 
zece mii de cuvinte neînţelese, în 
limba streină”. 

De aici înainte mişcarea pentru 
o literatură bisericească naţională 
devine din ce în ce mai mare şi mai 
încununată de succes. În Moldova, 
Varlaam şi Dosoftei traduc şi tipăresc 
cărţi de tot felul; iar în prefața cuvîn- 
tărilor mai ales, ei spun că poporul nu 
pricepe cuvîntul lui Dumnezeu pe 
sârbie, şi că trebuie să i se vorbească 
româneşte şi că au datorii de a înlesni 
priceperea celor dumnezeieşti. În 
Muntenia, marele mitropolit Ştefan 
lucrează la fel. Asftel cu încetul limba 
slavonă a fost înlăturată din biserică 
şi şcoala română. 

Din nenorocire, însă biserica şi 
şcoala română n-au putut multă vreme 
să-şi îndeplinească chemarea întoc- 
mai cu legile dumnezeieşti şi ome- 
neşti, iar poporul românesc să 
propăşească şi să se lumineze după 
firea lui, căci începe pentru poporul 
românesc şi pentru instituţiile lui o 
vreme (epocă) nouă de suferinţă, dacă 
nu mai mare celei dinainte, cel puţin 
la fel cu ea. Aceasta este epoca 
(vremea) Elinismului. 

Încă din cele mai depărtate 

vremuri, elinii sau grecii (fanarioţii) au 
făcut cunoştinţă cu românii, au intrat 
în legătură cu ei şi s-au aşezat la ei. 
Este în firea românului de a fi cel mai 
primitor dintre neamuri. Pribegirea 
grecilor la noi şi hotărîrea de a rămînea 
la noi a fost ajutată cu deplin succes 
de comunitatea de idei religioase. 
Dragostea prea mare pentru greci a 
fost păgubitoare pentru noi din toate 
punctele de vedere. Ei pun mîna pe 
biserică şi anume pe mănăstiri, pe 
şcoli, pe comerţ, devin stăpîni pe 
multe ramuri de activitate. Din pricina 
purtării lor, care constă în deosebi în 
a asupri şi a se îmbogăţi cît mai 
degrabă, au dat loc la cele mai mari 
nemulțumiri în mijlocul clerului şi al 
poporului român, care vedeau în greci 
nu numai venin omoritor şi buruiană 
otrăvitoare, ci şi o tendinţă de 
deznaționalizare, adică grecizarea 
poporului român. Căci cu cît poporul 
şi mai ales boierii erau introduşi în 
spiritul şi vederile greceşti prin 
învăţarea limbii şi literaturii greceşti, 
cu atît sufletul lor se îndepărta de 
dorurile şi vrerile poporului românesc. 
Spiritul românesc era acoperit cu un 
văl, prin care nu mai putea să vadă 
spre a-şi croi o cale românească. Din 
cînd în cînd, numai cîte un suflet 
dumnezeiesc căuta să mai cultive 
poporul român în graiul său, însă 
cădea jertfă nobilei sale porniri. 

Aşa avem pe Antim Ivireanul 
care a plătit cu viaţa îndrăzneala sa 
de a încerca să dea o mică lovitură 
graiului grec prin propovăduirea 
adevărurilor- dumnezeieşti în graiul 
românesc. Astfel, poporul român nu 
mai era la el acasă. El era sclav în 
țara lui. Moravurile ţării erau batjoco- 
rite şi altele streine le luau locul. 
Cultura românească lipsea cu totul. 
Nimic nu se făcea pentru binele şi 
prosperitatea lui, ci totul se făcea 
pentru umilirea şi istovirea desăvîrşită 
a lui. Astfel, limba grecească în timpul 
epocii fanariote înlocuieşte încetul cu 
încetul. limba românească atît în 
şcoală, cît şi în biserică şi în toate 
oficiile statului român. Limba de 
înţelegere pentru. toţi şi limba de sa- 
lon nu era decît cea grecească. Toţi 
călătorii streini şi toţi bărbaţii de vază, 
care ne amintesc de cele timpuri, ne 


spun, că societatea. românească se 
schimbase întru atît încît se părea 
că ar fi cu totul o comunitate greceas- 
că. Centrele de învăţătură pentru 
neamul grecesc nu mai erau Atena şi 
Constantinopol, ci laşi şi Bucureşti. 

Dupre atîta vreme însă de încă- 
tuşare a minţii şi inimii româneşti a 
trebuit să vină şi momentul ca poporul 
românesc să înceapă să se cultive 
în graiul lui şi să propăşească potrivit 
firii sale. 

Atrebuit să se spună sus şi tare 
nevoia de a se cultiva în limba lui 
proprie, căci toate celelalte drepturi 
urmau neapărat să se cîştige în urma 
luminării spiritului său. 

La 1821, limba grecească este 
odată pentru totdeauna îngropată, şi 
nici nu se putea altfel, căci de la acest 
an mai ales se începe redeşteptarea 
poporului românesc cu marele mitro- 
polit Veniamin în frunte şi cu mulţi alţi 
bărbaţi de valoare cu inima română. 
Astfel, Enache Văcărescu în înflă- 
cărarea lui pentru neam lasă urmaşilor 
săi cel mai frumos testament, ce s-ar 
fi putut lăsa vre-odată într-o epocă atît 
de zbuciumată şi întunecată, ca 
aceea în care a trăit el. lată cum sună 
acel testament: 


Urmaşilor mei Văcăreşti 
Las vouă moştenire 
Creşterea limbei româneşti 
Şi a patriei cinstire. 


Adevărata dezmeticire însă din 
somnul în care căzuse ţara româ- 
nească începe cu Gheorghe Lazăr 
căruia ise dă voie să predee ştiinţele 
filosofice şi matematice în limba 
română la şcoala Sf. Sava din 
Bucureşti. Cu multe greutăţi şi cu 
multe suferinţi a avut să lupte bunul 
dascăl în această şcoală: una, că 
şcolarii veniţi să-l asculte aveau 
cunoştinţe neegale şi neîndestulă- 
toare; şi al doilea: că mulţi din ei nu 
ştiau bine româneşte, mai ales din 
feciorii de boieri, căci acasă vorbeau 
limba de salon, greceasca ... avînd 
învăţători de limbă greacă, tot aşa 
precum au astăzi boierii pentru copiii 
lor bone (îngrijitoare) nemţeşti, 
franţuzeşti şi aşa. mai departe, deşi 
acum în ţara românească nici acestea 

nu mai au trecere. De aceşti feciori 
de boieri spune Gheorghe Lazăr cu 
adîncă durere, că “nu numai că se 
ruşinează a vorbi româneşte, dar chiar 
defaimă (batjocoresc) limba româ- 
nească, fiind astfel lipsiţi de patri- 
otismul unor adevăraţi feciori de 
români”. Cu toate acestea, în şcoala 
lui Gheorghe Lazăr se samănă graiul 
cel curat şi fără neghină şi din ea iesă 
renaşterea ţării prin cultivarea celor 
mai iubiţi fii ai neamului nostru. El 
moare la anul 1823, fiind îngropat în 
Avrig, iar pe piatra mormîntului său 
cu mare dreptate un şcolar al său, 
Scarlat Roseti, puse să se sape 
următoarele versuri: 


Precum Hristos pe Lazăr din morţi 
a înviat 

Aşa tu România din somn ai deş- 
teptat. 


Am istorisit în treacăt despre 
această stare din trecut a poporului 
român, pentru ca să ne putem då bine 
seama de greutăţile cu care s-a luptat 
el în decursul veacurilor, şi pentru ca 
să vedem cum pe pămîntul lui 
strămoşesc, limba şi moravurile lui au 
fost batjocorite şi pentru ca'să preţuim 
mai bine darurile revărsate prin graţia 
(bunătatea) lui Dumnezeu asupra 
poporului român de la Dunărea în 
curgerea veacurilor, şi mai cu seamă 
pe la sfîrşitul veacului al XVII-lea şi 
începutul celui al XIX-lea. Totodată, 
s-a amintit de această stare, cu 
scopul de a pricepe maibine şi starea 
fraţilor moldoveni din Basarabia, cări 
n-au încă dreptul de a auzi şi învăţa 
cuvîntul lui Dumnezeu în biserică şi 
în şcoală, să se lumineze în graiul lor 
naţional! 


PRIN luminarea cît mai mult a 
omului la lumina ştiinţei şi prin încăl- 
zirea lui la ideile liberale (slobode) este 
bine văzut, că o deşteptare a lui la 
drepturile ce prin natură i se cuvin era 
de aşteptat. 

După luarea Basarabiei de ruşi 
la 1812, limba moldovenească atit în. 
şcoale, cît şi în biserici afost respec- 
tată, astfel că moldovenii aveau 
putinţă să audă cuvîntul lui Dumnezeu 
şi în şcoale să se lumineze în limba 


lor naţională. Însă această fericire n-a 
ţinut multă vreme, căci s-au găsit 
printre ierarhii bisericii ruseşti şi de 
aceia, cari ca să piacă celor de sus, 
— stăpînirei, — au dat cu piciorul în 
sfînta Biblie, câicînd învățăturile şi 
poruncile lui lisus Hristos şi ale 
urmaşilor lui, au găsit cu cale că 
preoţii moldoveni din Basarabia nu 
mai aveau nevoie mare de limba 
moldovenească... în biserică şi în 
şcoală, deoarece ştiau bine ruseşte... 
căci, desigur, îşi făcuse bine soco- 
teala: “Timp (vreme) de 58 de ani (de 
la 1812 pînă în 1870) nu se poate ca 
cineva să nu poată învăţa ruseşte 
măcar din auzite, deci a sosit vremea 
să închidem bisericele moldoveneşti 
— şi să dăm porunci că numai acela 
din preoţii moldoveni are voie să 
deschidă biserica, care va sluji şi va 
propovădui cuvîntul iui Dumnezeu în 
limba slavonă sau rusească”. Aşa 
gîndesc eu c-au socotit ei, căci în 
anul 1870 episcopui de pe atunci al 
Chişinăului Preosfinţitui Pavel dă 
poruncă ca să fie închise peste 200 
de biserici moldoveneşti din pricină că 
pentru aceste biserici nu se găseau 
preoţi cari să ştie limba rusească şi 
mai ales slavonă, cari şi azi.nu e 
pricepută chiar de poporul rusesc! 

Nu putem închipui cîtă durere 
ne-a cuprins pe toţi moldovenii, cari 
s-au văzut atît de blăstămaţi de 
soartă, că adică numai pîn la anul 
1870 au avut trebuinţa de cuvîntul lui 
Dumnezeu! 

Urmările triste, dureroase le 
vedem acum. Căci timp de 36 de ani 
de cînd se învaţă prin şcoli în limba 
rusească, poporul: moldovenesc s-a 
pierdut cu totul, căci nu mai ştie nici 
de Dumnezeu, nici de oameni! 

Mai toţi preoţii din Basarabia din 
timpul de faţă au învăţat ştiinţele 
religioase în seminarul din Chişinău, 
şi foarte mulţi dintre ei sînt buni propo- 
vădulitori, foarte buni teologi (bogo- 
slovi), dar numai pentru ruşi, căci 
pentru moldoveni nu pot să fie de nici 
un folos din pricina necunoaşterii 
limbei moldoveneşti, pe de-o parte, iar 
pe de altă parte a faptului că nici n-au 
avut voie preoţii, în biserică, să 
propovăduiască în limba moldove- 
nească! 

Aceasta ne-o dovedesc statis- 
ticile sau dările de seamă făcute în 
curgerea celor 36 ani pîn acum, şi 
dupre cum foarte bine lămureşte 
această chestiune de foarte mare 
însemnătate ler. Cecan (vezi “Kişi- 
niovskie Eparhialintie Vedomosti” nr. 
27 a. c.) care are deplină dreptate cînd 
zice: “Inveţi, înveţi, fără sfîrşit înveţi 
— şi tot fără folos”. Şi cu dînsul toţi 
— chiar ruşii (afară de vreo cîţiva 
“patrioţi”) într-un gînd mărturisesc 
(spun) acelaşi lucru! 

Frămîntările cari se fac acum în 
toată Basarabia în jurul acestei 
chestiuni dovedesc că deşteptarea 
conştiinţei naţionale în Basarabia 
constituie patrimoniul (zestrea sufle- 
tească) a neamului moldovenesc; iar 
tăgăduirea lui este o greşeală, ale 
cărei urmări sînt nenumărate pentru 
cei care nu vor să le recunoască, să 
le bage în samă! De ani de zile se 
uită moldovanul cu mîhnire, cu durere 
la tăgăduirea dreptului lui național în 
Basarabia! Acum vede moldovanul 
pricina pentru care stă el de 36 de ani 
în întuneric, neştiind ca toată lumea 
ce se petrece în jurul lui. Acum vede 
el, că “Rusia scoate bărbaţi luminaţi, 
iar moldovenii (ţăranii) uroduri (mon- 
ştri)”... din pricină că ruşii învaţă în 
limba lor, iar moldovenii în limbă 
streină. 

Acum vede moldoveanul că fără 
limba lui strămoşească în biserică şi 
şcoală el se prăpădeşte cu desăvir- 
şire, şi dintre toate naţiunile, care 
alcătuiesc imperiul rusesc, numai el 
a ajuns de batjocora neamurilor, căci 
într-adevăr trăieşte ca un ceva 
neînsufleţit! Dar vorba ceea: Mai bine 
mai tîrziu, decît niciodată, şi iată că 
moldovenii din toate colţurile Basara- 
biei cer şi ei aceleaşi drepturi de 
mîndria neamului, de umanitate 
(omenie), dreptate şi de creştinism 
curat, pe care le au toate celelalte 
popoare de deosăbite religiuni din 
Rusia! Într-un cuvînt, ei cer lumină, 
căci lumină s-a făcut pentru toată 
lumea deopotrivă! 

Deci, singurul mijloc care ar 
putea îndrepta această dureroasă 
stare de lucruri este de a se da 
eparhiei Basarabiei dreptul :de a 
săvirşi slujba bisericească şi a 


propovădui cuvîntul lui Dumnezeu în 
limba română-moldovenească înţe- 
leasă de popor. Însă aceasta se poate 
face cu o bună reuşită atunci cînd, în 
şcolile spirituale, adecă în seminar şi 
aitele, se va învăţa în limba română 
precum a fost pîn la 1870. 

Limba română se învăţa pîn la 
1870 în toate şcolile fără deosăbire şi 
era obligatoare pentru toţi, adică 
fiecare elev (ucenic) sau elevă 
(uceniţă) erau datori să ştie limba lor 
părintească, ca să poată spune mai 
uşor celor cari nu învățau carte şi nu 
ştiau ruseşte ce şi despre ce se învaţă 
în şcoală şi biserică. 

Invăţarea limbei române în semi- 
nar şi în subseminarii ar înlesni mai 
mult grabnica şi conştiincioasa însu- 
şire de către elevii moldoveni a limbei 
ruseşti, cari se învaţă foarte greu de 
streini. Numai în modul acesta poate 
moldovanul să-şi însuşească (să 
înveţe) mai uşor limba rusească, cînd 
o va studia (învăţa) în paralel cu limba 
sa natală (de naştere), cînd sensul 
(înţăles) fiecărui cuvînt rusesc el va 
opune sensului cuvîntului corespun- 
zător (asămănător) din limba natală. 
Deci, moldovanul e dator să-şi cu- 
noască limba lui mai întîi şi apoi să 
înveţe şi pe cea rusască fără care n-ar 
putea să trăiască în imperiul rusesc, 
sub a cărui stăpînire este şi ale cărui 
legi e dator să le cunoască din şcoală 
sau din biserică, şi lor să se supună 
ca cetăţean rus! 

Ar fi o fericire pentru Rusia 
întreagă dacă s-ar introduce limba 
română şi în celelalte şcoli, căci 
atunci ar ieşi din sînul poporului 
moldovenesc un număr cu mult mai 
mare de bărbaţi luminaţi folositori şi 
sieşi şi patriei în care se găsesc! lar 
pentru ceilalţi fraţi români de peste 
Prut şi Dunăre, de peste munţii Carpaţi 


„şi din alte ţări, ar fi cu mult mai mare 


mîngfierea sufletească, ca să poată 
înțălege în limba lor naţională — limbă 
curat românească, în care vorbeşte, 
plînge şi cîntă tot poporul românesc! 

Toată Basarabia îşi aminteşte 
de fericitul întru pomenire arhiepiscop 
Dimitrie mai ales, care îndată după 
numirea sa ca episcop al Basarabiei 
s-a hotărit a învăţa româneşte spre a 
putea propovădui cuvîntul adevărului 


Ca de cstonie. Restitatia 

creştinesc în scris şi verbal poporului 
moldovenesc în limba lui populară. El 
a tradus în moldoveneşte mai multe 
cărţi religioase folositoare poporului, 
pe care-l păstorea în adevăratul duh 
apostolic. În timpul de faţă privirile tutu- 
ror moldovenilor din Basarabia sînt 
îndreptate asupra înalt Preosfinţitului 
Vladimir şi a Preosfinţitului Arcadie, 
carii, după cum am auzit, nu sînt 
contra cererilor drepte ale basarabe- 
nilor, ci, dimpotrivă, susţin cauza sfîn- 
tă a moldovenilor din eparhia lor! Ba 
ce e mai mult, ei vor să introducă în 
biserică şi muzica bisericească mol- 
dovenească. Noi, toţi moldovenii, cu 
cel mai adînc respect sîntem din toată 
inima recunoscători acestor mărini- 
moşi (cu inima mare) ierei, dorindu-le 
din tot sufletul viaţă îndelungată 
pentru binele şi propăşirea poporului 
moldovenesc şi a Rusiei întregi! 

Se găsesc însă cîțiva dintre 
ruşi, cari se întunecă de mînie, invidie 
şi ură în contra moldovenilor, cari vor 
să cîştige şi ei la rîndul lor parte măcar 
din sfintele drepturi ale vieţii lor 
naţionale! Aşa, mai luna trecută ia o 
întrunire de preoţi, aici în Chişinău, 
unul dintre ei propuse, ca în ziua sf. 
Ilie să se cetească apostolul în limba 
moldovenească în biserica arhie- 
rească, deoarece acolo vin mai mult 
moldoveni de se-nchina. Însă un “otet” 
rus de neamul lui s-a opus la această 
propunere zicînd că: “nu-i tocmai 
potrivit ca într-o sărbătoare aşa de 
mare să se cetească moldoveneşte; 
mai ales că ținta noastră, a ruşilor, a 
fost întotdeauna să scoatem limba 
aceasta din biserică”, “cei mici la 
număr trebuie să se jertfească celor 
mari la număr”... Un moldovan însă 
i-a răspuns, că se uneşte cu părerea 
(ideea) lui, dar nu în cele bisericeşti. 
S-a mai găsit acolo un alt “oteţ” (nu 
ştiu de ce neam o fi) care a zis că “în 
ziua de 20 iulie. vin la biserică mai 
mulţi ofiţeri şi boieri... Şi deci nu se 
poate ceti apostolul în moldove- 
neşte... care de altfel l-ar putea ceti 
numai la mahalale (ocraină)”. Aceasta 
s-a petrecut în lipsa Preosfinţitului 
Vladimir, care de foarte multe ori da 
binecuvîntarea (blagoslovenie) sa 
pentru cetirea apostolului în “nesu- 
ferita” limbă moldovenească!... 


Din acestea se vede lămurit că 
preoţii ruşi îşi dau seama de faptul că 
ofiţerii şi boierii neștiind moldoveneşte, 
e de prisos, fără nici un folos să le mai 
ceteşti în română!? 

Tot aşa şi moldovenii “batiuşchi 
moi”, nu ştiu slavoneşte şi, deci, a le 
toca la cap chiar prin mahalale... 
vedeţi singuri că nu-i mare nevoie! 

Nedejduim însă, că rătăcirea 
aceasta din partea unora ca acestora 
va fi de scurtă vreme, că minţile se 
vor lumina de adevărul cel vecinic al 
principiilor (începuturilor) dreptăţii 
universale (obştii) şi egale (deopo- 
trivă) pentru toţi şi că inimile vor scăpa 
de robia patimilor ameţitoare, ce 
întunecă vederea limpede a cugetări, 
a băgării de samă (prudenţei) şi a 
bunului-simţ. Să nu se uite, că toţi 
avem drept de viaţă la lumina soarelui 
şi sub ochiul vecinic al dreptăţii! 

Deci, cu credinţa în Cel Atotpu- 
ternic să avem deplină nădejde, că 
peste puţină vreme poporul moldo- 
venesc din Basarabia se va bucura 
de toate drepturile fraţilor lor din 
celelalte ţări streine, şi pe care le au 
toate naţiunile din Rusia, ieşind astfel 
la lumină din întunericul în care zace 
de atîta vreme! 

Numai cînd moldovanul îşi va 
putea redeştepta în el sentimentul 
naţional, numai cînd îşi va pune inima 
şi voinţa în joc pentru tot ce e frumos 
şi mare: recăpătarea şi păstrarea 
limbei naţionale — numai atunci va 
putea ajunge la reînvierea virtuţilor 
strămoşeşti, după cum cîntă poetul: 


Ah! de-am putea noi dobîndi 
Virtuţile pierdute, 

Atunci ce inimi n-ar gîndi, 
Ce guri ar mai sta mute? 


Ceea ce astăzi'vi se pare vis, 
mîine va fi realitate (aidoma)! Priviţi 
în oglinda anului 1906, şi ea va arăta 
ce fel aţi fost pîn acum şi cum trebuie 
să fiţi de acum înainte. 

Nicolae MĂTCAŞ 
Chişinău 


__ PRUTUL, 
APĂ A UITĂRII? 


De la 1812, de cînd au răşiuit 
Basarabia, mutînd graniţa cu România 
de pe Nistru pe Prut, ruşii au recurs 
la cele mai diabolice mijloace pentru 
a distruge conştiinţa. naţională a 
românilor din. partea stîngă a rîului 
neunirii noastre şi pentru a schimba 
componenţa etnică a populaţiei 
româneşti de aici: strămutarea (prin 
diferite momeli, dar şi prin deportări) 
populaţiei băştinaşe pe întinsurile de 
necuprins ale Rusiei, colonizarea 
ținutului cu ruşi şi cu reprezentanţi ai 
altor etnii (bulgari, găgăuzi etc.) prin 
acordarea unor facilităţi şi privilegii, 
coruperea boierimii autohtone, a 
micilor proprietari şi întreprinzători şi 
în genere a păturilor înstărite sau 
culte, expulzarea limbii române din 
administraţie, învăţămînt, biserică, 
timorarea pe diverse căi a oamenilor 
simpli de la ţară ş. a. m. d. Chiar şi 
denumirea: de “BASARABIA”, care, 
iniţial, nu acoperea decit partea de sud 
a Moldovei (Bugeacul şi ţinuturile 
Ismail, Chilia, Cetatea Albă), a: fost 
extinsă asupra întregului teritoriu răpit 
tocmai cu: scopul de a-i face pe 
basarabeni: să uite că şi provincia 
răpită a făcut — iar dacă a făcut, 
urmează că, în virtutea dreptului 
istoric, trebuie să facă şi în continuare 
— parte din Ţara Românească a 
Moldovei. lar cuvinte ca “român”, 
“limbă română',, “popor român” cu 
referire la populaţia autohtonă 
basarabeană şi la limba acesteia au 
fost, în genere, scoase din uz". Cam 
aşa cum a fost pe timpul sovietelor şi 
cum procedează “moldoveniştii” noştri 
antiunionişti din zilele noastre. 

Românii basarabeni din Basa- 
rabia, la fel ca şi românii basarabeni 
nevoiţi, de la 1812 încoace, să se 
retragă în România, precum şi toţi 


românii din Ţară care s-au interesat 
cît de cît de istoria neamului lor, ştiu 
prea bine de acest tertip al ruşilor. Însă 
numai tertipul e colonial (adică 
extinderea denumirii “Basarabia” 
asupra întregului teritoriu răpit), tipic 
rusesc, nu şi denumirea însăşi de 
“Basarabia” (pămînt a! BASA- 
RABILOR, deci pămînt româ- 
nesc!),cum vrea să ne sugereze 
hoţeşte P. P. Moldovan’. Ca urmare a 
nedreptăţii strigătoare la ceruri ce ni 
s-a făcut la 1812, “Basarabia” a 
devenit un nume sfînt nu numai pentru: 
basarabeni, ci şi pentru: toţi moldo- 
venii, şi nu numai pentru moldoveni, 
dar şi. pentru munteni, şi pentru. 
ardeleni, şi: pentru orice român din 
orice colţ al lumii. “Basarabia” a 
devenit un nume-simbol pentru toți 
românii, iar pentru basarabeni înainte 
de toate. Basarabia e fiica răpită de 
la sînul patriei-mame, e o rană mereu 
sîngerîndă, o conştiinţă mereu trează, 
este dorul nestins al românului din 
Ţară defratele său înstrăinat cu forţa: 
şi acelaşi dor îndurerat al românului 
basarabean de patria-mamă. 

Să-i creadă, stimate cititorule, 
MOLDOVAN-ul nostru “luminat” care 
se ascunde sub pseudonim atît de 
neştiutori pe un M. Kogălniceanu, |. 
C. Brătianu, M. Eminescu, N. lorga, 
Z. Ralli-Arbore, D. Matcovschi şi pe 
atîtea alţi înaintaşi şi contemporani 
care au vorbit cu sfîntă durere 
despre“Basarabia noastră”, despre 
“trecuta prin foc şi prin sabie” mult 
pătimita provincie românească? 

Nu-l crede pe mişel, iubite şi 
onest cititor, căci vrea să te înşele 
ca pe un neştiutor şi un nepriceput, 
momindu-te cu falsuri ambalate într-un: 
material protector aparent durabil. Vrea 
să-ţi infiltreze: ideea cum că n-am fi: 
îndreptăţiţi să ne numim basarabeni, 
aceasta fiind o denumire “imperială; 
“colonială”, dată de ruşi. Dartot acum 
vrea să te facă să crezi că n-am fi 
nici români, pentru că aceştia ar fi cu 
totul alţii decît noi, ei ar constitui o 
altă naţiune, un alt popor. lar noi nu 
am fi decît numai şi numai moldoveni, 
urmaşi ai moldoveanului Ştefan cel 
Mare, care n-ar fi fost român ca şi 
Mircea cel Bătrîn, care n-ar fi vorbit 
româneşte, ca şi domnitorii Munteniei. 


Ora de istorie. Restitutio 

Cu alte cuvinte, că nu ai nimic cu 


românii şi cu România, că faci parte- 


dintr-un popor care este numai 
moidovenesc, altul decît cel româ- 
nesc, că alo ţară a ta proprie cu un 
nume al si propriu, care nu are nimic 
comun cu România, ţară care 
vorbeşte altă limbă decît România — 
moldoveneasca, cu un popor cu o 
structură psihică şi o conştiinţă de 
sine diferită de cea a românului, etc. 
etc. El se face a uita că denumirea 
de “Moldova” cu referire la ceea ce 
astăzi se numeşte “Republica 
Moldova” este inexactă, pentru că mai 
există: şi o Moldovă românească, ba 
mai există şi un nord al Moldovei aflat 
sub'stăpiînire ucraineană, ca şi un sud 
al Basarabiei cu o ieşire la Mare care 
tot ucrainean s-a pomenit a fi, în 
virtutea unor împrejurări vitrege ale 
istoriei. Dar el:te pune să înveţi “istoria 
Republicii Moldova” (din care azi nu 
mai face parte nici toată fosta Repub- 
lică Autonomă Moldovenească), te 
forţează (prin Constituţie chiar!) să 
vorbeşti: “moldoveneşte”, să-ţi spui 
numai “moldovean”, să-ţi negi obîrşia: 
şi fraţii. El nici pe fratele său din 
Moldova din partea dreaptă a Prutului 
aproape că nu mai vrea să-l considere 
moldovean, pentru că acela, chipurile, 
ar fi fost asimilat, de la 1859 încoace, 
de români, s-ar fi dizolvat în masa 
românilor, s-ar fitransformat în român 
pur sînge. El vrea să-ţi surpe simpla 
şi fireasca dumitale înţelegere. că 
românul: nu-i altcineva decît acelaşi 
basarabean, acelaşi. moldovean, 
acelaşi muntean, acelaşi oltean, vrea 
să te abată de la intuiţia sau 
convingerea dumitale că toți suntem 


români, indiferent cum ne mai numim. ` 


în de noisauunii pe-alţii în funcţie de 
provincia în. care ne-am născut sau 
în care locuim, indiferent de faptul că: 
locuim în'state diferite:şi, deşi români, 
avem o cetăţenie diferită (de 
naţionalitate română toţi, dar unii: 
suntem cetăţeni ai României, alţii — 
— ai actualei Republici Moldova, alţii 
— ai Ucrainei, alţii — ai lugoslaviei: 
ş. a. m. d.). O face cu bună ştiinţă 
renegatul, pentru că ştie că oricine 


dintre noi se poate întreba la un mo- 
ment dat: de ce, fiind fraţi de sînge, 
avînd o istorie comună, o cultură 
comună, un grai comun, facem parte 
din state. diferite, ne separăm prin 
sîrmă ghimpată? De ce azi, cînd toată 
lumea din jur tinde spre o Europă 
comună, noi, românii de pe un mal de 
Prut, să nu ne unim cel puţin cu fraţii 
noştri de pe celălalt mal, după cum 
ne sugerează mersul firesc al istoriei, 
aşa cum au procedat.acum. 80 de ani! 
înaintaşii noştri realizînd o Românie 
Mare, sau aşa cum au procedat 
predecesorii noştri din cele două 
principate dunărene, Moldova şi 
Muntenia, acum aproape 140;de ani? 

În intenţiile lui prost voalate 
acest înverşunat antiunionist şi 
românofob ar accepta o unire numai 
cu moldovenii din dreapta Prutului, 
deromânizîndu-i şi “moldovenizîndu-i” 
mai întîi, pentru a crea o ... Moldovă 
Mare. “Nu vrem să fim nici gubernie a 
cuiva, dar nici provincie a altcuiva!” 
— acesta e sloganul la:modă al celor 
care s-au văzut la putere şi care i-au 
simţit gustul, al celor care sunt 
conştienţi de nivelul lor redus de 
cultură şi timoraţi de gîndul că acest 
nivel le-ar crea un: handicap faţă de 
românul.din Ţară care, chiar dacă nu 
e mai deştept, cel puţin. se: exprimă 
dezinvolt, dat fiind că a învăţat, a 
gîndit şi s-a exprimat toată viaţa în: 
limba sa. 

Omul de rînd, basarabeanul de 
la coarnele plugului, nu se teme de 
handicap, căci el ştie să sape, să 
semene, să prăşească, să cosească 
etc. la fel de bine ca şi ţăranul român 
din.dreapta Prutului. El nu:s-a temut 
niciodată de unirea pe care a dorit-o 
întotdeauna, nu se teme nici acum. 
În sufletul lui ela jinduit-o oricînd. El 
s-a temut să declare făţiş acest lucru 
în timpul ţarismului, dar şi în timpul: 
dominaţiei comuniştilor, căci îl 
aştepta cnutul şi deportările. După 
cum-se teme şi acum de eventualele 
consecinţe ale reinstaurării acestora 
la:putere. 

Toată istoria noastră scrisă de 
la răpirea Basarabiei încoace este o 

mărturie elocventă a luptei ce se dă 
în sufletul basarabeanului între 
tendinţa (firească) de supravieţuire şi 
dorul (la fel de firesc) de reunire cu 


fraţii de care a fost înstrăinat cu 


brutalitate. O mărturie a conştiinţei 
mereu treze a basarabeanului din 
stînga Prutului că el a fost despărțit 
pe nedrept de fratele său din dreapta 
fluviului nefericirii noastre. 

- Cuvintele din titlul notelor de faţă 
ne-au fost sugerate de cîntecul 
basarabean “Prutul”, al cărui refren 
“Prutule, apa uitării” sună ca un dangăt 
de clopot pentru memoria basa- 
rabeanului, pe care ocupantul străin 
a vrut pe parcursul timpurilor — şi 
slavă Domnului că n-a reuşit! — să 
i-o şteargă cu buretele. Considerăm 
că n-ar fi lipsit de interes a reproduce 
cîntecul menţionat în întregime: 

“De cînd Prutul l-am trecut/ Şi 
din apă i-am băut/ Parcă sunt din cer 
căzut./ Parcă n-am avut tătucă,/ 
Parcă n-am avut mămucă, / Parcă 
n-am avut surori/ Nici grădiniţă cu 
flori,/ Parcă n-am avut nici fraţi,/ Parcă 
n-am avut cumnaţi,/ Parcă n-am avut 
nici vere/ Şi-alte multe nemurele./ 
Prutuie, apa uitării,/ Cam m-ai dat 
înstrăinării,/ Prutule, apă pribeagă,/ 
Mi-a părut c-ofi o şagă,/ M-am crezut 
o păsărea,/ C-oi zbura oricînd oi vrea/ 
Şi m-oi duce-n ţara mea/ Să-mi 
răcoresc inima./ Prutule, apa uitării,/ 
Cum m-ai dat înstrăinării!../ Apă rece 
călătoare/ Şi-napoi ne-ntorcătoare, / 
Multe vezi. tu pe sub soare/ In 
drumu-ți cu-ndelungare./ Ştii ceva de 
la tătucă?/ Ştii ceva de la mămucă?/ 
Te rog, Prutule, să-mi spui,/ Nu te-oi 
spune nimănui./ Prutule, apa uitării,/ 
Nu mă da înstrăinării,/ Că te-oi 
blestema cu jale/ De-or seca apele 
tale/ Şi-or rămînea pietricele/ De-oi 
trece la nemurele/ Ca să mă mîngii 
cu ele/ De necazurile grele/ Ce m-au 
strîns ca în curele,/ De drumul 
pustiului/ Şi de cnutul rusului”.* 

Cîntecul acesta a fost publicat 
acum 83 de ani — în nr. 2 (p. 1) din 


* Aici şi în continuare citatele 
le-am conformat normelor ortografice şi 
de punctuație actuale. 


27 martie 1915 (şi republicat în nr. 25 
din 6 octombrie 1915, p. 1) al ziarului 
“Basarabia”, săptămîna! înfiinţat de 
basarabenii refugiaţi în România şi 
editat iniţial la Craiova (pînă la.nr. 14 
din 22 iunie 1915), ulterior — la 
Bucureşti (pînă la nr. 22 din 14 
septembrie 1915) şi, în cele din urmă, 
la laşi (pînă la nr. 46 din 2 martie 
1916) 4 de un comitet sub direcţia 
proprietarului Gheorghe Deme- 
trescu-Chica:. Invocaţia “Prutule, apa 
uitării,/ Nu mă da înstrăinării”, urmată 
de “avertizarea” “Că te-oi blestema cu 
jale/ De-or seca apele tale/ Şi-or 
rămînea pietricele/ De-oi trece la 
nemurele”, este o confirmare a faptului 
că basarabeanul n-a acceptat 
niciodată, în nici o condiţie, să fie 
înstrăinat de fratele său român de 
peste “apa pribeagă”, o confirmare a 
conştiinţei lui mereu vii că este de 
acelaşi sînge cu românul din ţară. 
Ocupantul străin şi renegaţii şi 
înstrăinaţii de neam au vrut să facă 
din rîul frăţiei noastre un rîu al neunirii, 
al despărțirii noastre, o apă a uitării. 
Românii adevăraţi, atît cei din ţară, 
cît şi cei smulşi din matca ţării cu tot 
cu pămîntul strămoşilor, au trăit, de 
la 1812 şi pînă la 1918 şi de la finele 
celei de-a doua conflagrații mondiale 
pînă în zilele noastre, cu speranţa că 
forţa argumentului va fi în stare să 
răstoarne argumentul forţei şi că 
idealul unităţii naţionale va triumfa. 
Marea Unire de la 1918 nu este în 
exclusivitate efectul unui fericit con- 
curs de împrejurări, cum încearcă să 
absolutizeze unii; ea este încununarea 
aspiraţiei de veacuri a românilor, 
urmarea firească a stării de veghe a 
conştiinţei acestora, opera muncii 
titanice depuse de luminătorii 
poporului pentru perpetuarea ei. 

Un rol deosebit în menţinerea 
stării de veghe a conştiinţei românilor 
din ţară şi din Basarabia şi în 
orientarea opiniei publice spre 
concentrarea eforturilor întru 
realizarea visului de veacuri îi revine, 
în preajma marelui eveniment din 
martie 1918, şi săptămînalului 
“Basarabia”, din care am reprodus in- 

tegral'cîntecul de mai sus. În cele ce 
urmează intenţionăm să relevăm 
cîteva note specifice activităţii 
publicâţiei în perioada martie 1915— 
martie:1916, activitate, care, alături 
de altele, similare, au constituit, 
exprimîndu-ne la figurat, preludiul 
Marii Uniri de la.27 martie 1918. 
*Chiar din primul număr, în 
editorialul intitulat “Ce vom face şi ce 
nu. vor face”, publicaţia în cauză îşi 
anunţa obiectivul său principal: “Vom 
lupta din răsputeri — fără a ţine seama 
de piedici, oricît de mari ar fi ele — 
spre a lumina opinia publică de la 
noi asupra adevăratelor interese ale 
neamului (aici şi în continuare 
sublinierile ne aparţin — N. M.). 
Astăzi, cînd: o mare deosebire de 
vederi agită societatea noastră, un 
ziar care urmăreşte luminarea 
opiniei publice asupra intereselor 
românismului nu poate să fie decît 
binevenit” (nr. 1,18 martie 1915, p.1). 
Fiind un ziar al românilor basarabeni, 
unul dintre interesele primordiale ale 
lui era, fireşte, lupta pentru readucerea 
Basarabiei răpite la sînul patriei-ma- 
me: “De nu vom face totul pentru a 
salva acum pe fraţii noştri de peste 
Prut, vom pierde Basarabia pentru 
totdeauna, iar posteritatea va avea 
dreptul. să ne blesteme”, scria 
directorul' ziarului în acelaşi număr. 

Pe.ce se întemeia teama 
aceasta de a pierde Basarabia pentru 
totdeauna? Pe consecinţele iminente 
ale politicii satanice ţariste de 
rusificare totală, pe toate căile 
posibile, a românilor basarabeni, de 
înăbuşire a oricărui sentiment viu de 
apartenenţă la românism, pe 
consecinţele politicii de mancurtizare 
nu numai a reprezentanţilor păturilor 
înstărite, ci şi a omului de rînd, în 
sîngele şi fibreie țesutului căruia 
palpita numai gîndire şi simţire 
românească. 

Acelaşi Demetrescu-Chica 
semnează în nr. 1 articolul “Două 
milioane de moldoveni asupriţi imploră 
ajutorul fraţilor liberi”, în care, 
pretextînd sosirea la redacţie a unei 
scrisori de la un fruntaş român din 


Basarabia, relatează despre sufe- 
rinţele prin care trece poporul român 
de acolo. “...Cruzii noştri stăpînitori nu 
cruţă nimic pentru a face să ne uităm 
originea”, dă alarma autorul nenomi- 
nalizat sau improvizat al răvaşului. 
Tot el confirmă cu disperare că 
populaţia românească de la oraşe 
aproape că şi-a uitat obîrşia: “Sunt ani 
de zile de cînd populaţia de la oraşe 
şi-a uitat aproape originea, aşa că 
singura nădejde a celor ce-şi iubesc 
neamul era numai în acei cărora le-am 
datorat totdeauna existenţa noastră 
ca neam: ţăranii”. Opinca ţine hrinca 
şi ţăranul neamul, cum s-ar zice. Dar, 
adaugă îngrijorat. autorul, “cu toată 
tenacitatea ţăranului român, cu toată 


.dragostea pe care o are el pentru limba 


şi obiceiurile ce a moştenit, nu e 
departe timpul cînd pe frumoasele 
plaiuri ale Basarabiei nu se va 
pomeni de români!”. “Limba româ- 
nească se vorbeşte din ce în ce mai 
puţin în Basarabia, obiceiurile noastre 
se duc”, constată cu durere corespon- 
dentul, căci “Muscalul apasă greu pe 
grumazul românului şi nu va avea 
odihnă decît cînd victima îşi va da 
sfîrşitul”. Românismul din Basarabia 
e în pericol de moarte, ţine să 
sublinieze autorul: “Opera de 
deznaționalizare a ruşilor e pe punctul 
de a reuşi, în curînd în ţinuturile dintre 
Prut şi Nistru nu se va mai auzi o 
vorbă românească”. Nu se va mai auzi 
pentru că nu li se mai îngăduie să o 
folosească în viaţa publică. În articolul 
“Ce vrea Acţiunea Naţională” din nr. 
2 al ziarului (27 martie 1915, p. 1, 
semnat: Xer) sunt dezvăluite 
cunoscutele procedee şi efectele 


politicii coloniale muscăleşti: “Peste 


Prut două milioane de români, 
înecaţi în 170 de milioane de muscali, 
nu au o singură şcoală româ- 
nească, nu au nici o cărticică cît de 
mică, ba nici chiar. în biserică nu li 
se îngăduie să audă limba lor”. 
Acelaşi laitmotiv şi aceeaşi alarmă la 
conştiinţa adormită a politicienilor din 
regat constituie esenţa editorialului. “În 
preajma hotărtrii” din nr. 3 (5 aprilie 
1915,p. 1), semnat: N. Cristian. Vom 

cita un fragment: “A trecut abia o sută 
de ani de cînd ne-a fost răpită 
Basarabia şi în acest interval opera 
de deznaționalizare întreprinsă de ruşi 
e înspăimîntătoare. 

Basarabenii au fost despuiaţi 
de pămîntul lor şi exilați în ţinuturi 
depărtate. Satele româneşti au fost 
apoi colonizate cu lipoveni şi tătari. 
Moldovenilor rămaşi li s-a interzis 
grăirea în limba strămoşească, 
cărţile româneşti din biserici şi 
şcoli au fost înlocuite cu cele 
ruseşti. Privilegii nenumărate au 
rusificat complet clasele bogate, iar 
ţăranii moldoveni, puţinii care îşi 
mai aduc aminte şi îndrăznesc a 
rosti cuvinte moldoveneşti, sunt 
întinşi şi bătuţi cu cnutul sau 
întemnițați. Nu trebuie să mai 
treacă mult pentru ca Basarabia să 
fie complet rusificată”. În Basa- 
rabia, se menţionează în alt articol 
(“Pulvis et umbra”, nr. 35 din 15 
decembrie 1915, p. 2, semnat: 
C.D.P), “sunt două milioane de 
români care se ofilesc şi pier, sub 
dominaţia unui imperiu care se 
menţine prin cnut, prin spînzurători 
şi prin amenințările deportărilor în 
Siberia. Aceşti fraţi trăiesc în 
întuneric şi teroare. Glasurile lor sunt 
înăbuşite. Trebuie să lucrăm cu trupul 
şi sufletul nostru pentru ca plinsul 
acestor nenorociţi să nu fie zadarnic”. 

În articolul “Să salvăm Basa- 
rabia” din nr. 10 (26 mai 1915, p. 1) 
directorul ziarului, comentînd relatările 
unui bucovinean evadat dintr-un lagăr 
din Siberia (“Acum douăzeci şi cinci 
de ani şapte sate din nordul 
Basarabiei fură ridicate de stăpînirea 
rusească şi duse în Siberia. Li se dase 
pămînturi acolo, lise dase unelte și li 
se interzisese cu desăvîrşire de a mai 
părăsi vreodată acele locuri. Erau 
legaţi de pămîntul Siberiei pentru 
totdeauna.”), scrie: “lată cum au 
procedat ruşii cu populaţia româ- 
nească din nenorocita Basarabie 
pentru a o rusifica cu desăviîrşire. Au 
ridicat zeci de sate şi li-au trimis în 
fundurile cele mai întunecoase ale 
Rusiei, iar în locul lor au adus 


colonişti ruşi, din toate părţile Rusiei, 
şi i-au fixat aci. Coloniştii au fost 
ajutaţi de stat şi îşi întemeiau 
gospodării, au fost scutiţi ani întregi 
de biruri, li s-au făcut toate înlesnirile, 
aşa au progresat şi s-au înmulţit, iar 
astăzi în multe locuri, pe fru- 
moasele plaiuri ale Basarabiei, nu 
se mai aude un cuvînt românesc. 
Ținuturile acelea sunt de acum ruseşti 
şi ruseşti vor rămînea pentru 
totdeauna; dacă nu vom face totul de 
a dezrobi acum nenorocita Basarabie, 
va trebui să renunţăm definitiv la ea”. 
Norocul basarabenilor că nu s-a 
renunţat atunci şi s-a înfăptuit, la 
numai trei ani după eforturile 
“basarabeniştilor” de la “Basarabia”, 
Marea Unire din 1918. Norocul lor că 
nu au fost sacrificați cu aceeaşi 
uşurinţă cu care politicienii şi 
guvernanţii români de la 1997 i-au 
sacrificat pe fraţii noştri din Bucovina 
de Nord şi din ţinutul Herţei... 

In nr. 17 din 6 august 1915 este 
dezvăluit tertipul la care recug agenţii 
ţarismului pentru a distrage atenţia 
opiniei publice de la starea disperată 
în care se aflau românii basarabeni 
ameninţaţi cu deznaţionalizarea 
completă şi anume: prin perorarea 
continuă despre starea mult mai 
dezastruoasă în care s-ar afla românii 
din Ardeal de sub dominaţia 
habsburgică. Adept al coaliţiei austro- 
germane, promotor consecvent al ideii 
că România ar trebui să intre în război 
de partea puterilor centrale ale 
Germaniei şi Austro-Ungariei, contra 
Cvadruplei (Rusia, Anglia, Franţa, 
Italia), pentru a-şi redobîndi 
Basarabia, directorul săptămînalului, 
dar şi întreg colectivul redacţiei, era 
tentat dacă nu să contrapună 
categoric interesele ardelenilor celor 
ale basarabenilor mult mai năpăstuiţi, 
cel puţin să ceară pentru un timp 
amînarea realizării primelor în 
favoarea ultimelor pe motiv că şi 
condiţiile în care îşi duceau existenţa 
transilvănenii erau mai suportabile la 
ora aceea, că şi conştiinţa naţională 
a celor de peste munţi era mult mai 
dezvoltată şi mai trează decit a 


Ora de istarie. Peatitatie 


63 


acelora de peste Prut. Astfel, deja în 

primul număr, în articolul “Dragoste 
rusească” (nr. 1 din 18 martie 1915, 
p: 1), proprietarul săptămînaluiui, nu 
fără asentimentul colaboratorilor săi, 


credem, încerca să-şi convingă 
cititorii că “o amînare a eliberării 
Ardealului nu primejduieşte deloc 
existenţa naţională a fraţilor noştri de 
peste munţi, pe cîtă vreme părăsirea 
din partea noastră a nenorociţilor 
basarabeni va avea de rezultat sigur 
şi într-un foarte scurt timp dezna- 
ţionalizarea completă a lor. În Ardeal 
conştiinţa naţională e foarte dezvol- 
tată, aşa că orice încercare s-ar face 
pentru deznaţionalizarea românilor nu 
poate avea succes. Din nenorocire, 
nu se poate spune, acelaşi lucru şi 
despre Basarabia”. 

În articolul citat mai sus N. 
Cristian menţiona că “între cei de 
peste munţi şi cei de peste Prut acei 
care au mai grabnic nevoie de 
mîntuire sunt aceştia (adică 
basarabenii — N. M.). 

Ardelenii, în împrejurări atît de 
fericite, au putut să-şi păstreze limba 
şi cultura. Ba din prisosul bogat şi 
neştirbit al culturii româneşti din 
Ardeal am primit şi noi de aici (din 
Ardeal — N. M.) dascăli şi cîntăreţi. 
Ardelenii, care de-atitea veacuri n-au 
pierit, nu vor pieri nici de acum încolo. 

Cît de dureroasă e, în SCI, 
situaţia de peste Prut!...”. 

Sigur că numai dëšpře 
împrejurări fericite nu poate fi vorba 
sub ocupaţie, fie ea şi austro-ungară! 
Se poate vorbi în cel mai bun caz 
despre anumite condiţii mai mult sau 
mai puţin suportabile în raport cu 
altele, aşa cum e, în cazul nostru, 
atunci cînd comparăm situaţia 
basarabenilor cu cea a transilvă- 
nenilor. Se poate face, adică, doar o 
paralelă între greutatea unui jug al 
ocupaţiei străine şi greutatea jugului 
unei alte ocupaţii, şi numai atît. 
Exact în modul acesta procedează 
autorul articolului “Să salvăm pe 
moldovenii din Basarabia noastră” 
(semnat: De /a Slatina), publicat în 
nr. 17 din 6 august 1915, p. 2: “Dacă 


am face o paralelă între situaţia 


românilor din monarhia habsburgică şi 
basarabeni, am vedea că cei dintii 
stau mult mai bine din toate punctele 
de vedere. 

E lucru ştiut de toată lumea că 
din punct de vedere economic românii 
din Austro-Ungaria pot fi invidiaţi de 
cei din Basarabia. Credem că nu mai 
e nevoie să argumentăm în privinţa 
aceasta. 

Din punct de vedere naţional 
transilvănenii stau mult mai bine ca 
basarabenii, care sunt ameninţaţi ca 
în scurt timp să-şi uite cu totul 
originea. Deportarea în Siberia şi 
cnutul au făcut pe nenorociţii 
basarabeni să renunţe la lupta lor 
pentru păstrarea limbii şi obi- 
ceiurilor strămoşeşti. De aceea 
Basarabia e pe un sfert rusificată şi, 
dacă nu vom face acum totul pentru 
a salva pe nenorociţii noştri fraţi de 
peste Prut, în scurt timp nu se va 
mai pomeni de numele de român 
în Basarabia”. 

Intr-o convorbire (nu este exclus 
să fie improvizată — N. M.) cu un re- 
dactor al ziarului un student basa- 
rabean constată: “Pe cînd în provin- 
ciile româneşti din Austro-Ungaria 
conştiinţa naţională e foarte dezvol- 
tată, pe cînd situaţia materială şi 
morală a românilor din aceste provincii 
e mai mult ca satisfăcătoare, în 
Basarabia lucrurile stau, din nefericire, 


„cu totul altfel. Aici din cauza operei 


sălbatice de deznaționalizare şi 
prigonire a moscoviţilor elementul 
românesc e ameninţat cu pieirea. 

În astfel de împrejurări nu e în 
interesul vital al românismului să se 
proceadă mai. întîi la dezrobirea 
basarabenilor, care sunt ameninţaţi cu 
desfiinţarea, şi să se amîne chestia 
transilvănenilor, care îşi menţin 
caracteristica lor naţională bine dis- 
tinctă?” (art. “Basarabia va fi a 
noastră”, nesemnat, nr. 21 din 7 
septembrie 1915, p.1). 

În această contrapunere de 
situaţii diferite a românilor de sub 
ocupaţii diferite s-a manifestat 
adesea, trebuie să constatăm cu re- 

gret, exces de zel. Astfel, un 


basarabean (imaginar?) dintr-un articol . 


din paginile “Basarabiei” aproape că 
îi reproşează unui ardelean, însetat, 
ca şi primul, de libertate şi dornic, ca 
şi primul, de a veni cît mai repede în 
braţele patriei-mame: “Voi aveţi de 
toate acolo, sunteţi deputaţi, ofiţeri, 
generali, primari, notari, profesori, 
popi, episcopi, sunteţi de toată mîna, 
aveţi şcoli, licee şi universităţi, pe cînd 
noi n-avem nimic, avem Siberia şi 
simţim usturătura cnutului rusesc” (nr. 
20 din 14 septembrie 1915, p. 1, 
articolul “Trecutul ne este martor al 
sfintelor noastre drepturi asupra 
Basarabiei”, semnat de Gh. Deme- 
trescu-Chica). Unica scuză ar fi că-i 
reproşează unui intelectual ardelean 
care s-a mutat cu traiul în România. 
Însă nici aceasta nu-l îndreptățește 
pe un român din Ţară sau pe vreun 
basarabean pripăşit şi el în 
binecunoscutele împrejurări prin Ţară 
să-i reproşeze bietului ardelean trecut 
cu traiul la fraţii săi liberi precum că 
ar fi “dezertor”, “renegat”, cum o face 
în focul polemicii în pledoaria sa 
pentru cauza Basarabiei chiar bunul 
român şi sufletist care e directorul 
ziarului “Basarabia”: “Voi sunteţi 
adevăraţi renegaţi, care aţi lăsat 
acasă tată, mamă, fraţi, surioare în 
voia soartei şi aţi dezertat de la sfinta 
datorie a voastră” (nr. 45 din 17 
februarie 1916, p. 1, articolul 
“Basarabia înainte de toate”). 

În acest exces de zel s-a ajuns 
la formularea unor gînduri de-a dreptul 
periculoase (în acele, dar şi în orice 
alte timpuri) pentru cauza unităţii 
naţionale a românilor şi pentru 
integritatea teritoriului populat de 
români: “De cînd principatele române 
au o existenţă proprie, Transilvania 
n-a făcut niciodată parte integrantă din 
principate. Basarabia, dimpotrivă. A 
fost secole întregi condusă de domnii 
moldoveni şi a stat sub sceptrul 
Moldovei” (tot acolo, acelaşi articol). 
Chiar dacă, formal, n-a făcut parte, 
aceasta nu înseamnă că Transilvania 
şi transilvănenii nu ar fi avut dreptul 
de a aspiră să se unească, la fel ca 


şi alte provincii, cu Ţara, cu fraţii de 
acelaşi sînge, de aceeaşi credinţă şi 
limbă. Nici vorbă că situaţia 
basarabenilor era mult mai jalnică; 
indiscutabil că ei resimţeau şi 
fiziceşte greutatea jugului şi arsura 
cnutului ocupantului, însă nici dorinţa 
seculară de unire cu țara a ardelenilor 
nu era de neglijat. Este ca şi cum 
astăzi un aromân din Macedonia, din 
Albania sau din Grecia sau un aşa-zis 
vlah din Bulgaria sau din Serbia i-ar 
reproşa românului din Bucovina de 
Nord şi din Herţa că acesta din urmă 
are şcoli în limba maternă, primari, 
popi etc., iar primul nu le mai are. 
Trebuie să le aibă şi unul, şi altul! 
Trebuie să-şi realizeze idealurile şi 
libertăţile cetăţeneşti şi unul, şi altul, 
vom adăuga noi. Şi dacă intenţiile şi 
explicaţiile. celor de la “Basarabia” 
puteau fi. ascultate şi, într-un fel, 
înţelese, ele nu puteau fi, însă, 
nicidecum acceptate pe de-a-ntregul, 
chiar de pe poziţiile basarabeanului 
obidit de-atunci, necum de pe cele ale 
guvernantilor şi ale comentatorilor 
politici ai zilei. 
Ca argument de forţă pentru 
necesitatea de a întreprinde acţiuni 
energice — pînă la renunţarea la 
neutralitate şi la intrarea în război de 
partea Germaniei — în vederea 
redobiîndirii. străvechiului pămînt 
românesc erau invocate drepturile 
istorice ale României asupra 
Basarabiei: dreptul la pămîntul 
românesc, dreptul la neamul 
românesc de aici, dreptul la limba 
românească, dreptul la sufletul 
românesc al provinciei ocupate de 
ruşi. Unul dintre articolele semnate de 
directorul ziarului chiar aşa şi se 
numea: “Drepturile istorice şi etnice 
asupra Basarabiei (publicat în nr. 20 
din 31 august 1915, p. 1, republicat 
în nr. 27 din 20 octombrie 1915). 
Autorul consemnează un fapt bine 
cunoscut de specialiştii în domeniul 
istoriei şi anume: că Basarabia fusese . 
sub stăpînirea lui Mircea cel Bătrîn, 
care chiar, şi se intitula, în baza 
întinderilor teritoriale ale ţării sale, 
“Mare Voievod şi Domn singur 

stăpînitor a toată ţara Ungro-Vlahiei 
şi al părţilor transalpine încă şi al 
părților tătăreşti din Basarabia pînă 
dincolo de Odesa şi al amînduror 
malurilor Dunării pînă la Marea cea 
mare 'şi al cetăţii Durostorului 
(Silistra)”. După Mircea cel Bătrîn 
Basarabia fu stăpiînită de urmaşii săi, 
pînă ce la 1457, sub Ştefan cel Mare, 
se alipi definitiv Moldovei. Acelaşi 
autor invocă data de 11 iunie 1878, 
cînd, la Congresul de la Berlin, pledînd 
pentru cauza dreaptă a României — 
revendicarea Basarabiei răpite de ruşi, 
marele istoric şi om de stat Mihail 
Kogălniceanu împărţi tuturor 
plenipotenţiarilor o fotografie mare 
după un document al lui Mircea cel 
Bătrîn, în care erau stabilite graniţele 
țării româneşti care se întindeau pînă 
la Marea Neagră, cuprinzînd întreaga 
țărişoară dintre Prut şi Nistru, teritoriile 
care purtau numele de “Basarabia”. 

Analizînd componenţa etnică a 
opt judeţe din Basarabia, autorul 
articolului conchide că şi acest argu- 
ment este definitoriu: populaţia 
românească locală constituie peste 
75 la sută. Cu toate acestea, “în 
Basarabia de astăzi, atenționează 
autorul opinia publică, nu există nici 
o şcoală primară sau secundară în 
care să se permită să se înveţe limba 
românească; asemenea şi în Sf. 
Biserică nu se oficiază sfînta liturghie 
în limba maternă”. 

Toate aceste nelegiuiri li se 
făceau numai românilor, vom adăuga 
noi, în timp ce diferitelor minorităţi — 
greci, evrei ş. a. — li se permitea să-şi 
înveţe odraslele în limbile lor 
materne’. Aceleaşi drepturi istorice şi 
etnice ale României asupra 
pămînturilor româneşti ale Basarabilor 
şi ale voievozilor moldoveni sunt 
scoase în vileag şi în editorialul 
“Trecutul ne este martor al sfintelor 
noastre drepturi asupra Basarabiei”, 
semnat de inimosul director şi publicat 
în nr. 22 din 14 septembrie 1915. “E 
bine, spune autorul articolului, ca tot 
românul să ştie că este un drept şi 
sfînt al nostru patrimoniu, căci 
înţelege orice minte cinstită, dreaptă, 


patriotică şi adevărat românească că 

dreptui, sfîntul drept îl avem asupra 

Basarabiei şi Basarabia ni se cuvine . 
mai întîi şi mai înainte de toate” (p. 

1). 

Nr. 19 din 24 august 1915 al 
ziarului reia un articol al ziaristului şi 
scriitorului Dimitrie Karnabatt (1877— 
1949) despre ilustrul scriitor şi savant 
român originar din Basarabia B. P. 
Hasdeu, articol scris la 1912, pe cînd 
cotropitorii împreună cu renegaţii 
neamului românesc din Basarabia 
consemnau împlinirea a 100 de ani 
de la înstrăinarea provinciei de matca 
străbună. Evenimentul îi prilejuieşte 
o vibrantă pledoarie pentru salvgar- 
darea sufletului românesc al 
Basarabiei: “Cînd o fîşie din ţara 
românească, încălcată de o nație 
străină, în ciuda prigonirii şi asupririlor, 
păstrează atîtea legături etnice şi 
sufleteşti cu patria-mumă, cînd dă o 
contribuţie atît de însemnată la 
cultura ţării din care a fost smulsă, 
zadarnic acea fîşie e declarată 
cucerită şi anexată ţării cotropitoare. 

Pravoslavnicii şi renegaţii pot 
sărbători anexarea Basarabiei, pe 
hartă ea poate aparţine Rusiei. 

Basarabia a rămas însă a 
României, căci acelaşi sînge curat şi 
năvalnic continuă să curgă în vinele 
ei ca şi în trupul patriei-mume, acelaşi 
grai vibrează pe buzele populaţiei de 
pe ambele maluri ale Prutului. 

Basarabia e a noastră, căci 
sufletul ei e al ţării noastre” (articolul 
“Sufletul Basarabiei”, p.1). 

După cum vedem, nici Ţara 
românească 'n-a uitat de-a lungul 
anilor de pămîntul rupt din trupul ei, 
după cum nici basarabenii, cu toate 
tentativele de manculttizare în masă 
alor, n-au uitat de matca străbună din 
care au fost smulşi în mod violent. 

Pentru redactorii publicaţiei care 
folosesc la tot pasul cuvintele 
“români”, “români din Basarabia”, 
“limba română”, dar şi vocabulele şi 
îmbinările “basarabeni”, “moldoveni”, 
chiar şi “norodul moldovenesc al 
Basarabiei”, “cuvinte moldoveneşti”, 
“armoniosul nostru grai”, “frumosul 

dialect moldovenesc”, nu se pune şi 
nici nu se poate pune problema unei 
opoziții nete între aceste noţiuni 
(“român” — “moldovenesc”), dat fiind 
că pentru ei tot ceea ce ţine de 
Basarabia este eminamente 
românesc: limbă, popor, pămînt, 
sînge, datini, istorie, credinţă... Ne 
vedem obligaţi să facem această 
remarcă în eventualitatea că s-ar 
putea să se mai găsească — în ziua 
de astăzi în Danemărcuţa noastră şi 
imposibilul este posibil! — vreun 
troglodit de teapa lui P. P. Moldovan, 
care, din caverna sa de la sfîrşit de 
mileniu doi, ar încerca să strige cît îl 
ţin bojocii că cei de la ziarul 
“Basarabia” ar fi adepţii unei limbi 
aparte şi ai unui popor aparte ale 
Basarabiei, deosebite de limba şi de 
poporul român din Ţară. Cum au mai 
făcut-o alţi “moldovenişti” troglodiţi cu 
alte ocazii!... 

Avem sfîntul drept istoric la 
pămîntul nostru, la o parte inalienabilă 
din poporul român, la limba noastră 
strămoşească, pe care ocupantul ne-a 
smuls-o din gură, la datinile noastre, 
la portul nostru tradiţional, avem 
dreptul istoric la existenţă, la libertate 
— acesta e patosul numeroaselor 
articole (unele reluate pe parcurs) 
publicate de-a lungul unui an (martie 
1915 — martie 1916) în săptămînalul 
românilor de peste Prut “Basarabia”, 
articole în care se promova energic 
ideea revendicării Basarabiei, a 
redobîndirii ei cu orice preţ. Apelul 
venea nu numai din partea comitetului 
de redacţie; apeluri cu un asemenea 
conţinut veneau de la basarabenii din 
tară, dar şi de la cei din gubernia 
rusească, nu numai de la persoane 
aparte, ci şi de la diverse ligi, asociaţii. 
La cîteva dintre intervenţiile unor 
persoane din afara ţării am făcut deja 
trimitere în comentariile de mai sus. 

Să mai menţionăm şi altele. 

„În nr. 19 din 24 august 1915, p. 
1, sub genericul “Basarabenii imploră 
ajutor”, mai mulţi basarabeni în frunte 
cu Titu Socolescu adresează 
tineretului universitar “din cele două 
metropole ale românismului (se au în 

vedere laşii şi Bucureştiul — N. M.), 
la tot românul mic şi mare de 
pretutindeni” un Ape! să le sară în 
ajutor, să-i salveze de urgia străinului, 
astfel ca anul 1915 să fie cel din urmă 
an al suferințelor lor. “Ţara noastră, 
patria noastră, toţi fraţii noştri au 
imperioasa datorie să o facă acuma... 
acuma ori niciodată!”, conchide 
Apelul (republicat şi în nr. 23 din 21 
septembrie 1915, de astă dată cu 
remarca “mai mulţi basarabeni în 
frunte cu Titu Constantin”, p. 1). 

Mai multe materiale (“Constantin 
Stere”, nr. 33 din 1 decembrie 1915, 
p. 1 semnat: Dr. A. Stancov; “Glasul 
Basarabiei în parlamentul Ţării”, nr. 36 
din 22 decembrie 1915, p. 1, semnat: 
G. D. Chika) consemnează activitatea 
impetuoasă desfăşurată de C. Stere 
întru apropierea “cu o oră mai înainte” 
a clipei stelare de întregire deplină a 
neamului românesc. Este vorba de 
acel inimos basarabean, care, în 
oceanul de furtuni şi intrigi politice 
meschine din Ţară, s-a pomenit 
adesea pe baricade singur împotriva 
tuturor?. 

incă în nr. 10 din 26 mai 1915 
ziarul anunţa despre constituirea unei 
Ligi basarabene în frunte cu C. Stere, 
Zamfir Ralli-Arbore, Alexis Nour, Radu 
Rosetti, drii Lupu şi Cazacu, prof. 
Frunză ş. a., asociaţie al cărei scop 
iniţial era să lămurească opinia publi- 
că asupra situaţiei în care se afla ne- 
norocita provincie răpită, iar ulterior — 
să întreprindă acţiuni pentru 
mobilizarea la redobîndirea ei. 

În nr. 26 din 13 octombrie 1915 
scriitorul şi publicistul basarabean 
refugiat în Ţară Zamfir Ralli-Arbore, 
acel Arbore, care a cunoscut pe pro- 
pria-i piele, în unul din faimoasele 
forturi ale fortăreței Petropavlovsk, 
“căldura” ce venea de la inima 
“eliberatorului” de la răsărit, dar şi 
amarul de la indiferența din partea 
politicianului român al timpului faţă de 
idealurile supreme ale neamului, ale 
celui din Basarabia în primul rînd’, în 
numele recent înfiinţatei de către 
refugiații politici basarabeni Ligi pentru 
eliberarea Basarabiei, se adresa 


Ora de istorie. Restitatio 

tuturor bunilor. români, şi înainte de 
toate moldovenilor, cu îndemnul de a 
se aduna în jurul acestei asociaţii 
pentru a chibzui serios asupra 
măsurilor care ar exclude o nouă 
sacrificare a Moldovei, pusă la cale 
de guvernanţii şi politicienii de atunci, 
pentru a elabora un program de acţiuni 
care ar duce la întregirea neamului. 
Ziarul din 27 octombrie 1915 (nr. 
28) publică sub genericul “Fraţii 
subjugaţi imploră ajutorul fraţilor din 
patria-mumă” un Apel din partea 
basarabenilor de la “Basarabia”, dar 
în numele basarabenilor din provincia 
ocupată, către fraţii români din 
Moldova românească, apel în care 
aceştia de la urmă sunt imploraţi să 
nu le permită politicienilor trecători prin 
istorie a-i mai sacrifica o dată, căci 
de astă dată s-ar putea să fie pentru 
totdeauna: “Ne adresăm cu inimi 
iînguite şi suflete amărite de 
nemărginitele noastre suferinţe şi vă 
implorăm acum, la socoteala 
socotelilor, să ne salvaţi, să ne alipiţi 
iarăşi la patria-mumă. Patria-muma 
noastră are acum datoria să nu ne 
lase pradă nemilosului musca!” (p. 1). 
Revenirea Basarabiei la sînul 
patriei-mume ar însemna, înainte de 
toate, o reîntregire şi o revigorare a 
Moldovei istorice, regiune care, la 
Unirea din 1859, în numele înfăptuirii 
marelui ideal de secole al românilor, 
a acceptat cu bună ştiinţă şi cu înţele- 
gere anumite sacrificii. Sacrificii ale 
căror consecinţe se mai resimţeau şi 
după mai bine de jumătate de secol 
şi. care s-ar fi putut anihila oarecum 


în urma mult rîvnitei şi mult aşteptatei 


dreptăţi istorice (a se vedea articolele: 
“Dacă vom redobiîndi Basarabia?”, nr. 
33 din 1 decembrie 1915, p. 1, sem- 
nat: Prof. T. Tomescu; “Necesitate 
morală”, editorial nesemnat, şi 
“Moldova îşi reclamă a ei provincie 
răpită Basarabia”, semnat: Dr. August 
Morariu, ambele publicate în nr. 24 din 
29 septembrie 1915, p. 1; “Basarabia 


înainte de toate”, nr. 45 din 17 februa-, 


rie 1916, p.1, semnat: Gh. D: Chica; 


“Tinutul robiei”, nr. 35 din 15 decembrie 


1915, p. 1, semnat: 7. Petriceicu, 


avocat din laşi; “Moldova!”, nr. 28 din 
27 octombrie 1915, p. 2, semnat: Dinu 
B. Arbore, ş.a.). 

Ziarul “Basarabia” s-a considerat 
angajat în măreaţa operă de pregătire 
a opiniei publice româneşti din Ţară 
şi din Basarabia pentru ziua decisivă 
mult aşteptată şi, trebuie să consta- 
tăm cu satisfacţie, şi-a onorat cu 
asupra de măsură datoria pe care şi-a 
asumat-o. Sunt zeci de âlte articole 
în paginile “Basarabiei” (unele reluate 
la anumite intervale de timp), inclusiv 
creaţii poetice de factură cultă şi 
populară, din care emană o mare 
dragoste şi grijă de destinele românilor 
din robie de pretutindeni: românii de 
la Pind, românii macedoneni, românii 
basarabeni etc., toţi ameninţaţi să-şi 
piardă fiinţa lor etnică. Nu putem decît 
să ne exprimăm regretul că spaţiul nu 
ne permite să le analizăm aici cu 
migală pe toate. O chintesenţă fericită 
a lor se conţine într-o doină populară 
(chiar dacă face parte din aşa-numita 
creaţie populară cultă) intitulată “Dorul 
basarabeanului” (nr. 33 din 1 decem- 
brie 1915, p. 1, semnat: D. C.M.),pe 
care, din aceste motive, ne îngăduim 
să o reproducem integral: “Dorul meu 
de l-aş cînta,/ Dealurile-ar răsuna!/ De 
la muche pîn-în vale/ S-ar umplea 
toate de jale!/ Şi i-aş zice codrului/ 
Să-şi lepede frunza lui,/ Grîului — să 
nu-ncolţească,/ Nici copacul să 
rodească,/ Via — să nu deie vin,/ 
Numai să scap de străin!/ Dorul de 
mi-aş asculta,/ Aş pleca din țara mea!/ 
Aş pleca în lumea mare/ Cu nevoia 
de-a spinare!/ Şi m-aș duce tot 
mereu/ Pîn-la frăţiorul meu —/ El cu 
mine tot un'sînge./ Poate dorul mi l-a 
stinge,/ Căci oriunde-aş poposi/ Tot 
în neam m-aş oploşi!/ La Moldova 
m-aş opri,/ La munteni m-aş odihni,/ 
Oltenia cea frumoasă/ M-ar primi şi 
ea în casă.// Şi le-aş spune fraţilor/ 
Că purtăm acelaşi dor, / Că destui 
suntem pe lume/ De un sînge şi de-un 
nume,/ Că etimpsă ne unim,/ Neamul 
să reîntregim,/ Că-i păcat să stea-n 
osîndă/ Basarabia cea blîndă/ Sub bi- 
ciul moscalului/: De pofta autocra- 
tului”. 


68 


Limba Romåauå 


Această conştiinţă mereu trează 
a românului din spaţiul mioritic, acest 
dor sfiîşietor de inimi al basa- 
rabeanului, acest dor congenital al 
românului de pretutindeni de neamul 
său, de ţara sa, de părinţii, fraţii şi 
surorile sale a ştiut dintotdeauna să 
înlăture din cale orice frontiere natu- 
rale şi spirituale artificiale: şi la 1600, 
şi la 1859, şi la 1918. Tot aşa cum va 
fi în stare s-o facă şi la sfîrşit sau la 
început de mileniu. 

“Prutule, apa uitării"? O apă a 
uitării, o apă a înstrăinării de neam 
au vrut să-l vadă numai străinii şi 
preschimbaţi peste noapte în caftan 
muscălesc. In pofida sforţărilor 
disperate ale unor venetici sau 
înstrăinaţi de credinţă şi neam de a 
pescui în apele tulburi ale Prutului şi 
de a face din curgerea lor domoală o 
apă a uitării şi a înstrăinării, într-o 
sfîntă zi cu soare fluviul deşteptării 
noastre îşi va apropia cele două 
maluri ale sale ca acum 80 de ani 
pentru a le permite fraţilor să smulgă 
sîrma ghimpată din sufletul lor 
neîntinat, să dea mînă cu mînă şi 
să-nvîrtă hora frăţiei pe pămîntul 
reîntregit al României. De această dată 
— pentru vecie! 


NOTE 


1 Să ne amintim de mărturiile lui 
Alexie Mateevici dintr-o scrisoare din 
aprilie 1913 către lon Bianu. Vezi “Limba 
română”, nr. 5-6, 1996, p. 16. 

2 Petre P. Moldovan, Moldovenii 
în istorie, Chişinău, Poligraf Service, 
1993 , p. 170—173. 

3În Biblioteca Academiei Române, 
la cota P. IV. 4279, am putut consulta 
numai nr. nr. 1—46 din perioada 18 
martie 1915 — 2 martie 1916, puse la 
index pînă la 1990 şi neconsemnate în 
ghidurile tipărite referitoare la 
periodicele româneşti. De fapt, pe 
parcursul anului 1915 au apărut 37 de 
numere (ultimul — la 27 decembrie), şi 
trei numere din 1916, primul purtind 
numărul de ordine 44 (şi nu 38, cum era 
de aşteptat) din cauză că redacţia a 
găsit de cuviinţă să treacă la activul său 
şi cele şase numere pe care le editase 


încă în 1912 timp de trei luni, la împlinirea 
a o sută de ani de la anexarea 
Basarabiei la Rusia şi a 34 de ani de la 
desăvirşirea acestei tilhării. Cu părere 
de rău, numerele din 1912 nu există în 
fondurile (astăzi deschise!) ale 
Bibliotecii menţionate. 

4 Începînd cu nr. 26 din 13 
octombrie 1915, pe foaia de titlu, sub 
menţiunea “Ziar democrat naţional”, 
apare şi precizarea "Organul românilor 
de peste Prut”. 

* Ziarist şi publicist, autor al unor 
lucrări ca: "Femeia basarabeană”, 
“Calvarul Basarabiei”, "Visul lor — un 
post de Vodă, titlul lor — feciorul babei”. 
După unele surse s-arfi născut (la 1878) 
în sudul Basarabiei, în localitatea Ismail 
(după altele — la Craiova); studiile 
secundare le-a urmat la Bucureşti, iar 
pe cele superioare — la Cernăuţi. A se 
vedea: “Basarabia”, nr. 1 din 18 martie 
1915, p. 1. Cf. şi nr. 11 din 1 iunie 1915, 
Pet. 

8 Un Petre P. Moldovan sau vreun 
alt “moldovenist” primitiv ar putea spe- 
cula — cum o face în repetate rînduri — 
cu termenii “moldoveni”, “moldoveneşti”, 
întrebuinţaţi în pasajul reprodus (ca, de 
altfel, şi în multe alte articole din 
publicaţie), insă trucul lui nu va trece, 
pentru că tot românul ştie că şi moldo- 
veanul, şi munteanul, şi ardeleanul este 
român. A se observa chiar din acest citat 
că autorul e conştient de lucrul acesta 
cînd foloseşte sinonimele “basarabeni”, 
“moldoveni” în locul noţiunii generice 
"români": satele din care fuseseră 
strămutați aceşti moldoveni sau 
basarabeni fuseseră la origine româ- 
neşti, cărţile înlocuite cu cele ruseşti — 
româneşti etc. 

7 A se vedea în acest sens 
grăitoarele note de călătorie prin 
Basarabia ale unui publicist de la laşi, 
tipărite sub genericul "Din Basarabia” 
în nr. nr. 186—282 (21 septembrie — 16 
noiembrie) din 1908 ale cotidianului 
ieşean “Evenimentul”. 

8 A se vedea, în această ordine de 
idei: Constantin Stere, Singur împotriva 
tuturor, Ediţie îngrijită de Alina Ciobanu. 
Editura Cartier, Chişinău, 1997. 

% A se vedea: Nicolae Mătcaş, Un 
român get-beget: moldoveanul Zamfir 
C. Ralli-Arbore, "Limba Română” 
(Chişinău), nr. 1—2, 1997, p. 30—33. 

ION BUZDUGAN: 
PRESENTIMENTUL UNIRII 


Pînă la prezenta scrisoare pe care 
o propunem atenţiei cititorilor, nu am 
avut ocazia să vedem vreun manuscris 
de lon Buzdugan, contemporan al lui Al. 
Mateevici, Pan. Halippa, |. Pelivan şi al 
altor fruntaşi ai mişcării de renaştere şi 
eliberare naţională a basarabenilor. Nu 
ne este cunoscut în genere ca vreun 
autograf de-al poetului să fi fost publicat 
cîndva. În cazul însă că sîntem insuficient 
informaţi o scuză şi o anumită justificare 
pentru a publica scrisoarea este faptul 
că sîntem la o depărtare de opt decenii 
de marele eveniment din 27 martie 
1918 — Unirea pregătită şi consfinţită 
de primul pariament basarabean, Sfatul 
Ţării. 

Or, |. Buzdugan şi-a legat pentru 
totdeauna numele de acest eveniment. 
Să ne amintim, bunăoară, că el a fost 
printre membrii cei mai activi ai Biroului 
de pregătire a Sfatului Ţării (octombrie 
1917); că în istorica zi de 21 noiembrie 
1917 el, deputat ales încă la Congresul 
militar moldovenesc (20—22. X. 1917), 
devine unul dintre cei trei secretari ai 
Sfatului Ţării, că în această calitate, de 
rind cu lon Inculeţ, preşedintele 
parlamentului, semnează Declaraţia de 
Unire a Sfatului Ţării (propusă de Blocul 
moldovenesc şi adoptată de Adunare în 
şedinţa din 27 martie 1918). Cu alte 
cuvinte, lon Buzdugan se prezintă ca 


Wya A aea 
Mirek oi 

unul dintre făuritorii Sfatului Ţării, iar mai 
tirziu şi ai Unirii. 

Insă tot ce s-a spus pînă acum se 
va întîmpla începînd cu toamna anului 
1917 şi e mai mult sau mai puţin 
cunoscut cititorilor revistei. Necunoscut 
pentru noi toţi, am putea spune, este 
faptul cu adevărat surprinzător că 
presentimentul' evenimentelor din 
martie 1918 |. Buzdugan îl purta în inimă 
încă din februarie 1917 cînd înşira pe 
hîrtie epistola către poetul şi prietenul 
său de la Birlad Gheorghe Tutoveanu. 
El cînta Unirea cu un an înainte ca ea 
să se întîmple. Prin aceasta scrisoarea 
depăşeşte cadrul corespondenței 
intime şi se transformă într-un document 
despre starea de spirit a intelectualităţii 
basarabene din ajunul mişcării de 
eliberare naţională din Basarabia. 
Scrisoarea prezintă interes şi pentru că 
varsă lumină asupra cercului de prieteni 
şi cunoscuţi ai poetului basarabean, din 
dreapta Prutului, cerc format din mari 
personalităţi ale culturii româneşti din 
primele două decenii ale secolului 
nostru; personalităţi ce-i ajutau să 
conştientizeze mai uşor şi mai repede 
unitatea istorică şi spirituală a românilor 
de pe cele două maluri ale rîului. 

Acelaşi presentiment al apro- 
piatelor primeniri în destinul Basarabiei 
|. Buzdugan l-a întruchipat şi într-o 
poezie scrisă pe la sfîrşitul lunii martie 
şi redactată de O. Goga. Poezia, însoţită 
de comentariile respective, o găsim în 
cartea lui Vasile Harea Basarabia pe 
drumul unirii. Amintiri şi comentarii, 
Ediţie îngrijită şi Cuvint înainte de Vlad 
Bejan, laşi, Ed. Eminescu, 1995, p. 35— 
36. Gîndul că cititorul larg poate să n-o 


Raze 

Fragment din scrisoarea lui |. Buzdugan către Gh. Tutoveanu, februarie 1917. 

cunoască ne îndeamnă s-o reproducem 
integral: 


Azi au cîntat cocoşii 
De zori de zi în ţară, 
Din zori de sînge roşii 
O rază se coboară. 


Ne-aduce luna veste 
Că ziua libertăţii 

Ne bate la ferestre 
Cu zvonul libertăţii. 


Fiţi binecuvîntate 

Voi, zori de primăvară, 
Cu larguri depărtate 
Şi cînturi de izvoare. 


Ce suflet nu zîmbeşte 
Cu dulce-nduioşare, 
Văzînd cum înfloreşte 
Pe cîmp atita floare! 


Ce ochi nu rîd în zare, 
Ce suflet nu suspină, 
Văzînd cum vin cocoare 
În ţara lor bătrînă! 


O, scumpă Maică Ţară, 
Ah, dă-ne-aripi măiastre 
Să ne întoarcem iară 

La cuiburile noastre! 


Scrisoarea şi versurile, după cum 
vedem, sînt două forme de exteriorizare 
a unei şi aceleiaşi frămîntări sufleteşti: 
presimţirea şi chemarea Unirii. 

Bineînţeles, vom recepta cu rezer- 
ve caracterizarea exagerat negativă de 
către |. Buzdugan a boierimii moldove- 
neşti şi a rolului ei în istorie: azi ne este 
cunoscut (a se vedea, drept confirmare, 
lucrarea lui Leon T. Boga Lupta pentru 
limba românească şi ideea unirii la 
românii din Basarabia după 1812, 
Chişinău, 1932) că mişcarea naţională 
unionistă (la care a participat mai tirziu 
şi |. Buzdugan) anume în sînul boierimii 
basarabene ia naştere imediat după 
1859 şi sub influenţa nemijlocită a Unirii 
din acest an. Tot în mijlocul unei părţi a 
boierimii s-au înregistrat manifestări ac- 
tive împotriva politicii de rusificare a 
Basarabiei prin impunerea forţată a 
limbii ruse. 


Sava PÎNZARU 
Chişinău 


“VOM ÎNTÎLNI NOI 
VIITORUL...” 


Dragă Dle Tutoveanu, 


Cum am venit la laşi, peste o zi 
sau două după ce mi-am aranjat 
trebile, m-am dus mai întîi la “maestrul 
Vlăhuţă” — să-l văd pe cel mai bun 
român şi scriitor al României. L-am 
găsit pe di Găvănescu. Jos, în intreul 
casei, am întîlnit pe-un mic cercetaş, 
pe care l-am întrebat unde locuieşte 
DI Vlăhuţă. Băieţaşul, zîmbind, 
mă-ntrebă: “Eşti român?” “Sunt român 
basarabean, îi răspund, şi mi-i dor să-l 
văd pe dl Vlăhuţă”. “Poftim, că ţ-arăt 
eu” şi mă ia de mînă şi amîndoi ne 
suim pe scară la al doilea etaj. Ne-am 
oprit în dreptul uşei din stînga şi-mi 
spune: “Aice-i DI Vlăhuţă, băteţi în 
uşă”. 

Eu cu sfială am bătut în uşă, şi 
atunci aud nu replica care-o aud de la 
cei mai mulţi români-intelectuali, nu 
ascuţitul şi isteţul — “intreţi” — 
franţuzeşte, da am auzit limpedele şi 
frumost(ul) cuvînt strămoşesc în 
moldoveneasca noastră: “Intraţi!” şi 
atunci deodată mi-o trecut prin minte 
şi inimă, ca un fior, gîndul: “lată-l 
adevăratul român — el-îi”. Dar am 
băgat de samă însă, că cuvîntul “intră” 
a fost rostit încet, ca un răsunet 
înfundat. Cînd am intrat, l-am găsit 
pe DI Vlăhuţă în pat. Era bolnav de 
gripă. Era foarte obosit la faţă şi 
numai ochii lui negri şi plini de foc 
sclipeau ca doi cărbuni. Mai era la el 
un moşneguţ foarte simpatic cu nişte 
ochi mari şi vioi, dar nu ştiu cum îl 
cheamă, care degrabă s-a dus. 

Eu i-am dat scrisoarea Dre lui 
Vlăhuţă, care după ce-o citit-o 
o-ntrebat ce mai faceţi şi cum o mai 
duceţi Dre în Bîrlad. l-am spus că pîn’ 
acuma — bine. S-o bucurat şi m-o 
poftit cînd V-oi scri să Vă trimet şi de 
la el salutările lui călduroase. Peste 
cîteva minute a sosit şi D-ra Vlăhuţă, 
care lucrează la un spital de răniţi. Nu 
m-am mirat de-aceasta, dar nu ştiu 


Ora de istorie. Tnediz 


71 


OR E N E E PE ECE O E RR a EEE E DP SE DI RE CER RE RC RE E EEE 


cum m-o întristat aceasta... Cum? EI, 
cel mai bun român şi maestrul 
literaturei noastre, El, fala neamului 
nostru rămîne singur în casă, bolnav 
în pat, zăcînd pe coaste, şi cînd îi 
arde gura de focul sătei, poate n-are 
cine îi da măcar o picătură de apă 
să-şi stîngă durerea şi focul sufletului 
său ce arde. Şi atunci n-am mai putut 
răbda şi le-am spus gîndul ce mă bate. 
Da' el mi-o răspuns: “Las-o să se ducă 
să-i ajute pe acei ce-au suferit şi sufăr 
mai mult decît mine, că tare-s năcăjiţi 
sărmanii băieţi — flămînzi şi arşi şi 
dejeraţi — apărători ai Ţării”. 

Şi m-am gîndit că el are 
dreptate, că trebuie să se rupă de la 
patul bolnavului cel mai bun om al lui, 
să se ducă să-i ajute, să-i îngrijească: 
să-i spele, să-i hrănească, să le lege 
rănile proaspete, dospite-n sînge, să 
mîngiîie sufletele îngheţate, să 
încălzească inimile reci, încremenite 
de durere ale apărătorilor Ţării noastre 
scumpe, şi atunci, cînd vede aceasta, 
el şi singur parcă se simte mai bine, 
parcă-i mai trece din durere. 

Nu-i vorbă, că sunt şi la noi 
multe femei, dar puţine inimi, mulţi 
oameni — dar puţine suflete de erou, 
care să-şi jertfească viaţa pentru 
aproapele său. Eu nu vorbesc despre 
țăranii şi ţărancele noastre de la ţară, 
care ş-o arătat toată vitejia de eroi a 
străbunilor noştri şi s-o pus c-a jertfit 
tot sufletul pentru aproapele său, dar 
e vorba de majoritatea nepăsătorilor 
orăşăni — sufletelor moarte de 
veacuri şi-a umbrelor de oameni 
rătăcite pe căile vieţii. Ce sunt boierii 
aceştea — trîntorii trîndavi, care o 
supt toată mierea adunată prin 
sudoarea muncii de albinele de la ţară 
— lipitoarele acestea, care din veacuri 
au băut sîngele neamului ca să-şi 
îngraşe şi să-şi umple burţele cît nişte 
butoaie puturoase? 

Ce-au făcut aceştia — în zilele 
de astăzi — zile negre şi grele ale 
suferinţei neamului nostru? Ce-au 
jărtfit ii pentru înfăptuirea viitorului 
Ţării noastre? Cu ce i-au ajutat ii pe 
fraţii şi apărătorii lor? Nimică n-au 
făcut, nimică n-au jărtfit, cu nimica n-o 
ajutat ii neamul şi ţara. Ba din contra, 
ii o făcut totul ce-o dus la pierzarea 
neamului şi catastrofa Ţării. li ne-au 


vîndut şi ne-au trădat fără de milă — 
ii ne-au lăsat fără de hrană copiii şi 
femeile, ii ne-au făcut fără de 
armamente în clipele cele mai grele 
de luptă; ii ne-au părăsit rîndurile în 
momentele cele mai grozave şi mai 
primejdioase pentru existenţa Ţării şi 
a neamului nostru. În scurt, boierii o 
făcut totul ca să nu mai existăm ca 
popor independent pe faţa pămîntului 
românesc... Dar toată plata are şi 
răsplată. O văzut ochii străbunilor 
noştri zile şi mai negre, tot n-au pierit 
de pe faţa pămîntului. Nu vom pieri 
nici noi!... 

Vor trece zilele grele şi 
prăpăstioase a(le) primejdiei, focului 
şi durerei, va trece noaptea cu 
întunericul ei orb şi grozav şi noi şi 
mai oţeliţi cu sufletele trecute prin 
focul luptei şi-a biruinţei vom vedea 
cu ochii plini de lacrimile bucuriei lu- 
mina soarelui de mi:ine!... 


Vom întîlni noi Viitorul 
Toţi subt un cer şi subt un 
Soare — 

Măreaţă şi strălucitoare — 
Şi vom slăvi Mîntuitorul 
Cu imn de binecuvîntare: 
Trăiască, Doamne,-n 

veci poporul 
Şi România noastră Mare! 


Aşa o să fie! Dar ca să ajungem 
să întîlnim ziua măreaţă — 
Sărbătoarea Viitorului nostru — 
Invierea Măreţiei neamului nostru 
trebuie, precum îşi curăţă omul în 
primăvară casa şi ograda gospodăriei 
sale de noroiul zilelor negre, ploioase 
şi pline de picla iernii şi-şi leapădă 
hainele vechi şi se îmbracă în alte 
haine nouă, cînd se porneşte la 
biserică ca să întîlnească împreună 
cu fraţii săi la zori Invierea lui Hristos, 
— aşa şi tot neamul nostru va trebui 
să-şi măture gunoiul pămîntului său, 
să-l strîngă grămadă şi în noaptea 
invierii, să-i dee foc să ardă, ca văpaia 
zorilor înaintea Viitorului, şi atunci 
iubita Ţară, ca o mîndră fecioară, s-a 
îmbrăca în hainele de mătasă şi flori 
ale primăverii şi s-a pornise-n zori pe 
calea nouă a Viitorului să-şi 
întîlnească alesul şi multaşteptatul 
său mire — Norocul. 

Şi eu îl văd cum se apropie el, 
Mirele iubit, din zi în zi tot mai 
aproape. 
lată, cînd pun urechea la pămînt 
şi ascult, eu îl aud, cum vine calu-i 
tropăind prin văi adînci, păduri şi 
stînci, cum vine, vine în trap de sună 
dealul-Ardealul. 

Cu flori se îmbracă Primăvara, 
Şi tu, iubită Ţară, îmbracătă în straie 
noi, iubită, scumpă Românie, că ştiu 
că mîine va fi la noi iubitul Mire — şi 
bucuroşi îţi merge voi în unire la 
cununia neamului nostru românesc! 

Cînd am mers la laşi, toată 
vremea am fost într-un cupe(u) cu 
drele Popeia. Ce simpatice şi cuminţi 
femei sunt ardelencele. Dacă ar fi 
toate aşa, ca aceste două, — cu atita 
omenie, seriozitate şi înţelepciune a 
vieţii — ferice de ardelencele şi 
maicele lor care le-au făcut. Acuma 
eu înţeleg de ce Ardealul are atîtea 
luptători răsăriţi din sînul neamului 
nostru românesc — ii toţi sunt feciorii 
şi fecioarele mamelor sale — adevă- 
ratelor românce — inimilor pline de 
iubire de neam şi de ţară. Mai rar aşa 
românce în ţară la noi. Ce bine ar fi 
ca româncele noastre să se înveţe a 
trăi mai modest, să capete 
seriozitatea ardelencelor şi în inimă 
iubirea de neam a mamelor adevărate 
iubitoare de neam şi de Ţară. Atunci, 
poate, n-am avea noi la oraşe şi 
boierimea de la ţară atîtea spice 
deşarte, atîtea pomi fără de rod, şi 
cine ştie, poate să-avut noi cu doi-trii 
luptători adevăraţi ai neamului, mai 
mulţi de cîţi au fost, cine ştie, poate 
n-o ajungeam în hala care am ajuns 
astăzi... Dar apa trece, pietrele 
rămîn... Vom rămînea şi noi, poate mai 
mult curăţiţi prin puhoiul de astăzi de 
noroiul putred alipit pe calea vieţei de 
picioarele neamului nostru. Vom ieşi 
spălaţi de mucegaiul vremii şi vom 
porni pe-o cale slobodă şi nouă spre 
realizarea idealului nostru de veacuri 
— unirea neamului nostru românesc. 

Vă mai întiîlniţi cu DI C-an şi 
Preotul Chiricuţă — propovăduitorul 
neamului, de care ar da Dumnezeu 
să mai avem noi aşa oameni ca el, 
nu ne-ar dure azi capul cu ciafa 
zmultă, cum ne doare de pirîelele ce 
le-o tras şi care a trebuit să le tragă 


alţii. Dar chiar cum zice ceala: “Bate-l 
pe om la... spate să-i treacă mintea 
la cap”. Aceea s-a întîmplat şi cu 
noi — eu cred că de azi înainte vom 
fi mult mai, cuminţi de cum am fost 
pîn' acuma. 

Şi altele popoare, la care le-o 
pîrîit ceafa, ca şi nouă trebuie să 
vedeţi, că s-o minţit, s-o îmbogăţit cu 
atîta minte, care n-ar fi fost în stare 
s-o capete într-un veac întreg, cum o 
vedeţi pe Rusia. Exemplul ei e cel mai 
bun şi pentru noi ca exemplul 
îmbunătăţirii soartei noastre în viitor. 

Ce mai zice DI C-an, cine a avut 
mai multă dreptate, noi sau el, în 
discuţiile noastre de sară? 

Ce mai face Dna Lecont de-Lili? 
Mi-o scris poeziile lui frumoase şi 
geniale? Le-aştept cu nerăbdare. 

Cum merge învăţătura Drei 
Cordelia — iată cu primăvara şi 
examenele se apropie din zi în zi. 

Ce fac băieţii — soarele de 
primăvară trebuie să li slăbit gheţuşul 
de lîngă casa părintelui Chiricuţă şi 
vor fi trişti, că sania nu mai poate 
luneca pe pămîntul gol. Dar lasă că 
le vine Primăvara şi Vara şi mai 
frumoase. 

M-am făcut cunoscut şi cu DI 
Sadoveanu M. şi Goga, şi N. Crainic 
— tot atît de iubiţi de mine, cît şi DI 
Vlăhuţă şi autorul “Robului”, dar 
despre ei voi scri altădată. 

Vedeţi că Vă scriu şi (macar că 
Vă scriu la serviciu din fugă — pentru 
greşuri şi neajunsuri rog scuză) V-am 
scris mult, deci să-mi scriţi şi Dre 
macar cu toţii tot atîta cît v-am scris 
eu. 


Cu dragoste Nică Romanaş 
(|. Buzdugan) 
7.11.1917 


Oza de istorie. Paedit 


Anton CRIHAN 


CUM S-A FĂCUT 
UNIREA BASARABIEI 
CU ROMÂNIA 


Cuvîntare difuzată de Postul de 
Radio “Europa Liberă” din Munchen în 
zilele de 27 şi 28 martie 1968, cu 
ocazia aniversării de 50 de ani de la 
unire. 


Dragii mei basarabeni, 

Astăzi eu pentru voi vorbesc, ori 
pe unde v-aţi afla. Astăzi, voi ştiţi, se 
împlinesc 50 de ani de la unirea 
Basarabiei cu România. Bucuria 
noastră, cu acest prilej, ar fi desigur 
mare, dacă între timp nu se întîmpla 
nenorocirea din 1940, reînnoită apoi 
în 1944, care să-i facă pe ruşi din nou 
stăpîni pe pămîntul nostru strămo- 
şesc dintre Prut şi Nistru. Imperiile 
însă, voi de asemeni ştiţi, nu sunt 
veşnice nici ele. Istoria a înregistrat 
nenumărate prăbuşiri de imperii. Ca 
să nu vorbim decît de generaţia mea, 
care a văzut prăbuşirea Imperiului 
Ţarilor şi încă altele cîteva nu mai 
puţin răsunătoare. Să sperăm dar că, 
mai tîrziu sau mai devreme, va veni 
şi sfîrşitul Imperiului Sovietic, fiindcă 
atunci, cu siguranţă, Basarabia va 
redeveni din nou românească. Pînă 
atunci însă nouă nu ne rămîne decît 
să sărbătorim cel puţin, după cum se 
cuvine, în fiecare an unirea de acum 
50 de ani, ea fiind, fără îndoială, 


evenimentul cel mai important din . 


istoria recentă a Basarabiei. 

Aşadar, a trecut jumătate de 
secol de cînd Sfatul Ţării, în neuitata 
şedinţă de la 27 martie 1918, a votat 
unirea cu România. E mult de atunci, 
desigur, şi, între timp, multe s-au 
întîmplat în lume şi, mai cu seamă, 
în scumpa noastră Basarabie. Nici 
oamenii nu mai sunt, în bună parte, 
cei de atunci, deoarece cei mai mulţi 
dintre aceştia, după cum era şi firesc, 
s-au dus, rînd pe rînd, în lumea cea 


veşnică, iar aceia dintre voi, care 
atunci eraţi cei mai tineri, adică între 
20 şi 25 de ani, astăzi sunteţi cei mai 
bătrîni; alţii eraţi copii sau nici nu eraţi 
încă în viaţă şi aceştia astăzi sunteţi 
şi cei mai mulţi. Mulţi dintre voi, e 
foarte probabil, nici nu ştiţi cine ştie 
ce despre unirea noastră de atunci şi, 
mai ales, cum aceasta s-a făcut. In 
Republica Moldovenească de atunci, 
nu cea rusească de astăzi, eu, trebuie 
să ştiţi, am avut cinstea şi norocul să 
fiu deputat în Sfatul Ţării şi ministru 
la Agricultură. Eu sunt, prin urmare, 
mai în măsură, ca puţini alţii, să ştiu 
cum s-au petrecut lucrurile atunci, 
adică cum am făcut noi unirea. 

Sărbătorind astăzi această zi, eu 
n-aş putea, cred, face nimic mai 
nimerit decît să vă povestesc şi vouă, 
generaţiilor mai tinere, fie şi foarte pe 
scurt, cum am făcut noi unirea şi, mai 
cu seamă, care au fost motivele care 
ne-au făcut s-o facem. 

Să facem unirea, la drept vor- 
bind, nu era decît firesc, noi fiind 
români după origine, limbă, trecut, 
tradiţii, trai, obiceiuri etc.... 

Ruşii, pe de altă parte, după ce, 
mai întîi, în 1812 au venit la noi în 
numele ortodoxiei, iar după aceea 
ne-au rupt, prin viclenie, din vechea 
Moldovă, s-au purtat cu noi ca nişte 
adevăraţi cuceritori. Astfel: 1. Ei n-au 
pierdut nici o singură zi pentru a 
începe să aducă peste noi, din cele 
patru colţuri ale pămîntului, cu zecile 
de mii străini de tot neamul — bulgari, 
nemți, găgăuzi, albanezi, evrei, 
elveţieni chiar şi pe care i-au aşezat 


74 


Limba Romåaä 


cu multă dărnicie pe pămînturile 
noastre strămoşeşti — cît de multă? 
— e destul să ştiţi că le-au dat cîte 
60 hectare de pămînt de fiecare cap 
de familie, în timp ce pe ţăranii 
moldoveni i-au lăsat să muncească 
şi mai departe în condiţii extrem de 
grele pe pămînturile boiereşti şi nu i-au 
împroprietărit şi pe ei decît în 1868, 
adică cu 56 de ani mai tîrziu îndeobşte 
şi cu 7 ani mai tîrziu chiar decît pe 
ţăranii lor din Rusia, dar şi atunci nu 
le-au dat decît cel mult cîte 9 hectare 
de fiecare cap de familie; 2. In 1828, 
au desfiinţat autonomia Basarabiei, pe 
care o acordaseră la început; 3. Au 
interzis întrebuinţarea limbii româ- 
neşti, rînd pe rînd, în administraţie, 
justiţie, şcoală, biserică etc., în 
scopul, bineînţeles, de a ne rusifica. 
Şi acestea n-au fost, trebuie să ştiţi, 
decît faptele lor cele mai importante. 
Ei au mai făcut deci şi multe alte 
“isprăvi”, pe care nu socot necesar să 
le amintesc aici. 

In aceste condiţii n-a fost decît 
firesc ca să ne folosim şi noi, la rîndul 
nostru, de primul prilej ce ni s-a 
prezentat ca să ne desprindem din 
braţele lor “prea iubitoare”, care 
fuseseră cît pe ce să ne înăduşe de-a 
binelea, şi să ne întoarcem la trun- 
chiul din care fusesem rupţi în 1812, 
după cum am spus, prin viclenie. Aşa 
şi am făcut. N-a fost însă nici uşor şi 
nici nu am făcut totul într-o clipă. 

Revoluţia din 1905—1906 a fost, 
în această privinţă, se poate spune, 
ca o adevărată repetiţie generală a 
ceea ce avea să se întîmple în 
1917—1918. Atunci pentru întîia oară 
a luat fiinţă Partidul Naţional Moldo- 
venesc, care avea să joace un rol atît 
de util în 1917—1918; tot atunci au 
apărut şi primele ziare româneşti — 
“Basarabia” lui Gavriliţă, de caracter 
liberal de stînga; “Viaţa Basarabiei” a 
lui Alexis Nour, de nuanţă socialistă; 
“Moldovanu!” lui Gheorghe Madan, 
ziar scos de grupul boierilor moldoveni 
din jurul lui Dicescu. Numai “Lumi- 
nătorul”, revistă bisericească, apărea 
de mai înainte. Şi încă tot atunci au 
apărut primele societăți culturale 
româneşti, s-au jucat piese de teatru 
în româneşte la Teatrul Municipal din 
Chişinău şi chiar în întreaga Basa- 


rabie, s-a făcut deschis propaganda 
pentru autonomia Basarabiei, în 
fruntea căreia să fie pus un Consiliu 
Suprem, asemănător celui din 1818— 
1828, şi căruia deja i se zicea Sfatul 
Ţării, ş. a. m. d. 

Şi, trebuie să ştiţi, ceea ce au 
făcut moldovenii basarabeni, au făcut 
şi toate celelalte naţionalităţi subju- 
gate din Rusia ţaristă de atunci. 
Nădejdile lor aveau însă să fie de 
scurtă durată, deoarece Ţarul Nicolai 
al |l-lea a reuşit, în cele din urmă, să 
pună capăt acestui început de 
revoluţie şi să facă să domnească din 
nou în vastul lui imperiu “liniştea, 
ordinea şi supunerea faţă de auto- 
rităţi”. Aşa s-a făcut în întregul imperiu 
şi tot aşa s-a făcut, bineînţeles, şi în 
Basarabia. Ziarele, pomenite mai sus, 
au dispărut ca prin farmec, deşi, sunt 
dator să recunosc, n-au fost interzise 
în mod formal de nimeni. Ele pur şi 
simplu, tot ca prin farmec, nu mai 
ajungeau la destinaţie. De ce? Vă las 
să ghiciţi. Şi la fel s-a întîmplat cu tot 
ce se făcuse în timpul revoluţiei din 
1905—1906. Într-un cuvînt, totul 
“revenise la normal”, care pe urmă s-a 
dovedit să nu fi fost decît un răgaz 
de cîţiva ani, dat de soartă colosului 
de la Nord cu picioarele de lut, după 
cum i se spunea pe atunci cu drept 
cuvînt. 

Revoluţia din 1917—1918 a găsit 
astfel terenul bine pregătit, dintr-o zi 
pe alta au răsărit şi atunci pe întreaga 
suprafaţă a Rusiei, inclusiv cele două 
fronturi — cel de Vest şi cel de Sud 
— tot felul de comitete, partide 
politice — naţionale şi minoritare şi 
s-au pus pe lucru cu adevărată 
frenezie. 

Moldovenii basarabeni, ca să nu 
vorbim decît despre ei, nu s-au lăsat 
nici ei mai prejos de celelalte naţiona- 
lităţi subjugate din Rusia şi s-au pus 
deci şi ei pe lucru cu nu mai puţină 
rivnă. Şi la ei apar comitetele în mod 
vertiginos. În primul rînd se reorga- 
nizează, sau, mai exact, reînvie 
Partidul Naţional Moldovenesc la 
Chişinău, iar de acolo se răspîndeşte 
ca fulgerul peste tot — în capitalele 
de judeţe, la ţară, în armată —, 
formîndu-şi pretutindeni comitete 
subordonate celui de la Chişinău, care 

în scurt timp devine, în felul acesta, 


Comitetul Central al întregii mişcări. 

In locul publicaţiilor din 1905— 
1906, care dispăruseră tot aşa după 
cum apăruseră, cu excepţia revistei 
“Luminătorul”, care continua să apară, 
fără întrerupere, între cele două 
revoluţii, apar altele, şi anume: ziarul 
şi revista “Cuvînt Moldovenesc”, sub 
redacţia d-lui Pan. Halippa, şi ziarul 
“Glasul Basarabiei”. Toate publicaţiile 
acestea în timpul revoluţiei din 1917— 
1918 iau un avînt extraordinar, iar 
ceva mai tîrziu lor li se alătură şi altele 
noi — “Soldatul Moldovan”, “Ardealul”, 
transformat apoi în “România Nouă”, 
“Sfatul Ţării” şi altele. 

N-a trecut nici o lună de la izbuc- 
nirea revoluţiei şi începe seria congre- 
selor — Congresul Clericilor şi al 
Minerilor, al Cooperatorilor, acela al 
Țăranilor, al Invăţătorilor, al Profeso- 
rilor, al Partidului Naţional Moldove- 
nesc, al Studenţilor, Medicilor, al 
Femeilor etc., etc. Se ţin totodată în 
diferite localităţi mitinguri, ca cel de 
la Odesa din ziua de 18 aprilie la care 
participă peste 10.000 de soldaţi şi 
ofiţeri moldoveni din garnizoana Ode- 
sa. 

Congresele şi mitingurile aces- 
tea se ţin lanţ mai ales în lunile aprilie 
şi mai. Şi, lucru interesant de notat, 
toate, fără absolut nici o excepţie, cer 
într-un glas limba moldovenească în 
şcoală, biserică, administraţie, jus- 
titie, armată. Ele mai cer totodată 
autonomie pentru Basarabia, în 
fruntea căreia să fie pus un Consiliu 
Provincial, căruia îi zic Sfatul Ţării, 
şi încă multe altele. 

De pe la jumătatea lunii iunie 
conducerea mişcării naţionale din 
Basarabia începe să treacă tot mai 
mult în mîinile militarilor. Acestora li 
se părea: că lucrurile nu mergeau 
destul de repede, deşi ei erau grăbiţi 
să ajungă cît mai neîntîrziat la 
rezultate practice precise. Şi apoi prea 
se amestecau în treburile Basarabiei 
militarii ruşi, care în mod permanent 
se aflau, la.Chişinău mai ales, în 
număr extrem de mare, încît civilii 
moldoveni, din cauza lor, nu mai 
puteau face nimic.. 

Din momentul cînd militarii 
moldoveni iau astfel conducerea 


mişcării în mîinile lor, mersul revoluţiei 
în Basarabia, într-adevăr, ia o înfăţi- 
şare nouă. Militarii, în primul rînd, la 
începutul lunii iulie formează aşa- 
zisele Cohorte Moldoveneşti, ceea ce 
a însemnat 1600 de soldaţi moldoveni 
cu 20 de ofiţeri în frunte, împărţiţi în 
16 unităţi de cîte 100 de soldaţi 
fiecare, care aveau să ia sub ocrotirea 
lor mişcarea naţională din Basarabia 
şi care, după cum afirmă prof. Onisifor 
Ghibu, care în acea'vreme se află la 
Chişinău, în conferinţa sa “Cum s-a 
făcut unirea Basarabiei”, ţinută la 
Timişoara în 1925 (p: 10), “aveau să 
joace un însemnat rol în viaţa publică 
a Basarabiei timp de cîteva luni”. 
1. Ultimele trei unităţi, împreună cu 
comandantul cohortelor, ţin să subli- 
niez aici, au ajuns la Chişinău în 
dimineaţa zilei de 11 iulie. 2. În ziua 
de 22 lulie, adică la numai 11 zile de 
la sosirea comandantului cohortelor, 
ia fiinţă la Chişinău Comitetul Central 
al Soldaţilor şi Ofiţerilor Moldoveni, 
care comitet chiar din prima zi îşi 
propune drept scop al existenţei sale 
convocarea la Chişinău a unui con- 
gres al militarilor moldoveni care să 
hotărască soarta Basarabiei. 3. Con- 
gresul acesta s-a convocat pe ziua 
de 20 Octombrie, la care participă 
peste 800 de delegaţi veniţi din toate 
colţurile Rusiei şi de pe toate fron- 
turile. 4. Lucrările congresului țin 5 
zile, în care timp acesta ia o serie 
întreagă de hotărîri, dintre care cele 
mai însemnate, fără îndoială, au fost 
următoarele: 

Proclamă autonomia Basarabiei; 

Hotărăşte înfiinţarea Sfatului 
Ţării; 

Fixează numărul deputaţilor; 

Face repartizarea lor pe:naţiona- 
lităţi, atribuind moldovenilor:70 % din 
mandate şi minorităţilor 30 %. 

lon Pelivan, fruntaş dintre frun- 
taşii cei mai de seamă ai mişcării 
naţionale din Basarabia de atunci, în 
discursul său, ţinut la deschiderea 
Sfatului Ţării, defineşte rolul militarilor 
moldoveni din acel moment în modul 
următor: “Ideea aceasta”, zice el 
(adică a înfiinţării Sfatului Ţării, adaug 
eu), “a fost prinsă de ostaşii noştri şi 
ei au răspîndit-o pretutindeni lucrînd 
cu stăruinţă pentru înfăptuirea ei”... 

“Fără de ei”, spune el mai departe, 
“Congresul Ostăşesc din octombrie, 
care a declarat autonomia Basarabiei, 
nu s-ar fi ţinut”... “Fără ei, Domnilor 
Deputaţi, adaugă el, “D-voastre nu 
v-aţi fi strîns azi aici în Sfatul Ţării” 
(am citat după Onisifor Ghibu, “Sărbă- 
toarea Basarabiei”, p. 72). 

“Aşa a luat fiinţă Sfatul Ţării şi 
în ziua de 21 noiembrie 1917 a avut 
loc deschiderea lui cu tot alaiul cuvenit 
într-o atmosferă de entuziasm de 
nedescris. 

Sfatul Ţării, trebuie să ştiţi, se 
compunea din 138 de deputaţi, dintre 
care 36 au fost aleşi de. Congresul 
Ţărănesc basarabean, 30 de Congre- 
sul Militar de la 20 octombrie, 71 de 
diferite organizaţiuni naţionale şi 
minoritare de caracter politic, militar, 
profesional etc. sau de instituţiuni de 
stat, cum erau zemstvele, consiliile 
comunale orăşeneşti ş. a. m: d. Unul 
şi ultimul a fost cooptat de Sfatul Ţării 
în chiar ziua de 27 martie 1918 în 
persoana luptătorului basarabean C. 
Stere, desigur în scopul de a i se 
aduce pe calea aceasta omagii pentru 
lupta ce a dus contra Rusiei în 
chestiunea Basarabiei toată viaţa sa, 
cum şi pentru cei 9 ani pe care i-a 
petrecut în tinerețea sa, fie la închi- 
soare, fie în Siberia, înainte de a se fi 
refugiat în România. 

Alegerea delegaților la cele două 
congrese — țărănesc şi militar — s-a 
făcut, ţin să subliniez aici, după 
sistemul, după care erau aleşi, înainte 
de revoluţie, delegaţii ţăranilor la 
congresul provincial pentru alegerea 
reprezentanţilor ţărănimii în Duma im- 
perială. 

Din cei 138 de deputaţi, 11 erau 
moşieri, 44 cu studii universitare, 
dintre care 19 jurişti, 9 profesori, 3 
doctori, 2 ingineri etc., şi 18 cu studii 
secundare. Dintre ei 85 erau ţărani sau 
de origine ţărănească. 

După naţionalităţi, deputaţii 
Sfatului Ţării se împărțeau după cum 
urmează: 103 moldoveni, 13 ucrai- 
neni, 7 ruşi, 6 evrei, 5 bulgari şi găgă- 
uzi, 2 germani, 1 polonez şi 1 armean. 
Şi este interesant să ştiţi că nimeni 
dintre ei n-a protestat împotriva repar- 
tizării mandatelor aşa cum aceasta a 
fost făcută de Congresul militar, cu 


toate că minoritarii i-au trimis în Sfatul 
Ţării pe cei mai colţoşi şi mai 
îndărătnici dintre naţionaliştii lor. Asta 
nu poate însemna altceva decît că şi 
ei au recunoscut această repartizare 
ca bună şi, eu vă asigur, ei ştiau ce 
făceau. 

In sfîrşit, e bine să mai ştiţi că 
deputaţii Sfatului Ţării în organizarea 
lor internă erau împărţiţi în mai multe 
grupuri şi grupuleţe, care, cu o singu- 
ră excepţie, îşi ziceau “fracțiuni”. 
Gruparea, care nu-şi zicea fracțiune, 
purta numele de “Blocul Moldovenesc” 
şi era compusă din aleşii Congresului 
Militar de la 20 octombrie şi toţi ceilalţi 
moldoveni, în afară de cei ce făceau 
parte din “Fracţiunea Ţărănească”, iar 
aceasta din urmă era constituită, în 
mod exclusiv, din aleşii Congresului 
Ţărănesc basarabean şi, din punct de 
vedere numeric, se plasa imediat 
după Blocul Moldovenesc. După 
aceasta veneau alte “fracțiuni”, aces- 
tea fiind constituite în mod separat pe 
naţionalităţi. Spre ex., “fracțiunea 
germană” se compunea din 2 membri, 
cea “armenească” din unul singur, cea 
“ucraineană” din toţi ucrainenii, mai 
puţin cei ce făceau parte din “frac- 
țiunea ţărănească” ş. a. m.d. 

Solemnitatea de deschidere a 
Sfatului Ţării a avut loc în ziua de 21 
noiembrie. Cu acea ocazie, e intere- 
sant de ştiut, slujba bisericească s-a 
făcut, mai întii, la catedrala oraşului, 
unde au fost prezenţi toţi deputaţii, pe 
urmă în Capela Palatului, în care 
aveau să se ţină şedinţele Sfatului 
Ţării, şi, în amîndouă cazuri, a oficiat 
episcopul Gavriil al Akermanului în 
româneşte, cu toate că el era rus de 
origine, şi tot în româneşte acesta a 
încheiat slujba de la Capelă cu aceste 
cuvinte: “li felicit pe moldoveni cu 
autonomia! Dumnezeu să ne ajute! 
Trăiască Sfatul Ţării! La mulţi ani!”. 

Merită de asemeni să fie menţi- 
onaţi aici, în mod special, şi următorii 
oratori, dintre cei ce au vorbit cu acea 
ocazie: 

Primarul oraşului Chişinău, A. 
Schmidt, ales cu numai 3 sau 4 luni 
mai înainte prin vot universal, între 
altele, a spus: “Salut Sfatul Ţării care 
se naşte acum, organul suprem al 
Ţării Basarabiei”; 

Preşedintele Tribunalului Re- 
gional din Chişinău, Luzghin, care, 
vorbind în numele magistraturii din 
Basarabia, a terminat discursul său 
cu aceste cuvinte: “Doresc ca soarele 
răsărit azi să strălucească în veci 
asupra bogatei şi frumoasei Basara- 
bii”; 

Reprezentantul “Radei Ucra- 
inene”, Dr. Luţenco, între multe altele, 
vorbind despre Petrograd, a spus că 
acesta “este un oraş lipsit de orice 
duh, de orice idealuri”; a subliniat apoi 
că doreşte “succes desăvirşit Mol- 
dovei redeşteptate, Moldovei”, a mai 
adăugat el, “care a dat Ucrainei pe 
unul din cei mai mari oameni ai ei, pe 
Petru Movilă”; 

Au mai vorbit: Sinadino în nume- 
le Uniunii Marilor Proprietari — acesta 
din urmă cu numai ceva mai înainte 
fusese deputat în Duma Imperială; 
Dobrovolsky — în numele Sfatului 
Muncitoresc, Cogan — în acela al 
Socialiştilor Revoluţionari, Grinfeld — 
în acela al Partidului Social-Demo- 
crat, Kovarsky — în numele Bundului, 
Stern — în numele Partidului Social 
Popular, şi încă mulţi alţii. 

Prin prezenţa şi discursurile lor, 
toţi reprezentanţii aceştia ai autori- 
tăţilor de stat vechi şi noi, sau ai 
democraţiei revoluţionare, au dat Sfa- 
tului Ţării, putem spune, o quasi 
consfinţire de autoritate oficială. 

Sfatul Ţării, în timpul existenţei 
sale, s-a ocupat de multe şi variate 
probleme, pe care a căutat să le 
rezolve după cum a putut mai bine. 

Hotărîrile cele mai importante, 
pe care le-a luat, au fost, fără îndo- 
ială, cele ce urmează: 

1. In ziua de 2 decembrie 1917 
a transformat Basarabia autonomă în 
“Republica Democratică Federativă 
Moldovenească”; 

2. In ziua de 24 ianuarie 1918 
hotărît despărţirea Basarabiei de 
Rusia şi transformarea ei în Republica 
Moldovenească Independentă; 

3. În ziua de 27 martie 1918 a 
votat unirea Basarabiei cu România; 

4. In ziua de 27 noiembrie 1918 
a votat Legea Agrară pentru 
Basarabia, cînd şi-a terminat lucrările. 

Pe noi aici ne interesează în 
mod special ceea ce s-a întîmplat în 


ziua de 27 martie, cînd Sfatul Ţării a 
hotărît unirea cu România. 

Despre unirea noastră din acea 
zi s-au spus multe, mai ales de 
adversarii noştri, dintre care unii au 
mers pînă acolo, încît să afirme chiar 
că voturile pentru unire au fost 
“smulse sub teroarea armatei româ- 
ne”. Afirmaţiuni de felul acesteia, vă 
rog să mă credeţi, n-au fost decît 
invenţii ale unor oameni cu mintea 
bolnavă sau, în cazul cel mai bun, cu 
conştiinţa necurată. Vă mărturisesc 
absolut cinstit, eu n-am cunoscut nici 
un naţionalist basarabean de atunci 
care să nu fi fost pentru unire cu 
România din chiar primul moment, 
cînd l-am întîlnit. Dacă printre noi au 
fost şi de aceia, care erau şi pentru 
şi contra unirii, aceştia, trebuie să 
ştiţi, nu erau decît o infimă minoritate 
de mizerabili pescuitori în apă tulbure, 
care, în felul acesta, încercau să 
joace pe amîndouă tablourile, adică 
să fie şi cu noi şi cu adversarii noştri, 
în speranţa de a profita, asta se 
inţelege de la sine şi într-un caz şi în 
celălalt. Naţionaliştii basarabeni 
adevăraţi, adică cei cărora unirea de 
la 27 martie 1918 li se datorează în 
întregime, au fost oamenii cei mai 
curaţi sufleteşte şi mai curajoşi 
totodată, din cîţi mi-a fost dat mie să 
întîlnesc în întreaga mea viaţă, şi 
care, nu mă îndoiesc un singur mo- 
ment, n-ar fi permis nimănui să le 
forţeze conştiinţa chiar dacă ar fi ştiut, 
în mod cert, că atitudinea lor i-ar fi 
dus la moarte sigură. Ţin de asemeni 
să subliniez că naționalismul lor nu 
avea nimic comun cu acela al rasiş- 
tilor. La ei acesta era, mai degrabă, 
un fel de dragoste de neam, care se 
asemăna foarte mult cu dragostea de 
familie, pe care o ştie şi a trăit-o, cu 
mai multă sau mai puţină intensitate, 
orice om cu mintea întreagă. 

La drept vorbind, ceea ce Sfatul 
Ţării a făcut în ziua de 27 martie n-a 
fost decît îndeplinirea unor formalităţi 
solemne, o mare sărbătoare naţională 
a moldovenilor dintre Prut şi Nistru, 
deoarece totul fusese pregătit de mai 
înainte prin lungi şi tenace tratative 
dintre Blocul Moldovenesc şi Guver- 
nul românesc. De aceea noi ştiam, 
spre ex., perfect de bine că unirea 

avea să fie votată cu o mare majoritate 
de voturi, la care aveau să participe 
cu foarte mult entuziasm, în primul 
rînd şi fără absolut nici o excepţie, 
toţi deputaţii din Blocul Moldovenesc, 
cărora aveau să se alăture, cu nu mai 
puţin entuziasm şi cei mai mulţi dintre 
moldovenii din Fracţiunea Ţărăneas- 
că. Noi de asemeni ştiam care avea 
să fie şi atitudinea deputaţilor 
minoritari. Ştiam, deoarece marea 
bătălie pentru unire, la drept vorbind, 
s-a dat nu la 27 martie, ci în ziua, cînd 
Sfatul Ţării a hotărît chemarea arma- 
tei române, care a avut loc în luna 
decembrie 1917. Că în acea zi nu s-a 
vorbit direct despre armata română, 
asta nu trebuie să înşele pe nimeni. 
Noi ştiam perfect de bine de ce armată 
era vorba, era însă necesar să facem, 
ca să zic aşa, diplomaţie măcar prin 
cuvinte. Basarabia în acel moment, 
trebuie să ştiţi, era plină de ruşi şi 
aceştia deja îi asasinaseră pe 
avocatul Simeon Murafa, unul dintre 
fruntaşii noştri cei mai de seamă, şi 
pe inginerul Hodorogea, şi era deci 
nevoie să fim prudenţi. 

Armata pe care o aveam noi, 
adica Cohortele Moldoveneşti, 
Regimentul | de Infanterie, etc., nu 
mai era suficientă ca să facă faţă 
tăvălugului acestuia de ruşi, ce se 
îngrămădiseră peste noi, format din 
tovarăşii ce părăseau frontul 
românesc cu miile pentru a veni, cu 
arme cu tot, ca să se “odihnească”, 
după cum pretindeau ei, în Basarabia. 
Pe aceştia nu ne mai era permis să-i 
provocăm. De aceea, în memorabila 
şedinţă a Sfatului Ţării, cînd s-a 
hotărît să facem apel la “orice armată 
de oriunde ar fi fost aceasta”, cuvin- 
tele acestea pentru noi nu însemnau 
decît chemarea armatei române. Asta 
o ştiam noi şi o ştiau şi deputaţii 
minoritari. Că o ştiau şi aceştia din 
urmă, dovada cea mai bună e că, 
după luarea acelei hotărîri, repre- 
zentanţii Partidului Social-Democrat, 
care de fapt erau comunişti, şi aceia 
ai Bundului s-au retras din Sfatul Ţării. 
Ori, să nu-şi închipuie cineva că noi 
eram nişte naivi şi nu ştiam ce 
făceam. Aşadar, lupta adevărată 
pentru unire atunci s-a dat, în luna 
decembrie 1917, nu la 27 martie. In 


acel moment însă armata română nu 
era prezentă în Basarabia ca “să-i 
înveţe pe deputaţi cum să voteze”. 

Să vă arăt dar cum s-au petrecut 
lucrurile în ziua de 27 martie în 
realitate. 

Gruparea cea mai activă din 
Sfatul Ţării, care a lucrat permanent 
şi în mod hotărît pentru unire, a fost, 
fără îndoială Blocul Moldovenesc. 
Acesta era grăbit să vadă unirea 
făcută, deoarece se temea că se 
schimbă vremurile, care atunci erau 
favorabile unirii noastre. Era la putere 
generalul Averescu, care, după cum 
este ştiut, era basarabean şi el, cînd, 
îmi aduc bine aminte, Blocul Moldove- 
nesc a trimis la laşi o delegaţie din 
sînul său — îmi aduc aminte, deoare- 
ce am făcut şi eu parte din acea 
delegaţie —, ca să-i comunice că noi 
eram gata să facem unirea. Averescu 
însă a spus delegaţiei că momentul 
nu era potrivit şi că era absolută 
nevoie ca Sfatul Ţării să nu se 
grăbească. Cînd, în sfîrşit, guvernul 
generalului Averescu a fost înlocuit 
prin guvernul Marghiloman, tot la 
insistența Blocului Moldovenesc de 
data aceasta s-au dus la laşi 
preşedintele şi vicepreşedintele 
Sfatului Ţării, împreună cu şeful 
guvernului basarabean, în scop pre- 
cis ca să propună unirea Basarabiei 
cu România. De data aceasta 
înţelegerea s-a făcut fără nici o 
greutate şi tot atunci au fost fixate 
condiţiunile în care avea să se facă 
unirea, ziua cînd aceasta avea să se 
facă, etc., etc... 

In conformitate cu acea înţele- 
gere, în dimineaţa zilei de 26 martie 
au sosit la Chişinău mai mulţi membri 
ai guvernului român, în frunte cu pre- 
şedintele Consiliului de Miniştri, Ale- 
xandru Marghiloman. În acea zi şi ziua 
următoare pînă la amiază, miniştrii 
români au avut lungi consfătuiri cu 
membrii guvernului basarabean, cu 
delegaţiunile Blocului Moldovenesc şi 
ai fracţiunilor din Sfatul Ţării, cu capii 
bisericii ortodoxe, cu şefii diferitelor 
comunităţi, cu delegaţiunea Uniunii 
marilor proprietari ş. a. m. d. 

In tot timpul acesta Sfatul Ţării 
a ţinut şedinţa în mod aproape per- 
manent, cînd deputaţii şi-au putut 

spune părerile cu o respectare abso- 
lută a libertăţii de cuvînt şi preroga- 
tivele fiecăruia. 

In dimineaţa zilei de 27 martie, 
primul ministru român a fost invitat la 
Sfatul Ţării ca să arate condiţiunile în 
care România era dispusă să accepte 
unirea Basarabiei. 

De comun acord a fost aleasă 
în acest scop ora4 p. m., cînd primul 
ministru Alexandru Marghiloman, 
însoţit de ministrul de război, general 
Hîrjău şi mai mulţi funcţionari admi- 
nistrativi civili, şi-a făcut intrarea în 
Sala de Şedinţe a Sfatului Ţării, fiind 
primiţi cu aplauze prelungite. După ce 
e salutat în cuvinte alese de către 
Preşedintele Sfatului Ţării, Primul 
Ministru român, întîmpinat de data 
aceasta cu noi aplauze din partea 
întregii săli, se urcă la tribună ca să 
facă declaraţia aşteptată de la el cu 
multă emoție de toată lumea. 
“Problema mare şi sfîntă”, începe el, 
“a reintrării Basarabiei în sînul patriei, 
problemă care în cursul războiului a 
încălzit frămîntările unui partid politic 
din România, a preocupat neîncetat 
sufletele noastre. Noi am urmărit cu 
un viu interes dezvoltarea acestui colţ 
de pămînt românesc şi ne-am încre- 
dinţat cu mulţumire că din caldul 
D-voastre patriotism a ieşit o Basara- 
bie independentă”. El continua ceva 
mai departe: “Şi cînd vîrtejul primej- 
dios al vremurilor a început să ame- 
ninte tînărul stat, conducătorii lui și- 
au dat seama că ajutorul nu le putea 
veni decit din partea României. Ca un 
copil crud, care-şi întinde braţele spre 
mama lui, aşa a alergat Basarabia 
cerînd scăparea de la România”. 
“Astăzi”, continua el, “putem vedea cu 
toţii rezultatele binefăcătoare ale 
acestui ajutor sosit la vreme pentru 
binele ţării. Ceea ce se petrece azi, e 
roada bogată a seminţei aruncate în 
pămînt bun”. După ce mai face şi alte 
constatări de acelaşi fel, el mai spune 
şi următoarele: “Din constatările şi 
tratativele cu reprezentanţii diferitelor 
fracțiuni şi partide ale parlamentului, 
eu am înţeles dorinţele şi cerinţele 
dictate de vremuri şi împrejurări, pe 
care noi trebuie să le îndeplinim în 
conformitate cu obiceiurile locale, 
moravurile, libertăţile şi drepturile 


cîştigate de Domniile voastre şi care 
nu sunt în contrazicere cu interesele 
marii, unitei şi nedespărţitei Românii. 
Cu toţii am chibzuit asupra acestei 
mari fapte şi suntem siguri că orice 
vorbă, orice amînare ar fi păgubitoare. 
A trecut ceasul vorbelor. Acum e 
ceasul hotăririlor”. El citeşte după 
aceea condiţiunile în care România e 
dispusă să accepte unirea Basarabiei, 
care, de altfel, sunt exact aceleaşi pe 
care o să le vedem ceva mai departe 
formulate şi de Blocul Moldovenesc. 

Declaraţia Primului Ministru 
Român a fost pe deplin pe placul 
ascultătorilor săi, care l-au răsplătit cu 
aplauze prelungite. Acesta îşi încheie 
cuvîntarea prin cuvintele ce urmează: 
“Noi, reprezentanţii guvernului român 
ne retragem din incintă, ca, fără 
prezenţa noastră, să discutaţi cum 
doriţi, însufleţiţi de un patriotism 
luminat şi conduşi de credinţa că nu 
este nici o clipă de pierdut. Sper că 
veţi lucra aşa, cum cer interesele 
poporului român din Basarabia”. 

În aplauzele unanime ale întregii 
săli, Primul Ministru şi suita sa se 
retrag. După aceea se face, mai întii, 
cooptarea prof. C. Stere, pomenită mai 
sus, ca deputat din Sfatul Ţării, şi se 
trece imediat la discuţia propunerii 
pentru unire formulată de Blocul 
Moldovenesc. “in numele poporului 
basarabean”, citeşte delegatul Blo- 
cului, |. Buzdugan, “Sfatul Ţării decla- 
ră Republica Democratică Moldove- 
nească (Basarabia), în hotarele ei 
dintre Prut, Nistru, Marea Neagră şi 
vechile graniţe cu Austria, ruptă de 
Rusia acum o sută şi mai bine de ani 
din trupul vechii Moldove, în puterea 
dreptului istoric şi dreptului de neam, 
pe baza principiului că noroadele 
singure îşi hotărăsc soarta, de azi 
înainte şi pentru totdeauna se uneşte 
cu mama sa România”. 

“Această unire se face pe 
următoarele baze: 1. Sfatul Ţării ac- 
tual rămîne mai departe pentru 
rezolvarea şi realizarea reformei 
agrare, după nevoile şi cererile 
norodului; aceste hotărtri se vor 
recunoaşte de guvernul român; 2. 
Basarabia îşi păstrează autonomia pro- 
vincială, avînd un Sfat al Ţării (Dieta), 
ales pe viitor prin vot universal, egal, 

direct şi secret, cu un organ împlinitor 
şi administraţie proprie”. Urmează 
după aceea enumerarea atribuţiilor 
acestui sfat şi încă a cîtorva alte 
condițiuni de mai mică importanţă. 
Prin urmare, principalele condițiuni au 
fost două — 1. Reforma agrară pentru 
Basarabia, pe care Sfatul Ţării şi-a 
rezervat, astfel, dreptul s-o facă, şi 
2. Autonomia Basarabiei, la care 
moldovenii basarabeni, la drept 
vorbind, nu tindeau cu orice preţ, pe 
care însă au acceptat-o, mai ales în 
scopul de a fi pe placul minoritarilor, 
sperînd, în felul acesta să-i facă să 
se pronunțe şi ei pentru unire, fără, 
de altfel, să reuşească, după cum o 
să vedem imediat, din care cauză în 
şedinţa de la 27 noiembrie şi ultima 
şedinţă a Sfatului Ţării, după ce au 
votat cu foarte multă însufleţire Pro- 
iectul de Reformă Agrară pentru Basa- 
rabia, au desfiinţat fără nici un regret 
toate celelalte condițiuni. 

După Buzdugan au urmat la 
tribună diferiţi oratori ai fracţiunilor. 
Reproduc aici cîte un pasaj din numai 
patru declaraţii, acestea fiind, după 
părerea mea, cele mai caracteristice 
şi care arată în acelaşi timp în mod 
indiscutabil că la votarea Unirii nu s-a 
făcut nici un fel de ingerinţe din partea 
nimănui. 

Deputatul Ţiganco declară cele 
ce urmează: “Eu mă voi mărgini la 
rezoluţia, pe care a scos-o Fracţiunea 

Tărănească” — aici țin să remarc că 
din Fracţiunea- Ţărănească, în numele 
căreia Ţiganco pretinde de a vorbi, nu 
mai rămăsese decît o mică parte, 
adică, mai exact, aproape numai 
reprezentanţii minoritari ai ţărănimii, 
după cum asta o să se vadă imediat. 
“Fracţiunea Ţărănească”, continuă 
deputatul Ţiganco, “recunoaşte toată 
importanţa chestiunii unirii Republicii 
Neatîrnate Moldoveneşti cu regatul 
Român în această clipă de o impor- 
tanţă politică extraordinară în faţa 
istoriei. scumpului său popor şi, ne- 
avînd împuternicirea acestui popor 
pentru rezolvarea acestei chestiuni, 
crede necesar ao preda la hotărîrea 
votului întregului popor” — adică să 
se facă referendum — “sau a Adunării 
Constituante, ca exponentul voinţei 
suverane a poporului, cu condiţiunea 
că această voinţă va fi liberă în Repu- 
blica Moldovenească liberă şi neatîr- - 
nată. Socoate în acelaşi timp”, adaugă 
el, “posibilă formula unirii popoarelor 
înfrăţite moldovenesc şi românesc 
într-o alianţă federativă strînsă”. 
Reprezentantul populaţiei ucra- 
inene, deputatul Osmolovsky spune: 
“Cînd ucrainenii ne-au trimis pe noi în 
Sfatul Ţării, ne-au dat mandat, ca fii 
credincioşi ai tinerei republici, s-o 
păzim şi s-o întărim. Chestiunea 
alipirii ei oriunde ar fi nici nu s-a ridicat 
şi de aceea noi, neavînd împuternicire 
în acest sens, nu ne socotim în drept 


Anton Crihan revenit acasă pentru totdeauna. Cimitirul de pe 
strada Armenească, anul 1993. 

de a hotărî o chestiune de importanță 
atît de mare. După părerea noastră 
aceasta poate fi rezolvată numai prin 
voința întregului popor al Republicii 
Moldoveneşti exprimată prin Aduna- 
rea Constituantă”. 

In numele polonezilor ia cuvîntul 
deputatul Dudchievicz, care, țin să 
remarc, mai tîrziu a ajuns ministru de 
justitie în Polonia. “Regret foarte mult”, 
spune acesta, “că în această zi so- 
lemnă pentru populația moldoveneas- 
că, eu trebuie să vorbesc în limba 
rusă, care a fost simbolul împilării atît 
a naţiunii moldoveneşti, cît şi a celei 
poloneze. Limba moldovenească însă 
eu n-o cunosc, iar pe cea poloneză 
nu o vor înţelege moldovenii. În 
această zi măreaţă, eu salut călduros 
nefericitul şi în acelaşi timp fericitul 
popor moldovenesc înfrățit, care, în 
sfîrşit, poate să se unească cu poporul 
românesc de care e legat prin sînge. 
In numele populaţiei poloneze susţin 
în întregime unirea Basarabiei cu 
România, cum aceasta o doresc 
moldovenii, locuitorii băştinaşi ai 
acestei ţări”. 

Şi acum să vedeţi şi declaraţia 
deputatului Teodosie Bârcă, pe care 
acesta o face în numele unei părţi a 
Fracţiunii Ţărăneşti care s-a separat 
de acea fracțiune. “Noi, mai jos 
iscăliţii deputaţi moldoveni”, zice el, 
“ne-am hotărît astăzi, în această zi 
măreaţă şi sfîntă pentru națiunea 
noastră, să ne unim cu toţi moldovenii 
din Sfatul Ţării pentru înfăptuirea unirii 
noastre cu fraţii de sînge din 
România”. Această declaraţie, adaug 
eu aici, a fost iscălită aproape de toţi 


moldovenii din fracțiunea Ţărănească,' 


astfel că declaraţiunea de mai înainte 
a deputatului Ţiganco n-a fost deci 
făcută decît în numele minoritarilor 
din Fracţiunea Ţărănească. Celelalte 
declaraţii nu prezintă nimic nou casă 
mai reproducem vreun pasaj şi din 
acelea. 

După ce şi-au spus astfel cuvîn- 
tul toţi cei ce au avut de spus ceva în 
acea zi, s-a trecut la vot. 

Deputatul Cijevsky, în numele 
Blocului Moldovenesc, propune ca 
votarea să se facă nominal şi des- 
chis. 

Preşedintele dă cuvîntul unui 


orator să se pronunţe pentru votul 
deschis şi unui pentru votul secret. 

Deputatul Buzdugan se pronunţă 
pentru vot deschis motivîndu-şi 
părerea după cum urmează: “În acest 
moment istoric important”, zice el, 
“fiecare trebuie deschis şi cu curaj să- 
şi spună părerea în faţa poporului 
întreg şi a Ţării, ca poporul şi istoria 
să ştie adevărata opinie a fiecărui 
deputat ce şi-a dat votul”. El încheie 
cuvîntarea sa cu aceste cuvinte: “Fiţi 
tari şi îndepliniţi-vă datoria, fiindca 
ceasul unirii a sunat. Vă chem pe toţi 
să votaţi cu îndrăzneală şi deschis 
ca istoria să fixeze pentru totdeauna 
numele tuturor fiilor adevăraţi ai 
poporului nostru moldovenesc, care 
au votat pentru unirea tuturor români- 
lor, a viitoarei Românii Mari”. 

Deputatul Diaconovici vorbeşte 
împotriva votului deschis găsind că 
numai votul secret poate da fiecărui 
deputat posibilitatea, fără ingerinţe 
din partea oricui ar fi, să-şi spună 
cuvîntul său în această chestiune atît 
de importantă pentru întreaga ţară”. 

Preşedintele pune la vot ches- 
tiunea, dacă trebuie să se voteze 
deschis sau secret. Rezultatul votului 
e: 82 de voturi pentru votarea des- 
chisă, 27 contra şi 16 abţineri. 

Se trece la vot. Rezultatul: 86 
deputaţi au votat pentru propunerea 
Blocului Moldovenesc, adică pentru 
unire, 3 — contra şi 36 s-au'abţinut. 
Absenţi au fost 13. Urmează aplauze 
furtunoase şi strigăte de “Vivat!”, 
“Trăiască România!” etc. etc. 

Preşedintele comunică prin 
telefon Şefului Guvernului Român 
rezultatul votului parlamentului basa- 
rabean fiind întîlnit cu o adevărată 
furtună de aplauze şi strigăte de 
“Vivat!”, “Trăiască România!” etc. 

Secretarul Sfatului Ţării citeşte 
declaraţia votată de Parlamentul 
basarabean, după care se urcă ia 
tribună Primul Ministru Român, care 
declară: “In numele poporului 
românesc şi al Regelui României cu 
adîncă emoție şi cu falnică mîndrie 
iau act de hotărîrea quasi unanimă a 
Sfatului Ţării şi la rîndul meu declar 
că de azi înainte Basarabia este 
pentru vecie unită cu România”. “În 
aceste clipe mari”, continuă el “să ne 

închinăm cu smerenie în faţa geniului 
rasei noastre, care după o despărţire 
de un veac şi mai bine găseşte singur 
calea firească care să-l ducă la 
mîntuire, cale arătată de istorie. Să 
ne unim cu toţii inimile şi să strigăm 
împreună şi cu cei ce s-au abținut: 
“Trăiască România una şi nedes- 
părţită!”. Urmează din nou nesfirşite 
aplauze şi strigăte de “Vivat!”, “Ura”, 
“Trăiască Unirea pe Veci!”, etc. etc. 
Din public se aruncă flori. Şedinţa 
aceasta a început la ora 4 p. m. şi a 
luat sfîrşit la ora 7 p. m. 

În seara aceleeaşi zile Primul 
Ministru Român a oferit în sala Clu- 
bului Orăşenesc o masă membrilor 
Sfatului Ţării, guvernului basarabean 
şi tuturor notabilităţilor prezente în 
capitala Basarabiei. 

Pe străzi era veselie de nedes- 
cris. Oamenii, fără să se cunoască, 
se îmbrăţişau. Muzicile cîntau din 
toate părţile şi peste tot se vedeau 
şiruri de oameni, tineri şi bătrîni, 
bărbaţi şi femei dansînd pînă mult 
peste miezul nopţii. 

Aici ţin să mai adaug următoa- 
rele: după cum am arătat la locul 
cuvenit; la unire Sfatul Ţării a pus şi 
unele condițiuni, dintre care princi- 
palele au fost două — Reforma Agrară 
pentru Basarabia, pe care şi-a rezer- 
vat dreptul s-o facă, şi Legea Auto- 
nomiei Basarabiei, în care scop a ales 
comisiunile necesare, care în cursul 
verii să pregătească proiectele de legi 
cuvenite. 

Comisia pentru proiectul de Re- 
formă Agrară a fost prezidată de mine. 
Aceasta spre sfirşitul lunii octombrie 
1918 îşi avea proiectul de lege gata. 
În consecinţă a fost convocat Sfatul 
Ţării pentru ziua de 27 noiembrie, cînd 
acesta a votat acel proiect cu multă 
însufleţire, transformîndu-l astfel în 
Legea Agrară pentru Basarabia. 

Condiţiunea Principală de la 
unire fiind împlinită, Sfatul Ţării a des- 
fiinţat toate celelalte condițiuni, inclu- 
siv aceea despre autonomie, la care, 
după cum am arătat mai înainte, 
acesta nu tindeavcu orice preţ, şi şi-a 
încheiat lucrările. Deputaţii şi-au luat 
rămas bun unii de la alţii şi s-au întors 
pe la vetrele lor cu conştiinţa împă- 
cată că şi-au făcut pe deplin datoria 
faţă de provincia lor natală, soarta 


căreia pe viitor se găsea astfel strîns 
împletită cu aceea a poporului româ- 
nesc în întregul lui. 

Şi acum să vă arăt de ce am 
ţinut noi aşa de mult să facem tot noi 
şi acea lege, adică Legea Agrară. S-o 
lăsăm în seama guvernului românesc 
din acea vreme nu puteam, dat fiind 
că acesta se afla în mîinile Partidului 
Conservator, care, era ştiut de toată 
lumea, era împotriva oricărei reforme 
agrare, acesta fiind compus, mai cu 
seamă, din marii moşieri ai Ţării. S-o 
lăsăm în seama viitorului, care nu ni 
se părea prea sigur nici acela, de 
asemeni nu puteam, fiindcă asta ar fi 
însemnat în primul rînd să nu ne ţinem 
de cuvînt faţă de alegătorii noştri, şi 
duşmanii noştri tocmai asta aşteptau 
de la noi. Asta ar mai fi însemnat 
totodată să lăsăm să dăinuiască şi 
mai departe nedreptăţile, pe care le 
făcuseră ruşii ţăranilor noştri în timpul 
dominaţiei lor din 1812—1918. 

in sfîrşit, cam asta e ceea ce 
am ţinut eu de datoria mea să vă spun 
astăzi. La acestea aş putea să mai 
adaug doar atit, că în ceasul acesta, 
cînd mă gîndesc la tot ce am făcut 
noi în anii aceia de slavă pentru 
Basarabia noastră, adică anii 1917 şi 
1918, cum şi la tot ce a urmat după 
aceia şi pînă în 1940, cînd Rusia 
Sovietică, la exemplul celei ţariste, 
odată mai mult ne-a ocupat provincia 
noastră răsăriteană dintre Prut şi 
Nistru, de data aceasta prin forţă bru- 
tală, mi se pare că totul n-a fost decît 
un vis frumos, care a dispărut o dată 
cu năvălirea hoardelor sovietice peste 
noi. Eu mai ştiu totodată şi cam tot 
ce vi s-a întîmplat vouă, scumpii mei 
fraţi basarabeni, de atunci încoace. 
Cu toate acestea, e bine să ştiţi şi 
voi, Că n-am pierdut încă nădejdea să 
vă vedem pe voi toţi reveniţi o dată 
mai mult şi pentru totdeauna la sînul 
patriei noastre comune, cînd, eu am 
convingerea fermă, vor lua sfîrşit şi 
toate nenorocirile voastre de acum. 
Şi n-am pierdut încă această nădejde, 
deoarece eu continui să cred că 
monstrul sovietic odată şi odată, va 
trebui să plesnească. Mai mult chiar, 
eu cred că ziua aceasta nu mai e 
departe. in nădejdea aceasta eu strig 
de, la depărtarea, unde mă aflu: 
“Trăiască Basarabia românească!” 


Limba R omdnă 


Valeriu RUSU 
Aix-en-Provence, 
Franţa 


FLACĂRA UNITĂŢII 
NEAMULUI ROMÂNESC 


Reîntors de curînd din călătoria 
pe care am făcut-o la invitaţia Univer- 
sităţii Libere Internaţionale din Moldova, 
prin rectorul său, profesorul Andrei 
Galben, spirit generos şi luminat, în 
colaborare cu Universitatea de Stat, cu 
revista “Limba Română'şi cu Uniunea 
Scriitorilor din Moldova, sînt încă sub 
impresia puternică şi optimistă, graţie 
mai ales tineretului, distins, bine pregătit 
deja, avid şi de mai bine, pe care mi-au 
lăsat-o întiîlnirile de aleasă simţire şi 
gîndire românească, prilejuite de scurta 
şedere la Chişinău. 

Totul a fost excelent, ca organi- 
zare, ca eficacitate, ca atmosferă, 
datorită, în primul rînd, domnilor Ale- 
xandru Bantoş şi lon Melniciuc, iar 
primirea şi distincţiile cu care am fost 
onorat, pe scara aproape exhaustivă a 
valorilor Republicii, de la catedre, la 
Academie, la Uniunea Scriitorilor, la 


Radio, Presă şi Televiziune, la Ministerul 
Culturii şi la Preşedinţie, au depăşit, 
poate, ceea ce aş fi meritat. 

Singura mea “consolare” este că 
aceste momente unice mă vor stimula 
şi mai mult în gîndul şi fapta mea, 
consacrate Adevărului, Frumosului, 
Binelui pe pămîntul Ţării noastre. 

Ca un prim gest, care începe cu 
această rememorare, îmi permit să ofer 
revistei “Limba Română” din Chişinău, 
spre publicare, două texte inedite. 

Primul, este Cuvîntul rostit de lon 
Valuţă, unul dintre ultimii deputaţi din 
Sfatul Ţării, care au votat, la 27 martie 
1918, reîntregirea Ţării la înmor- 
mîntarea celuilalt luptător, Pan. Ha- 
lippa. Cel de-al doilea text, este 
Cuvîntul pe care l-am rostit eu însumi, 
în bisericuţa din Floreasca, în martie 
1987, la înmormîntarea lui lon Valuţă. 

Căci am avut bucuria şi şansa ca 
flacăra pămîntului şi a satului natal să 
fie întreţinută, în sufletul meu, în “exilul” 
meu în Vechiul Regat, nu numai — cu 
discreţie, cum o cereau vremurile, dar 
necurmat —, în nucleul familiei (Daria, 
Vasile, Vadim, astăzi toţi dispăruţi!), ci şi 
în reuniunile şi discuţiile de înaltă 
spiritualitate românească cu care soarta 
m-a hărăzit, în compania unor oameni 
de seamă ai Moldovei lui Ştefan cel 
Mare, precum lon Valuţă, Pan. Halippa, 
Tatiana Găluşcă-Crâşmaru, Adrian 
Fochi, Pr. Paul Mihail etc. 


În casa lui lon Valuţă. Valeriu Rusu, pictorul Nicolae Şchiopu, lon Valuţă, 
generalul Gârbea, Tatiana Găluşcă-Crâşmaru. 

Cele două texte sint, mai presus 
de toate, martori că flacăra Unităţii 
neamului românesc: a fost, în deceniile 
tragice de după cel de-al doilea război 
mondial, mereu prezentă, vie şi demnă, 
în inimile românilor, oriunde i-ar fi dus 
soarta, în acele timpuri, de-a stînga sau 
de-a dreapta Prutului. 

Ne-am împărtăşit de la aceeaşi 
Masă de dureri, nelinişti şi speranţe, nu-i 
aşa, Grigore Vieru, Nicolae Dabija, 
Mihai Cimpoi, Vasile Romanciuc, Anatol 
Ciobanu, Alexandru Bantoş, lon Melni- 
ciuc, lulian Filip, Leo Bordeianu ... şi 
Valeriu Rusu. Aceeaşi masă, căci Prutul 
nu şi-a făcut niciodată vad prin sufletele 
noastre! 

Şi, mai ales, aceste texte trebuie 
să constituie, în spiritul deplin al 
continuității, atît de contestate în istoria 
Românilor, de “teroarea istoriei” (Mircea 
Eliade), nu-i aşa, domnule Andrei 
Eşanu?!, sursa unor noi şi profunde 
iniţiative politice, culturale, economice, 
pentru ca astăzi, această flacără să fie 
şi mai vie, şi mai dătătoare de speranţă. 
în toate inimile, pentru ca noblețea 
noastră latină să răsfeţe, cu harul ei, 
ŢARA, în toată măreţia ei! 


lon VALUŢĂ 


__STEGAR 
AL ROMÂNISMULUI 


A încetat să bată inima clocoti- 
toare de adevărat revoluţionar şi s-a stins 
făclia înţelepciunii a lui Pantelimon 
Halippa. 

-La despărţirea de rămăşiţele 
pămînteşti ale lui Pan. Halippa — 
marele stegar al Românismului, pentru 
a cinsti memoria acestui neînfricat şi 
destoinic înnăscut luptător — entuziast, 
din cauza împrejurărilor, sînt nevoit să 
mă limitez la cîteva palide şi scurte 
cuvinte, pentru.a evoca numai unele 
trăsături*personale:-mai caracteristice. 

Activitatea patriotică de înaltă 
ținută îi asigură înscrierea numelui său 
la loc de cinste în Panteonul iluştrilor 
luptători pentru redeşteptarea şi unita- 
tea poporului român, pentru menţinerea 


continuității de conştiinţă, a demnităţii 
şi independenţei naţionale. 

Din fragedă tinereţe, în mod lucid 
şi perfect conştient, a ales calea grea şi 
spinoasă de viaţă, pe care a urmat-o cu 
perseverenţă şi devotament neabătut, 
demn de toată admiraţia, — calea în 
slujba poporului obidit, din care se 
trăgea, de pe pămîntul său natal. 

Fiu de părinţi nevoiaşi, după 
terminarea seminarului teologic din 
Chişinău, nu caută să se pună la 
adăpost, prin acceptarea postului de 
preot care i-ar fi asigurat o viaţă liniştită 
şi îndestulătoare, ci părăseşte Rusia şi 
se înscrie la Universitatea din laşi. 
Terminînd facultatea, renunţă la postul 
oferit de asistent în Universitate şi revine 
pentru a răspîndi lumina în bezna 
întunericului ce domnea acasă, unde 
poporul asuprit era lipsit pînă şi de litera 
scrisă în limba lui. 

Şi odată cu începerea misiunii 
sale de luminător, prin viu grai şi mai 
ales prin scris, a început şi calvarul vieţii 
lui Pan. Halippa. 

Nici persecuțiile ohranei şi ale 
poliţiei ruseşti, nici inchisorile şi depor- 
tările nu-l intimidează, ci dimpotrivă, el 
continuă cu deosebită însufleţire şi 
aproape fanatică vigoare, activitatea de 
înalt patriotism, combătind şi înfruntînd 
cu deosebit curaj şi diîrzenie, ne- 
dreptatea, abuzul, dar mai ales feno- 
menele şi practicile perfide — ţariste — 
de genocid 

Cu profund regret trebuie însă să 
recunoaştem că asemenea practici 
continuă să mai existe încă în secolul 
nostru, denumit secolul redeşteptării şi 
liberării naționalităților, de autode- 
terminare a popoarelor, cînd întreaga 
omenire, pe plan mondial, condamnă şi 
combate imperialismul, rasismul, şanta- 
jul, ameninţarea şi asuprirea cu forță a 
popoarelor şi practicile criminale de 
genocid, considerate (conform defi- 
niţiei): “drept una dintre cele mai grave 
crime împotriva umanităţii, constind în 
exterminarea unor grupări naţionale, 
etnice, rasiale sau. religioase. Hitleriştii 
au comis pe scară largă 'crima de 
genocid, care este tipic fascistă. Sub 
egida O.N.U. s-a încheiat la 9 decem- 
brie1948 o convenţie pentru prevenirea 
şi reprimarea crimei de genocid”. 

Dar acest avertisment nu impre- 
sionează pe imperialişti şi hegemonişti, 
care, în grandomania lor dementă, cred 


86 


Limba Română 


orbeşte că e posibil să stăpînească încă 
prin forţa brută popoare străine şi sfidător 
evită să discute această problemă 
pretextînd că asemenea tendinţă consti- 
tuie un amestec în treburile lor interne. 
Bineînţeles, că asemenea atitudine şi 
concepţie va aduce inevitabil la nece- 
sitatea de instituire a unui al doilea 
Nurenberg de judecată necruțătoare a 
iniţiatorilor şi executanţilor crimelor pre- 
meditate de genocid astfel, precum 
primul Nurenberg a judecat şi condam- 
nat pe criminalii de război. 

Pan. Halippa a fost un adevărat 
democrat nu prin vorbă, ci prin faptă. 
Cînd i s-au încredinţat posturi de răspun- 
dere — puterea şi rangul nu l-au 
descumpănit — avea aceeaşi compor- 
tare simplă, deschisă, accesibilă. Uşa 
departamentelor, conduse de D-sa, cît 
şi cea de acasă, — era larg deschisă 


pentru oricine, fără forme şi deosebire. 

Timp de 70 de ani îl găsim pre- 
zent printre fruntaşii provinciei, parti- 
cipînd activ şi stimulînd toate eveni- 
mentele şi manifestările cu caracter 
naţional, cultural, social. 

Despre bogata şi rodnica activi- 
tate multilaterală a lui Halippa s-a scris 
şi se va scrie şi mai mult în urma studiilor 
şi cercetărilor special organizate. 

Pentru neobosita şi statornica 
muncă patriotică, caracterul său deschis 
şi sincer, Pan. Halippa era apreciat şi 
stimat nu numai de prieteni ci şi de 
adversarii săi ideologici. 

Dumnezeu să-i ierte greşelile şi 
să-l odihnească în Pace! 

Sit tibi terra levis! 


Mai, 1979 


Valeriu RUSU 


APOSTOL 
AL DREPTĂŢII NAŢIONALE 


Un Om şi o idee, ancoraţi profund, 
pînă la ultima suflare pămîntească în 
frămîntata Istorie a Neamului Românesc 
şi a Ţării sale, a acestui secol al XX-lea, 
ne-au adunat, aici şi acum, într-o 
mişcătoare comuniune spirituală, pe noi, 


generaţii şi oameni descălecători din 
aceeaşi obirşie, purtînd însemne certe 
de nobleţe răzăşească, şi pe toţi cei care 
ne sînt alături, în fapta şi gîndul nostru. 

Şi, pentru că în aceste momente, 
Timpul este absurd de parcimonios, 
sfidînd explicaţii şi incursiuni istorice, 
vom înveşmînta, Omul şi Ideea, deopo- 
trivă, care ne-au adunat astăzi, cu un 
singur nume: lon VALUŢĂ, căci anii săi 
îndelungaţi de viaţă şi activitate, îndă- 
rătnică şi rodnică, modestă şi exemplară, 
în fiecare pas şi în fiecare gest, au 
conlucrat, statornic, întru această conto- 
pire tainică a Materiei şi Spiritului. 

Idealurile sale ar putea fi cuprin- 
se între reinvestirea, atit de firească, cum 
o arată şi originea latină a celor două 
cuvinte, cu pămînturi, a ţăranilor la 
începutul acestui secol, şi instituirea, la 
acest sfîrşit de secol, zguduit de teribile 
confruntări, a unui Tribunal Mondial, 
care să judece şi să pedepsească pe 
toţi cei care instigă la război. 

Am avut privilegiul unei ultime 
întîlniri cu lon Valuţă, acum cîteva zile, 
în 25 ianuarie, cînd i-am oferit o Carte 
despre Poetul Nepereche*, Mihai 
Eminescu, spre a-l mîngiia în ceasuri de 
neodihnă, pe patul senectuţii. 

A sărutat cu evlavie această 
Carte, şi, cu lacrimi în ochi, ne-a spus: 
“Mor liniştit, căci steagul ideilor mele are 
cine să-l ducă mai departe”. 

Sărutînd Cartea Neamului, de 
pretutindeni, iscată de geniul emines- 
cian, lon Valuţă, acest Apostol al Dreptă- 
ţii Naţionale, ne transmitea, parcă, 
acolo, în micul apartament de la etajul 
al doilea, din Cartierul Floreasca al 
Bucureştilor, o ultimă rugăminte, Rugă- 
mintea din inimă: 

“Pămîntul Ţării să-l săruţi şi pentru 
mine!”** 


Martie 1987, 
Biserica “Floreasca”, București 


* Mihai Eminescu, Opere, V, Teatru, 
ediție critică, note şi variante de Aurelia Rusu, 
Editura “Minerva”, 1979, p. 803. 

** Am putut să-mi îndeplinesc acest 
legămînt numai în septembrie 1996, cînd după 
o aşteptare de 52 de ani, am păşit din nou pe 
pămîntul copilăriei mele, Niorcani, Soroca. 

Anatol PETRENCU 
Chişinău 


CONSTANTIN STERE 
ŞI UNIREA 


Rolul lui Constantin Stere în 
istoricul act de Unire a Basarabiei cu 
Patria-mamă România a fost neglijat 
totalmente de istoriografia comunistă. 
Autorii Enciclopediei Sovietice 
Moldoveneşti, bunăoară, nici n-au 
pomenit numele lui Constantin Stere. 

În istoriografia naţională 
personalitatea şi activitatea lui C. 
Stere a fost examinată de un şir de 
autori!. Nu există, însă, un studiu spe- 
cial consacrat rolului lui C. Stere în 
unirea Basarabiei cu România. 
Studierea acestui subiect se impune 
cu atît mai mult cu cît în perioada de 
timp ce a urmat după 1918 nu a fost 
o unanimitate de opinii faţă de 
contribuţia lui C. Stere la înfăptuirea 
Unirii. De pildă, Onisifor Ghibu 
considera că C. Stere, “sosit la 
Chişinău în ziua de 24 martie, cu trei 
zile înainte de declararea Unirii, (...) 
nici idee n-avea despre adevărata 
stare sufletească a Basarabiei, stare, 
care, de altfel, nici nu-l interesa, 
deoarece d-sa îşi avea ideile sale 
gata, de ani şi de decenii întregi, în 
afară de orice influenţă a cuiva, s-a 
simţit din prima clipă nu în rolul unui 
înţelept îndrumător al sufletelor fraţilor 
săi moldoveni, ci în acela de 
revoluţionar, venit să “distrugă 
Bastiliile” şi să proclame, el, cel dintii, 
“drepturile omului”?. În opinia lui O. 
Ghibu, Unirea Basarabiei cu Ţara ar 
fi fost “forţată” de către fruntaşii de 
atunci ai Basarabiei, C. Stere fiind 
unul dintre ei. Onisifor Ghibu 
considera că dacă Unirea Basarabiei 
s-ar fi făcut de la sine, în toamna 
anului 1918, o dată cu cea a Ardealului 
şi a Bucovinei, într-o atmosferă de 
românism biruitor, atunci “altfel ar fi 
evoluat lucrurile în Basarabia”?. 

Despre rolul lui C. Stere în 


realizarea Unirii s-a vorbit în cadrul 
Adunării Deputaţilor, în şedinţa din 10 
aprilie 1930, cînd |. Leancă a susţinut 
că Actul Unirii ar fi fost redactat de C. 
Stere, iar |. Codreanu a spus că Actul 
Unirii este opera lui C. Stere. În legă- 
tură cu aceste afirmaţii |. Buzdugan, 
fost secretar al Sfatului Ţării, a luat 
cuvîntul pentru a “restabili adevărul 
istoric”. Deputatul |. Buzdugan a 
precizat că actul Unirii n-a fost şi nu 
putea fi scris de dl. Stere, care, pînă 
în ziua de 27 martie, nu avea nici o 
calitate oficială în Sfatul Ţării şi că di 
Stere a fost declarat membru al 
Sfatului Ţării abia în ziua de 27 martie, 
deci, acesta nu putea să redacteze 
vreun act oficial privitor la activitatea 
legislativă a Sfatului Ţării“. |. Buz- 
dugan a afirmat în continuare că actul 
Unirii Basarabiei cu România din 27 
martie 1918 a fost redactat şi scris 
de dînsul în întregime şi că acesta 
este “adevărul istoric”. Peste doar 
cîteva fraze |. Buzdugan spune că 
“dar, domnul Stere, care era mînat ca 
totdeauna de demonul autoidolatriei, 
şi-a vîrît şi dumnealui coada în actul 
Unirii, adăugînd la acel act mai multe 
condiţii de ordin secundar, la care 
condiţii Sfatul Ţării, în şedinţa sa din 
27 martie 1918, a renunțat”. Vorbind 
despre Unire, deputatul |. Buzdugan 
accentuează că aceasta n-a fost rodul 

activităţii lui C. Stere, ci al eforturilor 
colective ale tuturor fiilor Ţării. “Unirea 
Basarabiei, spunea |. Buzdugan, se 
datoreşte actului de voinţă naţională, 
liber exprimată de poporul românesc 
din provincia dintre Prut şi Nistru, 
afirmată prin reprezentanţii săi legali, 
membri în Sfatul Ţării”s. 

Tipărirea în ultimul timp a unui 
şir de culegeri de documente, republi- 
carea articolelor semnate de C. Stere 
facilitează evaluarea obiectivă a 
contribuţiei lui la Unirea Basarabiei cu 
România.! 

C. Stere a cunoscut temeinic 
realităţile Imperiului țarist. După ani 
grei de surghiun siberian, în noiembrie 
1892, C. Stere a trecut în România, 
stabilindu-se la laşi. Aici s-a înscris 
la facultatea de drept a Universităţii. 
După absolvire, C. Stere devine 
suplinitor la Catedra de drept 
administrativ şi constituţional şi se 
implică activ în sfera politicii. În 1905, 
cînd Rusia a fost cuprinsă de 
revoluţie, C. Stere s-a stabilit în 
Chişinău şi a pregătit apariţia unui ziar 
democrat în limba română. Devenind 
rector al Universităţii din laşi, din 
martie 1913, C. Stere a ajutat mulţi 
tineri basarabeni, aflaţi la studii, 
oferindu-le burse ş. a. O bună parte a 
basarabenilor, absolvenţi ai Univer- 
sităţii ieşene, vor pleda pentru 
unitatea statală a românilor. 

In timpul primului război mondial, 
în anii neutralității României (1914— 
1916), opinia publică şi clasa politică 
românească s-a împărţit în două tabe- 
re. Una pleda pentru aderarea Româ- 
niei la Puterile Centrale şi realizarea 
interesului naţional — reîntregirea 
Neamului şi a Ţării — în lupta împo- 
triva Rusiei; cealaltă tabără susţinea 


ideea afilierii României la Puterile 


Aliate (Antanta) şi, respectiv, — unirea 
Transilvaniei, Banatului şi a Buco- 
vinei. 4 

C. Stere a fost un aprig susti- 
nător al aderării României la Puterile 
Centrale. Această pledoarie se 
desprinde chiar din cuvîntarea sa, 
expusă în şedinţele Camerei Depu- 
taţilor din 15 şi 16 decembrie 1915. În 
opinia lui C. Stere românii basarabeni 
erau mult mai oprimaţi de către Impe- 
riul țarist în comparaţie cu românii din 
Transilvania şi Bucovina. “Ah, dlor, 


idealul naţional prin armele Rusiei? — 
întreba C. Stere. — Veţi putea pe 
calea aceasta să distrugeţi stîlpii de 
hotar dintre noi şi Ardeal, — doar 
numai pentru ca să venim sub un jug 
comun, mai grozav decît cel ungu- 
resc, şi în loc de viaţă naţională să 
avem un mormînt obştesc”*. În cuvîn- 
tarea din 16 decembrie C. Stere a 
continuat cu noi accente unioniste: “... 
Fiecare din elementele româneşti au 
contribuit la formarea sufletului 
românesc, singur şi acelaşi peste tot 
(...). Bucovina şi Basarabia, care au 
făcut parte din vechea Moldovă, ele 
au făcut toată istoria împreună cu ro- 
mânii din Regat. Părinţii noştri, ca şi 
părinţii d-voastră, au fost sub Alexan- 
dru cel Bun, şi sub Ştefan'cel Mare, 
şi sub loan Vodă cel Cumplit. Nu este 
o pulbere de pămînt românesc în care 
să nu fie o picătură din sîngele lor, şi 
o moleculă din oasele lor. Am zidit 
împreună acest stat”?. 

Pentru C. Stere, sublinia cerce- 
tătorul C. Gh. Marinescu, Antanta 
însemna, în primul rînd, Rusia ţaristă, 
iar victoria acesteia în război ar fi avut 
drept urmare consolidarea dominaţiei 
ei în sud-estul european, şi ca atare 
perpetuarea oprimării naţiunilor. din 
Imperiul țarist, inclusiv a românilor din 
Basarabia. C. Stere considera, scrie 
acelaşi autor, că o alianţă a României 
cu ţările Antantei ar fi adus prejudicii 
cauzei naţionale a românilor nu numai 
din Basarabia, ci şi,.din celelalte 
provincii. istorice, ţinînd seama de 
tendinţele expansioniste vădit 
imperialiste ale Rusiei ţariste“. 

In 1916 critica adresată guver- 
nului condus de lon |. C. Brătianu s-a 
intensificat: o făceau atît filo-germanii, 
cît şi adepţii alianţei cu Antanta. 
România nu putea continua promo- 
varea neutralității: pentru schimbarea 
acestei politici insistau atît forţele in- 
terne, cît şi factorii externi. In rezul- 
tatul unei ample activități diplomatice, 
la 16 august 1916 România a semnat 
Tratatul de alianţă şi Convenţia 
militară cu Puterile Antantei. Ultimele 
recunoşteau dreptul României de a 
reuni Transilvania, Banatul şi 
Bucovina şi. s-au obligat să fixeze 
această chestiune în viitorul Tratat de 
pace cu Puterile Centrale învinse în 
război. În august acelaşi an România 

declară război Austro-Ungariei şi 
începe operaţii militare de eliberare a 
Transilvaniei. Două sînt cauzele ce 
au determinat România să intre în 
război de partea Antantei şi ele au fost 
expuse de lon |. C. Brătianu în 
decembrie 1919 la şedinţa Camerei 
Deputaţilor. Prima cauză, invocată de 
Prim-ministrul României, era legată de 
neacceptarea de către Guvernul 
român a politicii Germaniei şi Austro- 
Ungariei în Balcani, a atacului 
acestora asupra Serbiei, ceea ce a 
dus la declanşarea primului război 
mondial. România se afla în alianţă 
cu aceste două puteri din octombrie 
1883. “intrasem în înţelegere (cu 
Germania şi Austro-Ungaria — A. P.), 
sublinia lon |. C. Brătianu, pentru 
garantarea independenţei Balcanilor, 
intrasem pentru menţinerea păcii şi 
aceia care erau aliaţii noştri făceau 
un război de agresiune, pentru 
distrugerea unui stat balcanic şi 
suprimarea independenţei sale. lată 
de ce noi nu puteam urma pe aliaţii 
noştri de ieri în războiul pe care-l 
întreprindeau”"!. 

Doua cauză ce a determinat 
conducerea României să adere la 
Antantă a fost legată de cele două 
mari principii, pe care se baza politica 
Aliaților (Antantei) — cel al 
independenţei statelor mici şi cel al 
libertăţii naționalităților. “Cînd acest 
drapel se ridică într-o mare luptă, 
capabilă să schimbe situaţia 
anterioară a Europei, accentua lon |. 
C: Brătianu, toate sentimentele, toate 
interesele, toate sufletele României 
nu puteau să nu fie în jurul ei. 
România nu putea să asiste la 
această luptă ca fiind neputincioasă, 
care aşteaptă să vadă cum doi bărbaţi 
se luptă ca să afle în urmă care va fi 
soarta ei”. 

După o perioadă de succese, 
armata română, nefiind sprijinită de 
trupele aliate, aşa cum prevedea 
Convenţia militară, a fost nevoită să 
se retragă în faţa inamicului superior 
numericeşte şi înzestrat mai bine, 
cedînd o bună parte a teritoriului 
naţional. Luptele au fost reluate în 
primăvara-vara anului 1917, trupele 
române obţinînd victorii strălucite la 
Mărăşti, Mărăşeşti, Oituz. In pofida 
victoriilor obţinute, în vara-toamna 


anului 1917 situaţia pe frontul de pe 
Siret s-a agravat din cauza lipsei de 
ajutor din partea Aliaților şi, mai ales, 
în urma dezmembrării armatei ruse 
după lovitura de stat bolşevică din 
octombrie 1917. Guvernul bolşevic, 
condus de V. Lenin, a fost preocupat 
de păstrarea cu orice preţ a puterii 
acaparate şi a semnat la 22 noiembrie 
1917 (5 decembrie stil nou)-armistiţiul 
de la Brest-Litovsk. leşirea Rusiei 
bolşevizate din război a înrăutățit 
simţitor situaţia statelor Antantei, în 
special a României. Practic, România 
“rămînea singură în faţa armatelor 
Puterilor Centrale, care dispuneau de 
o superioritate copleşitoare şi 
pătrunseseră adînc nu numai în 
România, ci şi în Ucraina, pe frontul 
din Galiţia” *. 

Analizînd detaliat situaţia creată 
pe Frontul de Est, în special, cea de 
pe Siret, la 21 noiembrie (4 decembrie) 
1917 Guvernul României, fiind prezidat 
de regele Ferdinand |, a tras concluzia 
că “armistițiul este impus de un caz 
de forţă majoră şi că el va avea un 
caracter pur militar şi nu politic”. Pe 
data de 26 noiembrie (9 decembrie) 
1917 România a semnat armistițiul cu 
Puterile Centrale. Primul ministru al 
României s-a adresat Aliaților cu un 
amplu Memoriu explicînd situaţia în 
care s-a pomenit România după 
ieşirea Rusiei din război. leşirea 
României din război, sublinia lon |. C. 
Brătianu, nu însemna schimbarea 
raporturilor Bucureştilor cu Aliaţii. 
România îşi rezerva dreptul de a relua 
lupta armată pentru înfăptuirea 
idealului său de unitate naţională, în 
momentul în care se vor ivi condiţiile 
interne şi externe favorabile". 

In anii participării României în 
război de partea Antantei C. Stere a 
fost, bineînţeles, în opoziţie, încercînd 
să schimbe cursul politic al Bucureş- 
tilor. Pentru basarabeni anul 1917 a 
fost plin de evenimente cruciale 
pentru destinul lor. Masele populare 
s-au implicat activ în emanciparea na- 
ţională. Reprezentanţii soldaţilor şi ofi- 
ţerilor basarabeni, intelectualilor, ţără- 
nimii cereau la congresele lor auto- 
nomia provinciei faţă de Imperiul rus 
în dezagregare. In toamna anului 1917 
s-a constituit la Chişinău Sfatul Ţării — 
organ legislativ suprem al Basarabiei. 

În ianuarie 1918 Sfatul Ţării proclamă 
independența Basarabiei (Republicii 
Democratice Moldoveneşti). 

Situația din Basarabia era destul 
de complicată. La 2 februarie 1918 
Ucraina a înaintat un ultimatum 
Sfatului pretinzînd cerînd retragerea 
armatei române, venite în provincie la 
cererea legitimă a legislativului 
basarabean. În Basarabia pătrund 
trupe ale Austro-Ungariei şi Germaniei 
(după semnarea de către Lenin a păcii 
de la Brest-Litovsk). La 21 martie 
1918, la laşi, a avut loc o întrevedere 
între conducătorii Basarabiei — lon 
Inculeţ. Daniel Ciuhureanu şi Pan. 
Halippa — şi Primul ministru al 
României Alexandru Marghiloman, la 
care au fost aprobate condiţiile Unirii 
Basarabiei cu România. 

Primul ministru şi liderii basa- 
rabeni au convenit să-l invite pe C. 
Stere, bun cunoscător al realităţilor 
basarabene, ilustru "luptător pentru 
cerinţele istorice ale Basarabiei, să-şi 
spună cuvîntul şi să risipească 
rătăcirile*. 

Pe data de 22 martie 1918 C. 
Stere revine în laşi, iar la 24 martie 
soseşte la Chişinău. Şedinţa Sfatului 
Ţării, la care urma să fie luată decizia 
istorică, a fost fixată pentru data de 
27 martie. C. Stere s-a implicat activ 
în pregătirea şedinţei. A discutat cu 
reprezentanţii tuturor grupărilor politice 
din Basarabia, a rostit circa 30 de 
discursuri. C. Stere a înţeles foarte 
repede ce rol important poate juca 
Partidul Ţărănesc în viitoarea decizie 
a Sfatului Ţării, de aceea i-a convins 
pe membrii acestui partid de 
necesitatea susţinerii Actului Unirii. 

Şedinţa Sfatului Ţării a început 
în dimineaţa zilei de 27 martie (9 
aprilie stil nou) 1918. C. Stere a rostit 
un discurs deosebit de emoţionant. 

După cuvîntarea rostită de C. 
Stere lon Buzdugan, secretarul Sfa- 
tului Ţării, a citit Declaraţia de Unire, 
la a cărei redactare C. Stere a contri- 
buit mult”. Declaraţia de Unire a fost 
pusă la vot. Votarea a durat vreo trei 
ore. Rezultatele ei sînt bine cunoscute. 

Astfel, Constantin Stere a avut 
un rol decisiv în convingerea deputa- 
ţilor Sfatului Ţării că unica soluţie justă 
în acea situaţie a Basarabiei era 
Unirea cu Patria-mamă România. 


NOTE 


1 |. Căpreanu, Eseul unei resti- 
tuiri: C. Stere, laşi, Ed. Junimea, 1988: 
Z. Ornea, Viaţa lui C. Stere, Vol. |. — 
Bucureşti , Cartea Românească, 1989; 
Vol. II — Bucureşti, 1991; Gr. Bârsa, 
Cîteva contribuţii referitoare la contex- 
tul istoric şi interesul naţional în ide- 
ologia social-politică a lui C. Stere // 
“Revista de istorie a Moldovei”, nr. 3- 
4,1994; Idem, Narodnicismul lui C. 
Stere: Între real şi ipoteze // “Anuarul 
Muzeului Naţional de Istorie a Moldovei”, 
Vol. 11,1992, Chişinău, 1995. 

2 O. Ghibu, De la Basarabia 
rusească la Basarabia românească, 
Analiza unui proces istoric, Cluj, 1926, 
p. CLXYI. 

3 Ibid, p.CLXXY; Lucrarea lui O. 
Ghibu a fost retipărită în: Basarabia 
română. Antologie. Ediţie îngrijită, note 
şi comentarii de Florin Rotaru, Bucu- 
reşti, Ed. Semne, 1996, p. 213—526. 
Vezi, de asemenea: O. Ghibu, De la 
Basarabia rusească la Basarabia 
românească, Îngrijirea ediţiei, cuvînt 

bibliografie de Dr. Maria Radu, Bucu- 
reşti, Ed. Semne, 1997, p. II şi urm. 

4 |. Căpreanu, Discursurile 
parlamentare ale lui Constantin Stere, 
laşi, Ed. Moldova, 1997, p. 412. 

5 Vezi: Ibidem. 

6 Ibidem, — p. 413. 

7 C. Stere, Singur împotriva 
tuturor, Chişinău, Ed. Cartier, 1997; 
idem, Victoria unui înfrînt, Chişinău, Ed. 
Cartier, 1997. 

8 C. Stere, Singur împotriva 
tuturor, p. 32. 

? Ibidem, p. 35. 

marii uniri, Galaţi, Ed. Porto-Franco, 
1993, p. 209—210. 

1 România în timpul primului 
război mondial, Mărturii documentare, 
Vol. I, 1914—1916, Bucureşti, Ed. 
Militară, 1996, p. 28. 

274. 

15 Ibidem. 

1 Z. Ornea, Viaţa lui C. Stere, Vol. 
ll, p. 188. 

Dinu POŞTARENCU 
Chişinău 


UN CAZ DISCUTABIL? 


Istorica şedinţă a Sfatului Ţării din 
27 martie 1918 a început cu declaraţia 
guvernului român privind unirea Basara- 
biei cu România, dată citirii de către 
prim-ministrul Alexandru Marghiloman, 
sosit la Chişinău în după-amiaza zilei 
de 26 martie. După ce a adus-o la 
cunoştinţă audienței, prim-ministrul 
împreună cu persoanele oficiale ce-l 
însoțeau au părăsit sala de şedinţe 
pentru ca Sfatul Ţării “să poată discuta 
cu toată libertatea propunerea guvernu- 
lui român”!, dintre oaspeţii veniţi de la 
laşi rămînînd doar Constantin Stere. 

In continuarea şedinţei, preşe- 
dintele Sfatului Ţării lon Inculeţ a oferit 
cuvîntul deputatului Vasile Cijevschi 
“pentru a face o declaraţie în afară de 
ordinea zilei"2, precum se menţionează 
în procesul verbal al şedinţei respec- 
tive. Acesta a comunicat celor prezenţi: 
“Blocul moldovenesc, avînd în vedere 
activitatea şi meritele luptătorului politic 
şi profesorului savant Stere, basara- 
bean, a hotărît să-l primească în mijlocul 
său”?, Părerea exprimată de V. Cijevschi 
a fost susţinută de |. Inculeţ: “Eu propun 
să-l primim în mijlocul nostru, ca pe 
deputatul nostru”. Au urmat, se spune 
în acelaşi proces-verbal, “aplauze 
furtunoase pe toate băncile”. Şi tot 
atunci “toți deputaţii se scoală în picioare 
şi-l ovaţionează lung şi furtunos pe 
profesorul Stere". 

Astfel, devenind deputat în Sfatul 
Ţării, C. Stere votează în aceeaşi zi actul 
Unirii. 

Peste citeva zile lui C. Stere i se 
acordă o şi mai mare onoare. În cadrul 
şedinţei din 2 aprilie este ales “unanim” 
preşedinte al Sfatului Ţării în locul lui |. 
Inculeţ, pe care deputaţii îl aleseseră 
ministru din partea Basarabiei în guver- 
nul României. In calitate de preşedinte 
a condus şedinţele Sfatului Ţării din 7 
aprilie, 28 mai, în cea din urmă dînd 
citire decretului regal cu privire la închi- 
derea sesiunii Sfatului Ţării. Majoritatea 
şedinţelor erau însă conduse de Pan. 
Halippa, care exercita funcţia de vice- 
preşedinte. Bunăoară, şedinţele din 6 


aprilie (în procesul-verbal al acestei şe- 
dinţe se precizează că ea a fost condusă 
şi de C. Stere), 11 aprilie, 2 mai”. C. Stere 
a deţinut postul de preşedinte pînă la 
data de 25 noiembrie 19188. 

Într-un izvod al deputaţilor Sfatului 
Ţării, la rubrica “Mandatul, de cine este 
delegat”, se arată că la 27 martie 
profesorul C. Stere a fost ales “cu unani- 
mitate de voturi în afară de schemă'?. 
Prin urmare, lui nu i-au fost date, ca şi 
celorialţi deputaţi, împuterniciri din par- 
tea maselor de alegători, ci i s-au acor- 
dat onoruri într-un cadru festiv, dominat 
de o enormă însufleţire naţională. 

Conştient, probabil, de acest fapt, 
C. Stere va declara la congresul foştilor 
deputaţi din Sfatul Ţării, care s-a desfă- 
şurat la Chişinău, pe data de 21 noiem- 
brie 1927, în localul Societăţii Culturale 
“Astra”: “N-am fost membru în Sfatul 
Ţării, însă mă simt măgulit de atenţia ce 
mi s-a dat cînd am fost invitat la acest 
congres". 

Această afirmaţie a lui C. Stere 
este extrasă din darea de seamă a 
Inspectoratului general al siguranţei din 
Basarabia, expediată la 22 noiembrie 
1927 directorului general al Poliţiei şi 
siguranţei generale a României, din 
conţinutul căreia aflăm despre incidentul 
ce s-a produs la congres în momentul 
cînd lon Buzdugan, la propunerea pre- 
şedintelui şedinţei lon Pelivan, a citit o 
moţiune. Luînd cuvîntul, C. Stere a re- 
marcat: “Moţiunea prezentată este şi 
slabă ca formă, şi slabă ca concepţie. 
Noi am fost şi sîntem factorii răspunzători 
în această provincie şi de la noi poporul 
aşteaptă o situaţie mai fericită în viitor”. 

|. Buzdugan, secretarul congre- 
sului, a răspuns “că în urma discuţiilor 
ce au avut loc cu ocazia redactării moţi- 
unii s-a hotărît ca aceasta să nu cuprindă 
nici un deziderat politic”. intervine iarăşi 
C. Stere: “N-am avut de gînd să trans- 
form această adunare într-o arenă de 
lupte politice. in calitate de factor 
responsabil al poporului, am crezut că 
şi Dvs. aveţi o mare datorie faţă de 
poporul basarabean. Statul român este 
format din mai multe părţi care s-au unit 
de un scurt timp şi care pînă acum au 
fost conduse de mentalități şi pe principii 
deosebite”. Întrerupîndu-l, |. Buzdugan 
i-a reproşat: “Ai venit să faci politică aici”. 
Fără a-i obiecta, C. Stere a continuat 
să-şi expună punctul de vedere: “Am 
spus că provinciile alipite la România 
au fost conduse de mentalități diferite 
care acum trebuiesc armonizate. Nu 
este părticică din statul român care să 

fie în afară de această armonie. Pentru 
acest motiv moţiunea trebuie compusă 
în spiritul nevoilor poporului, ai cărui 
factori responsabili sîntem. Cred că am 
vorbit cu asentimentul şi în vederile 
tuturor. Noi avem dreptul să trăim liber 
în ţara noastră. Sîntem obligați să 
asigurăm libertatea poporului şi trebuie 
să luptăm pentru desfiinţarea legilor 
excepţionale şi contra guvernelor ieşite 
fără voinţa naţiunii. Am venit aici fiind 
invitat şi am voit să-mi spun cuvîntul. 
Moţiunea citită s-a prezentat prin sur- 
prindere şi după cum văd, nici dl Pre- 
şedinte, nici di Halippa şi nici altcineva 
din adunare n-a avut cunoştinţă de 
textul ei şi nici n-a ştiut cînd a fost re- 
dactată. Se poate să se prezinte unui 
congres o moţiune care să nu fie expre- 
sia tuturor?”. |. Buzdugan i-a reproşat 
din nou: “Ai venit aici să faci politică”. 

Pentru a instaura calmul în sală, |. 
Pelivan l-a rugat pe |. Buzdugan să nu 
mai întrerupă vorbitorul, iar lui C. Stere 
i-a dat asigurări “că nu se va semna nici 
o moţiune care să fie contra intereselor 
statului”. 

Pentru redactarea moţiunii C. Ste- 
re a propus să se numească o comisie, 
propunere ce a fost susţinută de docto- 
rul Petre Cazacu. “Se alege o comisie 
compusă din prezidiumul adunării la 
care se adaogă di. Pan. Halippa şi dl 
Cazacu. La ora 20“, şedinţa se sus- 
pendă pentru 15 minute, iar comisia se 
întruneşte pentru a redacta. moţiunea. 
La ora 20%, dl. Stere părăseşte aduna- 
rea. La ora 21, şedinţa se redeschide şi 
di Buzdugan dă citire moţiunii”"!. 

Astfel, conform dării de seamă a 
Inspectoratului, ia sfîrşit incidentul. A fost 
oare redactat textul moţiunii pe parcur- 
sul celor 20 de minute? Sau s-a aşteptat 
plecarea lui.C. Stere? 

Deşi în cadrul congresului, la care 
ne-am referit, C. Stere a declarat că n-a 
fost deputat în Sfatul Ţării, el poate fi 
considerat drept membru onorific al 
acestui legislativ basarabean. 


NOTE 


Ciobanu, Şt., Unirea Basarabiei, 
Chişinău, 1993, p. 259. 

? Ibidem. 

3? Ibid&m, p. 260. 

4 Ibidem. 

5 A. N. a R. M., f. 727, inv. 2, d. 19, f. 
76. 

€ Ibidem, f. 80, 136. 

7 Ibidem, f. 77, 82, 87, 94. 


3 A. N. a R. M., f. 727, inv. 2, d. 77, f. 


32”. 
° A. N. a R. M., f. 727, inv. 2, d. 19, f. 
214 (232). 
1 A.N.aR.M.;f. 727,inv. 2, d. 72, f. 22. 
"1 Ibidem, f. 25. 
MOŢIUNEA 


Foştii deputaţi în Sfatul Ţării, care 
în momentele hotăritoare din viaţa 
poporului nostru, au fost expresiunea 
năzuinţelor şi aspirațiilor de veacuri ale 
strămoşilor noştri, astăzi după un 
deceniu de la deschiderea Sfatului Ţării, 
reamintindu-şi cu pietate de jertvele 
neamului nostru şi în special de luptă- 
torii pentru cauza. unirii, îşi exprimă 
recunoştinţa faţă de toţi factorii politici 
ai ţării care au contribuit la unirea pro- 
vinciei noastre şi cu evlavie şedinţa se 
închină memoriei marelui rege Ferdi- 
nand, sub a cărui glorioasă domnie s-a 
înfăptuit unirea tuturor românilor, expri- 
mîndu-şi devotamentul faţă de dinastie, 
tron şi înalta regență. 

Luptătorii pentru unire constată că 
unirea sufletească a poporului româ- 
nesc din Basarabia s-a făcut în mod 
firesc, poporul de jos păstrîndu-şi. ființa 
sa naţională, că progresele naţionale 
sunt în creştere continuă. 

Examinînd toate laturile proce- 
sului de dezvoltare a provinciei noas- 
tre, foştii deputaţi în Sfatul Ţării îşi expri- 
mă dorinţa ca să se facă cele mai mari 
sacrificii pentru înălţarea vieţii sufleteşti 
şi materiale a Basarabiei, spre desăvir- 
şirea şi consolidarea statului român. 

Situaţia economică a Basarabiei 
în urma anilor secetoşi şi grei impune 
ca o datorie a ţării organizarea mai 
temeinică a tuturor ramurilor economice 
şi acordarea de credite cît mai largi şi cit 
mai avantajoase pentru provincia noas- 
tră. 

Unită pentru vecie cu Patria 
Mumă, provincia noastră, cea mai 
românească, credem că are dreptul la 
o mai mare atenţie din partea tuturor 
cîrmuitorilor ţării noastre. 

Basarabia îşi exprimă nădejdea 
prin aceia care au luptat pentru actul 
măreț al unirii, că factorii noştri răspun- 
zători vor avea toată solicitudinea faţă 
de nevoile şi problemele provinciei 
noastre. 


Publicată 
în “Cuvînt Moldovenesc” 
din 27 noiembrie 1927,.p. 2. 

Gh. GIURCĂ 

Şcoala normală “Mihai 
Eminescu”, 

Suceava 


CONTRIBUȚII 
BUCOVINENE 

LA ÎNFĂPTUIREA 
ACTULUI ISTORIC 

DE LA 27 MARTIE 1918 


În ciuda opoziției brutale a 
autorităților țariste, sfîrşitul secolului 
trecut înregistrează semne clare ale 
tendinţelor de renaştere naţională şi 
spirituală în rîndul tinerilor intelectuali 
basarabeni. După acel “somn de 
moarte” de aproape un veac, ei se ridică 
acum “Ca viteazul din poveste”. Astfel, 
în 1898, studenţi moldoveni de la diferite 
universităţi ruseşti, în frunte cu lon 
Pelivan, încep:să se organizeze în 
asociaţii care au ca scop trezirea 
conştiinţei naţionale şi cultivarea limbii 
materne. “Era adierea primăvăratică a 
noii vieţi constituţionale şi care trezea 
în sufletele moldovenilor nădejdi 
nedesluşite”!. 

Rolul de catalizator al tinerimii 
intelectuale l-a avut gazeta Basarabia 
(urmată apoi de alte cîteva publicaţii în 
limba română ca Viaţa Basarabiei, 
Luminătorul sau Cuvînt moldovenesc) 
apărută la 24 mai 1906 din iniţiativa 
avocatului Nicolae Gavriliţă: “Tot ce avea 
Basarabia tînără mai isteţ, mai hotărît şi 
mai îndrăzneţ se găsea în jurul noii 
gazete româneşti. Intre colaboratorii ei 
găsim pe lon Pelivan, lon Gîndul, Pan. 
Halippa, Nicolae Popovschi, pe fraţii lon 
şi Teodor Inculeţ, Vasile Hartia, Vasile 
Oatu, George Stîrcea, St. Usinovici, 
Mihai Vîntu, Alexie Mateevici, Sergiu 
Cujbă, care făcea legătura cu românii 
din Regat, şi mulţi alţi tineri însufleţiţi de 
cele mai frumoase sentimente naţionale 
şi democratice”2. 

„ Un rol de mare importanţă în 
anevoiosul proces de emancipare 
naţională l-a avut şi marele patriot 
basarabean Pan. Halippa, care a 
desfăşurat o vie activitate pe tărîm poli- 
tic şi cultural. Mărturie peste timp stau, 


printre altele, amintirile sale publice în 
Note la sfîrşit de viaţă. El şi-a asumat 
rolul de “luminător şi conducător al 
moldovenilor din Basarabia, din 
Transnistria şi chiar din toată Rusia”?. 
Mijloacele ce-i stăteau la îndemînă 
pentru împlinirea acestui sfint ideal erau 
însă cu totul insuficiente. Dacă presa 
începuse a se înfiripa, şcoala în limba 
naţională — o 'pîrghie de cea mai mare 
importanţă într-un asemenea proces — 
nu exista deloc. În această situaţie, pe 
fondul gravelor evenimente care aveau 
atunci loc în Rusia, Pan. Halippa se 
adresează în 1917 lui Kerenski, şeful 
guvernului revoluţionar de la Peters- 
burg, cerîndu-i aprobarea pentru a 
transforma unele şcoli ruseşti în şcoli 
moldoveneşti şi pentru colaborare cu 
România în domeniul învăţămîntului prin 
trimiterea de manuale şi cadre didactice. 
Demersul său însă a rămas fără 
rezultatele scontate. Mai multă 
înţelegere a găsit la Troțki: să se 
procedeze cum dictează convingerea 
naţională şi interesul politic. Dispunînd 
de această dezlegare, Pan. Halippa s-a 
adresat oficial guvernului român aflat 
atunci la laşi. Urmarea a fost imediată: 
un grup de profesori bucovineni refugiaţi 
în România (deoarece refuzaseră să 
lupte în armata imperială habsburgică) 
a trecut Prutul oferindu-şi cu 
generozitate priceperea şi întreaga 
putere de muncă. Din grup făceau parte 
lon Nistor, George Tofan, Liviu Marian, 
Dimitrie Moldovan, Ovid Ţopa, Eugen 
Botezat, Filaret Doboş. Lorle-a revenit 
sarcina de a împlini, împreună cu 
Onisifor Ghibu venit mai înainte din 
Ardeal, una dintre hotărîrile importante 
luate de primul congres al învăţătorilor 
şi profesorilor moldoveni ţinut la 
Chişinău între 25 şi 28 mai 1917: “Pentru 
ca învățătorii moldoveni să se poată 
pregăti cum trebuie spre a fi în stare a 
deschide de la toamnă şcoli moldo- 
veneşti prin sate şi tîrguri, trebuiesc 
înfiinţate  numaidecît cursuri moldo- 
veneşti de cel puţin două luni de zile. 
Cursurile să se înceapă la 15 iunie”.* 
Cursurile acestea erau într-adevăr 
necesare, deoarece învățătorii, fiind 
formaţi în şcoli ruseşti, aveau ei înşişi 
insuficiente cunoştinţe de limbă 
maternă, ca să nu mai vorbim de cele 
de istorie naţională. Pentru a schimba o 
mentalitate adînc înrădăcinată în 
conştiinţa acestor oameni, pentru a pune 

bazele şcolii în limba română şi a intro- 
duce alfabetul latin în astfel de condiţii, 
era nevoie de lectori nu numai bine 
pregătiţi profesional, dar şi predispuşi 
să-şi asume nişte riscuri. Riscurile 
decurgeau din faptul că puterea 
administrativă în teritoriu era în mare 
măsură încă în mîna ruşilor care nu se 
împăcau deloc cu dorinţa de libertate a 
moldovenilor. Pentru a ţine situaţia sub 
control, aceştia foloseau tot felul de 
mijloace, inclusiv intimidarea. Le 
veneau în ajutor şi soldaţii ruşi plecaţi 
de pe front într-un haos total care se 
dedau la cele mai oribile crime şi jafuri 
în rîndul populaţiei civile. O astfel de 
faptă barbară a avut loc pe data de 20 
august 1917, cînd, într-o vie din 
apropierea Chişinăului, au fost 
împuşcaţi Andrei Hodorogea şi Simion 
Murafa, doi unionişti de frunte, sub 
privirile îngrozite ale unora dintre 
profesorii bucovineni. Existau apoi destui 
învăţători ruşi care se opuneau făţiş unor 
asemenea iniţiative în speranţa că 
învățămîntul din Basarabia se va 
desfăşura şi în continuare în limba rusă. 
Lor li se adăugau învățătorii moldoveni 
rusofoni, victime ale unei perfide 
educaţii antiromâneşti, mulţumiţi cu 
blidul de linte primit de la stăpîni şi care 
nu agreau deloc ideea participării la 
astfel de cursuri. 

Cu toate greutăţile, cursurile au 
fost inaugurate pe data de 17 iunie 1917 
la Chişinău şi constau din lecţii de istoria 
românilor, literatura română, limba 
română, metodica limbii române, 
muzică şi activitatea extraşcolară a 
învăţătorilor. Au participat aproximativ 
500 de învăţători, jumătate din numărul 
lor total, inclusiv vreo 20 veniţi din proprie 
iniţiativă: din Transnistria. Ceilalţi, 
constrînşi sub ameninţarea îndepărtării 
din muncă, aveau să participe la o a 
doua serie a cursurilor de numai o lună, 
organizată în octombrie în trei centre: 
Chişinău, Bălţi şi Soroca. Aici rolul 
lectorilor bucovineni a fost pre- 
ponderent. 

Deşi s-au întîmpinat atîtea 
impedimente, cursurile şi-au atins 
scopul şi asta în primul rînd datorită 
tactului pedagogic de care au dat 
dovadă lectorii. Ei au urmărit nu atît 
cantitatea de cunoştinţe transmise, cît 
mai ales să-i sensibilizeze pe cursanţi, 
să-i convingă de faptul că avem o cultură 
comună, că în cultura noastră există 


valori comparabile cu cele din alte 
culturi, că avem o limbă frumoasă şi 
armonioasă, capabită să exprime cele 
mai alese gînduri. şi sentimente 
omeneşti, că avem oiistorie îndelungată 
şi plină de fapte'care ne fac cinste. Că 
au reuşit se vede şi din aceea că treptat 
manifestările turbulente s-au rărit pînă 
au dispărut cu totul. O întîmplare 
emoţionantă şi edificatoare în acelaşi 
timp a avut loc în timpul lecţiei despre 
Şcoala Ardeleană ţinută de Onisifor 
Ghibu. Profitînd de o scurtă pauză în 
expunerea profesorului, o cursantă a 
izbucnit: “Fraţilor moldoveni! De atitea 
săptămîni noi ascultăm aici, în limba- 
mamă, cursuri despre neamul nostru 
românesc, despre bărbaţii mari ai lui, 
eroii şi mucenicii lui, despre scriitorii şi 
apostolii lui. Noi păn-amu n-am ştiut 


„ nimic despre toate aceste lucruri despre 


care amu auzim întiia oară. Sufletele 
noastre s-au umplut de mîndrie văzînd 
cîte lupte a purtat neamul românesc în 
trecut pentru libertate şi pentru cultură. 
Noi vedem acum că Ardealul ne dă pilde 
mari, de care noi în istoria Rusiei 
niciodată n-am întîlnit. Clain, Şincai, 
Maior şi Lazăr sunt pentru noi de-acum 
ca nişte părinţi. De-aceea eu zic, fraţilor 
moldoveni: să trăiască fraţii noştri din 
Ardeal care pun înaintea noastră astfel 
de pilde minunate de eroi! Să trăiască 
tot neamul românesc! Să trăiască 
Basarabia slobodă!”$. Cît îi priveşte pe 
învățătorii transnistreni, aceştia l-au 
impresionat adînc pe George Tofan, care 
îşi amintea în legătură cu ei: “Am avut 
fericirea să am la cursurile pedagogice 
din vara anului trecut ce s-au ţinut la 
Chişinău şi un grup de 20 de învăţătoare 
şi învăţători din judeţul Tiraspolului, cu 
care ocazie am putut să-i cunosc mai 
îndeaproape. Nu m-a mirat atît serio- 
zitatea lor, dorul de muncă, atitudinea 
lor disciplinată, cît conştiinţa lor clară 
despre neamul nostru, dragostea lor 
profundă pentru limba naţională şi 
produsele ei, pentru istoria neamului, 
pentru tot ceea ce constituie patrimoniul 
nostru naţional... Tran$nistrenii veniseră 
din îndemnul propriu riscînd să aibă 
serioase dezagremente. Întorşi acasă ei 
au luptat cu cele mai mari greutăţi, le-au 
învins şi au deschis o serie de vreo 30 
de şcoli moldoveneşti în satele din 
judeţul Tiraspolului. Şi iacă slova 
românească cunoscută acum şi dincolo 
de malurile Nistrului, altă dată o apă 

străină, iar azi adăpostind pe amîndouă 
malurile pe întindere mare elementele 
aceluiaşi popor. Noi, bucovinenii, dintre 
care unii am avut fericirea să punem în 
mîna unora dintre ei carte românească 
cu literă latină şi să le deschidem 
depărtările a dînci ale istoriei neamului, 
le urăm izbîndă deplină în lupta sfîntă 
ce au început-o”$. 

După încheierea cursurilor cu 
învățătorii, profesorii bucovineni au 
continuat să muncească tot pe tărîmul 
şcolii prin organizarea de cursuri de 
limbă pentru cetăţenii maturi, moldoveni 
şi nemoldoveni. În paralel, iau parte 
activă la evenimentele politice fierbinţi 
care se derulau cu mare repeziciune în 
perioada respectivă. Astfel, la începutul 
anului 1918, cînd forţele bolşevice se 
manifestau sălbatic împotriva patrioţilor 
unionişti, se simţea nevoia imperioasă 
aunei publicaţii care, prin titlu şi conţinut, 
să militeze mai deschis pentru împlinirea 
idealului de unitate naţională, să atragă 
cît mai mulţi aderenţi de partea acestei 
idei. Prin eforturile unite ale lui Onisifor 
Ghibu, George Tofan şi |. Matei, la 24 
ianuarie 1918 avea să apară ziarul 
“România nouă”, “organ de propagandă 
pentru unirea politică a tuturor 
românilor”. Era chiar ziua în care Sfatul 
Ţării proclama completa rupere a 
Basarabiei de Rusia şi declararea ei ca 
Republică Moldoveneacă indepen- 
dentă. In acest prim număr a fost publicat 
un patetic manifest din care cităm: “Ideea 
pe care războiul de acum a pecetluit-o 
cu atîtea rîuri de sînge, că toate 
noroadele, mari sau mici, trebuie să-şi 
adune sub ocîrmuiri naţionale pe toţi fiii 
lor pentru a-i putea face cît mai fericiţi, 
această idee a trebuit să-i frămînte cel 
mai serios pe aceşti oameni, cărora 
suferinţele de sute de ani ale poporului 
nostru asuprit de străini le erau atit de 
cunoscute... Numai rătăciţii şi vînduţii nu 
vor să înţeleagă aceasta şi stăruie mai 
departe ca pămînturile noastre străvechi 
să rămiie şi de aici încolo pe mîna 
străinilor... Mîntuirea este numai unirea 
noastră într-o singură ţară... Teama de 
străini trebuie să piară odată! Destul 
ne-au asuprit pînă au fost ei stăpîni pe 
soarta noastră, de acum trebuie să ne 
fim înşine stăpîni pe soarta Noastră şi să 
nu ne mai uităm la ce spun ei. Căci ştim 
bine că nu pentru binele nostru vorbesc, 
ci pentru al lor. 

Lucrînd în bună înţelegere, cei 


strînşi în jurul acestei gazete nădăj- 
duiesc că vor izbuti să închege o luptă 
sistematică în vederea ajungerii marelui 
scop, fără de care neamul nostru nu 
poate avea nici un viitor... 

În această credinţă, ei adresează 
prin aceasta tuturor românilor — şi 
deocamdată mai ales celor din 
Basarabia, în mijlocul cărora se 
desfăşoară propaganda — ca să se 
străbată de însemnătatea acestor 
vremuri unice în felul lor şi să facă tot ce 
este omeneşte cu putinţă pentru 
înfăptuirea scopului celui mare. Fiecare 
să-şi dea seama că mîntuirea noastră 
este numai într-o Românie a tuturor 
românilor. 

Pentru înfăptuirea acestei 
Românii vom lucra, pentru înfăptuirea 
ei vom trăi, pentru înfăptuirea ei vom 
muri dacă va fi nevoie”. Manifestul era 
semnat de 9 ardeleni, 4 bucovineni, 4 
basarabeni, 4 regăţeni, 2 macedoneni 
şi un român din Valea Timocului. Şi tot 
în acest număr al ziarului George Tofan 
publica un articol sugestiv intitulat Înapoi 
la sînul mamei. De altfel, el a continuat 
să colaboreze aici cu mai multe articole, 
punînd în ele suflet şi talent pentru 
răspîndirea ideilor unioniste. 

Desigur, înfăptuirea actului istoric 
de la 27 Martie 1918 este rezultatul 
luptei patrioţilor basarabeni. Dar tot atît 
de adevărat este şi faptul că, prin ceea 
ce au întreprins timp de aproape un an, 
intelectualii bucovineni, împreună cu 
fraţii lor din Regat şi Transilvania, şi-au 
adus partea lor de contribuţie în acest 
sens. Astfel s-a scris una dintre paginile 
cele mai semnificative de solidaritate 
românească într-un moment crucial al 
istoriei noastre. 


NOTE 


1 lon Nistor, Istoria Basarabiei, 
Editura Humanitas, Bucureşti, 1991, p. 
2:15; 

2 idem, p. 271. 

%Cf. “Literatura şi arta”, nr. 2 din 11 
ianuarie 1990, p. 8. 

+ Cf. Onisifor Ghibu, Pe baricadele 
vieţii, Editura Universitas, Chişinău, 
1992, p.198. 

5 Idem, p. 247. 

5 George Tofan, Transnistrenii, 
Calendarul "Glasul Bucovinei” pe anul 
1920, Cernăuţi, p. 23—24.% 

Gr. FILITI 


STATELE UNITE, 
ROMÂNIA 

ŞI PROBLEMA 
BASARABIEI 

ÎN 1918—1919* 


La 3 ianuarie 1918, Edgar Grant 
Sisson, trimisul special al preşe- 
dintelui Statelor Unite pe lîngă So- 
vietul Comisarilor Poporului din Petro- 
grad şi membru al Comitetului de 
Informaţie Publică adresează lui Tho- 
mas Woodrow Wilson o lungă tele- 
gramă invitîndu-l să facă de urgenţă 
o declaraţie solemnă enunţind condi- 
tiile unei păci democratice, “în termeni 
calculaţi în vederea propagandei în 
Rusia şi în Germania”. 

Imediat după primirea cablogra- 
mei, Wilson începu să studieze răs- 
punsul şi la 8 ianuarie publică un pro- 
gram de pace în 14 puncte sub forma 
unui “Mesaj”. Primele articole stabi- 
lesc cîteva principii generale: con- 
damnarea diplomaţiei secrete, atenu- 
area barierelor economice, reducerea 
armamentelor, voinţa de a asigura 
absoluta. libertate a navigaţiei mari- 
time, dorinţa de a ajunge la un 
aranjament al litigiilor teritoriale pe 
baza principiului naționalităților, cre- 
area unei Societăţi a Naţiunilor, care 
va da tuturor Statelor, mari şi mici, 
“garanţii mutuale de independenţă 
politică şi de integritate teritorială”. 

În România, declaraţia Preşe- 
dintelui Wilson este diferit interpretată 
de oamenii politici. Unii o găsesc 
insuficientă şi cer lămuriri. 

Reprezentantul Statelor Unite în 
România, Charles Vopicka, încearcă 
să obţină din partea guvernului său 
declaraţiuni mai explicite asupra 
drepturilor Românilor în Transilvania. 


* Articolul este reprodus din re- 
vista “România” nr. 98, anul XIII, mar- 
tie— aprilie 1968, New York. 


Principiul naționalităților va avea o 
aplicaţie şi în Basarabia. 

Către mijlocul lui ianuarie 1918, 
bolşevicii lansează o ofensivă în 
Basarabia pe care o ocupă în mare 
parte. Afît aliaţii, cît şi austro-germanii 
erau opuşi acestei manevre. 

Atunci, cu acordul scris al pri- 
milor şi tacit al celorlalţi, patru divizii 
române de rezervă intră succesiv în 
Basarabia, izgonind pe bolşevici. 

Vopicka, împreună cu ceilalţi 
miniştri aliaţi semnează o scrisoare 
de garanţie: “Nu e vorba decît de o 
măsură pur militară, căci unicul ei 
obiectiv este de a garanta funcţionarea 
normală a serviciilor frontului ruso- 
român, în conformitate cu uzanţele 
stabilite în ţările beligerante. Aceasta 
nu poate afecta nicicum politica ac- 
tuală sau viitoare a Basarabiei”. 

Urmare firească a securităţii 
recîştigate, la Chişinău, Sfatul Ţării 
proclamă independenţa tinerei Repub- 
lici Federative Autonome Moldo- 
veneşti (5.2.1918). 

La Washington, reprezentanţii 
francez şi englez încearcă în zadar 
să producă o nuanţare a poziţiei ame- 
ricane faţă de Europa centrală şi ori- 
entală. Wilson va declara “asociaţilor” 
săi că nu se crede obligat să subscrie 
la ţelurile de război ale Aliaților. 

Dar răspunsul cancelarului ger- 
man Hertling şi al ministrului de exter- 
ne austriac Czernin la mesajul celor 
14 puncte sînt atît de puţin satisfă- 
cătoare încît preşedintele Wilson, 
după ce consultă eminenţa sa cenu- 
şie, “colonelul” texan Edward Mandell 
House, exprimă în faţa Congresului o 
formulă simplă care trebuia să cuprin- 
dă toate principiile generale ale unei 
noi orînduiri: “Orice înţelegere (inter- 
naţională) trebuie să fie inspirată de 
principiul justiţiei” (11.2.1918). 

Din punct de vedere militar se 
pune în Moldova problema “triun- 
ghiului morţii”, adică a rezistenţei des- 
perate, care, după cum îi explică 
generalul Averescu lui Vopicka, poate 
dura chiar două luni, sau a retragerii 
armatei române prin sudul Rusiei spre 
Persia sau Mesopotamia, irealizabilă 
din cauza opoziţiei bolşevice. 

Cum Republica populară ucra- 
ineană se şi dăduse pe mîna germa- 
nilor prin “pacea pîinii” (Brotfrieden) 
semnată la 2 februarie, toţi factorii 

politici de la laşi, aliaţi şi români, 
înţeleg că dacă Sovietul: Comisarilor 
Poporului de la Petrograd se decide 
pentru “ pace cu orice preţ”, armatei 
române nu-i mai rămîne nici o şansă. 
Astfel România este obligată să 
abordeze preliminariile păcii de la 
Buftea, care lasă România în unghiul 
mort între cei doi beligeranţi. Rusia 
sovigstelor semnează pacea separată 
la Brest—Litowsk la 3 martie 1918. 
Nemiloasele tratate încheiate 
sau prevăzute de Germania şi Austro- 
Ungaria cu Rusia şi cu România 


dezvăluiră americanilor ideile care ar! 


fi inspirat Puterile Centrale în caz de 
pace victorioasă. House petrecu 
atunci o săptămînă la Casa Albă cu 
Wilson pentru a prepara un nou dis- 
curs, care fu pronunţat la 6 aprilie 
1918. Referindu-se la anumite. făgă- 
duieli de moderație făcute de austro- 
germani şi la tratamentul impus Rusiei 
şi României, Wilson declara: “Reala 
lor înţelegere a propriilor lor concepţii 
de dreptate şi de lealitate s-a mani- 
festat. Promisiunile lor “leale” sunt 
uitate. Accept sfidarea. Pentru noi nu 
există decît un singur răspuns posibil, 
forţa, forţa cea mai hotărîtă, forţa fără 
limită, nemărginită”. În loc de cei 
480.000 de soldaţi promişi — care n-ar 
fi putut poate smulge victoria — Wil- 
son va trimite în Europa în urmă- 
toarele patru luni un milion de: soldați, 
cu rezultatul cunoscut. 

Preliminariile păcii cu Germania 
lasă România în unghiul mort între cei 
doi beligeranţi. În timp ce Guvernele 
Aliate ar fi putut avea încredere în 
prietenia unui Brătianu sau în neutra- 
litatea lui Averescu, noul preşedinte 
al Consiliului, Marghiloman, germano- 
fil notoriu, dă impresia că face jocul 
Puterilor Centrale, în realitate pentru 
a obţine cele mai bune condiţii de 
pace. 

E bine însă să precizăm că, în 
afară de cei pe care el a încercat să-i 
facă răspunzători de sfîrşitul lamenta- 
bil al campaniei din 1916, nimeni nu 
a negat lui Marghiloman meritul de a-şi 
fi servit cu onoare patria. Chiar 
Vopicka îi va mulţumi foarte-des pen- 
tru a fi scăpat cetăţeni şi protejaţi 
americani pe care îi salvează din 
închisorile Kommandaturii. 

Modificarea completă a liniilor 
de forţă în Europa orientală, în urma 


semnării păcii de la Brest-Litowsk, 
permit lui Marghiloman. să revadă în 
întregime poziţia României faţă de 
Basarabia independentă, ocupată de 
trupele române, care în urma unei 
înţelegeri condiţionale cu autorităţile 
revoluţionare din Odessa (Rumcerod), 
trebuia s-o părăsească în termen de 
două luni. Dar pe de o parte condiţiile 
nu sînt îndeplinite de bolşevici şi pe 
de alta, locul lăsat liber de români n-ar 
mai fi putut fi ocupat decît de austro- 
germani, care separau complet 
Basarabia de Rusia sovietică, în urma 
ocupării Ucrainei pînă la Rostov: 

Astfel, cînd Marghiloman este 
solicitat de membrii Directoratului 
Republicii moldoveneşti şi ai Consili- 
ilor departamentale (Zemstve) să 
accepte unirea Basarabiei la Patria- 
mamă, el va obţine atît acceptarea 
acestui act de către austrieci (Cze- 
rnin) şi germani (Von Kihimann), cît 
şi de către aliaţi (Saint- -Aulaire, 
Baclay, Fasciotti şi Vopicka). 

Sfatul Ţării votează unirea cu 
România (9.4.1918—27.3.1918, stil 
vechi) şi la 12 aprilie delegaţii 
basarabeni sosesc la laşi pentru a 
prezenta regelui şi Parlamentului actul 
unirii. 

La Washington, informat, Laho- 
vary descrie lui Lansing atmosfera de 
entuziasm în care s-a petrecut acest 
mare act (20.4.1918, State Depart- 
ment Files). 

Or, propaganda germană şi 
austriacă exploatează 'evenimentul, 
proclamînd că România cîştigă în 
Basarabia mai mult decît cedase 
Puterilor Centrale. Ţinut la curent de 
românii de la Paris, ambasadorul 
american în Franţa, William Graves 
Sharp, semnalează lui Lansing 
manevra (13.4.1918, Foreign relations 
1918, Russia, II, 719), Vopicka con- 
firmă faptul (18.4.1918, ibidem, 720). 

Propaganda austriacă zvoneşte 
mai departe că Statele Unite ar fi lăsat 
mînă liberă Austriei în Balcani. 

Marghiloman profită imediat de 
acest zvon pentru a răspunde acelor 
care îl acuză că rupea punţile cu 
aliaţii. La rîndul lor, miniştrii aliaţi din 
laşi (care încurajaseră pe basarabeni 
să facă unirea) intervin prin Paris pe 
lîngă Departamentul de Stat pentru a 
se dezminţi zvonul lansat de austrieci. 

În două scrisori separate către 


98 


Limba Română 


Wilson, Lansing prezintă chestiunea 
basarabeană şi afirmaţiile mincinoase 
ale propagandei vieneze (27.4.1918, 
State Dep. Files). În ce priveşte reu- 
nirea Basarabiei la Patria-mamă, Lan- 
sing propune să informeze guvernul 
român că Statele Unite “vor recunoaş- 
te pentru totdeauna orice înţelegere 
obţinută în acord cu voinţa diferitelor 
popoare” (Proiect de scrisoare către 
Lahovary, St. Dep. Files). Indignat de 
zvonurile lansate de austrieci, Lan- 
sing cere ca ele șă fie dezminţite, fiind 
“complet false şi lipsite de bază”. 
Trebuia de asemenea să se profite de 
ocazie pentru a-i mustra pe austrieci, 
uitători de principiul naționalităților, li- 
teră de Evanghelie pentru americani. 

În proiectul de telegramă pentru 
Vopicka, Lansing scrie: “Guvernul 
Statelor Unite nu s-a alăturat şi nu se 
va alătura unei politici care neagă 


drepturile naţiunilor mici şi care recu- . 


noaşte Austriei-o supremație pe care 
nu trebuie şi nici nu poate să o pose- 
de. Statele Unite au intrat în război 
pentru că nu puteau accepta ideea de 
supremație a celor puternici asupra 
celor slabi şi ... pentru a menţine 
întreagă suveranitatea micilor naţiuni 
pe care marile naţiuni încearcă să le 
subordoneze şi să le controleze” 
(27.4.1918, ibidem). 

Preşedintele examină cele două 
chestiuni la 1 Mai 1918 şi constată 
că este “de dorit şi în întregime justi- 
ficabil” să aducă o dezminţire cate- 
gorică zvonului privitor la “mîna liberă” 
lăsată. Austriei în Balcani. Şi într- 
adevăr, dezminţirea categorică este 
telegrafiată lui Vopicka, cu instrucţiuni 
pentru a i se da publicitatea cuvenită 
(3.5.1918, Foreign Relations, 1918, 
Suppl. 1.1.770 sq.). 

În schimb, în ce priveşte oportu- 
nitatea aprobării unirii Basarabiei cu 
România, preşedintele Wilson este 
mult mai evaziv. “Înainte de a aproba 
mesajul alăturat”, scria el lui Lansing, 
“aş dori mult să ştiu dacă unirea 
aceasta. vom dori să o apărăm şi să 
o aprobăm în orice caz?” (State Dep. 
Files). 

Pentru a. realiza unirea, proce- 
dura democratică, cu vot majoritar al 
unei Adunări naţionale, a fost respec- 
tată. Totuşi, cu toate că Adunarea 
avea pentru ea continuitatea legiti- 
mității (guvern țarist — guvern pro- 


vizoriu — republica autonomă federa- 
tivă — republica independentă — 
unirea cu România), era greu de ve- 
rificat, în mai 1918, dacă ea repre- 
zenta nu numai doleanțele populaţiei 
româneşti, dar şi ale minorităţilor ucra- 
inene şi evreieşti, cu puternică influ- 
enţă politică prin conaţionalii lor emi- 
graţi în Statele Unite. 

Pacea semnată la Bucureşti la 
7 mai 1918 cu Puterile Centrale şi pe 
care Regele Ferdinand refuză să o 
ratifice, este pe larg comentată de 
Vopicka într-un raport către Lansing 
(14.5.1918, For. Rel. 1918, Suppl. 
1,1,771 sq.). “New York Times” 
(9.1.1918) “preparase” opinia publică 
americană. 

Marghiloman, deşi conservator, 
menţinuse promisiunea făcută de 
Rege în primăvara anului 1917 ţăra- 
nilor foşti combatanți de a le distribui 
pămînt şi acordase basarabenilor 
recunoaşterea distribuirii revoluţionare 
operate înainte de unirea la Patria- 
mamă. Elementele social-democrate 
române, ca Stere de exemplu, care 
în acea vreme erau filogermane (Marx 
şi Engels erau germani) şi antiruse, 
colaborează de altfel cu regimul 
Marghiloman, care, cedînd presiunii 
germane, acordase şi naturalizarea 
minoritarilor confesionali, cerută încă 
de Bismarck prin tratatul de la Berlin 
(art. VII) din 1878 şi foarte incomplet 
realizată. 

Toate aceste înfăptuiri ale gu- 
vernului român sub ocupaţia germană 
împiedică orice critică la Washington 
şi New York, unde tragedia poporului 
român, prins între tăvălugul militar 
german şi vîrtejul mistuitor al revoluţiei 
ruse, este bine cunoscută. 

În aceste condiţii, orice posibili- 
tate de colaborare politică sau militară 
cu Puterile Centrale, temută de aliaţi, 
fiind exclusă, românii se închid într-o 
reprobatoare aşteptare a slăbirii 
tensiunii germane. 

Articolul senatorului Henry Ca- 
bot Lodge din Massachusetts, repre- 
zentant special şi unul din principalii 
susţinători politici ai preşedintelui 
Wilson, care trecea în revistă toate 
naţiunile europene descriindu-le viito- 
rul, fără a menţiona România, e criti- 
cat cu tristeţe de presa românească 
(12.9.1918). Cu atît mai mult, cu cît 
Departamentul, de Stat amînase 

examenul chestiunii unificării naţio- 
nale a României pînă la sfîrşitul 
războiului în timp ce recunoştea cere- 
rile celorlalte popoare supuse Austro- 
Ungariei, încurajînd eforturile lor de 
eliberare şi de unificare. 

La anumite avansuri de pace 
ale monarhiei austro-ungare, Wilson 
va răspunde cu un ton mult mai calm 
decît cel întrebuințat într-o notă adre- 
sată simultan Germaniei. La laşi şi la 
Bucureşti efectul produs e mai dăună- 
tor decît persistenta tăcere a aliaţilor 
privitor la intenţiile lor față de Ro- 
mânia. 

Vopicka trimite rapoarte la Was- 
hington arătînd sacrificiile imense 
făcute de România şi susţinînd drep- 
turile românilor asupra Transilvaniei, 
Banatului şi Bucovinei. 

Vopicka nu vorbeşte încă de 
Basarabia. Pe de o parte, această 
provincie era deja alipită de România, 
care în acea vreme dispunea acolo 
de destule forţe de apărare, chiar după 
o eventuală retragere a germanilor din 
Ucraina. Pe de alta, el nu-şi făcuse o 
părere proprie, printr-o călătorie din- 
colo de Prut, mişcările miniştrilor aliaţi 
fiind limitate. 

În urma unor repetate plîngeri 
depuse la legația americană şi invitat 
fiind la festivitatea aniversării creării 
Sfatului Ţării, Vopicka, întovărăşit de 
ataşatul militar 'american, colonelul 
Yates, pleacă la Chişinău, unde 
generalul Văitoianu, guvernatorul 
Basarabiei, le uşurează contactele cu 
toţi opoziţioniştii la unirea cu Patria- 
mamă: mari proprietari ruşi, care se 
plîngcă li s-au luat moşiile, intelectuali 
minoritari care se tem că nu vor putea 
fi integrați în noul stat român, cîţiva 
evrei terorizaţi de frica pogromurilor, 
şi chiar cîţiva ţărani moldoveni, cărora 
bolşevicii le spun că li se vor relua 
ţarinile prea repede expropriate. 

“Excelentul” Vopicka (cum scria 
Saint-Aulaire) judecă repede. Îşi dă 
seama că pe acest pămînt eminamen- 
te moldovenesc se înfruntă o naţiune 
europeană şi bolşevismul asiatic. 
Constată că în Basarabia domneşte 
libertatea de expresie şi cei care se 
plîng de inconvenientele prezenţei 
armatei române nu vor să înţeleagă 
că soldaţii români îi apără de un sis- 
tem în care pot pierde nu o parte din 
avere, dar chiar şi viața. 


La întoarcerea sa la laşi, către 
5 noiembrie, Vopicka află că ziarele 
din Chişinău au publicat o declarație 
pe care ar fi făcut-o, afirmînd că 
preşedintele Wilson a adoptat promi- 
siunile Antantei. Furios, dă imediat o 
dezminţire, pentru a primi a doua zi 
de la Washington confirmarea ştirii 
publicate la Chişinău. 

În faţa legaţiei americane se 
strînge lumea cu muzică şi aclamă 
pe preşedintele şi pe ministrul Statelor 
Unite. Numele lui Wilson fu dat la 
numeroase străzi, bulevarde şi chiar 
la copii pe tot întinsul ţării. 

Românii ardeleni din America au 
depus în acel moment o prețioasă 
activitate în favoarea recunoaşterii 
întregirii României. Zbuciumul acestor 
patrioţi merită să fie descris cu altă 
ocazie. Să reamintim doar că ardelenii 
n-au uitat niciodată Basarabia, unde 
Legiunea transilvăneană formată la 
Kiev din prizonieri ardeleni din armata 
austro-ungară avusese acţiuni de 
mare curaj. 

Trupele franceze de la Salonic 
traversează Bulgaria. La 9 noiembrie 
1918, România reintră în război. 
Regele Ferdinand trimite în aceeaşi 
seară o telegramă preşedintelui Wil- 
son: “În aceeaşi clipă în care am primit 
minunatul mesaj al guvernului ameri- 
can privitor la România şi la poporul 
român, am fost informaţi de sosirea 
trupelor aliate la Dunăre. Astfel, după 
lungi şi nemaiauzite suferinţe şi umi- 
linte, suntem din nou în stare să in- 
trăm în acţiune.” 

“Poporul român a luat din nou 
armele în mini şi cu sprijinul aliaţilor 
săi credincioşi priveşte înainte pentru 
a realiza idealul său naţional.” 

“În aceste momente, gîndurile 
noastre recunoscătoare se îndreaptă 
către Statele Unite ale Americii, care 
au intrat în război pentru cauza uma- 


“nităţii şi a dreptăţii tuturor naţiunilor.” 


Armatele române intră în Buco- 
vina şi Transilvania, astfel că luna 
decembrie 1918 găseşte Ţara parţial 
reîntregită şi în plină reorganizare 
administrativă. 

- Către mijlocul lunii, prepararea 
şi promulgarea legilor sociale de către 
guvernul român provoacă neliniştea 
duşmanilor albi şi roşii. Adversarii se 
manifestă pe căi lăturalnice: Vopicka 
primeşte de la Washington o tele- 

gramă dîndu-i instrucţiuni pentru a 
verifica: un raport care prevedea un 
„pogrom contra evreilor din Basarabia. 
Imediat, ministrul american trimise doi 
“bărbaţi de încredere” pentru a face 
cercetări, dar aceştia nu. găsesc nici 
un indiciu de tulburări. Nebazîndu-se 
doar pe acest raport, Vopicka supuse 
toată afacerea regelui Ferdinand, care 
îi afirmă că evreii basarabeni n-au de 
ce să se teamă şi că vor fi luate toate 
măsurile de precauţiune şi de protec- 
ţie. Vopicka, şi mai tîrziu guvernul 
american, se declară mulţumiţi şi, în 
adevăr, niciodată n-au avut loc în 
Basarabia tulburări antisemite. provo- 
cate de români. 

La Conferinţa Păcii, la cererea 
lui Lloyd George, Consiliul Suprem al 
aliaţilor decide crearea unei comisii 
compusă din cîte doi membri pentru 
fiecare din cele patru Mari Puteri, care 
să examineze problemele teritoriale 
iugoslave şi româneşti (1.2.1919). 

Comisia se reuneşte la 22 Fe- 
bruarie 1919 pentru a asculta expo- 
zeul primului ministru român lon |. C. 
Brătianu care este intransigent, mai 
cu seamă în privinţa Basarabiei. 
Brătianu. arată că românii reprezintă 
o majoritate necontestată de două 
treimi din populaţia provinciei. Restul 
aparţine, fără a mai vorbi de evrei, 
grupurilor germane şi bulgare coloni- 
zate. recent în sudul Basarabiei şi 
elementului rutean în nord, a cărui 
prezenţă se datoreşte unui fenomen 
de interpenetraţie. Şeful delegaţiei 
române reamintea că 500.000 de 
români se află dincolo de Nistru şi 
concludea: “Noi nu putem concepe 
existenţa poporului român fără Nistru, 
cum nu putem să o concepem fără 
Dunăre sau Tisa, pentru a.ne separa 
de elementul slav.... Basarabia re- 
prezintă pentru noi poarta casei noas- 
tre — în. mîna altora: poate să ne 
primejduiască existenţa.” i 

Comisia se reuneşte din nou la 
3 martie 1919. Delegatul francez La- 
roche cere ca ceilalţi reprezentanţi să- 
şi exprime părerile. Profesorul. ame- 
rican Day, cu toate că cunoştea per- 
fect- chestiunea, 'ca şi ceilalţi membri 
americâni, remarcabil pregătiţi şi 
informaţi prin “anchetele” colonelului 
House, declară că problema basara- 
beană nu interesează în mod particu- 
lar Statele Unite şi că, în consecinţă, 


delegaţia americană preferă să-şi re- 
zerve opinia. 

La sfîrşitul discuţiilor Laroche 
propune comisiei să formuleze rapor- 
tul său astfel: “Comisia, luînd în consi- 
deraţie aspiraţiile generale ale Basa- 
rabiei, caracterul moldovenesc al 
acestei regiuni, din: punct de vedere 
geografic şi etnic, cît şi argumentele 
istorice şi economice, se pronunţă 
pentru realipirea Basarabiei de Româ- 
nia. Această realipire se va face sub 
o formă care va ocroti interesele ge- 
nerale ale Basarabiei şi drepturile 
minorităţilor din punct de vedere cul- 
tural”. 

“Comisia, care nu poate ignora 
că Basarabia a fost de două ori răpită 
României de către Rusia, va evita 
totuşi, din consideratie pentru această 
Putere, să precizeze acest argument 
de ordin istoric. Intrebuințînd cuvîntul 
“realipire”, care nu implică nici anexi- 
une, nici unire completă, se va lăsa 
loc pentru un fel de autonomie sau 
orice fel de alt regim.” i 

În numele delegaţiei americane, 
profesorul Day acceptă formula, la 
care subscriu de asemenea şi repre- 
zentanţii englez şi italian. 

Cititorul atent'se poate întreba: 
în baza cărui principiu a fost atunci 
cedată Basarabia Rusiei “Sovietice î în 
februarie 1947? 

Desigur, nu în baza principiului 
naționalităților, căci statisticile sovie- 
tice actuale recunosc .că moldovenii 
români întrunesc tot două treimi din 
totalul populaţiei, fără a mai vorbi de 
deportații dintre Crimeea şi Kazah: 
stan, nici de românii de peste Nistru, 

„Justiţie? Nu, pentru că "Rusia 
sovietică, aliată cu Germania naţi- 
onal-socialistă, a anexat Basarabia şi 
Bucovina de Nord în iunie 1940, în 
pofida tuturor tratatelor de neagresiune 
semnate cu România şi cu Statele 
Unite. 

„Interesele superioare ale State- 
lor.Unite? 

Dar atunci să nu mai vorbim de 
justiție, umanitate, libertate, de. drep- 
turile omului, ci doar de “forţă, forţa 
cea mai hotărită, forţa fără. limită, 
nemărginită”. 

E timpul ca Statele Unite să 
renunțe la echivoc şi să ceară apli- 
carea justelor principii pe care ele 
însele le-au proclamat. 

NUMAI ÎN CALENDAR 
TOATE ZILELE SUNT 
LA FEL 


Istoria are un sistem de “se- 
lecţie” mai puţin obişnuit, propunîn- 
du-ne pentru memorare cifre cu totul 
deosebite: dacă epoca roşie, comu- 
nistă serba zilele de la început de lună 
— 1,2, 7, 9, pentru perioada inter- 
belică au fost alese cifrele 10, 24, 27. 

La 27 martie 1918 Sfatul Ţării 
adoptă declaraţia Unirii Basarabiei cu 
România, mai tîrziu, la 27 noiembrie 
1918, au fost anulate toate condiţiile 
Unirii, cifra 27 căpătînd valoare 
simbolică de sărbătoare naţională. 

Apoi au venit alte vremi şi 
pomenirea cu voce tare a acestei zile 
a devenit periculoasă şi posibilă numai 
în gînd, deşi faptele, odată derulate, 
nu le mai poate şterge nimeni, nici 
chiar cu buretele morții. 

27 martie a fost o zi care a 
schimbat destinul unui popor, al unei 
țări, declanşînd procesul unirii 
Bucovinei şi Ardealului şi adunînd, la 
1 decembrie 1918, toată suflarea 
românească liberă pe Cîmpia 
Libertăţii din Alba-iulia... 

Spre această zi s-a mers greu 
şi îndelung. Mişcarea naţională s-a 
conturat distinct la începutul secolului 
XX prin personalităţile ei proeminente: 
Zamfir Arbore, Constantin Stere, lon 
Pelivan, Emanuil Gavriliţă ş.a. Ei au 
contribuit la fondarea primei publicaţii 
periodice româneşti Basarabia, au 
antrenat în munca de conştientizare 
a populaţiei băştinaşe generaţiile mai 
tinere, obţinîndu-se afluxul de forţe 
atît de necesare oricărei mişcări de 
eliberare naţională. Pe de altă parte, 
conjunctura istorică a permis ca 
terenul să fie fertilizat de revoluțiile 
democratice care au zdruncinat 
imperiul țarist, mărind astfel şansele 


unei victorii. 

Istoriografia sovietică a procedat 
în stil tradiţional, reducînd la tăcere 
faptele acestor înaintaşi, trecîndu-i 
fără ezitare pe listele negre ale 
duşmanilor poporului. Totodată s-a 
exagerat nespus de mult în aprecierea 
rolului bolşevicilor în Basarabia, 
creîndu-se iluzia că, dacă n-ar fi 
existat Sfatul Ţării, aici s-ar fi 
instaurat fără dificultăţi puterea 
sovietică. Aceste iluzii se bazau mai 
mult pe dorinţa de a explica cursul de 
mai tîrziu al istoriei (mai ales în 
perioada de după 1940, timp în care 
avea să se schimbe destinul acestui 
ţinut) şi nicidecum pe realitatea 
obiectivă. 

Bolşevicii n-au avut rădăcini în 
Basarabia. Documentele atestă o 
intensă activitate a lor doar în unităţile 
militare ruseşti venite de pe front şi 
contaminate de virusul anarhiei. Ne 
confruntăm cu modelul clasic 
comunist — exportul revoluţiei, 
mişcarea revoluționară fiind 
confundată de fapt cu mişcarea 
anarhistă. Puteau oare ţăranii 
basarabeni — apolitici, fără tradiţii 
revoluţionare — deveni revoluționari 
convinşi peste noapte? Acţiunile lor 
de devastare a moşiilor, de ardere a 
cărţilor, de tăiere a pădurilor sunt mai 
degrabă acte de violenţă şi nicidecum 
dovadă a unei conştiinţe revoluţionare. 

La acest capitol se înstrie şi 
adresa semnată de generalul Artur 
Văitoianu către preşedintele Sfatului 
Ţării cu rugămintea de a convoca 
deputaţii pentru data de 25.X1.1918. 


DOI PREŞEDINŢI ŞI O 
SCRISOARE SECRETĂ 


O scrisoare confidențială, 
adresată de către ministrul lon Inculeţ 
lui Pan. Halippa (originalul se 
păstrează în dosarul nr.6253, vol.Il, 
p.182—183 — A.M.S.N.), datată cu 
19 februarie 1920, argumentează cele 
spuse mai sus. Basarabia, amenin- 
tată de valul de foc al Armatei Roşii, 
stîrneşte îngrijorarea ministrului, îl 
obligă să caute soluţiile cele mai 
radicale, doar să stăvilească cumva 
marele pericol: 

“Dragă Halippa! Am primit 
scrisoarea ta. Intr-adevăr, şedinţa cu 

Vasile Stroescu a fost, cum po- 
vestesc, penibilă. Eu n-am asistat. Pe 
mine m-au chemat să dau răspuns. 
Acum se aşteaptă încă o interpelare 
în chestiunea Basarabiei. Atunci voi 
vorbi, şi pe baza materialelor trimise 
de tine, voi lămuri pe deplin situaţia 
Basarabiei. 

Sunt chestiuni foarte importante 
şi grave la ordinea zilei: 

I. Schimbarea Guvernului. Cu 
toată probabilitatea, guvernul actual 
va cădea în timpul cel mai scurt. Ge- 
neral Rîşcanu şi Bonţescu şi-au dat 
demisia. Va veni la putere, iarăşi cu 
toată probabilitatea, Guvemul General 
Averescu. Spre nenorocire, eu am 
căzut bolnav de trei zile. Stau în pat 
şi nu pot desfăşura toată activitatea, 
care ar fi necesară pentru moment. 
Dar totuşi fac tot posibilul, şi cred că 
vom ieşi bine. Rîşcanu şi Bonţescu 
şi-au dat demisia pe motiv că guvemul 
actual este incapabil să conducă ţara 
spre bine, fiind compus din persoane 
fără experienţă şi de diferite vederi şi 
convingeri. Şi eu nu sunt departe de 
adevăr. Criza, probabil, se va rezolva 
chiar mîine. Eu sunt în curent despre 
toate ce se face, avînd oarecare 
influență asupra acelora ce se face. 
Sper că vom ieşi bine. 

II. Chestiunea bolşevicilor. 
Este, cum se vede, foarte gravă. Ei 
se apropie de Nistru şi noi nu le 
cunoaştem intenţiile. Fiindcă aproape 
toate statele au început tratativele cu 
bolşevicii, cred că ar fi bine şi noi, 
cel puţin, să luăm contact cu dînşii. 
Se spune că la Londra Loyd George 
chiar l-a sfătuit pe Vaida să intrăm în 
tratative cu bolşevicii, şi să obţinem 
şi de la dînşii recunoaşterea Basa- 
rabiei. Se mai spune că Vaida a şi 
trimis pe cineva să se întîlnească cu 
Litvinov la Copenhaga. Oficial, însă, 
în tot cazul, nu s-a făcut încă nimica. 

Părerea mea este că trebuie să 
încercăm să luăm contact cu dînşii. 
Guvernul vrea să urmeze politica 
aliaţilor în chestiunea aceasta. Darnoi 
trebuie să ne pregătim la orice ocazie. 
De aceea trimite pe 2—3 oameni de 
încredere în Rusia ca să ajungă la 
Lenin şi Trozky, să ia contact cu 
dînşii, propunîndu-le să fie interme- 
diari între Guvernul Bolşevic şi 
Guvernul Român pentru reluarea, 


deocamdată, cel puţin, a raporturilor 
economice. Pentru că, vezi tu, 
bolşevicii, făcînd pacea pretutindeni 
şi eliberînd forțele, le vor întoarce 
toate în contra noastră şi atunci va. fi 
mai greu de stat de vorbă. Chibzuiţi 
şi voi ideea aceasta şi aduceţi-o la 
îndeplinire pe o cale sau alta. Dar 
toate acestea faceţi-le cu cel mai 
mare secret. (Subl. în original — 
lu.C.) 

Toate celelalte sunt de mai mică 
importanţă şi îţi voi comunica după 
rezolvarea crizei. Vaida nu se mai ştie 
cînd va veni. Asemenea şi Pelivan. 

Toate cele bune. Salutări lui 
Niţă. 

Semnat: Inculeț”. 


EXPLICAŢII NECESARE 


Unirea s-a făcut ţinîndu-se cont, 
în primul rînd, de: 

a) Situaţia internă cu nuanțele 
specifice timpului, pericolul anarhizării 
totale şi lunecarea spre bolşevismul 
extremist ce nu cadra cu democraţia. 

b) Situaţia externă, cînd 
deteriorarea relaţiilor cu administraţia 
centrală făcea imposibilă dirijarea 
provinciei din palatele Petrogradului. 
Şi, evident, proporţia se respecta. Pe 
măsură ce scădea autoritatea şi 
influenţa centrului, creştea impetuos 
necesitatea luării puterii de către o 
administraţie locală la periferie. 

Un alt moment foarte important, 
în situaţia imprevizibilă ce se derula 
în Basarabia, era faptul că nimeni nu 
mai conta la modul serios pe faptul 
recunoaşterii internaţionale a mişcării 
de dezlipire a ținutului de la imperiul 
rus, deşi aceasta nu poate justifica o 
realitate ce a rezultat din raporturile 
politice ale vremii. Marile puteri aveau 
reprezentanţi consulari la Chişinău şi 
la laşi, se încerca o racordare la noua 
situaţie internaţională. Tragedia din 
vara anului 1940 şi evenimentele 
ulterioare au demonstrat cu prisosinţă 
că aceste accente au fost schiţate 
prea sfios, neîndemînatic, necon- 
vingător. 

Recunoaşterea juridică 
internaţională a existenţei Republicii 
Populare Moldoveneşti, sau, cum i s-a 
mai zis în scurta sa existenţă, 
Republica Democratică Moldove- 

nească, Republica Independentă 
Moldovenească (în primul rînd, faţă 
de Rusia Sovietică) ar fi simplificat 
multe dintre problemele care au apărut 
mai tîrziu, inclusiv cea de recunoaş- 
tere a legalităţii actului unirii Basarabiei 
cu România. O dovadă elocventă în 
acest sens o constituie chiar 
corespondenţa secretă între cei doi 
foşti preşedinţi ai Sfatului Ţării — lon 
Inculeţ şi Pan. Halippa. 

Basarabeanul priveşte problema 
unirii printr-o optică specială. 

Ruşii, în lupta pentru acest 
teritoriu, au făcut uz de argumente 
nesigure, dar, de fiecare dată, bine 
sprijinite cu ţeava armei. 

Rusia Sovietică, cu o consec- 
venţă uimitoare, nu a dorit să recu- 
noască actul Unirii, declarînd şi 
demonstrînd prin toate mijloacele 
posibile că, de fapt, Sfatul Ţării nici 
n-a existat. 

România a încercat să facă 
ordine în Basarabia fără să ţină cont 
prea mult de părerea basarabenilor. Au 
urmat încercări disperate de a 
demonstra nişte evidențe (lucru 
deosebit de dificil, mai ales în cazul 
în care nimeni nu vrea să te asculte), 
tema Unirii Basarabiei fiind pe primele 
locuri în agenda de lucru a diplomaţiei 
române. 

Soarta Basarabiei nu trebuie să 
depindă de dispoziţia marilor capitale, 
ci numai de vrerea basarabeanului, 
căci numai el se face responsabil de 
propriul său trecut, prezent şi viitor. 
Cunoaşterea acestor adevăruri ne-ar 
scuti (în viitor) de repetarea greşelilor 
anterioare. 

Politicienii zilei nu şi-au imaginat 
că marea bătălie a conştiinţelor 
eliberate de revoluţie şi îndreptate 
spre un ideal social mai nobil pînă la 
urmă se va orienta spre o mişcare 
naţională, în pofida oricăror promisiuni 
în plan social. Anii de oprimare ţaristă 
n-au trecut fără urme. Alexandru K. 
Schmidt, primarul Chişinăului în 1917 
şi unul dintre- liderii socialiştilor- 
revoluționari, a declarat fără echivoc 
în şedinţa'din 17. XI. 1917: 

“Cine spune că în Basarabia nu 
va fi luptă naţională sau minţesc, sau 
se automăgulesc. Lupta va fi 
necruțătoare” (|. Levit. Dvijenie za 
avtonomiiu Moldavskoi Respubliki. 


1917. — Chişinău, 1997.) Descifrarea 
acestei teze este destul de simplă; 
majoritatea rusofonă, care exploata 
întreaga gamă de posibilităţi politice 
şi sociale s-a pomenit peste noapte 
minoritate naţională. Abia se puneau 
bazele Sfatului Ţării, iar liderii politici 
ai minoritarilor băteau deja alarma. li 
speria un parlament cu o majoritate 
moldovenească şi mai ales gîndul că 
nu tot ce vor dori ei va găsi sprijinul 
majorităţii, ceea ce echivala cu 
terminarea dictatului şovin. De aici şi 
recunoaşterea Sfatului Ţării ca organ 
provizoriu de conducere a Basarabiei. 
Păstrarea puterii în mîinile organelor 
centrale, a Adunării Constituante ruse, 
a Guvernului Provizoriu, a Republicii 
Federative Ruse, în mîinile oricui, 
chiar şi ale bolşevicilor — dar care să 
garanteze conservarea drepturilor 
minorităţii rusofone asupra majorităţii 
băştinaşe — devenise un imperativ 
al timpului. Ca un ecou al acelor 
timpuri este momentul anilor 1989— 
1992, cînd schimbarea opticii politice 
şi a accentului naţional a declanşat 
un conflict deschis cu populaţia 
rusofonă. 

Recunoaşterea necesităţii 
creării Sfatului Ţării era catalizată atît 
de bolşevizarea excesivă a armatei, 
cît şi de recunoaşterea treptată a lui 
V. Lenin drept conducător de stat, deşi 
acesta venise la putere în urma unei 
adevărate lovituri de stat. lon Inculeţ 
declarase în acea vreme: 

“Noi nu ne-am fi grăbit, dacă nu 
erau bolşevicii” (din cartea lui P. 
Cazacu Moldova dintre Prut şi 
Nistru. 1812—1918. — laşi, f. a. ). 

O altă temă puţin studiată o 
constituie relaţiile Sfatului Ţării cu 
vecinii — Ucraina, România, cu alte 
ţări — Rusia, Polonia, Franţa, Anglia, 
ltalia, Germania, S.U.A. ş.a. Din 
împletirea mai multor interese, s-a 
tesut destinul Basarabiei. 

De altfel, consecinţele anului 
1918 au fost mult mai îndepărtate în 
timp şi spaţiu. Dacă, spre exemplu, 
tentativa Ucrainei de-a alipi Basarabia 
s-a ciocnit de rezistenţa îndîrjită a 
Sfatului Ţării, eşuînd în cele din urmă, 
acest lucru à reuşit perfect în 1940, 
cînd au fost alipite la Ucraina nu 
numai judeţele de sud ale Basarabiei, 
ci şi cele din nord, precum şi o bună 
bucată din teritoriul României. 

LITERATURA 
ROMÂNĂ ŞI UNIREA 


Permanenţă a existenţei sale 
istorice şi năzuinţă. multiseculară a 
poporului, “trupul trebuincios ca 
sufletulsă nu piară”, cum atît de fericit 
l-a. definit, Bălcescu, idealul unităţii 
noastre ca etnic şi stat şi-a afirmat, 
prin. vechimea şi dimensiunea sa 
eroică, potenţialul semantic şi artis- 
tic în devenirea întregului scris literar 
românesc. Şi a făcut-o nu în virtutea 
unei supralicitări. sentimentale a 
evenimentelor istorice sau a seducţiei 
unui istorism de suprafaţă, avid de 
culoare locală şi de spectacole 
neobişnuite. Tendinţa de a intra în 
rezonanţă cu marile evenimente ale 
istoriei naţionale şi cu aspiraţiile 
colectivităţii răspunde unui program al 
conştiinţei scriitorilor români, la care 
realitatea obiectivă, socială şi politică, 
deţine o bine marcată preeminenţă 
asupra celei subiective, făcîndu-i să 
trăiască, intens, viaţa cetăţii şi să 
materializeze, într-un anumit stil de 
atitudine şi de comunicaţie idealurile 
şi actele: fundamentale ale istoriei 
poporului lor. Asumat conştient în 
fiinţa subiectivă a scriitorilor a fost şi 
idealul unităţii naţionale, transformat, 
datorită densităţii lui semantice, 
dintr-un subiect literar într-un resort in- 
terior fecund, devenind un fel de motiv 
arhetipal, care, decantat în forme vari- 
ate, a întreţinut, firesc, un proces de 
recurenţă artistică în plină eferves- 
cenţă şi astăzi. Unitatea de conţinut 
şi de finalitate nu uniformizează pro- 
ducţiile literare. Dezvoltat sub inci- 
denţa unui coeficient de individualitate 
artistică şi supus. necontenit desă- 
vîrşirii;se întinde în timp, efortul scri- 
sului românesc de a reflecta, în 
numele unei viziuni existenţiale şi al 
unei conştiinţe patriotice exemplare, 
un vechi şi înalt ideal naţional. Se 
înţelege că, în această pornire 


firească de a fi expresia imediată şi 
nefalsificată a unei. stări de spirit 
generale, motivul a produs olliteratură 
abundentă şi de calitate inegală. 
Desigur, nu se poate acorda, la 
adăpostul 'obiectivităţii, aceeaşi 
importanţă tuturor producţiilor scrise. 
O ierarhie a valorilortrebuie păstrată 
la orice anchetă de istorie literară. 
Dar, la criteriul artistic, se cuvine să-l 
adăugăm, neabătut, pe cel istoric, cu 
convingerea că, ignorîndu-l, ajungem 
la judecăţi pripite şi, uneori, nedrepte. 
Apreciate în: perspectivă istorică, 
operele literare iau, se ştie, o impor- 
tanţă neaşteptată, modificînd, adesea, 
ierarhiile fixate. Capodoperele nu vor 
avea de suferit, sîntem convinşi, de 
pe urma acestui punct de vedere ce 
se cuvine adăugat în cercetarea unei 
literaturi angajate, a cărei încărcătură 
de semnificaţii nu trebuie nici o clipă 
să ne scape. 

Păstratăvie în fondul conştiinţei 
de neam şi verificată, mereu, prin 
comunitatea de origine, de limbă şi 
cultural-spirituală, ideea unităţii a fost, 
totuşi, tîrziu concretizată în scris. 
Unirea țărilor române sub Mihai 
Viteazul, la 1600, rămîne cea dintii 
demonstraţie a unităţii reale à 
poporului, iar umanistul:român Nicolai 
Olahus este primul care susţine, în 
scris, unitatea de neam, de limbă, de 
obiceiuri şi de religie. Abia'secolul al 
XVII-lea ne pune la îndemînă o 
expresie amplă. şi închegată a 
romanităţii. şi unităţii românilor prin 
cărţile scriitorilor religioşi Varlaam şi 
Dosoftei şi scrierile erudite ale 
cărturarilor patrioţi Udrişte Năsturel, 
Miron Costin, D. Cantemir, stolnicul 
Cantacuzino. Întărit ca adevăr ştiinţi- 
fic în operele reprezentanţilor şcolii 
ardelene, prezent în toate revendi- 
cările naţionale şi sociale ale secolului 
al XVIII-lea, idealul unităţii străjuieşte 
programul “luminilor” româneşti şi-l 
înnobilează pe cel al romanticilor 
noştri din primele decenii ale “veacului 
naționalităților”, veacul al XIX-lea. 
Reconstituirea statului unitar pe 
vechea vatră strămoşească'(pentru 
că “Dacia a supravieţuit — ea trebuie 
refăcută”. — cum se argumenta în 
textele vremii) este un-deziderat 
înscris. în paginile memoriilor, 
proiectelor, pamțfletelor intelectualilor 

militanţi, precum lordache Golescu, 
lonică Tăutu, lenăchiţă Văcărescu, 
Gh. Asachi, Gh. Lazăr. El devine şi 
un factor dinamic şi activ al stăruinţe- 
lor mesianicilor romantici de la “Dacia 
literară”, “Propăşirea”, “România 
literară”. intreaga mişcare culturală de 
la jumătatea secolului trecut are un 
caracter. ofensiv naţional, iar “româ- 
nirea” şi modernizarea şcolii, teatrului, 
artei, literaturii se întemeiază pe 
realitatea: concretă a comunităţii de 
teritoriu, limbă, tradiţii, aspirații, 
singura temelie trainică a cristalizării 
şi definirii fiinţei naţionale șia valorilor 
ei spirituale distincte. 

Politizată activ, ideea unităţii 
devine un element dinamic al proce- 
sului de conştientizare a maselor şi 
de polarizare a aspirațiilor în timpul 
revoluţiei de la 1848, şi mai ales, în 
perioada unionistă, cînd, cu vocaţia 
lor de luptători, Kogălniceanu, Bălces- 
cu, Alecsandri, Russo, Negri, Barițiu, 
Boliac, Andrei ' Mureşanu devin orga- 
nizatorii şi conducătorii luptei, mînaţi 
pe drumul dăruirii de sine de puterea 
minţii şi bătăile inimilor generoase. 
Cum unirea, acest dor cel mai înfocat 
al lor nu atinge doar registrele profun- 
de aletemperamentelor lor arzătoare, 
ci şi formaţia lor etică şi talentul ar- 
tistic, scrisul devine-un aspect al 
luptei politice, o întregire a ei. Un scris 
în ale cărui caracteristici se regăsesc 
toate dominantele “stilului” de parti- 
cipare la istorie. Versurile gesticulare 
şi expresive din poeziile Anul 1855, 
Moldova în 1857 şi mereu rostita 
Hora Unirii ale lui V. Alecsandri, lirica 
poetică a lui A. Mureşanu din 
Deşteaptă-te, române, paginile de 
proză evocativă ale lui Bălcescu din 
Istoria românilor sub Mihai 
Viteazul, cele oratorice saturate de 
literatura infuză, consacrate de 
Kogălniceanu celuilalt domn al Unirii, 
AL.1.Cuza, se alătură, complementar, 
piesele de teatru scrise, tot acum de 
Alecsandri, Pascaly şi Aricescu, 
jucate, toate, pe “vulcanul unirii”. Este 
o literatură angajată, realizată sub 
“presiunea” istoriei, care conciliind 
“ocazia” cu semnificaţia simbolică a 
actului de la 1859 — unul din pilonii 
Marii Uniri din 1918 -—-a creat, din 
psihologiile individuale, un suflet 
colectiv. Judecate în amănuntele lor 


artizanale multe din producţiile literare 
scrise în această perioadă unionistă, 
nu sînt, toate, împliniri ale virtuozităţii. 
Multe din ele, mai ales cele aparţinînd 
genului liric, sînt destinate dispariţiei, 


“după judecata prea severă a unor 


comentatori. Dar cei mai mulţi dintre 
scriitori au reuşit să găsească în 
ocazional generalul:şi să reţină 
semnificaţiile adînci ale motivului 
realizînd şi opere generatoare de 
imagini artistice viabile, dîndu-ne 
ipostaze, reprezentative ale întîlnirii 
literaturii cu istoria. Să judecăm, aşa- 
dar, această literatură, să măsurăm, 
se înţelege această literatură la scara 
valorii avute la vremea apariţiei ei, dar 
s-o preţuim şi prin judecata valorică 
absolută, care o aşează, legitim, în 
perspectiva evoluţiei întregii literaturi 
naţionale şi în stima memoriei 
posterităţii. 

Cît de coviîrşitor poate fi rolul 
unei literaturi în organizarea conştiinţei 
naţionale şi la producerea. unei 
solidarităţi etnice şi etice aflăm şi de 
la marele nostru Eminescu, la care 
rămîne, stăruitoare, în articolele de 
tinereţe, din “Curierul de laşi” şi 
“Federaţiunea”, în cele ale maturității 
sale ideologice şi politice din “Timpul”, 
preocuparea de a defini conştiinţa de 
sine a românilor în constantele ei 
deosebitoare şi hotărîrea “de a ne ţine 
şi mai mult laolaltă şi împreună”. 
Ideea unităţii naţionale este un ele- 
ment de bază al concepţiei sale so- 
cial-politice şi artistice. Acest element 
nu este un “accident” în gîndirea şi 
scrisul său. Nu este nici “programat” 
spontan din aspiraţia romantică 
legitimă către mituri, sau generat doar 
de mentalitatea publicistică, limitat, 
aşadar, numai la domeniul ziaristicii. 
Elocvent pentru adîncimea la care 
vibrează idealul unirii în viziunea po- 
etică şi universul tematic rămîne 
gîndul obsesiv, nutrit încă din anii 
studiilor :vieneze, de a da o mare 
epopee a genezei şi unităţii poporului 
român, gînd mereu hrănit şi mereu 
abandonat de-a lungul vieţii. Epopeea 
începuturilor şi- unității românilor n-a 
putut-o realiza, dar mulţimea şi 
întinderea în timp a proiectelor (Planul 
lui Decebal, Decebal-ciclu), abundența 
aluziilor, imaginilor, metaforelor 
prezente, difuz, în toată opera sa, ne 

reflectă îndeajuns măsura în care 
acest ideal a polarizat disponibilitățile 
spirituale ale poetului şi i-a marcat 
întreaga experienţă literară. Vom 
spune de aceea că tot ce a lucrat el 
în calitate de gazetar, de membru al 
societăţii “Orientul”, de preşedinte al 
societăţii “România Jună”, de orga- 
nizator al serbărilor de la Putna, cre- 
ator, în poezia sa, al atîtor meta- 
fore-simbol dacice, a fost pentru a-i 
vedea pe români legaţi prin acel “sim- 
tămînt subiectiv care-i face pe toţi să 
se numească membrii aceluiaşi corp”. 
Acel “etern laolaltă şi împreună”, cum, 
cu neîntrecutu-i dar al expresiei, a 
numit poetul idealul unirii, care-l face 
pe poporul său să rămînă, prin 
semnificaţia istorică a destinului lui, 
în. “planu — Eternităţii”, a dobîndit, 
prin el, o perspectivă filozofică şi una 
înalt axiologică şi politică. 

Războiul nostru de neatîrnare, 
dintre 1877—'78, etapă legitimă a 
efortului românesc spre realizarea 
statului naţional unitar, a determinat 
în mişcarea ideilor şi tendinţelor un 
curent de ideologie şi sensibilitate pe 
care, tot literatura, l-a concretizat, cea 
dintîi, artistic. Odele ostaşilor 
români ale bardului de la Mircești, 
Cîntecele de vitejie ale lui Coşbuc, 
memorabile prin tensiunea lor dra- 
matică, Schiţele de război ale 
sublocotenentului-scriitor Emil 
Gîrleanu, Povestirile de război ale 
lui Sadoveanu, înnobilate de iubirea 
de om şi încălzite de sursa inepui- 
zabilă a emoţiei, romanul În război 
al lui D. Zamfirescu, o ipostază veridi- 
că a sufletului colectiv al românilor, 
confruntat cu un mare eveniment re- 
generator de conştiinţe, sînt o ima- 
gine convingătoare a raporturilor de 
determinare existente între biografia 
socială şi cea individuală, oferindu- 
ne, în semnificaţiile lor mereu actuale, 
o dezbatere pasională a ideii de viaţă 
şi moarte, de patriotism şi umanitate. 

Intelegerea politică a epocii lor 
au demonstrat-o scriitorii şi cu prilejul 
celuilalt mare război al nostru, de 
reîntregire, care, cu dimensiunea lui 
dramatică, a marcat profund şi 
substanţa şi formele de comunicare 
ale literaturii naţionale. Se scriu, 
acum, nu opere “problematice”, 
încărcate de reflecţii morale compli- 


cate, de mutatii psihologice surprin- 
zătoare şi de jocuri gratuite ale inte- 
ligenţei şi fanteziei. Paginile istoriei 
masive din anii 1916—1918, circum- 
scrise de date şi însufleţite de 
personaje reale, n-au îngăduit o 
desfăşurare prea largă a imaginarului 
şi o mişcare prea liberă a sugestiei 
metaforice. Scriitorii raportează 
faptele la întîmplări concrete, îşi 
confruntă personajele cu lumea 
evenimentelor şi cu semnificaţiile lor 
şi realizează versuri, proză, teatru, 
ale căror conţinut ideatic şi cod retoric 
sînt trecute sub regimul lucid şi sever 
al responsabilităţi civice morale. Aşa 
fac O. Goga şi Şt. O. Iosif în poeziile 
lor, modele de simplitate şi echilibrare 
raţională a afectivității, Delavrancea 
şi lorga în strălucitoarele lor pagini de 
elocinţă ca şi autorii romanelor de 
război Rebreanu, Camil Petrescu, 
Sadoveanu, Cezar Petrescu, Horten- 
zia Papadat-Bengescu, romancieri 
care, prin puterea de înţelegere 
conflictuală a istoriei şi a realităţilor 
psihologice, ne-au dăruit în veritabile 
împliniri de virtuozitate o imagine 
credincioasă a condiţiei noastre 
naţionale şi umane. Prin vocaţia epică 
a acestor scriitori reprezentativi, 
literatura marii uniri din 1918 şi-a 
lărgit, mult, sensurile etice şi estetice. 

Tuturor acestora li se adaugă, 
în timp, Tudor Arghezi, Nichita 
Stănescu, loan Alexandru, lleana Mă- 
lăncioiu şi mulţi alţi poeţi contempo- 
rani, nu-i uităm pe cei din Basarabia 
şi nordul Bucovinei, care au reluat 
motivul din unghiul verbului propriu, 
personalizîndu-l şi împlinind, la un 
mod superior, funcţia de apoteozare 
a artei cuvîntului. 

Sigur, lista numelor şi titlurilor 
care. pun în lumină înțelesurile inte- 
lectuale şi afective ale ideii unităţii 
noastre este departe de a se încheia. 
Am selectat, în această retrospectivă, 
doar cîteva, aparţinînd diverselor 
vîrste ale scrisului românesc, pentru 
a ilustra cum o literatură conştientă 
de rostul ei naţional şi social sacrali- 
zează istoria, îi istorizează miturile 
contemporaneizîndu-i simbolurile. Un 
adevăr care demonstrează că posi- 
bilităţile de valorificare a polivalenţei 
semantice a istoriei sînt, cu adevărat, 
inepuizabile în cîmpul artei. 


Respiro 


107 


TITU POPESCU 
_  — UN DOMN 
ÎN LITERATURĂ 


ÎN TOAMNA anului 1987, la Sibiu, 
a început să se răspîndească vestea: 
“Titu Popescu a rămas în străinătate!!” 

Da, Titu Popescu a rămas în 
străinătate la 45 de ani şi spre deosebire 
de noi, de mulți dintre noi, ce “am scă- 
pat”, “am fugit’, “am defectat”, “am tră- 
dat”, el, pur şi simplu, doar a rămas! 
Acest rămas în străinătate a lui Titu Po- 
pescu, îmi creează mie imaginea unui 
ardelean care, călătorind cu trenul prin 
viață, la un moment dat zice: “No, atît o 
fost! lo rămîn aici. Bună ziua la tăţi!” Şi 
dragii lui de ardeleni i-o zis: “Rămii 
sănătos”. 

Frumos! Adică Domnu ' Titu Popes- 
cu rămîne şi noi, ăştialalţi scăpăm, 
fugim, defectam, trădăm! Şi asta, pentru 
că Titu Popescu a visat să rămînă, 
subliniez: el a visat să rămînă, să fie el 
liber, să cugete el cum vrea, nu după 
planul de gîndire al culturnicilor partidu- 
lui comunist, să facă el estetică literară 
absolut proprie şi liberă. Să stea el, aşa 
cum îi place lui, la cafenea sau la res- 
taurantul lui Aurică Popescu, să asculte 
poveştile amestecate ale amestecaţilor 
români din Germania, din Europa, din 
Lume! Apoi să se ducă acasă şi să le 
scrie, cînd vrea şi ce vrea, fiind numai el 
cenzorul minţii şi voinţei sale. Şi de sărac 
ce este să-şi publice gratuit rodul 
spiritului său în “Curentul” lui Pamfil 
Şeicaru — Vasile C. Dumitrescu sau la 
“Săptămîna Muincheneză” a lui lon 
Dumitru. Să calatorească liber în Lume 
şi să ne scrie nouă senzațiile lui de la 
Florenţa (“Povestiri din Italia” — Carne- 
tele Observator — Munchen, 1993), să 
ne dezvăluiască lumea europeană, din 
Spania pînă în Turcia, văzută cînd din 
afara, cînd din lăuntrul calului troian 
(“Calul troian”, Verlag Radu Barbulescu, 
1996). Să omagieze pe cei ce merită şi 
să nu se atingă de cei ce ar trebui arătaţi 
cu degetul, criticaţi, acuzaţi şi judecaţi 
după faptele lor... 

DA, UN ESTET visător a rămas la 
“Munchen în 1987. 

Au şi doctorii în estetică dreptul 
lor să rămînă, să viseze. Numai că 
visurile sunt ca visele; scurte şi rupte de 
luciditatea gîndirii analitice, deci şi de 
realitate! Visurile nu asigură existenţa 

în societate, din contra. Dar, doctoru' 
nostru nu-i dintre aceia ce se pierd cu 
firea în lumea mare: dacă o visat să 
rămînă, rămas îi. Trăieşte, visează şi 
scrie în continuare. 

Se împlineşte, anul acesta, un 
deceniu de cînd a rămas! Un deceniu 
de cînd îşi continuă cu stăruinţă şi 
strălucire. profesia cu toate realităţile 
vieţii de rămas, de azilant, de înstrăinat. 

Din România, pe lingă visuri, Titu 
Popescu şi-a adus cărţile scrise de el 
pînă în 1987 (cea de-a opta fiind D. Ca- 
racostea — un critic modern — chiar 
apăruse la Editura Dacia. din Cluj-Na- 
poca) şi pînă cînd să facă rostde un raft 
pe care să le aşeze, a trecut o bună bu- 
cată de timp. Dar la aceste opt cărţi, în 
cei zece ani trecuţi, în deceniul mün- 
chenez, a mai adăugat opt cărţi. Aceste 
cărţi ne demonstrează, citindu-le, că vi- 
sătorul nost' este în cea mai mare parte 
treaz şi alert la realitatea înconjurătoare 
pe care o recepționează în toată com- 
plexitatea ei, o prelucrează la înalt-nivel 
intelectual şi apoi o redă cititorilor în 
forma artistică fină. Şi încă ceva, ceva 
foarte important, ce trebuie precizat: da- 
că profesional este cu adevărat un doc- 
tor în estetică, prin. firea lui este foarte, 
foarte binevoitor, omenos şi înţelegător 
cu cei ce scriu. Pînă acum nu am citit 
vreo analiză sau comentariu răuvoitor, 
vitriolat, încărcat de epitete grele, 
jignitoare, ţinînd de domeniul inchiziţiei 
politice sau îndopate cu termeni din 
domeniul psihiatriei, cum mai nou, după 
23 decembrie 1989, practică din abun- 
denţă aşa-zisa elită a culturii româneşti, 
chiar şi unul dintre foştii lui dascăli atit 
de admirat de el. Şi din acest punct de 
vedere Titu POPESCU este UN DOMN 
în LITERATURA ROMANEASCA! 

Nu-mi luaţi ironia în nume de/prea 
rău, dar în 1987, se simţea nevoia şi de 
un doctor în estetică printre noi, românii 
din străinătate, diasporă sau exil, pentru 
că de ceilalţi eram destui, în toate dome- 
niile, cu prisosinţă în politică. Destul e 
puţin zis, cînd mai fiecâre ne consideram 
doctori în. mai multe domenii decît eram 
pregătiţi profesional!. Probabil, aşa cre- 
dem noi: scăpaţii, fugiţii, defectorii, că 
trebuie să facem impresie de pricepuţi 
în toate! Spre cinstea sa, Titu Popescu, 
nu şi-a adăugat din mers şi alte docto- 
rate, a muncit ce a muncit pentru existen- 
ţa sa, dar doctor a rămas numai în este- 
tică. Şi în- aceşti ani, la volumele publi- 
cate anterior în Ţară, a adăugat zeci şi 
zeci de articole (prezentări de cărţi, 
critică literară) şi. două studii estetice, 
de referinţă, despre Poetul Horia Sta- 
matu (1993) şi Paradoxismul lui Flo- 


rentin Smarandache (1996). Prin aces- 
tea, Titu Popescu a adăugat noi dimen- 
siuni, durata celor doi în literatura româ- 
nească din diasporă. Urmărindu-i acti- 
vitatea, în deceniul munchenez, cred, în 
fapt sunt aproape convins, că a asimilat 
şi cunoaşte foarte bine literatura româ- 
nească din diasporă, înţelege motivaţia 
şi valoarea ei, ceea ce m-a făcut să-i 
sugestionez, în mai multe ocazii, să 
scrie o istorie a literaturii româneşti din 
diasporă. Sprijin această sugestie, nu 
numai pe pregătirea şi experienţa sa 
profesională, dar şi pe alte argumente 
esențiale. O asemenea lucrare este 
obiectivă şi valoroasă numai dacă este 
scrisă de un cărturar din diasporă, 
neîncătuşat de o ideologie politică, de 
un scriitor ce nu stă sub umbrela unei 
burse străine. (Este ridicol să citeşti ce 
scriu unii de pe malul Someşului sau 
Dîmboviţei despre noi, fiind în totală ne- 
cunoştinţă a realităţii din diasporă, 
scriind după ureche, dintr-o imaginaţie 
ce ridică doar semne de întrebare sau 
din fugitiva lor experienţă turistică). 

E drept că pînă acum, nu mi-a luat 
în seamă acest îndemn, a rămas în 
continuare ceea ce vrea'el, ce visează 
el! 

CÎND TITU POPESCU a sosit la 
München în 1987, a început să cu- 
noască comunitatea românească frec- 
ventînd şi restaurantul “Klein Bukarest” 
a lui Aurică Popescu. Patronul, un om 
înzestrat cît zece, larg deschis la minte 
şi vorbă, uns cu tot reţetarul artei 
culinare româneşti, un amfitrion şi 
povestitor cuceritor, devenise, în cei 35 
de ani de cînd avea restaurantul, o ade- 
vărată enciclopedie a clienţilor săi — 
ce intrau să consume şi să fie consumati 
— a acelor români din Munchen sau în 
treacăt prin Munchen, ce aduceau vorbe 
pentru alţii, ce plecau apoi cu vorbele 
altora de acolo. Aici, Titu Popescu a 
făcut pasul lui “de la: vis la realitate”! 
Aurică Popescu are un mare merit în 
această înfăţişare a realităţii, iar Titu 
Popescu i-a fost recunoscător redac- 
tîndu-i volumul Klein Bukarest — de la 
ofiţer la bucătar apărut la Editura lon 
Dumitru în 1989, volum ce rămîne un 
document de referinţă, scris cu vervă şi 
francheţe,. a comunităţii româneşti din 
Munchen! 

Comunitatea românească din 
Munchen în acel moment, atingea un 
apogeu intelectual mult superior altor 
comunităţi româneşti din lume şi Titu 
Popescu a avut şansa de a o cunoaşte, 
de a se alătura. Articolele sale din “Cu- 
rentul”, “Săptămîna Mincheneză”, 
“Observator Muinchenez” din deceniul 

lui munchenez sunt un exemplu de re- 
liefare corectă şi înțelegătoare, de 
conservare literară a comunităţii româ- 
neşti de aici, atit de mare, diversificată 
şi ... complicată. 

Sunt un admirator sincer al multor 
personalităţi româneşti din Munchen şi 
privesc cu tristețe cum după 23 decem- 
brie 1989 comunitatea s-a regrupat poli- 
tic în fel şi chip, s-a înregimentat sub tot 
felul de drapele străine, în loc de a 
conlucra sub drapelul nostru naţional, 
dar cel mai mult îmi pare rău după 
“Curentul” lui Pamfil Şeicaru! “Curentul” 
şi spiritul fondatorului lui trebuia să 
rămînă printre noi, cei înstrăinaţi, cei din 
diasporă. La Munchen sunt cărturari 
români ce ar fi putut continua acest spirit 
înţelept şi liber, printre care Titu Popescu 
ar fi onorat cu demnitate acest spirit, ar 
fi fost un redactor apreciat! 

Şi pentru că veni vorba de “Cu- 
rentul", am recitit în Kein Bukarest — 
de la ofiţer la bucătar interviul pe care 
Titu Popescu i l-a luat lui Vasile C. Du- 
mitrescu înainte de 23 decembrie 1989, 
cînd acesta era redactorul ziarului. În 
interviu, Vasile C. Dumitrescu, zugră- 
veşte exilul românesc, cu sarcasm, cu 
durităţile adevărului lui, dar mai ales face 
o profeție foarte interesantă, care s-a 
adeverit de atunci: “lată pentru ce eu 
sunt sigur că în ţara noastră, cînd va fi 
liberă, de-abia atunci încep mizeriile. 
Noi nu suntem capabili să folosim cu 
sens libertatea”. 

Nu numai în ţara noastră ci şi în 
diaspora noastră, noi nu acceptăm că 
sensul libertăţii înseamnă strădania de 
emancipare prin noi înşine, nicidecum 
o scăpare de sub dictatura comunistă 
pentru a ne încolona slugarnic la porţile 
dominanţilor financiari. 

L-AM INTREBAT mai de curînd pe 
Titu Popescu, căruia viaţa i-a hărazit tot 
felul de dascăli scolastici, de partid, bu- 
cătari şi ofiţeri, înţelepţi şi liberi din me- 
diul ardelenesc sau din cel bavarez, da- 
că tot mai visează sau dacă a aflat unde 
un om se poate pierde cel mai mult, de- 
finitiv. Am glumit împreună, încercind tot 
felul de răspunsuri, la urmă a ajuns la 
un răspuns ciudat: “Printre vorbe şi cărţi, 
Dumitre, un om se poate pierde, se poa- 
te rătăci! Omenirea întreagă!” Ca apoi 
să adauge: “Dar sunt şi multe vorbe şi 
cărţi ce luminează, încurajează, dau 
speranţe şi încredere, reuşită şi bucu- 
rie!”. 

Tu poţi spune aceste vorbe, tu poţi 
scrie aceste cărţi, Titule. _ _ 

LA MULŢI ANI CU SANATATE ŞI 
SUCCESE! 


Corneliu FLOREA 


Titu POPESCU 
Munhen 


OLE! 


Autorului cărţii Olé! Espania, 
scriitorului Adrian Marino 


Autocarul uriaş şi elegant al 
Companiei Trans-mediteraneea se 
desprinsese pe nesimţite din parcarea 
sediului şi acum înainta precaut 
printre mulţimea ce invadase piaţa 
portului. Era mijlocul lunii august şi 
în Malaga începuse exuberanta fiestă 
estivală a cîntecului şi dansului 
andaluz. Oraşul se umpluse de o 
veselie triumfătoare, aproape agre- 
sivă, cu ceva viril şi copleşitor chiar 
în exuberanţa fetelor, de natură să-i 
facă pe turişti să retracteze şi să se 
retragă, panicaţi. Această sărbătoare 
revărsată era, de fapt, însumarea a 
zeci de improvizații muzicale şi 
coregrafice, iuți, imprevizibile, care 
umpluseră străzile, pieţele şi parcurile 
portului spaniol. Un temperament ar- 
dent greu de stăpînit, suspectat 
mereu de violenţă şi amoral ca 
expresie socială făcea din serbarea 
andaluză o feerică explozie ritmată. 
O uitată sorginte etnografică se mai 
putea întrezări în aluzia vestimentară: 
rochii în şiruri dantelate concentrice, 
tot mai largi spre poale, sugerînd 
amurgite promisiuni neetalate, panta- 
loni strîmţi şi înalți, cămăşi pe talie, 
brîie zdravene, toate facilitind mişcă- 
rile cele mai expresive şi explozive. 
Tot o rămăşiţă a ritualului străvechi, 
incipient, era şi echitaţia de paradă, 
alcătuită din perechi ce-şi struneau 
calul în pas cabrat şi gimnastic, 
rochiile largi ale fetelor făcînd din trupul 
animalului un spaţiu de expoziţie. Totul 
se contopea şi se completa în 
solicitarea pasională a muzicii, care 
provoca mereu greu stăpînita poftă de 
dans a tinerilor andaluzi. Muzici peste 
muzici răsunau pe străzile mala- 
gheze, perechile de dansatori inun- 

daseră spaţiile, oraşul întreg era în 
sărbătoare. Spectacolul străzii etala 
o splendoare aspră, cabrată de mîna 
puternică a unui instinct specific 
spaniol. 

Veselia andaluză, coaptă în 
soarele sudului, se âduna ca sevele 
tari. ale fructelor împlinite. Malaga 
părea a fi baia extravertită a unui 
nesfîrşit spasm voluptuos. Fete deo 
distincţie creolă duplicitară, înfier- 
bîntate de excitanţii unei genealogii 
vechi şi încărcate, purtîndu-se cu o 
mîndrie muşcătoare, crudă şi insaţi- 
abilă, avînd parcă întipărit pe faţă 
rictusul dureros al ultimului oftat de 
plăcere, se avîntau în dansuri aprige 
şi amenințătoare. Băieți zdraveni şi 
supli le ocroteau dorinţele, cu avan- 
surile dansate ale unei continue 
provocări; lor le revenea menirea de 
a le stiliza ardoarea, dar stăpînind-o, 
prelungind-o, înmulţind-o, pînă la beţia 
transei, cînd ritm şi muzică se 
îngroşau într-o încrîncenată şi totuşi 
duioasă contopire, dincolo de care nu 
mai exista nimic, decît nebunia 
absolută. Spania însăşi părea că 
dansează frenetic şi lasciv, din trup 
de argilă şi sîni de stîncă, tremurînd 
de dorinţi stătute, prinsă în vîrtejul 
masochist al unei singurătăţi orgoli- 
oase şi impudice. Olé! 

|naintînd cu o precauţie aproape 
afectuoasă, aşteptînd uneori în opriri 
prevenitoare, autocarul măreț al 
Companiei Trans-mediteraneea părea 
un pachebot legănat de valurile 
mulţimii. Numai răbdarea bine exer- 
sată a şoferului — untip care se vedea 
că săltase din clasa proletară în cea 
a întreprinzătorilor, şi acum avea stil 
— a reuşit ca, după repetate tenta- 
tive, să-l scoată din îmbrăţişarea 
febrilă a pieţei portului şi să-l orienteze 
spre autostrada de centură a Malagăi, 
pe un bulevard larg, ornat înalt cu 
două şiruri de palmieri. Aici înaintarea 
era ceva mai spornică, grupurile de 
dansatori, menestrelii spontani şi 
dinamicele echipe muzicale folosind 
din plin trotuarele largi, unde înghe- 
suiala părea o emanaţie perversă a 
caniculei. Era la o oră mijlocie a după- 
amiezii, ceea ce-l ajuta pe şofer să 
nu intre în panica periculoasă a 
nervozităţii şi să forţeze — oricum, 


fără şanse — înaintarea. Avea timp 
suficient pentru parcurgerea celor o 
sută treizeci de kilometri, în lungul 
celui mai pitoresc şi exultant litoral 
spaniol. Costa del Sol, pînă la portul 
Algeciras, de unde un vas al aceleiaşi 
companii turistice urma să ne treacă, 
peste strimtoarea Gibraltarului, în 
nordul Africii, la Ceuta, simbolul de 
peste mare al fostului — eroic şi 
contradictoriu — imperiu spaniol. 
Compania făcea eforturi de relansare 
în topul turistic naţional şi acum 
experimenta o nouă formulă de 
captare a interesului: oferta unei nopţi 
în localurile picante, deschise non- 
stop, ale Ceutei, în care personalul 
autohton aducea o notă de excitație 
exotică în presimţirea unui ritual 
misterios al plăcerii — de o volup- 
tuoasă notorietate în Orient, prelungit 
acum, pe o filieră tradiţională, pînă în 
vechile ţinuturi maure. Alesesem 
această formulă de călătorie, în masa 
euforică a turiştilor vag înfioraţi de 
presimţiri lascive, pentru a putea 
gusta singurătatea complice a unei 
nopţi pe ţărmul african, lăsîndu-mă 
atins de recea răsuflare noptatecă a 
deşertului, abandonîndu-mă dulcilor 
chemări_de sirenă ale întunericului 
marin. Îmi doream o noapte de 
regăsire, în care să pot duce pînă la 
capăt adevărul unei evaluări: ce s-a 
împlinit şi ce-mi mai doresc. Nu era 
potrivită, pentru aceasta, situarea în 
afara obişnuinţelor, adică pe buza 
imperiului negru, avînd întregul conti- 
nent în faţă şi amurgite promisiuni în 
spate? 

Programul oferit de Compania 
Trans-mediteraneea cuprindea străba- 
terea litoralului de pe Costa del Sol, 
de la Malaga la Algeciras, pe care 
construcţiile se înşiruie aproape 
neîntrerupt, în fastuoase liniamente 
albe, ingenioase şi cochete; traver- 
sarea apoi a strîmtorii Gibraltar, o 
noapte albă în Ceuta neagră, revenirea 
pe încercatul continent şi reparcur- 
gerea matinală a litoralului, cînd 
oboseala noastră moleşită se va putea 
bucura de irizarea sidefie crescîndă 
a sudului solar, curăţind molatec 
noaptea de întuneric. 

Prima promisiune şi prima 
tentaţie era chiar Costa del Sol — o 

zonă privilegiată, care primeşte con- 
stant omagiul adiat al mării şi unde 
lânciile înalte ale palmierilor.se alintă 
melancolic în mişcarea vătuită a 
aerului. În pini complici, greieri 
Zzgomotoşi punctează cu insistente 
vibrări metalice, ca strune invizibile 
sonorizate de lunecoase arcuşuri 
solare. Costa del Sol exprimă victoria 
speranţei care răscumpără ariditatea 
platourilor interioare. 

Dar, deocamdată, eram aproape 
imobilizaţi în îmbrăţişarea indiferentă 
şi trepidantă a petrecerii andaluze. In 
acest timp, volubila şi senzuala 
noastră ghidă — trup de sportivă şi 
buze de Sevilla — ne explica aceea 
ce vedeam pe geam, adică ce se 
întîmplă pe stradă, în pieţe şi pe 
trotuare, de cînd dăinuie obiceiul şi 
de unde vin aprigii dansatori, ce 
arhetip cavaleresc sugerează dresura 
de paradă a cailor şi — atingînd un 
fel de culme a veseliei în compli- 
citatea dintre ea şi noi — care este 
tehnica dezbrăcatului în cazul rochi- 
ilor tradiţionale cu furouri, volănaşe şi 
dantele. O/6! Deşi au un ascuns ata- 
vism catolic de pudoare, spaniolii nu 
se sfiesc să spună lucrurilor pe 
nume... Integralismul lor pasional 
presupune şi superbia amoralismului; 
de aceea Spania este patria actelor 
personale de bravură. 

inaintarea miloasă a autocarului 
i-a stimulat ghidei noastre reflexul 
profesional al amabilităţii logoreice. 
Pînă am reuşit să ne înscriem pe 
direcţia spre Torremolinos a autostrăzii 
de centură, am aflat o mulţime de 
lucruri utile despre ţara şi locurile unde 
venisem să ne petrecem concediul: 
despre reputata grandoare spaniolă, 
dar şi despre solul măcinat roşietic 
de arşiţă, despre suferinţa uitată a 
trecutului inchizitorial, despre deose- 
birea făcută de Madariaga între fair- 
play-ulenglez, le droit-ul francez şi el 
honor-ul spaniol (despre cel din urmă 
citîndu-ne: “constă în erijarea indivi- 
dului mai presus de orice lege exte- 
rioară”), despre formarea istorică a 
gustului spaniol pentru dramatizare, 
dar şi despre faptul că Andaluziei i-a 
revenit rolul de a menţine un temerar 
echilibru între exotismul Estremadurei 
şi erosul valencian, fiindcă în Anda- 


luzia — şi aici a venit cu un citat din 
Juan Ramón Jimenez — “frunzele, 
pasărea, steaua, / crengile, murmurul, 
apa” alcătuiesc “o graţie îmbălsămată 
cu aur”; despre geometria emble- 
matică prin care Andaluzia simbo- 
lizează întreaga Spanie într-un 
patrulater cu semnificaţii heraldice: 
Malaga — raportul neconcesiv dintre 
istorie şi vanitate, Granada — numele 
tihnei şi al cordialităţii prin confort, 
Córdoba — fixarea onoarei şi a 
mîndriei de sine, Sevilla — polul 
pasional şi artist. 

În timp ce noi aflam aceste in- 
structive adevăruri şi încă altele, de 
o ne-memorabilă importanţă, salonul 
nostru plimbăreţ reuşise să iasă 
înspre Torremolinos, de pe centura 
malagheză, şi acum se apropia de 
albele succesiuni arhitectonice ale 
acestei prime localităţi de pe mirabilul 
traseu ce, pornit din Malaga, urmează 
direcţia Cadizului. 

Văzîndu-ne ieşiţi din Malaga, 
volubila noastră însoţitoare a ţinut să 
pună o concluzie culminantă relatărilor 
ei despre marea sărbătoare a oraşului 
din care desigur că se trăgea, 
anunţîndu-ne — şi exprimîndu-şi 
totodată regretul că rigoarea plani- 
ficărilor în Compania Trans-medite- 
raneea nu a putut face excepţie nici 
chiar în acea memorabilă şi apoteotică 
zi — importantul eveniment de la 
muzeul nopţii, care va fi urmărit, 
apreciat şi comentat de întreaga ţară: 
marea paradă a toreadorilor care — 
în acest an şi în anii precedenţi — au 
obţinut cele mai multe şi mai entuzi- 
aste adeziuni ale spectatorilor. 
Defilarea solemnă a maeștrilor corridei 
însemna Încununarea rîvnită a talen- 
tului, îndrăznelii şi iscusinţei acestor 
îndrăgiţi aşi ai arenei. 

Inflăcărarea cu care ne vorbea 
era de la sine doveditoare pentru ce 
înseamnă în Spania o atare solemnă 
recunoaştere a supremaţiei în specta- 
colul cel mai iubit de popor. Şi, ca să 
nu ne mai lase urmă de îndoială, 
nouă, neofiţilor străinătăţii, cu organ 
rudimentar la subtilităţile tauromahiei, 
temperamentala noastră însoţitoare 
ne-a înşirat nume răsunătoare şi date 
memorabile din istoria acestor nesi- 
mulate spectacole, adăugînd, pe un 

ton imperativ, aprecieri care se vedea 
că îi aparţin, amintind în extaz scene 
de incredibilă virtuozitate din vestitele 
arene ale Spaniei. 

In timp ce ea atingea tonurile 
înalte ale culminaţiei entuziaste, iar 
noi, transpuşi, ignoram frumoasa 
aşezare în care intrasem, oraşul 
Torremolinos, în interiorul spaţiosului 
autocar părînd că s-a instalat cel mai 
deplin consens asupra invidiabilei 
măreţii a spectacolului naţional, 
şoferul, de care toată lumea uitase, 
fiind chiar greu vizibil în scaunul lui 
înfundat într-o alveolă ferită, ne-a 
şocat printr-o iniţiativă bruscă. Eram 
tocmai în dreptul grupului de hoteluri 
“La Colina” din Torremolinos, cînd, ca 
şi cum admiraţia ghidei noastre pentru 
toreadori l-ar fi iritat peste măsură, a 
frînat puternic, scrîşnit, şi a cotit spre 
dreapta, la o intersecţie în care am 
reuşit doar să disting indicatorul spre 
Antequera — aşadar spre nord, 
înscriindu-se astfel pe o direcţie 
depărtată la 90 de grade de cea spre 
care trebuia să ne îndreptăm. Spe- 
riată, derutată, ghida s-a pus imediat 
în gardă prin reflexul tăcerii, iar noi, 
garantaţi de Compania Trans-medi- 
teraneea, aşteptam să vedem urma- 
rea. După momentele de stupoare, 
ghida şi-a revenit şi între ea şi şofer 
a avut loc un schimb repezit şi gutural 
de replici, după care a rămas înţepeni- 
tă pe scaunul ei din faţă, nemaiinte- 
resînd-o că avea obligaţia să ne 
întreţină. 

In autocar s-a instalat o tăcere 
întrebătoare şi încordată. Maşina, 
ambalată, începuse să urce lunga 
pantă ce duce spre dealurile din partea 
continentală a Malagăi, după care, 
odată ce le-am fi depăşit, singurul 
reper de atins ar fifost Antequera, loc 
de răscruce al autostrăzilor înspre 
Granada, Cordoba şi Sevilla. Dar nu 
şi spre Algeciras, de unde vasul 
companiei urma să ne transporte pe 
țărmul african. 

Pe moment, deruta noastră nu 
era în măsură să formuleze întrebări; 
ghida se încăpăţina să ne ignore, iar 
singurul care părea împăcat cu situaţia 
era şoferul, pe care nu-l preocupa 
decît drumul. În această atmosferă 


încordată şi confuză, am ajuns la 
vîrful pantei, la cumpăna dintre depre- 
siunea paradisiacă a Malagăi şi aridele 
podişuri dinspre Antequera. În mo- 
mentul în care autocarul a atins 
culmea, şoferul a intrat într-o parcare 
din stînga şoselei, oprind apoi brusc 
în trena unui praf roşietic, a deschis 
apoi uşile şi ne-a invitat, printr-un gest 
neechivoc, să coborîm. Ne aflam la 
picioarele unui uriaş taur metalic, 
dominînd din înălţime portul malaghez, 
ca o gigantică fantomă de smoală. 
Mai văzusem, repetată în copii, 
această emblemă naţională, mărturi- 
sind obsesia fiecărui spaniol de a fi 
toreador. Şoferul nostru, la fel de 
tăcut şi concentrat ca un matador în 
exerciţiul funcţiunii, a făcut un semn 
scurt, din privire, către ghidă, atrăgîn- 
du-i atenţia asupra inscripţiei de lîngă 
uriaşa siluetă tauriană. Ea s-a 
apropiat şi a citit cu voce tare, pentru 
noi: “Lui Don Manolo Luiz Monera, din 
partea locuitorilor recunoscători ai 
Malagăi'. Inspirată apoi brusc, 
reintrîndu-şi profesional în rol, simpa- 
tică şi patetică, ne-a explicat cine 
este ilustra persoană pe care Malaga 
o gratula cu cea mai mare onoare 
autohtonă: un desăvirşit maestru al 
capei, cel mai talentat toreador 
malaghez care a încîntat arenele 
spaniole, al cărui destin se profila ca 
geniu desăviîrşit al luptei, dacă un 
accident crud nu.i-ar fi curmat brusc 
şi irevocabil mirifica-i ascensiune. 
Odată cu sfişierea braţului stîng de 
cornul zvîcnit al animalului muribund, 
cînd nimeni nu se mai aştepta la o 
ultimă tresărire de vlagă, Don Manolo 
Luiz Monera şi-a pierdut — ceea ce 
era mult mai grav — încrederea în sine 
şi superba lui stăpînire, prin care îşi 
impunea voinţa de oţel animalului şi 
producea adevărate leşinuri în tribune. 

In tot timpul acestor explicaţii, 
şoferul nu o slăbea din ochi, urmărin- 
du-i exigent expunerea şi prevenind, 
prin încordarea lui concentrată în 
priviri, o eventuală alunecare în afara 
unui text ce părea mai dinainte 
stabilit. Ghida şi-a încheiat avîntata 
ei expunere lămuritoare citînd o 
afirmaţie a lui Antonio Munez Molina, 
al cărei sens nu l-am înţeles în acel 

context, atunci, odată ce, formal, 
venea în contradicţie cu omagiul im- 
portant al locuitorilor Malagăi: “Spa- 
nia, acest pămînt al nerecunoştinţei 
şi al invidiei”. În acel moment, şoferul 
i-a curmat expunerea, invitîndu-ne pe 
toţi să urcăm, zorindu-ne, ca şi-cum 
şi-ar fi amintit dintr-o dată că suntem 
aşteptaţi la Algeciras. 

Am reintrat, la intersecţia din 
Torremolinos, în autostrada de Cadiz 
şi se părea că străbaterea Costei del 
Sol se va desfăşura în cele mai 
obişnuite condiţii. Şoferul s-a pierdut 
din nou în scaunul lui alveolar, iar 
ghida şi-a reluat explicaţiile, încercînd 
să ne avizeze asupra locurilor prin 
care treceam. Am sesizat, totuşi, o 
schimbare în textul pe care îl impro- 
viza după tipare bine asimilate: a 
început să facă dese şi elocvente 
referiri la idolul malaghez Don Manolo 
Luiz Monera, ca şi cum s-ar fi hotărît 
să repare o injustiţie, punînd mereu 
în relaţie eminentele calităţi ale 
acestuia cu splendoarea locurilor prin 
care treceam. Comentariul ei a căpătat 
astfel o turnură inedită, cu bune efecte 
în receptarea lui simpatetică de. către 
călători. Am asistat atunci la cea mai 
plastică şi mai convingătoare înfățișa- 
re improvizată a unei personalităţi. 
Incet dar sigur, Don Manolo Luiz 
Monera parcă se întrupa între noi, din 
succesive expertize caracterizante. 

Astfel, la Fuengirola am aflat că 
dulcea coborîre a pantelor nisipoase 
în mare seamănă cu ritmica elastică 
şi supravegheată a intrării lui Don 
Manolo Luiz Monera în arenă, stăpî- 
nindu-şi temperamentul irumptiv în 
mişcarea ritualică de pasodoble. In 
strălucitoarea Marbella, am fost 
convins că'Don Manolo îşi dedica 
întotdeauna victoria negreşit celei mai 
frumoase femei din arenă, ca reflex 
al curtoaziei lui impecabile şi, precum 
acest Monte Carlo spaniol care era 
Marbella, el avea o mulţime de 
admiratori, care îi sorbeau din priviri 
fiecare gest, cea mai mică încordare, 
cel mai discret palpit. Trecînd prin 
culoarul de magazine şi baruri din 
Estepona, ghida l-a descris ca cel mai 
elegant şi strălucitor toreador al 
Andaluziei, dacă nu chiar al Spaniei 


întregi: costumele lui aveau cele mai 
epatante reflexe de argint şi de aur, 
iar espada lui era cea mai fulgerătoare 
şi mai exactă, ea nu a cunoscut 
niciodată ezitarea, iar efectul ei era 
instantaneu şi implacabil. Trecînd prin 
faţa stîncii de la Gibraltar, ni s-a 
comunicat că Don Manolo stăpînea 
cu cea mai impunătoare autoritate 
presiunea crescîndă a puternicului 
animal, iar. capa lui, mînuită cu:o 
măiestrie plină de îndrăzneală, avea 
darul magnetic de a hipnotiza furia 
sanguinară a taurului. in fine, pe cînd 
intram în Algeciras, ghida ne-a încre- 
dinţat că dansul martial şi ucigător al 
lui Don Manolo Luiz Monera era 
răsplătit cu cele mai entuziaste salve 
de Olé! din partea publicului adus la 
extaz. 

Mai departe, programul nu a mai 
suferit, într-adevăr, nici o abatere. Am 
traversat strimtoarea Gibraltarului, iar, 
odată ajunşi la Ceuta, mi-am oferit o 
noapte africano-spaniolă melancolică, 
plimbîndu-mă în port, pe străzile şi în 
parcurile oraşului, pe dealurile care 
oferă localităţii o minunată panoramă, 
parcă anume desfăşurată în faţa 
vizitatorilor care vin dinspre mare. Am 
întîmpinat zorile sub palmierii adormiti 
din rotonda vegetală care desparte 
portul de oraş. 

Cînd''am coborit din nou la 
Algeciras, autocarul ne aştepta în faţa 
sediului Companiei Trans-meditera- 
neea, de lîngă intrarea în port. 
Proaspătă şi surizătoare, ghida ne-a 
întîmpinat bucuroasă, ca şi cum s-ar 
fi legat de noi cu o irezistibilă prietenie. 
Alături de ea, un străin. 

— Vi-I prezint pe noul nostru 
şofer, care ne va duce la Malaga — 
şi-a început ea recitalul din ziua 
aceea. 

Intreg grupul a rămas în faţa 
autocarului, aşteptînd explicaţia care 
trebuia să urmeze. Ghida avea clasă: 
ne-a ieşit în întîmpinarea mirării, cu 
precizarea întregită: 

— Nu se putea ca dela marea 
paradă a toreadorilor, de la miezul 
nopţii, din Malaga, să lipsească 
tocmai Don Manolo Luiz Monera... 

— Olé! — am izbucnit noi, în 
timp ce şoferul pornea motorul. 

SUFLETUL ROMEI 


Cînd nu este rezultatul unei 
declanşări bruşte, survenite în urma 
unei emoţii la vîrf, inspiraţia se 
instalează după acumulări succesive, 
progresive şi convergente. Imi 
propusesem, la Roma, această a 
doua modalitate de regăsire a 
literaturii, potrivită şi apetenţei 
turistice pe care un străin o simte, 
aici, ca o chemare de dragoste pentru 
Cetatea Eternă. Îmi începusem, deci, 
ca un distins ritual, seria plimbărilor 
printre splendorile Romei, care urma 
să se desfăşoare pe parcursul mai 
multor zile, aşteptînd cu răbdare şi cu 
încredere acumularea acelei tensiuni 
sufleteşti care să-mi reveleze forma 
ficțională aptă de a mă încetăţeni pe 
malurile Tibrului. Dar operaţiunea se 
arăta a fi mai dificil de înfăptuit, decît 
presupusem. Nu fiindcă Roma ar fi 
decepţionat avînturile imaginative şi 
alerta sensibilităţii receptoare, din 
contră, neconcurata densitate a 
monumentelor Romei şi dispersia 
imprevizibilă a capodoperelor ei de 
artă. conţin neistovite înălţări şi 
avînturi spre culmile splendorii; poate 
eu nu reuşisem să le găsesc legătura 
necesară, ascunsă dar sensibilă, să 
stabilesc un raport suitor între toate 
impresiile culese la faţa locului, să 
ajung la acel punct de atitudine 
sufletească de unde se vede 
deopotrivă splendoarea desfăşurării în 
afară şi înăuntru. Nu eram constrîns 
de respectarea nici unui termen, ştiut 
fiind că accesul la artă nu poate fi 
prevăzut prin planificări riguroase. Imi 
ofeream libertatea aşteptării încre- 
zătoare a întîlnirii cu sufletul Romei, 
ceea ce va fi însemnînd întrezărirea 
unei clipe de eternitate, fără a cădea, 
deocamdată, la presimţiri descu- 
rajanțe. Pe moment, constatam doar 
diferenţa dintre presupunere şi 
realitate: sufletul Romei se refuza unei 
cuceriri facile, el nu voia o dragoste 
frisonată şi pasageră, ci se distanţa, 
suveran şi inaccesibil, de frivolitate. 


Totul rămînea în fragmente, ca zalele 
desfăcute ale unui lanţ, încă nu se 
desluşea un sens, acea bănuită altă 
semnificaţie încă nu reieşea din 
ardoarea peregrinărilor. mele, adunarea 
nu trecea în înmulţire, ridicarea la 
putere era o operaţiune pe care Roma 
încă nu o îngăduia. Desigur că totul 
ar fi putut rămîne aşa. Roma ascunsă 
încă nu vorbea, oracolul ei se odihnea 
în greutatea veacurilor care o apăsa, 
doar murmurul lăuntric al încrederii 
mele îmi întreținea speranţa. Aştepta 
oare Roma ofranda unui sacrificiu, 
altarele ei doreau dovezi supreme ca 
să înceapă din nou să gilgîie viaţă şi 
spirit? Roma imperială îi refuză pe cei 
care nu-o cred şi îşi pune la încercare 
logodnicii. Ea este suverană şi are, 
deci, privilegiul de a alege. Mă voi 
număra, oare, printre favoriţii ei? 

O căutam cu o răbdătoare 
pasiune, într-o stare de disponibilitate 
perpetuă pentru seducătoarele ei 
capcane. Am recunoscut blazonul de 
nobilitate al oraşului desenat de 
Michelangelo în constelația radială a 
pieţei Capitoliului, aderînd spontan la 
detenta triumfală a întregii coline 
capitoline. Am sorbit cu sete beţia 
albă ca un delir arzător, a celui mai 
impozant monument, memorialul 
Vittorio Emanuele, din Piaţa Veneţia, 
imens rug zeiesc, de o orbitoare 
imaculariţă. Am păşit pe Via Sacra 
adulmecînd balsamul ultimei ofrande 
şi multumind zeilor, alături de ceilalţi 
cetăţeni ai urbei, pentru victoriile 
nepieritoare ale sublimilor noştri 
împărați, la Răsărit şi la Apus, în Nord 
şi la celălalt capăt al mării noastre, 
spre care adeseori coboram, după ce 
sunetele sandalelor mele nu mai 
răsunau pe dalele de piatră de pe Via 
Appia. Am desluşit sensul ascensiunii 
la picioarele Fîntînii. Tritonului, prin 
care Bernini a omologat, original, 
aripile de piatră ca susţinere în plan 
palpabil a inaccesibilului jet de apă ce 
pulverizează în. înălţimi. Am 
desferecat cele patru naiade din 
strînsoarea lichidă a fîntînii lor, 
mînîndu-le armăsarii lor de spumă 
pietrificată spre cele patru puncte 
cardinale de pe busola oraşului, şi 
încă le-am simţit noaptea încordarea 
lor nărăvaşă pe străzi răsunătoare, cu 

zidurile ca imense timpane vibrînde. 
M-am pătruns de fermitatea iluminată 
încrustată de Michelangelo în 
masivitatea detaliilor monumentului 
statuar Moise, descoperit aproape 
neverosimil într-o firidă întunecoasă 
a bazilicii St. Pierre-es-Liens. Am 
resimţit: disculparea de severitate a 
zidurilor cetăţii, atunci cînd acestea 
au transferat unui palat central 
misiunea de a oferi iubitorilor Romei 
impenitenta ţiîşnire compozită, printre 
roci şi statui, de la Fîntîna Trevi. Am 
Zăbovit, indecis şi complice, lîngă 
lascivul divan marmoreean, întins ca 
o fragedă piele de tobă, unde Canova 
— acest Fidias resuscitat — a 
eternizat-o pe Pauline Borghese ca o 
Venus victorioasă. Am scrutat cu o 
exaltată insistenţă chipul delicat al 
fecioarei, chip de madonă rafaelită 
performată în marmoră de mîna divină 
a aceluiaşi Michelangelo, pînă cînd 
buzele ei mi-au murmurat secretul 
seninătăţii olimpiene şi o lacrimă a 
picurat ca un ecou prelung în Biserica 
Sfintului Petru, făcînd să se audă 
poemul armonios al imensităţii ei. Cînd 
am descirfs în sunetul de orgă pictat 
al Capelei Sixtine, lumea cerească 
zugrăvită pe cerul Capelei, fremătînd 
de o senină bucurie, se desprinse din 
înălţimea plafonului, fără a-l părăsi, 
pentru a ne arăta nouă, privitorilor de 
jos şi muritorilor de rînd, forţa 
extraordinară a creaţiei în spirit. Am 
retrăit splendoarea ârhaică a urbei şi 
mi-am abandonat reflexele în faţa 
Romei artiste. Mi-am spălat faţa şi 
m-am purificat în apele obosite şi 
ritualice, somnolînd de o prea-plină 
veşnicie sub arcadele antice ale 
podului Fabricius. Dar ce nu am făcut? 
Am cerut drept de cetăţenie şi 
privilegiu de supunere pe Insula 
Tiberina şi nimeni nu mi l-a refuzat. 
Am trecut proba de loialitate, cu toate 
că nu mă aflam într-o deplină largheţe, 
în faţa severei Bocca della Verita. 
M-am lăsat dezmierdat de îmbră- 
ţişarea largă şi afectuoasă a valurilor 
de spumă revărsate ca nişte trepte de 
la Biserica Trinita dei Monti, către 
Piaţa Spaniei. Am fraternizat entuziast 
cu Piaţa Navona, fiindcă şi-a instalat 
familia ei de artişti şi boemi noptateci 
pe locul şi în locul vechiului circ al lui 


Domițian. Am parcurs etapele 
împăcării de sine în ritmul sacerdotal 
şi ascensiv al coloanelor paralele de 
pe Via deila Conciliazione, pentru ca 
în acel generos axis mundi care este 
Piaţa Sfîntului Petru îmbrăţişarea 
celor două membrane de pilaştri uriaşi 
să fie definitivă, aşa cum umanitatea 
însăşi se contopeşte acolo cu Timpul 
universal. 

Fără început şi fără sfîrşit, 
poemul Romei cadenţează existenţele 
care îl ascultă, chiar fie pentru o clipă. 
Dar este aceasta suficient orgoliului 
nostru de a nu fi fărîmele care suntem 
şi vanităţii noastre de a ne socoti 
participanţi la eternitate? Roma 
rămîne un mister nedezlegat şi 
încercările de a-l pătrunde nu sunt 
decit acte de afecţiune care îşi au 
propria lor durată limitată. Intre limitare 
şi nelimitare se găseşte şi această 
enigmă păzită de ziduri masive, se- 
vere, viscoase sau sumbre, sustrase 
duratei, deci înţelegerii noastre. Printre 
ele, te plimbi prin Roma fără a şti pre- 
cis dacă eşti cu adevărat în Roma, 
sau doar străbaţi un perimetru care 
poartă convenţional acest nume. Ai 
senzaţia permanentă că eşti aici fără 
a fi acolo unde o realitate indefinibilă 
are numele pe care l-am învăţat la 
istorie, geografie, literatură, istoria 
artelor, filosofie, religie, drept, 
construcţii, istoria militară, istoria 
descoperirilor şi la aproape toate 
disciplinele în care spiritul şi-a ordonat 
preocupările. Misterioasa Romă a 
avut gustul extremelor, a! opţiunilor 
totale şi uneori fatale, în măreție şi în 
decadenţă, iar Roma aşa cum este 
ea astăzi refuză să intre în tranzacţii, 
rămîne suverană şi retrasă într-un 
orgoliu intangibil, preferă aristocrația 
uzurii lente, în locul comerţului de 
adaptare cu timpul. 

-Am avum ideea — pe care am 
respins-o imediat — de a intra în vorbă 
cu localnicii, spunîndu-le că, de fapt, 
ei nu trăiesc în Roma, că viaţa lor şi 
casele lor nu sunt în Roma, că ei sunt 
cetăţenii unei alte urbe, căreia ar 
trebui să-i găsească un nume 
deosebit — dar sunt sigur că, dacă 
aş fi făcut-o, nu m-ar fi înţeles şi că 
ar fi continuat să creadă în himera 
identităţii lor. 

Prelung rătăcind, revenind şi iar 
plecînd, căutam acel loc şi acel timp 
în care simţeam că mi se fixase o 
întîlnire, unde aveam să primesc 
binecuvîntarea dezlegării enigmei. 
Deocamdată, cu toate răbdătoarele 
mele eforturi, eram în afara Romei, 
simțind însă cu ardoare dorinţa de a 
fi înăuntrul ei, adică la izvorul 
înţelesurilor, la sursa misterului, pe 
care numai trăirea în artă mi-l putea 
dezlega. Trebuia, deci, să încep să 
nu mai fiu eu şi să devin ecou de 
spumă albă şi eter vibrînd al unuia 
dintre marile spirite care au locuit în 
Roma adevărată, dimensionîndu-i cu 
geniu eternitatea, pierzîndu-se prin 
sacrificiu în gloria ei mereu 
resuscitată. 

Stăpînit de aceste gînduri şi 
frămîntări, reveneam, seară de seară, 
la pensiunea ospitalieră de pe Via dei 
Riari, pe o stradă retrasă, tăcută şi 
parcă mîhnită din cine ştie ce motiv, 
sau poate fără nici un motiv anume. 
Ca aproape toate clădirile pe care le 
văzusem, ascundea şi aceasta 
propriul şi micul ei mister. Severitatea 
cam inexpresivă a zidului exterior nu 
te lăsa să ghiceşti, la prima vedere, 
oaza de linişte, verdeață şi odihnă, 
din curtea deschisă numai spre cer. 
Să fie o perpetuare instinctivă a 
gustului latin pentru interioare de 
desfătare, cu plăcute îndemnuri pentru 
reflecţie tihnită şi nederanjată? O 
parte din Roma atemporală se 
conservă în acest fast de interior, 
ornamentat cu distincţie şi amenajat 
cu gust, în aceste perimetre de 
folosinţă exclusivă, în care gîndirea 
eternității vine ca o desfătare. 
Adevărata adîncime a străzilor o dau 
aceste abia întrezărite interioare, 
potrivite parcă pentru o altă lume. 
Dacă nu eşti pregătit să le remarci 
însemnătatea, geografia urbei pierde 
din personalitate. 

Pe Via dei Riari, interiorul astfel 
amenajat reunea, după masa de 
seară, pe cei nu prea numeroşi 
pensionari pasageri ai pensiunii. Aerul 
răcoros şi foşnetul înalt, discret, 
aduceau o plăcută destindere după 
zile toride şi încărcate de felurite 
preocupări. incepusem deja să ne 
cunoaştem după locurile preferate 


ocupate pe băncile şi scaunele lăsate 
să fie instalate după gustul şi 
preferința fiecăruia, între tufe înalte şi 
palmieri deschişi ca nişte umbrele 
protectoare, cu zvon de seară în 
paletele crengilor lor arcuite, părînd 
multiplicate elice vegetale. 

Intre figurile de turişti şi familii 
aflate în concediu, mă atrăsese 
prezenţa unui om mai în vîrstă, retras, 
adiîncit parcă în sine şi rupt de agitația 
potolită din jur, care nici nu-l interesa, 
nici nu-l deranja. Avea o frunte înaltă 
şi prelungită într-o veche calvitie, o 
faţă osoasă şi suptă, purta ochelari 
puternici şi emana o energie lăuntrică 
presată într-un trup viguros, în ciuda 
micimii sale. Părea de o tărie extra- 
ordinară, sub aparenţa facilităţii sale. 
Se vedea că se nimerise la masă cu 
untovarăş care îi menaja însingurările 
ce-l bîntuiau, căci îşi prelungeau 
împreună siesta de seară, tăcînd 
amîndoi probabil despre aceleaşi 
subiecte. Cei doi formau un grup 
aparte nu numai prin lipsa lor de 
preocupare pentru micile evenimente 
care alcătuiau viaţa comună a 
pensiunii, ci mai ales prin acea 
distincţie aulică şi totuşi profund 
umană pe care o răspîndesc în jur 
intelectualii de rasă. Prezenţa lor îmi 
făcea instinctiv bine, oferindu-mi 
reazemul unui refugiu în cercul 
propriilor mele reflecţii şi frămîntări, 
reazem de care aveam atita nevoie. 

La cele două distinse personaje 
mă gîndeam, bucurîndu-mă de 
limanul de linişte pe care mi-l vor oferi, 
într-una din. serile limpezi şi 
sunătoare, pe cînd urcam spre 
pensiune, după o zi plină de căutări, 
exclamaţii lăuntrice şi meditații 
neduse pînă la capăt. Era o seară 
plină ca un apogeu estetic al unei zile 
de vară romană. Fusese o zi canicu- 
lară şi aerul încă păstra acea înmuiată 
materialitate care îl făcea lipicios, 
curgînd onctuos pe piele. Mă 
apropiasem cu încă un pas de 
descoperirea pe care o presimţeam, 
dar cu ce îndiîrjită cheltuială de 
rezistenţă, sub asaltul supliciilor 
toride! Eram istovit de această baie 
prelungită în aerul arzător al Romei, 
dar simţeam că în suflet se mai 
rupsese o piedică din calea zborului 
înalt. M-am oprit, de aceea, cu o 

sporită bucurie, la şipotul continuu 
curgător de pe liniştita noastră stradă, 
sorbindu-i cu o voluptate aproape 
vinovată apa rece şi înmiresmată. Am 
băut îndelung, parcă-mi doream întreg 
izvorul — şi niciodată nu am simţit o 
atît de adîncă linişte şi o atîta 
revigorare, în acest Oraş al Fîntînilor. 
Am avut atunci acea iluminare căreia 
aveam să-i datorez totul: acel bătrîn 
înconjurat de o aură veştedă şi 
prețioasă de bibliotecă reproducea 
uimitor cunoscutele trăsături ale lui 
Mircea Eliade! Părea un alter ego nu 
tocmai perfect, dar egal în tiparul lui 
inconfundabil, al genialului nostru 
scriitor şi cărturar: nu o copie, ci un 
duplicat, o altă existenţă reală a celei 
care, prin tot ce a înfăptuit, devenise 
nu doar o personalitate, ci un simbol. 

intr-o stare de euforie în care 
gîndurile mi se învălmăşeau, 
oferindu-mi tot atîtea explicaţii bruşte 
şi nebănuite, mi-am ocupat locul la 
masă, aşteptînd cu înfrigurare apariţia 
celor doi. Imediat a venit companionul 
de tăcere al celui care mi-l evocase 
pe Mircea Eliade, singur de data 
aceasta, ceea ce încă nu se mai 
întîmplase, şi începuse să mănînce 
liniştit. Mă simţeam stăpînit de 
neliniştite întrebări: de ce tocmai 
acum, cînd puteam să întrezăresc o 
speranţă, cel care purta cheia 
explicaţiilor nu venise? De ce revelaţia 
mi-l îndepărtase, sau mi-l interzisese? 

După terminarea mesei, am 
ieşit, ca de obicei, pe banca din curtea 
foşnitoare a pensiunii, iar bătrînul 
singur a făcut acelaşi lucru, 
instalindu-se pe banca vecină. Nu am 
mai rezistat ispitei şi, mînat de o 
dorinţă căreia nu mă puteam împo- 
trivi, m-am apropiat de singuratecul 
personaj, adresîndu-i-mă în franţu- 
zeşte, limbă pe care cei doi o vorbeau, 
în scurtele lor frînturi de dialog, din 
care surprinsesem doar cîteva 
cuvinte lipsite de importanţă. 

— Vă rog să-mi scuzaţi deranjul, 
sunt scriitor şi aş fi dorit să schimb 
cîteva cuvinte cu domnul care vă 
însoțește. Dar văd că în seara aceasta 
nu a venit la masă. 

Domnul în vîrstă s-a ridicat şi,cu 
o politeţe care ar fi putut părea 
exagerată dacă nu i-ar fi stat în fire, 
m-a invitat, ceremonios şi amabil, să 


iau loc alături de dînsul. 

— Imi. pare foarte rău că vă 
pricinuiesc o decepţie, dar domnul 
despre care vorbiţi a plecat — mi-a 
răspuns dînsul, zîmbind uşor stînjenit 
de ineficienţa politeţei lui perfecte. Mai 
bine zis, a fost nevoit să plece, mai 
precis, şi-a scurtat singur şederea la 
Roma, din cauza unui impas în 
cercetările sale, pe care nu a reuşit 
să-l depăşească. 

Ceea ce aflam era de natură 
să-mi neliniştească în cel mai înalt 
grad suspiciunile, prin similitudinea 
experienţei care ne aduse — pe dînsul 
şi pe mine — la Roma. L-am rugat, 
de aceea, pe domnul politicos şi 
amabil, să-mi explice despre ce 
anume impas era vorba, destăi- 
nuindu-i că şi eu încercam o trăire 
asemănătoare. Sincer bucuros că îmi 
poate veni în ajutor, domnul distins 
îmi împărtăşi tot ce ştia despre 
persoana care mă interesa. 

— Ne-am cunoscut aici, datorită 
întîmplării că am fost repartizaţi 
amîndoi la aceeaşi masă. Domnul era 
profesor universitar şi scriitor. 
Locuieşte în Venezuela şi predă la 
facultate istoria bisericilor. A venit la 
Roma pentru a încerca să-şi clarifice 
aici, poate bizuindu-se şi pe o 
inspiraţie de scriitor culeasă la faţa 
locului, teza finală a unei vaste 
sinteze despre istoria bisericii 
catolice. Anume, dorea să dea un 
răspuns ferm la evoluţia pînă în 
actualitatea imediată a dualismului 
istoriei bisericii catolice, ca instituţie 
religioasă şi ca promotoare a unei 
atitudini politice. 

După cum desigur ştiţi — con- 
tinuă dînsul, uşor stînjenit că îmi spu- 
ne lucruri care nu îmi pot fi străi- 
ne —, biserica universală, fiind 
deasupra şi înafara statului, a 
determinat politica statelor în care ea 
exista, prin confirmări sau infirmări de 
împărați, regi şi principi conducători, 
prin mijlocirea unor alianţe oculte între 
state, prin sprijinirea unora şi 
dezavuarea altora. Prima întrebare la 
care prietenul nostru căuta un răspuns 
era următoarea: făcea biserica 
catolică propria ei politică, prin aceste 
influenţe, în conformitate cu principiile 
moralei creştine, sau făcea politica 
acelor state care îi erau aliate şi prin 

intermediul cărora numai îşi întărea 
autoritatea şi îşi lărgea influenţa în 
lume? Sau căuta o identitate de 
interese, acolo unde aceasta era 
posibilă, fără ca vreuna dintre părţi să 
abdice de la normele care îi garantau 
conduita în exterior? A doua întrebare 
decurgea din prima şi o particulariza: 
în vremurile noastre, cînd izbucnesc 
cu atîta violenţă resentimente 
revanşarde şi. orgolii naţionaliste, 
politica împăciuitorismului şi a păcii 
universale, promovată pe principii mai 
mult sentimentale decît eficiente, de 
către. biserica catolică, mai poate 
constitui o forţă de influenţă în lume, 
sau trebuie alese alte mijloace pentru 
ca biserica universală să devină cu 
adevărat forţa spirituală care să 
transforme morala creştină abstractă 
în criteriul real de viaţă, prin 
recunoaşterea şi aplicarea ei la nivelul 
întregii umanităţi? 

Făcînd un gest larg, de nepu- 
tinţă, binevoitorul meu interlocutor îşi 
încheie expunerea cu un oftat, arătînd 
că participă sincer la indecizia pro- 
fesorului şi scriitorului venezuelean. 

— Vedeţi, istoria îşi are 
misterele ei şi chiar astăzi noi trăim 
într-o zonă de mister. Unde începe şi 
cît ţine adevărul? Al cui privilegiu este 
el, cine şi pentru ce îl poate folosi? 
Prietenul meu — cred că acum îl pot 
numi astfel — a aflat din cărţi şi din 
propriile lui observaţii fărîme de 
adevăr, dar avea ambiția de a găsi 
cheia aflării lui întregi. Pentru aceasta 
a venit la Roma, fiindcă simţea că 
adevărul se găseşte aici, fiindcă Roma 
oferă cel mai redutabil exemplu de 
perpetuare în unitate şi în consec- 
venţă de sine. Adevărul este aici, pe 
străzi, în ziduri şi în muzee. Dar este 
noptatec şi somnolent. Aşteaptă mîna 
inspirată care să-l readucă la viaţă. 
Prietenul meu şi colegul dumnea- 
voastră — încheie distinsul meu in- 
terlocutor — a simţit această chemare 
şi această interdicţie, de aceea a 
plecat, dar cu o idee clară: în loc de 
orice concluzie a vastei lui exegeze, 
va scrie un-.eseu în care omul de 
ştiinţă va lăsa locul scriitorului. Acest 
eseu sevanumi Sufletul Romei şi va 
fi concluzia şi apoteoza întreprinderii 
sale. . 

incercînd să-mi stăpînesc 


frămîntarea care mă cuprinse după 
cele aflate, am mulţumit binevoitorului 
meu confident, care, la rîndu-i, mă 
asigură de bucuria ce o avusese 
pentru faptul că îmi putuse oferi 
explicaţiile pe care le aşteptam. 

Ajuns în camera mea, m-am 
instalat la birou şi am început febril 
să scriu: resorturile se declanşaseră, 
ca sub puterea unui mesaj implacabil 
venit de la alter-ego-ul marelui scriitor. 
Pe acesta doar întîmplarea mi-l 
revelase, numai întîmplarea, dar ce 
poate fi mai raţional şi ce este mai 
sigur decît hazardul? Există ceva mai 
plin de sens decît coincidenţa, 
potrivirea? Mesajul acesta conţinea, 
de fapt, transmiterea unei împu- 
terniciri: trebuie să încerc să descifrez 
sufletul Romei pentru a afla cheia 
adevărului. Scriitorul plecase pentru 
că nu puteam scrie amîndoi, în 
acelaşi timp şi în acelaşi loc, despre 
copleşitoarea unicitate a unui atare 
subiect. Abandonul lui era şansa mea. 
Acum ştiam! 


+ 


Cînd scriu aceste ultime 
cuvinte, este dimineaţă şi Roma se 
scaldă în revărsarea de baie solară. 
Mi-am transcris în această noapte 
gîndurile care mă obsedau. Fereastra 
camerei rămăsese deschisă şi 
auzeam mereu murmurul nedesluşit, 
ca o respiraţie, a marelui oraş, şi 
acestuia încercasem să-i dau înţeles, 
observîndu-mi înfiorarea cu care îl 
percepeam. Fiindcă Roma nu trebuie 
numai văzută, ci mai ales şi în mod 
esenţial ascultată, zidurile şi nopţile 
ei vorbesc şi toate simţurile ei sunt 
oraculare, ele tresaltă necontenit din 
milenara şi aparenta lor înţepenire, în 
emisii egale şi rituale. Noaptea ei 
trebuie ascultată cu sufletul. Roma 
vorbeşte celui care i se supune prin 
ofranda unui sacrificiu. Larii şi penaţii 
Cetăţii încă aşteaptă dovezi 
necondiționate de abnegaţie şi 
loialitate. 

Recitesc ce-am scris întreaga 
noapte şi.mă întreb dacă nu aş putea 
numi această poveste adevărată 
despre cealaltă Romă, chiar Sufletul 
Romei... 


Viaza ca e coudă 

“FIREA ESTE GREU 

DE CORECTAT, 

DAR NU IMPOSIBIL. 

EA TREBUIE TOTUŞI 
SUPRAVEGHEATA” 


Dialog: Leo BUTNARU 
— Mircea SANTIMBREANU 


— Stimate domnule Mircea 
Sântimbreanu, dialogăm într-un fi- 
nal de săptămînă, în sîmbăta de 11 
octombrie, în Hotelul “Arad” de la 
Neptun. Această voit minuțioasă 
precizare îmi sugerează prima 
întrebare: printre preferinţele 
existenţiale ale domniei voastre 
este cumva şi vreo anumită zi a 
săptămînii? 

— Bănuiesc că în biografia mea 
am făcut şi pasiuni pentru anumite zile 
ale săptămînii, cum a fost, de 
exemplu, duminica, mai ales că într-o 
viaţă de rob nu există week-end. De 
cînd însă mi-am cîştigat libertatea şi 
nu neapărat prin revoluţie, ci prin 
involutie, deci la bătrîneţe, fiecare zi 
pentru mine este o sărbătoare. Ele, 
zilele, îşi pierd identitatea. Poate că 
nu săptămînal se înregistrează 
sărbătoarea; oricum, se înregistrează 
cel puţin o dată pe lună. 

— Presupun că sentimentul 
de sărbătoare ţine şi de pasiunea 
dvs. pentru drumeţie. Sînteţi un 
călător neobosit, de invidiat. 

— Bine, deocamdată ziua plecă- 
rii de acasă este sărbătoare. Mă tem 
că va veni momentul cînd ziua 
întoarcerii acasă va deveni sărbă- 
toare. Plec într-adevăr (se spune, de 
altfel) în mod patologic. E o formă de 
claustrofobie. 

—-Chiar aşa, o formă de 
claustrofobie? 

— Dar nu e vorba de claus- 
trofobia spaţiului camerei, ci a oraşu- 
lui. Vreau mai mult spaţiu, cel din 
Deltă în Maramureş, din Banat în 


Mircea SÂNTIMBREANU 


Născut 7.1.1926, Băița — Hune- 
doara. Studii juridice, terminate în 1947, 
şi de filosofie, în 1951; asistent univer- 
sitar (1949—1951), profesor de liceu 
(1951—1966), director al Editurii Alba- 
tros (1969—1970 şi 1973—1985), di- 
rector general al Centrului National al 
Cinematografiei (1970—1972), director 
al editurilor în Consiliul Culturii. Primele 
articole şi proze scurte la Radio şi în 
presă, în 1951: S-a dedicat exclusiv 
literaturii pentru copii şi elevi: Cu şi fără 
ghiozdan (1956), Micii noştri pictori 
(1958), La telefon ... telefonul (1961), 
32 de premianţi (1962), Extemporale 
şi alte lucrări scrise (1963), Băieţelul 
de hîrtie (1963), Lîngă groapa cu 
furnici (1964), Recreaţia mare (1965), 
Eu eram zînă (1965), Caramele cu 
piper (1966), Să stăm de vorbă fără 
catalog (1967), Ştafeta fanteziei 
(1968), Schițe vesele (1969), Melcul 
mincinos (1972), Aducătorului, multu- 
miri (1976), Viitorule, cînd te-ai născut? 
(1982), Mama mamuţilor mahmuri 
(1983), Un Guliver în Ţara Chiticilor 
(1983). Recreaţia mare a fost tradusă 
în 12 limbi. 

Bucovina, pe unde mă opresc, să 
spunem, în condiţii eroice pentru un 
om ca mine, care are 60 şi 11 ani. 

— Mulţi înainte! Cel puţin, 
pînă la 90 şi 11. 

— Cercetăşeşti la un popă, la 
un învăţător, la un confrate. Deşi 
confrații, am impresia, au un statut 
mai îngrijorător decît popii sau învă- 
ţătorii. Ei nu sînt siguri că pot oferi 
ospitalitate cuiva. Sînt nu ştiu cum 
speriaţi, săraci. Ei nu au cordonul om- 
bilical, să spunem, pe care îl au cei- 
lalţi. Pe urmă s-ar putea întîmpla ca 
filonul — pentru că eu, după cum se 
ştie, am avut poziţii-cheie editoriale ... 

— lertaţi-mă că vă întrerup, 
pentru a preciza un lucru: deci, 
cînd v-aţi referit, mai sus, la o viaţă 
de rob, aţi spus-o cumva metaforic 
sau pur şi simplu deliberat. Putea 
să fie rob un om cu poziţii-cheie? 

— Nu, nu, viaţa de rob a fost 
reală. 

— Pentru un scriitor care era 
director de editură? 

— Da, pentru că el era singurul 
om în cadrul acelei instituţii. Eu cred 
că în acei ani de aşa-zis socialism 
clasa muncitoare s-a redus la direc- 
tori. Eu aveam grija planului, grija 
salariilor. Eu eram zidul în care se 
izbeau nemulţumirile. Eu eram keep- 
ing-ul prin care îi ascundeam pe 
ceilalţi. Dar, sigur, treaba aceasta se 
făcea într-un fel de haiducie. Adică 
doream să fac pe Robin Hood-ul. 
Doream să fac, să întreprind ceva, dar 
nu dintr-o motivaţie politică, nu. De 
altfel trebuie să spun că era necesar 
să fii înarmat pînă în dinţi sub aspect 
ideologic, pentru ca să poţi să treci 
peste graniţele admise autorii talen- 
taţi. Eu eram un avocat al Diavolului. 
Ştiam foarte bine cum să apăr o carte, 
aşa cum un avocat îşi apără infractorii 
pînă în pînzele albe, pe dramul lor de 
aparenţă, nici măcar de adevăr. Şi eu 
atunci munceam. Aveam nişte jurnale 
care încă, să zic aşa, obsedează o 
mulţime de lume, pentru că eu notam 
tot ce gîndeam, tot. Am cronici edi- 
toriale, un gen care nu cred că exis- 
tă. Citeam ca editor şi scriam cronici 
fără grija de a le face publice. Ştiam 
însă tot adevărul despre o carte. Apoi 


făceam contracronica, ad usuin Del- 
phini. 

— Delfinii fiind cei de sus, de 
la partid, nu? 

— Sigur. Cum se putea face 
ceva, asta în ciuda lui D. R. Popescu, 
Breban, ba chiar Lăncrănjan, pentru 
unii scriitori comunişti care, la un 
moment dat, erau din ce în ce mai 
furioşi pe revizionismul ceauşist şi 
care intrau în mari dificultăţi? Stînga 
stîngistă este şi ea o problemă de 
cenzură. Aşadar, eu făceam o cenzură 
deloc capitulardă, o maieutică spre 
partid şi în această idee, între noi fie 
vorba, găseam susţinători. Mai ales 
după ce Ceauşescu a desfiinţat oficial 
cenzura, Direcţia generală a presei şi 
tipăriturilor, trecînd întreaga răspun- 
dere editorului. Ei bine, în acest mo- 
ment îţi trebuiau nişte baroni. E drept 
că Popescu-Dumnezeu, tip care a 
devenit şi a rămas odios, a fost — 
trebuie s-o mărturisesc — unul dintre 
cei mai receptivi la argumentele 
editorului. Dacă-i demonstrai că ex- 
istă o grijă de lectură sau un sunet 
fundamental, cum zicea el, de-al 
nostru, Popescu-Dumnezeu spunea: 
nu vă bateţi pe cuvinte, pe expresii, 
pe amănunte, nu interesează; nici un 
cititor nu rămîne cu asta; altceva 
trebuie urmărit. 

Şi acest altceva putea să fie o 
valoare umanistă, cum este onoarea, 
cum este orgoliul, cum este cinstea, 
ambiția de a fi bun, ambiția de a fi 
drept. Găseam, găseam, fireşte ... 

— Popescu-odiosul spunea 
aşa ceva? 

— Da, o spunea odiosul căruia i 
se spunea Dumnezeu. El s-a desa- 
cralizat întruna şi curios e că nu iese 
din această groapă. El a rămas în ciuda 
eforturilor, pentru că este capabil să- 
şi vîndă şi amintirile, să le dreagă ... 
Nu mai e primit. In timp ce semizeii 
lui, cum ar fi Mihai Dulea sau alţii, sînt 
aproape deja folclorizaţi şi iertaţi. El 
era prea puternic. “Da”-ul şi “Nu”-ul în 
final erau în mîna lui. 

— Ar fi fost şi talentat, cum 
se mai spune uneori? 

— Eu cred că a beneficiat de 
conjunctura în care talentul gazetă- 
resc l-a impus ca Dumnezeu, cogno- 

men exagerat, pentru că profita de 
monopolul inteligenţei. Cînd ai dreptul 
să fii singur inteligent, îndrăzneţ, origi- 
nal, să spargi limbajul de lemn, sigur 
că eşti Dumnezeu. lată că acum, cu 
acelaşi limbaj, e de la distanţă într- 
un spate de pluton, pentru că inteli- 
genţa este mult mai diversă şi, fireşte, 
vin. valuri inteligente. Nu se poate 
nimic încremeni. Ei, aspectele astea 
de Pontifex maximus sînt ridicole, sînt 


infantile.. Numai cine nu are simţul 


istoriei nu-şi dă seama că geniul este 
urmărit de furii, că e aiungat şi, pînă 
la urmă, îşi pierde răsuflarea. Noi 
zicem de nouă-zeciştii geniali, de 
douămiiştii geniali ş. a. m. d. Dar să 
luăm marile valori care rămîn valori 
de prestigiu; sînt respectate, sînt 
respectaţi, dar nu mai sînt. citiţi. Să 
fim serioşi. Sau dacă sînt, sînt prin 
obligaţia programelor şcolare. Nu ştiu 
de ce se consideră că fără Vlahuţă, 
Bolintineanu etc. — na, şi aici măcar 
nu e vorba de genii. 

— Dar fără Hogaş? Întreb, 
gîndindu-mă şi la pasiunea dvs. 
pentru călătorii, oarecum înrudită 
cu cea a autorului în cazul căruia 
Călinescu vorbea de o boemă 
turistică. 

— Da, însă Hogaş avea un alt 
ritm al călătoriei. Evenimentul lui era 
unul puantilist, mărunt. 

— Era un eveniment lăsat ... 
la pas. 
— La pas. Aprinderea focului, 
întîlnirea. gazdei, o încrucişare de 
drumuri şi de vorbe devin eveniment. 
La mine lucrurile nu se întîmplă aşa. 
Eu fac un vagabondaj de tip fresh, de 
tip săgeată. Săptămîna aceasta sînt 
aici ... $ 

— Haideţi să precizăm: între 
6—12 octombrie. 

— Şi cu toată sinceritatea o 
spun, deşi trăim cum trăim, vedeţi că 
şi timpul ne ajută. 

— Ce mai noroc! Unii dintre 
noi chiar au făcut plajă, au făcut 
baie în Euxina noastră relativ gla- 
cială. 

— Da, timpul ne ajută şi ne dă, 
în-fine, o porţie de unt cu miere pe 
care vara ne-a 'refuzat-o. Dar mie 
acest sejur la Neptun mi: se pare 


oarecum prea lung. Pînă a veni aici, 
am fost cinci zile pe Valea Arieşului 
Mare, ceea ce se numeşte exact Vidra 
de Sus, Scărişoara, Arieşeni — 
păstrăv, lipan şi o ospitalitate de moţi 
bogaţi, care nu mai cerşesc din poartă 
în poartă, ci la poarta lor se cerşeşte. 

— Oricum, cred că nici acest 
lucru nu i-ar fi plăcut lui Goga. Dar, 
din cîte ştiu, pe acolo, adevărații 
gospodari au început să intre în 
circuitul turistic internaţional, 
primind în gazdă Occidentul. 

— Aşa e. Apoi, democraţia nu 
înseamnă desfiinţarea feudalismului, 
ci păstrarea a ceea ce e bun şi din 
feudalism. Adică, dacă directorul 
direcţiei sanitare pe judeţ însărci- 
nează pe directorul medicinii preven- 
tive, Sanepid-ul, “Ai grijă de Sântim- 
breanu”, tu nu-ţi mai faci griji în plus. 
Acolo sînt dispensare, hoteluri, sînt 
lucruri care pot fi închise şi amendate 
în orice clipă. 

— Graţie autorităţii scriitorului 
Mircea Sântimbreanu ... 

— Nu. Graţie autorităţii medicu-. 
lui ... Eu nu ştiu.dacă nu care cumva 
acest gen, pe care noi îl numim corupt, 
nu este ... 

— Ceva benefic, indicat anu- 
me pentru noi? 

— Este un gen balcanic. de 
cultivare a prieteniei. Adică, eu îţi sînt. 
prieten, dar îţi sînt şi mai bun prieten 
dacă nu mă costă. Sau dacă, făcîn- 
du-ţi un gest de ospitalitate, cineva 
la rîndul lui deschide un cont pentru 
mine. Ceva ce vine din străfunduri şi 
e cultivat ca într-un sol natural aici, 
în Balcani. 

— Vorbeaţi de jena confraţilor 
noştri de a primi oaspeţi. În majori- 
tatea lor, este obligatoriu ca scriito- 
rii să fie nişte proletari ai Parna- 
sului? 

— A, nici vorbă de Parnas! Este 
jenat de propria lui condiţie. Trebuie 
să ai o curte cu găini, cu purcei ... 
Asta ar trebui să fie scriitorul, însă 
ăsta nu mai există. Uite, eu mă duc 
şi, fireşte, nu voi pierde ocazia ca la 
început de noiembrie să fiu la Salonul 
Dragosloveni, unde Vlahuţă avea vie, 
domnule, şi conac. 

— Sper şi eu să ne reîntîlnim 

acolo, sus, în cerdacul dintre vii. 

— Păi ce e mai frumos decît să 
stai acolo ca scriitor? Poţi să fii chiar 
patriot, poţi să faci şi Românii pito- 
reşti, pe prispa unui cerdac, nu? 

— Da. 

— Eu am stat ani de zile, vara, 
pe la Bălcești, care a devenit conacul 
familiei lui Duiliu Zamfirescu, acesta 
avînd pe de o parte statutul de diplo- 
mat, pe de altă parte — de om politic, 
de moşier. Acolo era o mare magis- 
trare de ospitalitate. Dar unde sîntem 
noi acuma? Şi de aceea vă spun că 
un învăţător din Delta Dunării e de o 
mie de ori mai ofertant. Cel puţin, are 
barcă şi atîta autoritate, încît dacă tu 
nu prinzi nimic, la despărţire să pleci 
cu peşte. 

— Sîntem la a doua întîlnire a 
scriitorilor de expresie română din 
întreaga lume. Şi iată că discuţiile, 
dialogurile noastre mă duc cu 
gîndul la Goethe care, în celebrele 
sale convorbiri cu Eckermann, 
zicea: “Vezi, cercul acesta de 
oameni minunati, cu care ai acum 
relaţii agreabile, e ceea ce eu 
numesc Patrie şi unde te întorci 
totdeauna cu plăcere”. Aşadar, v-aş 
propune să ne referim şi la acest 
cerc de colegi minunaţi, cu care 
ne-am întîlnit sau reîntilnit aici, la 
Neptun. 

— Dacă acceptăm, ca o prelun- 
gire a citatului, care m-a şi emoţionat, 
zic: da, se poate şi aşa, numai că nu 
mi-a trecut prin minte. A trebuit ca 
Goethe să-mi atragă atenţia că există 
şi portiţa aceasta care, la noi, este 
destul de mascată. Sigur că eu îmi 
dau destul de bine seama că aici se 
întîmplă sau s-ar putea întîmpla ceva 
care să coaguleze, să catalizeze pe 
scriitorii români aflaţi indiferent unde. 
Numai că, vedeţi, aspectele conjunctu- 
rale şi de amor propriu, de răfuială ... 
Dar poate că şi acestea sînt proprii 
Patriei. Căci nu m-aş mai simţi în 
România, dacă nu s-ar da în Sami 
Damian şi Sami nu s-ar apăra ca un 
bursuc care în viaţa lui n-a mirosit urit. 
Domnule, ai fost bursuc. Miroşi, 
domnule, ce să-i faci! Eu nu ştiu de 
unde atîta hărnicie în a ne spăla de 
trecut. Hai, să zicem, un spaţiu de 


timp, cum propunea Liiceanu, de 
spălare a lichelelor. Tăceţi o vreme. 
Lăsaţi pe alţii să vină. Tăceţi. Dar nu 
veniţi din nou la amvon, nu predicaţi 
tot voi. Voi, care aţi fost satanişti, 
acuma luaţi frăţia creştinismului şi 
biciul Mîntuitorului? Lăsaţi-o dracului, 
domnilor! Ei, ăsta e un aspect care 
tine şi el de caracterul naţiunii noastre. 
Poate că este un blestem istoric sau 
poate că este o necesitate istorică. 
Nu-mi dau seama. Dar eu sînt mult 
mai conservator. Eu sînt un apolitic 
convins. Nici nu mai e timp, ce-i drept. 

— Dar, spunînd că sînteţi con- 
servator, nu comiteţi o ... declaraţie 
politică? 

— Eu sînt conservator în sensul 
că am rămas apolitic. Apolitic de 
stînga. Filosofic vorbind, eu nu pot 
(am şi fost profesor toată viaţa) să 
neg că orice se naşte cu chip de om 
în Ţara aceasta şi pretutindeni are 
nişte drepturi, la sănătate, la cultură, 
la ziua de mîine, la un acoperiş, la o 
perspectivă. Nu se poate altfel! Pe 
mine n-o să mă convingă nimeni 
niciodată că valoarea supremă este 
competenţa care atrage proprietatea 
ce devine intangibilă şi, probabil, se 
numeşte Cataramă... 

— Viorel ... 

— Niciodată n-o să susţin aşa 
ceva eu, care după revoluţie nu am 
reuşit încă să număr, în ciuda inflaţiei, 
un milion în buzunarele mele. Nu am 
reuşit. Şi mi-au ieşit şi reeditări şi ... 

— Unii ar fi înclinați să nu vă 
creadă sau să creadă că exageraţi 
cu bună ştiinţă. 

— Jur că aşa este. Niciodată în 
acelaşi timp. N-am reuşit să capita- 
lizez nimic, să-mi curgă dobînzi, pe 
un cont undeva. Cataramă are mii de 
miliarde. Eu ştiu că, aritmetic, putem 
înmuli competenţa. Dar ar fi monstru- 
os, pentru că ar ajunge competenţa 
omului pînă la Dumnezeu! Dar nu se 
poate. Şi atunci trebuie asigurate 
forme de decenţă socială. Pe mine 
mă deranjează foarte mult că scăpăm 
uriaşe probleme sociale care vor 
deveni şi mai teribile, mîine. Ca 
exemplu, degradarea, vulgarizarea 
culturală a tineretului nostru. Asta 
trebuie să ne dea de gîndit. lar zilele 

trecute am văzut manifestările copiilor 
noştri din clasa a douăsprezecea 
împotriva noului bacalaureat. Le-am 
auzit liderii. Pentru că erau zile 
călduroase, ei, băieţii, se dezbră- 
caseră pînă la brîu şi se vopsișeră ca 
pieile roşii, cu semne pe faţă. Ceea 
ce nu m-a mirat. Este o formă care 
poate porni din sugestiile filmelor 
ş. a. m. d. Dar le-am auzit discursurile 
la tratative. La-men-ta-bil! Adică, am 
văzut nişte mici pitecantropi care se 
apără de cultură, care îşi apără grota, 
care nu vor să iasă de acolo. 

— Sună foarte dramatic aceste 
reflectii ale unui prozator care a 
scris atît de mult pentru copii şi 
adolescenţi. 

— Într-adevăr, am scris foarte 
mult, am tipărit în tiraje uriaşe. De 
altminteri, anume aşa trebuie tipărit 
pentru copii. Ei se împrospătează an 
de an. Sînt contingente uriaşe de 
cititori care vin. Pentru ei noţiunile de 
original şi reeditat nu există. Există, 
e adevărat, şi aici o mare, o mare 
producţie de gunoi. Dar există şi 
capodopere. Nu făcute în mod conşti- 
ent de scriitori, ci alese în mod incon- 
ştient de cititori. Cititorii-copii au 
expropriat de-a lungul zecilor şi poate 
sutelor de ani opera lor. Ei au expro- 
priat pe Homer şi au făcut mitologia 
literaturii pentru copii. Ei l-au expropriat 
pe Cervantes de Don Quijote. Hai să 
ne amintim de Gavroche-ul Mizera- 
bililor sau de Dumas-ul în întregime, 
sau de Mark Twain care în viaţa lui 
n-a vrut să scrie decît Prinţ şi cerşetor, 
poate, dar a fost expropriat şi de 
Heckleberry Finn. Dar, atîţia alţii ... 
Aştia sînt mari scriitori şi nu a încetat 
firul lor. Foarte ciudat este că noi nu-i 
mai ştim. Uite, eu, care am fost ani, 
decenii secretarul secţiei de literatură 
pentru copii şi directorul Editurii 
Albatros, editură de tineret, şi autor 
de literatură pentru copii, să mă puneţi 
la tortură — nu vă pot spune numele 
unui mare confrate de literatură pentru 
copii din Bulgaria. Sau din Polonia. O 
vreme ştiam cîţiva, la ruşi, care nu 
erau răi, Gaidar, Kataev, Marşak, 
Nosov ... Şi, sincer vorbind, se poate 
învăţa din orice condei, dacă tot 
spunem că nu mai avem prejudecăţi. 


— Chiar să nu mai avem 
prejudecăţi? | 

— Mă tem totuşi că le avem şi 
le schimbăm doar semnele. 

— Aţi fi de părerea că astăzi 
copiii nu mai citesc, ca pe timpuri? 

— Păi, eu umblu foarte mult şi 
îi găsesc pe unde umblu. Ei îşi pasc 
vitele, să zicem, pe Valea Crişului 
Alb, pe Valea Cernei, pe Valea 
Lăpuşului şi eu stau cu ei de vorbă. 
Mă gîndesc, de la distanţă, zicîn- 
du-mi: “In trăistuţa aia a lui trebuie să 
fie şi o carte”. Domnule, nu e! Nu e 
decît mămăliga şi ceapa. Şi îl întreb: 
“Tu ai citit ceva în vara asta?”. Şi el, 
cel mai adesea din pudoare, spune 
că da, a citit. Dar nu poate să spună 
nici titlul cărţii, iar dacă forţezi lucrurile, 
afli că a citit zece pagini. Cu alte 
cuvinte, eu ştiu că efortul comportă 
cu sine aşa-zisul punct mort. Nu poţi 
să faci o alergare de fond şi să scapi 
de aşa-zisul punct mort, cînd îţi vine 
să abandonezi cursa, pentru că nu 
mai are celula oxigen şi te doare 
mintea. Şi tu opreşti, abandonezi. 
Domnule, dar punctul mort nu e la 
început. Or, punctul mort la aceşti 
copii, din lipsa de exerciţiu la carte, e 
după zece pagini. Zece pagini! O 
uriaşă hemoragie de timp are loc în 
singura perioadă în care cineva poate 
să-şi edifice cultura, copilăria, 
adolescenţa, tinereţea. Unor astfel de 
copii le spun adesea: “Mă, în vacanţa 
mare voi puteţi învăţa o limbă străină. 
Dacă nu ai punctul mort după cinci 
minute”. Or, efortul acesta trebuie 
educat. Prin exerciţii. Cine i le reco- 
mandă măcar? Nimeni. Fiindcă între- 
gul exerciţiu social este week-end, 
pentru zile mai puţine de lucru şi aşa 
mai departe — este televizorul, este 
discoteca, este computerul, dar nu un 
computer de ăsta, inteligent care, pînă 
la urmă, îţi dă satisfacţii, ci unul cu. 
jocuri penibile. Apoi, este gaşca, 
purtătoare de cele mai triviale atitudini 
valorice şi comportamente. Din păca- 
te, familia nu mai are nici autoritatea, 
nici timpul, nici ascendenţa respec- 
tivă. Cînd familia nu prea are ce să 
pună pe masă, nu prea are autoritatea 
să ceară. 

— Nici familia, nici şcoala. 

— În ce priveşte şcoala, ea 
demult a făcut un pas înapoi, un pas 
de laşitate. Şcoala permite orice. 
Este atît de permisivă, încît încetează 
să mai fie un focar educativ. Ea 
permite fumatul, fardatul, aiureala; nu 
mai spun — înjurăturile. Ea nu mai 
are nici o reacţie adecvată la anoma- 
liile de comportament ale elevilor. 

— Şi, profesorii? 

— Au impresia, probabil, că 
bătălia este pierdută. Că inamicul a 
pătruns prea departe în acest teritoriu. 

— Domnule Mircea Sântim- 
breanu, vă mai aduceţi aminte 
legenda sau poate mitul cum aţi 
devenit scriitor pentru copii? Ar fi 
vorba de o opţiune mai specială, 
oarecum mai misterioasă, ca să zic 
aşa, decît în cazul altor pledoarii 
literare. 

— Ei bine, am devenit scriitor 
pentru copii de pe cînd eram profesor, 
pentru că ascultam emisiuni radio 
infecte. Cum le zicem noi, guşate. Nici 
măcar realitatea, aşa cum era, nu se 
cunoştea. Se fabrica însăşi realitatea. 
E vorba de anii cincizeci şi unu ... Vai 
de capul lor. Eu eram profesor foarte 
sărac şi, printr-o pilă, am ajuns la 
Octav Pancu-laşi care, deşi mai tînăr 
ca mine, era directorul emisiunilor 
pentru copii. Este unul din noroacele 
vieţii mele, pentru că norocul nu este 
loz în plic, să-l poţi trage în fiecare 
zi. El vine de cîteva ori. Una din căile 
lui este profesia sau descoperirea unei 
vocaţii, pe care eu o ignoram. cu 
desăvîrşire. 

— Aşadar, norocul nu trebuie 
doar aşteptat, ci trebuie întîmpinat? 

— In fine, sigur că da. Se spune 
că fortuna adjuvat audaces, norocul 
ajută pe îndrăzneț. Trebuie să îndrăz- 
neşti. Totdeauna te desparte un 
milimetru de noroc. În ceea ce mă 
priveşte, audiența lui Pancu-laşi a fost 
decisivă. El mi-a cerut nişte povestiri 
şcolare, din viaţa copiilor. Eu am dat, 
el a fost mulţumit. A zis că în fiecare 
povestire am cîte patru povestiri. In 
fine, mi-a dat nişte indicaţii. 

Aşadar, aveam audienţă fixată 
la unu, dar, ca fiece profesor, m-am 
prezentat cu cinci minute mai înainte, 
pe urmă se schimbau secretarele şi 


una dintre ele îi spunea celeilalte că 


vine un profesoraş la tovarăşul Pancu- 
laşi şi spune-i că e foarte ocupat, că 
nu primeşte. Eu m-am ridicat. din 
fotoliu, la cei 204 centimetri înălţime 
ai mei şi zic: “Eu sînt profesoraşu/. 
Sigur că a fost un moment penibil, apoi 
mi-au devenit favorabile, fetele de 
atunci. Au devenit prietenele mele. Am 
ajuns la Pancu-laşi care s-a amuzat 
de cele ce puteau să se întîmple. Dar 
să ştiţi că, dacă nu eram acolo, 
rămîneam fără Pancu, iar la orgoliul 
meu ... 

— Deci, fortuna depindea de 
o secretară, două? 

— La orgoliul meu, eu pe acolo 
nu mai călcam. Să ştiţi că unul dintre 
cei mai mari autori de divorţuri şi chiar 
de divorţuri de cariere este orgoliul. 
Cineva te-a călcat pe bătătură, şi ai 
rupt-o cu el! Poate că acela îţi era 
foarte util cîndva. Ceea ce e şi mai 
rău, decît dacă îţi rămînea indiferent. 

Mai apoi, din acele scheciuri 
radiofonice care totdeauna numai pe 
humor au mers. ... 

— Exclusiv pe humor? 

— Uneori, şi pe o anumită 
tandreţe, lacrimă, aşa. Dar mai ales 
pe zîmbet. Aşadar, din acele texte am 
făcut schiţe, învăţind să le pun 
carnea. Dar nu invers. N-am făcut 
niciodată schiţe şi-apoi material 
radiofonic, care este ăla, scheletic — 
voce unu, voce. doi, voce groasă, 
voce subţire, eu ştiu — scîrțiit, tuse, 
tropăit ... Dar după aia trebuie să 
individualizezi, să renunţi la crainic 
sau să devii tu un crainic povestitor. 
Este o altă fază pe care, ca să zic 
aşa, poţi s-o descoperi cu uşurinţă. 
Consider că un scriitor care se ignoră 
este deja format prin lectura unor mari 
scriitori. intîmplarea a făcut că în 
liceul meu din Munţii Apuseni, de la 
Brad, să fi citit, într-adevăr, tot 
Sadoveanu, tot Cezar Petrescu sau 
tot Mark Twain, pe care-l găseam, şi 
pe atiţia şi atîţia alţii — aventură, 
teatru, umor, de toate. Or, fără să-mi 
dau seama, prinsesem un anumit 
gust, poate chiar în exces, pentru că, 
într-un fel sau altul, eu sînt un scriitor 
cult, ca să zic aşa, uşor artificial. Cel 
puţin în comentariul meu ... 


Viata ca e coudă 

— Mircea Sântimbreanu este 
prozatorul de o subtilitate stilistică ... 
palpabilă. 

— Deci, n-a fost prea greu să-mi 
joc şi acest rol. Talent înnăscut ex- 
istă, dar nu la toţi. insă mai depinde 
cît ai citit şi cît ai muncit, cît ai 
exersat. Ei bine, ceea ce mi-a dispărut 
şi dovedeşte că nu eram un scriitor 
înnăscut este voinţa de a persevera. 
Eu n-am avut niciodată tenacitate. 
Dacă succesul, realizarea povestirii 
n-au venit în 24 de ore, eu am spus 
că nu e bună, nu e bun subiectul, şi 
am lăsat-o. Sînt, cred, un risipitor 
nemaipomenit. Am caietele. Pentru că 
o anumită părere de rău şi mustrări 
de conştiinţă îmi rămîneau. Şi-atunci, 
în continuare, vînam subiecte. Dar 
aveam unde ... 

— Sigur, că doar erati profe- 
sor. 

— Dar nu numai că vînam, ci şi 
provocam subiecte. Făceam psiho- 
grame acolo. 

— Pe care le şi verificaţi ad- 
hoc. 

— Eu niciodată n-am urmat 
orbeşte indicaţiile manualelor. Fă- 
ceam o pedagogie fraternă, de frate 
mai mare, foarte liber, cu mari 
succese. Cu strădanie infinită am 
salvat definitiv — nu numai că era 
teză de partid — ideea că nu există 
copii cretini, ci numai profesori foarte 
slabi. Dar pentru aceasta trebuie să 
faci apostolat. Şi nu poţi să ceri 
apostolat la leafa care se dă. Şi nu 
poţi să ceri apostolat oricui. Sînt 
oameni care nu au fibră de apostol, 
care sînt nişte funcţionari ai catedrei. 
Dar eu am spus: nu se poate, aici este 
o inhibiţie interioară a copilului, pentru 
el limbajul didactic este inaccesibil; 
el a realizat surditate faţă de acest 
limbaj, în consecinţă mutism. Ce ştie 
copilul cînd eu îi spun că în secolul 
XIV se face mişcarea de centralizare 
de către monarhia absolută? Fiecare 
cuvînt nu-i decît o măciucă în cap. 
După trei fraze de astea copilul este 
la podea. 

— Knock-out între nici pe 
departe egali. 

— Şi-atunci eu pot să-i dau şi 
doi şi trei şi patru cu conştiinţa 


împăcată. Pot să cer: vino cu maica, 
vino cu tatăl la şcoală, şi ştiu eu ce 
urmează. 

— Inhibiţia se adînceşte, 
distanţa creşte. 

— Fireşte. Insă atitudinea mea 
era: nu-i nimic, nici o problemă. Mă 
întrebau colegii: mata nu dai note? Nu 
dădeam note luni de zile. Nu avem 
note, le răspundeam. Ei, dar nu, nu-i 
regulamentar! Bine, zic. Regulamentul 
mă obligă să dau note de la 1 la 10. 
Dar elevul respectiv e sub 1. Deci, nu 
am notă regulamentară. Repetam. Nu 
mă supăram. II mîngîiam. II păsuiam. 
Găseam rezolvarea prin anecdote, 
voie bună. Asta m-a ajutat foarte mult, 
pentru că încercînd comunicarea pe 
buză de prăpastie şi chiar în prăpas- 
tie, în continuare, cu zîmbetul pe 
buze, cu peripeții, cu băsniri, mi-am 
descoperit posibilităţile multiple în 
estetica literaturii pentru copii. Şi, în 
felul acesta, după cîteva luni — vă 
jur — copilului i se deschidea mintea 
şi el comunica de la egal la egal. Mă 
auzea, ba avea şi replici de humor. 
Mă întîlnesc şi acum cu oameni pe 
care nu-i cunosc — sînt chei sau sînt 
burtoşi, au patruzeci şi ceva de ani, 
— care îmi spun: “Să trăiţi, domn' pro- 
fesor! Vă mai amintiţi ce lecţii fă- 
ceaţi?!” Dar nici nu erau lecţii, erau 
altceva. 

— Probabil, acest altceva 
astăzi nu se caută, nu se face. 

— Sau, dacă vreţi, se face într-o 
devălmăşie. Eu nu-mi pierdeam 
niciodată autoritatea. Le am şi eu pe 
ale mele. Spre exemplu, nu suport să 
se ascută creionul. Şi elevii mei ştiau 
asta. ŞI, în timp ce vorbeam, deodată 
îl auzeam pe unul în fundul clasei — 
crh! crh! crh! Eu îngheţam, clasa 
îngheţa. Numai că inconştientul con- 
tinua să lucreze. Cînd mă apropiam 
de el şi realiza acest moment — pe 
onoarea mea, domnule, — nu-l 
pedepseam, dar ştia că m-a supărat 
foarte, foarte rău. Işi pierdea sîngele 
din obraji. Ei, această autoritate 
trebuie păstrată. Nu poţi să te tragi 
de curea şi de şireturi cu elevii. De 
obicei, se face printr-o anumită 
pondere culturală. Copilul să ştie că 
tu ştii foarte mult, că poţi foarte mult 

şi că eşti prietenul lui. Eu chiar aveam 
o categorie, pe cei mai năpăstuiţi 
dintre ei, pe care-i declaram prieteni. 
Prietenii mei. Şi, scoțînd elevii la 
lecţie, băgam şi cîte un prieten de-al 
meu, care răspundea şi el la o între- 
bare, două. Eu îi dădeam 8 sau 9. În 
timp ce unuia care nu-mi era “prieten” 

şi care răspundea la şapte, la opt 
întrebări îi dădeam 6. Ala plîngea. 
“Da, dar el e prietenul meu, spuneam. 
Mă copii, aşa e şi în viaţă, mă”. 

— Ziceaţi, dîndu-le, de fapt, 
chiar o lecţie de viaţă. Din clipa 
aceea aveaţi, cred, mai mulţi 
prieteni. 

— Aşa e. Pe mine asta mă 
îngrijorează în mod deosebit. Pentru 
că un om tînăr care, la paisprezece 
ani, a ajuns deja la o mică bibliotecă, 
citeşte. Uneori, se întîmplă să ci- 
tească nu tocmai ceea ce trebuie 
pentru vîrsta lui, dar un copil prins de 
lectură este salvat! 

— Domnule profesor Sântim- 
breanu, aţi vorbit despre impactul 
unei adevărate personalităţi asupra 
unor personalităţi în devenire. Dar 
pentru dumneavoastră care a fost 
personalitatea pe care aţi întîlnit-o 
şi care v-a inpraslopat în mod 
deosebit? 

— Au existat trei întîlniri. În 
Munţii Apuseni, noi vedeam puţini 
scriitori. Dar veneau. A fost o întîlnire 
cu Liviu Rebreanu, o întîlnire cu 
Octavian Goga şi cea mai fabuloasă 
— posibil să nu credeţi — cu lon Minu- 
lescu. De la sobrietatea academică a 
lui Rebreanu, de la profetismul lui 
Goga, care venise într-un fel de 
semicampanie electorală, la acest om 
inepuizabil, poetul lon Minulescu ... 

— Din cîte am citit, cam 
cabotin în ale lui. 

— Cabotin care juca totul, care 
era o orchestră. Asta a fost pentru noi 
ceva în alt gen. Am mai văzut ceva 
asemănător, dar eram deja student: 
l-am văzut pe lonel Teodoreanu, 
pledînd, la bară, în Bucureşti. . 

— Eraţi student la drept. 

— La drept. Teodoreanu era o 
cascadă cu curcubeie. Pe.mine asta 
m-a fascinat. Eu aş spune că geaba 
sînt mari filosofi, păstoşi ... Nu pot, 


domnule, nu- pot- eu să ar în terenul 
ăla... 

— Vă deconspiraţi, adică, 
anumite nuanţe de caracter. 

— Sigur, la natura mea ceva mai 
frivolă îmi trebuie mai multă frivolitate. 
Ceea ce nu înseamnă că nu sînt 
permisiv pentru lacrimă, pentru 


'duioşie. Ba chiar sînt inadmisibil de 


slab, uneori. 

— Cînd anume? 

— Din păcate, mai mult la filme, 
pentru că în viaţă sînt parcă prea dur. 

— Pentru că şi domnia sa 
viaţa e dură. | 

— E. Şi eu sînt. Dar pe întune- 
ric, sub pleoapa mea, curge o lacrimă. 
Deci, nu sînt excesiv de dur. 

— Nu, nu sînteţi. Dar să tre- 
cem de la personalităţi — la cărţi. 
Care din acestea v-au marcat în mod 
special? 

— In ceea ce priveşte cărțile, 
trebuie să vă spun că în 1941 (eram 
elev în clasa a şasea) a apărut /stonia 
literaturii a lui Călinescu. La liceul 
nostru din Brad, liceu ortodox român 
aflat sub epitropia Mitropoliei din 
Sibiu, cărţile veneau la zi, în biblioteci. 
Ei bine, această carte totdeauna mi-a 
dat senzaţia de literatură şi de 
literaturi. De, eu vedeam literatura 
stînd, cerîndu-şi teritoriu într-o carte. 
Abia acuma mi-am dat seama de 
altceva. Pe lîngă asta, am descoperit 
un limbaj care m-a marcat multă 
vreme. Adică, o anumită preţiozitate; 
calofonia pe care ţi-o dă limbajul ăsta 
şi care, precum vedeţi, a devenit boală 
naţională. 

— Inclusiv, limbajul literar ai 
domnului Mircea Sântimbreanu? 

— O vreme, da. Pe urmă s-a 
infestat cu alte categorii, căci am 
făcut dreptul. Dar Călinescu a jucat 
un rol extraordinar, pînă la urmă 
autoritatea lui mi-a determinat multe 
din cursuri.. Ca unul din scriitorii care 
a corespuns perfect şi din toate 
punctele de vedere'structurii mele a 
fost Anatole France. lar mai tîrziu, nu 
ştiu dacă spre ruşinea mea, am fost 
profund impresionat, cu efecte, de 
Manifestul Partidului Comunist. La 
descoperire. Acest tip de retorică, 
acest stil de argumentare m-a pătruns. 


Viaza ca e coudă 

Nu a fost o lectură cum aş fi citit un 
articol de nu ştiu ce gazetar talentat. 
Asta înainte de devenire. Pentru că 
eu am devenit membru de partid foarte 
tîrziu, în 1969, la patruzeci şi ceva 
de ani. Nici nu puteam altfel, din mo- 
tive de origine socială, biografia 
părinţilor mei etc. 

Apoi, în altă ordine, tot literară, 
trebuie să spun că m-a interesat în 
mod special Marcel Proust, cu “In 
căutarea timpului pierdut” în traduce- 
rea lui Radu Cioculescu. Ei, bine, a 
fost prima dată cînd mi-am dat seama 
că evenimentele nu au numai contur 
exterior, că chiar şi o mişcare sufle- 
tească poate să devină eveniment. Şi 
răscruce pentru destinul unui om. 
Micile mişcări ale sufletului, ale 
gîndului, ale comunicării. Anterior, 
luam literatura ca pe un vehicul: cu 
cît mai multă viteză, cu atît mai bine. 
Pe cînd derularea asta foarte lentă 
descoperă la rîndul ei o fineţe nebă- 
nuită pînă atunci ... 

— O descoperire care poate 
părea chiar o ... închidere. 

— Exact. Deci, vă daţi seama, 
eram un cititor cu o viteză mare. Eu 
cred că, ulterior, în editură, se speriau 
subalternii mei. Eu citeam tot ce s-a 
publicat la Albatros şi tot ce s-a 
respins. 

— Din considerente de vigi- 
lenţă? 

— N-aş zice. Ci pentru că 
mi-am dat seama că într-o editură sînt 
atîtea edituri, cîţi redactori sînt. Nu 
din cauza gusturilor, ci din cauza 
sacoşelor. Şi-atuncea ziceam: lasă, 
domnule, sacoşa la mine. Trebuia citit, 
motivat de ce-l publicăm. Aveam şi 
am acele carnete despre care sînt 
întrebat de ce nu le public. 

— Într-adevăr, de ce nu le 
scoateţi la lumină? 

— De ce? Pentru că eu însumi 
nu am puterea să mă mai uit înele. 
Se pare, cine ştie ce zădărnicie ... Dar 
prea m-aş da în primire ... Pentru că 
eu, întîi, citeam cu ochii de partid, 
fiindcă la partid trebuia să răspund. 
Or, a publica acum o cronică de partid, 
ideologică, este ca şi cum te-ai pune 
singur la zid şi ţi-ai ordona: Foc! 

— Ei bine, deja acesta n-ar 


mai fi Anatole France, ci un alt 
francez, Henri Barbusse care, din 
cîte îmi amintesc (pe timpuri, 
trecuse şi pe la Chişinău) n-a prea 
fost cavaler cu românii ... 

— Şi acesta n-a fost un'autor 
preferat de mine. 

— De la Foc! să trecem la ... 
Fo. Adică, la Dario Fo, italianul care, 
ieri sau alaltăieri, a fost anunţat 
drept laureat ai Premiului Nobel. În 
genere, ce sentiment încercaţi cînd 
aflaţi despre un nou laureat al 
acestei distincţii? 

— Ca în cazul aproape tuturor 
scriitorilor contemporani lui, încerc o 
uriaşă stupefacţie. Intîmplarea face ca 
acest Dario Fo să fi fost foarte jucat. 
Cînd îl vezi, ţi se pare că e un spec- 
tacol fabulos. Este cel mai mare 
saltimbanc de geniu. Este inepuizabil. 
Are un farmec, o carismă irezistibilă 
pentru toţi cei din jurul său. E un 
vrăjitor. Şi, dacă premiem şi un 
vrăjitor, cu atît mai bine. Atîtea 
uscături, pînă în-ultima vreme ... 
Domnule, nu ştiu, n-am auzit, nici 
întîmplarea n-a făcut ... Măcar să fi 
avut aşa, un accident amoros, de 
maşină, ca lady Di, să fi auzit ceva 
odată. Absolut nimic. Am tot timpul 
impresia că sînt nişte premii de 
consolare. 

— Şi, de consolare, nu atît 
pentru un anume scriitor, ci pentru 
o ţară, pentru o rasă, africană, să 
zicem. 

— Ceva în felul ăsta. Dar de data 
aceasta m-am bucurat că un om mai 
spumos, mai cu sevă, mai vital, cum 
e bătrînul Fo, a fost distins. Am 
impresia că el nici nu poate trăi în 
afara spectacolului. Tot ce atinge 
devine spectacol. 

— Cuiva, inclusiv celui care 
vă pune acum întrebări, ar putea să 


_i se pară că sunteţi totuşi prea 


generos cu un mai mult altcineva, 
decît un scriitor, care mi se pare a 
fi domnul Fo ... 

— Asta ştiu, asta spun, pentru 
că am văzut emisiuni cu el acum, la 
televiziune, şi mi-am zis că merită. 
Un circar, la urma urmelor, nu? La 
graniţa dintre literatură şi circ. - 

— Să zicem că în cazul lui 

Dario Fo Academia suedeză a mai 
dat o lovitură de circ. Numai că eu, 
distinse domnule Sântimbreanu, aş 
vrea să vă întreb dacă dvs. aţi avut 
ceea ce s-ar putea numi lovitură 
sau lovituri de destin. Adică, ceva 
neaşteptat, dramatic şi aproape 
misterios. 

— O, da, sigur! Vreau să vă 
spun că eu trebuia să fi murit demult. 
In 1945, lăsînd de-o parte războiul, 
deci după încheierea păcii, din 
dragostea mea uriaşă pentru mare, 
primul drum pe care l-am făcut la 
închiderea facultăţii a fost la mare, în 
localitatea 2 Mai. Ajungînd la gazda 
care avea un copil corigent şi pe care 
trebuia să-l meditez, în schimb ei 
să-mi dea masă, casă, mi-am lăsat 
bagajele şi am alergat spre mare. Spre 
apus. Am intrat în mare, m-am zben- 
guit gol-goluţ, hainele lăsîndu-mi-le pe 
țărm. lar cînd am ieşit, am dat cu 
ochii de o tăbliță: “Atenţie, teren minat! 
Pericol de moarte!”. Şi ... am rămas 
într-un picior. Nu mai ştiam ce să fac. 
Dar seara venea, soarele apunea. 
Schimbam piciorul, ca să rezist 
oboselii. La un moment dat am văzut, 
pardon, o balegă uscată. Măi, zic, 
dacă a trecut o vacă, totuşi sub balega 
aia nu e nimic. Şi m-am aşezat, 
zgribulit şi ud, şi tremurînd, şi am stat 
toată noaptea pe acel loc însemnat 
de un animal. Popa, căci el era gazda 
mea, văzînd că am venit, că am 
bagaj, m-a reperat, dar nu a venit 
nimeni pînă a doua zi, cînd au sosit 
ostaşii-pionieri şi au tăiat o cărare. Au 
scos sute de mine, ca nişte farfurii. 
Le-au băgat într-o căpiţă, pe mine m- 
au extras de acolo, iar mai tîrziu au 
împuşcat acele mine. Ore în şir Marea 
Neagră a hăulit de detunăturile sutelor 
de mine, care erau numai pînă la mine. 
Ei, gîndiţi-vă că eu am trecut în goană 
printre ele şi că am ieşit în goană din 
mare ... 

— Tocmai aici ar fi doza de 
mister, de care vorbeam în între- 
bare. _ 

— Dar să vă mai spun una. În 
1958 ... 

— Îmi dau seama că orice 
jalonare de atare fel a destinului nu 
se poate uita ... 


— Aşadar, în 1958 eram tot la 
mare. Eu sînt un tip mai pofticios ... 
Totul trebuie spus aşa ... Atunci mi-am 
dat curs instinctelor. Acoperit de un 
anumit humor, de un anumit flegma- 
tism. Dar ştiam că, dacă îmi place 
vreo surată de-a Evei, trebuia să ştiu 
şi cît este ea de bună. Şi am găsit 
una muşcînd dintr-un măr. Acesta s-a 
potrivit ca pretext de a vorbi despre 
ispită, etc. Pe scurt, în aceeaşi seară 
eram la Constanţa la acea tînără şi 
frumoasă doamnă, şi pofticioasă, care 
mi-a spus la un moment dat: “Se face 
ziuă, ar fi bine să pleci. Vine soțul”. 
“De acord”, am spus. Şi am plecat. 
Am deschis uşa la lift. Stătea la etajul 
patru. Şi liftul era la parter. Era de- 
fect. Am căzut în gura de lift, zburînd 
de la etajul patru pînă la lift. Acum, 
cel care vă vorbeşte, uitaţi-vă cum 
arată. 

— Om în toată firea şi în toate 
ale lui. 

— Da, fără cocoaşă, fără prote- 
ze, fără .:. Cum am căzut? Aveam, 
cred că printre primii, adidaşi. Pe ca- 
pacul liftului sînt zeci de scripete, de 
plăci de oţel, de cutare şi cutare. Eu 
am căzut fără să ating nici cea mai 
mică bucată de fier şi am fost amorti- 
zat de placaj, care m-a înghiţit pînă 
la brîu.Cu chiu cu vai, pe parcurs 
m-am prins cît am putut de grilaj, de 
funiile care erau — vai de capul meu! 
— pline de ulei şi care mi-au luat 
pielea de pe miini. Bun. Vreau să spun 
că am ieşit de acolo prin forţe proprii. 
Au rămas numai bascheţii. Am sărit 
grilajul. Deja eram plin de sînge, pen- 
tru că coastele mi se rupseseră, aşchii 
din coaste intraseră în plămîni ... Dar, 
eram perfect conştient. M-am aşezat 
undeva. Cineva, mă rog, o patrulă, a 
crezut că am avut accident de maşi- 
nă, m-a dus la spital. Abia după aia 
am realizat o stare de şoc. Peste cîte- 
va zile, mi-am zis: eu trebuie să fiu 
mort, peste mine trebuia să crească 
iarbă. Era parastasul de şapte zile 
acum. Şi mă mai gindeam (pentru că 
mai înainte vorbeam de Proust) că “O 
dragoste a lui Swann” se încheie aşa: 
şi cînd te gîndeşti că aş fi putut să 
pierd totul, chiar şi viaţa, pentru o 
femeie care nici măcar nu era genul 
meu. 


Viata ca o coridă 

Eu măcar nici numele nu i-l ştiu. 
Realmente. Zic, uite, domnule, ţi se 
întîmplă ce ţi se potriveşte. Destinul 
este, de fapt, firea ta. Fratelui meu, 
care n-a agăţat în viaţa lui o doamnă, 
nu i se întîmpla asta. După cum şi ce 
mi s-a întîmplat la mare nu se 
întîmplă orişicui. Un altul în locul meu 
ar fi studiat terenul, aştepta să se 
demineze. Însă aceste impulsuri, care 
sînt sarea vieţii şi îţi aduc şi multe 
satisfacţii, ce-i drept, îţi sînt intrinseci 
ție, ca fire, ca risc. 

— Aţi aşternut cumva aceste 
întîmplări pe hîrtie, în vreo proză, 
în nişte memorii? 

— Nu, n-am pus nimic pe hîrtie. 
Absolut nimic. Poate, mă rog, vorbin- 
du-le elevilor de primejdiile care vin 
din fire ... Firea este greu de corectat, 
dar nu imposibil. Ea trebuie totuşi 
supravegheată. 

— Pentru a-şi menţine liber- 
tatea conştiinţei, un scriitortrebuie 
să aibă un stoicism al refuzului 
sau o abilitate a compromisurilor? 

— Eu unul am practicat metoda 
numărul doi. Adică am făcut mult 
bine, făcînd răul cel mai mic cu 
putinţă, pe care îl numesc compromis. 
Eu am avut, fireşte, o anumită 
influenţă în lumea editorială, am scos 
din ghearele cenzurii şi din noaptea 
tăcerii cărţi foarte importante ale 
literaturii noastre, fiind simpatic şi 
călăilor. Nu am trîntit uşi, nu am rupt 
punți, dar, în realitate, eu ţeseam 
punți, ceva pentru confraţi. Şi aş 
spune, nu din cine ştie ce motive. 
Poate mai mult aşa, dintr-un orgoliu 
de atlet. Acolo, unde alţii doborîseră 
ştacheta, eu treceam cu cartea, şi 
cartea apărea. 

— Cred că anume din acest 


considerent astăzi nu prea sînteţi. 


contestat, certat, blamat. 

— Nu, nu... 

— Sau există şi cazuri con- 
trare? 

— Există scriitorii cei mai infami 
şi astăzi, care n-au fost tipăriţi nici 
atunci, nici acum. Ei ţin numai minte 
că atunci. Pentru că literatura nu este 
tot ce se scrie. Eu nu vreau să dau 
nume, dar sînt scriitori zidiţi în ură, 
zidiţi în neputinţă şi într-un sentiment 


de revanşă. Sigur că unul alde ăştia . 
te arde. Mai zice. Insă, trebuie să vă 

spun că Eugen Uricaru a avut o 

carte, Despre purpură, senzaţională. 

Dar nu putea s-o tipărească. Eu am 

găsit energia de a-i face o apărare, 

ştiind că sînt cititorul ultim înainte de 

apariţie şi că Dumitru Popescu- 

Dumnezeu va avea în mînă cartea 

gata tipărită, cînd, evident, va avea 

şi cartea mea de muncă în mînă. Dar 

eu aveam apărarea acestei cărţi în 
orice clipă, pe dinafară. 

— Acum doi ani, într-un dia- 
log, mi-a povestit şi Eugen Uricaru 
cîte ceva din istoria manuscrisului 
său care, pînă la urmă, a ajuns 
carte. Vorbea cu tot respectul 
despre dvs. 

— Intr-adevăr, cartea a fost 
editată. lar cînd a apărut Urcarea 
muntelui de Ileana Mălăncioiu, am fost 
chemat la ... — nu mai era Popescu- 
Dumnezeu, ci un altul, care a murit 
între timp, chiar la timp a murit, Petre 
Enache, secretar al CC. Răspundea 
de cultură. El pusese capul în birou 
şi dădea cu pumnul în masă, strigînd: 
“Nu citiţi nimic! N-ai citit nimic!”. Eu îi 
spun că totul am citit. “Nu se poate! 
Dacă aţi fi citit această carte, nu 
apărea!” ` 

— Dar credeţi că el citise 
cartea Ilenei Mălăncioiu? 

— Ei, lui i se spusese. Noi ştiam 
ceva, ceva în mod absolut. Că, de 
fapt, cenzura supremă o exercitau 
două personaje. 

— Cei doi, el şi ea? 

— Da. Însă care nu citeau nimic, 
decît cu literă mare. Or, eu nu tipăream 
cu literă mare. Tipăream cu literă nor- 
mală. Şi mai exista ceva, o cenzură 
şi mai periculoasă. Pe mine m-a 
îngrozit tot timpul faptul că Monica 
Lovinescu şi cu Virgil leruncă făceau 
cronici la obiect şi spuneau despre 
cartea Ilenei Mălăncioiu cît este ea 
de anticomunistă. Doamne, şi venea 
securistul editurilor şi-ţi spunea exact 
ceea ce auzise la Europa liberă. Eu 
zic, însă: tovarăşe, dumneavoastră 
vă luaţi după duşmani şi nu ne credeţi 
pe noi? N-aţi învăţat nimic din Istoria 
Partidului Comunist, că anume 
duşmanul încearcă să ne distrugă pe 

noi, comuniştii. Aşadar, nu era uşor, 
'de aceea trebuia să fiu foarte, foarte 
pregătit. 

Alte cărţi importante, ca “F”-ul 
lui D. R. Popescu, care n-a putut să 
fie publicată ani şi ani de zile. A apărut 
totuşi. După aia i-am dat drumul la 
Vînătoarea regală. Pentru că, vă 
spun, trebuie rupt sau înnodat odată. 
Poţi să aştepţi tot timpul ca un 
cerşetor pomana cuiva. Domnule, 
cineva te-a înnodat, te-a pus pe 
picioare şi — mergi mai departe. 
Breban a avut foarte mari probleme 
cu Ingerul de ghips. El a fost deznodat 
de mine ca, pe urmă, prin diverse 
interviuri, să spună: “Domnilor, nici 
pînă astăzi nu pot să-mi explic cum 
am reuşit să-i păcălesc”. Domnule 
Breban, i-am zis, n-ai păcălit pe ni- 
meni. Ştiu eu ce ştiu ... 

— Eu cred că sînteţi sau aţi 
putea fi un critic subtil, abil, 
inventiv etc. 

— Fără nici o îndoială. Aş fi putut 
face critică. Sigur că nu mi-am forjat, 
la o anumită şcoală, limbajul critic şi, 
în general, pentru mine fiecare carte 
nouă, atunci cînd îmi expun punctul 
de vedere, începe printr-un moment 
de repetenţie. Neavînd instrumentele, 
eu mi le făuresc de fiecare dată. Nu 
le am. Eu admir criticul care e în priză, 
care e pe lungimea de undă critică. 
Eu nu sînt. Nici pînă acum nu ştiu 
cum se abordează: întîi, trebuie 
povestit subiectul sau nu trebuie? Insă 
e un simţ critic, fireşte, bănuiesc 
înnăscut, care pe mine însumi mă 
ajută. Eu fac foarte mult travaliu cînd 
scriu. A doua lectură însă este 
decisivă, deoarece văd toate cocoa- 
şele, toate denivelările, laxităţile, 
graba. Astfel le simt şi la alţii. Apoi, 
în ultima vreme însă, văd că sînt în 
recul. Poate e firesc, nefiind un critic. 
Deci, neavînd interes profesionist 
pentru lectură, e un recul al interesului 
meu pentru ficţiune. Am intrat puternic 
în zonele biografismului, jurnalelor, 
documentelor, istoriei care începe 
să-mi spună mai multe, mai repede 
şi mai clar. Nici nu mai am răbdare. 
Zic: vasăzică, îmi dau seama că la 
pagina zece o iubeşte, la pagina 
cutare i-a strîns mîna, la pagina 200 


o posedă şi la pagina 250 se sinucide. 
Astfel că eu merg direct la pagina 
250. | 

— Din cîte v-aţi dorit, cît aţi 
citit, cît citiţi? 

— Nu mai fac asemenea bilan- 
turi, avînd impresia că rămîn dator 
uriaşei literaturi ... Eu nu mai citesc 
acuma, să zicem, pe — nu mai dau 
nume, — pe rahaţi. Chiar dacă îmi 
acordă prietenie şi interes, eu îmi spun 
mie însumi: eu încă nu l-am citit inte- 
gral pe Dostoievski. 

— Ca să nu mai spunem de 
a-l fi recitit. 

— Cum să nu? Marea mea uimi- 
re este însă că mai toţi criticii fac din 
cînd în cînd, în textul lor, această 
remarcă: recitindu-l. Chiar l-ai recitit, 
domnule? 

Vreau să spun că literatura 
germană, de după război, nouă, este 
formidabilă. Are mari personalităţi. Cîte 
o carte am citit din Gunter Grass, cîte 
una din altcineva ... Cît trebuie să 
citeşti? Enorm! Mai mult decît atît. Sigur 
că literatura sud-americană a trebuit la 
un moment dat să o citim, pentru că a 
avut un impact senzaţional aici. Şi să 
nu ne dăm noi prea mari, fiindcă venim 
de pe craca ei. Fireşte, am citit şi 
Marquez şi Llosa şi Sabato ... Dar cîte 
o carte-două. Te duci la fişier la bibli- 
otecă şi simţi că te apucă ameţeala. 

Nu cred că e cazul să regreţi 
ceva. Se spune în popor aşa: două în 
lume nu se poate — să scape omul 
de moarte şi să le f... pe toate. 

— Mergem pe text semides- 
chis, cu trei puncte? 

— Mergem. 

— Şi dacă tot aţi pomenit de 
măria-sa moartea, mă interesez 
dacă aţi avut momente în care v-aţi 
gîndit la dramatica inutilitate a 
oricărui efort în destin, în literatură, 
în lume? 

— La zădărnicie, da, m-am 
gîndit. lată, din ce în ce mai mult. 
Pentru că demobilizarea, trecerea la 
vatră, lăsarea armelor în ungher mi 
se pare obligatorie. Adică, plină 
bunătatea naturii, ea ne anesteziază, 
ne dă sentimentul zădărniciei, ne 
obişnuieşte cu abandonul, cu dispa- 
riţia. Sigur că sentimentul ecleziastic 


Viaţa ca e coridă 


131 


al zădărniciei eu îl am mai acut. Dar 
am humor şi de aceea mă salvez. Păi, 
domnule Leo, ce sînt consfătuirile la 
care am fost invitat? Dacă le-aş lua 
sub semnul zădărniciei, ar trebui să 
nu vin la mare. Deci, mai bine vin la 
mare şi nu mă duc la şedinţe. 
Trăncăneaia este numărul unu aici. 
Narcisismul este numărul doi. 

— Şi, uneori, viceversa. 

— Şi viceversa. Şi vezi pe unii 
oameni care sînt şi ei nişte rătăciţi în 
literatură vorbind. acum. ca nişte 
apostoli care s-au întîlnit la Niceea. 
Hai, domnule, să fim serioşi! Nici nu 
e permis, pentru că totul este, pînă la 
urmă, sub semnul rutinei sau al 
improvizaţiei. Sau ne repetăm de la 
un nivel canonic universitar, sau 
improvizăm la modul temperamental 
tip Saka. . 

— Ţin să remarc că vă expri- 
mati nu prea loial faţă de un coleg 
basarabean... 

— El este un tip hiîtru, bine 
intenţionat. Dar Saka ne spune multe 
lucruri cu curaj, dar ne ascunde şi mai 
multe cu acelaşi curaj. Ei, dar aceste 
elemente pitoreşti sînt sarea întîlhirii 
care, în esenţă, e zadarnică. Dar poate 
că alţii au nevoie de ea. Nu vreau să 
insist. 

— Viaţa literară poate fi tratată 
ca un filon separat al existenţei 
societăţii? 

— Mă tem că în momentul de 
faţă nu putem absolutiza. Sigur că 
viaţa literară, pînă în 1989, sînt 
absolut convins, a fost un filon ai 
supravieţuirii societăţii. Oriunde te 
duceai, în orice comunitate auzeai 
discursuri literare... Se discuta cartea, 
se cumpăra cartea, se făcea coadă 
la carte. Cartea era afişul principal al 
interesului. Apăreau, de altfel, cărţi 
bune şi ediţii foarte ieftine, în Biblio- 
teca pentru toţi, în Clasicii literaturii 
universale. Se dădeau în rate, ce să 
vă mai spun ... Şi a fost, realmente, 
un periplu de refugiu, ca să zic aşa. 
Pe vremea ceea, dacă se ivea o 
dispută literară, lumea'era atentă. Cu 
alte cuvinte, şi arbitrii erau în atenţia 
publicului. Acuma însă, nu e nimic, 
nimic. Eu nu aud decît rarisim, la 
lumea mai mult sau mai puţin speciali- 


zată. Dar nu de la medici, nu de la 
profesori. Doar aşa, veleitari, prin 
cenacluri, studenţii, discută literatură. 
Nu mai citesc. ŞI, în general, vedeţi 
şi dvs., revistele literare, cu retururi, 
poate nouăzeci la sută... 

— Să reiasă din cele spuse că 
aveţi nişte nostalgii retro? 

— Eu sînt un observator. Eu 
observ: faţă de invazia televiziunii, 
faţă de invazia grijilor zilnice, faţă de 
acuitatea cronică a atîtor griji de a 
face bani, de a supravieţui, literatura 
a pierdut, sau a rămas, totuşi, dacă 
ne gîndim la fenomenui Sandra 
Brown, care ne spune că lumea avrut 
să citească ... 

— Dar, slavă Domnului, feno- 
menul Sandra Brown a trecut. Sau 
nu? 

— Da, a trecut. Şi găsim acum 
o Sandra Brown la coşuri, la grămadă, 
cu 500 de lei exemplarul. Ignorată. A 
trecut. 

— Ce s-a mai aflat despre 
subtextele legendei Brown? 

— S-a spus că e un trust, s-a 
spus că e o ficţiune. Pînă la urmă, e 
posibil să fie un computer perfec- 
ţionat, care e provocat cu nişte reţete. 

— Nu v-aţi întrebat niciodată 
de ce nu v-aţi lăsat masa de scris 
şi să ieşiţi în lume, să vă trăiţi 
viaţa? 

— Nu m-am întrebat, pentru că 
am. găsit răspunsul. Eu am lăsat 
masa de scris. Sau, mai exact, scriu 
numai ilustrate, oriunde mă aflu. Le 
scriuprietenilor, unora din drag, altora 
— casă le crape fierea. 

— Chiar aşa? 

— Pe cuvînt de onoare. Cum 
poţi, mă domnule, întîi pleacă. In 
primum agere deinde filosofare. Du- 
te, domnule, întîi du-te. Şi pînă la 
urmă, la vîrsta mea totul trebuie 
relativizat. Nu a fost aşa, sigur că nu. 
A fost o vreme cînd puteam să stau 
la masa de scris 20 de ore şi din 
somn, semisomn să revin şi să fac 
ce aveam de făcut. Răspundeam 
tuturor comenzilor. Eram vestit prin 
rapiditatea cu care rezolvam proble- 
me. Orice problemă avea el nevoie, 
îşi găsea un răspuns. Eram un 
pompier. Absolut. Acuma, din ce în 


132 


Limba Momână 


ce mai mult, mă atrage sihăstria, dacă 
se poate — nu chiar în mizerie. Adică, 
sihastru — sihastru, dar dacă în ziua 
ceea n-am prins şi cei cinci peşti, e 
mizerie, pentru că cineva trebuie să 
mă invite la masă ... Să vă spun că 
în Deltă-eu plec cu 100 de mii şi mă 
întorc acasă cu 50 de mii. Nu 
cheltuiesc. lau o piine pe zi, restul 
îmi dă Delta ş. a. m. d. Toamna, prin 
Munţii Apuseni, Doamne Dumne- 
zeule, fructe!:Pe la Călimăneşti sau 
Căciulata, prin luna iulie, zmeură, pari 
s-o smulgi din laba ursului. Da bine, 
ce, nu găseşti cireşe amare? Eu iau 
pîine şi un kil de brînză într-o 
săptămînă. Corcoduşe, dude. Mănîn- 
că, domnule, da ce, mama dracului, 
am şi exemplu celebru cu ... 
— Aurea prima nata est aetas, 
spunea Ovidius, cu vîrsta lui de aur. 
— Să ne amintim că Isus a stat 
40 de zile uitat de foame, în meditaţie. 
Nu mă umileşte mizeria la care 
consimt. Mă umileşte opulenţa altuia, 
parcă. Atunci cînd văd oameni lipsiţi 
totalmente de cel mai mic merit cum 
se ridică, înălțîndu-se, cum îşi fac 
vilele, cum îşi fac gardurile — astea 
mă enervează cel mai mult. Bine, 
măcar americanii nu au garduri. Dar 
aici, cu cît e mai înstărit, cu atît face 
gard mai înalt. Adică, parcă ar 
ascunde un cadavru. Parcă e un 
cavou. Aceasta mă jenează, mă 
umileşte.Şi mai strigă unii: “Da ce, te 
crezi pe vremea comuniştilor?! 
Pămîntul meu, fineaţa mea, nutrece!”. 
Altfel, să ştiţi că se poate trăi. 
Doi, trei porumbi îi pui la copt. Ce 
poate fi mai bun? Pe urmă, eu mă 
apăr, fiindcă vara suprim alcoolul, cu 
desăviîrşire. Şi cafeaua. Eu ştiu de 
ce. Nucăn-aş bea. In general, am un 
dicton. Iniţial am zis, şi m-am lăsat 
de fumat. Printr-un act de voinţă. 
Printr-un dictat. Fumam enorm, 60 de 
ţigări pe zi! Gata! Imediat mi-a venit 
aşa, un alt puseu de ăsta nebun, de 
schivnic: “Nu mai bei!” Bine. Pe urmă 
am zis: “Măi, hotărîrea e prea dură. 
Nu mai bei doar trei luni”. Bun. Şi aşa, 
mergeam la recepții, unde curgea 
whisky şi votcă şi şampanie, şi eu nu 
beam. Păi, zic, eu fac o mutră de 
tîmpit aici. Uite ce e: alt amendament 


— nu mai bei nimic pe banii tăi! Şi de 
asta măţin. Şi de aia, cînd plec vara, 
zic: Gata! Dar dacă cineva se găseşte 
şi ... Nu pot să spun că nu mă 
umileşte. Eu sînt — cum să zic? — 
un fel de ava: nu am slujbe, dar am 
slujitori. 

— Mai sprefinalui convorbirii, 
mă interesez la un om şi un scriitor 
cu mult mai multă experienţă ca 
mine: ce fac orele pe care le 
pierdem, şi unde se duc ele? 

— Şi aici trebuie nuanţat: e o 
crimă să pierzi orele tinereţii. Timpul 
nu este egal cu sine însuşi. Cao tablă. 
de şah, are 64 de pătrăţele, dar im- 
portant e unde stă regele, unde stă 
regina. Or, în strategia asta a folosirii 
timpului ar fi o crimă, şi e o crimă 
pierderea timpului tînăr, singurul în 
care musteşte seva, în care fiece 
sămînţă dă rod. Mai tîrziu, cred că 
este o formă de abandon, o dulce 
anestezie pregătitoare pentru mari 
traversări. Nu e nimic, domnule, nici 
un fel de sentiment. Mie îmi pare rău 
cînd vremea noastră ne-o pierde 
vremea, cînd vara nu e vară, cînd 
toamna devine iarnă, cînd iarna nu se 
mai termină — asta-i pierderea de 
vreme. Aş vrea atunci să fiu o pasăre 
migratoare şi să-mi pierd vremea 
într-un timp frumos, la locul potrivit. 
Se ştie foarte bine că au fost şi şcoli 
filosofice, idealul cărora era pierderea 
plăcută a vremii. Ce dracu' este 
epicureismul şi aşa mai departe? O 
componentă hedonisă există şi la 
pierderea vremii: trîndăveala, otium, 
spuneau latinii. 

— Apoi, orientalismul ... 

— Dar nu chiar pînă la budhism. 
Ei prea merg departe. Nu mai beau. 
Ignoră prea mult. Orice competiţie îşi 
are farmecul ei, dar ... dar devine 
scîrboasă. Eu deja m-am retras din 
competiţie. : 

— Dar aţi fost foarte compe- 
titiv. , 

— Se ştie. Am fost propus şi 
preşedinte al Uniunii Scriitorilor şi 
puteam să. înclin balanţa, dacă 
făceam electoralism şi populism. Ştiu 
exact care e sensibilitatea acestor 
oameni ... 

— Acestor colegi. 

— Da, colegi. Dovadă e că 
Laurenţiu Ulici e deştept şi m-a pus 
preşedintele comisiei sociale. Și- 
atunci în mine se descarcă paratrăs- 
netul social. Lui'nu-i convine, lasă pe 
moşu.. 

Deci, vreau să spun că nu sînt 
cu desăvirşire rupt, dar cabrez şi am 
rezistenţă la fiecare nouă acţiune în 
care, să zicem, cineva mă obligă. 

Dar, dacă o luăm aşa, habotnic, 
fundamentalist, că scriitorul pierde 
orice alt ceas, cu excepţia orelor sale 
de scris, atunci eu sînt un mare 
pierdant. Însă cred că la talentul meu 
am scris destul, poate că prea mutt. 

— Chiar o spuneţi pentru 
toată lumea? 

— O spun la toţi, ca să n-o spu- 
nă alţii. Mai bine s-o spun eu cu tenta- 
tiva că, decît s-o spună altul, aşa neta- 
lentat — vorba lui Creangă — cum 
sînt eu, dacă tot am făcut ceva ... 
Pentru că realmente sînt unul din 
scriitorii cei mai agreabili. Eu ştiu care 
e limita. Am avut un public subaltern. 

— Aţi avut? Nu mai aveţi? 

— Publicul de copii de astăzi 
mai este subaltern pînă pe la 9—10 
ani. Cum au scăpat din ziua asta, nu 
se mai uită în gura ta. 

— Devin subalternii compute- 
rului. 

— Şi ai găştii. Şi ai propriilor 
hormoni. El cartea sigur că o citeşte. 
Dar o vrea violentă, o vrea porno, o 
vrea sexy. Or, eu am totuşi o literatură 
de zîmbet, de duioşie. 

— Aţi susţine părerea lui 
Julien Green că secolul nostru 
sfirşeşte în urîţenie, grosolănie şi 
ignoranță? 

— Nu, aceasta e o concepţie 


muribundă şi capitulardă. Nu, nu.. 


Secolul nostru sfîrşeşte în atîta 
urîţenie, pentru a renaşte. Am impre- 
sia că totul este cuprins în aceste 
spaţii milenare şi s-ar putea ca 
dejecţia istoriei să se facă anume o 
dată la o mie de ani. Nu apocalipsa şi 
sfîrşitul, ci murdăria omenirii să iasă. 
Dar părerea mea este că generaţiile 
care vin vor purta o ştafetă olimpică 
curată, nu'-fumegîndă. Cred că vor 
dispărea fundamentalismul, violenţa, 
caracteristicile sinucigaşe sau asa- 


sine, care încă se manifestă ... Păi, 
sîntem prea aproape încă de zorile 
umanităţii. În urmă cu 10 mii de ani 
nu cunoşteam bine nici focul şi nu-l 
foloseam la metale. Cu 50 de mii de 
ani în urmă eram pitecantropus 
erectus. Omul tot timpul s-a învăţat 
şi dă examene. Sigur, un ochi îl are 
îndreptat spre stele, iar altul — spre 
propriul cuţit de la brîu. Asta este. 

— Ar reieşi că dvs. credeţi 
neabătut în decantarea valorilor 
supreme în timp, în timpuri. 

— Ca să încheiem mai puţin 
dramatic, eu cred chiar că proiecte 
politice utopice, repetente, criminale 
la un moment dat pot deveni intere- 
sante şi realizabile în viitorii cinci sute, 
cinci mii sau 15 mii de ani. Aşa cum 
omul nu părea cu miîinile lui pînă la 
pămînt, carnasier cu fruntea teşită, să 
fie om valabil, la fel, de exemplu, zic 
eu, socialismul în. 5 mii de ani poate 
ajunge un socialism perfect luminat, 
tolerant. Da, aşa văd eu lucrurile, dacă 
tot e democraţie. Şi dacă dvs. aţi 
încheiat cu o întrebare dramatică, e 
pentru că omul are nevoie de un simţ 
al omenirii din care face parte. 

— Domnule Mircea Sântim- 
breanu, vă mulţumesc pentru 
solicitudine şi permiteţi-mi, vă rog, 
să remarc că la cei 60 şi 11 ani ai 
domniei voastre sînteţi un adevărat 
şi neobosit maratonist al dialo- 
gului. Să auzim de bine. 


Neptun, 
11 octombrie 1997 

MIHAI EMINESCU 


EMINESCU, Mihai (15.1.1850, 
Botoşani — 15.VI.1889, Bucureşti), 
poetul naţional al românilor. Creator de 
geniu, s-a manifestat în toate genurile 
(poezie, proză, dramaturgie, gazetărie) 
şi în diverse formule mitopoetice ce ţin 
de o conjugare originală a roman- 
tismului, clasicismului, barocului cu 
prefigurări miraculoase ale orientărilor 
estetice ale secolului XX. 


Personalitate artistică şi intelec- 
tuală cu caracter erudit, universalist, 
Eminescu a făcut ca “Literatura po- 
etică română” să înceapă în secolul 
al XX-lea sub auspiciile geniului lui”, 
iar “forma limbei naţionale, care şi-a 
găsit în poetul Eminescu cea mai 
frumoasă înfăptuire pînă astăzi”, să 
fie “punctul de plecare pentru toată 
dezvoltarea viitoare a vestmîntului 
cugetării româneşti” (Titu Maiorescu, 
Critice, Bucureşti, 1966, p. 475). 

„Devenit poet exponențial, para- 
digmatic, poet-mit, Eminescu ne 
determină să-l urmărim nu atît într-un 
curs biografic, ci într-o idee Emine- 
scu care retopeşte totul — viaţă par- 
ticulară, operă, doctrină filosofică — 
în “personalitatea ideii”. Fiu al cămina- 
rului Gheorghe Eminovici, “om de 
modă veche” cu rădăcini genealogice 
ţărăneşti urmărite pînă la un Petrea 
Iminovici (n. 1711, în Ardeal) şi al 
Ralucăi luraşcu, “dulcea mamă”, fiică 
a stolnicului Vasile luraşcu şi a 
Paraschivei Donţu, femeie de o ro- 
mantică eleganţă şi visătoare, Mihai 
este al şaptelea copil după Şerban, 
Niculae, lorgu (George), Ruxandra, llie 
(cel în care se proiecta ca într-un al- 


* Articol scris pentru Dicţionarul 
general al literaturii române, elaborat 
de Academia Română. 


ter-ego), Maria (Marghioala) şi înaintea 
Aglaiei, Henrietei, lui Matei şi Vasile. 

Faptul că s-a născut şi şi-a 
petrecut copilăria într-un mediu natu- 
ral va determina organicismul său doc- 
trinar, aplicat atît modului său deon- 
tologic, artei poetice profesate, 
precum şi gîndirii sale filosofice. 
Modelele sale alese sînt cele ale 
“bunilor sălbatici”: Shakespeare, 
geniul natural, Miron Costin, cavaler 
al “naivităţii sincere, neconştiute”. 
Eminescu se identifică unui homo 
dacicus, unui om paradiziac, unui om 
al începuturilor. “Simt că sînt o parte 
a totalităţii”, notează el despre 
manifestările populare. De aceea 
îmbrăţişează modelul de homo 
folcloricus, impus culturii europene 
de Herder anume ca homo naturalis 
care, în artă, se opune Civilizației, ca 
formă opusă Naturii. Căutarea unei 
“lumi ce gîndea în basme şi vorbea 
în poezii” nu constituie atît un program 
estetic cît o forma mentis. 

Cea mai românească notă pe 
care o aduce Eminescu în filosofia 
artei, în stabilirea statutului ei 
ontologic, este punerea ei sub semnul 
unei ratio naturalis. Ea trebuie să 
asculte, astfel, de principiul organic 
al naturii însăşi. Lucrarea artistului are 
un caracter intuitiv, dezinteresat şi 
eminamente natural, ca şi aceea a 
albinei sau furnicii. Jocul schillerian 
al instinctului, generat de o necesitate 
interioară, devine, la Eminescu, 
lucrarea sigură a intuiţiei, a unei 
profunde “idei interne”: “Ideea e 
sufletul, şi acest suflet poartă în sine 
ca înnăscută deja cugetarea corpului 
său” (Strîngerea literaturii noastre 
populare). O altă nuanţă româneas- 
că, ce se circumscrie şi ontologiei 
heideggeriene a artei, este sacra- 
litatea ca imperativ esenţial. (“Zeul 
unei bucăţi de materie: forma”, spune 
Eminescu în manuscrise). Eminescu 
rămîne un om natural şi în procesul 
de formare intelectuală, în care se 
supune “ideii interne” şi urmăreşte 
evoluţia acestei idei “de la originea sa 
pînă la ultimul termen al dezvoltării 
sale” (trecînd şi prin “seria termenelor 
intermediare”). Şcolar la Cernăuţi între 
1858—1863, la “Naţional-Haupt- 
schule” (Şcoala greco-orientală) şi 

Obergimnazium atras de “natala mea 
Vîlcioară”, de “casa tăcută, mitutică”, 
fugind de la studii mai cu seamă după 
decesul lui Aron Pumnul, al cărui 
Lepturariu fi va inspira Epigonii. “El 
are preferinţe la studiu, iubeşte 
lectura, nu însă şi şcoala (...) Mai 
dragă, nici vorbă, decît şcoala îi era 
lui Eminescu joaca”, nota Călinescu. 
Firea romantică se trădează în 
sustragerea regimului şcolar constrîn- 
gător, în propensiunea sufletească 
spre joc, care-l determină să devină 
fugar cu trupa Tardini şi să ia calea 
pribegiei, fiind şi suflor în trupa lorgu 
Caragiale, apoi cu aceea a lui Pascali, 
care-l prezenta în toamna lui 1868 
pentru a fi suflor la Teatrul Naţional 
ca “un strein, român din Moldova ... 
foarte cult, foarte studios, cu cunoş- 
tinte minunate de literatura germană 
şi română ... sărac şi pe drumuri”. 

Eminescu descoperă acum 
lumea ca teatru, temă fundamentală 
a creaţiei sale, care va da naştere, 
printre altele, celebrei Glosse. Este 
un om deplin al teatrului, cumulînd 
funcţia de suflor cu calitatea de 
cronicar teatral (la Curierul din laşi), 
autor dramatic. “Întîmplarea m-a făcut 
ca, din copilărie, încă, să cunosc 
poporul românesc ... în cruciş, şi-n 
curmeziş”, va consemna el în timp ce 
se regăsea pe scena forfotitoare a 
lumii (politice) ca protagonist implicat, 
fapt care va obţine ulterior o turnură 
metafizică: “Privitor ca la teatru/ Tu 
în lume să te-nchipui: / Joace unul şi 
pe patru,/ Totuşi tu ghici-vei chipu-i,/ 
Şi de plînge, de se ceartă, / Tu în colţ 
petreci în tine./ Şi-nţelegi din a lor artă/ 
Ce e rău şi ce e bine. // (...) Căci 
aceloraşi mijloace/ Se supun cîte exis- 
tă,/ Şi de mii de ani încoace/ Lumea-i 
veselă şi tristă;/ Alte măşti, aceeaşi 
piesă,/ Alte guri, aceeaşi gamă,/ 
Amăgit atît de-adese/ Nu spera şi nu 
ai teamă”. 

Anii de studenţie la Viena 
(1869—1872) şi Berlin (1872—1874), 
unde cunoaşte cultura universală şi 
marii gînditoii ai lumii, aduc un solid 
temei filosofic viziunilor sale, după 
care urmează odiseea revenirii în 
teatrul lumii româneşti ca bibliotecar 
la laşi şi revizor şcolar (“Canalia libe- 
rală a nimicit ideile ce mi le făurisem 


despre viaţă!”, va scoate el un strigăt 
existenţial, apoi ca veşnic gazetar la 
Timpul (1876—1883) încercînd să 
opună modelul natural, “acestei plebe 
franţuzite, acestor lepădături ale 
pămîntului, acestei lepre a lumii şi 
culme a tot ce e mai rău, mai mincinos 
şi mai laş pe faţa întregului univers”, 
“panglicarilor în ale ţării,/ Care joacă 
ca pe funii/ Măşti cu toate de renume 
din comedia minciunii”: “O, teatru de 
păpuşe... zvon de vorbe omeneşti,/ 
Povestesc ca papagalii mii de glume 
şi poveşti/ Fără ca să le priceapă... 
După ele un actor/ Stă de vorbă cu el 
însuşi, spune zeci de mii de ori/ Ce-a 
spus veacuri dupolaltă, ce va spune 
veacuri încă,/ Pîn' ce soarele s-o 
stinge în genunea cea adîncă”. Alături 
de Vasile Alecsandri, lon Creangă, lon 
Luca Caragiale şi Eugen lonescu 
Eminescu a relevat absurditatea “marii 
trîncăneli” neantizatoare din teatrul 
lumii. Publicate în 1881 (Scrisoarea 
V în 1886), Scrisorile se constituie 
ca nişte plăci turnante, axate pe cea 
de a treia, astfel ca să efectueze o 
oglindire paralelă, autoreferenţialul 
mitopo(i)etic punînd în valoare temele 
(topoi) simetrice (existenţa omului/ 
poetului, arta, patria, iubirea, femeia) 
şi registrele stilistice — de la 
lamentoul sentimental la şarjarea 
grotescă şi la reflecţia metafizică. Sînt 
mostre de meditaţie existenţială 
(lirică, filosofică, etică), în care poetul 
îşi dezvăluie abisurile sufleteşti pe 
fundalul viziunilor metafizice, cosmo- 
gonice, sociogonice, fantastice 
(onirice), realiste. 

Considerat pe nedrept schopen- 
hauerian în sens că a valorificat 
pesimismul amar al filosofului “voinţei 
oarbe”, al.“lumii ca reprezentare şi 
voinţă”, Eminescu trebuie pus în 
relaţie creatoare cu Hegel şi Kant, 
acesta din urmă văzut ca un “mare 
ceasornicar” al cugetului omenesc şi 
făcut personaj al Scrisorii | (Bătrînul 
Dascăl) şi al nuvelelor filosofice 
Archaeus, Moş losif, Sărmanul 
Dionis. Kant a hrănit fantezia emines- 
ciană cu iluzia conştiinţei de călător 
absolut. Magul călător în stele era un 
personaj kantian, căruia i se înfăţişau 
căile cunoaşterii în reprezentări anti- 
nomice, descoperind o lume de gene- 

raluri. În timpul expeditiei sale inter- 
stelare el cobora şi în sfera expe- 
rienţei erotice, într-o lume a concre- 
tului terestru. Hegel îl cobora pe poet 
şi în domeniul individualului istoric, pe 
căile reale ale omenirii (Memento 
mori). În Archaeus, Sărmanul 
Dionis şi Avatarii faraonului Tlă, 
ideile celor doi filosofi se suprapun, 
fuzionînd în visele eroilor săi catilinari, 
demonici şi metafizici.. Mişcarea 
lumilor în formă de roată este o 
reprezentare eminesciană stimulată 
deopotrivă de Hegel şi Kant. De altfel, 
toţi filosofii (Platon, Schopenhauer, 
Kant, Hegel) sînt trecuţi, după cum 
spunea însuşi Eminescu, prin “speci- 
ficul miros de pămînt proaspăt al 
propriului său suflet”. Eminescu nu 
apare angajat faţă de un sistem; el 
creează sub semnul obsesiei siste- 
mice generale a secolului său, fiind 
un sistematist nativ. 

l Din resentimente, din senti- 
mentul profund dramatic, de esență 
existenţială, a singurătăţii, din 
eforturile disperate de recuperare a 
identităţii ce culminează în tulburătorul 
“Pe mine mie redă-mă”, vers din Odă 
în metru antic de la care Nichita 
Stănescu spunea că începe poezia 
română, s-au născut Scrisorile şi 
Doina. Aceasta din urmă exprimă 
teroarea istoriei exercitată asupra 
fiinţei românului. Variantele ei merg, 
aşa cum remarca Alain Guillermou, 
spre discreţie şi sobrietate, păstrînd 
însă nestins patetismul chemării. lui 
Ştefan cel Mare ca erou naţional 
salvator într-o situaţie existențială- 
limită, dominată de sărăcie şi invazia 
străinilor. In Doina, fiinţa naţională a 
poetului strigă, fără a se pune sub 
ocrotitoare adăposturi filosofico- 
mitice, ceea ce a determinat destinul 
ei vitreg în posteritate. Marcînd, în 
drumul spre finala ataraxie mioritică, 
momentul eruptiv suprem al conştiinţei 
lucide ce a depozitat întreaga exis- 
tenţă amară a Eului, mereu pusă în 
relaţie cu cea a neamului, Doina este 
opera cea mai deschisă a lui Emi- 
nescu. 

“Postumiada”, adică opera de 
valorificare a poeziilor nepublicate sau 
neîncredinţate tiparului prin prieteni în 
timpul vieţii, a făcut să întîrzie 


procesul receptării întregului Emi- 
nescu. Ediţia Maiorescu din 1883 
respecta un criteriu exclusiv estetic 
şi ignora ordinea cronologică şi 
împărţirea ca atare în postume şi 
antume. Modelul maiorescian al 
fizionomiei lirice eminesciene, puse 
sub semnul platonicismului (al frumo- 
sului prototipal, “etern”) şi al men- 
talităţii clasiciste, a dominat tiranic 
conştiinţa românească. Lui Per- 
pessicius ediţia Maiorescu i se părea, 
în 1939, anul apariţiei primului volum 
al monumentalei Ediţii Naţionale, 
“modelul celei mai ideale orînduiri a 
poeziilor lui Eminescu”. La cele 72 de 
poezii, cît cuprindeau cele 11 ediţii 
Maiorescu, cele mai multe postume 
adaugă, spre deosebire de ediţia V, 
G. Morţun (1890), “Fraţii Şaraga” 


(1893) şi “Leon Alcalay” (1900). 


Ediţiile lui Nerva Hodoş, Ilarie Chendi, 
lon Scurtu şi Nicolae lorga adaugă 
încă 50 de postume, întîmpinate de 
campania polemică a lui G. Ibrăileanu 
(“Este Eminescu “Eminescu?”) şi de 
entuziasmul lui N. lorga (“Un nou Emi- 
nescu apăru: minte setoasă de a şti, 
suflet doritor de a se împărtăşi altora, 
inimă revărsînd în libertate bunătate, 
ochi puternici ţintind necontenit 
idealu!”. G. Călinescu care scrie patru 
volume despre viaţa şi opera lui 
Eminescu, “reface anatomic tabloul 
foilor risipite, unind cu linii, ca în 
restauraţiile pompeiene, figurile 
mozaicurilor sparte” (G. Călinescu, 
Opera lui Mihai Eminescu, Bucu- 
reşti, 1976, vol.. l, p. 11). Dintr-un autor 
de poeme scurte Eminescu devine 
sub pana restauratoare a criticului, 
care îi “descrie” întreaga operă, “un 
poet cu năzuinţa grandiosului şi a 
organicului ca şi Goethe”. Ediţia 
Perpessicius, începută în 1939, îşi 
propunea să realizeze “o ediţie nu pur 
şi simplu variorum, ci omnium 
variorum, adică una care să înre- 
gistreze toate variantele şi toate 
formele, indiferent de valoare sau de 
disproporţia lor” (Perpessicius, 
Eminesciana, Bucureşti, 1989, vol. 
1, p. 240). 

Caracterul miscelaneu al Caie- 
telor eminesciene, alcătuirea lor din 
file detaşate în care variantele sînt 
risipite aiurea, presupune o atenţie de 

fiece clipă şi o-constantă continuitate 
în lucru, calitate pe care Perpessicius 
a demonstrat-o cu vîrf şi îndesat. 
Opera lui de editor se curma la volu- 
mul VI (| — 1939; II — 1943; IH — 
1944; IV — 1952; V — 1958; Vi — 
1963), fiind continuată deo echipă de 
noi editori (Petru Creţia, Dimitrie 
Vatamaniuc, Oxana Busuioceanu, 
Aurelia Rusu, Aurelia Creţu-Dumitraş- 
cu, Anca Costa-Foru, Eugenia Opres- 
cu, Claudia Dimiu, Alexandru Surdu, 
Simona Cioculescu) care o duce la 
bun sfîrşit (VII — 1977; Vill — 1988; 
IX — 1989; X — 1989; XI — 1984; 
XII — 1985; XIII — 1985; XIV — 1983; 
XV — 1993; XVI — 1989). 

lon Negoiţescu propunea în 
eseul Poezia lui Eminescu (Bucu- 
reşti, 1970) o diferenţă ireconciliabilă 
de nivel între antume şi postume, 
considerîndu-le superioare pe acestea 
din urmă; sînt două tărîmuri, după 
părerea lui: unul “neptunic” ce cores- 
punde în general antumelor deschis 
spre orizonturile lumii şi altul “plutonic” 
ce se suprapune laboratorului şi care 
vine din craterul obscur al fiinţei unde 
vîlvoiesc văpăile subterane. Ar avea 
loc, astfel, o degradare a lirismului, a 
mitosului originar, prin dominaţia 
“raţionalului”, discursivului, abstrac- 
tului. — 

In faţa exegetului şi cititorului de 
azi trebuie să se revele structura 
holografică a operei lui Eminescu, în 
care fiecare parte poate reconstitui 
întregul ei univers (Solomon Marcus, 
invenţie şi Descoperire, Bucureşti, 
1989, p. 290). Poemele şi variantele 
sînt deopotrivă “holograme” revela- 
toare de întreg. In demersul său po- 
etic esenţial Eminescu nu merge de 
la parte spre întreg; el are mereu 
viziunea Totului în unic. Unicitatea 
fragmentului nu surpă unitatea lumii, 
în care călătoresc neobosiţi arheii ca 
principii de viaţă ţesătoare de 
existenţă. . 

Tot astfel trebuie să-l receptăm, 
în planul evaluării estetice, pe întregul 
Eminescu. Maiorescu a impus o 
mască platoniciană-schopenhau- 
eriană; D. Popovici îi.căuta “o faculté 
maîtresse”; Gherea era de părerea că 
pesimismul era ceva altoit de cauzele 
sociale; T. Vianu găsea'o dimensiune 


universală ce-i permitea o libertate 
demiurgică a mişcărilor şi schimbărilor 
la faţă; acelaşi lucru îl observă 
Nicolae lorga (este “rînd pe rînd visător 
şi dezgustat, quietist şi revoluţionar, 
plăsmuitor de idealuri şi dornic de 
linişte veşnică”); pentru Lovinescu era 
“născut uriaş şi incomplet; intemporal 
fără priză la realitate, în actualitate, 
cu un dezechilibru între materie şi 
spirit”. Un Eminescu proaspăt şi or- 
ganic redescoperă Călinescu care 
cuprindea largile orizonturi ale operei 
şi culturii, înscriindu-l în datele ontolo- 
gice principale (viaţă, moarte, geneză, 
extinctie, temele romantice funda- 
mentale), stăruind însă prea mult în 
stabilirea surselor, filiaţiilor, asemănă- 
rilor; problema personalităţii ca fiind 
una cheie o relua D. Caracostea (“un 
suflet înalt şi adînc înţelegător, pornit 
să cuprindă prin iubire lumea întreagă, 
întărit de conştiinţa unei rare valori ...”), 
P. Constantinescu (revelată mai cu 
seamă prin Eros şi prin cunoaşterea 
metafizică) şi Constantin Noica, 
acesta considerîndu-l “omul deplin al 
culturii româneşti”. Etapa nouă a 
eminescologiei, care distinge în 
Eminescu un poet reprezentativ al 
fiinţei este configurată de lucrările 
Rosei del Conte (Eminescu sau 
despre Absolut, Modena, 1963), 
Svetlana Paleologu-Matta (Eminescu 
şi abisul ontologic, Aarhus, 1988), 
de cărţile lui Edgar Papu (Poezia lui 
Eminescu, 1984), George Munteanu, 
(Eminescu şi eminescianismul, 
1987) şi Theodor Codreanu (Emines- 
cu — devenirea stilului, 1984 şi 
Modelul ontologic eminescian, 
1993). Aşa cum recunosc şi unii 
filosofi ai culturii (G. Uscătescu), 
căutarea fiinţei noastre, marea noastră 
regăsire ontologică anume Eminescu 
ne-o face posibilă. 

O perspectivă exegetică nouă 
impune şi recunoaşterea lui Eminescu 
ca om de ştiinţă, vocaţia lui faustică 
fiind indiscutabilă. Fără a se înstrăina 
de calitatea sa de visător nativ, este 
preocupat de reţeaua de interco- 
nexiuni a universului, intuind einstei- 
niana “curbă a lui în infinit”. Lumea 
nepusă în interrelaţii este moartă 
peniru Eminescu. “Toate sînt o 
ecuaţiune”, termenul de ecuaţiune 

incluzînd şi sensul de consecinţă, 
ceea ce afirmă principiul universal de 
determinism cauzal şi anticipă vizi- 
unea holografică a timpului. Interesul 
pentru matematică se identifică, la 
Eminescu, interesului pentru pro- 
biemele infinitului. 

Intuiţiile ştiinţifice ale lui Emi- 
nescu se manifestă şi în surprinderea 
umanului prin număr, în stabilirea 
funcţiei matematicii de formare a 
gîndirii (nu numai de modelare) şi în 
viziunea spaţio-temporală, care poate 
fi pusă în relaţie directă cu teoria 
relativităţii. Universul poetic emines- 
cian denotă o înţelegere a dinamicii, 
formelor, în sens modern, adică con- 
form cu cercetările mai noi ale lui 
D'Arcy Wentworth Tompson şi Rene 
Thom, care nu mai acreditează un 
principiu armonios în evoluţia lor. 

Solomon Marcus descoperă şi 
preocupări semiotice la Eminescu. 
Poetul are o viziune holografică şi 
sistemică, identificabilă în recuperările 
a tot ce a fost şi va urma: “Unul e în 
toţi, tot astfel precum una e în toate”. 
Eminescu ne apropie de imaginea 
holografică a lumii pe care ne-o oferă 
fizica modernă. Orice existenţă, ne 
încredinţează Solomon Marcus 
rezumînd concepţiile fizice ale lui 
Bohm, este holomişcare manifestată 
într-o formă relativ stabilă (Pro- 
vocarea ştiinţei, Bucureşti, 1988, p. 
100). Datorită holomişcării putem de- 
duce că întregul timp se află în fiecare 
clipă. Deoarece orice mişcare nouă 
le conţine pe cele anterioare, efectul 
pe care-l obţinem este cel al cutiilor 
chinezeşti conţinute la rîndul lor în 
cutii, adică efectul şirului natural, 
despre care vorbeşte mereu Emi- 
nescu. 

Prezentul eminescian este ase- 
menea celui postulat de fizicienii 
moderni; e cutia de rezonanţă în care 
are loc înmiirea ecourilor (“aducerilor- 
aminte”) trecutului. Recurenţa este 
legea supremă a prezentului care se 
transformă într-un prezent etern. 
Intoarcerile eminesciene spre trecut 
sînt mişcări hoiografice, care rîvnesc 
să obţină atît întregul în parte, cît şi 
certitudinea vaiorii absolute a tim- 
pului. Or, însăşi măsurarea cu ajutorul 
aducerilor-aminte a clipei influenţează 


starea de polarizare a ei, aducînd noi 
şi noi incertitudini. Este ceea ce li se 
întîmplă fizicienilor cu poziţiile 
pariiculelor-undă, în speţă lui Einstein, 
Podolsky, Rosen: ele se comportă la 
fel ca şi “clipa cea repede” a lui 
Eminescu. Cum ai putea să-i prinzi 
“poziţia” cu măsurătorile sufletului 
uman? 

Această nostalgie einsteiniană 
după poziţia fixă e analoagă nostal- 
giei eminesciene după starea pură a 
eului, greu sau imposibil realizabilă în 
timpul general al devenirii lui în im- 
pact cu lumea, nostalgie arcuită de la 
drama Decebal (cca 1872—1873), 
unde eul regelui e marcat tensional 
de timp, la dorinţa, dacică, de redare 
sieşi din Odă în metru antic, publi- 
cată în 1883. 

Eminescu priveşte universul nu 
doar din punctul de vedere al eului 
său, al cărui măsurătoare ne dă mărimi 
relative (“Mărimea fiind relativă, 
notează Eminescu în manuscrise, în 
Sărmanul Dionis şi în Archaeus, 
ceea ce nouă ni se pare ca fiind mare, 
altora poate să li se pară mic”), ci 
dintr-o multitudine de cîmpuri de 
vedere sau, după cum se exprimă 
fizicienii, sisteme de referinţă. 

Simultaneitatea relativistă care 
la Einstein este determinată de 
existenţa acestor sisteme diferite şi 
observatori diferiţi, de viteza luminii 
şi mişcarea corpurilor (în zone 
gravitaționale variate) Eminescu o 
fixează în imaginea unui univers care 
propagă imaginea omoririi lui Cezar: 
cei situaţi pe Lună ar vedea astăzi cel 
mai departe într-o scară progresivă ce 
astăzi presupune o diferenţă de la 
cîteva zile la cîteva mii de ani. “Raza, 
care a căzut pe faţa lui murindă 
călătoreşte în Univers şi ajunge pe 
rînd în toate stelele infinitului, şi 
miliarde de ani pe rînd, însă tragedia 
morții lui Cezar se petrece mereu, fără 
sfîrşit. Tragedia aceasta trăieşte 
într-un mediu nou. Pretutindeni ea e 
o clipă care este, devine, scade, nu 
este” (Fragmentarium, Bucureşti, 
1981, p. 128). Dependenţa timpului de 
mişcare este exprimată metaforic, dar 
şi ştiinţific exact: “Căci căi de mii de 
ani treceau/ În tot atîtea clipe”. 

Un loc comun al eminescologiei 

este recunoaşterea caracterului ro- 
mantic esenţial — nu doar structural 
şi tematic — al operei eminesciene. 
La Eminescu se pot găsi toate datele 
fundamentale ale romantismului: Eul 
ca Eu Absolut care întreţine un dialog 
permanent cu Dumnezeu (la Emi- 
nescu apare mai cu seamă Demiurgul, 
dovadă în acest sens fiind şi Lucea- 
fărul, creaţia sa coronară) sau ca 
geniu; transcenderea contingentului; 
depăşirea înstrăinării prin întoarcere 
la origini, in illo tempore (“eterna 
reîntoarcere”, după Eliade); căutarea 
himerei iubirii totale care face totuşi 
ca poetul să rămînă singurul protago- 
nist în “teatru!” iubirii; preeminenta 
reflectării narcisice a eului, mitul 
eminescian al lui Narcis asociindu-şi 
şi conştiinţa antinomiilor şi a neli- 
niştilor metafizice; cultivarea visului, 
mitului şi istoriei ca triadă categorială 
tipică şi a ironiei; cultul mişcării, eul 
absolut fiind conceput, aşa cum va 
observa Lucian Blaga, în deplină 
analogie cu “omul în acţiune”, al 
enormului, fabulosului şi univer- 
salismului. Shakespeare ca model al 
universalităţii este recunoscut atît de 
Schlegel, Novalis cît şi de Eminescu. 

Asemenea eroului din Avatarii 
faraonului Tlă Eminescu e mereu în 
căutarea “chintesenţei mişcărilor 
istoriei”. Istoriei i se preferă intra- 
istoria, timpul redus la icoane şi 
semne, de unde satisfacția deosebită 
a retragerii în peşteră. Timpul istoric 
eminescian e unul metafizic, “pro- 
blematic”, manevrabil; e un timp 
deschis şi totodată închis; uriaşa 
“roată a vremii” (Memento mori) se 
mişcă după propria plăcere a poetului. 

Recunoscînd modelarea roman- 
tică a omului eminescian ca dat 
ontologic fundamental, ne putem 
întreba dacă romantismul, în cadrui 
cronologic al căruia poetul nostru nici 
n-a fost, îl poate explica întru totul. 
Călinescu, revăzîndu-şi cele cinci 
volume ale Operei lui Mihai Emi- 
nescu, rămînea neclintit în convin- 
gerea că:"“Eminescu este, fireşte, un 
romantic” (G, Călinescu, Opere, vol. 
12, Bucureşti, 1969, p. 5). 

Pe parcurs analizele călines- 
ciene şi cele mai recente au precizat 
că atitudinile romantice pot reieşi şi 


“din aerul comun” al romantismului, 
legăturile lui Eminescu cu acesta fiind 
sanguine, “siminale”, precum credea 
Claudel că este influenţa lui Rimbaud 
asupra sa, adînc-existenţiale. Există, 
după părerea lui Mircea Eliade, o 
experienţă şi o metafizică “romantică” 
comună, care nu ne permit să vorbim 
despre înrîuriri concrete (Despre 
Eminescu şi Hasdeu, laşi, 1987, p. 
18). 

Romantismul eminescian face 
parte din speța romantismului univer- 
sal, care se cuvine receptat prin 
“stigmatele eterne” romantice, ca şi 
prin simbolismul cu accentul stăruitor 
pus pe muzicalitatea pură şi imper- 
sonală şi prin existenţialism, cu 
situarea omului în cadrul experiențelor- 
limită. Acţiunile demiurgice, realizate 
cu ajutorul magiei şi al visului, 
determină prezenţa poetului în centrul 
lumii. Figura reprezentativă a începu- 
turilor este bardul sensibil la “muzica 
sferelor” şi atrăgînd lumile într-un dans 
interstelar. Timpul este idilic, vesel, 
solar (Ondina, O călărire în zori, 
Speranta, Misterele nopţii). 

Pe de altă parte, avem o proiec- 
ţie hiperbolică a dez-mărginirii lumii, 
o cosmizare a eului (Povestea 
magului călător în stele), o perindare 
ciclică a naşterilor şi prăbuşirilor 
universurilor, “de la solstiţiu la cădere” 
(Memento mori), o situare fantezistă 
în spaţiul auroral al lumii, care precedă 
geneza. Universul are o formă umani- 
zată, fiind constituit de un Demiurg 
pătruns de sine însuşi, închis sferic 
în interior, cu un plîns pe care îl aude 
doar el (“De plînge Demiurgos, doar 
el aude-şi plînsul”). În ciuda dez- 
mărginirii universul e concentrat în 
sine şi axat pe “fiinţa” centralizatoare 
a Demiurgului sau pe cea confină a 
Poetului-Geniu (Hyperion): “A geniului 
imperiu: gîndirea lui-anume;/ A 
sufletului spaţiu e însuşi el”. Cosmo- 
sul eminescian profund este o reali- 
tate fără spaţiu, un “sîmbure de lume” 
asemenea atomului şi punctului 
matematic din consideraţiile sale 


„ filosofice manuscrise: “Magul privea 


pe gînduri în oglinda lui de aur,/'Unde-a 
cerului mii stele ca-ntr-un centru se 
adun./ El în mic priveşte-acolo căile 
lor tăinuite/ Şi c-un ac el zugrăveşte 

cărăruşile găsite —/ A aflat sîmburul 
lumii, tot ce-i drept, frumos şi bun”. 

Paralel cu un asemenea Cos- 
mos, reductibil la un “sîmbure de 
lume”, se impune, în începuturile sale, 
mitul creaţiunii pămîntului după o 
mitologie proprie română. Pămîntul e, 
în această reprezentare, gînd al 
poetului Rom. 

Demiurgismul lui Eminescu e 
adînc national, coborînd în substratul 
vechilor credinţe antropomorfe, 
adăugîndu-se credinţa în puterea 
orfică a cîntului şi a gîndului: “Lumea 
moartă nu cunoaşte dor, nu cunoaşte 
bucurie — el păscut în doruri — el 
crescut în cînturi a gîndit pămîntul: 
plin de doruri, plin de cîntece — văi 
de lacrimi — şi ca să poată fi n-a pus 
condiţiunile vieţei în alte lumi, ci a 
legat-o de fundul cel negru al pămîn- 
tului de care a legat gîndirea geniului 
şi cerşitura săracului — a pus pe 
muma vîntului să toarcă viaţa prin 
viaţă, firul gîndului, şi să stropească 
celor de pe malul veciniciei floarea cea 
neagră a mormîntului”. 

In acest mit de tinereţe a creaţiei 
se prefigurează datele esenţiale ale 
dialogului dintre contingent şi tran- 
scendent, dintre viaţă şi moarte, ca 
două forţe energetice ce se activi- 
zează reciproc, conform unei “logici 
dinamice a contradictoriului”, ilustrată 
de Ştefan Lupaşcu. Viaţa şi Moartea 
formează o unitate organică în cîmpul 
eminescian al Fiinţei. Ca şi la 
Heidegger, jocul închisului şi deschi- 
sului, al revelării/ascunderii se insta- 
urează autoritar sub semnul întrebă- 
rilor metafizice ale poeziei începu- 
turilor: “A fisau a nu fi...”, “A fi?”, “Au 
moartea ta, înger, de ce fu să fie? Au 
e sens în lume?”. 

Odiseea căutării şi înțelegerii 
Fiinţei presupune încercarea de a ieşi 
din “cercul strîmt”, distincţia între eul 
empiric şi cel superior, hyperionic, 
invocarea permanentă a fantomei 


iubitei şi trăirii complexe a dorului, 


tragismul viziunii care se arcuieşte de 
la începuturile ei genetice la sfirşitul 
escatologic: “Căci e vis al nefiinţei 
universul cel himeric” (Scrisoarea 1). 
Prin vis şi gîndire mitică se recuce- 
reşte vîrsta aurorală a omenirii (vîrstă 
de aur), “lumea ce gîndea în basme 


şi vorbea în poezii”, se identifică 
Fiinţa Neantului, se umplu golurile 
existenţiale, se recuperează sacralul, 
arhetipalul. 

Prin neliniştea metafizică, semn 
doveditor a! modernităţii de esenţă, 
prin viziunile sale extrem de ontolo- 
gizate, prin drumurile spre “sîmbutul 
lumii”, spre Absolut, mereu întrerupte 
de incertitudini, Eminescu se impune 
ca un mare poet al Fiinţei, puternicul 
filon existenţial al operei sale deter- 
minîndu-ne să-i interpretăm universa- 
litatea prin afilierea nu doar roman- 
tismului, ci şi tuturor formulelor postro- 
mantice (simboliste, expresioniste, 
postmoderniste). 

Arhetipalul marchează adînc eul 
eminescian în drumul său spre fiinţă. 
Sinele său se identifică Dacului, iar 
Dacia este, spre deosebire de Italia 
lui Goethe, a lui Eichendorff sau 
Stendhal, de Grecia lui Hölderlin sau 
de India lui Schlegel şi Novalis, nu 
doar un tărîm al unei “idealităţi”, ci un 
habitat natural regăsit în substraturile 
inconştientului. 

Dacia simbolizează statul “orga- 
nicist”, al cărui cult îl avea Eminescu 
şi în articolele sale publicistice. Dacia 
este simbolul sufletului, al frumosului 
natural, “protoistoric”, al “tezei” (în 
sens hegelian), în timp ce Roma se 
arată a fi simbolul spiritului rece, 
neînduplecat. Eul eminescian poartă 
pecetea dacismului eroic şi ascetic, 
îndeosebi în comportamentul lui etic, 
tinanian şi demonic, al începuturilor 
sau în ataraxia finală a poeziilor scrise 
în 1883. 

Dacismul lui Eminescu este de 
asemenea ontologic, marcînd o 
adîncire progresivă în abisalul sufle- 
tesc. Locuinţa subterană a lui Za- 
molxe se dovedeşte a fi populată chiar. 
de sinele adînc al poetului. Sarmis, 
prin sentimentul subordonării faţă de 
ordinea cosmică, e o primă ipostază 
a lui Hyperion. Dacismul se'identifică 
hyperionismului. Dacia lui Emines- 
cu nu. se înşiră pe firul hegelian al 
succesiunii civilizaţiilor: şi devenirii 
spiritului datorate acesteia, ci este o 
imagine mitică pură; ea se topeşte, 
aşa cum observa lon Negoiţescu, “în 
haosul pătruns de propriul său plîns” 


Eminescu al nostra 


141 


6 A NE EEE PT a OR E RS ZAC e a CER RI E PATA RE E CPR EAI RC E SE ROEA ER EER 


(l. Negoiţescu, Poezia lui Eminescu, 
Bucureşti, 1970, p. 87). 

Suflul divin generează o împă- 
răţie a sacrului. Romanii, spre 
deosebire de dacii în care arde focul 
originarului, au o privire rece, diluată, 
căci reprezintă istoria. 

Eul dacic al lui Eminescu este 
primul care, oglindit narcisic într-o 
lume a mitosului pur, suportă o 
diferenţiere ontologică: el îşi primeş- 
te, resemnat, botezul istoriei, trăieşte 
febril criza valorică şi se mută din 
spaţiul sacru originar în sfera imagina- 
ră, aruncînd “straiul de purpură de aur 
peste ţărîna cea grea”. 

Există o identificare între poet 
şi marii domnitori care apar ca proiecţii 
arhetipale ale Eului eminescian. 
Decebal este o ipostază a Eului tragic 
adînc, înfrînt în înaltele aspirații 
umane. Ştefan cel Mare este ipostaza 
Eului care cunoaşte suprema realiza- 
re de sine. Alexandru cel Bun simboli- 
zează intrarea într-un timp al cum- 
penei, al renașterii. Mircea cel Bătrîn 
simbolizează şi el dacismul reafir- 
mării. 

Mitul naţional şi cel supra- 
naţional, impersonal al Fiinţei se 
proiectează în construcţii concepute 
şi realizate în bună parte la modul 
imens şi ciclic. La tot pasul dăm de 
poeme cu aspirații epopeice, socio- 
panoramice ce intenţionează să 
definească esenţa şi principiul 
universului, procesul de geneză şi 
evoluţie a lumii, mecanismul vieţii, să 
descrie destinele omului şi civiliza- 
țiilor.sau să dea expresie unui fior 
metafizic. 

Apar şi forme primitive şi “neho- 
tărite” care au informitatea unui bronz 
răcit şi părăsit, în proiecte fiind 
introduse în devălmăşie elemente 
istorice, clasice, mitologice, motive 
teologice şi de filosofie antiraţi- 
onalistă, cosmogonice şi cosmo- 
grafice. Se desprind lesne, în contu- 
ruri clare, Ciclul dramelor istorice (al 
Dodecameronului dramatic, conce- 
put în epoca 1874—1877), Ciclul 
panoramelor cosmo-. şi sociogonice 
ce urmăreşte tabloul lumilor stelare şi 
al civilizaţiilor, poemul faustic (Andrei 
Mureşanu, diorama hugoliană Me- 
mento mori şi basmul filosofic 


Povestea magului călător în stele, 
gîndite în epoca 1869—1874), Ciclul 
Demonului, realizat în aceeaşi peri- 
coadă, Ciclul Luceafărului (sau vero- 
nian, cum l-a definit Perpessicius), 
care e publicat în 1883, Ciclul epopeic 
daco-roman (Sarmis, Nirvana sau 
Rugăciunea unui dac, Horiadele, 
Decebai, Crucea în Dacia sau Joe 
şi Crist), scris în ani diferiţi, şi Ciclul 
Scrisorilor, scrise şi publicate, cu 
excepţia celei de-a cincea, între 
1877—1881. 

Versul “Ca s-explic a ta ființă, 
de gîndiri am pus popoare” din Me- 
mento mori vorbeşte sugestiv despre 
intensitatea şi amploarea demersului 
ontologic eminescian, pus sub semnul 
înaltului, adîncului, vechimii. Predis- 
poziţia spre oglindire este universală, 
fiind relevată de majoritatea cerce- 
tătorilor (Călinescu, Rosa del Conte, 
loana Em. Petrescu, Ştefan Cazimir), 
care au considerat pe bună dreptate 
oglinda ca metaforă centrală a operei 
eminesciene: “privea pe ginduri în 
oglinda lui de aur,/ Unde-a Cerului mii 
stele ca într-un centru se adun”. 
Focalizînd întregul univers într-un 
centru, “oglinda” obligă realul să se 
spiritualizeze: contururile materiale, 
ca şi caracterul antropomorfic al eului 
dispar (aşa cum se va întîmpla mai 
tîrziu la lon Barbu). Rămîn doar 
reflexele eterate, care sînt însemnele 
cunoaşterii pure, narcisice. Oglinda 
reflectă nu fenomenul, ci noumenul, 
esenţa ideală a lumii, adică înseși 
adîncurile abisale ale fiinţei. Ea oferă, 
în mod romantic, imaginea absolu- 
tului, a conştiinţei umane care se 
prezintă ca “o monadă convergentă”, 
“oglindă a totului divin” (Călinescu). 

intrucit Dumnezeu este artefi- 
cele, iar universul'suprema operă, 
geniul ca personalitate titanică 
(hyperionică) şi “compendiu al unităţii 
şi absolutului”, este oglinda supremă 
a creaţiei, este Creatorul prin definiţie. 
Cuvîntul poetic surprinde heideggeri- 
anul joc de oglinzi al lumii (Reidenger 
Ereignens) care luminează Fiinţa. 

La cota cea mai înaltă a inten- 
sităţii e trăit şi sentimentul iubirii, 
asociat celui al durerii. lubirea e mereu 
invocată cu imaginea ei pură, ideală 
de Venus Anadyomene, de Madona 

dumnezeie, dar apare — într-un larg 
spectru realist-concret de femeie 
neînţelegătoare, de “comediantă 
veche”, de “muiere a lui Samson”, 
într-un cuvînt de Cătălină terestră, 
sensibilă doar. în vis, la marile 
chemări pasionale ale poetului-geniu. 
Actul identificării depline a acestuia 
cu iubita eşuează. Poetul rămîne 
singurul protagonist în teatrul iubirii: 
văduvul. 

Fiinţa, în cîmpul Erosului, se 
luminează şi se întunecă, respectiv, 
prin trăirea prezenţei iubitei şi prin 
revelarea finală a absenței ei. Erosul 


sfîrşeşte prin instaurarea tragică a 


suferinţei, prea-plinul iluzionării 
preschimbîndu-se într-un gol interior: 
“străin de toţi, pierdut în suferinţă/ 
adîncă a nimicniciei mele,/ eu nu mai 
cred nimic şi n-am tărie” (Răsai asu- 
pra mea). Erosul se întîlneşte cu 
Moartea, într-un distinct acord mo- 
dern. 

Alte mari motive eminesciene 
sînt roata şi orologiul cu tema 
aferentă a orei douăsprezece. 
Vremea se toarce şi se retoarce, 
într-o eternă mişcare ciclică, în cadrul 
căreia se automatizează, îmbracă 
mască de orologiu (Memento mori), 
renaşte. Intre încremenirea eleată şi 
curgerea heracliteană, poetul se vede 
îmbrăţişînd un timp ideal corespunză- 
tor miezului nopţii. Este un timp al 
inhibiţiei, dar şi al veghii nestinse, al 
pluralităţii, dar şi al unicităţii, al 
extincţiei, dar şi al naşterii apropiate: 
Cumpăna gîndirii este identică cum- 
penei simbolice a timpului: “Se bate 
miezul noptii în clopotul de-aramă/ Şi 
somnul, vameş vieţii, nu vrea să-mi 
ieie vamă. / Pe căi bătute adesea vrea 
mintea să mă poarte/ S-asamăn între- 
olaltă viaţă şi cu moarte;/ Ci cumpă- 
na gîndirii şi azi nu se mai schimbă, / 
Căci între amîndouă stă neclintita 
limbă” (Se bate miezul nopţii, 1876). 

Un alt topos existenţial este 
apa, simbol amalgamat al Vieţii 
universale (ca izvor al vitalităţii) şi al 
Morţii universale (ca noian, ca “sicriu 
lichid”): “Un minut dacă te-ai pierde/ 
Tu; măcar,/ Sub noianul mării verde/ 
Şi amar,/ Colo-n umeda-i pustie,/ Ca-n 
sicriu,/ Te-ai simţi pe:veşnicie/ Mort 
de viu”. Prin izvorîre, manifestare 


stihială, mişcare şi metamorfozare 
continuă, prin unduire şi învolburare 
învăluitoare de taină, prin reflectarea 
luminii selenare şi celeste, adică prin 
capacitatea de a fi o oglindă lichidă, 
prin situarea intermediară între timp 
şi spaţiu, prin asemănarea picăturilor 
cu lacrima şi a mării cu un “sicriu 
lichid”, prin proteismul formelor, prin 
treptele infernale pe care le presupune 
coborîrea în ele, prin întruparea 
spiritului universal şi plenitudinea vieţii 
Cosmosului, prin faptul că sînt 
“originea tuturor lucrurilor”, după cum 
cred toţi romanticii, apele prezintă un 
spectacol, care este un spectacol al 
existenţei însăşi. 

Poet al mării-simbol, al mării ca 
entitate planetară, expresie a imen- 
sităţii şi misterului, după cum observă 
Constantin Ciopraga, “a făcut din apa 
universală una din temele lui funda- 
mentale: un inepuizabil pretext de 
meditaţie profundă despre condiţia 
umană” (Poezia lui Eminescu, laşi, 
1990, p. 45). 

La Eminescu există o suverani- 
tate a ochiului, care este, după cum 
precizează el în însemnările manu- 
scrise, “iscoditor al firii” şi “luminător 
al timpului”: “văd vise-ntrupate/ gonind 
după vise”; “... face să privim gîndul 
nostru, dispărînd în vreme”; “lară 
ochiu-nchis afară înlăuntru se deş- 
teaptă”. Luceafărul nu e, în ultima 
analiză, decît poemul tensiunii dintre 
două priviri îndreptate în afara sferelor 
populate de cei doi privitori. 

Prin văzul intens, în care se re- 
flectă Veşnicia, Eminescu obţine 
osmoza vizuală cu Demiurgul, căci 
ochiul nu stabileşte doar un simplu 
contact cu Universul, ci, activînd în 
cel mai înalt grad conştiinţa şi 
potenţializînd sinele adînc, iluminează 
întreaga Fiinţă: ochiul eminescian este 
“sumă a fiinţei”, cum observă şi Dan 
C. Mihăilescu în Perspective emi- 
nesciene, Bucureşti, 1982, p. 112). 

Asociat organic văzului este 
auzul care naşte cunoscuta armonie 
eminesciană, muzicalitatea inconfun- 
dabilă care exprimă “profundul sufle- 
tului nostru” (G.Ibrăileanu), “adîncurile 
metafizice” (D. Caracostea), “suflarea 
magică a universului uman” (M. 
Drăgan), “pictura tragicului”. Poet 

orfic, fără a stărui special asupra 
elaborării muzicale, Eminescu îşi 
muzicalizează în mod natural vizi- 
unea, prin caracterul de lamento al 
confesiunilor erotice, prin tonul 
colocvial de monolog sau prinintensi- 
tatea nervoasă, de tip wagnerian, a 
introspecţiei şi solemnele ondulări ale 
naturii, (“rînd-pe rînd”), prin acordurile 
largi ale muzicii de sfere sau ale 
simbolismului cosmic. 

Nuvelele lui Eminescu şi roma- 
nul de tinereţe Geniu pustiu (1868— 
1869) au toate datele unei proze de 
frontieră, în care regimurile şi formu- 
lele narative se îngînă şi se întreţes 
la intersecţia realului şi visului. Ea 
este filosofică, eseistică şi parabolică 
în sens modern, fiind ca şi poezia 
tensionată ontologic, pusă — adică 
— în ecuaţii metafizice. Reapare 
teatrul lumii cu regizorul din culise şi 
cu figuranţii ce apar şi dispar pe scenă 
din fundalul nevăzut (Sărmanul 
Dionis, 1872), motivul căutării iden- 
tităţii, lumea ca vis (al sufletului 
nostru), călătoriile arheului Archaeus, 
1875 ca fiinţă inalterabilă, evadările 
în lună şi transcendent, metem- 
psihoza (Avatarii faraonului Tla şi 
Umbro scrise în anii studenţiei) 
“singura realitate pe lume” ce tran- 
spare în forme diferite. 

Eroii sînt naturi “catilinare”, 
demonizate, mesianice, faustiene, 
reprezentînd un amestec de “vis şi 
rațiune rece”, visătoria apărînd opusă 
“ordinei realităţii”. Ei sînt revoluționari- 
tribuni (Toma Nour, loan), călugări 
căutînd recluziunea (Euthanasius 
leronim), orfani-metafizici (Dan- 
Dionis), filosofi bătrîni şi învăţăcei 
novice (Ruben, moş losif, tînărul din 
Archaeus). Eminescu încearcă să 
contureze şi fiziologii naturaliste din 
realităţile imediate (Aur, mărire şi 
amor, 1874, loan Vestimie, 1878— 
1879, Părintele Ermolachie Chisă- 
lită şi La curtea Cuconului Vasile 
Creangă, scrisă după 1875). 

Gazetarul Eminescu nu trebuie 
dapartajat de poetul Eminescu. În 
publicistică, Eminescu este un 
adevărat Jupiter tonans slobozind 
mănunchiuri de fulgere împotriva 
“hîdoaselor pocituri”, promovîndu-şi 
ideile cu “stăpînire de fier”, rostind 


fraze solemne cu aer sacerdotal 
răbdător, demonstraţii logice cu 
“istoria şi documentele în mînă”. 

Acţiunile lui de apostolat sînt 
dublate de demersurile analitice 
lucide prin care operează “reducţii 
fenomenologice”, focalizări rapide ale 
cauzelor adevărului curat, esenței, 
legicului, delimitînd fapta de vorbe, 
realitatea de intenţie. 

Ideea naţională este axul 
demersului publicistic eminescian: 
“Inimă foarte caldă şi minte foarte rece 
se cer de la un patriot chemat să 
îndrepteze poporul său şi fanatismul 
iubirii, patriei, cel mai aprig fanatism 
nu opreşte defel creierul să rămiîie 
rece şi să-şi îndrepteze activitatea cu 
siguranţă, să nimicească adevărata 
cauză a răului şi să o stîrpească cu o 
statornicie de fier” (Opere, ed. 
Naţională, vol. IX, Bucureşti, 1980, p. 
165). - | 

Omul etic eminescian este omul 
adevărului întreg şi al punctului de 
vedere universal din care se judecă 
lucrurile, ceilalţi oameni şi propriul eu: 
“Punctul de vedere pe care ne-am pus 
în articolele noastre, neavînd a face 
numai cu interesele partidului conser- 
vator, ci cu acele ale tuturor românilor, 
era natural ca să nu păcătuim prin 
reticenţe pentru a nu ne cruța pe noi, 
ci să spunem adevărul întreg” (Ibi- 
dem, X, p. 107). 

Opera gazetărească a lui Emi- 
nescu este în exclusivitate spec- 
tacolul intelectual, social şi etic al 
personalităţii sale, necopleşit de 
împrejurări, de partizanat sau de 
intoleranţe încăpăţînate faţă de 
adversari. Prevederile deontologice 
(respectul datoriei morale) şi cele 
axioliogice (determinarea valorii şi 
esenței faptelor) se îmbină armonios. 

Personalitatea lui Eminescu 
organic un homo civicus, un homo 
religiosus şi un homo ethicus, care 
impune o ordine naturală a universului, 
vorbind în chip socratic despre 
cunoaşterea de sine şi de alţii sau în 
mod platonician despre idei şi forme 
(prototipale), referindu-se mereu la 
libertate, despre individ şi colecti- 
vitate, individualism şi ideea de stat, 
despre societatea ca mişcare şi statul 

ca stabilitate pe urmele lui Kant şi 
Hegel. 

Demersul publicistic al lui Emi- 
nescu vizează probleme filosofice 
etice generale (arheitatea, cosmosul 
şi cosmogonia, legile şi “maşinăria” 
universului) sau sociale, politice, 
economice, etnice (“teleologia” 
muncii, “formele fără fond”, “golul 
etnic”, statul natural şi cel demagogic, 
pătura superpusă, problema Basara- 
biei şi Bucovinei ca “părţi din vatra 
strămoşilor noştri”). 

Acţiunile detractoare antiemi- 
nesciene (Moses Rosen, |. Negoiţes- 
cu, Şt. Augustin Doinaş, V. Nemoianu 
ş. a.) au vizat limitele “reacționare” ale 
personalităţii lui Eminescu. 

“Reacţionarul” Eminescu a fost, 
însă, reactualizat cu o forţă inegalabilă 
şi la o scară nemaivăzută după 1989 
în România şi Basarabia, atestînd o 
reluare masivă a articolelor, fapt 
determinat de reiterarea unor impera- 
tive expuse profetic de Eminescu: 
păstrarea identităţii naţionale, a limbii 
ca o “casă afiinţei”, unitatea spaţiului 
cultural românesc, parlamentarismul, 
confundarea “sentimentului public 
dezinteresat” cu “pasiunile” şi a 
“opiniunilor”, ideilor cu “rivalităţile de 
ambiţii”. 

Dimensiunea caragialiană a 
Scrisorilor şi articolelor lui s-a pus 
din nou în lumină. Proza de meditaţie 
etico-socială a lui Eminescu dovedeş- 
te “profunzimea infinită a substanţei 
ontologice a geniului”, despre care 
vorbeşte Max Scheler în cercetările 
sale de etică, sentimentul profund al 
valorilor, al sacrului. 

intreaga operă a lui Eminescu 
ia înfăţişarea unei drame cu doi actori, 
care-şi asumă în mod intermitent şi 
rolul de regizori: Poetul şi Demiurgul. 

“Aparent armonioase la început, 
raporturile lor cunosc toate treptele 
scării ontologice şi sînt pătrunse de 
un puternic sufiu tragic, de esenţă 
elină şi dacică (în proiectul de tinereţe 
al Dodecameronului dramatic) şi de 
esenţă mioritică şi totodată problema- 
tizantă (“luciferică” în sensul lui Blaga) 
în etapa finală. 

Dumnezeul începuturilor emi- 
nesciene este figura divină proteică, 
semâănînd fie cu Dumnezeul gnosti- 


cilor, revelat prin luminarea parţială a 
tainei, fie cu Dumnezeul maniheic cre- 
ator al Cosmosului şi omului primor- 
dial, fie cu Unul lui Plotin sau Prim- 
motorul lui Aristotel. Dacă Dumnezeu 
“apune de pe cerul cugetării” (Me- 
mento mori), se instaurează Golul şi 
are loc “asfinţirea de idei”. 

' Ajuns la conştiinţa tragică a 
amurgului zeilor de care vorbea 
Nietzsche, eul eminescian se dedă 
acţiunii de recuperare şi de reinsta- 
urare grabnică a lor în spaţiul deze- 
ificat. Printr-o verticalitate a gîndirii el 
evoluează de la Dumnezeul gnostic 
doar revelat prin fascicole de lumină 
intensă la Demiurgul cu care este 
consubstanţial ca geniu (Luceafărul). 
Mitul Demiurgului, care este un mit- 
umbrelă ce-şi asociază mitul Voievo- 
dului (al Regelui), mitul Călugărului şi 
Geniului (nu numai al Poetului, ci şi 
al naturii catilinare în genere) se 
prezintă ca un model existenţial 
suprem. 

Trăirea absolutului cu tot hybri- 
sul şi pragul psihic de jos se traduce, 
desigur, în dor ca ipostază tipic 
românească a existenţei umane. Prin 
consubstanţialitatea sa cu Demiurgul, 
Hyperion devine vîrful cel mai luminis- 
cent al Fiinţei pe care îl revelă adîn- 
curile eului eminescian narcisic con- 
template. Hyperion închide cercul 
fiinţial în totul mioritic (al platonicienei 
întoarceri la Unu şi Identic) şi al redării 
Sinelui profund, pe care îl deschide 
Narcisul începuturilor. 

Receptată prin grila modernităţii 
şi postmodernităţii, creaţia mitopo- 
(i)etică a lui Eminescu îşi păstrează 
înalta cotă valorică, precum şi capaci- 
tatea de a se postsincroniza cu noile 
formule şi sensibilităţi poetice şi de a 
răspunde orizontului de aşteptare a 
cititorului de azi. Eliot afirma că o 
nouă operă valoroasă sau un nou 
scriitor important impune o nouă 
perspectivă exegetică asupra litera- 
turii. Apariţia unor noi mari poeţi 
români — Blaga, Arghezi, Barbu, 
Bacovia, Stănescu — a reactualizat 
tocmai dimensiunile existenţiale ale 
operei sale: instaurarea Fiinţei în 
“luminişul” şi abisul ei, căutarea 
Absolutului (Dumnezeul creştin 
arghezian îl continuă pe Demiurgul 

eminescian), punerea poeziei în 
ecuaţii intelectuale sau chiar matema- 
tice deliberate (astfel ca să exprime, 
ca la Barbu, “lumea purificată pînă a 
nu mai oglindi decît figura spiritului 
nostru”), dialogul metafizic între Fiin- 
tă, Nefiinţă şi Suprafiinţă, dialog emi- 
nescian pe care Bacovia îl duce la 
desăvîrşire prin balansarea, observată 
de Stănescu, “între paradis şi infern, 
între viziunea terifiantă , infernală şi 
cea suav-angelică” (Fiziologia 
poeziei, Bucureşti, 1990, p. 243), 
metalingvismul teoretizat de acelaşi 
Nichita Stănescu, care porneşte de 
la starea de poezie teoretizată de 
Eminescu, colorarea accentuat- 
ontologică a discursului poetic în 
întreaga mare poezie românească. 
Fie că este receptată din per- 
spectiva nihilismului metafizic, adică 
a Rugăciunii unui dac (precum 
propune Emil Cioran), fie că îi aplicăm 
grila stănesciană a metalingvismului, 
a “necuvintelor”, a Odei (în metru 
antic), aceea a postumelor sau aceea 
postmodernă a autoreferenţialului 
fragmentar, ironic, grotesc, mitopo(i)e- 
tica lui Eminescu apare foarte viabilă, 
datorită şi faptului că se constituie din 
simboluri universale, din mituri 
fundamentale. Acad. Eugen Simion, 
referindu-se la ele, delimita un număr 
de opt, în jurul cărora se concentrează 
întreaga poezie a lui Eminescu: mitul 
naşterii şi morţii universului (Memento 
mori, Mureşanu, Gemenii, Rugă- 
ciunea unui dac, Scrisoarea | etc.), 
mitul istoriei (de la Epigonii şi Împărat 
şi proletar la Scrisoarea IIl) mitul 
dascălului (al înţeleptului, magului), 
mitul erotic (Luceafărul şi numeroase 
poezii), mitul oniric, mitul întoarcerii 
la elemente, mitul creatorului (poeme 
tipice: Odă în metru antic, Lucea- 
fărul), mitul poeziei (poezia ca temă 
de reflecţie directă şi expresie a unei 
muzicalităţi interioare, a unui orfism 
generalizat). Tema maşinăriei lumii 
formulată simplu în La moartea lui 
Neamţu (1870) se extinde, bunăoară, 
în vaste panorame socio-cosmo- 
gonice în Epigonii (1972), Scrisoa- 
rea Îl, Scrisoarea lli (1881), şi în 
Panorama deşertăciunilor, Poves- 
tea magului călător în stele, Stri- 
goii, Gemenii. “Cînd recitim, acum, 


aceste poeme sincretice, în care 
găsim mai toate fantasmele unui 
romantism spiritualizat, sensibilitatea 
noastră vibrează mai tare în faţa 
momentelor de negaţie. Ea este 
surprinsă de forţa şi originalitatea lirică 
ce există în fragmentele despre 
moartea universului” (Postfaţă la M. 
Eminescu, Opere, vol. II, Bucureşti, 
1995, p. 385). 

Bineînţeles că la aceste opt 
mituri trebuie adăugate, mitul mioritic, 
mitul manolin, acela dacic şi acela al 
Zburătorului, retopite într-o formulă 
originală. 

Şi în alte arealuri culturale 
receptarea lui Eminescu ridică proble- 
me de modernizare a mijloacelor de 
transpunere a mitopoti)eticei emines- 
ciene. Opera lui Eminescu a fost 
tradusă (în volume şi culegeri) în 
limbile: albaneză, arabă, armeană. 
aromână, bengali, bulgară, cehă, 
chineză, engleză, esperanto, estonă, 
finlandeză, franceză, germană, 
greacă, gruzină, gujarati, hindi, idiş, 
italiană, japoneză, latină, letonă, 
macedoneană, maghiară, malayolam, 
olandeză, polonă, portugheză, pun- 
jabi, rusă, sanscrită, sîrbo-croată, 
slovacă, spaniolă, suedeză, tamil, 
ucraineană, tao, turcă. Jean-Louis 
Courriol formula tranşant necesitatea 
de a-ltraduce, în Franţa, prin interme- 
diul nu al poeziei romantice (franceze), 
ci al mijloacelor moderne, la fel ca şi 
Brenda Walker în Anglia. In Slovacia 
s-a pus problema traducerii lui în 
formulele simbolismului, iar în Turcia 
în formulele romantismului turc al 
secolului XX. Dincolo de toate 
orizonturile aşteptării şi de schimbările 
de optică şi de sensibilitate, Emines- 
cu, ca “sinteză a spiritului românesc” 
(N. lorga), ca “om deplin al culturii 
româneşti” (C. Noica), ca “poet- 
nepereche” (T. Arghezi) rămîne con- 
stant Poetul-Mit, Poetul-Model. 

— Poezii, ed. Titu Maiorescu, 
Bucureşti, Socec, 1893 şi alte ediţii; 
Nuvele, laşi, Şaraga, 1883; Opere 
complecte, |, Literatură populară, pref. 
Ilarie Chendi, Bucureşti, Minerva, 1902; 
Geniu pustiu, roman inedit, ed. |. Scurtu, 
Bucureşti, Minerva, 1904; Scrieri poli- 
tice şi literare, Bucureşti, Minerva, 
1905; Scrieri literare, ed. D. Murăraşu, 

Craiova, Scrisul românesc; Opere, — 
IV, ed. lon Creţu, Bucureşti, Cultura 
românească, 1939; Opere, I—VI, ed. 
Perpessicius şi continuare VII—XVI, 
Bucureşti, | — 1939; II — 1943; III — 
1944; IV — 1952; V — 1958; VI— 1963; 
VII — 1977; VIII — 1988; IX — 1980; X 
— 1989; XI — 1984; XII — 1985; XIII — 
1985; XIV — 1983; XV — 1993; XVI — 
1989); Proză literară, ed. îngrijită de 
Eugen Simion şi Flora Şuteu, EPL, 1964; 
Poezii, ed. critică de D. Murăraşu, 
Bucureşti, Minerva, I—II, 1970; IH — 
1972; Opere, |—lll, ed. critică de D. 
Murăraşu, postfață de Eugen Simion, 
Ed. "Grai şi suflet — Cultura Naţională”, 
Bucureşti, 1995; Opere alese, I—IV, 
Chişinău, Mihai Eminescu, Opere, vol. 
1—4, Chişinău, 1971. 

— Tudor Vianu, Poezia lui Emi- 
nescu, Bucureşti, 1930; D. Caracostea, 
Personalitatea lui M. Eminescu, Bucu- 
reşti, 1926; D. Caracostea, Arta cu- 
vîntului la Eminescu, Bucureşti, 1938; 
Creativitatea eminesciană, Bucureşti, 
1943; G. Călinescu, Viaţa lui Mihai Emi- 
nescu‘, Bucureşti, 1932, ed. IV, Bucureşti, 
1964 şi în Opere, vol. 11, Bucureşti, 1969; 
Opera lui Mihai Eminescu: |, Filosofia 
teoretică, filosofia practică, Bucureşti, 
1934; Il—iil, Cultură, timp şi spaţiu, 
Bucureşti, 1935—1936, ed. Ii revăzută 
în două vol., Bucureşti, 1969—1970, 
1976 şi în Opere, vol. 12—13, Bucureş- 
ti, 1969, 1970; loan Guţia, Sentimentul 
timpului în poezia lui Mihai Eminescu, 
Roma 1957; Rosa del Conte, Mihai 
Eminescu o dell'Assoluto, Modena, 
1962, în trad. rom., Eminescu sau 
despre Absolut, Cluj-Napoca, 1990; 
Augustin Z. N. Pop, Contribuţii docu- 
mentare la biografia lui Mihai Emines- 
cu, Bucureşti, 1962, Noi contribuţii 
documentare la biografia lui Emi- 
nescu, Bucureşti, 1969; Zoe Dumitrescu 
Buşulenga, Mihai Eminescu ; Bucureşti, 
1963, Eminescu — cultură şi creaţie, 
Bucureşti, 1976, Eminescu şi romantis- 
mul german, Bucureşti, 1986; Liviu 
Rusu, Eminescu şi Schopenhauer, 
Bucureşti, 1966; Eminescu, viaţă, 
creaţie, cultură, Bucureşti, 1989; Matei 
Călinescu, Titanul şi geniul în poezia 
lui Eminescu, Bucureşti, 1964; L. Găldi, 
Stilul poetic al lui Mihai Eminescu, 
Bucureşti,.1964; Alain Guillermou, La 
genâse interieure des poèsies d'Emi- 
nescu, Paris, 1963 şi în trad. rom., laşi, 
1977; lon Creţu, Mihai Eminescu, 
biografie documentară, Bucureşti, 1968; 


|. Negoiţescu, Poezia lui Eminescu, ed. 
l, Bucureşti, 1968 şi ed. II, 1970; Edgar 
Papu, Poezia lui Eminescu, Bucureşti, 
1971 şi alte ediţii şi în vol. Lumini perene, 
Bucureşti, 1989; Caietele “Mihai Emi- 
nescu”, Bucureşti, vol. |, 1972; 2 — 
1974; 3 -— 1975; 4 — 1977; 5 — 1978; 
6 — 1986; Petru Vintilă, Eminescu, ro- 
man cronologic, Bucureşti, 1974; Con- 
stantin Noica, Eminescu sau gînduri 
despre omul deplin al culturii româ- 
neşti, Bucureşti, 1975 şi Introducere în 
miracolul eminescian, Bucureşti, 1992; 
C. Popovici, Eminescu — viaţa şi op- 
era, Chişinău, 1974, ed. il — 1976; loana 
Em. Petrescu, Eminescu. Modele cos- 
mologice şi viziune poetică, Bucureşti, 
1978 şi Eminescu şi mutatiile poeziei 
româneşti, Cluj-Napoca, 1989; losif 
Cheie-Pantea, Eminescu şi Leopardi, 
Bucureşti, 1980; xxx II momento Emi- 
nescu/ Momentul Eminescu , Bucureşti, 
1979; Dan C. Mihăilescu, Perspective 
eminesciene, Bucureşti, 1982; Petru 
Resuş, Mihai Eminescu, Bucureşti, 
1983; D. Murăraşu, Mihai Eminescu, 
Bucureşti, 1983; Al. Oprea, În căutarea 
lui Eminescu-gazetarul, Bucureşti, 
1983; Theodor Codreanu, Eminescu — 
devenirea stilului, Bucureşti, 1984, 
Modelul ontologic eminescian, Galaţi, 
1995 şi Dubla sacrificare a lui Emi- 
nescu, Târgovişte, 1997; Mircea Eliade, 
Despre Eminescu şi Hasdeu, laşi, 
1987; George Munteanu, Eminescu şi 
eminescianismul, Bucureşti, 1987; 
Svetlana Paleologu-Matta, Eminescu şi 
abisul ontologic, Ed. Nord, Aarhus, 
1988 şi ed. Eminescu, 1995; lon Roşu, 
Legendă şi adevăr în biografia lui 
Eminescu, vol. |, Bucureşti, 1989; 
Solomon Marcus, Invenţie şi desco- 
perire, Bucureşti, 1989; Constantin 
Barbu, Eminescu: poezie şi nihilism, 
Constanţa, 1991; Marin Tarangul, 
Intrarea în infinit sau dimensiunea 
Eminescu, Bucureşti, 1992; Mihai 
Cimpoi, Căderea în sus a Luceafărului, 
eseuri, Galaţi, 1993, Spre un nou 
Eminescu , dialoguri cu eminescologi 
din întreaga lume, Chişinău, 1993 şi 
Bucureşti, 1995; Narcis şi Hyperion, 
Chişinău, 1979, 1985 şi laşi (col. Emi- 
nesciana — 55), 1995; Monica Spiridon, 
O anatomie a elocvenţei, Bucureşti, 
1993; lon Itu, Orfismul eminescian, 
Braşov, 1995; Marin Mincu, Mihai 
Eminescu. Luceafărul, Constanţa, 
1996; volume în colecţia “Eminesciana”, 
Ed. Junimea, laşi: (1 — Mihai Eminescu, 

Poezii, 1974; 2 — G. Ibrăileanu, Mihai 
Eminescu, 1974; Tudor Vianu, Emi- 
nescu, 1974; 4 — Gh, Bulgăr, De la 

Ana BANTOŞ 
Chişinău 


FACTORUL CULTURĂ 
ÎN SCRIERILE 
LUI ION VATAMANU* 


Autor Atît de mult al pămîn- 
tului basarabean, lon Vatamanu şi-a 
desfăşurat ampla sa activitate de 
scriitor, om de ştiinţă şi om politic sub 
bolta unui adevăr ce se desprinde din 
afirmaţii cu caracter aforistic, precum: 
“Faptul că istoria de multe ori ne-a pus 
să ne pornim iară şi iară de la pămînt 
a făcut să ne vedem mai bine în 
oglinda de ţărînă, în adevărul pietrei 
şi al apei, al frunzei, rotindu-ne cu 
aripa asupra casei şi văzînd în 
depărtare atît, cît nu ne-ar desparte, 
ci ne-ar apropia...”; “Comunicarea prin 
frunză mai prevede şi comunicarea 
prin fier. Oamenii vechi mai vorbesc 
cu omul nou, citeşte modern, iată un 
spaţiu, în care avem a limpezi mult 
cu aspra noastră muncă. Punţile de 
trecere dintre leri şi Miine, încărcate 
de încărcături prea grele, se 
prăbuşesc, iată unde trebuie să venim 
cu umărul.” Creaţia folclorică “trebuie 
văzută de la toate distanţele, căci 
psihologia folclorică, asemeni 
izvorului, străbate cale lungă şi picură 
încet, iar albia, pe care se stabileşte, 
a avut de înfruntat zeci şi zeci de 
obstacole. În felul acesta se contu- 
rează orizonturile cunoaşterii de sine 
prin vreme, cristalizarea acestor 
sensuri într-un anume sistem de 
educaţie, de percepere şi însuşire a 
lumii, a naturii etc. Cunoaşterea de 
sine prin oralitate îmbogăţeşte 
expresia vie a scrierii, o repune 
continuității, o întăreşte” (|. Vatama- 
nu, A vedea cu inima, Editura Lite- 
ratura artistică, Chişinău, 1984, p. 112 
şi p. 116). Sînt judecăţi ale autorului 
care în,perioada debutului său literar 


* Comunicare prezentată la sim- 
pozionul consacrat împlinirii a 60 de ani 
de la naşterea poetului. Academia de 
Ştiinţe: a Moldovei, 30 aprilie 1997. 


se lansa în afirmarea necesităţii 
modernizării poeziei de la noi. Dar, 
asemeni lui Liviu Damian, confratele 
său care se întreba mîhnit: “De proza 
vieţii de-or fugi poeţii/ cu ce se va 
alege adevărul?”, lon Vatamanu 
afirma că “adevăratul destin al scriito- 
rului nu este altceva decît destinul 
poporului său”. Cu alte cuvinte, desti- 
nul poetului din deceniile trecute se 
împlineşte în măsura în care acesta 
ştie să facă accesibili “fagurii plini ai 
cărţii” unui public pe care îl dorea în 
creştere nu doar calitativă ci şi 
cantitativă. lată de ce, reflectînd 
asupra creaţiei, autorul, adept al 
cunoaşterii de sine prin vreme şi prin 
oralitate, pune accentul pe 
dramatismul inerent condiţiei scriito- 
rului basarabean: “Propriu-zis, poezia 
se naşte într-o clipă dramatică, în 
care poetul se împiedică de sine 
însuşi” (p. 163). Autorii celebri care, 
cu exemplul creaţiei lor, îl inspiră pe 
poetul basarabean sînt, în acest caz, 
Goethe cu a sa dramă a fericirii, 
confirmată de expresia “Opreşte-te, 
clipă, eşti atît de frumoasă”, precum 
şi Walt Whitman, care avea revelaţia 
descoperirii înrudirii- sufletului său cu 
sine însuşi, revelaţie datorată 
dragostei, miez al întregului univers. 
Familiarizarea cu literatura universală 
îl determină pe lon Vatamanu să 
considere că “poezia este din timp 
sau chiar şi din istorie”. 

Constatăm în poezia şi publi- 
cistica sa o insaţietate de cuvinte, o 
sete nestăvilită de a spune, de a se 
crea pe sine la modul verbal. Privită 
prin filiera adaosului necesar de cul- 
tură, această sete de cuvînt trebuie 
interpretată şi ca nevoie de legiferare 
prin tipar a stării de martor şi partici- 
pant la consolidarea spirituală a 
neamului său prin intermediul altor 
culturi — cea americană, cea din 
Ţările Baltice, din Asia Mijlocie, din 
Rusia — precum şi ca necesitate de 
a rezista prin cultură. De remarcat 
împletirea permanentă a planurilor 
temporale, trecutul fiind mereu scrutat 
prin prisma viitorului şi a necesităţii 
de continuitate. Dacă adoptăm acest 
unghi de vedere al şaptezecistului 
Vatamanu, mai putem oare insista cu 
înverşunare asupra tradiţionalismului 
literaturii din perioada respectivă? 
Poate mai justificat ar fi să ţinem cont 
de faptul că în fiecare literatură exis- 

tă o orientare spre contemporaneitate 
şi alta spre tradiție. În cazul unor 
poeți ca lon Vatamanu, Liviu Damian 
sau chiar mai tînărul lon Hadîrcă e 
uşor să observăm conlucrarea 
acestor. două tendințe în creația 
fiecăruia dintre ei în parte. Cum se 
explică situaţia? Înclinăm să credem 
că la mijloc se află aceeaşi necesitate 
vitală de a rezista prin cultură. lar 
aceasta nu are sens, din punctul de 
vedere al creatorului, decît cu condiţia 
revelării funcţiei persuasive a 
cuvîntului răscolitor de conştiinţă. lată 
de ce la lon Vatamanu (dar şi la 
Grigore Vieru) pînă şi ploaia apare 
spiritualizată: şi învestită cu putere 
liturgică de comunicare cu înaintaşii: 
“Plouă, iar stropii acestor ploi încet 
se duc spre înaintaşii noştri cu ştirea 
că noi sîntem” (p. 165). Putem oare 
explica imensa dragoste de viaţă din 
poezia lui Grigore Vieru, bunăoară, 
altfel decît prin bucuria universală a 
vieţii şi prin viziunea asupra vieţii 
umane ca un întreg neafectat de nici 
un fel de mutilări de ordin ideologic? 
Or, această atmosferă a fost între- 
ţinută prin promovarea de către colegii 
săi de breaslă — un Liviu Damian, un 
Gheorghe Vodă, un Dumitru Matcov- 
schi, un Anatol Codru, şi nu în ultimul 
rînd un lon Vatamanu, — a factorului 
cultură ca stadiu pregătitor în vederea 
împlinirii unităţii de simţire şi de cuget. 
Dacă există un element care i-a 
consolidat pe autorii amintiţi, dîndu-le 
dreptul la un statut de generaţie, 
acesta este, cred, factorul cultură 
subordonat necesităţii de a rezista ca 
neam. Şi tot din acest motiv promoţia 
“ochiului al treilea” fuzionează cu ei, 
încheind un segment de istorie literară 
basarabeană, în care scriitorii au 
trebuit să ia aminte la un adevăr 
menţionat, de altfel, de către T. S. 
Eliot şi anume, că “poetul trebuie să 
fie pe deplin conştient de curentul prin- 
cipal, care e departe de a curge 
întotdeauna pe vadul marilor reputați. 
Precum şi de faptul evident că arta 
nu devine niciodată mai bună, dar că 
materia artei nu e niciodată exact 
aceeaşi”. Istoria i-a învăţat că mai 
important, decît un spirit universal, 
european sau sovietic şi decît cel al 
unui eu propriu, este spiritul propriului 
neam, adevăr pe care şi l-au însuşit 
şi l-au promovat nu ostentativ, ci ca 
pe singura şansă de propăşire a 

neamului potrivit firii sale. Spiritul 
propriului neam e firesc să fie mereu 
în schimbare, ca, de altfel, şi spiritul 
luat la scară geografică mai mare, dar 
despre această schimbare acelaşi T. 
S. Eliot spune-că este “o dezvoltare 
care nu pierde nimic în calea ei, care 
nu-l perimează nici pe Shakespeare, 
nici pe Homer, nici desenele rupestre 
ale desenatorilor magdalenieni” (T. S. 
Eliot, Tradiţia şi talentul personal, În 
vol.: Alexandru Muşina, Romulus 
Bucur, Antologie de poezie mod- 
Poeţii moderni despre 
poezie. Ed. “Leca Brîncuş”, 1997, p. 
207). Este important să ţinem cont 
că acolo unde un optzecist sau un 
nouăzecist închipuie o lume a 
neantului, a haosului care, ispitindu- 
| pe autor îl obligă în felul acesta să-şi 
sporească puterea de exprimare şi de 
fiinţare, şaptezecistul trebuia să 
umple un gol imens, rămas de pe 
urma ştergerii amprentelor trecutului 
nostru. În peisajul literar ex-sovietic 
orientat cu preponderență spre o 
singură cultură — realist-socialistă, 
poeţii din fostele republici erau puşi 
în situaţia de a crea un cod cultural 
în care literatura universală şi tradiţia 
populară aveau menirea să ne 
“stiipuiască sinele” (Vasile Vasilache). 

Factorul cultură în peisajul liric 
basarabean este învestit cu puterea 
de a spori speranţa şi încrederea în 
forţele proprii. Este momentul potrivit 
să ne întrebăm: e întîmplător faptul 
că o poezie despre limbă, ca factor 
spiritual şi cultural şi ca o condiţie sine 
qua non a fiinţării neamului, precum 
este Limba noastră, a fost scrisă de 
un basarabean? Inclinăm să credem 
că nu e o întîmplare. La fel, nu sînt 
întîmplătoare nici versurile lui Grigore 
Vieru: 


De avem sau nu dreptate 
Eminescu să ne judece. 


Cultul Eminescu, în asemenea 
caz, trebuie interpretat din perspectiva 
rolului factorului cultură în menţinerea 
încrederii poporului în propriile sale 
forţe. Astfel, Eminescu depăşeşte 
simpla dimensiune de simbol, sau, 
mai exact spus, de idol. Eminescu 
(identificat cu noţiunea de factor cul- 
tură la modul absolut) este mai mult 
decît un simbol sau un idol. Şi din 
această perspectivă noi, basarabenii, 

nu sîntem nişte idolatri, nu idolatrizăm 
şi nici nu ne egolatrizăm. 

George Munteanu, într-o emi- 
siune televizată, încerca să extindă 
semnificaţia lui Eminescu pe întreg 
spaţiul românesc atunci cînd sublinia 
că mişcarea de renaştere a românităţii 
a început în Basarabia, avîndu-l pe 
Eminescu în frunte. Autorul bucu- 
reştean, originar din Moldova de Est, 
confirma că, în primul rînd, pentru 
Basarabia Eminescu are conotaţii 
aparte. Am făcut această paranteză 
pentru a atrage atenţia asupra unor 
momente legate de realităţi concrete 
inconfundabile, în care poetul nostru 
fixa nişte puncte de orientare: nişte 
punți dinspre trecut spre viitor, 
expresia “a fost odată ca niciodată”, 
în accepţia sa, avînd sensul de “va fi 
odată ca niciodată”. 

De vreme ce ne-am referit la 
valoarea culturală a lui Eminescu în 
arealul basarabean, este cazul să 
amintim că şi balada Mioriţa are aici 
nu atît rolul de a exprima atitudinea 
fatalistă în faţa vieţii, cît rolul de fac- 
tor cultură, ce se înscrie, la fel ca şi 
Eminescu, într-o ecuaţie, într-un 
sistem de referinţă, în care un loc im- 
portant îi revine orizontului de aştep- 
tare al cititorului. Acestui sistem de 
referinţă îi corespunde principiul 
maiorescian, al cărui adept era şi 
Eminescu: decît să adoptăm forme 
care să nu corespundă spiritului 
nostru, mai bine să lăsăm lucrurile să 
se desfăşoare de la sine, în parametrii 
folclorici, vom adăuga noi, pe care un 
Vasile Vasilache ştia să-i reinterpre- 
teze din perspectiva modernităţii. La 
fel au procedat şi autorii care, 
traducînd din lirica universală — Liviu 
Damian din lanis Ritsos, Victor 
Teleucă din poezia Ţărilor Baltice, lon 
Vatamanu din poezia americană, din 
Aleksandr Puşkin, lanis Rainis, Imant 
Ziedonis, Ivan Draci — cu scopul de 
a ozona cultura basarabeană, de a 
aduce un suflu nou de ştiinţă poetică, 
adaptau traducerile unor necesităţi de 
ordin interior ale spiritualităţii de la noi. 
Altfel spus, le circumscriau într-un 
sistem de referinţă al cărui cod îl 
descifrau prin următoarea afirmaţie a 
lui Mircea Eliade: “Semnificaţia po- 
etică a culturii e de a răspunde pe alt 
plan unui moment istoric dificil”. Şi 
Tudor Vianu asocia factorul cultură cu 
cel al libertăţii: “Aş spune că se 

numeşte cultură acea acțiune de 
promovare a omului la rol de agent 
creator al sorții sale”.“Umanitatea 
anteculturală noi nu putem să ne-o 
închipuim decît ca pe-o unitate pasivă, 
care nu-şi conduce soarta sa, ci care 
suportă presiunea mediului, a cărui 
viaţă se constituie din multiplicarea 
factorilor care o împrejmuiesc”. 
Cultura este deci “un act de afirmare 
a libertăţii omeneşti” (Tudor Vianu, 
Opere, vol. 8, Ed. Minerva, Bucureşti, 
1979, p. 350—351). 

Să amintim că, potrivit opiniei 
lui Nae lonescu, “cultura propriu-zis 
nu se poate face decît acolo unde 
există un precipitat al confruntării 
fiinţei noastre spirituale cu realitatea” 
(Nae lonescu Curs de istorie a 
logicii, Editura Humanitas, Bucu- 
reşti, 1994, p. 74) şi că “numai atunci 
intri propriu-zis în domeniul culturii 
cînd mergi la formulare. Poţi să 
trăieşti în viaţa spirituală, să valorifici 
existenţa, să te plasezi în mijlocul 
acestei existenţe; dar atîta vreme cît 
n-ai formulat, nu eşti încă în domeniul 
culturii. Ceea ce germanii numesc das 
Gestalten, modelarea sau fiinţarea, 
transformarea în fiinţă, formularea 
aceasta este absolut necesară pentru 
existenţa culturii. Adică nu poţi să 
valorifici obiectul de cultură decît 
atunci cînd ai trecut în această 
operaţie de Gestalten, de formulare”. 
(Op. cit., p. 75). 

Poezia, dar şi proza publicistică 
a lui lon Vatamanu “se explică” total 
în momentul cînd îi aplicăm grila: 
necesitatea vitală de a situa neamul 
în spaţiul temeinic al culturii, 
generatoare de unitate şi continuitate. 
“Cred că istoria se constituie din ceea 
ce conturează drumul neamului 
omenesc şi ne face să auzim glasul 
mormintelor nu pentru a ne aminti ci 
pentru a ne continua. Cine nu are 
trecut nu are nici viitor” (lon Vatamanu, 
A vedea cu inima, p. 125). Destinul 
a vrut ca poetul să treacă prea curînd 
pe tărîmul care dă un plus de forţă 
convingătoare afirmațiilor şi faptelor 
şi aşa întotdeauna convingătoare în 
timpul vieţii sale zbuciumate. 

lon MELNICIUC 
Chişinău 


VEŞNICUL 
NOSTRU ADEVĂR 


ALEXEI MATEEVICI — 
110 ANI DE LA NAŞTERE 


Este incontestabil faptul că 
poetul Alexei Mateevici ar fi rămas în 
istoria literaturii române chiar dacă 
scria numai poezia “Limba noastră”, 
cea mai frumoasă odă limbii române. 
in acestă ordine de idei se remarcă 
apariţia — în 1983 — a cărţii “Limba 
noastră-i o comoară”, semnată de 
fosta colaboratoare a Institutului de 
Lingvistică al A. Ş. din Republica 
Moldova Tatiana lliaşenco — lucrare 
“de popularizare a ştiinţei”, concepută 
ca un comentariu lingvistic al poeziei 
date. Fiecare strofă din poezie îi 
serveşte autoarei drept.moto pentru 
comentariu. Dacă facem abstracţie de 
caracterul politizat-ideologizat al 
lucrării, putem conchide că orice vers, 
orice cuvînt din poezie se pretează 
unor vaste comentarii literar-lingvis- 
tice. Această idee este consemnată 
de toţi acei care s-au referit la creaţia 
lui Mateevici. Nu vom face aici o 
trecere în revistă a exegezelor despre 
opera poetului. Ne vom referi doar la 
cîteva momente semnificative din 
creaţia  cîntăreţului limbii române. 
Anume române, şi nu moldoveneşti, 
cum ar dori s-o reboteze unii. Argu- 
mentul e cît se poate de concludent: 
însuşi Mateevici a declarat la primul 
congres al învăţătorilor moldoveni din 
Basarabia că “n-avem două limbi şi 
două literaturi, ci numai una, aceeaşi 
cu cea de peste Prut. Aceasta să se 
ştie din capul locului, ca să nu mai 
vorbim degeaba”. 

Cele spuse ne trimit mereu la 
Eminescu, care afirma categoric: 
“Suntem români şi punctum”. 

Aşadar, Mateevici este cîntă- 


reţul limbii române. Prin limbă şi-a 
înălţat eternul monument. Căci “limba 
română, spune Nichita Stănescu, este 
Patria mea”. Acest adevăr l-a conşti- 
entizat şi marele nostru înaintaş 
Alexei Mateevici, a cărui creaţie a 
culminat anume. prin imnul limbii 
materne. Poezia “Limba noastră” este, 
se pare, o răbufnire de excepţie a 
poetului în care acesta şi-a exprimat 
nestăvilita dragoste faţă de sfinta 
noastră limbă. 

Tot ce are un popor mai scump 
limbă se cheamă. Căci în limbă e 
totul: comoara străbunului pămînt, 
focul de veghe al unui neam, doina 
dorurilor noastre, graiul pîinii, frunza 
verde a veşnicilor codri, Nistrul lin şi, 
desigur, vechi izvoade, povestiri din 
alte vremuri. Nemuritoare s-a dovedit 
a fi această genială poezie. Chiar 
ciuntită. fiind de strofa, ce nu le era 
pe plac cîrmacilor vremii: 


Limba noastră îi aleasă 

Să ridice slavă-n ceruri, 

Să ne spuie-n hram şi-acasă 
Veşnicele adevăruri, 


ea a perpetuat în timp asemenea 
luminii, ce nu poate fi înghițită de 
întuneric. Prea de tot dumnezeită li 
s-a părut anticriştilor această strofă, 
de vreme ce au pierdut-o prin tipogra- 
fii. Astăzi, slavă Domnului, poezia 
apare în faţa cititorului în toată 
splendoarea integrităţii sale. 

Limba noastră e un tuiburător 
imn limbii române — veşnicului nostru 
adevăr: 


Limba noastră-i limbă sfintă, 
Limba vechilor cazanii, 
Care-o plîng şi care-o cîntă 
Pe la vatra lor ţăranii. 

PETRU-VODĂ 
ŞCHIOPUL — 
PROMOTOR AL 
LIMBII ROMÂNE 


CONSIDERAŢII LA O BIOGRAFIE 


”... cine cunoaşte pe Petru 
Şchiopul afară de cei ce se ocupă 
special cu trecutul nostru? ... 
această figură palidă fără relief, 
nu e la locul ei. Ce vecini străini 
o înconjoară! 

Zdrobitorul Mihai Viteazul, 
furtunosul loan Vodă cel Cumplit, 
Lăpuşneanu-sîngerosul, ana- 
cronicul Despot... 

Propria familie a lui Petru... 
Ce picturale figuri sunt aceşti 
ultimi Drăculeşti: Mihnea cel 
Rău, ucigătorul de boieri Mircea, 
Chiajna în care sub formă de 
ambiţie nedomolită trăieşte 
perseverenţa lui Ştefan cel Mare 
şi a familiei sale. Avem şi între 
figurile de a doua mînă un 
Alexandru cel Rău, un Patraşcu 
cel Bun. Dar Petru ... e numai 
Petru Şchiopul”.! 


Personalitatea lui Petru Şchiopul 
ne atrage, impunîndu-se prin paci- 
fismul său. Domnitorul Petru poate fi 
învinuit de lipsă de eroism, dar este 
totuşi un făuritor al epocii sale, un 
priceput diplomat, deoarece a ştiut să 
manevreze între diferite puteri pentru 
a scuti ţara de violenţă. 

Aprecierile istoricilor asupra 
acestei. personalităţi sunt variate şi 
inegale, tot aşa cum variată şi inegală 
a fost domnia sa. În rîndurile ce 
urmează încercăm să-l prezentăm pe 
Petru Şchiopul, aşa cum a fost el, şi 


să elucidăm unele aspecte ale politicii 
interne promovate de acest domnitor. 

in ce priveşte obirşia lui Petru 
Şchiopul, datele păstrate în izvoarele 
relative la secolul al XVI-lea au indus 
în eroare multă lume din cauza 
coincidenţei numelor a doi feciori de 
domni munteni: Petru — feciorul lui 
Mircea Coregentul (1508—1510), 
Pretendentul (1521) şi Petru — fiul lui 
Mircea Ciobanul. 

Inscripţia de pe mormîntul lui 
Petru Şchiopul ne indică cu 
certitudine originea autentică a 
domnitorului: “Petru Vodă Şchiopul din 
familia regală Corvină a Valahiei, fiul 
lui Mircea Vodă Coregentul (1508— 
1510), Pretendentul (1521), stră- 
nepotul lui Vlad Vodă Ţepeş şi al 
Doamnei Elena, ruda regelui Matei 
Corvinul al Ungariei, nepotui de fiu al 
lui Mihnea Vodă cel Rău (1508— 
1510). 

Petru Şchiopul se presupune că 
este născut în anul 1521. Probabil, 
peste puţin timp îi moare tatăl, 
deoarece nu mai este atestat în 
izvoare, rămînîndu-i feciorii Alexandru 
şi Petru care i-au realizat visul, 
devenind domnitori: Petru — al Ţării 
Moldovei şi Alexandru — al Ţării 
Româneşti. 

Nu vom insista aici asupra docu- 
mentelor ce explică confuziile atestate 
între Petru-Vodă Şchiopul, domn al 
Ţării Moldovei, şi Petru cel Tînăr, 
Domn al Ţării Româneşti, de aceea 
expunem într-un arbore genealogic 
descendența acestor domni.? 

Petru Şchiopul obţine tronul în 
timpul crizei politice interne din Ţara 
Moldovei ca urmare a schimbării de- 
finitive a atitudinii Porții faţă de dinastia 
domnitoare moldovenească: noul 
domn trebuia să îndeplinească toate 
condiţiile impuse de Istanbul. În 
viziunea marii boierimi Petru Şchiopul 
era exponentul Porții în Moldova şi al 
dinastiei domnitoare a Ţării Româ- 
neşti, lucru care-i putea fi reproşat 
oricînd. Din această cauză, probabil, 
Petru n-a ţinut să fie un monarh auto- 
crat. El, spre deosebire de domnitorii 
precedenţi care tindeau la schimbarea 
dregătorilor din sfatul domnesc, 
încearcă să colaboreze cu foştii mari 

dregători, prin aceasta cîştigîndu-le 
simpatia. Petru-Vodă este prezentat 
în izvoare ca “Petru Voievod cel Bun, 
bărbat de neam bun şi iubitor de bine 
cu suflet minunat”; “domn vrednic, 
cumsecade, cu de toate podoabele 
cîte trebuiesc unui om de cinste”*. 

Venind la putere cu susţinerea 
turcilor, străin de dinastia Ţării şi de 
ţară, întreaga perioadă de domnie a 
lui e ţesută de lupte cu pretendenți la 
tronul Moldovei?. Aceşti pretendenți la 
care se alătură, probabil, şi alţii, erau 
susținuți de unii boieri din ţară şi din 
emigrație. Evident, o asemenea stare 
de lucruri nu-i permitea domnitorului 
să promoveze o politică activă. 

Petru-Vodă acordă atenţie 
deosebită relaţiilor sociale. Se ocupă 
insistent şi de refacerea economiei 
atît de mult ruinată după războiul 
antiotoman din 1574, fiind numit chiar 
“Vodă al Cîmpurilor”. Situaţia se 
complică şi datorită secetei din 1582, 
a epidemiei de ciumă din 1588. In 
aceste condiţii Petru se dovedeşte a 
fi un bun gospodar. Refăcînd eco- 
nomia, el are posibilitatea achitării 
haraciului şi a altor dări faţă de Poartă. 
Pentru plata haraciului în bani se 
dezvoltă intens comerţul atît cu 
Poarta, cît şi cu Braşovul şi-cu 
Bistriţa, parteneri comerciali mai 
vechi. În această perioadă Ţara 
Moldovei se încadrează în circuitul 
economic european, dovadă fiind 
încheierea la 27 august 1588 la laşi 
a unui tratat comercial între Petru 
Şchiopul şi ambasadorul Angliei la 
Constantinopol, reprezentantul reginei 
Elizaveta, William Harebone. Tratatul 
prevedea ca supuşii reginei “... să fie 
liberi a se statornici şi a face negoţ, a 
vinde, a cumpăra, ba chiar de a face 
toate ce societatea omenească şi 
obiceiul caută pentru negoţ şi pentru 
trebuinţele vieţii. Ei erau obligaţi de a 
plăti vama de 3% din valoarea 
mărfurilor”.? 

Fiind gospodar aşezat şi 
ştiindu-se responsabil de situaţia din 
țară, face o “dare de seamă financiară” 
la sfîrşitul domniei despre care fapt 
ne mărturisesc: socotelile pentru 
goştina oilor din Moldova cu lista 
cumpărătorilor gealepi din 22 mai 


1591; socotelile de sume primite de 
vistiernicul lani sub Petru Şchiopul.* 
O atenţie sporită atribuie 
domnitorul bisericii. In epocă această 
instituţie ocupa una dintre principalele 
poziţii în structura organizării statale 
şi influenţează, în mare măsură, 
rezolvarea problemelor-cheie. Petru 
Şchiopul a ştiut să obţină susţinere 
din partea ei. Preocuparea faţă de 
biserică s-a manifestat prin 
restaurarea şi construirea unor lăcaşe 
sfinte, precum şi prin grija materială 
faţă de ele. Ctitoria de bază a 
domnitorului a fost mănăstirea Galata 
din apropierea laşului pe care a 
înzestrat-o cu avere. În timpul primei 
domnii a lui Petru-Vodă a fost începută 
construcţia mănăstirii Suceviţa 
(mănăstirea este sfinţită în timpul 
domniei lui lancu Sasul), ctitorie a 
fraţilor Gheorghe, leremia şi Simion 
Movilă, dar, credem, nu fără 
contribuţia lui Petru Vodă. 

Anii '80 ai sec. XVI se 
caracterizează printr-o apropiere de 
lumea catolică. Intuind pericolul ce 
venea de la Poartă în vederea 
convertirii la Islam şi datorită ofensivei 
Reformei, Petru Şchiopul în anii 
1588—1589 întreţine corespondenţă 
intensă cu Papa de la Roma avînd ca 
subiect acordarea de ajutor Moldovei 
pentru rezistenţa antiotomană, iar 
Sfîntului Scaun i se promitea 
propagarea liberă a catolicismului în 
Moldova’. Atitudinea binevoitoare faţă 
de catolicism îi face un deserviciu lui 
Petru Vodă pribeagul. Domnitorului i 
se cere în mod ultimativ să treacă la 
catolicism. Petru roagă “să fie lăsat 
în pace, în credinţa sa, că în Moldova 
catolicii sînt în pace”. Răspunsul lui 
Petru denotă că atitudinea loială faţă 
de catolici era o continuare firească a 
liniei tradiţionale în politica ţării. 

Deşi a domnit într-o perioadă 
destul de agitată, Petru Şchiopul s-a 
remarcat nu numai ca om politic, ci şi 
ca un rafinat om de cultură şi 
susţinător al ei, fiind “om dulce la 
cuvînt, cum îl descrie leremia Tranos, 
patriarhul Constantinopolului, sever la 
purtări, îndemnatic la fapte. Ştia turca, 
greaca, româna... îi plăcea mult de 
cîntăreţi şi avea un preot cu 

meşteşug, îndemnatic”". Cea mai im- 
portantă realizare culturală a domniei 
lui o reprezintă introducerea limbii 
române în cancelaria particulară şi 
parțial în cea oficială. Izvoarele 
documentare arată că Petru-Vodă lua 
note în limba română, fiind primul 
domnitor român de ia care ne-au 
rămas catastife de averi, testamente 
(unicul testament autentic al lui Petru 
Şchiopul a fost scris în limba română), 
actul de căsătorie a lui Petru Şchiopul 
cu Irina scris de însuşi domnitorul şi 
alte documente. 

Notele lui Petru Şchiopul manu 
propria făcute cu un scris ciudat cu 
silabe mari, nelegate, cuvinte 
nedespărţite, cu vocale intercalate 
între consoane — o adevărată piatră 
de încercare pentru paleografi — au 
o valoare istorică deosebită. 

Urmînd exemplul domnitorului, 
unii dregători încep să utilizeze scrisul 
în româneşte. Aşa a procedat marele 
logofăt Luca Stroici, înzestrat cu o 
cultură avansată pentru acele timpuri, 
cunoscînd limba română, slavonă, 
latină şi polonă. În documentele 
vremii e citat numele lui ca redactor 
sau ca aprobator al lor. In timpul celei 
de a doua domnii a lui Petru Şchiopul 
(1582—1591) Luca Stroici este 
prezent cu semnătura sa de autenti- 
ficare în toate actele emise de 
cancelaria domnitorului. Este acel 
Luca Stroici care şi-a făcut studiile în 
Germania şi Polonia şi o mare parte 
din viaţă ocupă dregătoria de mare 
logofăt. Îşi începe activitatea în 1562 
cînd, fiind apreciat de Despot-Vodă 
drept cărturar şi priceput om politic, 
devine mare logofăt în sfatul domnesc 
al acestuia. Intoarcerea Lăpuşnenilor 
la tron l-a costat dregătoria, dar nu şi 
ambițiile politice. Revine în dregătorie 
în timpul domniei lui lancu Sasul. În 
general boierul Luca, la fel ca şi tatăl 
său, boierul Stroici de la curtea lui 
Alexandru Lăpuşneanu, era cu o 
atitudine schimbătoare faţă de religie. 
Sub Despot şi lancu a fost luteran, 
iar sub Petru Şchiopul alături de 
Bartolomeo Brutti şi Movileşti proteja 
catolicismul. 

Luca Stroici ocupă dregătoria de 
mare logofăt în timpul celei de a doua 


domnii a lui Petru Şchiopul, iar în 1591 
se retrage cu acesta în Polonia. În 
1593 Luca Stroici participă la lucrările 
seimului unde este recunoscut ca nobil 
polon (!). Aici face cunoştinţă cu 
celebrul enciclopedist polon Stanislaw 
Sarnicki. Discutînd cu acesta, Stroici 
înaintează ideea despre originea 
graiului nostru şi îi prezintă textul 
rugăciunii “Tatăl nostru” în limba 
română cu caractere latine — cel mai 
vechi monument al scrisului 
românesc cu caractere latine pe 
teritoriul Moldovei. Este necesar să 
menţionăm că în epocă erau foarte 
frecvente traducerile acestei rugăciuni 
pentru a analiza înrudirea şi 
diferenţierea limbilor. În 1593, cînd 
logofătul Stroici prezintă lui Sarnicki 
“Tatăl nostru” românesc, în Germania 
se publică un “Pater noster” în 50 de 
limbi. Astfel lucrarea boierului 
moldovean era în spiritul epocii. Stroici 
hotărî prin simpla expunere a 
rugăciunii române să arate 
începuturile naţiunii sale. 

În scrierea cu caractere latine a 
limbii române Stroici întîlneşte, fireşte, 
dificultăţi, aceleaşi, de altfel, ca şi 
cărturarii ardeleni: modul de 
ortografiere a sunetelor: b, x, u, 4, 
w, q. 

Această primă scriere cu 
caractere latine prezintă un interes 
deosebit şi se ortografia astfel: 
“Părintele nostru ce ieşti în ceriu 
swingaskese numele tău, se vie 
inperegia ta, se fie voia ta, komu ie in 
ceru assa ssi pre pemintu. Penia 
noastre segioase de noai astedei. Ssi 
iarte noae detoriile noastre, cum ssi 
noi lesem detornicilor nosstri. Şi nu 
aducze pre noi în ispite, ne mentuiaste 
de fitlanul. Ke ia a ta imperegia ssi 
putara ssi cinstea in veczij vecilor, 
Amen”. 

Chiar dacă tentativa acestui 
logofăt cult, care semna documentele 
lui Petru Şchiopul cu caractere latine, 
a rămas fără urmări imediate, 
momentul se cuvine subliniat pentru 
semnificaţia lui culturală şi istorică. 

Deşi Bogdan Petriceicu Hasdeu 
îl caracterizează defavorabil pe Luca 
Stroici (“isteţ, sucit, ascuns, viclean, 
fără religiune, el îşi schimba masca 


Olirgii 


pe toată ziua îmbrăcînd haina 
împrejurărilor. Avuţia îi ajuta pe de o 
parte, iar pe de alta învățătura”), 
totuşi ca om de stat şi cărturar Luca 
Stroici e o celebritate românească, 
demonstrînd un mare curaj la vremea 
sa. În acelaşi, timp trebuie să 
recunoaştem influenţa renaşterii şi a 
catolicismului, dat fiind că în scopuri 
propagandistice acesta din urmă a 
contribuit ia traducerea; cărţilor 
bisericeşti în limbile naţionale. 

Triumful limbii române s-a 
manifestat mai cu seamă prin 
redactarea în epoca lui Petru Şchiopul 
a primei lucrări în limba română din 
Moldova —, “Pravila” retorului Lucaci 
de la mănăstirea Putna. 

Istoriografia a constituit un 
domeniu ce s-a bucurat de atenţia 
voievodului. Din porunca domnitorului, 
Azarie continuă cronica lui Macarie, 
descriind domnia lui Petru Şchiopul'. 

In acest context e necesar să 
ne oprim şi asupra vieţii de familie a 
domnitorului Petru  Şchiopul. 
Aflîndu-se la Constantinopol, el se 
căsătoreşte cu Maria Amirali, fiica 
unor italieni grecizaţi. Nu fără ambitiile 
acestei familii, el ajunge la domnie. 

Doamna Ţării, Maria, era, 
probabil, retrasă şi modestă: “o 
femeie ştearsă, fără.nimic deosebit, 
care s-o facă să rămînă în amintirea 
posterității’ 5. 

Din această căsătorie Petru are 
trei copii: Vlad, Maria, Despina. La 
majorat ajunge doar Maria, care se 
căsătoreşte cu Zotu Tzigara — grec 
de origine, dregător al tatălui ei. Puțin 
timp după nunta fiicei Doamna Maria 
moare. 

Petru Şchiopul, după cum 
obişnuiau domnitorii ţărilor române, a 
avut o ţiitoare pe nume Irina. În urma 
acestei legături se naşte un băiat pe 
nume Ştefan. Ca domn al Ţării, con- 
form obiceiului, Petru nu avea dreptul 
de a se căsători cu o femeie de viţă 
ignobilă. Insă pînă la urmă Petru dădu 
dovadă 'de curaj şi îşi legaliză 
legătura, făcînd-o pe Irina Doamnă. 
Căsătoria fu oficiată în taină de către 
mitropolitul Gheorghe Movilă, 
Ghedeon — episcopul de Rădăuţi şi 
Anastasie — egumenul de Galata. Ca 

martori au fost boierii: Andrei-hat- 
manul, păharnicul Vasile Stroici, 
cămăraşul Hrisoverghi şi alţi boieri 
mai mici. Textul integral al acestui act 
scris de către domnitor în limba 
română arată astfel: “7099 (adică 
1591) ghenar 17 zile, duminică seara, 
trei ceasuri, ne-am cununat cu mama 
lui Ştefan Vodă, anume Irina Botezata. 
Adevăr am zis, pînă sînt în ţară să 
nu se spuie cuiva, să fie ascuns, să 
nu ştie nimeni. lar cînd voi fi ieşit în 
altă ţară atunci să ştie toţi, cum că 
cununaţi sîntem. Să ştie toţi!” 
lată ultimul gînd al lui Petru 
Vodă în ajunul părăsirii tronului: 
legitimarea fiului său Ştefan, pentru 
care căpătase încă în iarna anului 
1589 steagul de domnie. Ştefan Vodă 
a fost uns de mitropolitul Gheorghe 
Movilă la 2 februarie 15907. 
In condiţiile cînd erau mărite 
dările către Poartă şi sporea pericolul 
convertirii la Islam, pentru a nu-i lăsa 
moştenire fiului “numele ponegrit”, 
Petru hotărî să plece. Şi a plecat... 
De altfel, aceasta este prima părăsire 
benevolă a tronului Moldovei de către 
un domnitor. Fiind îngrijorat de viitorul 
feciorului, Petru. nu şi-a mai permis 
să rămînă la domnie. Mărturie a 
acestei griji este inscripţia de pe piatra 
de mormînt: “Petru, Domnul Moldovei 


_din familia regală Corvinească a 


Mihneştilor, care ca să păstreze legea 
(creştină) în Ştefan fiul său, a părăsit 
de bună voie ţara...”t* 

Din nefericire, această părăsire 
a fost fatală pentru Ştefan. El 
niciodată nu se mai întoarce în ţară, 
cu toate străduinţele tatălui său care 
scrie în testament: “... să ştiţi, că el 
(Ştefan Vodă) a fost Domn în Ţara 
Moldovei cînd i-a dat steagul sultanul 
Murad... să ştie toată lumea”*. Au fost 
făcute încercări şi de către boierii ţării, 
ba chiar şi de către Mihai Viteazul, 
care a dorit să-l facă ginere şi 
domnitor în Ţara Moldovei. 

Fiind umiliţi de către străini, 
departe de ţară, ei n-au putut rezista 
şi au plecat subit: Irina la 3 noiembrie 
1592 şi Vodă Petru la 1 iulie 1594. lar 
Ştefan, înstrăinat de Ţară şi părinţi, 


„i-a urmat smerit şi de această dată, 


murind la vîrsta de 18 ani, în 1602, 

departe de tronul mult rîvnit de Tată 
pentru Fiu. 

Pentru a înțelege semnificația 
domniei lui Petru Şchiopul trebuie să 
luăm în considerare epoca 
(Renaşterii) în care “... un principe nu 
putea să respecte toate acele virtuţi 
pentru care oamenii în general sînt 
socotiți buni, deoarece adeseori, 
pentru ca să-şi apere statul, el e 
nevoit să acţioneze împotriva 
cuvîntului dat, împotriva milei, a 
omeniei, a religiei. De aceea trebuie 
ca spiritul lui să fie oricînd gata să se 
îndrepte după cum îi poruncesc 
vînturile sorții şi schimbările ei şi... 
să nu se îndepărteze de ceea ce este 
bine, dacă poate, iar la nevoie să ştie 
să facă răul'2. 

Domnitorul Petru Şchiopul s-a 
manifestat ca un priceput om politic, 
care a ştiut să procedeze conform 
timpului. Pentru a nu-şi expune tronul 
şi ţara unor primejdii externe nu s-a 
implicat în lupte antiotomane, 
preferînd o colaborare formală cu 
Poarta. Judecat de istorie, pentru 
acest fapt, Petru Şchiopul s-a dovedit 
că a avut o viziune “profetică”, 
cunoscînd potenţialul otoman şi 
interesele puterilor creştine. 

Domnia lui Petru Şchiopul a fost 
foarte agitată atît pe plan intern, cît 
şi extern, deseori evenimentele din 
țară intercalindu-se cu cele din afară. 
In aceste condiţii, credem, meritul 
domnitorului a fost enorm în 
menţinerea autonomiei relative a Ţării 
Moldovei în raport cu imperiul otoman. 
Pe de altă parte, trebuie să 
menţionăm, că în politica sa internă 
Petru Şchiopul s-a dovedit a fi un ad- 
ministrator priceput. El n-a fost tipul 
monarhului despotic, ştiind să-şi 
creeze un anturaj care îl susţinea de 
cele mai multe ori în acţiunile sale. 

Luînd în considerare faptul că 
Petru Şchiopul a apărat interesele 
Ţării Moldovei şi s-a preocupat 
îndeaproape de economie, cultură şi 
limbă, credem că viaţa precum şi 
activitatea lui merită să fie cunoscute 
nu numai de către istorici. 


NOTE 

CONTINUITATE 
ETNOTOPONIMICĂ 
ROMÂNEASCĂ 

ÎN SUDUL 
BASARABIEI 


Situaţia etnodemografică în 
sudul Basarabiei a fost schimbată 
brusc după anul 1806 cînd nohaii din 
Bugeac au fost strămutați pe alte 
meleaguri, iar în locul lor au fost aduşi 
de către administraţia rusă ţaristă de 
ocupaţie aşa-numiţii colonişti — 
bulgari, găgăuzi, nemți, elveţieni, 
greci, albanezi, cehi etc. —, dar şi 
mulţi alţi ruşi şi ucraineni cu statut de 
“țărani de stat”, pe lîngă o sumedenie 
de militari şi cinovnici ţarişti din tot 
cuprinsul Imperiului Rus. Acest pas a 
fost întreprins de ţarismul rus cu 
scopul de a-şi însuşi pe vecie 
Basarabia. 

Pînă în 1806 în aşa-numitul 
Bugeac (denumire convenţională a 
teritoriului cuprins între Valul lui Traian 
de Sus, Valea rîului Ialpug, Valul lui 
Traian de Jos, rîuleţul Calinder şi hota- 
rele celor “7 sate hăneşti”) locuiau, în 
temei, moldovenii băştinaşi şi nohaii 
zişi bugegeni. 

Despre faptul preponderenţei 
populaţiei românofone în sec. XV în 
sudul Basarabiei nu încape nici o 
îndoială, deşi turcii au întreprins mai 
multe eforturi de a schimba raportul 
etnodemografic, fapt, ce în mare parte 
le-a şi reuşit. 

Cronica moldo-germană (aa. 
1457—1499) reţine menţiunea con- 
form căreia după cucerirea cetăților 
moldoveneşti Chilia şi Cetatea Albă 
“cei mai buni oameni” au fost duşi de 
către turci în Constantinopol!. 

in 1484, conform unor mărturii, 
în numărul ienicerilor turci au nimerit 
2000 de creştini din sudul Basarabiei?. 


În locul creştinilor românofoni din 
provinciile interne ale Imperiului Oto- 
man erau aduşi aşa-numiţii acîngii (o 
categorie de populaţie turanofonă 
îndatorită cu funcţii militare de cava- 
lerie) şi o mulţime de iuruci. Aceştia 
erau aşezaţi în locul băştinaşilor ex- 
pulzaţi, dar şi în unele localităţi moldo- 
veneşti în calitate de stăpînitori. - 

În timpul ocupării sudului Basa- 
rabiei de către turci o parte de moldo- 
veni (aici termenul de moidovean este 
folosit cu înţeles de subetnonirn) au 
fost nevoiţi să se refugieze în alte 
localităţi situate mai la nord. Astfel de 
migrări forţate, în sec. XVI, sînt 
înregistrate chiar şi de unele cronici 
turceşti’. Alte acte istorice turceşti în 
anii 1543 şi 1584 înregistrează acîngii 
şi ieniceri “de hotare” şi în satele 
Bodene (sat de pe Botna ori din 
apropierea Botnei — |. D.) şi Salihce 
(sat situat în cursul inferior al rîului 
Salcia — 1.D.) din regiunile Chiliei şi 
Tighinei (pe atunci Bender — |. D.Y. 

Acîngiii erau repartizaţi în anii 
menţionaţi şi în unele sate cu denumiri 
româneşti (Bertia, Roştanie — în 
transcripție fonetică turcească — |. 
D.) din cazalele Bender şi Accher- 
man. 

Pe la 1585 Frangois de Pavie 
(în vîrstă de 22 de ani— |. D.) mergînd 
în componenţa unei delegaţii a 
locotenentului Octavian din Constan- 
tinopol spre Lituania, trece prin mai 
multe localităţi din sudul Basarabiei, 
numind doar Chilia, Citta Alba şi 
Porcaer (Purcari — |. D.) ... celelalte 
aşezări întîlnite în cale fiind denumite 
de el “... nenorocite care nu merită 
vreo atenţie” (din punctul de vedere 
al unui nobil născut în castelul 
Fourquevaux de lîngă Toulouse, 


Franţa — |. D.). 
Tot acest călător notează că în 
sudul Basarabiei “... în cîmpii se gă- 


sesc nenumărate pîraie şi lacuri”, iar 
oamenii sînt “... săraci şi lipsiţi, îm- 
brăcaţi cu cîteva piei de oaie, avînd 
picioarele învelite, în loc de încălţă- 
minte, cu piei sau cu muşchi şi scoarță 
de copac, legate şi învălătucite 
deasupra şi dedesubt cu o sfoară ...'?. 

In studiile noastre istorice deja 
s-a menţionat că unii dintre feudalii 
moldoveni de pe pămînturile ocupate 

de turci pentru a nu-şi pierde moşiile 


şi privilegiile, uneori, treceau la islam, 
chiar schimbîndu-şi şi numele perso- 
nale. Merită aici a fi menţionat cazul 
lui Magomet Cîrpa, stăpînul de pe 
timpuri al satului moldovenesc Gura 
Bîcului”. 

În anii 1632—1639 un alt călă- 
tor, Nicolo Barsi da Luca, mergînd prin 
Moldova, ajunge “... seara în zisul 
oraş (Arabat, aşezat între Chilia şi 
Cetatea Albă, probabil Tatarbunar — 
|. D.) şi înnoptează “... în casa unei 
bătrîne valahe renegată ...”:. 

In anul 1659 Evlia Celebi, călă- 
tor turc, care de mai multe ori trece 
prin Bugeac, menţionează că ieşind 
(armata turcească cu un efectiv 
adăugător de 20 mii de creştini 
militari, dintre care 10 mii au fost 
înrolați din rîndul creştinilor — trăitori 
în Ismail şi în satele din împrejurimi 
— |. D.) din Ismail (spre laşi) turcii 
“... au trecut satele Cîşia, Dundar, 
Ahpanoz, Sapan, Postan, Tobac ... 
locuite de creştini dintre moldoveni şi 
valahi”. Tot Evlia Celebi mai aminteşte 
în itinerariile sale satele din Bugeac 
Scarlat (mai la nord de Tobac — |. 
D.), Bedjene şi Tabecin (neidentificate 
în prezent — |. D.) locuite de băşti- 
naşi creştini (“moldoveni şi valahi” în 
terminologia lui Evlia Celebi). Despre 
aşezarea Tobac mai menţionează că 
s-ar fi găsit pe teritoriul cazalei Ismail, 
deşi hotarul dintre cazaua amintită şi 
pămînturile moldoveneşti trecea ex- 
act prin satul Tobac locuit de “creştini 
moldoveni şi valahi”?. 

Este cunoscut faptul că moldo- 
venii şi “valahii” (valah este un exo- 
etnonim folosit de. străini în trecut 
pentru a-i denumi pe toţi românii) erau 
o parte însemnată a populaţiei sub 
dominaţia turcilor nu numai în interi- 
orul Bugeacului, pe lîngă nohaii 
colonizați aici, în temei în sec. XVII, 
dar şi în localităţile Chilia, Ismail, 
Accherman (Cetatea Albă), Tatar- 
bunar, Bender (Tighina), devenite 
însemnate puncte strategice ori cen- 
tre de raiale turceşti. Localitățile Cartal 
(cu numele mâi vechi Oblucița) şi 
Reni, deşi se găseau sub stăpînire 
turcească, erau populate încă în 
timpul lui Dimitrie Cantemir în exclu- 
sivitate de moldoveni". Conform unor 


mărturii, mănăstirii Sf. Nicolae. din 
Chilia, dărîmate în timpul războaielor 
ruso-turce, în: anul 1788 i.se restitui 
“moşia Catiabuga cu două gîrle lîngă 
satul” Galileşti (din 1944 acestui sat 
din raionul Chilia: autorităţile ruso- 
sovietice i-au schimbat denumirea în 
Desantnoe) ... “prin stăruinţele proto- 
popului Panaite, doritor şi de şcoală”, 
fapt ce demonstrează că creştinilor 
moldoveni în raialele turceşti din sudul 
Basarabiei le aparţineau, insular, mai 
multe moşii şi terenuri. 

Chiar şi în inima Bugeacului, pe 
unde curg rîuleţele Lunga şi Lunguţa 
(hidronimice româneşti), pe o hartă 
întocmită de Georg Reichersdoriffer în 
1541 *2 pe locul oraşului Ceadir-Lunga 
de azi este notată localitatea Tiraspo* 
cu o întăritură (o cetăţuie din piatră) 
nu prea.mare. Denumirea Tiraspo 
(astfel transcrisă de autor din graiurile 
moldovenilor. din Bugeacul de mai 
tîrziu) în forma. Traşpol / Trişpoli este 
cunoscută şi în prezent în calitate de 
nume al unei mahalale a oraşului 
Ceadiîr-Lunga, situată pe versantul de 
nord alvăii Lunga. Tiraspo şi Traşpo/ 
Trişpoli sînt doar unele din variantele 
existente de nominatie ale fostului sat 
străvechi moldovenesc Tiraspol, în 
care băştinaşii locului după 1818, 
treptat, au fost asimilați de găgăuzii, 
stabiliţi aici (pe malurile rîulețului 
Lunga) într-un număr mai mare. În anul 
1964 satul Tiraspol este scos de la. 
evidenţă şi inclus complet în compo- 
nenta or. Ceadir-Lunga?. 

Numai populaţia băştinaşă, care 
a numit şi rîuleţele din zonă Lunga şi 
Lunguța (cu nume româneşti) a putut 
păstra şi transmite şi găgăuzilor, 
stabiliţi aici doar începînd cu 1818, 
denumirea Traşpol / Trişpoli / Tiras- 
pol. in opinia noastră denumirea din 
urmă a fost formată în timpuri 
imemorabile de băştinaşi în limitele 
spaţiului de etnogeneză românească 
şi reflectă doar migrarea unui grup de 
indigeni românofoni de pe malul 
Nistrului numit de anticii daco-geţi şi 
Tiras, formă înscrisă de călătorii şi 
cărturarii. elini anume din graiurile 
daco-getice în care Tirasul mai era 
cunoscut şi în varianta Tirelis / Turelis 
/ Tun. 

Numai datorită populaţiei băş- 

tinaşe moldoveneşti asimilate găgă- 
uzilor din or. Ceadîr-Lunga în prezent 
le este cunoscut un deal (situat la 
extremitatea nord-vestică a oraşului) 
numit Ciritei'*. Numele topic Ciritei 
este un împrumut direct din graiul 
băştinaşilor moldoveni asimilați; în 
dialectele găgăuzilor n-a existat şi nu 
există termenul entopic ciritei. Despre 
prezenţa băştinaşilor moldoveni şi pe 
alte locuri unde azi se găsesc sate 
găgăuzeşti în Bugeac ne “mărturi- 
seşte” şi un alt toponim minor Caşeria 
— în prezent denumirea unui cîmp 
aflat în împrejurimile satului Haidar / 
Gaidar din raionul Ceadîr-Lunga”. 

O hartă militară rusă alcătuită în 
anul 1800 înregistrează în sudul 
Basarabiei, de rînd cu mai multe 
nume topice de origine turanică, alte 
denumiri toponimice româneşti: 
Colbăriş (fost sat, azi dispărut), 
Noroşe! (azi Neruşai), Bulboţa (Bul- 
boaca, azi în raionul Reni), Tobac (azi 
Tabac), Ampucita (Impuţita), Cîşliţa, 
Petreşci, Grişşeni (Greceni), Vaidu 
(Vadu), Pelenia (Pelinei), Acbota 
(Albota), Lutaeşti (Luceşti), Bebeul 
(azi Volintiri), Micul, Mînsa (Minza? 
fost Mînzari?, azi Manziîr?), Turlac 
(comp. numele Nistrului şi limanului 
acestui rîu în graiurile moldovenilor 
din cursul inferior al Nistrului), Chilia, 
Romaseni — toate nume de localităţi 
situate la sud de linia convenţională 
Luceşti (raionul Cahul) — Palanca 
(raionul Ştefan Vodă). Tot la sud de 
această “linie” (imaginară) întîlnim 
numele de rîuleţe Sa/cuța, Lunga, 
Draculea, Sarata, Frumuşica. Alte 
cîteva denumiri de localităţi sînt ar- 
ticulate după modele toponimice 
româneşti: Canbul, Cîşla, Hanul, 
Gaidarul, Şinosa, Musatul' ... deci, 
toate în timpul jugului otoman, dar cu 
mult înainte de ocuparea Basarabiei 
de către Rusia ţaristă. 

Anume în calitate de băştinaşi 
moldovenii sînt menţionaţi pînă la 
1806 în mai multe localităţi din 
această zonă a interfluviului Prut- 
Nistru chiar şi în unele lucrări scrise 
de autori ruşi şi slavofili. Skalkovski 
A. A. descriind starea coloniilor 
bulgare întemeiate mai tirziu de 1806 
notează, de exemplu, că în satul 
Doluchioi (azi Bogatoe, raionul Ismail) 


“după 1806 pe lîngă băştinaşii moldo- 
veni rămaşi au început să se aşeze 
bulgari din Turcia ...”. Despre Satul 
Nou (în transcrierea autorului Satunov 
ori Enichioi — |. D.), aşezat în trecut 
în apropierea lacului Cuhurlui, Skal- 
kovski A. A. scrie că a fost “întemeiat 
încă în sec. XVIII de moldoveni”. 
Cartal (cu denumirea mai veche 
Obluciţa), Frecăţei (azi Limanskoe, 
raionul Reni), Cîşlița (raionul Ismail) 
sînt trecute de acelaşi autor în cate- 
goria “localităţilor străvechi moldo- 
veneşti”**. 

Despre vechimea populaţiei 
românofone în sudul Basarabiei 
“mărturisesc” şi numele topice Fîntîna 
Zînelor (din 1947 Kîrnîcikî, raionul 
Ismail), Troianul Vechi ( rus. Starie 
Troiani), aşezat pe malul vestic al 
lacului Chitai, în apropierea Valului lui 
Traian de Jos. Azi în aceste localităţi 
moldovenii constituie un număr neîn- 
semnat de oameni, însă denumirile 
satelor demonstrează că anume de 
la moldoveni bulgarii, găgăuzii şi 
ucrainenii (stabiliţi aici cu mult mai 
tîrziu) au împrumutat toponimicele 
Fîntîna Zînelor şi Troian. 

Un alt toponim care a fost for- 
mat iarăşi numai în graiul băştinaşilor 
moldoveni în sudul Basarabiei este 
Gebrieni (rus. Jebriani; din 1945 
Primorskoe, raionul Chilia) — sat 
situat doar la cîţiva kilometri mai la 
sud de localitatea moldovenească 
Galileşti / Halileşti (“botezată” de 
sovietici Desantnoe) din acelaşi raion. 
Gebrieni este doar o variantă fonetică 
românească pentru denumirea mai 
veche Hagi Ibraghim (după numele 
stăpînitorului turc al fostului sat 
moldovenesc azi complet ucrainizat). 

In unele ediţii de expresie ideo- 
logică ruso-slavă mai multe localităţi 
întemeiate de românofoni în sudul 
Basarabiei sînt considerate ca aşezări 
“înfiinţate de tătari”. De exemplu, 
“satul tătăresc Rădoaia” (în împrejuri- 
mile satului Copceac din raionul 
Ştefan Vodă), “siliştea tătărască 
Slobozia” (în apropierea centrului 
raional Sarata). Chiar şi despre satul 
moldovenesc Să/cuța (din raionul 
Căuşeni) se scrie că ar fi fondat de 
moldoveni, însă “pe locul unui fost sat 
tătăresc, mai jos de valul Troian”2. 

Amintim că “tătarii” n-au putut înte- 
meia sate şi “silişti” ori “slobozii” cu 
nume inexistente în nomenclatura lor 
toponimică. Referitor la satul Să/cuța 
în registrele recensămintelor. anilor 
1772— 1774 găsim mai mulţi “bejenari 
sălcuţeni ce-au venit de astă toamnă 
(a. 1774 — I. D.) în satul Gangura”?, 
adică în timpul războiului ruso-turc din 
anii 1769—1774. Sălcuţa este un sat 
străvechi al autohtonilor moldoveni în 
Bugeac şi nu este întemeiat de 
careva “tătari” inventaţi. 

În felul acesta se demonstrează 
prin prezenţe etnotoponimice că în 
sudul Basarabiei, în ciuda tuturor 
războaielor, calamităţilor de ordin 
istorico-social, expulzărilor şi strămu- 
tărilor forţate a populaţiei băştinaşe 
efectuate de ocupanţii turci şi tătari 
(de Crimeea), la “venirea” ruşilor în 
1806—1812 moldovenii se impuneau 
şi prin propriul sistem toponimic. 

Vom trece în revistă mai multe 
nume de văi, dealuri, gîrle şi rîuleţe 
din sudul Basarabiei a căror denumiri, 
spre deosebire de numele localităţilor 
sînt expuse mai puţin schimbărilor din 
partea populaţiei alogene, venite în 
zonă.nu mai înainte de sfîrşitul sec. 
XVIII — începutul sec. XIX, cît şi 
voinţei administrative străine. 

Albota? — vale cu pîrîu, afluent 
pe stînga al Salciei Mari (lungimea 
pîrîului este mai mare de 18 km), 
izvorăşte lîngă satul Albota de Sus 
(numit şi A/bota Nouă), se varsă în 
Salcia Mare (Salcia) puţin mai la sud de 
satul Albota de Jos, numit şi Albota 
Veche (raionul Taraclia). 

Denumirea Albota coboară la 
numele fostului posesor moldovean de 
terenuri în zonă Albu / Albotă şi n-are 
nimic comun cu denumirea unui inventat 
“trib tătăresc”2. Valea în care sînt 
aşezate satele Albota de Sus şi Albota 
de Jos (azi aici moldovenii sînt minoritari 
faţă de bulgari şi găgăuzi) la începutul 
sec. XIX se mai numea şi Valea Părului. 

Încă pe la 1605 teritoriul satelor 
Albota de Sus şi Albota de Jos intrau în 
componenţa ținutului Chigeci / Tigheci. 
Izvoarele scrise atestă aici “... o selişte 
„„ Pacicianii ... în ţinutul Chigheciului, la 
Tăul Albului (s. n. — |. D.), pe lalpuh, pe 
ambele părţi ale lalpuhului”%. Ambele 
părţi ale lalpuhului pe la 1605 încă se 
găseau sub jurisdicţia domnitorilor. 


moldoveni. Varianta fonetică Acbota, 
necunoscută moldovenilor, însă întilnită 
pe unele hărţi din-sec. XIX ar reflecta o 
formă înscrisă de la vreun informator 
“tătar” (în unele graiuri turanice termenul 
alb este redat prin apelativul ak). 

Arsa — vale cu pîriu, afluent pe 
stînga al rîuleţului Saca (lungimea 
pîrîului peste 15 km). În vale este aşezat 
satul Arsa (în sec. XIX denumirea Arsa a 
fost schimbată în Evghenievka / Evghe- 
niţa; i s-a mai zis şi Efimovka). La 
mijlocul sec. XIX în satul Arsa au fost 
înregistraţi 86 locuitori moldoveni%, în 
mare parte asimilați de bulgarii stabiliţi 
aici, veniţi din sudul Dunării într-un 
număr mai mare. Cercetătorul rus 
Serghievski M. V. eronat include numele 
topic Arsa (cu evidentă provenienţă 
românească) în categoria denumirilor 
geografice de origine turcească”. 

Babei / Bebei — vale şi pîrîu, 
afluent pe stînga al rîului Sărata ce se 
varsă în lacul Sasîk (Kunduk). Tot Babei 
/Bebei mai este şi denumirea mai veche 
a satului Volintiri (raionul Ştefan Vodă). 
Referitor la proveniența acestei denu- 
miri am expus deja o origine antro- 
ponimică indigenă (de la un oarecare 
Babei /Bebei — numele personal al unui 
băştinaş moldovean)&. 

Bocanşa — vale (şi hîrtop) ce se 
deschide în valea rîuleţului Ceaga din 
dreapta la 6 km nord-vest de actualul 
sat Petrovka (raionul Tarutino). În 
apropiere, pe teritoriul Republicii 
Moldova, se găsesc satele moldoveneşti 
Taraclia şi Sălcuţa (raioanele Căinari şi 
Căuşeni). Toponimicul Bocanşa coboa- 
ră la antroponimul românesc (moldo- 
venesc) Bocanşa —variantă fonetică a 
numelui personal Bocancea. 

Broasca — numele unui mic lac 
situat lîngă satul cu acelaşi nume la 
nord-vest (4 km depărtare) de oraşul 
Ismail. Primară este denumirea lacului 
(faţă de cea a satului) care denotă o 
vădită creaţie topică românească. În 
1827 satul Broasca deja este populat în 
preponderență de ucraineni (Statis- 
ticeskoe opisanie Bessarabii..., p. 378), 
stabiliţi aici după 1806—1807. Un alt sat 
Broasca (cu denumirea schimbată în 
Floreni din 1965) este cunoscut pe teri- 
toriul raionului Anenii Noi, iar satul Bros- 
cari (raionul Cimişlia) în 1965 este unit 
într-o localitate unică cu satul Munteni. 

La origine denumirea lacului 
Broasca poate fi legată de numele 

amfibiei respective (comp.: Bursuc, 
Vraghia, Coțofana, Cucoara, Hulturi, 
Hulughiţa, Cioara, Veveriţa, Puica, 
Şarpele ş. a. — nume topice minore, 
denumiri de păduri, lacuri, văi etc.). 
Numele satului Broasca (raionul Anenii 
Noi) este de provenienţă antroponimică 
românească spre deosebire de denu- 
mirea satului Broşcari (raionul Cimişlia) 
— pe timpuri un nume colectiv al primilor 
locuitori emigraţi dintr-un sat Broasca 
ori din apropierea unui lac (unei bălți) 
Broasca. 

Căţelul Mare — lac situat la sud 
de satul Anadol (din 1947 — Limanskoe, 
raionul Reni); printr-o gîrlă comunică cu 
lacul Cahul (lungimea Cățelului Mare 
este peste 3 km, lăţimea — aproximativ 
230 m). Credem că hidronimicul Căţelul 
Mare coboară la un antroponim româ- 
nesc Căţel(u). Pe teritoriile populate de 
români mai multe locuri (sate, văi etc.) 
sînt numite Măgura lui Căţel (Româ- 
nia)%, Căţeleni (sat în raionul Nisporeni), 
Cățeleşiti (sat în fostul ocol al Bistriţei). 

Chilia — denumirea braţului de 
nord al Dunării. Numele braţului este de 
provenienţă metonimică românească şi 
este legat direct de denumirea localităţii 
Chilia (Veche), situată pe malul drept al 
braţului. Originea românească primară 
a numelui localităţii Chilia Veche nu 
poate fi pusă la îndoială. Toponimice de 
felul Chilia, La Chilie / La Chilii (prove- 
nite din apelativul chilie) sînt destul de 
frecvente în spaţiul etnic românesc%. 

Coafa / Cofa — denumirea unui 
canal (a unei gîrle) ce uneşte lacul 
Chitai cu o altă gîrlă (numită şi Gfrla 
Cîşliţei, comp. aici satul Cîşliţa, raionul 
Ismail) ce se desface din braţul Chilia. 
Tot Coafa (Cofa) se numeşte şi o insulă 
în braţul Chiliei (comp. apelativul 
românesc cofă). Denumirea gîrlei 
(canalului) şi a insulei mai degrabă are 
o provenienţă antroponimică româ- 
nească (din numele de familie Cofa / 
Cofu). Un sat Cofeşti (numit şi Cofiţele) 
încă în sec. XIX a fost cunoscut pe rîul 
Putna la sud-est de satul Putna [TRM]. 

Colbăriş — vale pe teritoriul 
fostului judeţ Bender (Tighina); începe 
la nord de fostul sat moldovenesc 
Colbăriş?! (se găsea între fostele sate 
Lac şi Cioara Mirza, raionul Tarutino şi 
satul Troiţcoe, raionul Basarabeasca). 
Pîrîul din albia văii este un afluent pe 
stînga al rîuleţului Saca. Sub numele 
Colbăriş valea este cunoscută local- 
nicilor moldoveni din satele din împreju- 


rimi. Sub aspect lingvistic Co/băriş este 
o creaţie toponimică românească (comp. 
aici termenii entopici: pietriş, aluniş, 
năsipiş, stufăriş, plopăriş etc.). 

Culm / Culmea — denumirea unui 
deal în stînga malului rîului Cogîlnic 
(teritoriul raionului Tarutino). Pe faţa de 
podiş a acestui deal a fost aşezată în 
1815 colonia germană “Culm sau 
Madar”. Din 1945 satului i se schimbă 
denumirea în Podgornoe (calchiată. din 
Culme). În localitate încă în 1940 au fost 
aduşi ucraineni din regiunile Viniţa şi 
Lvov în locul coloniştilor germani. 
Numele topic Culm / Culmea a fost for- 
mat de la denumirea românească a 
dealului (Cu/me / Culmea) pe care a fost 
întemeiată colonia germană în 1815 de 
un grup de colonişti veniţi din Bavaria. 
Este necesar de menţionat că numele 
topic Culmea (Culm) nu figurează în 
categoria. denumirilor de localităţi de 
unde au emigrat coloniştii germani la 
începutul sec. XIX%. 

Draculea — vale şi piîriu ce trec 
pe teritoriile de azi ale raioanelor Arţiz, 
Tatarbunar, Chilia. Tot Draculea s-a 
numit pînă în 1945 satul Trudovoe 
(raionul Chilia), aşezat în valea cu 
acelaşi nume. Pîrîul Draculea cu o 
lungime de peste 40 km este un afluent 
pe dreapta al rîuleţului Norocei/ Noroşei 
(rus. Neruşai). Denumirea văii (cu pîrîu) 
şi a satului Draculea coboară, în cele 
din urmă, la un nume personal româ- 
nesc Drăgulea / Drăgulă (în SGU pîrîul 
este înregistrat şi sub numele Drăgulea). 

Frumuşica — vale cu pîrîu, aflu- 


‘ent pe stînga al rîuleţului Ceaga (teri- 


toriul raionului Tarutino). În gura văii, în 
apropierea Ceagăi, este situat satul 
Frumuşica Nouă. Tot pe teritoriul raio- 
nului Tarutino este situat şi satul Frumu- 
şica Veche (din 1947 — Staroselie). În 
SGU pîriul este numit Formoşica. Tot 
Frumuşica se mai numeşte un alt afluent 
al Cogiîlnicului ce izvorăşte în apropi- 
erea satului Caplanii Noi (raionul Ta- 
rutino) şi curge paralel rîuleţelor Cilighi- 
der şi Ceaga (v. Harta “Republica 
Moldova”, Harta generală, Editura 
IMCO, Chişinău, 1994). 

Giîrla (în SGU şi Gîrlo) — numele 
cîtorva pîraie ce se varsă în lacurile 
Catlabug şi Cahul (lîngă satul Nagornoe; 
pînă în 1947 numit Caragaci). Hidro- 
nimele Giîrla provin de la entopicul 
românesc girlă şi nici într-un caz de la 
rusescul ori ucrainescul ghirlo, care este 
un împrumut sigur din română. 

Gura — element formativ topo- 
nimic folosit la crearea mai multor nume 
topice: Gura-Roşu (din 1948 — Kozaţ- 
koe, raionul Belgorod-Dnestrovski), 
Gura-Curuder (fosta denumire variativă 
a localităţii Sărata — azi centru raional, 
regiunea Odesa), Gura-Selşa (numele 
unei văi de pe teritoriul raionului Arţiz 
[SGU]) — toate provenite de la apela- 
tivul românesc gură (gură de canal, gura 
văii, gura fluviului etc.). 

Împuţita — vale în apropierea 
actualului sat bulgăresc Împuţita (din 
1944 — Vladiceni, raionul Bolgrad). Pe 
teritoriile locuite de românofoni mai 
multe văi, bălți, pîraie sînt denumite 
Împuţita. Bulgarii şi găgăuzii din satele 
împrejurimii mai numesc valea şi Puţita 
/ Puţita, adică cu aceeaşi variantă 
fonetică Puţita, folosită de ruşi şi 
ucraineni pentru o altă vale (ce dă în 
valea Nistrului) şi un sat (în prezent 
ucrainizat) de pe teritoriul fostului judeţ 
Hotin%, 

Malul Roşu — denumirea unei 
porţiuni a malului de est al lacului Chitai 
şi a satului Malul Roşu (din 1947 — 
Cervoni lar, raionul Chilia). Alt sat 
Maloroşove (cu denumirea formată din 
aceleaşi elemente componente româ- 
neşti mal şi roşu) este cunoscut pe 
teritoriul raionului Frunzovski (regiunea 
Odesa). Tot Maloroşa* este numită de 
ucraineni şi o vale cu pîriu — afluent pe 
stînga al rîului Cuciurgan. De la numele 
văii Maloroşa (evident, de origine. româ- 
nească) prin procesul metonimiei a fost 
creată denumirea satului Maloroşove din 
raionul Frunzovski. 

eruşai — denumirea unui rîuleţ 
(cu afluentul de dreapta Draculea) ce 
se varsă în două lacuri mici situate la 
nord de braţul Chilia, în vecinătatea 
vestică a satului Primorskoe (pînă în 
1945 — Gebrieni, raionul Chilia). 

În valea pîriului (rîuleţului) sînt 
aşezate mai multe: sate, inclusiv locali- 
tatea Neruşai (raionul Tatarbunar), 
Etimologia numelui topic Neruşai, care 
coboară la numele de familie românesc 
Norocel / Noroşel! (Noroace), a fost 
descrisă detaliat într-un articol prece- 
dent (L.R., 1997, nr. 3—4, p. 29). Aici 
mai adăugăm că teza noastră privitor la 
provenienţa' românească a toponimului 
schimonosit Neruşai este confirmată 
încă o dată de menţiunea ce se conţine 
pe o hartă numită “Podrobnaia carta 
granit Rossii s Turţiei” (anul 1800; v. mai 
sus nota 18) unde satul din 'valea 


rîuleţului este înregistrat sub denumirea 
variativă Noroşel. 

Rătunda / Rotunda — denumirea 
văii în care este aşezat actualul sat 
Berezino (raionul Tarutino), numit de 
puţinii localnici moldoveni (mai în vîrstă) 
şi Rătunda / Rotunda%. Denumirea văii 
reflectă particularităţile unei. ramificații 
(rotunde) a văii Cogiîlnicului în locul 
aşezării satului respectiv. Comp. aici 
Rotunda (sat în raionul Edineţ), Rotunda 
(pădure, satul Molovata, raionul: Dubă- 
sari; deal, satul Slobozia Nouă, raionul 
Donduşeni). Un alt pîrîu numit Rotun- 
deanski este cunoscut pe teritoriul 
regiunii Vinita (SGU, 475), dovadă a 
vieţuirii românilor în trecut şi în această 
zonă aflată la est de Nistru. 

Repida — numele unui braţ (ca- 
nal) situat între lacul Cuhurlui (ca parte 
a lacului lalpug) şi Dunăre. Denumirea 
provine de la adjectivul românesc 
repede “(despre ape) care curge cu 
repeziciune”. 

In spaţiul etnic românesc se 
întîlnesc multe ape curgătoare şi ridică- 
turi de pămînt numite Repedea / Răpe- 
dea / Repegiune. Amintim doar de 
Crişul Repede (teritoriul jud. Bihor, 
România) şi Repigiune (loc unde albia 
Nistrului este mai îngustă şi apa curge 
cu o viteză mai mare; satul Zăzuleni, 
raionul Rîbnița). Tot aici comp. Répeda 
(pîrîu, afluent pe stînga al Ceremoşului 
Alb, regiunea Ivano-Frankovsk), Repe- 
dzel — denumirea unor pîraie în regiu- 
nea Transcarpatică (SGU, 459). Formele 
Repida şi Repeda sînt variante fonetice 
adaptate (din română) în graiurile ucraine- 
ne. 

Roşia — vale cu pîrîu (lungimea 
11 km) în fostul judeţ Cetatea Albă; pîrîul 
se varsă în limanul Nistrului. În vale este 
aşezat satul Gura Roşă (în ucraineană 
Gura Roşu; din 1948 Kozaţkoe). O limbă 
de nisip la gura văii Roşia mai era 
denumită de ruşi Roşanska Kosa (DGB, 
178), iar satul aşezat la gura acestei văi 
este numit de ruşi şi ucraineni în prezent 
Krasnaia Kosa — nume topic calchiat 
din română. i 

Saca — vale şi rîu (lungimea 52 
km), afluent pe dreapta al rîului Ceaga 
(bazinul Cogiîlnicului). izvorăşte mai la 
nord de satul moldovenesc Batir şi se 
varsă în rîul Ceaga în apropierea satului 
Vesiolaia Dolina (pînă în 1945 Kleas- 
tita), raionul Tarutino. Denumirea văii şi 
a rîului este de provenienţă românească 
(comp. adjectivul sec /seacă/sacă “lipsit 

de apă; care a secat, s-a uscat” (albia 
seacă a unui rîu). Un toponimic Saca, 
de asemenea aberant, este inclus de 
Serghievski M. V. în categoria numelor 
geografice de “origine turcă” (Serghi- 
evski M. V. Op. cit.). 

Sarata /Sărata — vale şi rîu ce se 
varsă în lacul Sasîc (Kunduk). Izvorăşte 
pe teritoriul raionului Căuşeni în apropi- 
erea satul Opaci. În cursul mijlociu a mai 
fost numit şi Gealair, după numele 
tribului nohaic care a nomadizat aici în 
sec. XVII—XVIII. În valea rîului Sarata 
este aşezat centrul raional Sarata 
(regiunea Odesa). Hidronimul Sarata / 
Sărata provine de la adjectivul româ- 
nesc sărat “care conţine sare în mod 
natural” (sărată [despre o apă curgă- 
toare] care conţine o cantitate oarecare 
de sare; cu gust sărat)”, Comp. aici şi 
Sărata — numele altui rîu din Republica 
Moldova, afluent pe stînga al Prutului 
(se varsă în Prut în apropierea satului 
Vilcele, raionul Cantemir). Numeroase 
alte sate, văi, locuri, pîraie mai sînt 
numite astfel. 

Schinoasa (ucr. şi rus. Schinosa) 
— vale şi rîuleţ (lungimea 53 km). 
Izvorăşte în apropierea satului Cigîrleni 
(raionul Căinari) şi se varsă în Cogilnic 
(în calitate de afluent pe stînga) puţin 
mai la sud de orăşelul Basarabeasca şi 
mai la nord de satul Serpnevoe (pînă în 
1944 Leipţig, raionul Tarutino), Prove- 
nienţă evidentă românească. Comp. 
regionalismul schinos “(despre locuri, 
terenuri) crescut cu spini”. Denumiri de 
tipul Schinoasa sînt destul de răspîndite 
în nomenclatura toponimică româneas- 
că. Schinoasa — numele unui fost sat 
devenit localitate unică în 1965 cu 
Ţibirica (raionul Călăraşi), Schinoasa 
Nouă — numele altui sat (aşezat în 
valea rîuleţului Schinoasa), de ase- 
menea unit în 1965 cu localitatea Iserlia 
(raionul Basarabeasca). 

Scunda — braţ (canal) ce leagă 
lacul Cuhurlui cu Dunărea. Prin Scunda 
apa din Dunăre se varsă în Cuhurlui. 
Reieşind din faptul că lorgu lordan con- 
sideră numele topice Scunaul, Dealul 
Scundului şi Gura Scundului (toate în 
împrejurimile or. Drăgăşani, jud. Vilcea) 
sinonime cu Valea Scurtă şi Scurtul”, 
am putea coborî proveniența româneas- 
că a denumirii Scunda la termenul 
Scund “scurt, mărunt; de dimensiuni 
mici”, 

Valea Perjei — vale (lungimea 22 
km) şi pîrîu, afluent pe dreapta al 


riuleţului Chirghij-Chitai ce se varsă în 
lacul Chitai. În vale sînt aşezate satele 
Valea Perjei (raionul Taraclia) şi Dmit- 
rovka (raionul Bolgrad). 

Pe teritoriul Republicii Moldova 
există două localităţi numite Valea 
Perjei (raioanele Taraclia şi Cimişlia). 
Satul Valea Perjei din raionul Cimişlia 
este atestat (conform mai multor ediţii 
enciclopedice de la Chişinău) în anul 
1896 şi a fost întemeiat de locuitori 
moldoveni şi bulgari ieşiţi din localitatea 
Valea Perjei (azi subordonată centrului 
raional Taraclia). 

Satul Valea Perjei din raionul 
Taraclia (pe timpuri fost în componenţa 
raionului Ceadîr-Lunga), numit şi Valea 
Perjei Veche este atestat la 16 aprilie 
1816 ca o localitate demult existentă în 


“sudul Basarabiei cu numele Valea 


Perjului“. Menţiunile din DGB şi “Dicţi- 
onarul statistic al Basarabiei” (Chişinău, 
1923) precum că pe locul satului Valea 
Perjei pe timpuri ar fi “fost un sat tătăresc 
cu livezi întinse de pruni” nu pot fi 
confirmate documentar. Şi mai mult ... 
“tătarii” n-au putut numi satul cu elemen- 
te lexicale româneşti. 

În timpul recensămîntului din 
1817 satul Valea Perjei (Veche) este 
numit Slobozia Perjului şi este trecut în 
categoria “satelor moldoveneşti” din 
Bugeac%* în care în acel timp încă nu se 
aşezaseră bejenari bulgari, veniţi de 
peste Dunăre doar în 1830. 

Bulgarii bejenari s-au aşezat în 
1830 lîngă moldovenii băştinaşi”, iar 
mahalaua nou întemeiată începe a fi 
numită Valea Perjei Nouă. Doar în 1954 
Valea Perjei Veche a fost unită cu Valea 
Perjei Nouă într-o localitate Valea Perjei. 

Credem că denumirile Valea 
Perjului şi Slobozia Perjului atestate în 
prima jumătate a sec. XIX reflectă 
întrucîtva fenomenul întemeierii satului. 
Localitatea Valea Perjei Veche ar fi fost 
fondată de un oarecare Perju — un prim 
locuitor ori un posesor (moldovean) a! 
terenurilor în valea respectivă, numele 
Perju fiind, probabil, în uz şi în forma 
Perja. Ruşii, bulgarii şi găgăuzii din zonă 
au reţinut toponimicul în varianta Valea 
Perja (eventual Valea Perji). 

Vicheta (în SGU: Vecta) — gîrlă 
(lungimea 4 km) în fostul judeţ Ismail 
(azi teritoriul raionului Reni), se varsă 
în Dunăre la 9 km mai la est de oraşul 
Reni, unind astfel lacul Cahul cu Dună- 
rea. 

Luînd în considerare că în partea 

stingă a Dunării în zonă în localităţile 
mai apropiate: Giurgiuleşti, Reni, Liman- 
skoe (pînă în 1947 Frecăţei), Orlovka 
(pînă în 1946 Cartal, în secolele ante- 
rioare şi Obluciţa), Plavni (pînă în 1947 
Barta), Novoselskoe (pînă în 1947 Satu 
Nou), Nagornoe (pînă în 1947 Cara- 
gaci), Cotlovina (pînă în 1948 Bulboa- 
ca), Dolinskoe (pînă în 1947 Anadol) 
moldovenii (în cifre absolute) continuă 
a fi majoritari, iar pînă la începutul sec. 
XIX în aşezările enumerate constituiau 
unica populaţie, sîntem în drept de a 
vedea în hidronimicul Vicheta / Vecta o 
creaţie indigenă românească (formată 
prin procesul elipsei din sintagma 
toponimică Girla Învechită). Forma 
Învechită a fost adaptată de rusofoni în 
sec. XIX în varianta Vechita / Vicheta tot 
aşa după cum s-a procedat şi în cazul 
împrumutării de către aceiaşi rusofoni a 
numelui topic Puţita (din Împuţita / Împu- 
fta) despre care s-a amintit mai sus. 

Savantul român C. Cihodaru 
crede că Vicheta (la C. Cihodaru Vighe- 
ta — |. D.) de rînd cu toponimicii 
Cargheta (un munte din Vrancea), 
Orleta, Lueta, Buleta, Gheneta, Drobeta, 
Sclaeta, Egeta etc. “amintesc de epoca 
stăpînirii romane”. Aici reținem că în 
primele secole d. Hr. pe locul aşezării 
moldoveneşti Obluciţa (Cartal) s-a aflat 
o fortăreață şi o localitate romană, iar în 
sec. lll—V tot aici este cunoscută şi o 
aşezare a autohtonilor daco-geţi, purtă- 
tori ai culturii Sîntana de Mureş. 

Valul lui Traian de Jos — numele 
savant al Valului (cu urme de fortificaţii 
antice; lungimea 126 km) ce se întinde 
între satul Vadul lui Isac (raionul Vulcă- 
neşti) şi satul Eschipolos (azi Glubokoe, 
raionul Tatarbunar), situat pe malul 
vestic al lacului Sastîc (Kunduk). 

Valul lui Traian de Jos ca şi Valul 
lui Traian de Sus a fost construit sub 
conducerea administraţiei militare 
romane în primele secole d. Hr.. În 
toponimie amintirea despre acest val 
mai este reţinută în numele. satului 
Troianul Vechi (rus. Starie Troian, 
găgăuz. Eski Troian) aşezat pe locul 
Valului Traian de Jos, unde acesta 
atinge malul vestic al lacului Chitai. Satul 
Troianul Vechi îi prezent preponderent 
este populat de găgăuzi, descendenţi 
ai bejenarilor din Bulgaria aşezaţi aici 
prin 1818—1819. Numele Troian găgă- 
uzii, dar şi ruşii veniţi în Basarabia, l-au 
împrumutat numai din graiul populaţiei 
băştinaşe românofone. 


Găgăuzii din sudul Basarabiei şi 
în prezent numesc Valul lui Traian de 
Jos (cel de Sus nefiind cunoscut acestei 
populaţii) — Troian Val ori Endek, dar şi 
Valu róman, Valu Traian“ — construcţii 
lexicale împrumutate din limba română. 


CONCLUZII 


1. Analiza provenienţei mai 
multor nume româneşti de văi, dealuri, 
rîuleţe, lacuri, gîrle mai puţin supuse 
schimbărilor administrative în sudul 
Basarabiei (teritoriu trecut voluntar şi 
forţat de către ruşii sovietici în 
componenţa regiunii Odesa a Ucrainei 
în anul 1940) demonstrează că 
elementul einic românesc în zonă a 
fost şi rămîne primar faţă de toate alte 
elemente şi grupuri. etnice stabilite 
aici, prin concursul ruşilor ţarişti şi 


sovietici, însă nu mai înainte de 
sfîrşitul sec. XVIII — începutul sec. 
XIX. 


2. În ciuda tuturor vicisitudinilor 
şi calamităţilor de ordin social-istoric 
(expulzări, deportări, represiuni, 
brutalităţi şi nimiciri fizice) populaţia 
băştinaşă românească (moldove- 
nească) în unele zone şi localităţi din 
sudul Basarabiei continuă şi în prezent 
să prepondereze numeric. 

3. Hidronimicii şi alte nume 
topice trecute de noi în. revistă pot 
servi ca element de bază la alcătuirea 
unui viitor Tezaur toponimic al 
Basarabiei şi al spațiului etnic 
românesc. 

4. La asimilarea moldovenilor 
din zona descrisă în mare parte 
contribuie direct lipsa şcolii naţionale, 
care a fost desfiinţată şi interzisă aici 
încă în 1940. 

Alexandru HUSAR 
laşi 


MIORIŢA DIN NOU 


Ştiam de mult că Miorita e o 
capodoperă a folclorului nostru; ba şi 
eram chiar dispuşi să credem, că eo 
sinteză a spiritualităţii poporului 
român. Că, aşa cum scriu marii 
exegeţi, “România admiră şi astăzi în 
ea expresia cea mai pură şi chiar 
simbolul geniului său poetic...”. Că “în 
plan universal, balada Mioriţei 
justifică spiritual, etic şi estetic 
poporul român cu aceeaşi putere şi 
cu acelaşi adevăr al expresiei cu care 
epopeile antice justifică în desfă- 
şurarea culturii umane pe inzi ori pe 
greci...”. 

Eroare! Teribilă, inadmisibilă 
eroare! — ne-a fost dat să-aflăm acum 
cîteva luni, la o vreme cînd lucrurile 
le credeam aşezate într-o problemă 
rezolvată de mult. Intolerabilă eroare 
din mai multe motive, susţine un 
probabil tînăr savant din tînăra repu- 
blică Moldova de 'azi, cu o impre- 
vizibilă argumentaţie, în cartea sa cu 
titlul Moldovenii în istorie. Intii, 
fiindcă “versiunea clasică” a baladei 
Mioriţa, publicată de V. Alecsandri 
are, în viziunea unor cercetători, scrie 
d-sa, un mare cusur; ea nu cunoaşte 
noţiunea de român, oficializată şi 
generalizată după 1862. Pornind de 
aici, i se pare curios că în secolul 
trecut J. Michelet scria despre 
“Mioriţa” căutînd argumente în. fa- 
voarea bieţilor valahi năpăstuiţi, cu 
toate că această baladă nu pomeneşte 
de nici un “valah” (p. 14). Deci “moldo- 
venii au încă un prilej de iegitimă 
mîndrie”, conchide d-sa şi argu- 
mentează din nou: “Doar prima şi cea 
mai cunoscută variantă a baladei 
“Mioriţa”, care, invocînd destinul 
ciobanului moldovan, exprimă la 
modul mitic ideea veche şi scumpă a 
continuității neamului..., explică şi în 
plan estetic acea exemplară rezis- 


tenţă a neamului (moldovenesc, evi- 
dent, notează d-sa în paranteză, 
intervenind în textul citat) încă în 
primul mileniu al său de existenţă (E. 
Agrigoroaiei), — a fost descoperită de 
un moldovan într-o regiune istorică a 
Moldovei. Prima dată a văzut lumina 
tiparului la laşi, în fosta capitală a 
Moldovei” (p.15). 
Cu asemenea argumente auto- 
rul lucrării “Moldovenii în istorie”, 
apărută la Chişinău în 1993, ia în furci 
pe G. Călinescu (după care “Aici, în 
balada Mioriţei, e simbolizată exis- 
tenţa pastorală a poporului român şi 
chiar unitatea lui...”), pe Al. Căprariu, 
(după care “prezenţa “Mioriţei” din 
vechime, pe toate marginile cuvîntului 
românesc, este încă o dovadă a 
unităţii spirituale, teritoriale şi de 
istorie a neamului nostru”), pe N. Ma- 
nolescu (în “Istoria critică a literaturii 
române” afirmînd că “ciobanii provin 
din toate. provinciile româneşti şi 
“Mioriţa” surprinde concis-poetic 
esenţa vieţii pastorale a românilor de 
pretutindeni”). | se par “mai mult decit 
curioase” aceste declaraţii despre 
“unitatea” poporului român întrezărită 
de G. Călinescu; “unitatea teritorială 
şi de istorie” aflată de Al. Căprariu, 
“declaraţia cum că ciobanii din balada 


-“Mioriţa” provin din toate provinciile 


româneşti” (N. Manolescu), şi, dînd 
pe faţă ideea care-l călăuzeşte, chiar 
din primele pagini (“În loc de prefaţă”) 
scrie sentenţios: “După cum se ştie, 
alături de anumite particularităţi bine 
cunoscute, uneori esenţiale, deose- 
birea între denumirile etnice “moldo- 
van” şi “român” (situaţia, credem, ar 
putea fi asemănată cu cea a doi 
gemeni, scrie d-sa în paranteză), 
constă în faptul că unul —moldovanul 
(aşa scrie d-sa pretutindeni “moldo- 
van” nu moldovean) s-a născut şi s-a 
botezat înainte. Acest nume de botez 
istoric s-a păstrat pînă astăzi. Al 
doilea, după cîteva “rebotezări”, şi-a 
luat, mai tîrziu, un nume nou “român” 
(p. 9). 

Cutremurătoare această idee, 
dacă ar fi s-o luăm în discuţie, înainte 
de orice, prin tăişul-ei disociativ, de o 
ignoranță ce te vîră-n pămînt. Căci, 
scrie d-sa, “deocamdată nu se ştie de 
unde s-a aflat despre existenţa 
denumirii etnice “român” înainte de 

veacul al XVII-lea!” Dar ştie orice om 
cult din ţara aceasta, “moldoveanul” 
s-a născut în secolul XIV, după 
întemeierea Moldovei, în timp ce, 
românii în secolele IV—VI! apar 
“botezați” fie ca vlahi sau chiar români 
în secolul X, numiţi vlahi şi români 
deopotrivă, nu după cîteva rebotezări; 
după cum nemţii şi nemți şi germani, 
ungurii şi unguri şi maghiari, ruşii şi 
ruşi şi muscali, polonii şi poloni şi leşi, 
în aceeaşi vreme. 

Această noţiune nu e, nu a fost 
oficializată şi generalizată în 1862, 
adică după Unirea Principatelor. Ele 
se numeau Principatele Române (Les 
Principaut&s Roumaines, în limba di- 
plomatică a vremii) sau chiar “țările 
române'/ “pays roumains” (ţări româ- 
neşti) cu mult înainte de unirea lor.! 
Cunoscuţi sub numele de vlahi sau 
valahi în izvoarele apusene şi în 
textele medievale maghiare /blacil, 
locuitorii lor se numeau de asemenea 
români. Arătînd că “şi nemţii şi fran- 
cezii şi leşii zic nouă moldovenilor şi, 
muntenilor vlahi, olahi, la fel vlahi, din 
aceste numiri date de popoarele 
străine se poate vedea — scria încă 
în sec. XVII Miron Costin — că 
“străinii ştiau bine despre dînsul că 
acest popor este din Italia, pentru că 
îl numesc cu acelaşi nume ca şi pe 
italieni şi încheie, în De neamul 
moldovenilor: “Măcar dară că şi la 
istorii şi la graiul străinilor şi în sine 
cu vremea, cu vacuri, cu primeneala, 
au şi dobîndesc alte nume, iară acela 
carile ieste vechiu nume stă întemeiat 
şi înrădăcinat: român”, sfîrşind 
apodictic: “Stă dară numele cel vechi 
ca un temei neclătit, iară cela din 
rădăcini nu se mută” şi — pentru a 
elimina orice echivoc — încheie: “Aşa 
ieste, acestor ţări şi ţării noastre 
Moldovei şi ţării Munteneşti numile cel 
direptu de moşie, ieste român”?. 

Nici o deosebire, prin urmare, 
timp de secole, între fraţii numiţi aşa 
de frumos “doi gemeni”. De alifel, 
rezonabil, în primul capitol al lucrării 
sale (Moldovenii — rădăcina ţării) 
autorul declară: “Aici am vrut doar să 
demonstrăm, numai prin cîteva 
exemple, că băştinaşii din spaţiul 
carpato-nistrean îşi numeau din 
primele decenii ale secolului XIV ţara 
lor Moldova, ei înşişi numindu-se 


moldoveni” (p. 23). Şi; în continuare: 
“Cîntecele bătrîneşti, legendele, 
datinile, cîntecele lirice, doinele 
moldoveneşti dezvăluie convingător 
şi cuprinzător sufletul naţional al 
romanicilor de la răsărit de Carpaţi, 
conştiinţa lor exprimată temeinic de 
la începutul secolului XIV în denu- 
mirea de naţiune — moldoveni (mol- 
dava gentis la D. Cantemir), în numele 
ţării Moldova” (p. 23) —recunoscînd, 
aşadar, că de abia din acest secol’ 
putem vorbi de moldoveni, iar în cap. 
Il (Le place să se numească moldo- 
veni “popoare care se numesc valahi”) 
observă: “Astfel neamurile germanice, 
grecii, turcii, slavii de miază-zi, cei din 
răsărit şi asfinţit numesc de prin 
secolul X (iar polonii şi astăzi) trăitorii 
dintre Tisa, Dunăre şi Nistru vlahi, 
volohi” (p. 29). Atunci, cum stăm cu 
“moldovanu!”: născut şi botezat 
înainte? Nu e vorba aici de o contra- 
dicţie care exclude, în fond, orice 
logică? 

Nu ne îngăduim aprecieri de 
ansamblu asupra lucrării Moldovenii 
în istorie, asupra căreia o autoritate 
morală şi ştiinţifică recunoscută, în 
deplină cunoştinţă de cauză, s-a 
pronunţat de curînd.* Dar, fiind vorba 
de “Mioriţa” (ne referim exclusiv la 
această “minune poetică”, cum o 
numea Alecu Russo) să luăm pe rînd 
lucrurile, cu treabă bună, cum se 
spune în Ardeal. 

S-au făcut paşi decişi, de 
altminteri, decisivi în această direcţie 
şi nu ne rămîne decit să-i urmăm. 

Intîi, în ce priveşte “legitima 
mîndrie a moldovanului”, nu de mult 
lon Pop Sireteanu, în Opinia din 1 mai 
1995 (Anul VI, nr. 1438, p. 1 sq) 
informa pe “ilustrul falsificator şi ig- 
norant” că Miorita nu s-a publicat 
prima dată la laşi, ci la Cernăuţi, în 
revista lui A. Hurmuzachi, Bucovina 
1850, nr. 11, sub titlul Mieoara, iar 
Vasile Alecsandri, poet moldovean, 
scria atunci (lui A. Hurmuzachi): 
“Oricare român o va citi (în gazetă) 
va avea dreptul a se făli de geniul 
neamului său” (deci, oricare român, 
nu ardelenii, nu muntenii şi nici moldo- 
venii, ci toţi împreună, tot neamul). 

Sfidînd ignoranţa şi naivitatea, 
mai corect zis poate prezumția 
autorului, după care Miorita n-ar mai 

fi opera poporului nostru ci a unui nou 
popor (mult mai vechi) care şi-o 
atribuie prin excelenţă, lon Pop 
Sireteanu scria totodată: “El nu ştie 
că există o Mioriţă-colind şi că aici 
trebuie căutate originile baladei; nu 
ştie că balada, cu nenumăratele ei 
variante, caracterizează sudul şi sud- 
estul Transilvaniei, nu ştie că, faţă de 
colindă, aceasta este mai nouă”. Şi, 
deferent, ca între savanţi, îl roagă să 
caute Antologia lui. Adrian Fochi (şi el 
moldovean-bucovinean din Cernăuţi) 
Mioriţa, Bucureşti, Editura Acade- 
miei, 1964, unde sunt aproape 1000 
de variante, cele mai multe culese din 
Transilvania, provincie în care circulă 
mai ales- colinda (vezi Nicolae Boboc, 
Motivul premioritic în lumea colin- 
delor, Timişoara, Ed. Facla, 1985) 
Mergînd mai departe, am confir- 
ma, în primul rînd, cele susţinute de 
blajinul nostru coleg lon Pop Sire- 
teanu. Că lucrurile stau aşa o dove- 
deşte un fapt de o importanţă istorică, 
oricum considerabilă, care l-ar putea 
linişti pe confratele nostru. Prima vari- 
antă a baladei Mioriţa (dacă prin ea 
ar fi vorba de a justifica “legitima 
mîndrie a moldovanului”) a văzut lu- 
mina scrisului în cea mai veche 
culegere românească de folclor, 
cunoscută la noi încă în veacul al 
XVIII-lea! E vorba de un manuscris 
care cuprinde o frumoasă variantă a 
Mioriţei provenind din zona Bistriţei 
ardelene (mai exact, a Năsăudului), 
descoperit într-o colecţie particulară 
din Tg. Mureş, păstrat azi la com- 
plexul muzeal judeţean Mureş, sub nr. 
inventar 17830,142 file msse, cu litere 
chirilice) — un manuscris care a 
aparţinut fratelui lui Gheorghe Şincai, 
loan Şincai, căpitan în reg. Il româ- 
nesc de graniţă de ia Năsăud, mort în 
1795 pe Rin, la Lârch...* Descoperită, 
deci , cu peste 50 de ani înainte de 
aceea a lui Alecsandri nu “de un 
moldovan, într-o regiune istorică a 
Moldovei” ci de un ardelean într-o 
regiune istorică a Ardealului, unde 
circulă şi astăzi de atîta vreme. 
Comparînd acest text cu variantele 
culese de Adrian Fochi şi publicate în 
monumentala sa lucrare Mioriţa, 
precum şi cu alte culegeri ulterioare, 
apărute în volume sau studii, — 
balada în discuţiie, scriu comentatorii 


săi, prezintă unele apropieri de 
variantele în circulaţie în mai multe 
din localităţile judeţelor Cluj, Bistrița- 
Năsăud, de la interferenţele lor cu 
judeţele Maramureş şi Alba, zona de 
cîmpie, dovedind astfel faptul că 
ardelenii au acelaşi prilej de legitimă 
mîndrie, ca şi moldovenii din zona de 
baştină a Mioriţei. 

Dar aici lucrurile pot fi (şi au fost) 
privite cu destulă precauţie, ceva mai 
nuanţat, oricum mai aproape de 
realitate, ca să zicem aşa. 

Adevărat, “după cum ne amin- 
teşte Mihail Sadoveanu, “V. Alec- 
sandri* întîia oară a auzit sunînd 
silabele misterioase ale “Mioriţei” în 
plaiurile munţilor Moldovei”. Ştim pre- 
cis, scrie de altfel poetul însuşi în 
scrisoarea sa către A. Hurmuzachi: 
“Această baladă mi-au fost adusă din 
munţii Sovejei de D.A. Russo, care 
o descoperi, împreună cu multe altele 
în vremea cît a fost exilat la mînăs- 
tirea Sovejei”. , 

Dar aici intervine aievea o pro- 
blemă. “Textul descoperit în Vrancea, 
la Soveja, ca şi celelalte vreo 400 de 
variante culese ulterior de lon Diaconu 
din acelaşi ţinut, admit noi exegeţi, 
se datorează ţăranilor munteni colo- 
nizaţi acolo în 1643 de Matei Basarab, 
adică unui grup compact etnic de 
“munteni” din Rucăr şi Dragoslave. 
Aşadar, capodopera cu care se 
mîndresc moldovenii aparţine, de 
drept, muntenilor, cum a demonstrat 
AL. |. Amzulescu. 

Un recent studiu Soveja — 
cuibul capodoperei! reia această 
idee nuanţînd-o, coborînd şi mai adînc 
în trecut un fapt istoric incontestabil: 
“In forma ei de acum, cu cele două 
sate, Dragosloveni şi Rucăreni, 
Soveja este rezultatul suprapunerii 
peste o populaţie mai veche, a 
pribegilor veniţi pe la 1620 din 
Dragoslavele şi Rucărul Argeşului, 
cînd cete de ţărani trec peste munţi, 
prin ţara Bîrsei şi se aşază aici pe 
văile Dragomirei şi ale Sugşiţei, 
întemeind două sate distincte ce-şi iau 
numele de la satele de origine iar 
împreună numindu-se Soveja”... 

Fie o creaţie veche, cu rădăcini 


* De fapt, înaintea sa, Alecu 
Russo. 

în terenul folclorului vrîncenesc, şi nu 
una adusă de pribegii din Argeş (Alecu 
Russo nota în jurnalul său că a 
ascultat “cîntece oltenești”) — dacă, 
mai întîi, lon Diaconu constata 
“acelaşi fenomen al contaminării între 
textul Russo şi fondul păstoresc 
vrîncean, — capodopera din Soveja 
apare, deci, mai degrabă, chiar în 
locul admis de geneza baladei, unde 
şi astăzi ea este o prezenţă perma- 
nentă obişnuită”, expresia unei 
osmoze care avea loc aici, în curbura 
Carpaţilor, la confluenţa celor trei ţări 
româneşti, între păstorii lor de acelaşi 
neam (şi, fără îndoială, de aceeaşi 
limbă) ceea ce extinde baza ei 
etnografică şi, implicit, platforma ge- 
netică a Mioriţei pe un spaţiu geogra- 
fic mai larg. 

Admiţind că versiunea transilvă- 
neană este mai arhaică, mai primitivă, 
mai neevoluată şi deci, mai aproape 
de momentul de geneză a subiectului 
(arhaismul versiunii transilvănene ne 
face să credem că Mioriţa s-a 
născut, într-o formă embrionară, în 
Transilvania) însă, A. Fochi, poate cel 
mai avizat studios al Mioriţei, scria 
aproape de sfîrşitul unei vieţi închi- 
nate ei: “Dar aici trebuie să facem o 
precizare ce ni se pare extrem de 
importantă: Mioriţa nu e nici transilvă- 
neană, nici moldoveană (şi cu atît mai 
pitin vrînceană, cum ar fi dorit-o 
patriotismul local al unui folclorist din 
acea parte a ţării), ci este o creaţie 
general românească, angajînd stilul 
oral românesc, care e unul singur 
pentru tot poporul acesta”.* 

Aceeaşi convingere o avea şi 
poetul, cu o sută cincizeci de ani în 
urmă menind-o tiparului: “Strofa de la 
început ne arată, observa V. Alec- 
sandri chiar, un tablou viu despre 
emigrările turmelor ce se coboară în 
fiecare an din vîrfurile Carpaţilor şi trec 
prin Moldova, de se duc să ierneze 
peste Dunăre... Unele vin de la 
Vrancea, altele de pe coastele 
Ceahlăului, altele de prin văile Bistriţei 
şi a Moldovei, iar cele mai multe de 


* Îi însoţeşte pe oameni perma- 
nent, la petreceri şi la muncă; este şi 
cîntec de leagăn şi cîntec de petrecere, 
cîntat de haiduci la crîşmă; numai la 
biserică nu se cîntă... 


peste Carpaţi, din Transilvania.” 
Faptului că versiunea clasică a baladei 
“nu cunoaşte noţiunea de “român” iar 
“golul dureros este completat (şi 
interpretat) cu tot felul de declaraţii, 
adică savante” — cum scrie pre- 
opinentul nostru — i-a găsit explicaţia, 
la vremea sa, poetul însuşi, care 
comenta astfel celebrele versuri 


Unu-i moldovean, 
Unu-i ungurean 
Şi unu-i vrîncean: 


“Adică unu-i de pe valea Moldovei, 

unu-i de la Vrancea şi unu-i din 

Ardeal”, scriind totodată, în urmă cu 

peste un veac, parcă ar scrie azi: “Din: 
nenorocire, poporul nostru din Mol- 
dova confundă foarte des numele de 

ardelean cu cel de ungurean, căci el 

nu a agiuns a cunoaşte cît e de întins 

pămîntul locuit de români. El nu ştie 
că dincolo de toate hotarele ţării lui“, 

că peste Carpaţi şi pînă în sînul 
Ungariei, că peste Dunăre şi pînă în 

sînul Macedoniei, că peste pîrîul 
Moliniţei şi peste rîul Prutului se află 
tot români ca dînsul, care au acelaşi 
port, aceleaşi obiceiuri ca şi dînsul şi 
care, într-un cuvînt sunt fraţii lui de 
acelaşi neam şi de acelaşi sînge”.* 

Ce păcat că, deşi îl citează în 
Bibliografia (ce-i drept “foarte selec- 
tivă” a lucrării sale), dilectul nostru 
amic nu l-a citit pe Alecsandri care, 
la obiect, încheie: “lată, iubite, toată 
balada Mioriţei, pe cît am putut-o 
descoperi”, precizînd: “Eu nu cred să 
fie întreagă, dar cît este măcar, ea 
plăteşte în ochii mei un poem ne- 
prețuit, şi de care noi românii ne putem 
făli cu toată dreptatea”. 

Prin urmare, noi românii — şi 
aici, căci adaugă în final poetul: “ Oncit 
de măiestre să fie manifestările 
cabinetului de Petersburg, românii tot 
români vor rămînea şi vor dovedi că 
sunt români prin limba lor, prin 
tradiţiile lor, prin obiceiurile lor, prin 
cînticele lor şi chiar prin giocurile 
lor. 

O dovedeşte aceasta, în fond, 
balada însăşi, “cîntecul cel mai 
răspîndit la români”. O dovedesc 


* Ceea ce preopinentul nostru o 
confirmă şi azi! 

variantele ei, la care recurgem cu atît 
mai mult cu cît, s-a observat, “nu 
putem întelege capodopera fără a 
pune în cumpăna gîndirii variantele 
care dau seama de procesu ce arodit 
capodopera”. 

Miorita cuprinde azi circa 1200 
de variante, aflam acum cîțiva ani. 
Există tipărite peste 2000 de variante 
ale colindei şi baladei Miorita, afiăm 
azi. Monumentala ediţie a lui A. Fochi 
din 1964 cuprinde 930 variante 
cunoscute, culese, din absolut toate 
regiunile ţării şi chiar de la românii de 
peste hotare. Apelînd numai la 
acestea, ne dăm seama: “Moldo- 
veanul, vrînceanul, ungureanul, eroii 
baladei, sunt hipostazele regionale ale 
uneia şi aceleiaşi unităţi. Făgăraşul, 
Ţara Bîrsei, Maramureşul participă la 
balada păstorului nemuritor, ca şi 
aromânii de la sud, ale căror izbitoare 
asemănări de limbă şi de obiceiuri cu 
maramureşenii de la extrema cealaltă 
a Daciei Felix întăresc ideea unei 
permanente legături şi continuităţi” 2. 

O dovedesc variantele din zona 
Vrancei, unde unu-i moldovean şi unu-i 
muntean, sau unu-i moldovean şi 
altu-i muntean (comuna Soveja, zona 
Focşani). Unu-i moldovean! unu-i 
ungureanl şi unu oltean, în aceeaşi 
zonă. Unu-i moldovean şi unu-i 
muntean sau doi moldoveni/ şi cu cel 
breţcan (de la Breţcu) — la intersecţia 
celor trei ţări româneşti, în acel triplex 
confinium unde ciobanul moldovean 
se intîlnea cu cel vrîncean şi cu cel 
ungurean (în variante brețcan, 
braşovean — în zona Sebeş şi zona 
Ploieştilor), săcelean (din Săcele) în 
alte variante, pădurean (adică din zona 
Pădurenilor din sudul Transilvaniei, 
cunoscută prin satele ei româneşti, de 
secole) sau fecior de mocan/ Adus din 
Ardeal, român prin definiţie, în 
variante din Muntenia; alteori austnan 
(zona Braşov, Rupea, Cohalm) adică 
din Imperiul habsburgic, căruia îi apar- 
ținea Transilvania în secolul XVIII. 
Uhu-i moldovean, unu-i novăcean! 
unu că-i jian (adică de la Jiu) în zona 
Haţeg. Unu' e vflcean, unu-i 
craiovean! şi unu-i moldovean (Tg-Jiu, 
Oltenia) sau: Unu-i moldovean! Unu-i 
ungurean! Altul e. vlăscean (din 
Vlaşca) într-o variantă din Roşiorii de 
Vede, Bucureşti ş. a. m. d. incit, pe 


bună dreptate se admite azi că “cei 
trei ciobani sunt aleşi în mod simbolic 
din cele trei principate Moldova, 
Muntenia şi Transilvania spre a sugera 
unitatea poporului român” 8. 

Mai putem, deci, susţine că 
“declaraţia lui N. Manolescu cum că 
la Alecsandri... ciobanii provin din 
toate provinciile româneşti rămîne 
doar o dorinţă personală”, cînd 
această “dorinţă” o împlinesc de 
secole variante din toate zonele ţării, 
aşa cum circulă pe tot cuprinsul ei, 
din veac în veac? . 

In articolul “Moldovenii în crea- 
ţia populară” cercetătoarea citată de 
d-sa (“profesoara i. Ghec”) — ne 
previne în schimb autorul lucrării 
Moldovenii în istorie — arătînd că 
“Mioriţa” are cîteva sute de variante, 
constată: “Şi-n toate se vorbeşte de 
stăpînul pămîntului mioritic — moido- 
vanul şi nu de altu”. Atunci cum 
rămîne cu unu-i vrîncean: unu ni-i 
muntean (chiar în zona Focşanilor), 
unu-i ardelean, sau.unu-i oltean — 
l-am întreba: nu apar ei în nici o väri- 
antă?... 

Mai grav, observînd că “din 
diferitele variante, dar, înainte de toate 
din versiunea clasică a lui Alecsandri 
ştim că au pus la cale planul ucigaş 
cel ungurean şi cu cel vrîncean”, 
amicul nostru scrie: “Chiar dacă era 
din Ardeal, după cum ţine să precizeze 
G. Călinescu, ungureanul nu era mai 
puţin ungur, iar vrîinceanul nu era 
altcineva decît un moldovan invidios 
şi hain, care păstoreaîn această parte 
istorică a Moldovei. Şi conchide 
energic: “Aceştia, potrivit versiunii 
clasice sunt reprezentanţii etniilor, 
care după părerea unor autori, alcă- 
tuiesc “o unitate teritorială şi istorică”, 
reducînd, deci, tranşant, “tabloul 
etnografic al poporului”, unitatea 
căruia, chipurule, e “simbolizată” în 
baladă, la două elemente ostile, 
vizînd un conflict interetnic (dacă nu 
internetnic) căruia-i cade victimă 
ciobanul “moldovan” — la sugestia 
aceleiaşi profesoare |. Ghec, din care 
citează: “De ce voiau să-l omoare pe 
ciobănaşul moldovan? Răspunsul îl 
găsim în baladă: că era mai bogat, 
avea turme mari, căci plaiul moldo- 
venesc era roditor... 

Idee, aflăm, susținută şi de lon 

D. Ciobanu, care vede la baza 
Mioriţei “lupta cu duşmanii Moldovei 
înfloritoare (la început cumanii, 
pecenegii ş. a., iar apoi — românii, 
care voiau s-o jefuiască”; dar respin- 
să, la timp, de un erudit ca Andrei 
Hîncu, după care “această aberaţie 
sociovulgară (“ideea deşâănţată a 
fratricidului mare, adică a luptei între 
fraţii români: moldoveni, transilvăneni 
ş. a.) este lansată cu scop geopolitic 
bine conturat: e vorba de interesele 
Rusiei şi ale U.R.S.S. de acaparare a 
Moldovei”. . 

Explicînd “localizarea prota- 
goniştilor”: ungurean (ardelean), 
moldovean, vrîncean etc., acelaşi 
autor consideră: “Este vorba aici de o 
simplă localizare, şi în nici un caz de 
reflectarea unui conflict interetnic — 
între românii ardeleni, moldoveni ş. a. 
Şi, punînd punctul pe i, încheie, 
dispensîndu- ne de orice comentarii: 
“În cazul Mioriţei fratricidul mare este 
o invenţie prin care se urmăreşie 
scopul de a-i dezbina pe români. 
Motivarea coliziunii nu este, în baladă, 
geopolitică, ci economică minoră”5. 

Evident, prevenit în această 
privinţă, acelaşi vechi exeget al 
Mioriţei observa recent: “Mioriţa nu 
reflectă în nici un fel fratricidul mare, 
lupta dintre românii ardeleni, munteni 
ş.a... Ideea fratricidului mare este o 
absurditate, ce a fost folosită împot- 
riva integrităţii poporului român”. Şi 
precizînd: “Balada reflectă un conflict 
social-economic şi nu unul interetnic 
(între subetnii)”, Andrei Hîncu revine, 
puniînd. câpăt discuţiei: “Localizarea 
vrîncean, săcelean, moldovean, 
ungurean.ş.a.nu reflectă o conştiinţă 
a fratricidului mare (a luptei între 
români)”, înfierînd chiar “nuanţa 
spontan apajema a fratricidului 
etnic”. 

Dispuşi să constate aici mai 
degrabă. un. conflict pastoral univoc 
explicabil, şi exegeţi din dreapta 
Prutului susţin-această idee: “În fond, 
asemenea. conflicte se întîmplau 
frecvent pe drumurile transhumanţei 
şi în dreapta şi în stînga Dunării şi 
dincolo de. Prut şi Bug (în Basa- 
rabiaj oo s 

Că. aşa stau lucrurile ar dovedi 
şi faptul că. adesea în variante 
complotul. urzit contra victimei se 


atribuie chiar rudelor sale apropiate 
(verişori sau fraţi): Cei trei ciobănei/ 
Verişoni tăi... Tustrei verişori! Că-s din 
trei surori, sau: Doi-s frăţiori! Doi îs 
veri primari (în zona Năsăud, Tran- 
silvania); Cei doi mari! Is veri primari 
(comuna Şanţ); Trei fraţi frățiori (în 
jurul Gherlei); Ei tustrei îs-veri primari 
(în aceeaşi zonă); Din părinți sunt 
păcuraril Şi toţi sunt veri primari (Cluj 
şi Lipova). Alteori Cei nouă ciobani/ 
Toi din Poienari! Toţi sunt veni primari; 
Sunt buni verişori! Din nouă surori 
(Zimnicea, Bucureşti). lar atunci cînd 
Cei mai mari! Is veri primari! Cel mai 
mic! Străin voinic, sau Cel mai mic! 
E străinic, ori: Celălalt mai mititel! 
Acela-i mai străinel, chiar. V-o opt 
păcurăraşi/! Numai unu-i străinaş 
(Şanţ-Năsăud), —străin, cu dimi- 
nutivele: streinic, străinel, străinaş, 
chiar strinişor — şi străinăşel (în 
Crişana sau zona Hunedoara) au o 
conotaţie afectivă caldă, care exclude, 
de la sine, un conflict interetnic. 
“Străinul, în colind, e cel din afară, 
extraneus cetei; dar totuşi un ins din 
vecini şi din semeni, un frăţior sau un 
verişor încă neintegrat şi asimilat. 
Străinul din baladă e, însă, transhu- 
mantul cel de departe, din alte zări 
provinciale şi regionale, admit 
etnografii. Străinătatea în baladă este 
parcă efectul unui larg şi îndelungat 
regionalism, al separaţiei seculare 
încă neînfrăţite sub semnul deplinei 
şi definitivei unităţi nationale”. Ceea 
ce nu necesită noi:demonstraţii... 
Mare “caz” face însă autorul 
lucrării. Moldovenii în istorie pe 
seama unei simple. inadvertenţe a 
criticului G. Călinescu;care în Istoria 
literaturii române (1941) scria: “Unul. 
e vrîncean, altul ungurean (adică 
ardelean, din partea ungurilor), altul 
moldovan” (Dar G. Călinescu scria: 
moldovean). Vehement întrebînd: 
“Oare chiar să nu fi ştiut:inimosul critic 
ordinea în care sunt enumeraţi 
ciobanii în baladă? Să ne amintim, 
scrie d-sa, galant informîndu-ne: 
Primul este numit eroul principal — 
moldovanul “unu-i moldovan”, apoi 
urmează alţi figuranţi: “unu-i ungurean 
şi unu-i vrîncean”. Şi continuă, sever 
admonestîndu-l pe imprudentul critic: 
“În calitatea sa de istoric literar G. 
Călinescu nu putea să nu-l pome- 

nească pe “cel moldovan”. Senti- 
mentul arhipatriotic, însă, excitat şi 
de absenţa vreunui cioban cît de cît 
român — aşa scrie d-sa negru pe alb 
— l-a îndemnat, probabil, să inverseze 
ordinea în care sunt fixaţi ciobanii în 
baladă. Să-l plaseze pe “cel moldo- 
van” la coadă. Nu importă că îi “mai 
ortoman”. Dar aceasta, fiindcă veni 
vorba”. 

Dacă “veni vorba” şi dacă pe 
acest ton înţelege d-sa să discute în 
ştiinţă, — nu ne rămîne decît, 
urmîndu-l pe A. Fochi, după care 
“majoritatea variantelor Mioriţei arată 
că “versiunea lui Alecsandri nu este o 
răstălmăcire, dar varianta aceasta 
trebuie cercetată în contextul general 
al tuturor documentelor”?! —să-l 
invităm la “documente”, deci la 
variante, care sunt, nu o dată, mai 
puţin fanatice, mai puţin sectare, mai 
tolerante, ca să ne exprimăm cît mai 
decent posibil, decît d-sa. “S-a vorbit 
muntean! Şi cu moldovean, sau: Unul 
e vrincean! Şi unul moldovean (în 
Oltenia); Unu-i muntean! Unu-i moldo- 
vean! (în zona Focşani); Unu mi-esti 
prețcan! Unu mi-esti moldovean! Unu 
mi-esti vrîncean (în aceeaşi zonă). 
Alteori Unul e vîlcean! Unu-i craio- 
vean! Şi unu-i moldovean. Sau: Unu-i 
ungurean! Unu-i moldovean! Şi unu-i 
vrîincean (variantă din zona Paşcani) 
— cu o dezinvoltură ce-ar îngrijora pe 
amicul nostru, punînd în prim plan, 
deci cînd pe (cel) muntean, cînd pe 
(cel) vrîncean, cînd pe oltean (vîlcean, 
jian, craiovean), cînd pe ungurean 
(ardelean, breţcan, braşovean) şi 
printre “figuranţi”, uneori chiar pe locul 
3, pe moldovean, indiferent de ordinea 
în care apar, fiind fără îndoială, mereu, 
tustrei români, legaţi de acel “păstorit 
itinerant” pe care “sub numele de 
valahi”, cum arată istoricii, “românii 
l-au practicat din vremuri imemo- 
riale”2. 

Să acuzăm variantele pe aceas- 
tă temă ar fi inoperant şi superfluu, 
desigur, după cum inoperantă e însăşi 
logica stimabilului nostru coleg sau 
confrate, cu asemenea argumente, 
mai bine zis arguţii (adică argumente 
sprijinite pe fapte insignifiante sau, 
efectiv, fără semnificaţie), negînd 
esenţialul, contestînd evidenţa. Căci 
esenţial şi evident e aci faptul că 


“Mioriţa, adusă de A. Russo, care o 
descoperi împreună cu multe altele în 
vremea cît a fost exilat la mrea 
Sovejei”, cum nota Alecsandri (despre 
poeziile populare ale României) —ele 
sunt “scrise în limba cîntecelor 
populare, limba inimei neamului, ele 
sunt scrise în limba naţională, aceea 
pe care o vorbim încă astăzi”. În 
aceeaşi limbă a fost spusă şi scrisă 
balada populară răspîndită “pe tot 
domeniul lingvistic românesc” ale cărei 
variante (pînă azi cunoscute pe tot 
întinsul ţării) au fost culese şi în 
Ucraina şi în Timocul iugoslav, în 
Macedonia, în Caucazul de nord, în 
Kirovograd, ţinutul Krasnodar, în Si- 
beria şi alte “locuri pustii”, unde, 
studiind “Mioriţa” la “românii de sub 
ocupaţia comunistă rusă”, un cerce- 
tător ca Gheorghe Spătaru întîinea 
“motive din vestita baladă”, ca şi, nu 
mai puţin, în Ismail (Chilia), în raionul 
Cahul, în Transcarpatia, în regiunea 
Cernăuţi din Bucovina ocupată, unde 
se cîntă sub melodie de doină, cîntec 
de jale, sau în formă dramatizată la 


nunţi şi Anul Nou, ori în formă de 


bocet — în aceeaşi limbă”. 
Tradusă de poetul care-o publi- 
case în volum la laşi (1851), în curînd 
cu prefața lui H. A. Ubicini, la Paris, 
în limba franceză, apoi în 1854, în 
primul volum de folclor român publicat 
în limba engleză la Londra, într-o 
editură cu sucursala la Bombay (în 
prefața căreia se insista pe originea 
română a Moldo-Viahilor şi se exprima 
admiraţia pentru vechile lor cîntece 
bătrîneşti ), în 1855 la Paris, iarăşi în 
limba franceză sub titlul Ballades et 
chants populaires de la Roumanie, 
recueillis et traduits par V. A., în 
1856 la Londra în limba engleză (într-o 
colecție de balade naționale din 
Moldova şi Valahia, sub titlul Rouman 
Antology); în 1857 în germană (în 
culegeri ca Rumänische Dichtungen 
sau Rumänische Volkslieder, Rumä- 
nische Volkspoesie), în 1858 în Italia 
(Canzone populare romena inedita) 
şi apoi, în aceeaşi vreme, în volume 
apărute la Sibiu, la Budapesta, la Cluj, 
la Viena, la Timişoara, iar în veacul 
nostru, aproape an de an, în volume 
apărute la Roma, la Helsinki, la 
Londra, la Paris, la Geneva, la 
Moscova (în culegeri cu titlul Cîntece 

şi poveşti populare româneşti) în 
limba rusă, Mioriţa a fost pretutindeni 
privită şi prezentată ca o baladă 
românească. 

Astfel, de prin 1856, cînd 
Vegezzi Ruscala semna o dare de 
seamă despre volumele de poezie 
populară ale lui Alecsandri, timp de o 
sută cincizeci de ani fără excepţie — 
literați şi/sau savanţi (istorici şi 
lingvişti) de talie europeană — 
francezi ca Merimee, celebrul istoric 
Jules Michelet, Leo Bachelin, Hubert 
Juin ş. a., italieni ca A. Graf, Carlo 
Tagliavini, Mario de Micheli sau Mario 
Rufini; spanioli ca Luis L. Cortes; 
germani ca Leo Spitzer, maghiari ca 
Bela Bartok şi atîţi cercetători ruşi din 
zilele noastre, — ca să nu mai vorbim 
de români ca Dora d'Istria (născută 
Ghica), Jean Cratiunesco, Elena 
Văcărescu, Liviu Rusu, Constantin 
Brăiloiu ş. a. (care au scris sau 
publicat în străinătate) — toţi ştiind 
că e vorba de o baladă românească 
— o încadrează în poezia populară 
românească, întîlnesc în ea caractere 
esenţiale specifice folclorului literar 
român, recunoscînd “geniul poporului 
român”. 

Şi iată, deodată, în veacul 
nostru, în amurgul acestui veac, în 
anul de graţie 1993, la Chişinău, un 
savant (istoric, filolog şi folclorist 

, totodată) în acest dens întuneric face 
lumină. Ceea ce, deci, în oraşe ca 
Paris, Londra, Roma, Budapesta, 
Viena, Helsinki, Geneva, Moscova şi 
atîtea altele, prin urmare în ţări ca 
Franţa, Anglia, Italia, Ungaria, Austria, 
Finlanda, Elveţia, Rusia etc., în limbile 
atîtor popoare (în peste 80 de tradu- 
ceri în cel puţin 20 de limbi străine) 
trece drept o piesă a noastră este 
smulsă dintr-un condei poporului 
nostru, sustrasă tezaurului său an- 
cestral! Şi deodată cea mai cunos- 
cută baladă a noastră, considerată 
drept cea mai frumoasă şi mai tipică 
baladă populară a noastră, în acelaşi 
timp una dintre cele mai răspîndite, 
transmisă din generaţie în generaţie 
pe cale orală, cum o ştiam şi o ştia 
lumea întreagă, — nu mai e a noastră, 
iar “genialul poet anonim care ne-a 
lăsat moştenire această baladă 
incomparabilă, poetul anonim al 
Mioriţei, “acest dintii mare poet al 


limbii noastre” (M. Sadoveanu) nu mai 
este român. Şi aceasta pentru simplul 
motiv că în ea nu e nici un român! Ca 
şi cum ai spune că, de-o pildă, în 
versurile 


Unu-i lăpuşnean, 
Unu-i sorocean 
Şi unu-i orheian 


nu e nici un basarabean! 

Cu această logică, România nu 
mai are voie să-şi admire în Mioriţa 
“expresia cea mai pură şi chiar 
simbolul geniului său poetic”. Şi o 
frază ca “Această baladă acoperă 
întreaga arie de răspîndire a românilor 
dispersaţi în îndelungata lor istorie în 
cele trei provincii. Aceasta constituie 
încă o dovadă a unităţii spirituale a 
tuturor românilor, a păstrării fiinţei lor 
etnice, a continuității neîntrerupte în 
vatra strămoşească'% — ar trebui 
cenzurată. 

Şi atunci, n-am putea spune şi 
noi, la rîndul nostru: “Sunt mai mult 
decît curioase aceste declaraţii”. Cu 
atît mai curioase cu cît, ştim, acolo, 
sub ocupaţia comunistă rusă, inter- 
zisă de oficialități, ba chiar scoasă din 
programele de învăţămînt, —savanţi 
ca E. Russev şi V. Coroban au 
dovedit curaj, au avut de luptat ca să 
restabilească această “creatură româ- 
nească” în manualele de învăţămînt 
din R.S.S.M."% lar savanţi ca Andrei 
Hîncu, fără ezitare, declară deschis: 
“E pe deplin întemeiată ideea lui S. 
Mehedinţi că o altă Mioriţă n-a creat 
nimeni pe lume. Într-adevăr, această 
baladă face parte din fondul originar 
al creativităţii româneşti”&. Şi, de 
asemenea, comparînd Miorița cu 
Meşterul Manole (care “este ca 
paternitate, nu numai românească, ci 
are răspîndire zonală internaţională în 
bazinul Mării Mediterane, în bazinul 
Balcano-Carpatic ş. a. m. d.”) acelaşi 
dîrz exeget observă: “Cealaltă ca- 
podoperă — Mioriţa — aparţine 
numai românilor, face parte din 
patrimoniul originar (pur) românesc şi 
de aceea orice încercare de a o lămuri 
prin nişte materii ce n-au paternitate 
românească, este o ştirbire şi o 
marginalizare a forţei creativ-estetice 
a românilor”?. Şi, demn, conchide 
fără echivoc: “O capodoperă — creată 

de români, izvorită din istoria socială 
(şi economică) reală a românilor şi 
reflectînd istoria civică a Patriei 
noastre timp de peste un mileniu este 
într-adevăr trup şi suflet din trupul şi 
sufletul românismului”&. 

Şi, ceea ce este mai curios, — 
spre onoarea lor, — dascăli ca Tatiana 
Botnaru de la Universitatea de Stat 
din Tiraspol (va să zică din auto- 
proclamata republică nistreană, de 
unde altfel de voci ar putea să răsune) 
nu se sfiesc să scrie: “Mioriţa 
pulsează în universul poeziei române 
ca un moment de supremă înălţare, 
de perenitate continuă a tradiţiei 
autohtone” —recunoscînd cu orară 
înălţime de spirit un adevăr practic 
insurmontabil, ce se impune în mod 
peremptoriu*. 

© Ne mai rămîne, astfel, nouă 
ceva de spus? Inţelegînd ideea “ma- 
joră” ce înalţă gîndirea suplă a junelui 
nostru confrate pe culmi nemaiatinse 
în studiul Mioriţei, de cel puţin 150 
de ani de cînd ne este cunoscută, ne 
dăm seama — o spune lucid însuşi 
autorul lucrării în discuţie: “Cercetările 
şi reinterpretările nu rareori se fac “de 
hatîrul unei sau altei doctrine politice” 
(V. Alexeev). In acest sens balada 
Mioriţa — admite d-sa —se prezintă 
drept un exemplu dramatic de revizuiri 
conceptuale, procedeu la care recurg 
diferiţi autori mai ales în perioadele 
istorice de: radicale transformări 
politice şi sociale (cum arfi, bunăoară, 
în zilele noastre) (p.14). 

Nu ni-e greu să înţelegem, de 
astă dată, de hatîrul cărei “doctrine 
politice şi ideologice” cutează d-sa o 
“reinterpretare” fără precedent în 
studiul Mioriţei. Suntem de acord, ea 
“se prezintă drept un: exemplu dra- 
matic de revizuiri conceptuale”, în 
această perioadă de “radicale trans- 
formări politice şi sociale”, prin care 
trece, în zilele noastre, o ţară ce-şi 
caută loc pe harta Europei ca nici- 
odată în trecut, abia smulsă din 
ghearele unui colos. 

Numai o mentalitate îngust pro- 

* Deea ce insemnează: categoric, 
cert, evident, incontestabil, indiscutabil, 
necontestat, nediscutabil, neîndoielnic, 
neîndoios, netăgăduit, sigur, vădit, cf. 
dicţionarelor. 


vincială, de un dogmatism sec şi 
găunos prin carenţa sa de spirit şi 
inteligenţă, poate să justifice, însă, o 
atare teniativă, prin însăşi natura ei, 
sortită eşecului. O reducţie simplistă 
dintr-un inexplicabil (de fapt, expli- 
cabil) exces de zel patriotic (dacă nu 
un patriotism de paradă), bazată pe 
asemenea elucubraţii,. nici n-ar trebui 
luată în discuţie, căci ele nu potfi luate 
în serios. Să te iei de piept cu autori 
ca G. Călinescu, Al. Căprariu, N: 
Manolescu, A. Fochi, chiar Alecsandri 
şi Jules Michelet şi, de l-ai fi citit, cu 
Mircea Eliade, şi să te bazezi, în 


- schimb, pe “profesoara. |. Ghec”, în 


loc de B. P. Hasdeu (care considera 
şi el că cei trei fraţi ciobani întru- 
chipează provinciile româneşti) sau 
chiar George Coşbuc (care atribuie 
ciobanilor transhumanţi, “colecţii vii de 
cîntece”, unitatea excepţională a 
repertoriului folcloric în cuprinsul ţării, 
văzînd în ei “unul din factorii care, 
peste împărțirile vremelnice ale 
poporului nostru în trei state diferite, 
au consolidat unitatea politică a 
poporului român”%) — e un risc 
hermeneutic, evident deplorabil, de un 
dramatism feroce, dacă nu pueril, care 
trădează o lipsă de spirit critic, nu 
numai de informaţie, alarmantă. Să te 
faci că ştii ceea ce nu ştie nimeni, 
ignorînd ceea ce ştie toată lumea, e 
un paradox de a cărui absurditate nu 
poţi fi scuzat. Nu poate fi scuzată, 
aici ideea însăşi, încît ne întrebăm, 
ne putem întreba, la rîndul nostru: 
“Cine, cum scrie d-sa, din neatentie, 
sau mai degrabă cu bunăştiinţă, 
denaturează sau chiar desconsideră 
istoria etnică a populaţiei băştinaşe 
majoritare din spaţiul geografic, istoric 
şi politic al Moldovei?” (p. 10). Cine, 
la drept vorbind, maltratează istoria 
acestei populaţii, căreia-i suprimă 
tocmai rădăcinile ei ancestrale şi 
ramificaţiile ei colaterale, pentru a-o 
face o plantă cu rădăcinile în aer? 
Dar, iată, răspunde azi omul de 
ştiinţă şi omul politic, istoricul, din 
1963 recalificat la Kiev, devenind spe- 
cialist în filosofie, materialism istoric, 
mai apoi şi-n politologia sovietică, lon 
Borşevici: “Etnonimul “popor moldo- 
venesc” nu este de azi sau de ieri. 
Vreme de două secole el a fost 
inoculat băştinaşilor români de către 


Starea de veghe 


177 


administrația imperială, rusească şi 
sovietică. Deznaţionalizarea, asimi- 
larea, deportările băştinaşilor, româ- 
nofobia reprezentau doctrina de stat 
ocupaţionistă”“. 

E clar, deci, “de hatiîrul” cărei 
doctrine, sacrificată pe altarul Patriei, 
Mioriţa cunoaşte azi cea mai brutală 
(ca să nu zicem: sinistră) mistificare 
din istoria culturii naţionale. 

N-am fi luat pana în mînă 
împotriva unor atare inepţii. Dar, cînd 
sunt scrise în cărţi şi, vorba cronica- 
rului, “scrisoarea e lucru veşnic” — 
de teama că un cititor cinstit şi naiv 
poate crede în “adevărul” lor, ne 
gîndim: Nu există pădure fără uscături 
şi ogradă fără buruieni. Cînd buruiana 
începe să năpădească o cultură, însă, 
oricărui popor i-ar aparţine şi pe orice 
arie a acesteia, ea trebuie în mod 
normal numaidecit plivită. 

1996 

NOMINATIVUL TEMIC 
— O STRUCTURĂ 
SINTACTICĂ 
SPECIFICĂ 


În limba română, ca şi în alte 
limbi, întîlnim o structură sintactică, 
care deseori se confundă cu propo- 
ziţia nominativă propriu-zisă. Este 
vorba de nominativul reprezentării sau 
nominativul temic. 

“Nominativul reprezentării 
este un substantiv la cazul nominativ 
sau o îmbinare de cuvinte, la baza 
căreia este o formă substantivală, 
avînd o intonaţie de sine stătătoare 
şi numind obiectul (tema) comunicării 
enunţului ulterior în scopul de a-l 
evidenția, accentua, de a atrage 
atenţia asupra lui.”' 

Odihna ... Moldovenii i-au zis 
şi sfînta odihnă, sfîntă căci prea 
departe a fost, prea mulţi au visat la 
dînsa şi prea puţini s-au înfruptat din 
tămăduirile ei... 

(|. Druță, Ser., I, 244). 

Noţiunea de nominativ al 
reprezentării pentru prima dată a fost 
formulată mai mult sau mai puţin clar 
de către cunoscutul om de ştiinţă A. 
Peşkovski?, care a propus acest 
termen. 

Lingvistul A. Popov consideră ter- 
menul nominativ al reprezentării 
nereuşit în virtutea legăturii acestuia cu 
psihologia şi îl înlocuieşte prin altul — 
nominativ temic. Ultimul, după A. 
Popov, reflectă esenţa structurii fără 
a apela la psihologism. În continuare 
vom considera aceşti termeni sinoni- 
mici. 

Nominativul temic poate fi califi- 
cat drept o formaţiune sintactică mai 


mult sau mai puţin independentă în 
baza următoarelor argumente: 

1. Nominativul temic în mod 
obişnuit se plasează într-o structură 
binară, alcătuită din două părţi: a) 
nominativul însuşi şi b) partea de 
bază, predicativă (1—3 propoziţii, 
fraze). 

2. Partea de bază şi nominativul 
sînt divizate printr-o pauză sensibilă, 
iar în scris — printr-un semn de 
punctuație (virgulă, punct, puncte de 
suspensie etc.). 

3. Părţile componente ale con- 
strucţiei cu nominativul temic se află 
în raport de “temă” /A/ şi “motiv” /Z/*. 
Din punct de vedere logic, observăm 
nişte “raporturi similare celor dintre 
subiect şi predicat: tema avînd 
caracterul subiectului, iar motivul — 
al predicatului:.” În structurile cu 
nominativul temic remarcăm doi 
componenți semantici de bază: a) 
acel despre care se spune ceva 
(baza, punctul de plecare, tema) şi b) 
ceea ce se comunică despre obiectul, 
fenomenul numit (nucleul, rema). 
Nominativul temic, anticipînd tema 
dezvăluită în textul ulterior, o sublini- 
ază în mod expres, o evidenţiază, 
creînd o stare de tensiune şi de 
aşteptare. Vorbind despre nominativul 
temic şi despre propoziţiile ce-l 
însoțesc, le concepem ca pe un tot 
întreg semantico-structural. “Un enunţ 
cuprins într-un lanţ de enunţuri e legat 
semantic de ceea ce îl urmează şi îl 
precedă." 

Nominativul temic, ca şi alte 
unităţi sintactice, necesită o studiere 
amplă, în context. Reuşim să pătrun- 
dem adînc în această structură numai 
atunci cînd sesizăm clar legătura 
indestructibilă dintre planul expresiei 
şi cel al conţinutului. Prof. |. Diaco- 
nescu susţine, spre exemplu, că 
“relaţia dintre sintaxă şi semantică se 
bazează pe un fapt de solidaritate, de 
intercondiţionare””. Aşadar, “principalul 
e să dorim şi să ştim a apela, în caz 
de nevoie, la corelaţia dintre grama- 
tică (sintaxă) şi semantică. Aceasta 
e absolut necesar, fiindcă gramati 
ca unei limbi naturale constituie un 
product al civilizaţiei, al culturii unor 

popoare, ea reflectînd nivelul de dez- 
voltare generală a valorilor culturale”. 

4. In structurile preconizate 
partea care numeşte tema este relativ 
independentă, de sine stătătoare din 
punct de vedere sintactic, fiind repre- 
zentată printr-un substantiv sau printr- 
o sintagmă nominală. Această formă 
poate fi reluată în partea a doua, de 
bază, a construcţiei prin substantiv, 
pronume nu numai la nominativ, dar 
şi la diferite cazuri oblice. 

5. Nominativul temic, deşi dis- 
pune de o autonomie relativă, în plan 
semantic, sintactic şi intonaţional, 
este strîns legat de propoziţia urmă- 
toare, fapt ce ne permite nu numai să 
intuim funcţia auxiliară a acestuia, dar 
şi să-l deosebim de propoziţia nomi- 
nativă propriu-zisă. 

De regulă, segmentul-temă 
dispune de un “reprezentant” al său 
cu caracter corelativ în partea de 
bază: 

1) un pronume: 

Miîniile sale! Bineînţeles că 
auzisem vorbindu-se de ele. Şi încă 
cum! Curînd aveam să fiu şi martor 
la cîteva scene... 

(l. Igiroşeanu, FDLF, 71); 

2) acelaşi substantiv în reluare 
sau nişte sinonime ale acestuia: 

Sanie... Mare lucru-i o sanie. 
Aşterni într-însa un covoraş să n-o 
prindă răceala, arăţi cailor că n-ai uitat 
biciul acasă şi te duci, că abia mai 
dovedeşte soarele să se țină pe uma 
ta... 

(l. Druţă, Ser., 1, 270); 

3) un marcant general a ceea ce 
a fost numit de nominativul temic: 

ŞI copilul! murmură apoi. Copi- 
lul! Parcă de-abia acuma am şieu o 
ţintă în lume... 

(L. Rebreanu, Op., |, 287). 

Să analizăm particularităţile 
nominativului temic în următorul 
exemplu: 

Odochia... Şi-o fi scuturat ea 
bine cojoacele, dar mai rămîne obida 
multor drumuri bătătorite în lungul 
iernii. Mătuşa nu poate lăsa primăvara 
să vie, mătuşa trebuie să-şi descarce 
sufletul... 

(I. Druţă, Ser., |, 135). 


Nominativul temic este cuvîntul 
Odochia. El este separat de textul 
următor printr-o intonaţie specifică de 
atenţionare, intrigă, iar în scris — prin 
puncte de suspensie. Această struc- 
tură atrage atenţia cititorului, concen- 
trînd-o asupra unui singur fapt. În felul 
acesta, obiectul discuţiei, numit de 
nominativul temic, este evidenţiat, 
accentuat. 

Cercetînd nominativul temic, nu 
putem trece cu vederea propoziţiile 
“însoţitoare”, în care e desfăşurată 
tema. După cum am mai menţionat, 
acestea împreună cu structura în 
cauză formează un tot întreg, un 
ansamblu semantico-structural. În 
acest sens nominativul este reluat 
prin pronumele ea, substantivul 
mătuşa (sinonim contextual), care, 
pentru sporirea expresivităţii, este 
repetat. Constatăm deci cîţiva mar- 
canţi ai temei ce ne reîntorc mereu la 
Odochia. 

Nominativul temic se pronunţă 
cu o intonaţie specifică, ce îl deose- 
beşte de propoziţia ulterioară şi-i 
acordă o oarecare independenţă. 
Semnele de punctuație au menirea de 
a ajuta la redarea în scris a intonaţiei. 
După opinia prof. A. Ciobanu, “utili- 
zarea justă şi unanim acceptată într- 
o limbă a semnelor de punctuație 
facilitează sesizarea adecvată a unui 
text, îi ajută cititorului să simtă gama 
de emoţii şi raporturi lexicale şi 
gramaticale pe care i le transmite cel 
care scrie”. Intonaţia “gînditoare”, 
“visătoare”! a nominativului temic 
motivează şi diversitatea semnelor de 
punctuație. lat-o: 

1. Punctele de suspensie: 

Sfintă odihnă... Şi apoi chiar că 
este ceva sfînt în clipele celea cînd 
se răcoreşte sîngele, pentru ca peste 
o vreme să se aprindă iar, cînd braţele 
stau de adună puteri noi, cînd omul 
gustă în tihnă ceva din cele dobîn- 
dite... 

(l. Druţă, Ser., |, 244). 

Nominativul temic este deseori 
urmat de punctele de suspensie, fapt 
ce reflectă natura structurii în cauză. 
Punctele de suspensie îl fac pe 

eventualul cititor să mediteze, provo- 
cîndu-l să reflecteze asupra obiectului 
numit. 

2. Semnul de exclamare: 

Biata Zină! Ea se temea de 
orice sfadă şi, lăsînd plăcintele, a 
întrebat primul lucru care i-a venit în 
cap... 

(I. Druţă, Ser., |, 200). 

Semnul exclamativ intensifică 
tonul, prin aceasta subliniindu-se 
importanţa celor spuse. 

3. Semnul exclamării cu pun- 
ctele de suspensie: 

Săracii oameni... Veşnic goniti 
de pe un loc pe altul, veşnic flămînzi, 
cu frica în spate, uitaseră cu totul că 
undeva, acolo, departe, pe locul 
baştinei, au rămas cîțiva butuci sădiţi 
cîndva de mîna lor, de mîna părinţilor, 
de mîna buneilor, pentru a-şi îndulci 
din cînd în cînd amarul celor griji şi 
necazuri... 

(I. Druţă, Ser., Ill, 171). 

4. Punctul: 

Nerozii şi zăvozii. Au dincolo 
de moarte vom scăpa de ei? 

(LA, 7 august, 1997). 

5. Linia de pauză: 

Biata mătuşa Safta — ea nu 
putea scăpa de năduful cînepei, tuşea 
întruna, plingea de necaz şi dădea 
hotărită din cap: nu, niciodată, pentru 
nimic în lume!!! 

(l. Druță, Ser., ll, 116). 

E cunoscut faptul că “menirea 
centrală a acestui semn de punctuatie 
este de a marca anumite pauze”". 
Linia de pauză utilizată după nomina- 
tivul temic oferă autorului posibilitatea 
de a scoate în relief tema relatării şi 
de a spori expresivitatea textului. 

6. Virgula: 

Bieţii copii, ei habar nu aveau 
că una era Vasile Nicolaevici şi alta e 
Nicolae Vasilievici 

(|. Druţă, Ser., |, 476). 

Diapazonul lexical al nomina- 
tivului temic este foarte larg. În 
structura aceasta nu se utilizează 
doar pronumele în sensul lor direct, 
odată ce sînt formule de substituție 
ale substantivelor. Nu este carac- 
teristică nici întrebuinţarea cuvintelor 


sau îmbinărilor de cuvinte cu sens 
apreciativ (deşteptul, frumuşica, 
drăguţa etc.). 

Putem delimita următoarele 
varietăţi structurale de bază ale 
nominativului temic: 

1. Un singur substantiv, formula 
distributivă /N/: 

Stăpînii tremură în faţa slugilor! 
Slugile! Noi sîntem slugile! Al lor e 
trecutul, al nostru e viitorul! 

(L. Rebreanu, Op., I, 204). 

2. O îmbinare formată dintr-un 
substantiv şi adjectiv, formula distribu- 
tivă (Adj+N/: 

Sărmanul băiat — o fi fost el 
bun ţintaş la război, dar nici ruseşte, 
nici voce, nici memorie, că încurca 
versurile în modul cel mai barbar... 

(l. Druţă, Ser., |, 351). 

3. O îmbinare formată dintr-un 
numeral şi substantiv, formula distri- 
butivă /Num+N/: 

Trei izvoare... 

Îndată ce ieşi prin poarta mănăs- 
tirii, se aude un murmur de ape, care 
creşte pas cu pas, în timp ce cobori 
cărarea, şi te tot duci şi duci pe firul 
unei sete istovitoare, pînă ajungi la 
cele trei şuvoaie ce țişnesc de sub 
stînca pe care a fost înălțată mănăs- 
tirea... 

(I. Druţă, Scr., |, 287). 

4. O îmbinare formată din două 
substantive, formula distributivă 
IN +N: 

Fraţii şi experţii... Să ne 
supărăm pe ei nu se cuvine: altă faţă 
a cosmopolitismului — masoneria... 

(LA, 7 august 1997). 

Prof. A. Ciobanu afirmă, pe bună 
dreptate, că “identificarea unităţilor 
lingvistice în sintaxa comunicativ- 
funcţională se face nu după clişee 
formaliste, ci reieşindu-se din sub- 
stanţa (materia) concretă a acestor 
unităţi, din cerinţele situative ale 
actului comunicativ, din competenţa 
purtătorului de limbă”. În această 
ordine de idei ţinem să menţionăm că 
nominativul temic poate concentra 
atenţia cititorului atît asupra obiec- 
tului, fenomenului definitiv, cît şi 
asupra unui cuvînt concret. Stabilim 

acest fapt nu numai din segment. 
Propoziția următoare (rema), adică 
contextul ne permite să determinăm 
totalitatea nuanţelor de sens ale 
structurii în cauză. Prin urmare, din 
punct de vedere semantic delimităm 
mai multe grupuri de nominativ temic. 
Ne vom opri succint la unele din ele: 

1) concret: 

Sărmanul nuc, îl durea că 
rămîne, îl durea că mă duc. Stătea 
mut, urmărindu-mi fiecare pas 

(|. Druță, Ser., |, 45); 

2) abstract: 

Frumos! Ce înseamnă pentru 
unii oameni, frumos? Nici eu nu sînt 
frumoasă şi iată, îţi plac sau, şi mai 
măgulitor, te interesez... 

(l. Igiroşeanu, FDLF, 264); 

3) descriptiv: 

Cimpia Sorocii... 

Pămînt tocmit să poarte sute de 
ani, din sămînţă în sămînţă, gustul 
pîinii de secară. Grai mustos, ce se 
pricepe deopotrivă de bine a ride şi a 
plînge, a mulțumi şi a blestema 

(I. Druţă, Ser., II, 58); 

4) explicativ: 

Valea-Seacă! 

“Vale”, pentru că este un loc 
închis între munți; “seacă”, pentru că 
păriul ce şi-a făcut cale pe mijlocul 
văii este sec aproape întregul an 

(l. Slavici, SA, 1, 446). 

Aşadar, din analiza faptelor 
putem concluziona următoarele: 
construcţiile cu nominativul temic 
afectează atît stilul artistic, cît şi cel 
publicistic. Aceste structuri nu se 
întîlnesc în stilurile ştiinţific şi admi- 
nistrativ. 

Nominativul temic posedă o 
intonaţie specifică, diferită de cea a 
propoziției nominative propriu-zise. 
Important e că structurile cu nomi- 
nativul temic manifestă o funcţie 
expresivă (de conturare, de accen- 
tuare) şi au nuanţe stilistico-emotive 
deosebite. 

DEFINIŢII 

ALE PRONUMELUI 
ÎN LINGVISTICA 
ROMANEASCA 


În lingvistica românească, 
definițiile pronumelui s-au raportat la 
funcţia pe care acesta o are în discurs 
de a “ţine locul unui substantiv” [1, p. 
135). Pe lîngă această caracteristică, 
lorgu lordan observa şi un conţinut 
specific al pronumelui şi anume faptul 
că “exprimă anumite raporturi gra- 
maticale atunci cînd însoţeşte un 
substantiv pe care îl determină”, fără 
a specifica însă aceste raporturi [2, 
p. 368]. 

Două decenii mai tîrziu, se 
precizează că pronumele “sînt substi- 
tute, avînd capacitatea de a se referi 
prin substituire la un alt termen folosit 
deja în context”, iar din punct de 
vedere semantic “pronumele au un 
grad înalt de abstractizare asemănător 
cu morfemele” [3, p. 409)'. 

Autorii se referă, desigur, la 
faptul că pronumele nu trimit în mod 
direct la entităţi, asemenea substan- 
tivelor. Există însă şi pronume care 
trimit la entităţi (eu = vorbitorul, tu = 
receptorul mesajului meu ş. a.), iar 
celelalte înlocuiesc substantive, deci 
trimit, în mod indirect, tot la entităţi. 
De exemplu, acelaşi poate trimite, în 
funcţie de context, la oricare entitate 
inclusă de acesta: examen, student, 
curs, tramvai etc. In acest sens, este 
remarcată “variabilitatea sensului 
concret al pronumelor în funcţie de 
situaţia de comunicare” [5, p. 112]. 

Este vorba, aşadar, despre două 
nuanţe distincte ale funcţiei pronu- 
melui, precizate astfel în lingvistica 
românească: “Pronumele înlocuieşte 
numele, adică stă în locul numelui, 
(subl. n. —A. V.) atunci cînd realitatea 


extralingvistică poate fi denumită în 
actul lingvistic concret ca şi în planul 
limbii [la nivel lexical] şi stă pentru 
nume (subl. n. — A. V.) acolo unde, 
în planul discursului [al actului 
lingvistic concret] interpretarea 
lingvistică a realităţii extralingvistice 
nu se poate face prin substantiv sau 
se poate face, dar în condiţii speciale 
şi între anumite limite” [5, p. 112]. 

Se relevă, de asemenea, cele 
două aspecte ale conţinutului seman- 
tic al pronumelor?, afirmîndu-se: 
“Pronumele trimit în principiu la 
informaţia semantică a substitutului”, 
dar “ele au şi o informaţie semantică 
proprie (cantitatea, acţiunea, etc.)” [1, 
p. 235]. Clasificînd cuvintele în 
noţionale, nenoţionale şi substitute, 
autorul acestor afirmaţii încadrează 
pronumele la substitute şi le defineşte 
în funcţie de informaţia transmisă: 
“semantică [indirectă] şi gramaticală 
sintactică de tip raportua!”, în cazul 
pronumelui, şi “numai gramaticală 
sintactică de tip determinativ” la 
adjectivul pronominal [1, p. 238]. 
Precizînd că pronumele poate înlocui 
un nume (care), două nume (a ta) sau 
nici un nume (se pare), autorul 
discută situaţii ale cuvintelor de tipul 
eu, tu ... încadrate în clasa pronu- 
melor [1, p. 238]. 

In legătură cu ele, se face 
următoarea remarcă: “Dacă ne refe- 
rim la pronumele de persoana întîia 
şi a doua, acestea nu sînt substitute 
propriu-zise de substantive. Cuvintele 
detipul eu, tu nu reprezintă în realitate 
pronume, ci un fel de nume pentru 
vorbitor şi, respectiv, interlocutor” [3, 
p. 410]?. Ca argument se men- 
ționează “imposibilitatea înlocuirii lor 
cu nume fără distrugerea comu- 
nicării”. Ele sînt menținute însă în 
continuare în clasa pronumelor. În 
favoarea acestui fapt unii autori 
folosesc argumentul tradiției, dar mai 
ales acela al “intrării lor în opoziţie cu 
pronumele propriu-zise de tipul e/'. Ele 
au fost numite de acelaşi autor 
“dialogant unu” şi “dialogant doi” [1, 
p. 248]. 

Cuvintele de tipul eu, tu sînt 
încadrate de alţi autori într-o grupă de 
“ambreiori” [6, p. 29), grupă care 
cuprinde cuvinte diferite ca sens 

gramatical şi lexical (mamă, tată, aici, 
ieri). Observăm că sînt greu de stabilit 
limitele acestei sub sau supraclase, 
deoarece sensul general, indivi- 
dualizat prin referenţi diferiţi [criteriul 
definirii ambreiorilor], se poate 
descoperi la multe substantive din 
sfera +uman' [de exemplu, numele 
referitoare la meserii, la toate gradele 
de rudenie etc.]. Diferenţa dintre 
aceste cuvinte şi eu, tu este re- 
marcată de C. Dimitriu prin faptul că 
substantive ca mama, tata pot fi 
înlocuite cu alte substantive, ceea ce 
nu se poate spune despre eu, tu. 


Incercînd să explicăm acest fapt, se. 


poate invoca drept cauză diferenţa de 
persoană: eu, tu sereferă la persoana 
întîia şi a doua, în timp ce toate 
substantivele se pot considera de 
persoana a treia, fiind înlocuibile cu 
el, ea. 

in legătură cu relaţiile stabilite 
între cuvintele care exprimă cele trei 
persoane ale dialogului — locutor, in- 
terlocutor şi “obiectul dialogului” — 
întîlnim şi alte opinii: “Persoanele a 
doua şi a treia ale pronumelui personal 
există numai prin raportare la persoa- 
na întîia” [7,. p. 27]. Autorul face 
această afirmaţie observînd că eu şi 
tu sînt “extremităţile actului de 
comunicare şi în corelaţie obligatorie”, 
iar “existenţa lui e/ depinde tot de eu, 
care îlnumeşte”: Se ajunge astfel la 
concluzia că “tu şi el sînt în totală 
dependenţă faţă de eu în timpul 
actului de comunicare” [7, p: 25]. Nu 
trebuie să uităm însă caracteristicile 
comune ale cuvintelor eu şi tu, despre 
care am vorbit mai sus şi care le 
apropie între ele, diferenţiindu-le de e/, 
ea, ca şi de celelalte pronume care 
înlocuiesc nume: De aceea, consi- 
derăm că nu se poate defini satisfă- 
cător pronumele fără a se ţine seama 
şi de aceste caracteristici. 

“Pronumele eu, tu, noi, voi — 
se observă — cer forme verbale care 
nu se pot combina cu substantive 
(Maria cîntai nu e posibil)” [8, p. 182]. 
Totuşi „ autoarea care afirmă acest 
fapt nu îl ia în considerare în definiţia 
pe care o dă pronumelui: “Pronumele 
sînt acele cuvinte care apar cel puţin 
într-un context în.care-pot fi înlocuite 
numai prin substantive” [8, p. 186], 


definiţie care-nu este aplicabilă şi la 
eu; tu. 

Într-adevăr, cuvinte de tipul eu, 
tu, dar şi îmi, mă etc. (reflexive sau 
personale), precum şi meu, tău nu se 
pot înlocui cu substantive fără a se 
altera mesajul şi ele echivalează, 
totuşi, cu noţiuni, decitransmit în mod 
direct informaţie semantică, la fel ca 
substantivele.: Ne: întrebăm, prin 
urmare, dacă aceste cuvinte, ne- 
substituind nume, pot. fi considerate 
pronume, din moment ce pronumele 
este definit, de majoritatea lingviştilor, 
ca fiind un substitut al numelui. Dacă 
le analizăm din punctul de vedere al 
sferei semantice, ele pot alcătui o 
supraclasă a noţiunii om (om partici- 
pant la dialog). Este un fel de *ramă”, 
de stare în care.poate intra oricare 
element al: clasei om. Prin urmare; 
cuvintele de acest tip; ca şi celelalte 
pronume, pot avea o multitudine de 
sensuri, sfera lor semantică incluzînd 
toţi oamenii care pot vorbi. Acest fapt 
denotă un grad mai înalt de abstrac- 
tizare decît al substantivului, ceea ce 
ne îndreptăţeşte să le încadrăm. în 
clasa pronumelor. Se poate remarca 
doar faptul că, în comparaţie cu 
celelalte pronume, care pot avea'ca 
referit oricare entitate, nu-numai o 
persoană, sfera semantică a pronu- 
melor de acest fel este mairestrînsă, 
caracterizată prin trăsătura +uman. 

Ceea ce uneşte, însă, toate 
categoriile de pronume într-o singură 
clasă este faptul.că oricare dintre ele, 
pe lîngă referirea la o noţiune (direct 
sau indirect), includ.şi-un sens-spe- 
cific. De exemplu, spunînd: tu, 
transmitem ideea de persoană (deci, 
entitate), dar şi aceea că este 
persoana căreia ne adresăm; folosind 
cuvîntul cîțiva, pe lîngă faptul că 
vorbim despre o noţiune, facem şi o 
referire cantitativă; după cum cuvîntul 
acela este o indicare a unei entităţi 
îndepărtate spaţial sau temporal de 
persoana care vorbeşte etc. 

Toate acestea ne determină să 
considerăm că pronumele formează 
într-adevăr o clasă semantico-gra- 
maticală, asemănarea cu morfemele 
nefiind în măsură să estompeze 
această trăsătură. El trimite la entităţi 
în mod direct, echivalînd cu: sub- 

stantivele, exprimînd în acelaşi timp 
o caracteristică a unei entităţi într-o 
anumită situaţie de comunicare, in 
praesentia sau in absentia. Aceasta 
înseamnă că el este echivalent sau 
substitut al numelui, mai abstract 
decit acesta. Este ca un supranume, 
ca o ramă în care poate intra oricare 
nume cînd se află într-o anumită 
relaţie faţă de celelalte elemente ale 
comunicării, determinată de o con- 
junctură extralingvistică a entității 
numite prin substantiv. Astfel, oricare 
persoană poate fi eu în momentul în 
care vorbeşte, oricare grup de entităţi, 
animate sau inanimate, poate avea 
caracteristica sugerată de fiecare şi 
aşa mai departe. 

Este vorba, deci, de un cuvînt 
complex, care cumulează două 
înţelesuri sau informaţii, prin care se 
aseamănă cu substantivul, dar şi cu 
determinantele acestuia:. Nu întîmplă- 
tor, sistemul categoriilor gramaticale 
care îi completează semnificaţia este 
complex, incluzînd categorii nominale 
(caz, gen), verbale (persoana) şi mixte 
(numărul). In acelaşi timp, însă, 
pronumele este superior ca grad de 
abstractizare şi de generalizare, atît 
numelui, cît şi determinanţilor aces- 
tuia, deoarece un pronume se poate 
referi, la oricare entitate (după caz, 
cu sau fără condiţia +uman), iar 
informaţia lui semantică este mai ab- 
stractă decit a unui adjectiv, numeral 
sau alt determinant al numelui (a fi 
identic este mai abstract decît a fi 
albastru sau sincer, la fel cum a fi 
cițiva este mai abstract decit a fi trei, 
de exemplu). De aceea, se poate 
presupune că această clasă lexi- 
co-gramaticală a apărut pe o treaptă 
superioară a evoluţiei gîndirii şi a 
limbii, în care puterea de abstractizare 
a omului se manifesta mai pregnant. 


NOTE 


„! Această asemănare fusese deja 
semnalată şi chiar absolutizată de Louis 
Hjelmslev: “Pronumele nu au conţinut 
semantic în sensul. tradiţional al terme- 
nului, conţinutul pozitiv al pronumelui 
este pur morfematic” [4, p. 193]. 


2 Motivat de cele două sensuri pe 
care le include sfera semantică a 
pronumelui, J. Dubois susţine că 
pronumele personale înlocuiesc o 
sintagmă nominală constituită dintr-un 
determinant şi un substantiv, deci, pe 
lîngă faptul că înlocuiesc un substantiv, 
“implică în structura lor profundă o 
sintagmă nominală care conţine un de- 
terminant” [9, p. 34, 35]. 

3 Jean Dubois şi Frangoise Dubois 
aveau să le dea denumirea de nume 
personale, deosebindu-le de cele de 
persoana a treia, avînd denumirea de 
pronume personale [9, p. 34). 

+ Conform observaţiilor făcute de 
A. Meillet, pronumele de persoanele 
întîia şi a doua sînt apropiate şi din punct 
de vedere istoric. Ele existau în indoe- 
uropeană, avind forme pentru singular, 
plural şi dual, în timp ce pentru persoa- 
na a treia se foloseau demonstrativele 
[10, p. 468]. 

5 Viggo Brondal observă că sub- 
stantivele sînt numele substanţei, 
adjectivele — al calităţii acesteia, iar 
“pronumele exprimă în acelaşi timp o 
substanţă sau un obiect şi o capacitate 
a formei” [11, p. 227]. 

UNELE MODALITĂŢI 
DE CREARE 
A CALAMBURULUI 


Unul dintre procedeele cu veche 
tradiţie de redare a efectului comic sau 
comico-satiric îl constituie jocul de 
cuvinte, calamburul (fr. calembour 
"glumă”). Acesta reprezintă un procedeu 
stilistic, cu efect umoristic, bazat pe 
echivoc. Însă, cu toată vechimea sa, el 
nu s-a bucurat la noi de atenţia cuvenită 
a cercetătorilor. 

Calamburul se distinge în primul 
rînd prin forma sa lingvistică specifică. 
Mînuitorii de condei creează cu ajutorul 
cuvintelor polisemantice, a omonimelor 
sau a paronimelor, în mod voit, posibili- 
tatea unei duble interpretări, făcînd ca 
desfăşurarea normală a ideilor să 
capete o întorsătură neaşteptată, bruscă 
(de cele mai multe ori comică). Efectul 
stilistic constă în faptul că cititorul 
descoperă sensul adevărat al cuvîntului 
în pofida sensului aparent impus de 
context. De exemplu: 

Ofiţerul: 

— Să-ncepem la geografie. Stă- 
nică lon! 

— Ordonați! 

— Spune-mi, unde sînt polii? 

— Trăiți, don locotenent, în lada lu 
don căpitan casier! 

— Nu aşa, rătane! (Arătînd pe 
glob). Uite unu aici şi unu colo! Ai 
înțeles? 

— Am înţeles, trăiţi! (Ducîndu-se 
la loc, către alt soldat). De calic ce e, 
vede numai poli! ( A. Bacalbaşa, Din 
viaţa militară). 

Fiind un joc de cuvinte bazat pe 
asemănărea sau identitatea sonoră 
dintre două cuvinte cu înţeles deosebit 
sau pe specularea echivocului pe care 
îl pot produce cuvintele polisemantice, 
calamburul conferă comunicării o deose- 
bită pregnanţă şi emotivitate, deoarece 


face ca atenţia să fie concentrată asupra 
acelor relaţii dintre fenomene, care pînă 
la momentul dat rămîneau neobservate. 

Din punct de vedere logic calam- 
burul se întemeiază pe similitudinea 
comică, pe contrapunerea sau compa- 
rarea unor astfel de noţiuni, care în 
condiţii obişnuite ar fi inconfundabile. 

În procesul comunicării calam- 
burul apare, de obicei, ca urmare a unei 
“tamponări” neaşteptate, dar intenţi- 
onate a unor sensuri diferite ale cuvin- 
tului (de regulă două) sau prin “tam- 
ponarea” omonimelor (respectiv a omo- 
formelor sau omofonelor). Sînt posibile 
şi alte procedee, cum ar fi, spre exemplu, 
“tamponarea” unor cuvinte apropiate ca 
structură sonoră, dar diferite ca sens, 
adică a paronimelor, utilizarea unor 
expresii frazeologice sub formă prelu- 
crată, renovată etc. 

În cele ce urmează vom examina 
cîteva dintre cele mai importante 
procedee de creare a calamburului în 
limbajul artistic. 


CALAMBURURILE BAZATE 
PE POLISEMIE ŞI OMONIMIE 


Vom analiza concomitent aceste 
două tipuri de calambur întrucît cel creat 
pe baza polisemiei se deosebeşte puţin 
de cel construit pe baza omonimiei. Mai 
mult chiar: în unele cazuri distincţia din- 
tre cuvintele omonimice şi cele poli- 
semice se dovedeşte a fi destul de dificilă. 

Înainte de a trece la cercetarea 
faptelor concrete, se impune necesitatea 
de a explica, cel puţin în linii mari, cauza 
care generează efectul comic sau co- 
mico-satiric al calamburului bazat pe 
polisemie sau omonimie. 

Este bine ştiut că la nivelul limbii, 
al inventarului lexical există numeroase 
cuvinte care pot dispune de două sau 
mai multe sensuri, cît şi cuvinte care pot 
avea structură sonoră identică, dar 
sensuri total diferite. La nivelul vorbirii, 
de îndată ce nimereşte în context, 
cuvîntul polisemantic dă la iveală numai 
unul dintre sensurile sale, deoarece 
contextul îl lipseşte pentru momentul dat 
de toate celelalte semnificaţii care îi sînt 
proprii. Astfel, bunăoară, în limba 
română cuvintul a comanda are citeva 
sensuri, printre care: “a deţine condu- 
cerea, comanda unei unităţi”; “a solicita, 
a cere de mîncare, de băut într-un local 
de consum”. Dacă îl utilizăm în vorbire, 

el desemnează de fiecare dată o 
anumită noţiune, îşi realizează una 
dintre semnificaţiile sale. 

Însă în anumite scopuri, în spe- 
cial pentru crearea efectului comic, 
autorul în mod intenţionat poate intro- 
duce într-un context un cuvînt care şi-ar 
menţine concomitent două (mult mai rar 
trei) sensuri. lată, spre exemplu, cum 
figurează simultan ambele sensuri 
menţionate mai sus ale cuvîntului a 
comanda în următorul fragment: 

Imediat chelnerul se prezintă 
nereglementar, ca tivil: 

— Ce comandaţi? 

— Eu comand cumpania a treia, 
leat! Da' ce treabă aitu? 

— Am crezut că voiţi să mincaţi. 

— Fireşte că vreau. 

Chelnerul îi aduce lista. (A. Bacal- 
başa, Moş Teacă la birt). , 

Prin “tamponarea” intenționată în 
cadrul cuvîntului a comanda a celor 
două sensuri indicate mai sus scriitorul 
reuşeşte să construiască un calambur 
cu un efect comic evident. În urma 
“tamponării” imprevizibile a acestor 
două sensuri se manifestă şi atitudinea 
ironică a autorului. Este vorba de o 
ironie batjocoritoare la adresa unui 
militar agramat cum este binecunoscutul 
moş Teacă. 

În mod firesc poate apărea între- 
barea: o dată ce oral cuvîntul polise- 
mantic este sesizat în context numai cu 
un singur sens, atunci cum de poate fi 
posibilă “tamponarea” a cel puţin două 
sensuri într-un singur cuvînt? Totul se 
explică prin faptul că pentru crearea 
calamburului este necesar un anturaj 
frazic respectiv, care ar da posibilitate 
celui ce decodează să înţeleagă cuvîn- 
tul în ambele sensuri. Putem spune că 
în asemenea cazuri într-un singur text 
ar “exista” parcă două contexte şi în 
fiecare dintre ele unul şi acelaşi cuvînt 
ar avea sens diferit. 

Subliniem, în acelaşi timp, că în 
urma unei astfel de “tamponări” dintre 
sensuri una din semnificaţiile cuvîntului 
se dovedeşte a fi mai “dură”, prevalînd 
întrucîtva asupra celeilalte. Şi numai 
intuirea unei atare prevalări semantice 
subtile, care se datoreşte ambianţei 
contextuale, poate genera efectul 
scontat. Astfel, bunăoară, în exemplul 
de mai sus anturajul contextual al 
cuvîntului a comanda a făcut să preva- 
leze primul sens, acela de “a avea 
comanda unei unităţi militare”, fără a-l 


anihila total pe al doilea. 

Antipodul acestui procedeu îl 
poate constitui utilizarea altui tip de 
calambur, bazat tot pe polisemie, însă 
aici cele două semnificaţii ale cuvîntului 
nu se “tamponează”, ci, din contra, “co- 
există” comic. În asemenea cazuri cuvin- 
tul ce formează calamburul este repetat 
de două ori, de fiecare dată avînd sens 
diferit. De exemplu: 

Venea la lume în satul ista! Din 
alte sate dimprejur şi din altele mai 
depărtate, — fete, flăcăi, gospodari, 
neveste, că-ţi fugeau ochii, — Doamne, 
lume este pe lumea asta cită frunză şi 
iarbă ... (V. Vasilache, Povestea cu 
cocoşul roşu). 

Aici nu este vorba deci despre o 
“tamponare” internă dintre două sensuri 
din cadrul unui singur cuvînt. De două 
ori este repetat cuvîntul lume, de fiecare 
dată fiind utilizat doar cu o singură 
semnificaţie. În primul caz are sensul 
de "oameni, mulţime”, iar în al doilea de 
"totalitate a celor existente în realitate”. 
Un asemenea tip de calambur dispune 
de o încărcătură afectivă mai slabă, 
întrucît aici nu avem o contopire neaş- 
teptată a două sensuri care ar putea fi 
sesizată simultan. 

Pot fi întilnite şi calambururi 
întemeiate pe afinitatea dintre două 
sensuri ale unui singur cuvînt, dintre 
care unul este liber, independent, 
celălalt— dependent (legat frazeologic). 
Este vorba despre o cumulare inten- 
ționată a două sensuri într-un singur 
cuvînt. În urma unei astfel de “interpretări 
echivoce a cuvîntului sau a îmbinării de 
cuvinte (indiferent de faptul dacă este 
omonim sau este un cuvînt polisemantic) 
enunţul poate fi înţeles în două feluri: în 
sens direct, nelegat figurat de context, 
şi în sens figurat. Chintesenţa unui 
asemenea calambur o conţine, de fapt, 
al doilea sens, căci anume acesta redă 
în mod comic sau comico-satiric conți- 
nutul mesajului artistic. De exemplu: 

Schimbători de panorame / Am 
dat totul la pămiînt— / Mori de apă, mori 
de vint / Şi-am rămas cu ... mori de 
foame. (E. Tarlapan, Căderea impe- 
riului). 

Procedeul acesta este carac- 
teristic pentru epigrame, unde nota 
comică, hazlie rezultă din îmbinări de 
cuvinte ce conduc cititorul la o concluzie 
neaşteptată. 

Calamburul mai poate fi bazat şi 
pe capacitatea unor cuvinte de a 

dezvolta semnificații diferite, care 
semnificații pot fi confundate de inter- 
locutor. In asemenea cazuri se recurge 
la anumite precizări, care necesită 
reluarea cuvîntului confundat. De 
exemplu: 

Cînd a venit iar să ceară, am luat-o 
de umeri şi-am scos-o binişor afară. S- 
a uitat la mine mirată ... Am pus mîna pe 
furcă. Nu pe furca de adunat paiele. 
Pe furca de tors. (Z. Stancu, Desculţ). 

Menirea unui astfel de calambur 
este de a contribui la înviorarea nara- 
țiunii, a dialogului, atribuindu-i o pro- 
nunţată notă de comism. 

Calamburul poate să apară uneori 
şi graţie faptului că, utilizînd cuvîntul într- 
un sens, autorul, pe neaşteptate, prin 
utilizarea unui omonim, sugerează un 
alt sens, fiind nevoit în asemenea cazuri 
să recurgă la explicaţii, la ajutorul unor 
cuvinte concretizatoare: 

lacătă-i-s şi cîrlanii oi, şi bietul 
Anghel se trezeşte strungar ... se 
înțelege, nu la uzină, da la stînă. (V. 
Vasilache, Povestea cu cocoşul roşu). 

Asemănarea sonorităţii şi a se- 
manticii cuvintelor e utilizată uneori 
pentru construirea unor calambururi, a 
căror temelie o constituie “etimologiile” 
populare sau autoriceşti, cînd cuvintelor 
nelegate prin comunitatea originii li se 
atribuie o înrudire generică. Astfel de 
etimologii pot căpăta nuanţă comică 
numai în cazurile în care autorul este 
conştient de o asemenea îmbinare 
întîmplătoare a unor paronime situative, 
de arbitrarul interpretării semantice pe 
care o propune. De exemplu: 

Acuma, pentru că plec, cine are 
ceva de lăcrămat, să vie să lacrăme. 
(A. Bacalbaşa, Moş Teacă). 

În acest context verbul a lăcrăma 
este folosit în locul lui a reclama, cu care 
se aseamănă sub aspectul structurii 
sonore. Apariţia acestui cuvînt a fost 
înlesnită aici, după cum se vede, şi deo 
anumită afinitate semantică dintre a 
lăcrăma şi a reclama, căci a face o 
reclamaţie contra cuiva înseamnă “a se 
plînge contra acestuia”. 

De calambur se apropie şi aşa- 
numitul procedeu al tautologiei apa- 
rente, cînd are loc apropierea seman- 
tică a unor cuvinte identice ca structură 
sonoră sau expresii, dintre care unele 
sînt folosite cu sens figurat sau intră în 
componenţa unor îmbinări mai mult sau 
mai puţin stabile, avînd sens care se 
deosebeşte de cel direct. De exemplu: 


Vremea trece şi ne trecem, / 
Cum trec toate pe pămînt / Şi pe lingă 
multe trecem, observîndu-le trecînd. / 
Totuşi, fie spus în treacăt: /Relele ce s- 
au trecut / Nici prin cap să nu ne treacă 
/ Să le trecem la trecut. (P. Zadnipru, A 
trece). 

S-ar părea că avem aici un simplu 
joc de cuvinte bazat pe expresii tauto- 
logice. Că e joc de cuvinte, da. Însă este 
un joc de cuvinte bazat mai mult pe o 
polisemie cu diverse semnificaţii simbo- 
lice, decit pe repetări tautologice pro- 
priu-zise. 

O bogată sursă de creare a calam- 
burului o constituie omonimele. Din 
punctul de vedere al expresivităţii 
artistice calamburul bazat pe “tampo- 
narea” omonimelor nu se deosebeşte 
cu mult de cel care este construit din 
cuvinte utilizate cu sensuri diferite. De 
exemplu: 

Atunci ca şi cînd o putere nevăzută 
ne-ar fi strîns de git, glasurile noastre se 
stinseră şi se făcu între noi o adîncă 
tăcere. Citeva feţe schimbau feţe, căci 
Bistriţa clocotea împrejurul nostru, pare 
că ar fi dorit a ne trimite în fundul ei, ca 
să ne sfirşim concertul. (V. Alecsanari, 
O plimbare în munţi). 

Cuvîntul faţă în primul caz are 
sensul învechit de “persoană, personaj”, 
iar în al doilea — pe acela de “parte 
anterioară a corpului omului”, care, deşi 
intră în componenţa expresiei frazeolo- 
gice a schimba feţe “a se simţi foarte 
încurcat la vederea unor lucruri sau 
situaţii neplăcute”, nu şi-a pierdut în 
întregime sensul său de bază. 

E foarte eficient procedeul con- 
struirii calamburului prin utilizarea de 
către o singură persoană a două omo- 
nime. O astfel de întrebuințare poate fi 
numită “tamponare” intenţionată a omo- 
nimelor. De exemplu: 

— Galbănul. ... Ah! doamne! de 
ce nu-s domn! 

Paraua. Pentru că eşti numai un 
biet ban. 

Galbănul. Mihai Viteazul încă a 
fost ban, dar s-a făcut stăpiînitor, încît a 
tremurat Ţarigradul la numele lui. Eu sînt 
ban de Olanda şi, deşi nu-mi este dat a 
fi niciodată domn, gîndeşte că pot să fac 
domn. (V. Alecsandri, Istoria unui 
galbăn). 

În acestfragment sînt folosite două 
omonime cu sensuri total diferite: într-un 
caz însemniînd “titlu de dregător”, iar în 
altul — “unitate monetară”. Anume 

“tamponarea” intenţionată a omoni- 
melor conferă unor astfel de calambururi 
nuanţă comică. 

Tot în scopuri comice sau comico- 
satirice autorii recurg uneori la un joc 
de cuvinte bazat pe omofonie. Este 
vorba despre utilizarea unui grup de 
cuvinte (format de cele mai multe ori din 
două elemente lexicale) care se pronun- 
tă în acelaşi mod ca şi alt cuvînt. De 
exemplu: 

Asemine nu voi pomeni nimic 
despre nedelicateța unui cîrd de boi de 
frunte, care, întilnindu-se cu noi pe podul 
de la Răpciuni, vroia numaidecit să ne 
arunce cu coarnele în Bistriţa, sub 
cuvîntul că boii trebuie să aibă pasul 
asupra boierilor şi feciorilor de boieri, 
fiindcă şi ei au fost feciori, de boi eri şi 
că astăzi sînt boi întregi. (V. Alecsandri, 
O plimbare în munţi). 

Calamburul poate fi construit în 
scopuri umoristice şi pe baza unei 
omofonii aparente, situative ce implică 
confundarea structurii sonore a cuvin- 
telor. Vorbitorul nu presupune altă 
interpretare cuvintelor pe care le rosteş- 
te, cu toate acestea interlocutorul le 
înţelege cu totul în alt sens. Atare 
calambururi sînt folosite în forma dialo- 
gată a vorbirii. Acest procedeu este 
frecvent în comediile lui V. Alecsandri. 
De exemplu: 

Arvinte. l-am luat casa pe nimica, 
ş-apoi ţi l-am chefăluit frumos, de-am 
prefăcut zapisu cu cuiu ... 

Pepelea. Cucuiu? ... Unde ai 
cucui, nepoate? ( Sînzeana şi Pepelea). 

Zuliaridi ... Ţi plaţe rochia chinurie 
şi basmachii roşi? 

Măndica. Cum roşi? ... Roşi de 
guzgani? (Chir Zuliaridi). 

În scopul aceloraşi efecte comice 
sau comico-satirice scriitorii pot obţine 
un calambur foarte reuşit prin asocierea 
într-o singură frază a două cuvinte 
asemănătoare după structura lor fone- 
tică, dar diferite ca sens. Este vorba 
despre utilizarea unor paronime care ar 
produce surpriza unei oarecare relaţii 
semantice aparente, căci pot avea 
numai aparent radical comun. Esenţa 
unei astfel de construcţii stilistice constă 
în împletirezingenioasă a semnificaţiilor 
pe care le conţin cuvintele cu similitudine 
sonoră. Fenomenul asonanţei care stă 
la temelia unui asemenea tip de calam- 
bur poartă numele de paronomază. De 
exemplu: 


— Socoteala! îi zise chelnerul. 

— Ce socoteală, deşcă? Eu sînt 
furier. 

— Nu zic că furaţi, dar trebuie să 
plătiţi ... (A. Bacalbaşa, Moş Teacă). 

In cazul dat furier şi furaţi au 
numai aparent radical comun. Cu toate 
acestea implicaţia semantică între 
asemenea paronime trebuie identificată 
pentru a putea fi savurată. Este vorba 
despre o relaţie de sens, întemeiată ori 
nu pe radical comun. Un asemenea radi- 
cal poate fi acelaşi etimologic (cine- 
mparte, parte-şi face), dar poate şi să 
pară numai că este acelaşi, ca în 
exemplul nostru. 

La utilizarea intenţionată a unor 
paronime aparente sub formă de calam- 
bur autorii pot recurge şi în situaţiile în 
care le plasează în replicile diferitelor 
personaje, care nu se înţeleg. De 
exemplu: 

Pirlea (posomorit). Ba cît despre 
fata lui Papură împărat, pune-ţi pofta-n 
cui. 

Lăcustă. Şi pentru ce, mă rog ... 

Pirlea. Pentru că mă duc s-o- 
mpețesc... 

Lăcustă (ironic). Ş-apoi s-o păţeşti 
în adevăr, vere. (V. Alecsandri, Sînzeana 
şi Pepelea). 

Aşadar, din exemplele anterioare 
lesne se poate deduce: calamburul 
poate fi realizat prin întrebuinţarea 
sensului dublu al cuvîntului sau a 
diverselor cuvinte cu structură identică 
sau asemănătoare. Să nu se creadă 
însă că la utilizarea calamburului se 
recurge ca la un simplu procedeu de 
“joc”, ca la un “joc” hazliu de cuvinte. 
Desigur, ca şi oricare alt procedeu, el 
poate fi aplicat reuşit sau nereuşit, poate 
include în sine un conţinut adînc sau 
poate produce doar un efect aparent. 
Are importanţă aici simţul măsurii, 
sensibilitatea estetică, dexteritatea, 
caracterul firesc de care dă dovadă 
calamburul inclus în pînza naraţiunii 
artistice. 

Făcînd uz de acest mijloc stilistic 
tradiţional vorbitorul nu meditează, de 
obicei, asupra selectării unei anumite 
modalităţi la construirea lui. Pe interlocu- 
tor îl preocupă în primul rînd precizia 
maximă şi pitorescul în redarea ideii, 
apariţia calamburului caracterizindu-se 
printr-o firească spontaneitate. 

ASPECTE MORFOLOGICE 
ALE LIMBII ROMÂNE 
LITERARE ÎN TEXTE 
RELIGIOASE DIN A DOUA 
JUMĂTATE A SECOLULUI 
AL XVII-LEA (PSALTIREA 
ÎN VERSURI — DOSOFTEI 
ŞI PSALTIREA DIN BIBLIA 
DE LA BUCUREŞTI) 


Particularităţile morfologice ale 
limbii celor două texte ne-au permis să 
stabilim că în cazul Psaltirii în versuri 
putem vorbi de o mai mare influenţă din 
partea limbii textelor din secolul al 
XVI-lea şi din partea variantei regionale 
moldoveneşti, în timp ce Psaltirea din 
Biblia de la Bucureşti reflectă un stadiu 
mai nou de evoluţie a limbii române 
literare. 


SUBSTANTIVUL 


Substantivul mînă cunoştea în 
a doua jumătate a secolului al 
XVII-lea două forme de plural: mînu(le) 
şi mîni (mîini); forma mînuri nu este 
foarte veche, ea s-a format prin 
analogie cu substantivele cu pluralul 
în -uri (cf. Gheţie, BDRL, 158—159). 

In cele două texte, repartizarea 
formelor de plural se prezintă astfel: 
în PVD, vechea formă de plural este 
folosită de 16 ori, de 11 ori cu flexiune 
de nominativ-acuzativ — mînule, de 
3 ori cu flexiune de genitiv-dativ — 
mînulor, de 2 ori fără articol, cu forme 
pronominale conjuncte: mînu-mi 
(7,6)1; mînu-ş (32,37). Formele 
analogice în -i, fără epenteză, sînt 
folosite de 18 ori, numai cu flexiune 
de nominativ-acuzativ nearticulat. Cu 
toate că numărul acestora din urmă 


este mai mare, lipsa flexiunii de geni- 
tiv-dativ poate demonstra o anumită 
dificultate în folosirea unor fapte de 
limbă care nu aveau suport în graiul 
vorbit în regiunea Moldovei. În PBB, 
nu am întîlnit în nici o situaţie forma 
veche mînu(le) — din totalul de 54 de 
forme de plural. In ce priveşte 
flexiunea după caz, aceasta este bine 
reprezentată şi pentru genitiv-dativ, 
nu numai pentru nominativ-acuzativ. 

Substantivul feminin fiară are la 
plural desinenţa -i în PVD: heri 
(103,41,107), în timp ce, în PBB, 
desinenţa este -ă: hiarăle (49,11; 
67,33; 103,12,21; 148,10); fiarălor 


- (73,20); fiarăle (78,2). În cazul acestui 


substantiv, textul din Moldova prezintă 
o situaţie aparte, desinenţa -i (< -e) 
fiind poate un reflex al rostirii moi a 
lui r (cf. Gheţie, BDRL, 160). 

Substantivele neutre cu radicalul 
în r fac pluralul în -ă, în loc de -e, fie 
ca urmare a velarizării lui e după r, fie 
datorită analogiei cu cară, fiară, unde 
velarizarea avusese loc datorită 
acţiunii exercitate de r “lung” din 
etimon (cf. Gheţie, BDRL, 159). 
Formele de plural cu desinenţa -ă sînt 
cvasigenerale în PVD: zăvoară 
(23,30); izvoarăle (77,131); hotarăle 
(10,11; 94,13); hotară (36,73; 77,168; 
103,35; 107,23; 142,24). Substantivul 
hotar cunoaşte şi pluralul în -e în două 
situaţii: hotare (135,73; 144,8). 
Precizăm însă că abaterea de la 
norma secolului al XVII-lea se justifică 
aici prin necesităţi prozodice, în 
ambele cazuri, hotare intrînd în rimă 
cu adjectivul mare. Textul de la 
Bucureşti nu prezintă nici o abatere 
de la normă: izvoarăle (17,17; 41,1; 
67,28); izvoară (73,16; 103,11); 
hotarăle (73,18; 104,30; 147,3); 
zăvoarăle (147,2). 

In ceea ce priveşte flexiunea 
după număr a altor substantive, am 
întîlnit frecvent, în ambele texte, 
pluralul în -e al unor substantive femi- 
nine şi neutre. In PVD: gîtlejele (5,37); 
rane (37,11; 72,45); arce (77,29); 
obede (78,51; 149,33); sălaşe(le) 
(77,205; 105,79); în PBB: talpele 
(17,42); ranele (37,5; 63,7); ranelor 
(68,31); arcele (36,17; 77,12); arcelor 
(75,3); marginelor (58,15); sălaşele 
(83,1,11; 105,25); obeade (145,6), dar 

obezi (104,18; 149,8). Prezenţa 
acestor forme în cele două texte con- 
firmă faptul că ele erau încă generale 
în toate variantele literare ale limbii 
române şi nu se impuseseră formele 
noi care aveau să devină ulterior 
normă. 

Pluralul substantivului an este 
diferit în cele două texte. În PVD, sînt 
folosite numai formele dialectale 
nordice, ceea ce demonstrează că 
limba textelor lui Dosoftei este 
marcată de particularităţile dialectale 
moldoveneşti: aii (77,100; 89,35; 
101,52,88; 112,24); ai (94,45), în timp 
ce în PBB circulă numai formele 
literare pînă astăzi: anii (30,12; 60,6; 
76,5; 89,10 etc.). 

Substantivul masculin inorog 
are în ambele texte forma de plural 
specifică masculinelor. Totuşi, în 
PVD, am întîlnit o dată şi forma cu 
desinenţă -uri: inoroguri. (28,21), 
probabil prin analogie cu neutrele 
(morminturi - 67,28; 87,11). 

In textul lui Dosoftei am întîlnit 
modalităţi arhaice de formare a unor 
construcţii nominale cu valoare de 
genitiv sau de dativ. Astfel de cons- 
trucţii sînt frecvent întîlnite în texte 
din secolul al XVI-lea (cf. Rosetti, ILR, 
271 - 272). 

Genitivul cu a, urmat de adjec- 
tivul pronominal nehotărit: vina a tot 
omul (9,20), dar şi fără adjectiv: 
bişugul a om fără lege (36,1), este slab 
reprezentat. De asemenea, valoare de 
genitiv are construcţia nominală cu 
prepoziţia de, mai exact cu locuţiunea 
prepoziţională în mijloc de, cu sensul 
“în mijlocul”: în mijloc de poartă (9,39); 
în mijloc de biserică (21,93). 

Valoare de dativ au unele 
construcţii nominale introduse prin a: 
l-i sulița frîntă, armele stricate,/ A 
pizmaşul trufaş cetăţile sparte (9, 13, 
14). Cu sens de dativ sînt folosite 
frecvent construcţii în care substan- 
tivul are tot formă de nominativ-acu- 
zativ, fără a mai fi precedat de 
prepoziţie: Moşii noştri tu le-ai fost 
nedejde (21,13); Maică-mea m-ai dat 
viu în brațe (21,32); Leul gura să i se 
despice/ Inorogii coarne să le pice 
(21, 73, 74); Sionul să-i paie bine 
(96,31); Şi fiii slugilor tale/ Le vei 
deşchide-le cale (101, 105, 106) etc. 
In ce priveşte structurile din urmă, 


avansăm ideea că ele ar putea 
reprezenta construcţii cu un nominativ 
suspendat, după modelul pe care ni-l 
oferă pînă astăzi limba populară: 
Femeia limbută gura i-i făcută ca 
moara să turuiască. 

Vocativul cunoaşte în ambele 
texte particularităţi specifice limbii 
vechi. Este vorba despre vocativul în 
-e la singular nearticulat: în PVD: 
oame! (23,36); Doamne! (3,1, 27; 4, 
29 etc.); în PBB: oame! (54,14); 
Doamne! (3,1,6; 9,22 etc.). Forma 
articulată nu lipseşte. in PVD: omule! 
(33, 25); în PBB: Dumnezăule! (5,11; 
35,7 etc.). Precizăm că ia Dosoftei 
nu apare forma de vocativ Dumne- 
zăule!, preponderent fiind vocativul 
Doamne!. |n sintagma Dumnezău 
sfinte!, substantivul este întotdeauna 
nearticulat, desinenţa de vocativ fiind 
aici preluată de adjectiv (5,23; 9,101; 
12,2,9,22; 25,13 etc.). Vocativul 
Dumnezău! este prezent în ambele 
texte: în PVD (3,8; 18,61 etc.), în PBB 
(21,1; 60,5; 63,1 etc.). 

La plural, vocativul este consec- 
vent folosit fără articol. In PVD: 
cuconi! (33,23; 112,1); păgini! 
(65,25), iar în PBB: boiari! (23, 7,9); 
copii! (112,1). Foarte rar sînt utilizate 
formele de vocativ plural articulat: 
pizmaşilor! -în PVD (61,7), fiilor! -în 
PBB (33,11). 


ARTICOLUL 


În textul lui Dosoftei, ca şi în 
textele din secolul al XVI-lea (cf. 
Rossetti, ILR, 278), substantivele femi- 
nine şi neutre, precedate de prepoziţie 
şi de adjectivul pronominal nehotărit 
tot (toată, toate), sînt folosite consec- 
vent fără articol: în toate părț (8,2); 
prin toate ceriuri (8,3); toate sfaturi 
(32,23); de prin toate laturi (32,24); 
pre tot ceas (41,46); peste toate 
roduri (44,61) etc. Sînt foarte rare 
construcţiile în care substantivul se 
articulează, ele reprezintă abateri de 
la o normă pe care Dosoftei, în gene- 
ral, o respecta: preste toată ţara 
(44,59); în tot ceasul (74,28) etc. În 
textul de la Bucureşti, construcţiile de 
acest fel lipsesc. 

Articolul hotărît masculin /ui este 
general în cele două texte. Nu apare 
forma lu. In ce priveşte folosirea lui 

în procliză sau- în encliză, aceasta 
este foarte aproape de normele limbii 
actuale. 

Articolul posesiv aste de regulă, 
invariabil în textul lui Dosoftei, ilustrînd 
specificul vorbirii regionale moldo- 
veneşti: a tale giudeţe (9,73); nume a 
Domnului (19,25,26); a mele graiuri 
(49, 71); a lor case (54,41); a nostru 
Dumnezău (61,24); a tale ieftineţe 
(70,30) etc. Sînt extrem de rare 
cazurile în care Dosoftei foloseşie 
acest articol acordat: a/ mieu este 
Galaad, al mieu Manasii (59,17); ai 
lui oameni (99,7) etc. 

În traducerea de la 1688, artico- 
lul posesiv se acordă, de regulă, cu 
substantivul-obiectiv posedat: mun- 
tele cel sfint al Lui (2,6); cei de 
aproape ai lor (27,4); al Mieu iaste 
Galaad şi al Mieu iaste Manasis 
(59,7); Împăratul puterilor al celui iubit 
(67,13) etc. Foarte'rare sînt cazurile 
în care traducătorii nu respectă regula 
acordului: vasele a olariului (2,9) — 
SAE Ta Ul este selectat din primii 40 
de psalmi. 

Nu am înregistrat în cele două 
texte articolul demonstrativ cea la 
genitiv-dativ singular în forma etimo- 
logică cei. Aceasta pentru că, în gene- 
ral, forma cei (genitiv-dativ feminin) 
era extrem de rar folosită. lese din 
discuţie posibilitatea de a apărea în 
cele două texte forma refăcută celei, 
deoarece această formă, ca şi 
demonstrativele (a)celei(a), aceleiaşi, 
(a)celeilalte, (a)cestei(a) , s-a impus în 
vorbirea populară abia în a doua 
jumătate a secolului al XVIll-lea, iar 
în scris, în secolul al XIX-lea (cf. 
Frâncu, Din istoria demonstrativelor 
româneşti..., în SLLF, ||, 25-52). 


ADJECTIVUL 


Adjectivul mare este invariabil 
în textul lui Dosoftei: ploi mare 
(76,43); Ş-au blagoslovit fără de 
samă/ Mici şi mare, ce-au de Domnul 
teamă (113,55,56); lumini mare 
(135,25) etc. După modelul acestui 
adjectiv şi tare rămîne invariabil: 
ncuitori tare (23,30); cu tare străj 
(59,26); puternicii cei tare (102,77); 
oştile lui cele tare (102,80); poruncile 
(î-s tare (110,17) etc. Există, de 
asemenea: la Dosoftei şi alte adjec- 


tive care nu se acordă cu substan- 
tivul regent: colive dulce (21,96); 
jărtvele de ars nu-ţ par dulce (59,50); 
cuvinte moale (54,64); curţile pustie 
(68,83) etc. 

În Psaltirea din Biblia de la'1688, 
flexiunea adjectivului este foarte 
aproape de norma actuală, atît în ce 
priveşte încadrarea în clasa adjec- 
tiveior variabile a termenilor mare şi 
tare, cît şi în privinţa exprimării 
categoriei gramaticale a comparaţiei. 
Adjectivele mare şi tare sîntvariabile, 
deci vom întiîlni sintagme ca: pre cei 
mici cu cei mari (63,22); luminători 
mari (135,7); minuni mari (135,5); ai 
lui Dumnezău cei tari ai pămîntului 
(46,8); cei tari au cerşut (53,3). 

Adjectivul gol are la Dosoftei. 
pluralul goli, ca şi în textele din secolul 
al XVI-lea (cf. Rosetti, ILR, 274): 
munții cei goli (22,28). În PBB, 
adjectivul nu este folosit, în locul lui 
fiind întrebuințat sinonimul parţial 
pustiu. 

Superlativul absolut se reali- 
zează prin mijloace afective, specifice 
vorbirii populare, în PVD: milost fără 
samă (117,8); agerfără samă (143,6). 
În PBB, superlativul absolut se 
formează cu adverbul morfem foarte 
(atît în cazul adjectivelor cît şi al 
adverbelor). Cel mai adesea, în 
sintagma adverb morfem-adjectiv se 
intercalează copulativul sau un alt ele- 
ment sintactic, fapt semnalat şi în 
textele din secolul al XVI-lea (cf. 
Rosetti, ILR, 275): Foarte e minunat 
numele Tău (8,2); Foarte e multă 
mulțimea bunătăţii Tale (30,24); 
Foarte-s înfricoşate lucrurile Tale! 


(65,2). 


În structura comparativului intră 
adverbul de comparaţie de sau decît, 
în ambele texte. În PVD: că-s mai 
dulci [cuvintele ] decît mierea cu totul 
(118,246); în PBB: unse-te pre tine 
Dumnezeu (...) mai vîrtos de păitaşii 
tăi (44.9); mai vîrtos decît zăpada 
mă voíu albi (50,8). 


PRONUMELE 


La persoana a lil-a, pronumele 
personal prezintă în ambele texte 
cîteva aspecte particulare. În PVD, 
formele el, ea, ei, ele sînt concurate, 
pede o parte, de formele vechi îns(u), 

înşi(i), înse, pe de altă parte, de 
dînsul, dinsa, dînşii, dînsele: de înşii 
(2,22); într-înşii (2,43); într-înse 
(9,65); spre înşii (16,49); într-înş 
(17.103; 36,35); dintr-însul (29,30), 
spre înş (33,42) etc.; cu dînş (2,14); 
pentru-dînsul (8,14); de dînsul (8,16); 
pentru diînşii (11,17); cu dînsul 
(11,20). În acelaşi text, formele vechi 
ale pronumelui personal de persoana 
a Ill-a, devenite prin compunere cu 
reflexivul -şi pronume de întărire, sînt 
folosite cu valoarea din limba actuală: 
nedreptatea însăşi (26,50); înşiş 
păcătoşii (36,45). 

In PBB, pronumele el, ea, ei, 
ele sînt concurate numai de formele 
dînsul, dînsa, dînşii; dînsele, cu 
precizarea că frecvenţa acestora din 
urmă este aici mult mai mare decît în 
textul moldovenesc. De asemenea, 
trebuie spus că ele au şi aici doar 
flexiune de nominativ-acuzativ, nu şi 
de genitiv-dativ: pre dînşii (2,4); cătră 
dinşii (2,5); de Dînsul (2,6) etc. 
Frecvența acestor forme în textul de 
la Bucureşti poate fi ilustrată de cele 
10 ocurenţe din primii 10 psalmi, faţă 
de 14 ocurenţe ale formelor de 
nominativ-acuzativ el, ea, ei, ele. 
Forma veche apare în primii 50 de 
psalmi o singură dată precedată de 
prepoziţia întru: într-însul (23,2). În 
aceeaşi secvenţă din textul de la 
Bucureşti am întîlnit de două ori forma 
pronominală compusă cu reflexivul -şi: 
eiş (26,18); loruşi (43,12); acest 
pronume personal al identităţii 
exprimă ideea de “ei înseşi”, “lor 
înşişi”. Astfel de forme au fost 
înregistrate. şi în textele din secolul 
al XVI-lea (cf. Rosetti, ILR, 282). 

Formele accentuate ale pronu- 
melui reflexiv au o circulaţie mai mare 
în PVD. Aici am înregistrat, pînă la 
psalmul 50, de două ori forma de dativ 
şie: şie fac scădere (9,66); ş-au ales 
şie (32, 31) şi de patru ori forma de 
acuzativ: în sine (9,70; 35,1); întru 
sine (13,1); la sine (36, 97). În aceeaşi 
secvenţă din PBB, nu am consemnat 
nici o dată forma accentuată de dativ 
şi am înregistrat o dată acuzativul 
întru sine (35,1). Indocul reflexivului, 
traducătorii textului de la Bucureşti au 
optat pentru pronumele personal. De 
exemplu, ş-au ales şie (...) să-i fie 
moşie (32,31,32), din.PVD, este 


transpus în celălalt text prin: au ales 
spre moştenire Lui (32,12). Acest as- 
pect susţine ideea că forma şie era 
eliminată din norma literară munte- 
nească (cf. Arvinte, Stud. lingv. Fac.; 
74). 

Pronumele şi adjectivele prono- 


` -minale posesive prezintă, de aseme- 


nea, o situaţie oarecum diferențiată 
în cele două texte. 

In PVD, am constatat folosirea 
frecventă a adjectivului posesiv de 
persoana a lll-a, formă care lipseşte 
din primii 50 de psalmi din textul de 
la 1688, unde posesorul este substituit 
prin pronumele personal ei sau lui. 
Astfel, în PVD, sînt generale cons- 
trucţii ca: frunza sa (1,11); fiiiu-său 
(2,52; 8,15); dintr-a sa măgură (3,18); 
mila sa (6,24); căile sale (9,74); den 
svînta sa casă (10,14); den svîntul 
său scaun (10,15) etc. În acelaşi text, 
adjectivele posesive sînt serios 
concurate de pronumele reflexive şi 
personale, în formele conjuncte de 
dativ: să-ş frîngă dinţii (3,31); 
mi-ascultă mişea rugă (4,9; 5,3); 
svînta-ţ căutătură (5,17); Ii-i gura 
nedireaptă (5,35); li-i inema deşartă 
(5,36); mînu-mi (7,6); viata ş-a rumpe 
(7,42) etc. Această situaţie nu se 
întîlneşte în textul de la Bucureşti 
decît extrem de rar: poarte-ş îndată 
ruşinea lor (39,21). 

Pronumele şi adjectivul pro- 
nominal demonstrativ de depărtare 
circulă preponderent î în varianta fără 
a-: cel, cea etc., în ambele texte. În 
ce priveşte forma etimologică de 
genitiv-dativ, feminin singular, singura 
în circulaţie în texte pînă la începutul 
secolului trecut, ea este foarte rar 
folosită, ca şi articolul demonstrativ 
(vezi mai sus discuţia despre articol). 
O astfel de formă am consemnat 
într-un singur loc în PBB, într-o 
construcţie căreia i-am atribuit valoare 
de genitiv: Acolo, chinuri ca ceii ce 
naşte (47,6) = “ca ale celei ce”. 

Pronumele relativ-interagativ 
care prezintă în ambele texte formele 
specifice limbii literare vechi (la nomi- 
nativ-acuzativ, singular-plural, mascu- 
lin-feminin). In PVD: carii (5,56; 6,18; 
13,24; 14,19); carile (7,20; 16,34); 
carea (7,21; 12,21); pre carii (8,30) 
etc. La fel în PBB: carele (1,1,3,4; 
10,3; 14,3; 17,34); carea (7,7,16; 9,15) 

etc. Formele cu articolul hotărît sînt 
majoritare în aceste texte, astfel încît 
situaţia de aici diferă de cea pe care 
a întîlnit-o profesorul Arvinte în cartea 
Facerea, unde se putea vorbi de 
“tendinţa spre forma unică de astăzi 
care” (Arvinte, Stud. lingv. Fac., 75). 
Analizînd primii 70 de psalmi din Biblia 
de la Bucureşti, am consemnat 39 de 
ocurenţe pentru pronumele relativ- 
interogativ în forma articulată şi numai 
6 forme invariabile. Situaţia diferită pe 
care a întîlnit-o profesorul Vasile 
Arvinte în cartea Facerea credem că 
s-ar putea explica prin aceea că Biblia 
de la Bucureşti este rezultatul unei 
colaborări a mai multor traducători. 

În privinţa pronumelui şi a 
adjectivului pronominal nehotărît, am 
consemnat în cele două texte cîteva 
forme specifice unui stadiu anterior de 
dezvoltare a limbii române. În PVD 
am notat formele cineş “fiecare” 
(21,25); căriiaş (32,22), iar în PBB, 

„tot carele (28,8); careş (55,10) — cu 
valoare de adjectiv nehotărît — şi 
fieştecăruia (61,11). 

Pentru pronumele negativ am 
înregistrat forma simplă nime —șpe- 
cifică variantei nordice (cf. Gheţie, 
BDRL, 163) — numai în textul lui 
Dosoftei: nime (6,11; 17,105); pre 
nime (14,11; 25,2); spre nime (34,47) 
etc. În PBB, formele pronominale 
negative sînt rare. Am consemnat 
formele moldoveneşti nemică (55,7) 
şi nimea (138,15). 


NUMERALUL. 


Semnalăm, în textul lui Dosoftei, 
prezenţa formei vechi întunerec cu 
sensul “zece mii”, termen care traduce 
vechiul slav tima, cu semnificaţia 
întuneric” şi “mulţi, număr infinit, 
zece mii” (cf. Rosetti, /LR, 281). 
Sintagma de-ntunerece de gloate 
(3,23) — din PVD — devine în PBB: 
Zeci de mii de noroade (3,6), tradu- 
cătorii textului de la 1688 optînd 
pentru structura zeci de mii. 

Pentru numeralul colectiv amîn- 
două, Dosoftei foloseşte forma îmbe 
(16,30; 26,47), iar numeralul adverbial 
de două ori ia o formă interesantă în 
Psaltirea de la 1673: de daóri [eu am 
înțăles] (61,34). 


VERBUL 


În cele două texte se continuă 
tradiţia din secolul al XVI-lea în ce 
priveşte încadrarea unor verbe la 
conjugarea pe care ele o aveau în 
latină (cf. Rosetti, ILR, 286). În textul 
lui Dosoftei, se menţine la conjugarea 
all-a a tinea: va tinea (36,60), iar în 
PBB a adaoge este de conjugarea a 
lil-a: să nu mai adaogă încă a să mări 
omul (9,42). De asemenea, apar în 
PBB forme ca: a povâăţi - pově- 
ţeaşte-mă (5,9) sau a fâlui - se vor 
fălui (5,14), alcătuite cu sufixul -i, 
respectiv -ui, cu toate că a povăţi 
trebuia să aibă în structură sufixul 
verbal -ui, iar a se fâli nu este format 
pe teren românesc. Existenţa formei 
fălui probează că şi făli putea fi for- 
mat peteren românesc, fală fiind bază 
de derivație. 

Reflexivul cu sens pasiv este 
reprezentat în ambele texte: în PVD 


- — coarda să va rumpe, arcul li s-a 


frînge (36,36), iar în PBB — arcele 
lor să să zdrobească (36,16). Sînt 
situaţii în care Dosoftei a optat pentru 
folosirea structurii specifice diatezei 
pasive: eu-s pus de Domnul/ Crai 
pre muntele Sionul (2,29), în timp ce 
traducătorii textului de la Bucureşti. au 
folosit diateza reflexivă cu sens pasiv: 
Eu mă puş împărat de Dînsul preste 


Sion (2,6). Alteori, autorul Psaltirii în 


versuri a avut posibilitatea să oco- 
lească astfel de structuri: Ferice de 
cine-i slobod de păcate/ De la Domnul 
şi fărădelegi iertate (31,1,2); în PBB, 
se păstrează construcţia reflexiv-pa- 
sivă: Fericiţi cărora să iertară 
fărădelegile şi cărora să acoperiră 
păcatele (31,1). 

Un fenomen general în fiexiunea 
verbală, în ambele texte, este iotaci- 
zarea. Precizăm că nu am întîlnit 
forme cu dentala refăcută nici măcar 
în textul Dosoftei, cu toate că în 
textele moldoveneşti, începînd din 
secolul al XVII-lea, pătrund sporadic 
aceste forme. Aşadar, norma în cele 
două texte, valabilă pînă ia începutul 
secolului al XIX-lea, cînd lon Heliade 
Rădulescu a considerat norma moldo- 
venească singura admisă, au repre- 
zentat-o formele verbale iotacizate. În 
PVD: să cuprinză (6,30); scot (7,30); 
văz (8,7); să scază (8,9); să prinză 

de veste (9, 49); să mii (10,6); să poci 
(17,102); să pieie (36, 63), să cele 
(36,64) etc. În PBB: să caz (7,4); să 
nu vază (9,34); crez (26,19); puin- 
du-mă (17,36) etc. 

La indicativ prezent, viitor popu- 
lar şi conjunctiv prezent, o situație 
aparte au sufixele flexionare -ez şi 
-esc, în textul lui Dosoftei. Aici am 
întîlnit verbe care se conjugau cu 
sufix flexionar: să nu mâ-nfruntez 
(6,1); n-orsă cugeteze (27,19), dar în 
limba actuală nu au acest sufix. Pe 
de altă parte, există şi verbe care se 
conjugă astăzi cu sufix flexionar, dar, 
apar fără sufixe la Dosoftei: să să 
veghe Ø (7,18); încoardă Ø (7,35); 
potoale © (28, 14). Astfel de forme 
erau frecvente în limba veche (cf. 
Rosetti, /LR, 286). În PBB situaţia 
sufixelor flexionare este com parabilă 
cu cea din limba actuală. 

Flexiunea verbelor la imperfect 
prezintă un aspect specific limbii 
literare vechi, absenţa desinenţei de 
plural -u la persoana a ll-a. In PVD: 
ei să-nvita (34,41); nu putea pizmaşii 
(43,18); ei (...) nu să-ncredea (43,19) 
etc.; în PBB: cei ce mă vedea (30,15); 
ei mă bîntuia (34,15); cei ce cerca 
(37,13). Imperfectul este un timp cu 
frecvenţă redusă în psalmi, unde pre- 
dominant este prezentul. 

Perfectul simplu este mult mai 
bine reprezentat în textul de la 1688, 
lucru firesc dacă ţinem seama de 
faptul că pînă astăzi, într-o arie a 
variantei sudice, perfectul simplu are 
suport în limba vorbită. Un aspect 
comun celor două texte îl reprezintă 
formele arhaice de perfect simplu. 
Astfel. de forme sînt în PVD: fece 
(29,31); feci (37,31); feceră (21,60); 
ziş(30,93). Precizăm că cel mai 
frecvent este utilizat perfectul simplu 
arhaic al verbului a face — 19 
ocurenţe şi al verbului a da — 13 
ocurenţe. În PBB, formele de perfect 
simplu ale verbului a face sînt: se făcu 
(21,15); mă făcuiu (29,9; 37,15); te 
făcuşi (117,20). Formele arhaice sînt 
consemnate în cazul verbului a da şi 
al altor verbe: deaderă (68,26), mă 
puş (2,6); zişu (30,29); întorşu-mă 
(31,4); maş (54,7). Astfel de forme s- 
au înregistrat în număr foarte mare în 
textele din secolul ai XVI-lea (cf. 
Rossetti, /LR, 289-290). 


Perfectul compus are, în cele 
două texte, forma ausxiliarului la 
persoana a Ill-a singular omonimă cu 
forma de plural (în PVD: s-au turbu- 
ratu-mi vederea (6,17); au scăzut 
(buiecia) (29,20); au ales (poporul) 
(32,31); pus-au (Domnul) (33,14); în 
PBB: au ascultat (Domnul) (6,8); au 
iubit (Domnul) (10,8); au văzut: 
(Domnul) (10,8) etc.). Perfectul 
compus al verbului a face are la 
Dosoftei şi structura auxiliar + parti- 
cipiul fapt: ai fapt (32,14); au fapt 
(54,42; 113,62; 117,59; 120,5; 134,12; 
144,26), pe lîngă cea actuală: ai făcut 
(113,30). Structura arhaică nu am 
consemnat-o nici o dată în PBB, unde 
circulă doar: s-au făcut (29,13); au 
făcut (113,11) etc. 

Cele mai frecvente forme de 
viitor sînt cele actuale, ceea ce denotă 
abandonarea structurilor vechi din 
flexiunea verbală. In PVD: va fi (1,9); 
vor fi (1, 24); va peri (1,28); vor cădea 
(1,28) etc.; în PBB: va fi ( 3); se vor 
îndirepta (1,3); nu vor învia (1,6); 
zdrobi-vei (2,9); veţi pieri (2,12) etc. 
În afara acestora, am consemnat, în 
PVD, viitorul alcătuit cu a voi + 
conjunctivul: a să giîrbască (3,26); 
n-or să cugeteze (27,19), în timp ce 
în textul de la 1688 nu am înregistrat 
aceste forme cu suport, pînă astăzi, 
în limba vorbită în Moldova. 

Conjunctivul nu cunoaşte as- 
pecte deosebite de cele actuale. O 
situaţie aparte au verbele a ucide şi a 
avea. Primul are în ambele texte 
conjunctivul să ucigă (9,88 — în PVD 
şi 9,30 — în PBB), iar a avea are, la 
persoana | singular, în PVD, forma să 
(n)-aib (3,7). 

Uneori conjunctivul are valoare 
de imperativ, ca şi în limba actuală. 
În PVD, formele de conjunctiv cu 
valoare imperativă îşi păstrează 
structura completă: Domnul să 
te-asculte (19,1); să te sprejinească 
(19,2); să fie Domnul Dumnezău cu 
tine (19,12), în timp ce, în PBB, 
acestea pierd conjuncţia-morfem să: 
Trimiţă ţie ajutoriu (19,2); Pome- 
nească toată jîrtva ta (19.3); Dea fie 
Domnul (19,4); Plinească Domnul 
toate cearerile tale (19,6). 

Condiţionalul optativ se cons- 
truieşte cu auxiliarul specific limbii 
literare actuale. O structură aparte am 

întîlnit în textul de la Bucureşti, unde 
condiţionalul perfect este exprimat 
prin imperfectul verbului a vrea + 
infinitivul scurt al verbului de conju- 
gat: vream ceti (31,36); nu mă vream 
teame (31,36), vrea intra a vedea 
(40,6). O formă inversă deosebit de 
interesantă am întîlnit tot în textul de 
la 1688: fi-m-aş ascunsu de el 
(54,13). O astfel de inversiune este 
astăzi curentă doar în limba vorbită, 
de regulă în imprecaţii, înjurături. 

Imperativul cunoaşte forme 
similare celor din limba actuală, 
îndeosebi în textul din Muntenia. În 
PVD, am consemnat şi cîteva as- 
pecte arhaice. Astfel, forma de plural 
blămaţ!, realizată prin analogie cu 
sînteţi de la forma normală blăm (cf. 
Rosetti, ILR, 294 şi Arvinte, Stud. 
lingv. Fac., 80), are trei ocurenţe în 
PVD (70,40; 82,11; 131,17). Ea afost 
eliminată din textul de la București, 
fiind înlocuită cu alte forme de 
imperativ (de ex.: veniți! — 82,4). 

Imperativul prohibitiv de persoa- 
na a Il-a plural în -areţi, -ereţi, -ireți, 
cu circulaţie extrem de restrînsă în 
general în texte (cf. Gheţie, BDRL, 
174), nu apare decît o dată în textul 
din Moldova: Nu vă facereţ' ca calul 
fără minte (31,25). In acelaşi loc din 
textul de la Bucureşti este folosită 
forma actuală: Nu vă faceţi ca calul... 
(31,11). Formele vechi de imperativ 
nu apar nici măcar o dată în tradu- 
cerea de la 1688. 

Ca şi în cazul flexiunii nominale, 
nici în flexiunea verbală nu există 
aspecte fundamentale diferite de cele 
din limba actuală. Diferenţele care 
apar sînt motivate fie de stadiul de 
evoluţie a variantelor literare în etapa 
respectivă, fie de influenţa unor fapte 
cu circulaţie în graiurile populare care 
se aflau la baza variantelor literare. 


ADVERBUL 


În textul lui Dosoftei este 
prezent adverbul acmu, specific ariei 
nordice şi înregistrat în textele 
moldoveneşti pînă la începutul 
secolului al XIX-lea (cf. Gheţie, BDRL, 
175). În textul din sud, nu este notată 
decît forma acum, ceea ce atestă grija 
traducătorilor pentru respectarea 
normei munteneşti. 


Adverbul cîndai “poate, întîmplă- 
tor, posibil, cumva, doară” este spe- 
cific limbii române vechi. Este 
întrebuințat o singură dată în textul 
lui Dosoftei: Cîndai să nu mi-apuce 
sufletul ca leul, Cînd nu-i cine mă 
scoate, cîndu-mi vine greul (7,3,4). În 
traducerea de la 1688, cîndai este 
folosit cu valoare adverbială: Ca nu 
cîndai va hrăpi ca un leu sufletul mieu 
(7,2); Ca nu cîndai să vor bucura 
vrăjmaşii miei mie (37,17), dar intră 
şi în structura elementului de relaţie 
ca modalitate de întărire a aspectului 
negativ ca nu cîndai să: Luminează 
ochii miei, ca nu cîndai să adorm de 
moarte, ca nu cîndai să zică vrăjma- 
şul mieu (12,4). 

Adverbul încă este foarte frec- 
vent în textul de la Bucureşti. H. 
Tiktin, în dicţionarul său, îi atribuia 
sensul “mai”, după modelul cuvîntului 
grecesc er. “encore, en outre” (ap. 
Arvinte, Stud. lingv. Fac., 82). Tiktin 
îşi susţinea afirmaţia cu versetul 4 din 
psalmul 82: şi să nu se pomenească 
numele lui Israil încă. La acesta se 
pot adăuga şi alte exemple: pentru ca 
să nu mai adaogă încă a să mări omul 
pre pămînt (9,42), dar sensul adver- 
bului încă poate fi “chiar”: şi încă şi 
pînă în noapte m-au certat muşchii 
miei (15,7) sau şi să bucură limba 
mea şi încă şi trupul mieu să va 
sălăşiui pre nedeajde (15,9). 

Adverbul de timp mainte “mai 
înainte” este folosit în textul lui 
Dosoftei: Ţ-ai însămnat de mainte 
(4,30); Cu mila ta de mainte (5,24); 
Tu-m eşti Dumnezăul de mainte 
(15,4); Că tu porț de grije ca şi de 
mainte (42,20) etc. In textul de la 
1688 sînt prezente formele mai nainte 
şi mai înainte: cel ce iaste mai nainte 
de veaci (54,21); mai painte de ce 
ar priceape (57,9), dar şi mainte, în 
locuţiunea prepoziţională mainte de + 
infinitivul: Mainte de a mă smeri 


. (118,67) sau mainte de + acuzativ: 


mainte de luceafărul (109,4). 
Adverbul restrictiv săvai “măcar, 
chiar” este folosit în PVD. O dată are 
valoarea morfologică propriu-zisă: 
Săvai păcătoşii cu dinţii lor scrişce, / 
Că tot n-au putere a dirept să-i strice 
(36,27,28). De cele mai multe ori intră 
în structura locuţiunii conjuncţionale 
săvai că “măcar că, deşi, chiar de, 

chiar dacă”: /ară pre mişelul Dumne- 
zău nu-l uită / Săvai că-ş petrece 
viaţa-n grije multă (9,49,50); Înşiş 
păcătoşii îş cunosc perirea, / Săvai 
că să nalță pre lume cu firea (36, 
45,46); Săvai că ne este şi căra- 
rea-nchisă/ Cătră tine, Doamne, ni-i 
inima tinsă (43,51,52) şi săvai că 
sîntem răului în soarte, /(...), / Nu 
ne-am lăsat, Doamne, de svîntul tău 
nume (43,53,55). 

In Psaltirea lui Dosoftei, se 
păstrează multe forme arhaice pre- 
zente în textele din secolul al.XVI- 
lea: (de)-atocma (7,13; 8,17; 27,5; 
87,7; 88,27; 101,21); tocma (39,21; 
134,45); -mprotivă (47,59; 82,16); 
deprotivă (70,91); deoprotivă (82,2) 
etc. 

În ambele texte am semnalat 
relativ multe locuţiuni adverbiale, 
unele ieşite astăzi din uz. in PVD: cu 
dulce: mă vei odihni cu dulce (4,42); 
cu de-adevărul: şi ştii cu de-adevărul 
direptul şi răul (7,28); de-amănuntul: 
tu cerci de-amănuntul inema şi zgăul 
(7,27); din zi pînă-n noapte (15,25); 
în veci de veci (20,13) etc. In PBB: 
pentru aceaea (1,5); pînă în veac: -i 
nalţă pre ei pînă în veac (27,12); în 
dar (34,8,22); în deşărt (34,8). 

in textul lui Dosoftei, sufixul 
-eşte formează un derivat adverbial 
mai puţin obişnuit -, pîrişeşte: sămeții 
sănu-m stea pirişeşte (118,284). 


PREPOZIŢIA 


Prepoziţia a, folosită de Dosoftei 
în structuri nominale cu sens de dativ, 
genitiv sau acuzativ, nu am semna- 
lat-o în textul de la 1688. 

PVD Şi le dă bătaia-n gîrbă/ A 
pizmaş ce-m cearcă scîrbă (3, 29,30); 
A rău ş-a vicleanul braţele Ii-i fringe 
(9,113); Vez mişelătate, vez suspini 
cu jele/ A lipsit şi meseri vez de durori 
grele (11,15,16); l-i sulița frîntă, armele 
stricate,/ A pizmaşul trufaş cetăţile 
sparte (9,13,14); Că prin lumea toată 
sînge ce să varsă/ A şerbii săi Domnul 
necercat nu lasă (9,31,32); Şi cu a ta 
milă a săraci să giudeci (9,121). 

PBB Că Tu ai lovit pre toţi ceia 
ce-m vrăjmăşuiesc în deşert (3,7); 
Zdrobeaşte brațul celui păcătos şi rău 
(9,39); Pentru necazul saracilor şi 
suspinul measerilor acum Mă voiu 


scula (11,5); Vrăimaşului lipsiră săbiile 
desăvirşit şi cetăț surpaş (9,6); Căci 
n-ai părăsit pre cei ce Te cercetează 
(9,10); judecă săracului şi smeritului 
(9,42). 

Cătră apare numai în această 
formă în ambele texte, semn că nu 
se impusese rostirea muiată a lui r 
nici în varianta sudică. 

Din circulă în forma cu e închis 
la i în textul lui Dosoftei şi cu e păstrat 
în traducerea de la Bucureşti. La fel 
dintru, prezentă în această formă la 
Dosoftei şi în varianta mai apropiată 
de forma etimologică în textul de la 
1688. 

Prepoziţia pre este consecvent 
folosită în ambele texte ca marcă a 
genului personal; în privinţa formei, 
se respectă norma literară veche. 

Analizînd situaţia prepoziţiilor 
pre (pe), dupre (după), pren (prin), 
preste (peste), den (din), dentru 
(dintru), cătră (către), supt (sub) în 
primii 20 de psalmi ai celor două 
traduceri, am constatat o mai evidentă 
conservare a normei arhaice în textul 
de la Bucureşti, unde nu apare decît 
forma nouă după (7,9), toate celelaite 
prepoziţii prezentîndu-se în varianta 
veche. Textul lui Dosoftei prezintă 
inovaţia fonetică în prepoziţiile din şi 
dintru, în celelalte cazuri respec- 
tîndu-se tot norma literară veche. 

Prepoziţiile pregiur şi împregiur 
au regim de acuzativ în textul lui 
Dosoftei: că-m stau pizmaşii împre- 
giur suflet (16,35); pregiur mine 
s-adună (34,51); ce ni-s pregiur ţară 
(43,40); împregiur oltarul tău (25,13); 
Pănă zidiuri nalte să vor face/ Pregiur 
Ierusalim cetate (50,58,59). 

in textul de la Bucureşti, struc- 
turile nominale în care intră prepoziţia 
împrejurul sînt construite ca în limba 


"actuală: Tăbări-va îngerul Domnului 


împrejurul celor ce să tem de Dînsul 
(33,7), faţă de Pregiur ceia ce-au de 
Domnul frică, (...),/ Pus-au înger 
(33,13,14) — din PVD. 


CONJUNCŢIA 


Conjuncţia disjunctivă au “sau, 
ori”: Vine Domnul să vă dea strinsoa- 
re?/ Au vă vine de la scăpătate,/ Cînd 
va lua sama de păcate?/ Au doară 
vine despre munte... (74,18,19,20,21) 

este folosită rar de către Dosoftei. 
Apare mai frecvent adverbul intero- 
gativ au “oare”, pe care l-au între- 
buințat foarte des şi traducătorii 
textului de la București. In PVD: Au 
n-aude şi să vază/ Pre tot omul ce 
lucrează?/ Cela ce dă-n limbi certare,/ 
Au nu va face căutare? (93, 31, 
32,33,34); în PBB: Au putea-va 
Dumnezău să gătească masa în 
pustie? (77,22), Au şi pîine poate da 
sau să gătească masă norodului Lui? 
(77,24), Au morților vei faci minuni, 
au doftorii se vor scula şi vor mărturisi 
Tie? (87,11); Au povesti-va cineva în 
monnint mila Ta şi adevărul Tău întru 
pierzare? (87,12) etc. 

Conjuncţia căce (căci) este 
prezentă în textul lui Dosoftei şi este 
folosită abuziv în Psaltirea din Biblia 
de la Bucureşti. De regulă introduce 
cauzale, dar este folosită de tradu- 
cătorii textului de la 1688 şi în locul 
altor conjunciii, ca în exemplul de mai 
jos: Ce iaste omul căci pomeneşti pre 
el? Sau fiiul omului, căci socoteşti pre 
el? (8,5), unde căci = de, încît, ca să. 

Conjuncţia de capătă în textul 
lui Dosoftei şi valorile specifice vorbirii 
populare. Prin urmare, de poate avea, 
pe lîngă valoarea condiţională sau 
concesivă, alte valori: 

— de copulativ: Scoa/ă, Doam- 
ne, de mă scoate/ De la scirbe de la 
toate (3,28,29); Ca vase pre mare/ 
Cind le ia vînt tare,/ De le dă de 
stincă/ Şi le răzdrumică (47,41, 
42,43,44); Ş-averea de dînş rămîne/ 
De o iau rude streine (48,31,32); 

— de consecutiv: Au şi tarine 
destule,/ De sînt slugile sătule 
(49,51,52); l-ai strîns bietul suflet, de 
de-abia sâ-ngiînă (38,37); Amurţii de 
nu mi-am mai deşchisu-mi rostul 
(38,31); 

— de final: Svîntă-ț direapta, 
Doamne, şi stînga/ Le tinde îmbe 
de-mi potoli tînga (16,29,30); 

— de — pronume relativ: Pre- 
giur ceia ce-au de Domnul frică, de-i 
slujesc cu teamă/ Pus-au înger de-i 
fereşte cu oşti grele fără samă 
(33,13,14).- 

In PBB, conjuncţia de este 
folosită foarte rar. Astfel, în primii 22 
de psalmi este folosită numai de 6 ori, 
în timp ce, în aceeaşi secvenţă din 
PVD, are 73 de ocurenţe. Din cele 6 


ocurenţe din textul de la 1688, de cinci 
ori introduce condiţionale şi o dată, 
în structura de ... şi (Că, de voiu şi 
mearge în mijlocul umbrei morţii, nu 
mă voiu teame de reale — 22,4), are 
valoarea locuţiunii conjuncţionale chiar 
de şi introduce o concesivă. 

In afara acestor conjuncţii, în 
cele două texte apar frecvent: şi — 
copulativ; ce (ci) — adversativ; deci 
— conclusiv; deaca, pentru căci, de 
vreme ce etc. 


FORMAREA CUVINTELOR 


În istoria limbii române literare 
este recunoscută preocuparea lui 
Dosoftei pentru îmbogățirea vocabu- 
larului îndeosebi prin mijloace interne, 
motiv pentru care mitropolitul moldo- 
vean a fost considerat un precursor 
al lui Aron Pumnul (cf. Rosetti, 
Cazacu, Onu, ILRL, 151 — 152). 

De fapt, ceea ce atrage atenţia, 
în această preocupare constantă a 
mitropolitului, este numărul foarte 
mare de creaţii lexicale pe care limba 
română nu le-a acceptat în uz. 
Precizarea se impune pentru că şi în 
traducerea de la 1688 am semnalat 
un număr mare de termeni formaţi prin 
mijloace interne, dar, spre deosebire 
de cei din Psaltirea lui Dosoftei, 
aceştia, în cea mai mare parte, au 
rămas în circulaţie pînă astăzi, 
îndeosebi în varianta literară reli- 
gioasă. 

Prima categorie de termeni o 
reprezintă formaţiile neprefixate, care 
nu se înregistrează decît cu prefix în 
limba actuală. Numărul lor este mai 
mare la Dosoftei şi mai redus în PBB. 

In PVD: 

— substantive: cepăturile 
(76,30); mestec — fără prefixul a- 
(67,104); tilniş(ul) (18,20; 83,29); 
timpinare (90,25); tuneric (10,9); 
țălepciune (106,65); 

— adjective: tinse (4,36; 27,9); 
tinsă (29,16; 33,22); 

verbe: coperi — fără prefixul a- 
(67,56); grijesc (10,8); să mulțască 
(11,12); să mulţiră (13,5); să plinească 
(16,62); plinindu- (13,10); să pliniț 
(75,28), să stîmpăr (41,8); ai tinsu 
(35.16); nu va tilni (35,4); s-a tîmpla 
(36,59); să să timple (64,38); să 

tîmpinăm (94,7); să să vechească 
(17,127). 

In PBB: 

— substantive: lunecare — fără 
prefixul a- (34,7); prejeneală (21,20); 
timpinarea (58,5); 

— verbe: să plinească (19,4); 
plinească (19,6); vechiră-să (31,3); 
s-au vechit (17,49); vechiiu-mă (6,7). 

Unele cuvinte, care apar ca 
formaţii neprefixate la Dosoftei, sînt 
folosite în forma actuală în textul de 
la Bucureşti: întîmplare (90,6); să 
înmulțiră (3.1); au înmulţit (17,16); 
înmulțişi (35,7); înmulţiră-se (39,8); 
în mulţiş (64,91); înmulţeaşte (64,11); 
întinş (142,6); întunearec (138,11) 
etc.. Neprefixate apar şi în PBB 
cuvintele: pl/inească (19,6); plinirea 
(98,8); timpinarea (58,5). 


PREFIXE 


În PVD: 

ne- : necercat (9,32); necurații 
(9,63); nepace (9,80); negîndind 
(13,20); nevinovatul (17,70); nehamici 
(17,76); 

stră- : strălucoare (12,12; 17,28; 
18,14; 67,33); străluminează (17,80; 
66,2); strămută (28,16); strămutat 
(59,3); 

răs- : răstopeşte (21, 50); 
răscumpărare (48,21; 70,117); vei 
răspierde (72,85); răsturburară (87,42); 

răz-: răzdrumică (47,44); 

s- : scumpărare (9,34); a scum- 
părat (73,8). 

In PBB: 


în- (este extrem de productiv), 
îm-: se vor îndirepta (1,3); s-au 
înfierbîntat (2,1); să înmulţiră (3,1); 
însămna-se (4,7); încungiura (7,7); ai 
întărit (7,3); ai întemeiat (8,4); 
înmicşoratu-l-ai (8,6); s-au înfricoşat 
(13,6); îndrăgi-Te-voiu (17,1); întu- 
nearecul (17,31); îndelungare (20,4); 
învrăjbesc (34,22); îngreoiară (37,4); 
să înnoi (38,3); nu vor înjumătăţa 
(54,27); înstreinat (68,11); învîrtoşat 
(94,8); vor încuiba (103,18); întinseş 
(137,8); îndulciră (140,8); împre- 
giurară (21,12); împiedecaş (17,43); 
îm bărbătaţi-vă (30,32); nu să vor 
îm puţina (33,10); 

ne- : necuraţilor (1,1); necre- 
dincioşii (1,4); necredinţelor (5,12); 
nerăutatea (7,9); neaducînd (7,12); 


nevinovat (9,30); s-au netrebuit; 
necurat (16,14); nedirept (17,52); 
nelegiuiesc (24,3); necunoştinţii 
(24,7); neivite (50,70); nesâţioasă 
(100,7); 

răs- : răsplătire (18,12); răsplă- 
teaşte (30,31); răscumpărarea (48,7). 


SUFIXE 


În PVD: 

a. substantivale: 

-ar: curvarii (49,80); 

-ătate: păginătate (5,47); răutate 
(5,48; 7,7; 11,8); strimbătate (7,6; 7,8; 
7,40; 7,44; 44,24); greutate (9,122); 
bunătate (12,17; 12,21); mişelătate 
(11,15; 21,71; 24,58); ieftinătate 
(24,17); dereptate (44,23); 

- ătură, -itură: zîcături (46,32); 
cugetătură (54,4); gingăşitură (77,88); 

- ciune: vindecăciune (6,4; 
68,98); dezmierdăciune (9,68; 48,46); 
amărăciune (9,81); nşelăciune (9,82; 
11,6; 16,5; 23,13); mpăcăciune 
(23,14); plecăciune (24,59; 30,25); 
iertăciune (24,60; 26,40; 30,26; 
118,350); părăsiciune (26,39); de- 
şertăciune (30,22); mişelăciune 
(68,66); ntunecăciunea (68,78); 
nchinăciune (71,28); schimbăciunea 
(88,202); urîciunea (88, 201); 

-eală, -ială: sminteală (5,42; 
9,93; 19,22; 43,30; 118,360); turbu- 
reală (6,5;20,25); sîrguială (6,6; 6,30; 
9,94); tocmele (9,29); greşeală 
(14,12); sprejineală (17,6; 17,46); 
stideală (58,16; 70,4); agoniseală 
(72,14); dodeială (118,359); 

-ean: eghiptenii (76,45; 77,127); 
filistimenii (107,33); 

-enie: sfirşenia (38,12); 

-giune: răpegiune (35,27); 
lingegiune (68,97); 

-ie: volnicie (13,14); sirepia 
(16,46); curăţiie (17,55; 17,67); 
bogăţiie (17,56; 17,68); păgînăţiia 
(21,107; 31,15); necurăţiia (31,16); 
omenie (56,19); jidovie (96,33); 

-ime: călărime (67,74), omenime 
(68,70); jidovime (75,1); zrailime 
(75,2); boierime (75,30); prostime 
(75,10); 

-inţă: socotinţă (8,16; 21,6); 
cuviinţă (8,12; 8,19); mîntuinţă (9,41; 
17,3,6); lăcuinţă (14,2); ştiinţă (15,24); 
scutinţă (17,87); folosînţă (19,10; 
24,66); sfătuinţă (19,10); priinţă 

(19,16; 26,32); biruinţă (19,21); 
agiutorinţă (27,25); nedejduinţă 
(27,26); oblăduinţă (58,47); mîngfîinţă 
(70,102); 

-iş, -îş: suişul (87,40); tilniş(ul) 
(18,20;83,29); pîrîş (64,7); 

-işoară: unişoară: (34,62); 

-iță: porumbiţă (54,16); 

-oaie: mîşcoaie (31,26); 

-oare: plînsoare (6,21; 83,25); 
strînsoare (6,22); lucoare (8,10); 

-tor, -toare: agiutoriul (18,61); 
izbăvitoriul (18,62); scăldătoare 
(21,35); fătătoare (77,223); 

-ură: plinsură (79,17); 

-uță: vrăbiuţă (10,6; 83,11);. 

b. adjectivale: 

-atic: streinatici (17,125); prosta- 
ticii (24,67); | 

-eş: coarheş (67,133); 

-nic: jelnic (34,49); platnic 
(68,15); pradnic (68,16); clevetnic 
(71,11); falnici (17,75); 

-os: păcătoşii (24,9) — substan- 
tivat; 

-tor (-toare): nşelătoare (11,9); 
grăitoare (11,10). 

c. adverbiale: 

-eşte: pîrîşeşte (118,284). 

d. verbale: 

-i: să viclenească (9,86); împă- 
rățeşte (9,115); au govit (44,56); 
ticăiţeşte (57,31). 

in PBB: 

a. substantivale: 

-ariu: a olariului (2,9); 

-aş: ucigaşilor (1,1); 

-ătate: bunătăţile (4,6); bunătăţii 
(20,3); direptatea (7,9; 7,18; 9,4; 
9,8,8); nerăutatea (7,9); strimbătate(a) 
(7,3; 7,15; 7,17; 9,24; 10,9; 16,4; 
26,18; 27,3; 34,1; 37,20; 43,9; 61,10); 
păgînătatea (31,6); 

-(ă)tură: legăturile (2,3); învă- 
țătura (2,12; 17,39); întănitura (17,21); 
împroşcături (54,24); amestecătură 
(74,7); sfărimăturile (92,5); 

-(â)ciune, -(i)ciune: stricăciu- 
ne(a) (9,15; 15,10; 29,11; 34,8); 
amărăciune (9,29); slăbiciune(15,3); 
urîciune (24,20); deşertăciune (30,7; 
37,3; 389,6); desfătăciunii (35,9); 
înşelăciune. (40,10); stricăciune 
(48,9); păliciunii (77,51); mortăciu- 
nile (78,2); uscăciunie (101,4); 

-eală (-ială): sîrguială (6,10); 
tocmealele (9,11; 76,12); osteneală 
(9,29; 9,37; 24,19); osteneale (72,5); 


bîntuială (17,32); scuteală (17,38); 
făgăduiale (55,12); 

-el: căpețeale (39,11); 

-enie: curăţenia (17,27); miloste 
nie (23,5; 32,5); 

-efe (-ete); tinereaţelor (24,7); 
foamete (32,19); blîndeaţe (44,6; 
89,12); cărunteaţe (70,19); 

-ie: puterniciile (20,14; 105,2); 
sărăcie (30,13); ticăloşie(i) (39,2; 
87,19); ghizdăvia (44,5); 

-ime: mulţimea (5,8; 30,24); 
robime(a) (66,19; 84,1); jidovime 
(96,9); lărgime (17,22); 

-ință: făgăduinţă (24,11; 43,19; 
49,6); îngăduinţă (38,11; 70,6); 

-işoară: fetişoarelor (67,27); 

-işte: jărişte (101,7); 

-mînt: acoperemintul (62,8); 

-oare: plînsorii (6,8); 

-(â)tor, -(ă)toare: trecătorile(1,3); 
judecătoriu (7,12); sugătorilor (8,3); 
izbînditori (8,3); tocmitoriu (9,21); 
izbăvitoriul (17,1); scutitoriul (17,3); 
sprijenitoriul (17,3); luminătoriul 
(17,31); mîntuitoriul (18,15); scriito- 
riului (44,2); gicitoarea (48,4); 
fătătoare (77.76). 

b. adjectivale: 

-areţ, -ăreaţă: tîimpănăreaţe 
(67,27); 

-esc, -ească: cîinească (77,50; 
104,30); 

-os, -oasă: păcătoşilor (1,1; 3,7; 
72,3) — substantivat; păcătoşii (1,5; 
91,7; 138,18) — substantivat; min- 
ciunos (32,17); mincinoase (39, 6); 

-nic: îndărătnic (17,29); îndă- 
rătnică (100,5); 

-(ă)tor, (ă)toare: îngăduitoriu 
(7,12); grăitoare (11,3); scutitoriu 
(17,33); scriitoare (44,2); tiriitoare 
(148,10); zburătoare (148,10); rodi- 
toare (148,9). 

c. verbale: 

-a: s-au şchiopat (17,49); 

-i: vicleneaşte (5,5; 5,11); 
povățeaşte-mă (5,9); vei îndărătnici 
(17,29); voi mărunți (17,46); înţe- 
lepțind (18,8); veselind (18,9); au 
sărăcit (33,10); au flămînzit (33,10); 

-ui: vrăjmăşuiesc (3,7); iîrtvuiţi 
(4,6); se vor fălui (5,14); s-au făluit 
(73,5); te făluieşti (51,1); povățui-va 
(24,10); chinuiesc (26,3); se va rîndui 
(26,5); să clicuim (94,2); ţintuiaşte 
(118,119). 

CONCLUZII 


Analiza celor două texte ne-a 
permis să constatăm că nu se poate 
vorbi despre o separare netă a 
normelor vechi (din secolul al XVI-lea) 
de cele noi (din secolul al XVII-lea) 
sau a celor nordice de cele sudice, 
pentru că de multe ori acestea se 
amestecă. 

La nivel morfologic, textul sudic 
nu resimte influenţe din partea 
variantei literare moldoveneşti, iar 
formele utilizate sînt, în majoritatea 
cazurilor, comparabile cu cele de 
astăzi: 

a) pluralul substantivului mînă 
este miini(le), faţă de mînu, mînule, 
din PVD; 

b) nu se folosesc construcţii 
arhaice pentru genitiv-dativ; în PVD, 
acestea sînt numeroase; : 

c) articolul posesiv este variabil: 
al,a, ai, ale, fată de norma generală 
a, din PVD; 

d) pronumele de persoana a lll-a 
sînt el şi dînsul; în PVD, la acestea 
se adaugă foarte frecvent formele 
vechi însu, însă. 

În ce priveşte formarea cuvinte- 
lor prin derivare, se constată prezenţa 
în număr mai mare a formațiilor 
neprefixate, în PVD; în PBB se pre- 
feră formaţiile prefixate, ca în limba 
actuală. Prefixele cele mai productive 
sînt ne- şi răs-; în PBB este foarte 
productiv şi în-(îm-). 

Formarea de noi cuvinte cu 
ajutorul sufixelor este un procedeu 
folosit deopotrivă de Dosoftei şi de 
traducătorii Bibliei de la Bucureşti, cu 
precizarea că numărul termenilor pe 
care limba română literară nu i-a 
acceptat este mai mare la Dosoftei: 
mişelătate, cugetătură, gingăşitură, 
vindecăciune, dezmierdăciune, pără- 
siciune, mişelăciune, ntunecăciune, 
schimbăciune etc.. 


NOTE 


' Exemplele au fost excerptate din 
volumul Dosoftei, Psaltirea în versuri 
(1673). Ediţie critică de N.A. Ursu, cu un 
cuvînt înainte de Înalt Prea Sfinţitul lustin 
Moisescu, Arhiepiscop al laşilor şi 


Mitropolit al Moldovei şi Sucevei, laşi, 
1974. 

? Exemplele au fost excerptate din 
Biblia adecă Dumnezeiasca Scriptură 
a Vechiului şi Noului Testament. Tipărită 
întîia oară la 1688 în timpul lui Şerban 
Vodă Cantacuzino, Domnul Ţării Româ- 
neşti. Retipărită după 300 de ani în 
facsimil şi transcriere cu aprobarea 
Sfîntului Sinod şi cu binecuvintarea 
Prea Fericitului Părinte Teoctist, Patriar- 
hul Bisericii Ortodoxe Române, Editura 
Institutului Biblic şi de Misiune al 
Bisericii Ortodoxe Române, Bucureşti. 
1988. 


SIGLE 


1. Arvinte, Stud. lingv. Fac., Vasile 
Arvinte, Studiu lingvistic asupra primei 
cărţi (Facerea) din Biblia de la Bucu- 
reşti (1688), în comparaţie cu Ms. 45 
şi cu Ms.4389, in Biblia de la Bucureşti 
(1688), în seria Monumenta linguae’ 
Dacoromanorum, Pars |, Genesis, laşi, 
1988 (autorii volumului: Alexandru 
Andriescu, Vasile Arvinte, loan Caproşu, 
Elsa Lider, Paul Miron, Mircea Roşian, 
Marietta Ujică). 

2.BRV, I.Bianu, N. Hodoş, D. 
Simonescu, Bibliografia românească 
veche 1508-1830, Bucureşti, vol. |, 
1903, vol. Il, 1910, vol.Iil, 1912—1936, 
vol. IV, 1944. 

3. Cantemir, Descrierea..., Dimi- 
trie Cantemir, Descrierea Moldovei, 
Ediţia a Il-a, Editura Minerva, Bucureşti, 
1976. 

4. Frâncu, Din istoria demonstra- 
tivelor româneşşti..., în SLLF, Constantin 
Frâncu, Din istoria demonstrativelor 
româneşti: formele (a)celei(a), ace- 
leiaşi, (a)celeilalte, (a)cesteia(a), în 
Studii de limbă literară şi filologie, M, 
Editura Academiei Republicii Socialiste 
România, Bucureşti, 1972, p.25-52. 

5. Gheţie, BDRL, lon Gheţie, Baza 
dialectală a românei literare, Editura 
Academiei Republicii Socialiste Româ- 
nia, Bucureşti, 1975. 

6. Rosetti, ILR, Alexandru Rosetti, 
Istoria limbii române, Editura Ştiinţifică, 
Bucureşti, 1966. 

7. Rosetti, Cazacu, Onu, ILRL, 
Alexandru Rosetti, Boris Cazacu, Liviu 
Onu, Istoria limbii române literare, 
Editura Minerva, Bucureşti, 1971. 

BACALAUREAT—1998 
LIMBA ŞI LITERATURA ROMÂNĂ 


Notă: Capitolele şi temele incluse constituie un extras din programa în vigoare, 
o esențţializare a materiei în vederea direcţionării pregătirii exprese a elevilor pentru 
examenul de bacalaureat. 

În baza acestor capitole vor fi formulate subiectele pentru examenul de 
bacalaureat (scris şi oral). 


Literatura populară, parte integrantă a literaturii naţionale. Teme şi 
motive majore. 

Epica populară în proză. Tinerete fără bătrîneţe şi viaţă fără de 
moarte. 

Principalele mituri în literatura română: Traian şi Dochia, Mioriţa, 
Mănăstirea Argeşului, Zburătorul. 

Marii cronicari ai secolului XVII şi începutului secolului XVIII: Grigore 
Ureche, Miron Costin, lon Neculce. 

Dimitrie Cantemir, personalitate multilaterală a culturii şi literaturii 
române. 

Şcoala Ardeleană, expresie a iluminismului românesc. 

Programul revistei “Dacia literară”. Contribuţia ei la crearea unei 
literaturi naţionale. 

Grigore Alexandrescu. Umbra lui Mircea. La Cozia (comentariu 
literar). 

lon Heliade-Rădulescu. Zburătorul (comentariu literar). 

Costache Negruzzi. Alexandru Lăpuşneanul (analiza literară). 

Vasile Alecsandri. Pasteluri (prezentare generală), Odă ostaşilor 
români. Deşteptarea României (comentarii literare); drama Ovidiu 
(analiză literară). 

Bogdan Petriceicu Hasdeu. Răzvan şi Vidra (analiză literară), loan 
Vodă cel Cumplit (prezentare generală). 

Titu Maiorescu, îndrumător cultural şi literar. 

Mihai Eminescu. Viaţa şi activitatea literară. Epigonii, Scrisoarea 
I, Revedere, Mai am un singur dor, Sara pe deal, Floare albastră, 
Glossă, Scrisoarea lll, Luceafărul (comentarii literare). 

lon Creangă. Amintiri din copilărie. (analiză literară). Poveşti 
(prezentare generală). 

lon Luca Caragiale. O scrisoare pierdută (analiză literară). 

loan'Slavici. Moara cu noroc (analiză literară), Mara (prezentare 
generală). 

Barbu Ştefănescu Delavrancea. Apus de soare (analiză literară). 

Alexandru Macedonski. Noapte de decemvrie (comentariu literar). 

George Coşbuc. Universul poetic. Nunta Zamfirei, O scrisoare 
de la Muselim Selo (comentarii literare). 

Alexei Mateevici. Limba noastră (comentariu literar). 

“Octavian Goga. Universul poetic. Rugăciune, Oltul (comentarii 
literare). 

„George Bacovia. Universul poelie: Plumb, Lacustră (comentarii 
literare). 

Lucian Blaga. Eu nu strivesc corola de minuni a lumii, Gorunul 
(comentarii literare), drama Meşterul Manole (prezentare generală). 

Tudor Arghezi. Testament, De ce-aş fi trist, Psalm (“Tare sînt 
singur Doamne, şi pieziş”) (comentarii literare). l 

lon Barbu. Riga Crypto şi lapona Enigel (comentariu literar). 

Mihail Sadoveanu. Baltagul (analiză literară), Fraţii Jderi, 
(prezentare generală), Capitolul Oamenii Măriei sale (analiză literară). 

Liviu Rebreanu. lon, Pădurea spînzuraţilor (analiză literară). 

Camil Petrescu. Ultima noapte de dragoste, întîia noapte de 
război (analiză literară). 

George Călinescu. Enigma Otiliei (analize literare). 

George Meniuc. Toamna lui Orfeu, Marea Neagră (comentarii 
literare). 

Ştefan Augustin Doinaş. Mistreţul cu colţi de argint (comentariu 
literar). 

Nicolae Labiş. Moartea căprioarei (comentariu literar). 

Nichita Stănescu. Leoaică tînără, iubirea, În dulcele stil clasic 
(comentarii literare). 

Grigore Vieru. Universul poetic. Cămăşile, Harpa, Casa 
părintească (comentarii literare). 

Dumitru Matcovschi. Părinţii, Doina (comentarii literare). 

Marin Preda. Moromeţii, volumul | (analiză literară). 

lon Druţă. Sania, Toiagul păstoriei, Frunze de dor, Păsările 
tinereţii noastre (analize literare), Povara bunătăţii noastre 
(prezentare generală). 

Vladimir Beşleagă. Zbor frînt (analiză literară). 

Marin Sorescu. Răceala (analiză literară). 

Horia Lovinescu. Moartea unui artist (analiză literară). 

Istorici, critici, esteticieni, teoreticieni ai literaturii (Tudor Vianu, 
George Călinescu, Eugen Lovinescu, Vasile Coroban ş. a.). 


NOTĂ EXPLICATIVĂ 


Prin ordinul nr. 495 din 17.11.97 al ministrului învăţămîntului, tineretului şi 
sportului, au fost stabilite examenele de bacalaureat în anul şcolar 1997—1998. 

Disciplina limba şi literatura română constituie primul examen şi este obligatoriu 
pentru toăte profilurile, ca probă scrisă, iar pentru profilul filologie şi ca probă orală. 

Prin examenul de bacalaureat la limba şi literatura română vor fi evaluate 
următoarele domenii de predare-învăţare: 

* cunoştinţe, competenţe culturale, literare; 

* cunoştinţe, competenţe din domeniul aplicării elementelor de teorie literară; 

* cunoştinţe, competenţe de limbă. 

Conţinutul examenului — atit scris cît şi oral — va fi elaborat în baza programei 
de bacalaureat care reprezintă un extras, o esenţializare a materiei din programa de 
studiu în vigoare. 

Modalitatea de evaluare prin proba scrisă va fi diferită de cea tradiţională. 
Modificarea vine din nevoia de perfecţionare a tehnicilor de evaluare, din intenţia de 
racordare a evaluării la obiectivele şi standardele instruirii la limba şi literatura română 
în liceu. 

Din aceste considerente, proba scrisă la limba şi literatura română va fi 
structurată într-o altă manieră: va viza conținuturile în vigoare, dar va fi centrată pe 
două dintre activităţile de bază, considerate ca relevante, ale profesorului şi elevului 
pe parcursul celor trei ani de liceu: 

* activitatea de comentare a textului literar, cu aplicarea cunoştinţelor de teorie 
literară; 

* activitatea de elaborare a unei compuneri prin sistematizarea cunoştinţelor 
de literatură. 

Aşadar, în anul curent la examenul de limba şi literatura română (scris) candidaţii 
la bacalaureat vor avea de realizat o problemă unică, echivalentă, alcătuită din 
două subiecte obligatorii pentru toţi: 

* comentariul unui fragment de text studiat (4-8 rînduri); 

* elaborarea unei microsinteze în baza unui subiect de literatură propus. 

Oferim mai jos modelele de probă unice, cu două subiecte obligatorii. 

|. Pentru profilul filologie: 

1. Comentaţi ultima strofă din poezia Floare albastră de Mihai Eminescu. 

2. Prezentaţi, într-o compunere de minimum 2 pagini, tragismul personajului în 
creaţia lui Liviu Rebreanu (în baza operelor studiate). 

II. Pentru alte profiluri: 

1. Comentaţi prima strofă din poezia Limba noastră de Alexei Mateevici. 

2. Realizaţi o compunere de minimum 2 pagini în care să prezentaţi imaginea 
satului în Amintiri din copilărie de lon Creangă. 

Examenul oral la limba şi literatura română va urmări evaluarea cunoştinţelor 
de literatură, dar şi a competenţelor de exprimare orală. 

În baza programei de bacalaureat comisia de examinare va elabora bilete, 
fiecare bilet va conţine 3 subiecte: 2 de literatură şi 1 de limbă. 

Exemplu: 

1. Dimitrie Cantemir — personalitate enciclopedică. 

* llustraţi cu titluri de opere dimensiunile activităţii sale. 

* Argumentaţi contribuţia lui D.Cantemir la dezvoltarea culturii şi literaturii 
române. 

2. Nichita Stănescu — poet al necuvintelor. 

* Prezentaţi 3 particularităţi ale liricii sale. 

3. Test de limbă. 

Testul de limba română va avea caracter aplicativ şi va viza aspectul funcțional 
al limbii prin soluţionarea unor probleme de vocabular, ortografie, stilistică, punctuație. 

Durata examenului: 15 minute — pregătire, 20 minute — răspuns. 

Ne exprimăm speranţa că noua modalitate de evaluare în cadrul examenului 
de bacalaureat la limba şi literatura română va fi mai eficientă şi va aduce un spor de 
competenţă didactică reflectat în rezultatele meritorii ale bacalaureaţilor, oferind 
posibilitatea unei aprecieri mai obiective. 

Maria HADÎRCĂ, 
specialist principal la M.Î.T.S. 

Mihai OLENSCHI 
Şcoala medie Biruinţa, 
Sîngerei 


PASĂREA PE LIMBA 
El PIERE... 


CONSTRUCŢIA 
CONDIŢIONALUL + 
CONJUNCTIVUL 


Obiectul: Limba română. 

Clasa: AXl-a. ` 

Timpul necesar: 135 minute. 

Tipul lecţiei: Mixtă. 

Metode de instruire: Coope- 
rare, exerciţii, lucru pe echipe, role 
playing /jocul imitativ/, Phillips 6-6, 
activitate creatoare. 

Mijloace de instruire: Folii 
xeroxate, fişe, imprimări audio şi 
video, tabelele modurilor condiţional 
şi conjunctiv, tabelul “Structura 
povestirii tipice”. 


Obiective operaţionale: 

Elevii vor fi capabili: 

— să utilizeze corect 
construcţiile condiţional + conjunctiv; 

— să se exprime corect şi flu- 
ent; 

— să-şi argumenteze opiniile; 

— să însceneze fragmente 
literare. 

Scenariul didactic 

|. Moment organizatoric 

II. Captarea atenţiei 

+ Audierea poeziei lui V. 
Romanciuc “De unde să ştie pasărea”. 

+ Pe tabla magnetică sînt afişate 
versurile decupate ale poeziei “De 
unde să ştie pasărea”. Rîndurile 
poeziei sînt aşezate haotic. Echipele 
“"reconstruiesc” cîte o strofă. Învinge 
echipa care a aranjat corect versurile 
strofei. 


* % * 
De unde să ştie pasărea, 


Că sufletul ei — privirea 
i-o amăgeşte: 


Limba Română 


Cîntînd, ar putea încurca ramul 
Cu ţeava armei ce o pîndeşte. 


Veacul păsării ţine atît 
Cît nu ştie că pre limba ei piere, 
Atiît cît nu se întreabă ce să 
ne cînte, 
Atît cît nu ştie ce cîntece ne-ar 
face plăcere... 
V. Romanciuc 


+ Elevii selectează în scris 
verbele din strofele respeciive, 
determină conjugarea, modul, timpul 
şi persoana. . 

III. Actualizarea cunoștințelor 
elevilor la temele condiţionalului şi 
conjunctivului 

Construirea frazelor în baza 
următorilor algoritmi: 

aş dori să... 

ai putea să... 

ar trebui să... 

am intenţiona să... 

aţi încerca să... 

ar şti să... 

Lectura frazelor. 

IV. Evaluarea 

+ Elevii citesc proverbele şi 
zicătorile cu tema “Pasărea”, selectate 
în cadrul lucruiui pentru acasă, apoi 
consultă tabelul proverbelor. 


Nu da pasărea din mînă pe cea 
din cer. 

Pasărea pe limba ei piere. 

Pasărea se prinde cu laţul, da 
omul cu vorba. 

Pasărea se cunoaşte după 


cîntec, da omul după vorbă. 


Fiecare pasăre cu pana ei se 
laudă. 

Pasărea vicleană dă singură-n 
lat. 


V. Anuntarea obiectivelor 
operaţionale 


VI. Comunicarea noilor 
cunoştinţe şi asigurarea feed- 
back-ului 

+ Lucrul asupra glosarului. 

Elevii citesc, scriu în vocabulare 
cuvintele şi îmbinările, apoi le 
introduc în contexte utilizînd 
construcţiile “condiţional +conjunctiv”. 

` Lectura frazelor 


Proiecte didactice 

Finejţe — delicateţe, plăcere 
conversaţie spirituală — 


conversaţie de suflet 

rustic — de ţară, sătesc, 
cîmpenesc 

discret — tainic, rezervat, 
reţinut 

surîs — zîmbet 

resemnare — împăcare, 


neîmpotrivire 

izbăvitor — salvator 

grotesc — ridicol, caricatural, de 
un comic exagerat 

+ Audierea textului “Studiul 
proverbului” de Lucian Blaga. 


STUDIUL PROVERBULUI 


Cunoaştem proverbe 
româneşti care prin fineţea lor par 
cuvinte dintr-o conversaţie spiri- 
tuală, ce are loc mai mult între nişte 
zei rustici decît între săraci. Avem 
proverbe care sînt biciuri de foc şi 
proverbe care înainte de a se pref- 
ace în cuvinte au fost flori. Altele 
sînt surisuri desprinse dintr-o 
tragică resemnare în faţa vieţii. 
Unele au uriîtul obicei al dascălilor 
care moralizează. Altele un umor 
izbăvitor de tristeţe. Adîncime, joc, 
grotesc întîlneşti la fiecare pas, 
dacă nu la orice ţăran, atunci în 
belşugul de înțelepciune al acestui 
țăran fără de nume, sinteză 
rezumativă a geniului unui întreg 
popor, rămas aproape acelaşi prin 
cel puţin zece veacuri... 

Lucian Blaga 


+ Distribuirea textelor xeroxate. 

+ Lucrul pe echipe. 

intrebări-bumerang: prima echi- 
pă formulează o întrebare şi o 
adresează echipei a Il-a, care după 


ce răspunde formulează la rîndul ei 


întrebarea sa etc. Jocul se termină 
cînd e pusă ultima întrebare şi e dat 
ultimul răspuns. 

+ Phillips 6-6. 

Echipele pun în discuţie 
proverbul “Pasărea pe limba ei piere”, 
ţinînd seama de regulile Phillips-ului. 

+ Echipele alcătuiesc o 
povestire cu titlul “Pasărea pe limba 
ei piere”, ţinînd seama de structura 
povestirii canonice. 


Structura povestirii tipice 

* Alegeţi un personaj care va fi 
eroul povestirii voastre. 

Eroul (SUBIECTUL) poate fi un 
prinţ, o prinţesă, un călător, un ţăran, 
o fetiţă, un băiat, un soldat, un 
marinar, un negustor, un rege, o 
regină, un cavaler, un pescar, un 
vînător, un vagabond, un păstor... 


* Imaginaţi ce-i lipseşte 
SUBIECTULUI pentru a fi fericit. 

Pleacă în căutarea! unui 
OBIECT: o căsătorie din dragoste, un 
talisman, un animal magic, 
înţelepciunea, o comoară, un leac, 
ceva ce i s-a luat, cineva care i-a fost 
răpit, o taină... 

+ Povestiţi cum eroul primeşte 
sfaturi şi informaţii utile. 

Există un EXPEDITOR care îi 
trimite o zînă, un magician, un înţelept 
bătrîn, propriul tată, un mesaj 
misterios, un vis, un document vechi, 
un călător, un vrăjitor... 

+ Povestiţi cum eroul pleacă la 
drum. | 

* În cale, el întîlneşte un prieten. 

Acest prieten, AJUTORUL, 
poate fi o zînă, un animal năzdrăvan, 
un alt aventurier, un servitor, cineva 
căruia îi face un bine, un prinţ, un 
spiriduş, un bătrîn, o bătrînă... 

e Imaginaţi-vă care sînt 
încercările prin care trece eroul în 
drumul său. . _ y 

Aceste INCERCARI pot fi 
sarcini supraomeneşti — imposibil de 
înfăptuit, blesteme sau farmece, 
animale ce-i sunt potrivnice, monștri, 
obstacole de netrecut, şarade, 
ghicitori, lupte, dueluri, hoţi, bandiți, 
zgripţuroaice, boli, frica interioară... 

+ Eroul ajunge la capătul 
călătoriei. 

Locul acesta poate fi o insulă, 
un castel, o planetă, o ţară, un alt 
tărîm, un regat necunoscut, o pădure, 
o peşteră, un templu, un oraş, un han, 
vîrful unui munte... 

+ Acolo locuieşte adversarul 
eroului. 

Acest OPOZANT poate fi un 
rege rău, un mare bandit, un căpitan 
de hoţi, un monstru, dracul, un vrăjitor, 
un extraterestru, un spiriduş, un spirit 
malefic, un învăţat nebun, un uriaş, 
un căpcăun, un rival... 

Limba Rendnă 


+ SUBIECTUL este mai întîi 
învins de OPOZANT. 

Este, de exemplu, rănit, lăsat 
mai mult mort decît viu, întemnițat, 
preschimbat în ceva, victimă a unui 
farmec, adus la sclavie, păcălit, 
învins într-un concurs, condamnat la 
moarte, ameninţat de o mare 
primejdie... 

+ Povestiţi cum intervine 
AJUTORUL, iar SUBIECTUL triumfă. 

îl ajută în ÎNCERCAREA ce-i 
aduce GLORIE vindecîndu-l, eliberîn- 
du-l , dîndu-io armă, un sfat, un obiect 
fermecat, împărtăşindu-i un secret... 

-+ Eroul. se întoarce acasă, 
urmărit de ajutoarele OPOZANTULUI. 

Aceşti aliaţi ai OPOZANTULUI 
pot fi fraţi sau surori ale acestuia, 
elemente potrivnice, urmăritori 
înarmaţi, monştri, obstacole naturale, 
fiinţe fantastice, capcane, tentaţii... 

+ Povestți liber sfîrşitul istorisiri. 
SUBIECTUL, revenit la punctul de 
plecare, este glorificat dînd EXPE- 
DITORULUI OBIECTUL pentru care 
a început călătoria. 

+ Echipele prezintă textele 
povestirii “Pasărea pe limba ei piere”. 

+ Audierea textului. 


PASĂREA PE LIMBA EI PIERE 


Verdeaţa codrului era abia 
atinsă de aurul rece al toamnei. Ce- 
rul, geometrizat de zborul păsărilor 
călătoare, îşi ningea cu abundență 
azurul său imaculat peste ano- 
timpul regretelor. Cu fiece zi pădu- 
rea devenea din ce în ce mai tristă: 
se stingeau treptat trilurile vesele 
ale păsărilor, zumzetul gizelor. 

Mama-Mierlă, aplecată peste 
cuib, îşi povăţuia odrasla: 

— Să fii cuminte, dragul 


mamei. Aş vrea să-ţi aduc cite ceva .- 


de-ale gurii şi de aceea artrebui să 
stai liniştit pînă mă întorc. 

— Mămico, aş putea să zbor 
pe copacul vecin? 

— Nu te-aş sfătui să părăseşti 
cuibul. Ar putea să fie pe aproape 
Vulpea Roşcată. Îţi aminteşti cum 
plîngea săptămîna trecută tanti 
Privighetoarea? 

— Da, mămico... 

— Aşa că te-aş ruga să fii cu- 
minte. Stai chitic în cuib pînă mă 


_piere”. 


voi întoarce, că lumea e plină de 
răi. 

— Bine, mămică. Am să şed 
cuminte, dar aş voi să-mi aduci 
ceva foarte gustos. 

— Bine, drăguţule, rosti 
Mierla şi, sărutîndu-şi puişorul, 
zbură spre Crîngul de Aur. 

Gabi, rămas singurel, începu 
să numere frunzele ce porneau de 
pe creanga copacului în ultimul lor 
dans. Dar curînd se plictisi. 

“Arfi interesant să fac o mică 
plimbare, se gîndi Gabi şi imediat 
îşi realiză dorinţa. Ca să vezi, nici 
nu bănuiam cît e de bine, îşi zise 
puişorui de mierlă cînd se pomeni 
pe ramul de jos al unui stejar secu- 
lar.” 

Începu să cînte de bucurie. 
Cîntecul său de argint, cu unduiri 
fermecătoare, umplea toată 
pădurea. Dintr-un desiş apăru o 
fiinţă frumoasă, cu coada roşcată 
şi stufoasă. 

— Să trăieşti, tinere! N-am 
auzit aşa cîntare de cînd sînt. Cine 
eşti? Cum te numeşti? 

— Mă numesc Gabi şi-mi pare 
bine că-ţi place cîntecul meu. 

— N-ai putea să te dai mai 
aproape? Vezi că-s bătrînă şi cam 
surdă de-o ureche. i 

— Cu plăcere, tanti! şi 
puişorul vru să coboare, dar în 
timpul acesta tocmai se întorcea | 
Mama-Mieriă, care strigă speriată: 

©- — Gabi, urcă imediat în cuib! 
Nu vezi că e Vulpea Roşcată?... 

Speriat, puişorul se întoarse 
repede în cuib, iar jos rămase, 
lingîndu-se pe bot, Vulpea. 

— Artrebui să ţii minte, dragul : 
mamei, că o vorbă bătrînească 
glăsuieşte: “Pasărea pe limba ei 
piere”. Ai fi putut să nimereşti î în 
ghearele Vulpii... Noroc că m-am 
întors la timp... 

— îţi mulțumesc, mămică! 
N-aş putea să uit vreodată că mi-ai 
salvat viaţa. 

Mama şi-a îmbrăţişat fericită 
fiul — un ghemuşor negru cu plisc 
galben, care cu cîteva clipe în urmă 
luase prima sa lecţie serioasă. 
Prima lecţie purta genericul 
filozofic: “Pasărea pe limba ei 

Glosar: 

cu abundență — din plin 

regrete — păreri de rău 

triluri — cîntecele păsărilor 

zumzetul gîzelor — bîzîitul 
insectelor 

unduiri — valuri 

e Echipele primesc textele 
xeroxate, le citesc, împart rolurile, 
apoi înscenează povestirea. 

VII. Totalurile 

VII. Teme 

— De memorat poezia lui V. 
Romanciuc “De unde ştie pasărea”. 

— De schimbat finalul povestirii 
“Pasărea pe limba ei piere”. 

— De comentat proverbul 
“Pasărea se cunoaşte după cîntec, da 
omul după vorbă”. 

— De selectat din text verbele 
cu construcţiile condiţional + 
conjunctiv. 

Notă. Temele se vor distribui 
elevilor conform nivelului*lor de 
pregătire. 


ARTA DE A GĂSI 
ARGUMENTE 


CONDIŢIONALUL + 
CONJUNCTIVUL 


Obiectul: Limba română. 

Clasa: A XI-a. 

Timpul necesar: 90 de minute. 

Tipul lecţiei: Mixtă. 

Metode de instruire: Coope- 
rarea, problematizarea, dezbaterile, 
intervievarea, jocul imitativ. 

Mijloace de instruire: Tabelele 
condiţionalului şi ale conjunctivului, 
fişe, folii xeroxate, imprimări literare 
şi muzicale. 

Obiective operaţionale 

Elevii vor fi capabili: 

— să găsească argumentele 
necesare pentru explicarea situaţiilor 
propuse; 

— să utilizeze corect 
construcţiile condiţional + conjunctiv; 

— să creeze în baza temelor 
indicate. 

Scenariul didactic 

|. Moment organizatoric 


II. Captarea atenţiei 

*Pe catedră sînt diverse obiecte 
= simboluri: un tractor, un camion, un 
tren, o mistrie, un glob geografic, un 


.microcalculator, vopsele, o pană, un 


ciocan, un stetoscop, foarfece etc. 
Elevii îşi aleg un obiect, se pregătesc 
două minute, apoi argumentează 
opţiunea. 

lil. Evaluarea temelor 

e Recitarea poeziei lui V. 
Romanciuc "De unde să ştie pasărea” 

* Lectura cîtorva finaluri ale 
povestirii “Pasărea pe limba ei piere." 

+ Comentarea proverbului 
“Pasărea se cunoaşte după cîntec, da 
omul după vorbă”. 

+ Cîţiva elevi citesc din caiete 
construcţiile condiţional + conjunctiv 
selectate din textul “Pasărea pe limba 
ei piere”. 

+ Profesorul face bilanţul 
activităţii elevilor. 

IV. Anunţarea obiectivelor 
operaţionale 

V. Comunicarea 
cunoştinţe 

* Lucrul asupra glosarului. 

Includerea cuvintelor noi şi a 
îmbinărilor în contexte. 

Eliminare — 
exmatriculare 

pretutindeni — peste tot 

vădit — clar, convingător 

a convoca — a chema 

a tăgădui adevărul — a nega 
adevărul 

a pune la cale — a sfătui, a 
îndruma 

martor ocular — cel care a văzut 

a fi sigur — a fi convins 

verde în ochi — deschis, pe de-a 
dreptul 

a medita — a gîndi 

a divulga — a trăda 

e Audierea textului imprimat 
“Adunarea”. 


noilor 


excludere, 


ADUNAREA 


La adunarea clasei a XI-a era 
pusă în discuţie o singură 
chestiune: eliminarea din şcoală a 
elevului Igor Ivanov, care cu cîteva 
zile în urmă ar fi furat banii din 
geanta unui coleg şi primul ar fi 
început să strige pretutindeni că 
hoţul ar fi Radu Moraru. Radu a 

încetat să frecventeze orele. Acesta 
era un argument vădit că hoţțului 
i-ar fi fost ruşine să se arate la 
şcoală: 

— Vedeţi? N-am avut 
dreptate? Să nu fi fost vinovat ar fi 
venit la ore, argumenta Igor. 

leri cineva a sustras din gean- 
ta unei fetițe un microcalculator 
scump şi, ca să vezi, Ivanov iarăşi 
a început a tipa prin toată şcoala, 
precum că ar şti cine ar putea să 
fie vinovatul. Dirigintele a convocat 
adunarea. Înainte de adunare igor 
s-a apropiat de şeful clasei. 

— Să ştii că eu nu-s vinovat. 
Voi nu aveţi nici un fei de argu- 
mente, pe cînd eu am o mulțime. 
Am chiar şi martor ocular: Ruslan 
Obadă. El a văzut totul şi va 
argumenta în detalii şi primul, şi 
al doilea furt. Aţi putea să chemaţi 
chiar poliţia dacă binevoiţi, căci 
Obadă va declara totul. Şi apoi toată 
clasa o să-şi ceară iertare de la 
mine. În genunchi. să vă văd pe toţi 
şi totuna n-o să vă iert... 

Şeful clasei Andrei Podlesnov 
ştia prea bine că Ruslan Obadă este 
umbra lui lvanov şi, desigur, ar 
putea să tăgăduiască adevărul. lată 
şi acum, înainte de adunare, Igor îl 
pune la cale pe Ruslan cum ar 
trebui să procedeze în calitate de 
martor ocular. 

- Colegii bănuiesc adevărul, 
dar nu-s siguri că vor putea să 
găsească destule argumente pentru 
triumful dreptăţii. - 

Adunarea începe. După ce e 
anunţată ordinea de zi, şeful clasei 
întreabă: 

— Cine ar dori să ia cuvîntul? 

Toţi tac. 

— Oare nu-i nimeni dornic de 

a-şi expune opinia despre problema 
pusă în discuţie? 

— Oferiţi-mi mie cuvîntul, in- 
sistă Ivanov. 

— leşi în faţă, igor, propune 
şeful clasei. 

— M-ati învinuit pe nedrept. 
Eram sigur că se va întîmpla astfel. 
Nu aveţi nici un fel de dovezi contra 
mea şi de aceea nu aveţi cum 
argumenta. Aş putea chiar să vă 
spun că regret faptul că sînt într-o 
clasă cu voi... la vino încoace, 


Ruslan, şi spune-le verde în ochi 
adevărul curat! 
— incetează maimuțăreala, 


‘Igor! Am meditat mult asupra 


situatiei şi am hotărît să vorbesc 
adevărul. Ivanov are perfectă 
dreptate — eu sînt martor ocular. 
Argumentez: într-adevăr am văzut 
cum s-au comis furturile. Aş vrea 
să-ţi cer iertare, Igor, dar n-o fac, 
deoarece aş vrea acum, faţă de toţi 
colegii, să-ţi spun că simt o mare 
uşurinţă pe suflet debarasîndu-mă 
de aşa prieten ca tine. Trebuie să 
vă spun că hoţul e igor Ivanov. Sînt 
vinovat că am ascuns adevărul, dar 
am făcut-o din simplul motiv că: 
eram mereu ameninţat... M-am 
săturat să suport în minciuna... 

Igor Ivanov ieşi glonte pe uşă. 

În ciasă se instaură o linişte 
profundă... 

* Elevii fac caracteristica lui Igor 
Ivanov argumentînd fi iece trăsătură de 
caracter. 

+ Caracteristica lui Ruslan 
Obadă. Argumente. 

+ Dezbateri. 

Clasa se divizează în două 
echipe: “Susţinătorii” şi “Acuzatorii”. 

Dezbaterile se vor desfăşura în 
jurul faptei lui Ruslan Obadă: trădare 
ori mustrări de conştiinţă? 


Susţinătorii 

1. Considerăm că Ruslan a 
procedat corect, spunînd adevărul 
despre furturi. Argumentăm: astfel 
Ruslan îl va determina pe Igor să nu 
mai fure. Era de datoria lui să stăvi- 
lească pornirile rele ale prietenului. 

2. Oare e cu putinţă să păstrezi 
o astfel de “taină”? Este o zicătoare 
foarte înţeleaptă: “Cine fură azi un ou, 
mîine va fura un bou”. După opinia 
noastră Ruslan n-a putut să accepte 
decăderea morală a prietenului. 

Etc. 

Acuzatorii 

1. Noi considerăm că Ruslan 
este trădător. La urma urmelor putea 
să-l convingă pe Igor să restituie lucru- 
rile furate, dar în nici un caz nu trebuia 
să-l divulge. Argumentăm: un prieten 
adevărat ştie să păstreze tainele. 

2. Fapta sa este echivalentă cu 
trădarea, pentru că un om adevărat e 
alături de prietenul său şi la bine, şi 

la rău. Argumentăm: pînă la desco- 
perirea faptei, Ruslan îi era prieten lui 
Igor: mergeau pretutindeni împreună, 
erau nedespărţiţi, dar cum Ivanov a 
greşit, Obadă se retrage, părăsindu-şi 
amicul. 

Etc. 


* Intervievarea lui Igor Ivanov. 
Echipele îi adresează pe rînd 
diverse întrebări, apoi redactează cîte 
un articol pentru ziarul “Adolescentul”. 
*Intervievarea lui Ruslan Obadă. 
Redactarea articolelor “Trădare 
ori pur şi simplu un gest uman?” 
* Lucrul pe echipe 
Situaţia-problemă nr. 1 
Preşedintele unei asociaţii 
agricole a decis să cultive plante 
citrice. Va izbuti oare? Argumentaţi. 
Situaţia-problemă nr. 2 
In laboratorul de fizică elevii şi 
profesorul şcolii noastre au decis să 
construiască o corabie cosmică. E cu 
putinţă oare? Argumentaţi. 
Situaţia-problemă nr. 3 
Fabrica de zahăr a donat şcolii 
noastre computere pentru toate sălile 
de clasă. E posibil? Argumentaţi. 
Situaţia problemă nr. 4 
Elevii şcolii noastre s-au plictisit 
să frecventeze orele şi au abandonat 
şcoala. Voi sînteţi în componenţa 
administraţiei. Cum veţi proceda 
pentru a-i readuce la şcoală? 
Argumentaţi. 


VI. Totalurile 

VII. Teme 

* De selectat din textul 
“Adunarea” construcţiile condiţional + 
conjunctiv. 

*De selectat zicători şi proverbe 
despre limbă. 

+ De selectat materiale informa- 
tive despre tonul conversaţiei. 

Notă. Temele vor fi distribuite 
elevilor conform nivelului lor de 
pregătire. 


VORBA DULCE MULT 
ADUCE 


Obiectul: Limba română. 
Clasa: A XI-a. 


Timpul necesar: 90 de minute. 

Tipul lecţiei: Mixtă. 

Metode de instruire: Conver- 
saţia, jocul imitativ, Phillips-ul 6-6. 

Mijloace de instruire: Folii, 
tabele, imprimări audio şi video. 

Obiective operaţionale 

La sfîrşitul activităţii didactice 
elevii vor fi capabili: 

— să utilizeze formulele de 
politeţe în vorbirea orală şi scrisă; 

— să comenteze o zicătoare, un 
proverb; 

— să manifeste afecţiune faţă 
de colegi în timpul cooperării. 

Scenariul didactic 

|. Moment organizatoric 

II. Captarea atenţiei 

e Audierea poeziei lui V. 
Romanciuc “Intii şi-ntii.” 


ÎNTÎI ŞI-NTII 


Din naştere şi pînă în apus 
N-ai timp să spui tot ce-ai 
avea de spus — 
Trei sute şasezeci şi cinci de zile 
În calendar încap pe două file 
Şi viaţa, fie cît n-ar fi de mare, 
Încape în vreo două calendare. 
Cuvîntul, deci, pe care-ai 
vrea să-l spui 
Se cere a fi spus latimpul lui, 
Curat şi simplu, fără-nfloritură — 
Rostit de suflet, nu spoit de gură. 
Şi nu despre orice şi orişicine, 
Ce-şi cată loc în inimă la tine... 
Întii şi-ntii — cuvintul 
despre ţară, 
De-ar fi să-l spui a orişicîta oară; 
Întii şi-ntii — cuvintul 
despre casă; 
Întii şi-ntii — cuvînt 
despre părinte, 
Semănător de obiceiuri sfinte; 
Şi despre limbă, şi despre 
iubire, 
De tot ce-avem mai drag 
în amintire. 
lar încă despre toate celelalte 
Am mai putea vorbi şi 
după moarte. 


+ Conversaţie despre poezie. 

— Numiţi ideea centrală a 
poeziei. 

— Cum înţelegeţi versul “Din 
naştere şi pînă în apus"? 

— Comentaţi versurile urmă- 
toare: 


Cuvîntul, deci, pe care-ai vrea 
să-l spui 
Se cere a fi spus la timpul lui, 
Curat şi simplu, fără-nfloritură — 
Rostit de suflet, nu spoit de 
gură. 


— Comentati: 


Întî şi-ntii — cuvînt despre 
părinte, 
Semănător de obiceiuri sfinte. 


Iil. Evaluarea 

+ Elevii citesc zicătorile şi 
proverbele despre limbă, selectate în 
cadrul lucrului pentru acasă. 

Comentarii. 

IV. Anunţarea obiectivelor şi 
expunerea temei 

V. Actualizarea cunoştinţelor 

VI. Comunicarea noilor 
cunoştinţe 

+ Prezentarea informaţiilor 
despre tonul conversaţiei. 

Prima informaţie 

Un proverb spune că tonul face 
muzica, adică totul depinde în 
conversaţie de felul conceperii 
comunicării. Dacă începi a conversa 
pe un ton iritat, interlocutorul îţi va 
răspunde pe acelaşi ton. Afirmațiile şi 
tonul doctoral trebuie evitate. 

A doua informaţie 

Ambii interlocutori trebuie să-şi 
măsoare cuvîntul cu o potrivită 
armonie, căci ridicarea glasului denotă 
lipsă de cultură. Un cuvînt rostit pe 
ton ridicat poate jigni omul. Acelaşi 
cuvînt, spus cu un ton povăţuitor, 
deschide sufletul omului şi îl 
înaripează. 

A treia informaţie 

Din cauza greşelilor comise de 
copii, reproşurile şi mustrările devin 
uneori inevitabile. Nu este suficient 
însă ca acestea să fie făcute pe un 
ton sobru, grav şi fără patimă, ci mai 
trebuie să fie făcute şi în cea mai 
strictă intimitate, cînd nu este nimeni 
de faţă. 

Se întîmplă uneori că învățătorii, 


profesorii, părinţii ne fac observaţii în 
public, ofensîndu-ne şi chiar ştirbindu- 
ne autoritatea. 

A patra informaţie 

În tonul vocii; în ochii şi în felul 
de a fi al unei persoane, nu e mai 
puţină expresivitate decît în alegerea 
cuvintelor. Bună-cuviinţa zîmbetul şi 
mîna la pălărie sînt gesturi simple, dar 
impresionează mult. 

+ Profesorul face bilanţul. 

Comunicarea între oameni se 
realizează prin cuvinte. Fiecare cuvînt 
are o gamă întreagă de nuanţe: de la 
cele mai întunecate pînă la cele mai 
luminoase. Comunicarea este o artă 
adevărată şi fiecare om e dator s-o 
posede. 

A cGmunica nu înseamnă a 
conversa pur şi simplu, povestind 
anecdote sau noutăţi sportive. 
Adevărata comunicare dintre oameni 
constituie o formă de creaţie care 
înlesneşte dezvăluirea celor mai 
frumoase trăsături ale personalităţii. 

*Jocul imitativ 

Echipele înscenează urmă- 
toarele situaţii, ţinînd cont de 
diversele nuanţe ale tonalităţii: 

Prima situaţie 

Sînteţi grăbit. Peste 10 minute 
începe spectacolul cu cel mai preferat 
actor al Dvs.. Pînă la teatru mai aveţi 
de mers 8 minute. O bătrînică vă 
roagă să-i indicaţi unde se află cea 
mai apropiată alimentară. Cum veţi 
proceda? 

A doua situaţie 

Prietenii te aşteaptă să mergeţi 
împreună la scăldat, iar mama te 
roagă să scuturi covoarele. Cum vei 
proceda? Alege tonul cel mai potrivit 
pentru prieteni şi pentru mama. 

A treia situaţie 

Echipa voastră solicită să plece 
într-o excursie prin România. 
Problemele financiare le-aţi rezolvat 
deja. Dar administraţia şcolii nu vă 
permite plecarea, motivînd că veţi 
lipsi prea mult de la ore. Alegeţi tonul 
potrivit pentru a convinge admi- 
nistraţia să soluţionaţi pozitiv 
problema. 

A patra situație 

Echipa voastră vrea să-şi 
sărbătorească o aniversare. Aveţi 
nevoie de sala de festivități. Nu aveţi 
prea mari performanţe la învăţătură şi 
disciplină. Directorul nu vă permite. 
Convingeţi-l, alegînd cea mai potrivită 
tonalitate a conversaţiei. 

*Phillips 6-6. 

Vă aflaţi în codru, în Împărăţia 
Necuviincioşilor. Aveţi înalta misiune 
de a le cultiva aborigenilor o vorbire 
frumoasă, civilizată, după cum şi 
glăsuieşte proverbul: “Vorba dulce mult 
aduce”. Pentru început elaborati cele 
mai elementare reguli de comunicare 
civilizată. 

Prezentări posibile: 

Varianta | 

1. Exprimă-te concis, clar. 

2. Utilizează în vorbire numai 
cuvinte frumoase. 

3. Cînd vorbeşti, nu uita 
cuvintele magice “vă rog”, “scuzaţi”, 
“nu vă supăraţi”, “mulţumesc”, “fiţi atît 
de bun şi...” etc. 

4. Nu utiliza cuvinte indecente. 

5. Vorbeşte pe ton liniştit. 


Varianta a ll-a. 

1. Cînd vorbeşti cu cineva, 
zîmbeşte. 

2. Nu 
comunicării. 

3. În timpul discuţiei nu-ţi asuma 
rolul de moderator. 

4. Nu întrerupe interlocutorul. 

5. Vorbeşte cumpătat şi clar. 

6. Dacă ai de spus ceva 
interesant, vorbeşte, de nu — taci. 


striga în timpul 


VI. Bilanţul 

VII. Teme 

* Scrieţi o compunere ce se va 
termina cu proverbul “Vorba dulce mult 
aduce”. 

* Selectaţi din opera lui Anton 
Pann proverbele despre limbă. 

* Selectaţi din presă un material 
cu referinţe la cultura vorbirii. 

însărcinare pentru toţi elevii: 

+ De memorat poezia lui V. 
Romanciuc “intii şi-ntii”. 


IV 


DEZBATERI 
LA TEMELE: 
PASĂREA PE LIMBA 
EI PIERE 

ŞI VORBA DULCE 
MULT ADUCE 


Obiectul: Limba română. 

Clasa: A XI-a 

Timpul necesar: 90 de minute. 

Tipul lecţiei: Dezbatere. 

Metode de instruire: Proble- 
matizarea, jocul imitativ, conversaţia 
euristică. 

Mijloace de instruire: Folii, 
tabele, structura povestirii canonice, 
tabelele modurilor condiţional şi 
conjunctiv. 


Obiective operaţionale 

Elevii vor fi capabili: 

— să se exprime corect şi fluent; 

— să găsească soluţiile 
necesare pentru rezolvarea problemei 
date; 

— să posede o vorbire fru- 
moasă, însoţită de tact; 

— să argumenteze situaţiile 
propuse; 

— să dea dovadă de afecţiune 
în procesul de colaborare cu colegii. 


|. Moment organizatoric 

II. Captarea atenţiei 

e Recitarea poeziei lui V. 
Romanciuc “De unde să ştie pasărea”. 

+ Discuţie în baza versurilor 

t 

Veacul păsării ţine atît 

Cît nu ştie că pre limba ei piere... 


— Comentaţi aceste versuri. 

— Le puteți referi la viața 
cotidiană? 

— Vă puteți imagina o pasăre 
ce n-ar cînta? 

— Cînd află pasărea că “pre 
limba ei piere”? 


lli. Dezbateri la tema “Vorba 
dulce muit aduce”. 

+ Echipele audiază următoarea 
scenă: 

Bunica şi Dorel iau prînzul. 

Dorel roade un covrig tare. 

Bunica (gingaş): Dorel, lasă 
covrigul cela. Nu vezi că-i tare? Na, 
mănîncă mai bine o portocală. 
Priveşte ce frumoasă e! Acuşi ţi-o 
curăţ... 

Dorel (alintat): Nu vreau 
portocală. 

Bunica (convingător): Dorel, 
orice copil trebuie să consume 
portocale: ele conţin vitamine. 

Dorel (convingător): Nu vreau 
vitamine. 

Bunica: De ce, dragul meu? 
Doar vitaminele sînt de mare folos. 

Dorel: Da eu totuna nu vreau. 

Bunica (categoric): Trebuie să 
fii ascultător! 

Dorel (obraznic): Fii singură 
ascultătoare! 

Bunica (în gol): lată, poftim de 
vorbeşte cu el... L-au alintat de nu 
se mai poate... Dorel, cum de nuti- 
i ruşine la obraz? 

Dorel: Da lasă-mă-n pace 
odată, că mă dor urechile de 
vorbele tale.... 

* După audiere echipele mai 
citesc încă o dată textul scenetei, apoi 
se împart în “Susţinătorii” şi 
“Acuzatori”. 


DEZBATERILE POSIBILE 


Susținătorii 

1. În cazul de faţă avem o 
situaţe tipică. Doi oameni apropiaţi — 
bunica şi nepoţelul de vreo 5—6 ani 
— n-au găsit limbaj comun şi s-au 
certat pentru un fleac. Trebuia găsit 
tonul potrivit. 

2. Şi, totuşi, susţinem că bunica 
a greşit doar tonul discuţiei. Trebuia 
să-i propună portocala pe un ton mai 
sever. Nu era cazul gingăşiei 
exagerate. 

3. Nepoţelul trebuie să-şi asculte 
bunica. Oare bunica i-a spus băiatului 
ceva neplăcut? Nu s-ar fi întîmplat 
nimic rău, dacă ar fi mîncat portocala. 
Dar să-i spui bunicii cuvinte de ocară... 

4. Aceasta e prea de tot! Cum 
adică să nu le spună ce trebuie să 
mănînce .şi cum trebuie să gindeas- 
că. Deci, după opiniile voastre, în gîn- 
direa copiilortrebuie să domine haosul! 

5. Bunica nu se amestecă în 
procesul de gîndire al băiatului. Ea 
doar îi propune o portocală şi atît. 


6. Posibil că aveţi dreptate. Nu 
ne rămîne altceva, decît să fim de 
acord cu opiniile echipei voastre. 


Acuzatorii 

1. Nu e vorba de ton. Mai curînd 
e la mijloc marea diferenţă de vîrstă 
a celor doi interlocutori: bunica are 
vreo 60 de ani, iar Dorel — 6. Intere- 
sele lor sînt diferite. Bunica nu-şi poate 
imagina că nepoţelul ei trăieşte într-o 
lume aparte. 

2. Considerăm că Dorel e băiat 
destul de mare şi nimeni nu-l poate forţa 
să mănînce ceea ce nu vrea, să facă 
ceea ce nu-i este interesant. Bunica 
trebuia să-şi dea seama de aceasta şi 
atunci nepoțelul nu i-ar fi spus ultima 
frază: “Da lasă-mă-n pace odată, că mă 
dor urechile de vorbele tale!” 

3. Trebuie să spunem că maturii 
cam des îi scot din sărite pe copii, 
dorindu-le, desigur, binele. După opinia 
noastră, copiii ar trebui să fie puţin 
lăsaţi în pace: să nu le spunem ce 
trebuie să mănînce şi cum trebuie să 
gîndească... 

4. Nu e vorba de haos, ci de 
libertatea gîndului. Adică ar fi mai 
bine, dacă el, copilul, cu capacitatea 
lui de gîndire încă firavă, ar pătrunde 
singur în esenţa lucrurilor. Nimeni 
n-are dreptul să se amestece în 
procesul de gîndire al cuiva. 

5. După opinia noastră bunica 
nu-şi dă bine seama că în faţa ei se 
află un copil. Da, ea are grijă de hrana 
şi sănătatea lui, ea îl educă şi-l învaţă 
să fie ascultător. Dar ea nu s-a 
adresat către Dorel = copilul din 
realitate, ci către copilul imaginaţiei 
sale.De aici se naşte şi conflictul. 


Jocul imitativ 

+ Echipele înscenează fragmen- 
tul “Dorel şi bunica”, căutînd cu aju- 
torul intonaţiei să schimbe finalul. 
invinge echipa care găseşte mai 
multe modalităţi intonaţionale. 


IV. Bilanţul 

V. Teme 

— Comentarea proverbului “Sau 
taci, sau zi ceva mai bun ca tăcerea”; 

— Argumentaţi: “Grăieşte gura 
fără dînsul”. 

— Găsiţi un proverb analogic cu 


„următorul: “Capra care zbiară o 


mănîncă lupul.” 

Mărioara BABA 
Novi Sad 


NAŞTEREA POEMULUI 


Pe cer copiii desenează aripi de sfinţi. 

În casa de lut, cu porţile deschise, 

se dansează dansul poeților. 

Din paradizia maşinii ies genii, 

cu zdruncinate nebunii pe cefe. 

Ei calcă, cu grijă, lacrima izvorului, 

gheaţa subţire a morții. 

Cu o senzaţie de linişte ei strigă 

de parcă ar sparge cerul. 

Zadarnic se rostogolesc lîngă ei farfurii 

zburătoare. Felinarele veghează naşterea 

poemului, împlinindu-se astfel, 

promisiunile date divinităţilor. 

lată-i cutreierînd peisajele tot mai bătrîne 

zugravi, încărcaţi cu ploi bogate de cuvinte, 

veselele lor fiinţe ţin ritmul mersului firesc 

al lucrurilor, primejdiile propriilor abisuri 

sunt ca rănile ce nu se mai cicatrizează. 

Ei se hrănesc din lumea metaforelor, 

propun formula salvatoare pentru codri, munţi 

şi izvoare, în amiază sting şi aprind stelele, 

cu speranţa că niciodată nu se vor izbi 

de propria lor pierzanie. 

Ei trezesc curiozitatea oamenilor, nasc îngeri 
în vis, 

amanți ai tuturor iluziilor pomenite de istorie; 

dulceata viciului îşi consumă partea de delir 

şi îi leagă cu o coroană comună. 

ODĂ CUVÎNTULUI 


Aceste fermecătoare oglinzi ale apei pe care 

le vezi, nu-s nimic altceva decît frumoasele 
noastre corpuri, alungite ca nişte centauri 

în expansiune, chipul unor sentimente năprasnice 
pe care le trăiam împreună, eu şi cu tine, 

în spaţiul preafericit în care ne iubeam 
invincibil. Eram tineri, ca nişte albe lebede, 
cîntam unul cu glasul celuilalt, 

fără ceasuri, măsuram infinitele monologuri 

ale plantelor, delicioasele mistere ale 
drumurilor, nebătute, mirosind a salcie înflorită. 
Apele sunt în creştere de la o zi la alta, 
nemîngiiata umbră cîntăreşte ziua pe pleoape 

şi bea din laptele dulce pe care îl rostim. 


LA ŞCOALA POEŢILOR 


Ziua începe ca un şuvoi de apă neatinsă, 

ne prinde ca pe nişte şoareci în valurile ei, 

ne azvirle pretutindeni, ca pe nişte biluţe 

colorate şi ne adună din nou spre seară 

în cecurile însemnate cu var. Ziua — o zîmbitoare 
doamnă, ce împarte speranţe, ne frunzăreşte 

ca pe o lungă scrisoare de dragoste nemaitrimisă. 
Această zi şi braţele ei ne îmbrăţişează cu căldură, 
atîta căldură pînă ce simţim cum ni se aprind 
mîinile şi tălpile, micile fiinţe care 

trăiesc îngrămădite în țesuturile noastre. 
Dis-de-dimineaţă brutarii împletesc cozonaci 

pe care noi îi înfulecăm mulţumiţi. Ne sorbim, 
apoi, cafeaua aburită, rezolvăm probleme concrete, 
de care depinde salariul, cîştigul nostru pe 

două săptămîni. Avem certitudinea că la şcoala 
poeţilor se învaţă cum se găseşte cifrul 

intrărilor secrete la intersecţia dintre 

murmurul apelor şi ţipătul cocorilor. 

Întrebaţi-i pe poeți cum se mută, printr-un simplu 
vers, arterele oraşului în livada cu vişini. 
Întrebaţi-i pe ei ce ascunde marea, în pîntecele ei 
nesfirşite, în abisul cu cristale, în inima zburătoare, 
peste ferestrele după care pîndesc zînele apelor. 
Zile la rînd poetul deschide larg porțile infinitului 
şi dă fiecăruia ceea ce i se cuvine. ` 


Mesaje din. Banatul Tagoslav 215 
PERPETUUM MOBILE 


Fiecare dintre noi joacă farsa supraviețuirii. 

O sabie prea ascuțită ne aleargă ca pe un stol 

de rîndunici şi noi nu mai ajungem să gustăm 
din clipa, fascinanta clipă cu ulcioarele 

pline de miere. 

Ne luăm copilul de mînă şi îl ducem la grădina 
zoologică cu amuzante lupoaice îmblînzite. 
Simţim cum vin mistretii şi se năpustesc asupra 
noastră, ca asupra apelor demult dispărute. 
Vedem, clar, cum descresc teii, ca albinele 

cu acurile smulse şi se aşează pe locurile 
noastre, ne iau suferinţele, se molipsesc 

de cuvintele noastre. 

Trebuie să fie aproape ora cînd Dumnezeu 

se îndreaptă spre odaia sa de noapte. 

Dintr-o spaimă, sau simplu viciu, cu oasele noastre, 
obosite, lustruim pădurile de salcîm şi le ascultăm 
străvechile taine. Şi noi, la rîndul nostru, facem 
promisiuni imediate, ne înduioşăm, ne încurajăm, 
ne linguşim, ne umilim. Afirmăm că stelele 

ne iubesc ca pe propriile lor lumini zilnice. 
Urmează apoi o stare de incertitudine 

de parcă n-am mai fi. Ca nişte sclavi 

fără continent, renunţăm, pe vecie, 

la îmbrăţişarea moale a naturii. 


Selecţie din volumul Dubla fiinţă a naturii 

Mihai OLENSCHI 
Biruinţa 


ÎNTOARCEREA 
CELUI RISIPITOR 


Voi veni cînd trupul zvelt al zilei 
De-amurg pe cruce fi-va răstignit, 
Cînd toţi ai casei vor uita de mine 
Şi-o stea va cobori din infinit. 


Voi reveni cu-aripile rănite, 

Cu gerul voluptăţii în delir. 

Şi-oi săruta pereţii casei noastre, 
Şi-n hohote voi plînge nopţi în şir. 


Voi reveni cu-argintul greu la timple, 
Cînd toţi vor obosi de aşteptat, 

Cînd cornul Lunii, buciumînd pe creste, 
Mîna-va stelele la adăpat. 


Voi reveni cînd trupul zvelt al zilei 
De-amurg pe cruce fi-va răstignit, 
Cînd toţi ai casei vor uita de mine, 
Şi-o stea va cobori din infinit... 


STATUI LA RĂSCRUCI 


Culorile tăcerii în vuiete se sting 

Şi vîntu-n amintiri izbeşte ca-ntr-un rug. 
Statui pe la răscruci singurătăţi ating 
Şi-n zbateri siderale spre vise nude fug. 

În suflet se-nfiripă un inefabil dor. 

Cum ar porni prin lume pe-a fulgerelor scară!... 
Din al uitării nimb să se avînte-n zbor 

În mare de ispite şi cîntec de vioară!... 


Dar alabastru-i greu şi gestu-ncătuşat, 

lar visele-mpietrite rămîn pe aripi sumbre. 
Albi îngeri din neant prin noapte au zburat 
Lăsînd peste statui să cadă umbre-umbre. 


LA CINĂ 


M-ai invitat către seară la cină 

Tăcînd transparent despre cuie şi cruce. 
Ai aşteptat însă noaptea să vină 

Ca eu sau un altul Goigota să urce. 


Misterul mitului la drum mă cheamă 
Prin anotimpul nopţii fără de sfîrşit. 
O voce domoală uşor mă îndeamnă: 
— N-ai frică, urcă în infinit... 


Prietenii au îmbrăcat haine albe 
Şi veseli în jur roiesc, 

Mai vii ca lumina: durutele salbe 
Din flăcări şi stele mă învelesc. 


Dar crucea e grea şi amarnic m-apasă. 
Şi-mi sîngeră dreapta bătută în cuie. 
Un suflet-copil se întoarce acasă, 

Un suflet-bărbat către Domnul se suie. 

Victoria LÎSÎI 
Briceni 


TE AŞTEPT 


Te aştept 

acolo, unde plînge luna 
cu scrisori, 

unde zboară păsări 
pentru a se stinge, 

Te aştept pe podul vechi, 
ce abia de se mai ţine 
între nori 

şi nimicuri. 

Acolo nu te aşteaptă 
nimeni, 

doar eu, nebuna 

din paradisul 

în care toate cărările sînt interzise. 


AM VRUT SĂ SIMT... 


Am vrut să simt fiorul vieţii 
inspirînd adînc aer, 

dar au venit ei 

şi încleştîndu-şi ghearele 
în gîtul meu, 

m-au oprit. 


Am vrut să simt fiorul iubirii 
îmbătată de parfumul florilor, 
dar ai venit tu 

şi le-ai smuls 

din rădăcini 

şi m-ai oprit. 

Am vrut să simt fiorul morţii, 
lamei rece, 

scăldată în sînge, 

dara venit Dumnezeu 

şi, luîndu-mi cutitul, 

m-a oprit. 


DACĂ... 


Dacă n-ai fi tu 
aş fi o apă, 
care ar curge întruna 
răcorind malurile fierbinţi 
şi căutînd, 
căutînd, 
căutînd. 


Dacă n-ai fi tu 
aş fi o frunză, 
care s-ar îneca în vînturi 
plîngînd clipele trecute 
şi chemînd, 
chemâînd, 
chemînd. 


Dacă n-ai fi 

aş fi o iarnă, 

care ar plînge în troiene 
avînd totul şi nimic 
Fără tine, mamă, 
nimic... 


RONDELUL 
CAMEREI PUSTII 


Într-o cameră pustie 

Stau alături cu durerea 

Şi prin geam fuge puterea, 
Doru-i mort, iubirea-i vie. 


Rece-mi pare luna mie, 
Prevestind lumii căderea. 
Într-o cameră pustie 

Stau alături cu durerea. 


Într-un colţ sufletu-mi scrie 
O scrisoare ne-nţeleasă, 

Un suspin abia adie... 
Moare dragostea frumoasă 
Într-o cameră pustie. 

NU VIN LA TINE 
NICIODATĂ 


Să-ţi fie cel mai dulce mărul, 
Nu vin la tine niciodată; 
Să-ţi fie tată adevărul, 

Nu vin la tine niciodată; 
Să-ţi fie veşnică iubirea, 

Nu vin la tine niciodată; 
Să-ţi fie-angelică privirea, 

Nu vin la tine niciodată; 

Să pling cerşind la colţ de stradă, 
Nu vin la tine niciodată; 

În negru lumea să mă vadă, 
Nu vin la tine niciodată; 
Chiar duhul iadului simțind, 
Nu vin la tine niciodată; 

Să fii tu unul pe pămînt, 

Nu vin la tine niciodată. 


DOR ŞI FRICĂ 


Suspinul ce l-am prins 
în palme mă arde. 

Mi-e dor... 

şi mi-e frică 

să nu-l pierd. 

Îl încălzesc cu suflarea-mi 
şi el adoarme. 

Încerc să împac timpul, 
ca să nu-l trezească, 
căci va plînge. 

Mi-e dor... 

şi mi-e frică. 


FIŞIER 


Victoria Lîsîi — “o lacrimă dulce şi-amară,/ un dor prefăcut în 
speranță” — este elevă în clasa a Xl-a — liceală — a şcolii nr. :1 din or... 
Briceni. Dintre performanțele poetice ale ei se remarcă obţinerea locului 
întîi la concursul republican “Florii — 97”. 

Versurile V. Lîsîi sînt expresia unei trăiri sufleteşti intense, a 
impetuozității sentimentelor neîmpăcate cu minciuna şi convenţionalităţile. 

Aurelia CAZACLIU 
Chişinău 


LUPI 


fără să spun lucrurilor pe nume 
voi lua pensula primului 

pictor întîlnit în cale 

şi voi colora zăpada 

dar zăpada ia-o de unde nu-i 

ce lupi hrăpăreţi pe lumea asta! 
au păpat şi zăpada — 

degetele mi-au rămas intacte 

de ciudă voi desena 

copacilor frunze 

las’ să fie 

măcar cumva! 

moldoveanului de toate-i trebuie 
moldoveanul nu are nevoie de nimic 


le privesc pe toate dintr-o parte 
şi surid 
lupii mi-au şi luat urma... 


SOARTĂ 


a scuipa în propria soartă 
e ca şi cum ţi-ai arunca 
cu nisip în ochi 


iubitul meu cu ochi albaştri 
îţi contemplez chipul 

îţi adulmec surisul 

şi îţi surprind privirea 

în orice punct ai îndrepta-o 

nu ai încercat vreo dată 

să mergi pe o linie dreaptă 

fără să priveşti în lături 

şi să adulmeci izul dimineţii? 

te aştept în fiece dimineaţă 

cu aceeaşi dorinţă 

dezgolită de plapuma viselor 

a gîndurilor şi imaginilor 

pierdute-n vid 

vino — oricum sorţile nu s-au împreunat 
iar nisipul în faţa sau în urma noastră 
se adună în nenumărate grămezi 


LEUL ALBASTRU 


fetiţa din vis 

care cîndva eram 

chiar eu 

de cîteva nopti îmi imită 
zîmbetul şi paşii 

are şi ea părul castaniu 

şi ochii de aceeaşi culoare 
dar ceva ne deosebeşte — 
avem caractere diferite 


într-o noapte 

i-am pierdut urma 

şi nu i-am mai putut 
admira zimbetui — 
pe fetiţă a muşcat-o 
leul albastru 

şi acum mi-e groază 
să nu vină şi la mine 


Con fluenţe 

Sergiu PAVLICENCU 
Universitatea de Stat din Moldova, 
Chişinău 


EPISTOLA CĂTRE CAN 
GRANDE DELLA SCALA — 
UN PRIM-COMENTARIU 
AL DIVINEI COMEDII 


Se ştie că primul biograf şi 
comentator al “Divinei Comedii” a fost 
Giovanni Boccaccio, autor al cunos- 
cutului “Trattatello in laude di Dante” 
(“Micul tratat întru lauda lui Dante”), care 
a ţinut un ciclu de lecturi publice cu 
comentarii din “Divina Comedie” în 
biserica Santo Stefano di Badia din 
Florenţa. Şi, totuşi, nu trebuie să uităm 
că primul comentator al “Divinei 
Comedii” a fost chiar autorul ei. Găsim 
acest prim şi propriu comentariu al 
capodoperei danteşti printre Epistolele 
marelui florentin, mai exact în cea de-a 
treisprezecea — ultima dintre cele care 
s-au păstrat. Pentru că nimeni nu poate 
spune cîte va fi scris în timpul vieţii sale. 

Redactată în limba latină, precum 
cerea tradiţia epistolografiei vremii, 
“Epistola către Can Grande della Scala” 
este adresată lui “magnifico atque 
victorioso domino Cani Grandi della 
Scala” din partea celui care se numeşte 
“devotissimus et amicus”, “florentinus 
natione non moribus”. Se consideră că 
“Epistola către Can Grande” a fost scrisă 
în jurul anului 1319 şi trimisă 
destinatarului împreună cu primele 
cînturi din “Paradis” ca semn de 
recunoştinţă pentru omul ce-l găzduise 
la Verona în timpul exilului şi căruia i-a 
dedicat “Paradisul”: “et illam sub 
praesente epistola, vobis adscribo, 
vobis offero, vobis denique recommen- 
do”. O vreme, paternitatea acestei scri- 
sori à fost pusă la îndoială..Cel care l-a 
identificat în Dante pe autorul acestei 
epistole a fost Francesco Manzoni, 
căruia îi dătorăm şi cîteva consideraţii 
interesante pe marginea capodoperei 
danteşti, deşi ele nu sînt împărtăşite de 
mai mulţi cercetători. De fapt, Dante nu 
s-a aflat mult timp la curtea lui Can 


Grande: din Verona, devenită un 
adevărat centru de cultură prere- 
nascentistă şi unde numeroşi oameni 
de litere şi de ştiinţă au beneficiat de o 
ospitalitate cordială. S-a emis chiar 
părerea că Dante şi-ar fi legat de 
conducerea Veronei aceleaşi speranţe 
pe care le-a nutrit pentru împăratul 
Arrigo al Vil-lea, iar “Cîinele”, despre 
care Virgiliu vorbeşte la începutul 
“Divinei Comedii”, ar fi “Cîinele Mare” 
(Can Grande). 

Oricum, “Epistola către Can 
Grande” reprezintă nu numai un impor- 
tant document pentru studierea 
biografiei lui Dante. Ea are meritul de a 
fi fost primul comentariu al “Divinei 
Comedii”, după cum menţionează 
cercetătorii operei lui Dante, iar unul 
dintre ei — Giuseppe Vandelli — se 
întreba, pe bună dreptate — ce s-ar fi 
întîmplat dacă Dante ar fi continuat să- 
şi comenteze capodopera? Şi tot acest 
studios răspundea că, într-un asemenea 
caz, “o mulţime de comentarii nu ar mai 
fi existat şi nenumărate strădanii ar fi 
fost evitate”. “Epistola către Can Grande” 
ar putea fi considerată şi ca o adevărată 
introducere în “Divina Comedie”. | 

În această epistolă, Dante explică, 
în primul rînd, semnificaţia titlului operei 
sale care, precum se ştie, a fost numită 
iniţial, pur şi simplu, “Comedia”: “Libri 
titulus est “Incipit Comedia Dantis 
Alighieri, florentinus natione non mo- 
ribus. Ad cuius notitiam sciendum est 
quod comedia dicitur a “comos” villa est 
et “oda” quod est “cantus”, unde come- 
dia quasi “villanus cantus”. Et est come- 
dia genus quoddam poeticae narra- 
tionis ab omnibus aliis differens” etc. — 
explicații arhicunoscute de toată lumea 
încă din manualele şcolare, dar nu toți 
ştiu şi nici nu se precizează întotdeauna 
că ele aparţin chiar lui Dante, care îi 
citează sau îi aminteşte pe Horaţiu, 
Terenţiu, Seneca ş.a., încît textul 
dantesc se constituie într-un adevărat 
intertext în accepţiune contemporană. 
Mai ales dacă avem în vedere şi 
etimologia cuvîntului “text”. Orice text în 
general este alcătuit din ceea ce au spus 
alţii (alte texte) pînă Ia el (inclusiv cînd 
nu se citează direct sau indirect textele 
ce i-au precedat”), spre a se vedea cea 
putut fi preluat şi din ceea ce adaugă 
textul vizat. Operele danteşti sînt, astfel, 
nu numai polistilistice, dar se caracte- 
rizează şi, într-un grad mai mare sau mai 

mic, prin ceea ce se numeşte astăzi 
intertextualitate. 

Dante preia, în chiar “Epistola 
către Can Grande”, nu numai de la alţii, 
dar şi din lucrările sale anterioare. Un 
exemplu dintre cele mai elocvente se 
referă la cele patru sensuri ale oricărei 
opere scrise, conform criteriului de 
interpretare elaborat de exegeza medi- 
evală. Despre aceste patru sensuri 
Dante vorbeşte în “Banchetul”, referindu- 
se la trei dintre canţonele sale, pentru 
ca să le reia ulterior diferenţierea 
(sensul literai, sensul alegoric, sensul 
moral şi sensul analogic) în "Epistola 
către Can Grande”. Spre deosebire de 
“Banchetul”, în această epistolă Dante 
nu mai face deosebirea dintre alegoria 
teologilor şi alegoria poeţilor, iar sensul 
literal al “Comediei” nu mai este bella 
menzogna, care nasconde la verità, ci 
coincide cu sensul istoric propriu, 
caracteristic alegoriei Scripturii. lar în 
comparaţie cu ceea ce considera, 
bunăoară, în “De vulgari eloquentia”, stil 
comic, atestăm, referitor ia “Comedia”, 
o poziţie teoretică diferită, aici fiind 
vorba de o materie şi de un stil ce nu 
justifică titlul operei. Scopul “Comediei” 
sale, îndeosebi al ultimei părţi, 
“Paradisul”, este, după cum declară 
Dante: “Finis totius et partis est removere 
viventes in hac vita di statu miserie et 
perducere ad statum felicitatis”. 

Dante se considera pe sine un om 
al acţiunii (“practicus”), care se conduce, 
în fapteie sale, de o filosofie morală 
numită “morale negotium”, opera sa fiind 
orientată spre o activitate creatoare, nu 
contemplativă: “genus vero philosophie 
sub quo hic in toto et parte procedetur, 
est morale negotium, sive ethica; quia 
non ad speculandum, sed ad opus 
inventum est totius et pars”. Arta trebuie 
să fie dictată de ceea ce el numeşte 
libero arbitrio, libero voier, precum o 
spune şi în “Purgatoriu”: 


De-ar fi aşa, în voi libera vrere 
distrus-ar fi, şi n-ar fi fost 
răzbun 
din bun s-aduni plăceri, din rău 
— durere 


Atit voinţa liberă (morala), cit şi arta 
(imaginaţia) sînt, însă, după Dante un 
dar dat de ceruri celor aleşi. Zice în cîntul 
XVII: 


Te mişcă vreo lumină-n 
cer iscată? 

Prin sine-or vrerea Cui 
ne-o scurge-n fire? 


Prin acest dar al cerurilor se 
influenţează asupra celorlalţi, dar 
aceasta operează schimbări şi în poet. 
Dante are în vedere nu numai 
perfecțiunea morală a celorlalți, dar şi 
propria sa perfecţiune morală. Tocmai 
luînd în considerare această orientare 
şi spre sine, spre propriul său suflet, 
Francesco Manzoni, amintit ca fiind cel 
ce i-a atribuit lui Dante paternitatea 
"Epistolei către Can Grande”, a emis 
părerea că poemul lui Dante nu este 
doar o viziune în somn, ci o măreaţă 
metaforă, “care redă starea morală a 
omului Dante şi starea tragică a 
lucrurilor din lumea ce îl înconjoară”, 
idee, de altfel, sugerată şi de 
comentariile "Comediei”, făcute de 
însuşi Dante în “Epistola către Can 
Grande”. O confirmare găsim şi în cîntul 
al XXV-lea din "Paradis"; 


De-ar fi ursit poemului 
meu sacru, 
cui şi pămînt, şi cer sprijin 
îi dară 
şi-atiţia ani făcu din mine-un 
macru, 
să-nvingă ura ce m-alung-afară 
din mîndrul ţarc unde-am 
dormit ca mie 
duşman cu lupii cari război 
îi dară, 
cu altă voce-atunci, c-un 
păr altfel 
întoarce-m-aş poet, să 
iau cunună 
unde-am primit botezul, căci 
` prin el 
intrai eu în credinţa care-adună 
pe drepţi în cer şi pentru ea şi fui 
de Petru-ncins cu-aşa urare 
bună. 


Şi o ultimă afirmaţie din “Epistola 
către Can Grande”, vizînd forma 
polistilistică a “Divinei Comedii”: “Forma 
sive modus tractandi est poeticus, 
fictivus, descriptivus, digressivus, 
transumptivus, et cum hoc diffinitivus, 
divisivus, probativus, improbativus et 
exemplorum positivus” — “Hoc non est 
gratia speculativi negotii, sed gratia 
operis”. 

VALENTIN GUŢU: 
DICȚIONAR AL 
GREŞELILOR DE 
LIMBA 


Editura “Arc”, 
Chişinău, 1998, 284 p. 


Calitatea de frunte a recent 
apărutei cărți de cultivare a limbii este 
faptul că ea inventariază şi înre- 
gistrează (aproape) tot ce s-a scris 
(s-a spus) despre greşelile de vorbire 
de la noi. În plus, atestăm şi noutăţi, 
elemente inedite. Lucrarea include 
două compartimente de necesitate 
stringentă în spaţiul nostru lingvistic: 
Cuvinte cu dificultăţi de scriere şi de 
pronunțare; Cuvinte şi expresii străi- 
ne. 

Cel din urmă compartiment, 
avîndu-l în calitate de coautor pe Vlad 
Pohilă, propune persoanelor intere- 
sate cîteva articole (tablete) de 
cultivare a limbii. 

Din capul locului se cere 
menţionat faptui că autorul nu caută 
să fie original de dragul originalității. 
El urmează un concept deja cunoscut 
nouă — cel al cărţii lui Valentin 
Mândâcanu “Cuvîntul potrivit la locul 
potrivit”, care s-a dovedit a fi extrem 
de utilă pentru toţi vorbitorii de limbă 
română din Basarabia. 

La această idee subscrie şi 
prefaţatoarea cărţii, cunoscuta (şi 
recunoscuta) savantă din Ţară Mioara 
Avram: “Este vorba... de un instru- 
ment de informare rapidă pe care îl 
va putea folosi uşor, fără condiţia unei 
pregătiri de specialitate, oricine vrea 
să-şi îmbunătăţească exprimarea. 
Trebuie numai să vrea cu adevărat!”. 

Tot Domnia sa semnalează că 
“un merit al dicționarului de faţă este 
includerea unor elemente de natură 
pragmatică: formule uzuale pentru 
firme, anunţuri, inscripţii sau de 


conversaţie în diverse situaţii”. Una e 
să cumperi de la magazin 1 kg de 
cîrnaţi şi alta e firma unui atare ma- 
gazin: Mezeluri. La fel şi: (inscripţie 
pe o autospecială) “Autodepanare” (şi 
nu “De avarie”); (formulă) “Să auzim 
de bine!” (nu “Să ne auzim de bine!”); 
(inscripţie) “Atenţie: automobil/ tren!”. 
Dacă unui doritor de a nimeri la un 
spectacol casieriţa îi poate spune 
scurt: “Bilete nu-s”, într-un anunţ la 
casa de bilete a teatrului vom scrie: 
“Vîndut complet”, “Nu mai sînt bilete!”. 

Scopul pe care şi l-a propus 
autorul prin editarea acestui Dicţionar 
îl depistăm din Notă asupra ediţiei: 
“... lucrarea de faţă se vrea un instru- 
ment de lucru comod şi util pentru 
cititori cu niveluri de pregătire diferite, 
un îndreptar ortologic, care să 
contribuie, pe cît e posibil, la 
corectitudinea limbii române vorbite în 
stînga Prutului, la eliminarea celor mai 
supărătoare şi mai frecvente abateri 
din exprimarea noastră orală sau 
scrisă: în primul rînd, a calcurilor după 
modele ruseşti, dar şi a altor greşeli 
de limbă (lexicale, gramaticale, 
ortografice...)”. 


E p 
Dictionar 
 alereşelilor 

“de limba 


Valentin Guţu E 

Noi, la rîndu-ne, putem confirma 
cu siguranţă că nobila idee a devenit 
realitate: vorbitorii de limbă română 
din Republica Moldova pot beneficia 
astăzi de un extrem de util instrument 
de lucru. 

La o primă lectură a Dicţio- 
narului... rămți cu impresia că poţi găsi 
răspuns la orice întrebare privind 
corectitudinea exprimării orale şi 
scrise. 

Şi numai o lectură de profunzime 
ne limpezeşte situaţia: nici o lucrare 
de acest fel nu ar putea pretinde o 
tratare exhaustivă a multiplelor 
probleme de cultivare a limbii. 

Un lucru însă e cert: Dicţionarul 
va ameliora considerabil vorbirea 
defectuoasă de ia noi. 

lar aceasta înseamnă, de fapt, 
un merit incontestabil al autorului. Am 
putea face, fireşte şi alte (multe) 
referinţe elogioase la adresa lui sau 
pe marginea lucrării. Dar mai 
importante ni se par unele obiecţii, 
sugestii, propuneri, de care ar 
beneficia şi “consumatorii” cărţii. O 
facem (precizăm) cu toată bună- 
voinţa, fără a pretinde adevărul în 
ultimă instanţă. 

De vreme ce lucrarea se 
numeşte Dicţionar... , cititorul e în 
drept să afle răspunsul corect 
(categoric) la întrebarea ce-l frămîntă, 
ca să poată face trimitere la sursa din 
care s-a consultat. Pe alocuri însă 
apar şi semne de întrebare: cum totuşi 
e corect “sală de cursuri sau sală 
de curs” (p. 24.); de ce “arborii ăştia, 
dar “tipii aceştia”? (p. 26). Provoacă 
nedumerire faptul că pentru “creştere 
(sporire) bruscă (incorect) se propune, 
creştere (sporire) considerabilă 
(corect) (p. 31). În realitate creşterea 
(sporirea) preţurilor poate fi şi bruscă 
“pe neaşteptate”, dar şi considerabilă 
“foarte mare, însemnată, substan- 
ţială”. 

Nu e clar de ce autorul con- 
sideră inadecvat termenul cvartal 
(mergeţi trei cvartale ; corect: mergeţi 
trei intersecţii), de vreme ce 
dicționarele explicative (inclusiv 
DEX-ul) atestă cuvîntul dat cu 


această semnificaţie şi chiar cu cea 
de “trimestru”. Dacă recunoaştem 
tendinţa vorbitorilor de a fi cît mai 
laconici în exprimare, ceea ce 
lingviştii numesc “efort minimal”, de 
ce nu admitem ca fiind corectă 
sintagma “Puneti receptorul!” pentru 
“puneţi receptorul (telefonului) în 
furcă”? Cu atît mai mult cu cît se ştie 
că uzul “nostru” nu va accepta 
îmbinarea închideţi (telefonul). 

Este indiscutabil că expresia 
“Ospătar, primiţi o comandă” este un 
calc din limba rusă (Obuunanr, npn- 
MuTe 3aka3), dar de ce recomandăm 
numai “Ospătar, vreţi să luaţi 
comanda?” (p. 111), dar nu şi o vari- 
antă mai practică: “Luaţi, vă rog, 
comanda”? 

Şi o doleanţă: la o eventuală 
reeditare a Dicţionarului... ar fi bine 
să se dea şi o bibliografie selectivă 
privind cultivarea limbii. 

Despre autor: Valentin Guţu 
este cel care, vorba poetului, “zilnic 
coboară în minele de aur ale limbii 
române”. Căutările sale nu sînt 
zadarnice. Domnia sa ne propune cu 
generozitate aurul adunat cu multă 
trudă pe parcursul a mai mulţi ani. 

Luaţi-l, dragi cititori! “Aurul” vă 
aparţine. 


lon MEL.NICIUC 

O TRILOGIE 
TRICOLORĂ 
PENTRU ANUL 
ŞCOLAR. ŞI JUBILIAR 


Prezentăm cea de-a treia carte 
din seria manualelor şcolare, apărute 
la editura “Civitas”: Istoria modernă 
a românilor, Partea a Il-a, clasa a 
Viil-a, autori — Nicolae Chicuş, 
Eugenia Danu, Demir Dragnev. 
(Precedentele două manuale, despre 
care revista noastră a anunţat deja 
cititorii, sînt: Istoria medie a 
românilor, clasa a Vi-a, autori: Demir 


Dragnev şi Gheorghe Gonta şi Istoria E af ISTORIA 
modernă a românilor, Partea l-a, ” MODERNĂ A 
clasa a Vil-a, autori: Demir şi Emil ROMÂNILOR 
Dragnev). Materialul expus în acest : . Partea t 


manual cuprinde o perioadă de glorie Ciasa Vii 
şi frumoase împliniri în istoria i 
românilor: Revoluţia română de la 
1848—1849; Unirea Principatelor sub 
Alexandru loan Cuza la 1859; 
Constituirea statului român modern şi 
cucerirea independenţei; Mişcarea de 
renaştere şi eliberarea naţională a 
românilor din pămînturile româneşti 
înstrăinate culminate de cea mai 
înălţătoare filă din istoria neamului 
nostru — desăvirşirea procesului de 
constituire a statului modern şi 
realizarea unităţii naţional-statale — 
Marea Unire de la 1918. 

Manualul este înzestrat cu un 
bogat aparat metodic şi material 
ilustrativ. 

Apărut în preajma jubileului de 
80 de ani de la Unirea Basarabiei cu 
Patria-mamă şi lansat în cadrul unei 
conferinţe ştiinţifice prilejuită de acest 
jubileu, cartea încheie o trilogie tri- 
coloră de manuale la Istoria românilor, 
propusă de editura “Civitas” pentru 
anul şcolar şi jubiliar 1997—1998. 

Toate manualele sînt aprobate 
şi recomandate de către Comisia de 
experţi a Ministerului Învățămîntului, 
Tineretului şi Sportului al Republicii 
Moldova. 

DATE 
DIN ISTORIA 


LITERATURII ŞI CULTURII 


16 


16 
18 
19 


27 
29 


30 


ROMÂNE 
1998 


APRILIE 


75 de ani de la naşterea poe- 
tului şi publicistului Petre 
Darienco (16 aprilie 1923—9 
iulie 1976). 

60 de ani de la naşterea scri- 
itorului luri Grekov (1938). 
Ziua Internaţională a Monu- 
mentelor şi Locurilor Istorice. 
Sfintele Paşti. 

Paştele Blajinilor. 

70 de ani de la dezvelirea mo- 
numentului lui Ştefan cel Mare 
din Chişinău (1928), operă a 
sculptorului Alexandru Plămă- 
deală. 

40 de ani de la înfiinţarea Tele- 
viziunii în Republica Moldova 
(1958). 


MAI 


70 de ani de la apariţia primului 
număr al Moldovei literare 
(“Nistru”, actuala revistă literară 
Basarabia) (1928). 

170 de ani de la naşterea scri- 
itorului Constantin Stamati- 
Ciurea (4 mai 1828—22 
februarie 1898). 

70 de anide la naşterea isto- 
ricului şi criticului literar Leon 
Baconski (1928). 

50 de ani de la trecerea în ne- 
fiinţă a lingvistului şi filologului 
Sextil Puşcariu (4 ianuarie 
1877—5 mai 1948). 

60 de ani de la trecerea în nefi- 
inţă a poetului Octavian Goga 
(1 aprilie 1881—6 mai 1938). 
80 de ani de la trecerea în ne- 
fiinţă a poetului şi traducăto- 
rului George Coşbuc (20 sep- 
tembrie 1866—9 mai 1918). 


10 


15 


15 


20 


20 


22 


24 


24 


14 


70 de ani de la trecerea în nefi- 
ință a poetului Artur Stavri (10 
noiembrie 1869—10 mai 
1928). 

160 de ani de la naşterea pic- 
torului Nicolae Grigorescu (15 
mai 1838—21 iulie 1907). 
125 de ani de la trecerea în ne- 
fiinţă a domnitorului Princi- 
patelor Unite Alexandru loan 
Cuza (20 martie 1820—15 mai 
1873). 

80 de ani de la inaugurarea 
(1918) în cadrul Universităţii 
Populare din Chişinău a 
Primei biblioteci publice 
româneşti din Basarabia în 
frunte cu directorul |. Za- 
boloţchi. 

80 de ani de la naşterea scri- 


-itorului George Meniuc (20 mai 


1918—8 februarie 1987). 
90 de ani de la naşterea istori- 
cului literar şi folcloristului lon 
Constantin Chiţimia (1908). 
75 de ani de la naşterea poe- 
tului, eseistului şi traducătorului 
lon Caraion (24 mai 1923—21 
iulie 1986). 
50 de ani de la trecerea în ne- 
fiinţă a preotului-poet Antonie 
Luţcan (17 octombrie 1903— 
24 mai 1948). 

150 de ani de la redactarea 
de către Vasile Alecsandri a 
broşurii În numele Moldovei, a 
omenirii şi a lui Dumnezeu 
(1848), adresată fraţilor români 
din toată România. 

85 de ani de la apariţia 
revistei Cuvînt moldovenesc 
(1913). 


IUNIE 


125 de ani de la naşterea Ele- 
nei Alistar-Romanescu (1 
iunie 1873—1955), membru al 
Sfatului Ţării, militant pentru 
unitatea naţională a românilor. 
140 de ani de la inaugurarea 

la Chişinău (1858) a Bisericii 
“Sf. Teodor Tiron” (“Ciuflea”). 
180 de ani de la naşterea poe- 
tului, prozatorului şi drama- 
turgului Vasile Alecsandri (14 
iunie 1818/1821—22 august 
1890). 


Caleadar 

28 


15 


15 


17 


21 


15 


16 


17 


23 


31 


125 de ani de la trecerea în ne- 
fiinţă a cărturarului şi 
mitropolitului Andrei Şaguna 
(1 ianuarie 1809—28 iunie 
1873). 


IULIE 


Sărbătoarea Naţională Ziua 
Comemorării lui Ştefan cel 
Mare şi Sfînt. 

170 de ani de la trecerea în 
neființă a poetului şi tradu- 
cătorului loan Cantacuzino (20 
ianuarie 1757—3 iulie 1828). 
180 de ani de la naşterea lui 
losif Naniescu (loan Miha- 
lache) (15 iulie 1818—26 
ianuarie 1902), mitropolit al 
Moldovei şi Sucevei. 

50 de ani de la naşterea scri- 
itorului Nicolae Dabija (Cio- 
banu) (1948). 

175 de ani de la naşterea poe- 
tului Gheorghe Tăutu (17 iulie 
1823—8 august 1885). 

190 de ani de la naşterea filo- 
zofului şi esteticianului Simion 
Bărnuţiu (21 iulie 1808—16 
mai 1864). 


AUGUST 


100 de ani de la naşterea scri- 
itorului Nicolae Spătaru (1 au- 
gust 1898-?). 

70 de ani de la naşterea scri- 
itoarei Raisa Lungu-Ploaie 
(1928). 

60 de ani de la naşterea scri- 
itorului Gheorghe Constantin 
Madan (1938). 

60 de ani de la naşterea scri- 
itorului Andrei Burac (1938). 
100 de ani de la deschiderea 
la Chişinău (1898) a Comisiei 
Arhivistice Savante din 
Basarabia. 

Ziua Limbii Române. 

„300 de ani de la apariţia la 
laşi a primei scrieri filozofice 
româneşti Divanul sau giîlcea- 
va înţeleptului cu lumea sau 
giudeţul sufletului cu trupui de 
Dimitrie Cantemir (1698). 


17 


17 


27 


13 


15 
20 


20 


20 


SEPTEMBRIE 


70 de ani de la naşterea lui 
ion Druţă (1928), prozator, 
dramaturg şi publicist. 

60 de ani de la trecerea în ne- 
fiinţă a cărturarului iluminist 
Mihail Ceachir (27 aprilie 
1861—8 septembrie 1938). 
90 de ani de la naşterea scri- 
itorului Edgar Papu (1908). 
75 de ani de la înfiinţarea Tea- 
trului Naţional din Chişinău 
(1923). 

75 de ani de la naşterea isto- 
ricului literar lon Racul (16 
septembrie 1923—11 aprilie 
1985). 

110 ani de la trecerea în nefi- 
inţă a poetei lulia Hasdeu (2 
noiembrie 1869—17 septem- 
brie 1888). 

175 de ani de la trecerea în 
neființă a cărturarului Gheor- 
ghe Lazăr (5 iunie 1779/9 
ianuarie 1782—17 septembrie 
1823). 

75 de ani de la naşterea pro- 
zatoarei Ariadna Şalaru 
(1923). 


OCTOMBRIE 


60 de ani de la trecerea în ne- 
fiinţă a lui Vasile Săcară (6 
aprilie 1881—7 octombrie 
1938), organizator al societăţii 
învăţătorilor din Basarabia, re- 
dactor al revistei “Şcoala 
moldovenească”. 

110 ani de la naşterea sculpto- 
rului Alexandru Plămădeală 
(9 octombrie 1888—15 aprilie 
1940). | 

100 de ani de la naşterea scri- 
itorului Gheorghe Mihail Zam- 
firescu (13 octombrie 1898— 
8 octombrie 1939). 

50 de ani de la naşterea scri- 
itorului Vasile Spinei (1948). 
360 de ani de la construirea 
Mănăstirii Căldăruşani 
(1638), ctitorie a lui Matei 
Basarab. 

170 de ani de la naşterea scri- 
itorului George A. Baronzi (20 
octombrie 1828—28 mai 
1896). 

80 de ani de la trecerea în nefi- 

22 


23 


24 


26 


26 


14 


14 


20 


27 


inţă a istoricului Constantin C. 
Giurescu (20 august 1875—20 
octombrie 1918). 

50 de ani de ia naşterea scri- 
itoarei Silvia Ciolacu (Celac) 
(1948). ` 

80 de ani de la naşterea lui 
Octav Sargeţiu (23 octombrie 
1908—11 martie 1991), poet, 
redactor al revistei “Viaţa 
Basarabiei”. 

180 de ani de la naşterea scri- 
itorului şi publicistului Dimitrie 
Gusti (24 octombrie 1818—26 
martie 1887). 

70 de ani de la naşterea poe- 
tului, prozatorului şi drama- 
turgului Aureliu Busuioc 
(1928). 

325 de ani de la naşterea lui 
Dimitrie Cantemir (26 octom- 
brie 1673—21 august 1723), 
prozator, istoric, filozof şi 
iluminist. 


NOIEMBRIE 


70 de ani de la înfiinţarea Bi- 
bliotecii Ştiinţifice Centrale a 
Academiei de Ştiinţe din 
Moldova (1928). 

130 de ani de la naşterea lui 
Dionisie Erhan (Tighineanu) (2 
noiembrie 1868—20 sep- 
tembrie 1943), arhimandrit al 
Mănăstirii Suruceni, episcop al 
ismailului. 

60 de ani de la naşterea criti- 
cului şi istoricului literar Eliza 
Botezatu (1938). 

180 de ani de la naşterea scri- 
itorului lon Codru-Drăguşanu 
(9 noiembrie 1818—26 octom- 
brie 1884). 

150 de ani de la naşterea scri- 
itorului şi publicistului Zamfir 
Arbore-Raili (14 noiembrie 
1848—2 aprilie 1933). 

100 de ani de ia naşterea poe- 
tului şi eseistului Benjamin 
Fundoianu (14 noiembrie 
1898—1944). 

50 de ani de la naşterea scri- 
itorului Constantin Dragomir 
(1948). 

180 de ani de la naşterea filo- 
logului şi istoricului literar Aron 


23 


29 


Pumnul (27 noiembrie 1818— 
24 ianuarie 1866). 


DECEMBRIE 


Ziua Naţională a României . 
80 de ani de la convocarea Ma- 
rii Adunări Naţionale de la 
Alba-lulia (1918). 

25 de ani de la trecerea în nefi- 
inţă a poetului Vitalie Tulnic 
(Manolescu) (9 martie 1931— 
3 decembrie 1973). 

50 de ani de la naşterea picto- 
rului Andrei Sîrbu (1948). 

50 de ani de la naşterea picto- 
rului Mihai Ţăruş (1948). 

75 de ani de ia naşterea pic- 
torului Igor Vieru (23 decembrie 
1923—23 mai 1988). 

125 de ani de la naşterea filo- 
logului, folcloristului şi isto- 
ricului literar Ovid Densusianu 
(29 decembrie 1873—8 iunie 
1938). 

550 de ani de la trecerea în 
neființă a cărturarului, mi- 
niaturistului şi caligrafului 
Gavril Uric (cca 1400--cca 
1448). 

490 de ani de la apariţia 
Liturghierului slavon, prima 
nească de călugărul Macarie 
(1508). 

290 de ani de la trecerea în 
neființă a lui Nicolae Milescu 
Spătarul (1 iunie 1636— 
1708), cărturar, umanist, 
scriitor, memorialist, geograf, 
teolog şi diplomat. 

150 de ani de la Revoluţia 
de la 1848 (din Moldova şi Ţara 
Românească). 

150 de ani de la publicarea 
de către Mihail Kogălniceanu, 
la Cernăuţi, a broşurii Dorin- 
tele partidei naţionale din 
Moldova (1848). 

130 de ani de la naşterea 
esteticianului şi criticului literar 
Mihail Dragomirescu (1868— 
1942). 

130 de ani de la naşterea 
filozofului şi psihologului 
Constantin Rădulescu Motru 
(1868—1957). 

ADEVĂRUL DESPRE NOI 

Bordeianu L., exchange, nr. 1—2, 
'97. 

Mătcaş N., Un român get-beget: 
moldoveanul Zamfir C. Ralli-Arbore, nr. 
1—2, '97. 


Piccillo G., “Moldovenesc-român” 


în documentele misionarilor catolici (se- 
colele al XVII-lea şi al XVIll-lea), nr. 1— 
2, '97. 


ALERGARE CU OBSTACOLE 

Bordeianu L., Pînzele albe ale 
libertăţii, nr. 3—4, '97; Pantoful de aur al 
poeziei, nr. 6,'97. 


ANALIZE ŞI INTERPRETĂRI 

Bantoş A., Sacru şi profan în 
poezia lui Lucian Blaga, nr. 2, 3—4, '9%6; 
Grigore Vieru: cunoaştere şi regăsire 
sub semnul sacrului, nr. 5—6, '96, 1—2, 
'97; Epifanic şi grotesc în poezia lui 
Emilian Galaicu-Păun, nr. 3—4, '97; 
Eugen Cioclea: deconstruire şi recon- 
struire, nr. 6, '97. 

Bomher N., Adevărul de dincolo 
de cuvînt (1. Literatura lui Marin Preda 
emite îndoială în 1968; 2. Interpretarea 
Celui mai iubit dintre pămînteni astăzi. 
Anacronie şi catacronie), nr. 1, '96. 

Ciocan lu., Un promotor fervent al 
onirismului — poetul Leonid Dimov, nr. 
6, '97. 

Ciopraga C., Teme şi variaţiuni — 
sau despre G. Bacovia, nr. 5—6, '96; 
Nichita Stănescu — între cuvînt şi 
necuvînt, nr 1-2, '97; Temporalitate şi 
meditaţie sau despre Marin Preda, nr. 
3—4, '97. 

Constantinovici S., Coerenţă lin- 
gvistică secundară în poezia lui Nichita 
Stănescu, nr 5—6, '96. 

Dolgan M., Literatura română 
postbelică: integrări, valorificări, recon- 
siderări, nr. 6, '97. 

„Filipciuc |., Drumul şi numele lui 
Harap-Alb, nr. 5—6, '96. 

Golban P., Problema caracterului 
exponențial al scrisului şi personalităţii 
lui lon Creangă, nr. 2, '96. 

Moraru A., Elemente de moderni- 
tate în opera lui A. Russo, nr. 1, '96; 


Valenţele orficului în lirica lui A. Codru,. 
nr. 5—6, '96. 
Rusu A., Nicolae lorga, brad 
bătrîn sau “arbore cosmic”, nr. 6, '97. 
Vaculovschi M., Valenţe supra- 
realiste în proza lui Mircea Cărtărescu, 
nr. 6, '97. 


ANIVERSĂRI 


BEREJAN, SILVIU — 70 

Bruchis M., Omagiu unui om ade- 
vărat, nr. 3—4, '97. 

Cotelnic T., Savant de prestigiu, 
nr. 3—4, '97. 

Fişier bibliografic, nr. 3—4, '97. 

Mătcaş N., Vom mai ajunge să 


'culegem ghiocei, nr. 3—4, '97. 


Popa Gh., inaltă conştiinţă civică, 
nr. 3—4, '97. ; 


BILEŢCHI NICOLAE — 60 
Melniciuc l., Erup spre lumină 
lalele, nr. 1—2, '97. 


CINCILEI, GRIGORE — 70 

Cincilei Gr., Revenind la aspectul 
cantitativ al genului gramatical, nr. 6,'97. 

Melnic V., Fidel adevărului ştiin- 
tific, nr. 6, '97. 


CIOPRAGA, CONSTANTIN — 80 

Husar Al., Un “suflet frumos”, nr. 2, 
'97. 

Mănucă D., Sensul vieții, nr. 2, '96. 


COŞERIU, EUGEN — 75 

Avram A., Sistem şi normă în 
morfologia limbii române, nr. 3—4, '96. 

Berejan S., Eugen Coșeriu: itine- 
rar biografic, nr. 3—4, '96. 

Bidu-Vrânceanu A., Din nou des- 
pre cîmpurile lexicale, nr. 3—4, '96. 

Ciobanu A., Savant enciclopedist, 
nr. 3—4, '96. 

Mătcaş N., Colosul din Tübingen, 
nr. 3—4, '96. 

Şuteu F., Doctrina lingvistică a lui 
Eugen Coşeriu, nr. 3—4, '96. 

Vasiliu E., Obiect şi sens, nr. 3—4, 
96. 


MOVILĂ, PETRU — 400 DE ANI 

Malaneţchi V., “Ctitor, ziditor şi 
binefăcător al bisericii şi al şcolilor”, nr. 
5—6, '96. 


VASILACHE, VASILE — 70 
Vasile Vasilache: “Niciodată nu mă 
simt mai liber decît atunci cînd scriu”, nr. 

3—4, '96. 


ANTOLOGIA “L. R.” 

Bantoş Al., “O poezie poate dura 
mai mult decît un imperiu”, nr. 3—4, '96. 

Bordeianu L., “Argo” — o revistă a 
diasporei literare, nr. 1, '96. 

Caraion I., Poeme, nr. 3—4, '96. 

“Dacă proza e în primul rînd 
corporalitate, poezia e respirație.” Dia- 
log: Dumitru Crudu — Emilian Galaicu- 
Păun, nr. 5—6, '96. 

Echos poetique de Bessarabie: 
Lorina Bălteanu. Eclats; Leo Bordeia- 
nu. Etat; Eugen Cioclea. Maxime; Nico- 
lai Costenco. Ronde de l'amour; Nicolae 
Dabija. La souris des mots; Liviu Da- 
mian. Langue; Nina Josu. A l'amour; 
Leonida Lari. Lune; Dumitru Matcovschi. 
Alphabet; Valeriu Matei. Argument; Irina 
Nechit. L'heure de l'amour; Vasile 
Romanciuc. Basilic; Arcadie Suceveanu. 
Les archives des glogotes |; lon Vata- 
manu. Langue maternelle; Grigore 
Vieru. Le visage de maman; Gheorghe 
Vodă. Ma journée de tous les jours, nr. 
1—2, '97. 

“Fiecare se integrează pe cont 
propriu.” interviu cu Nicolae Popa, 
Laureat al Premiului U.S. din România, 
nr. 5—6, '96. 

Galaicu-Păun Em., Plimbarea de 
seară; Cel bătut îl duce pe Cel nebătut, 
nr. 5—6, '96. 

Gîrneţ V., Neumă (I); stampă; 
neumă (ll); cîmpia Borghes; stampă; 
semne pentru iniţiaţi; contemplînd o 
mocirlă; stampă; summer '93, nr. 2, '96. 

Manu E., Bibliografie, lon Caraion, 
nr. 3—4, '96. 

Popa N., Opreşte-te, nenorocitule; 
Careul cu raci, nr. 5—6, '96. 


ARGUMENT 

Argument, nr. 5—6, '96. 

Agresivitate virulentă, nr. 1, '96. 

Bantoş Al., Profesorul de română, 
nr. 3—4, '97; Argument, nr. 5, '97; 
Recuperări necesare, nr. 6, '97. 

Bordeianu L., Ard rugurile limbii 
române, nr. 1,'96. 

Vieru Gr., Limba Română la cinci 
ani de la apariţia primului număr, nr. 3— 
4, '96; Rugă pentru Moldova, nr. 1—2, 
97. j 


ARS POETICA 

Burac A., Pot să şi uit; Timpul?; 
Rătăcire; În această sîmbătă; Dintot- 
deauna; Plină de neştire; Carul cel cu 


patru roţi; Made in Japan; Spaţii comu- 
nicante, nr. 3—4, '97. 

Lungu Al., De jale; Obîrşia; Peştii; 
Răstimp de litere (1,6); Nouă suflări 
pentru îngerii şi demonii tirzii (6), nr. 5— 
6, '9%6. 

Mihai C., Copilărie; Orfică; Atunci, 
nr. 6, '97. 

“Sunt născut în leagănul strălumi- 
nat al limbii române.” Alexandru Lungu 
răspunde la zece întrebări formulate de 
Leo Bordeianu, nr. 5—6, '96. 


ARTA LECTURII 
Oros V., Între “Valul Marconi” şi 
“Galaxia Gutenberg”, nr. 2, '96. 


BUTURUGA MICĂ 

Dueluri epigramatice româneşti. 
Miniantologie de Efim Tarlapan, nr. 1-— 
2, '97. 


CALENDAR 
Date din istoria literaturii şi culturii 
române, 1997, nr. 1—2, '97. 


CARTEA CĂRŢILOR 

lacob N., 200 de ani de la a doua 
traducere a Bibliei în limba română — 
Blaj 1795, nr. 1, '96. 


CASA FIINȚEI ROMÂNEŞTI 

Bantoş A., Un fecior al Basarabiei 
aşteptat acasă, nr. 5—6, '96. 

Rusu V., Cuvîntul — “ţară a minu- 
nilor”, nr. 5—6, '96. 


CENACLU 

Bordeianu L., “Clipa siderală” — 
început promiţător, nr. 3—4, '96. 

Cazaciliu A., scoaterea măşitilor; 
cortegiu; reîntoarcere în vis; puncte şi 
virgule; amînarea cuvintelor, nr. 1—2, 
'97. 


CERCETĂRI LINGVISTICE: 
REALIZĂRI ŞI PROIECTE 

Botnarciuc V., Eţcu l., Colaborare 
şi integrare ştiinţifică, nr. 3—4, '96. 


CLASICII ŞI NOI 

Mătcaş N., Sadoveanu despre 
rusificarea Basarabiei de pînă la 1918, 
nr. 2, '96. 


COMEMORĂRI. 
ION DUMENIUK — 60 


Ciocanu l., Colegul nostru, prieten 
cu adevărul, nr. 2, '96. 

Mătcaş N., Sfinţească-ţi de-a 
pururi lumina..., nr. 2, '96. 

Repere pentru o eventuală bio- 
grafie, nr. 2, '96. 


CONCURS DE CREAŢIE 

Bulău L., Evadare în vis; Ronde- 
lul florii de cireş; Doar ochii tăi; Joc de 
cuvinte, nr. 6, '97. 

Martin V., Eclipsa, nr. 6, '97. 

Rapcea A., “eşti cel mai frumos...”, 
elegie; aproape parabolă, nr. 6, '97. 


CONFLUENŢE 

Ferrarini G., Stironul; Suburbia; 
Am văzut Roma; A doua zi, nr. 6, '97. 

Ganea R., Dumbrăveanu l., Un 
poet italian la Chişinău, nr. 6, '97. 


CONGRESE. CONFERINŢE. 
SEMINARE 

Apel către Preşedintele Republi- 
cii Moldova, către Parlamentul Republi- 
cii Moldova, nr. 6, '97. 

Berejan S.,Colocviul din Franţa al 
cercetătorilor de graiuri romanice, nr. 1— 
2, '97. 

Berejan S., Pavel V., Reuniunea 
internaţională a dialectologilor în Italia, 
4—9 decembrie 1995, nr. 1, '96. 

Eremia A., Standardizarea nu- 
melor geografice, nr. 5—6, '96. 

Limba “in concreto”. Interviuri cu 
participanţi la Colocviul Internaţional de 
Lingvistică Funcţională, ediţia a XXI-a, 
laşi, 27—29 iunie 1996, nr. 3—4, '96. 

Rezoluţia Conferinţei naţionale 
de filologie Limba română azi, ediţia a 
VI-a, laşi—Chişinău, 24—28 octombrie 
1997, nr. 6, '97. 

Zagaevschi V., Simpozion naţional 
de dialectologie, nr. 5—6, '96. 


CONTEXTE 

Ciobanu V., Intelectualul şi ceta- 
tea, nr. 2, '96. 

Furtună Al., Rolul păstorilor trans- 
humanţi la menţinerea unităţii etnocul- 
turale a românilor, nr. 1, '96. 


CREANGA DE AUR 

Pallady S., Universul paremio- 
logic al poveştilor lui |. Creangă şi 
povestea populară, nr. 5—6, '96. 

Ţaranu P., Bradul în cultura popu- 
lară din Dorne, nr. 6, '97. 

Zagaevschi L., Observaţii privind 
semantica texteior folclorice (pe baza 
textelor folclorice culese de Petre 
Ştefănucă), nr. 5—6, '96, nr. 1—2, '97. 


CUM VORBIM, CUM SCRIEM 

Mătcaş N., Cuvinte marginalizate 
pe nedrept, nr. 6, '97. 

Melniciuc i., Capcanele pleonas- 
mului, nr. 6, '97. 

Ungureanu E., Comanditar sau 
beneficiar?, nr. 5—6, '96. 

Vrabie N., Decalajul între sistem 
şi normă în funcţionarea unor cuvinte, 
nr. 6, '97. 


DESTINE BASARABENE 

Ciobanu A., Valeriu Rusu — un 
celebru românist basarabean în Franţa, 
nr. 3—4, '96. 

lerunca V., Un om ales al Basara- 
biei: Constantin Stere, nr. 3—4, '97. 

“Mi-a căzut cartea de istorie în cap 
încă de cînd eram de cinci ani.” Leo 
Butnaru în dialog cu Paul Goma, nr. 5— 
6, '96, ; 
Muraru E., Elena Alistar, pedagog 
şi om politic, nr. 3—4, '97. 

“Pierderea Basarabiei — tragedie 
naţională ...” O scrisoare a prof. Vasile 
Harea către Leon T. Boga (Notă expli- 
cativă de Vasile Malanetchi), nr. 3—4, 
'97. 

“Să luăm aminte: am supravieţuit 
datorită satului.” Dialog: Alexandru 
Bantoş — Valeriu Rusu, nr. 1—2, '97. 


DIALOGUL ARTELOR 

Bobernaga S., Saloanele Moldo- 
vei, nr. 3—4, '96. 

Bordeianu L., Reiterarea ideii de 
apă vie, nr. —2, '97. 

larmenko V., Gheorghe Oprea, nr. 
2, '96. 

Să avem conştiinţa valorilor noas- 
tre culturale. Interviu cu artistul plastic 
Mihai Ţăruş, nr. 1, '96. 


DIASPORA ROMÂNEASCĂ 

Băjenaru G., Destin poetic; Stră- 
inul domn; La marginea lumii; Cu dor 
trecînd; Ce-ti pasă ţie, timpule!..., nr. 3— 
4, '97. 

Cărţi cu tematică basarabeană în 
biblioteca diui Jon Cepoi, nr. 2, '96. 

Corneliu Florea: un om liber cu 
gîndul la Neam şi la Ţară, nr. 3—4, '96. 

“Patria pentru mine este locul unde 
m-am născut...” Dialog: Alexandru 
Bantoş — Jon Cepoi, nr. 2, '96. 

“În sufletul meu Basarabia are 
astăzi ecoul unei istorii triste şi al unui 
adevăr strigat...” Dialog: Alexandru 
Bantoş — George Băjenaru, nr. 3—4, 
'97. 

Florea C., Jurnal de Lagăr liber 
(fragmente); Jurnal pe frunze de arțar 
(fragmente); Un om între oameni; Alături 
de Eminescu, nr. 3—4, '96. 


ECORŞEU 
Galaicu-Păun Em., “Transfuzii 
dese de cuvinte (şi tăceri)”, nr. 6, '97. 


EDIŢIE SPECIALĂ 
Ciocanu |., Literatura română din 


Republica Moldova. Scriitori incluşi în 


programele de învăţămînt: George 
Meniuc; Nicolai Costenco; Andrei Lu- 
pan; Emilian Bucov; Bogdan Istru; Liviu 
Deleanu; Grigore Vieru; Liviu Damian; 
Petru Zadnipru; Aureliu Busuioc; Nico- 
lae Esinencu; lon Vatamanu; Dumitru 
Matcovschi; Leonida Lari; Nicolae 
Dabija; Ilon Druţă; Vasile Vasilache; 
Vladimir Beşleagă; Spiridon Vangheli; 
Vasile Coroban; Mihai Cimpoi, nr. 5, '97. 


EVENIMENT EDITORIAL 

Cimpoi M., Promotor al valorilor 
naţionale, nr. 6, '97. 

Ciobanu A., Atitudine sacră faţă de 
limba română, nr. 6, '97. 

Dabija N., Geniul neamului e 
nesecat, nr. 6, '97. 

Dinu M., Instrument modern pentru 
învăţarea limbii române, nr. 6, '97. 

Galben A., Valeriu Rusu — ilustru 
om de ştiinţă basarabean, nr. 6, '97 

Melniciuc l., Mereu acasă, nr. 6, 
'97 

Rusu V., Inima mea tremură pentru 
Basarabia; Republica Moldova — spaţiu 
favorabil colaborării. Mesaj adresat dlui 
Jacques Chirac, Preşedintele Franței, 
nr. 6, '97. 

Vieru Gr., Limba română devine 
un liant între neamuri, nr. 6, '97. 


EVOLUŢIA LIMBII ROMÂNE 

Petrică M., Particularităţi moldove- 
neşti în romanul Manoil de D. Bolin- 
tineanu, nr. 2, '96; Creaţii lexicale în 
Istoria ieroglifică, nr. 3—4, '96. . 

Zavulan T., Contribuţia lui Grigore 
Ureche la dezvoltarea limbii române 
literare, nr. 3—4, 5—6, '96. 


EXPRESII ŞI MENTALITĂŢI 

Dumistrăcel S., O biruinţă a ciola- 
nului; Fluieră-vînt; Mîna în foc, nr. 3—4, 
'96; De flori de măr; Tîriie-briu; A trage 
butucul, nr. 5—6, '96. 


FONETICĂ Şi FONOLOGIE 

Gurău L., Reduplicarea şi simbo- 
lismul fonetic, nr. 3—4, '97. 

Turculeţ A., Aspecte ale rostirii 
româneşti standard actuale (il), nr. 1, '96. 


FUZIUNE 

ŞI REDIMENSIONARE 

“A fi în actualitatea literară româ- 
nească...” interviu cu scriitorul Ovidiu 
Moceanu, nr. 3—4, '96. 

Bantoş A., Forţa integratoare a 
sacrului, nr. 1, '96. 

“De unit ne-a unit Dumnezeu, cum 
a crezut el că e bine. Noi ar trebui să ne 
reintegrăm.” Interviu cu scriitorul lon Itu 
(Braşov), nr. 1, '96. 

Golban P., Fascinaţia rustică în 
creaţia lirică basarabeană, nr. 3—4, '96; 

Indiferent de volumul resurselor 
care vin din exterior, numai efortul 
propriu şi mobilizarea tuturor forţelor 
interne vor permite Republicii Moldova 
să depăşească dificultăţile actuale şi să- 
şi asigure un alt destin.” Dialog: Alexan- 
dru Bantoş — Excelenţa sa Domnul 
Marcel Dinu, ambasador extraordinar şi 
plenipotenţiar al României în Republica 
Moldova, nr. 6, '97. 


GRAMATICĂ ŞI ORTOGRAFIE 

Bahnaru V., Corelaţia dintre mor- 
fologie şi lexicologie, nr. 1—2, '97. 

Beldescu G., Despre exigenţă şi 
toleranţă în punctuatie, nr. 5—6, '96. 

Butuc P., Consideraţii despre 
principiul logico-semantic al sintaxei 
funcţionale, nr. 6, '97. 

Ciobanu A., Corectitudinea pun- 
ctuaţională, nr. 1—2, '97. 

Colţun Gh., Aspecte ale corelaţiei 
dintre frazeologisme şi părţile de vor- 
bire, nr. 1—2, '97; Categoriile morfolo- 
gice ale frazeologismelor verbale, nr. 
3—4, '97. 

Lăzărescu L., Un caz de omoni- 
mie lexical-morfologică, nr. 5—6, '96; 
Omonimia morfologică la verb, nr. 3—4, 
'97. 

Meiniciuc l., Paronimia — un 
deziderat al cultivării limbii în şcoală, nr. 
5—6, '9%6. 

Onofraş M., Realităţi şi implicaţii 
terminologice în lexicul românesc ac- 
tual, nr. 6, '97. 

Popa Gh., Fluctuaţii lexicale în 
româna actuală, nr. 5—6, '96. 

Voineag Merlan A., Pronumele 
relativ “posesiv”. Aspecte comparative, 
nr. 3—4, '97. 

INFERN TERMINOLOGIC 
Gromov Al., Perfidia pospăielii, nr. 
1, '96. 


IN MEMORIAM 

Chivu Gh., lon Coteanu, (6 octom- 
brie 1920 — 11 decembrie 1997), nr. 6, 
'97. 

Dumitrescu F., Ultimul mare cerce- 
tător străin al lumii române: Alf Lombard, 
nr. 2, '96; 

Ungureanu l., Icoana unui om 
minunat, nr. 2, '96. 


INTERIORUL UNUI POEM 

Crudu D., Leonid Dimov: Istoria 
lui Claus şi a giganticei spălătorese, 
nr. 5—6, '96. 

Şleahtiţchi M., Mioriţa lui Nicolae 
Labiş, nr. 3—4, '96. 


ITINERARE DORNENE 
Ţaranu P., Mihai Cimpoi — că- 
lător prin Dorne, nr. 3—4, '97. 


ÎN GRĂDINA LIMBII NOASTRE 

Colţun Gh., Frazeologismele ad- 
verbiale: semnificaţii şi valori, nr. 2; 3— 
4, '96. 

Dumistrăcel S., Expresii şi menta- 
lităţi, nr. 2, '96. 

Guţu V., Spre unitatea limbii — prin 
Eminescu, nr. 3—4, '96. 

Melniciuc |., Cum ne adresăm? 
Un cartonaş galben pentru... expri- 
mare, nr. 2, '96. 


LIMBA ŞI LITERATURA 
ROMÂNĂ ÎN ŞCOALA ALOLINGVĂ 

Întrunire utilă, nr. 6, '97. 

Vatamaniuc M., lordănescu lu., 
Evaluarea rezultatelor şcolare, nr. 6, '97. 

PROIECTE DIDACTICE 

Guza L., Ziarul preferat, revista 
preferată, nr. 6, '97. 


Primac V., George Bacovia — - 


simbolistul, nr. 6, '97. 


LUMINĂ DIN LUMINĂ 

Buburuz P., Cuvîntul sfînt pre limba 
noastră, nr. 3—4, '97. 3 

Monument al limbii şi literaturii 
române. Prefaţa la Noul Testament 
editat în 1648 la Alba-lulia, nr. 3—4, '97. 


MARI FILOLOGI ROMÂNI 

Berejan S., Relaţiile mele ştiin- 
țifice cu acad. H. Mihăescu, nr. 5—6, '96. 

Corlăteanu N., Filolog de nivel 
european, nr. 5—6, '96. 


Diaconescu T., Reprezentant 
notoriu al lingvisticii, nr. 5—6, '96. 

Haralambie Mihăescu — 90 de ani 
de la naştere, nr. 5—6, '96. 

Mihăescu E. H., In perpetuam 
memoriam..., nr. 5—6, '9%6. 

Mihăescu H., Romanitatea în sud- 
estul Europei; Cîntecul nibelungilor şi 
românii, nr. 5—6, '96. 

Teoteoi T., Haralambie Mihăescu 
şi romanitatea orientală, nr. 5—6, '96. 


MESAJE DIN 
IUGOSLAV 

Baba l., Modele seducătoare; 
Abrogarea minciunii; Timp vorace; Stare 
de alertă, nr. 5—6, '9%6. 

Gătăianţu P., Antrenament pentru 
ogari; Şase uşi de gorun; Seifuri blindate 
cu poeme ieşite din osul meu, nr. 6, '97. 


BANATUL 


MOŞTENIRE 

Concurs organizat din iniţiativa 
Alianţei pentru Sprijinirea Basarabiei. 
Ediţia a IIl-a, nr. 1,'96; Ediţia a V-a, nr.6, 
'97. 


NU UITA CĂ EŞTI ROMÂN 
Vodă Gh., Nivelarea fără buldozer, 
nr. 1—2, '97. 


OBIÎRŞII 

Dan l., Unele aspecte ale lexicului 
românesc de origine latină, nr. 2, '96. 

Dron I., Cu privire la originea 
numelui topic Reni, nr. 1, '96; Supli- 
mentări la opiniile privind originea 
numelui Basarab, nr. 1—2, '97. 

Manczak W., De ce Dacia, spre 
deosebire de alte provincii dunărene, 
nu a fost slavizată? (Notă bibliografică 
de Grigore Cincilei), nr. 1—2, '97. 

Rusnac G., False polisemii în 
dicţionare explicative româneşti, nr. 1, 
'96; Matrice etemice şi etememice 
poliglote (rediscutarea etimologiei rom. 
talpă), nr. 2, '96. 

Rusu V., Sur la tensoin montagne 
— mer, nr. 1—2, '97. 


OMUL DEPLIN AL CULTURII 
ROMÂNEŞTI 

“Apariţia medaliilor Eminescu in- 
tegral este un act de cultură.” Interviu cu 
dl Nicolae Chirilciuc, nr. 1—2, '97. 

Buzaşi i., Eminescu şi Transil- 
vania, nr. 3—4, '96. 

Buzatu |., Eminescu şi Avram lan- 
cu, nr. 1,'96. 

Ciopraga C., Poezia — mister şi 

revelaţie, nr. 1, '96. 

Eminescu M., Doina, nr. 1—2, '97. 

Niţu G., Nostalgia raiului pierdut 
sau Memento mori. Fragmentul dacic 
— prezentare generală, nr. 1, '96. 

“Pentru a întîmpina nevoile de 
studiere a operei eminesciene ne-ar fi 
de imediată necesitate o ediţie de 
consens unanim, corectă...” Dialog: 
Alexandru Bantoş — Aurelia Rusu, nr. 
5—6, '96. 

Rusu A., Omul: limită şi aşteptare 
în timp, nr.3—4, '96; De la Doina, doinita 
la Doina; Două file din manuscrisele 
eminesciene, nr. 1—2, '97. 


ONOMASTICĂ 

Graur M., Florea S., Să ne cu- 
noaştem şi să ne păstrăm numele, nr. 1, 
'96. 


OPINII ŞI ATITUDINI 

Butuc P., Cîteva precizări în legă- 
tură cu “noua” reformă ortografică, nr. 2, 
'96. 

Matcovschi D., Elogiu sau bles- 
tem?, nr. 1,'96. 

Mătcaş N., În ce limbă a sadove- 
nizat Sadoveanu?, nr. 1,'96; Unde şi cînd 
a vorbit Densusianu-despre o limbă 
moldovenească?, nr. 3—4,'96; Expulzat 
din istorie pentru românism, nr. 5—6, '96; 
O întreprindere falită sau acad. lon 
Petrovici versus Petre P. Moldovan, nr. 
3—4, '97; Mioriţă poliglotă?, nr. 6, '97. 


ORA DE ISTORIE . 

Anton l., Hotin, nr. 6, '97. 

Bantoş Al., Ilustru cărturar şi distins 
patriot, nr. 3—4, '96. 

Concluziile şi recomandările 
Seminarului “Reforma învăţămîntului 
istoric în Moldova”, nr. 3—4, '96. 

Declaraţia Asociaţiei Istoricilor din 
Moldova, nr. 3—4, '96. 

Gafencu Gr., Raportul din 1 august 
1941 către Mihai Antonescu, ministrul 
afacerilor străine, nr. 5—6, '96. 

Husar Al., Cetatea Hotin, nr. 1—2, 
3—4, 6, '97. 

importantă întrunire a istoricilor, nr. 
3—4, '96. 

loniţă l., Romanizarea Daciei 
răsăritene în prima jumătate a mileniului 
Id. Hr., nr. 5=6, '96. 

Nandriş Gr., Memoriu. Drepturile 
națiunii române asupra Basarabiei şi 
Bucovinei, nr. 3—4, '96. 

- Rezoluţia Conferinţei Asociaţiei 
Istoricilor din Moldova, nr. 3—4, '96. 


Seminarul “Reforma învățămîn- 
tului istoric în Moldova”, nr. 3—4, '96. 

Simion A., Răpirea Basarabiei. 
Înțelegerea sovieto-germană în proble- 
ma Basarabiei şi a nordului Bucovinei, 
nr. 5—6, '96. 

Ţurcanu l., Cu privire la cursul 
naţional de istorie în Republica Moldo- 
va, nr. 3—4, '96. 


PAGINI DIN 
LINGVISTICII NAŢIONALE 

Melnic V., Leca Morariu despre 
istroromâni, nr. 3—4, '97. 


ISTORIA 


PERMANENŢA CLASICILOR 

Cernăuţi-Gorodeţchi M., Reali- 
tatea basmului. Cîteva scurte consi- 
deraţii (cu aplicaţie la texte de Eminescu 
şi Creangă), nr. 2, '96. 

Crăciun V., Lexicul reliefului în 
creaţia lui V. Alecsandri, nr. 2, '96. 


POPAS ÎN ŢARA DORNELOR 
Ţăranu P., Lucian Blaga şi mitul 
mioritic din Dorne, nr. 3—4, '96. 


PREZENTĂRI ŞI RECENZII 

Apetri D., Constantin Loghin: 
Istoria literaturii române din Bucovina: 
1775—1918, nr. 1—2, '97. 

Bordeianu L., “Sufletul mi-e pasă- 
rea ucisă/ Prinsă cu aripile-ntre ramu- 
ri...”, Alexandru Lungu: Zariştea din timp, 
nr. 3—4, '96. 

Ciocan lu., Emilian Galaicu-Păun: 
Gesturi (Trilogia nimicului), nr. 2, '96. 

Ciocanul., Adevărul despre şi 
pentru noi, nr. 5—6, '96. 

Ciurcă Gh., Petru Ţăranu: Memo- 
ria Dornelor, nr. 6, '97. 

Corcimari V., Ancheta dialectală 
ca formă de comunicare, nr. 6, '97. 

Cotelnic T., Un nou manual de 
latină, nr. 3—4, '97. 

Crudu D., Andrei Bodiu: Poezii 
patriotice, nr. 2, '96; Cîteva gînduri 
despre Radu Petrescu, nr. 6, '97. 

Desovietizarea istoriei literaturii 
române din Republica Moldova. Lansa- 
rea nr. 5 al revistei “Limba Română”, nr. 
6, '97. 

Dinescu V., Dragoş Vicol: Cor- 
nul de aur, nr. 1,'96. 

Fassel L., Fabula unei fibule, nr. 
5—6, '96. 

Guţu V., George Beldescu: Pun- 
ctuaţia în limba română, nr. 3—4, '96. 

Meinic V., Un îndreptar de primă 
necesitate, nr. 3—4, '96; Dicţionar de 

chimie şi tehnologie rus-român, nr. 5— 
6, '96. 

Moroianu C., Grigore Brîncuş: 
Cercetări asupra fondului traco-dac al 
limbii române, nr. 3—4, '96. 

Popescu T., Corneliu Florea: Note 
pe drumurile lumii, nr. 1—2, '97. 

i Ştefănescu Şt., Contribuţii româ- 
neşti la civilizaţia europeană, nr. 6, '97. 

Ţîmbală L., Omagiu academi- 
cianului Nicolae Corlăteanu la 80 de 
ani, nr. 1—2,'97. 

Vaculovschi M., Travesti de Mir- 
cea Cărtărescu — roman modern, nr. 2, 
'96; Dragostea noastră netrecătoare, nr. 
5—6, '96. 

Vieru St., Claudia Cemiîrtan, Anatol 
Ciobanu: Limba latină. Manual! pentru 
clasa a X-a, nr. 1—2, '97. 


PRO DIDACTICA 

Ciocanu |., Literatura română din 
Republica Moldova (perioada post- 
belică): Vladimir Beşleagă, Vasile 
Coroban, nr. 1—2, '97. 

Crişan Al., Literatura naţională şi 
limba maternă în învătămîntul liceal 
european, nr. 5-—6, '96. 

Crişan Al., Sâmihăian F., Limba 
română ca disciplină de învăţămînt: un 
fragment de istorie culturală, nr. 3—4, 6, 
'97. 

Drăgotoiu |., Dezvoltarea expri- 
mării orale şi scrise a elevilor (Com- 
punerile şcolare), nr. 1—2, '97. 

Goia V., Evaluarea cunoştinţelor 
de limbă şi literatură prin teste doci- 
mologice, nr. 1—2, '97. 

lachim l., Trepte şi paralele la 
predarea literaturii vechi, nr. 3—4, '96. 

Lelea E., Activităţile extraşcolare 
şi cultivarea limbii, nr. 3—4, '96. 

Melniciuc |., Probleme ale culturii 
limbii române în şcoală, nr.3—4, '96. 

Pâslaru V., Educaţia lingvistică şi 
literară în contextul reformei învă- 
ţămîntului, nr. 3—4, '96; Limba şi litera- 
tura română în contextul învăţămîntului 
formativ, nr. 1—2, '97. 

Şchiopu C., Creativitatea elevilor 
la lecţiile de literatură, nr. 3—4, '96. 

Vicol l., Puncte de vedere la 
predarea foneticii, nr. 1, '96. 

Zagaevschi V., Reflecţii privind 
predarea “sintaxei propoziției într-un 
mediu dialectal, nr. 1—2, '97. 


AGENDA DIRIGINTELUI 
Marinescu A., Corespondenţa, nr. 
1—2, '97. 


BACALAUREAT 

Programe pentru examenele la 
limba şi literatura română, anul de studii 
1996/1997, nr. 1—2, '97. 


COMENTARII LITERARE 

Cernăuţi-Gorodeţchi M., Labirintul 
temporal în Răceala şi A treia ţeapă de 
Marin Sorescu, nr. 1—2, '97. 

Funariu l., Eugen Barbu: Groapa, 
nr. 1—2, '97. 

Itu 1., Horia Lovinescu: Moartea 
unui artist, nr. 1—2, '97. 

Popescu S., Pădurea şi muntele 
în poezia lui G. Topîrceanu, nr. 1—2, '97. 

Vaculovschi M., Trebuiau să poar- 
te un nume de Marin Sorescu, nr. 1—2, 
'97. 


CONSPECT 

Bolocan V., Evaluarea şcolară, 
nr. 3—4, '97. 

Chirinciuc V., Despre estetica 
limbii, nr. 3—4, '96. 

Holban I., Dimitrie Cantemir şi 
Onisifor Ghibu — două puternice surse 
de atracție pentru pedagogi, nr. 1—2, 
'97. 


EXPERIENȚĂ 

Bolocan V., Tehnici eficiente de 
predare a limbii şi literaturii române, nr. 
1—2, '97. 

Cojocaru C., Tangenţe scriitor — 
profesor — elev în cadrul lecției de 
literatură, nr. 3—4, '97. 

Dobzeu E., Ciuleandra del. 
Rebreanu, nr. 3—4, '97. 

lachim I., Jocul imitativ — metodă 
eficientă pentru formarea deprinderilor 
de receptare şi elaborare 
a operelor epice, nr. 3—4, '97. 


PRELEGERI OPORTUNE 

Botezatu E., George Bacovia: De- 
cor; George Meniuc: Toamna lui Orfeu: 
Grigore Vieru: Ars Poetica; Două texte 
de Nichita Stănescu (Cîntec; Poveste 
sentimentală), nr. 1—2, '97; Mihai 
Eminescu: Sara pe deal; larna baco- 
viană. Decembrie; Goga — poet al jalei 
şi al revoltei. Noi, Bătrînii; George 
Meniuc; Vasul nălucă, nr. 3—4, '97. 


REMEMBER 

Colesnic L., Limba română în 
liceul regional din Chişinău (1833— 
1917), nr. 3—4, '97. 

PROFILURI 
Simionescu C., Victor lon Popa, 
nr. 2, '96. 


PUNCTE DE REPER 
Cimpoi M., losif Vulcan şi para- 


digma pionieratului cultural -moldo-. 


venesc (basarabean), nr. 1—2, '97. 


RECONSTITUIRI 
Digodi I., institutul social român din 
Basarabia, nr. 2, '96. 


RESPIRO 

Marquez Gabriel Garcia, Urma 
sîngeiui tău pe zăpadă. Proză, nr. 1—2, 
'97. 

Maugham S., Succesul, nr. 3—4, 
'97. 

Tobi S., Înălţare, nr. 6, '97. 


REVISTA REVISTELOR 

Bantoş A.,Cel de-al doilea SEMN, 
nr. 1,'96. 

Bordeianu L., Contrafort — revistă 
a scriitorilor tineri, nr. 2, '96. 

Cicoare L., Limba şi literatura 
română (Revistă trimestrială pentru 
elevi, nr. 1, 2, 3—4, 1995, Bucureşti), nr. 
3—4, '96. 

Constantinovici E., Revistă de 
lingvistică şi ştiinţă literară (nr. 2, 1996), 
nr. 3—4, '96. i 

Dumbrăveanu l., Un anuar al 
spiritualităţii şi culturii româneşti, nr. 5— 
6, '96. 

Răileanu T., Revistă de lingvistică 
şi ştiinţă literară (nr. 1, 1996), nr. 2, '9%6; 
(nr. 4, 1996); nr. 1—2, '97. 

Ungureanu E., Revistă de lingvis- 
tică şi ştiinţă literară (nr. 3, 1996), nr. 5— 
6, '96. 


ROMÂNI 
MIRCEA ELIADE 

Handoca M., Mircea Eliade des- 
pre spiritualitatea românească, nr. 1,'96. 

Havriliuc N., Printre romanele lui 
Mircea Eliade, nr. 1, '96. 

Leonăchescu N., intelectualul în 
perioadă de tranziţie. Cazul lui Mircea 
Eliade, nr. 1,-'96. 

Mircea Eliade la Chişinău, nr. î, 
'96. 

Vasilescu D. şi S., Materiale noi 
din laboratorul de creaţie al lui Mircea 
Eliade, nr. 1,'96. 

Vasilescu Gr., Mircea Eliade: 
dimensiuni ale gîndirii filozofice, nr. 1, 
'96. 


UNIVERSALI — 


SALONUL NAȚIONAL DE 
CARTE — 1996 

Corlăteanu N., Jubileu publicistic, 
nr. 5—6, '96. 

Revista “Limba Română” la cinci 
ani de activitate, nr. 5—6, '96. 


SCRIITORI CONTEMPORANI 

Tudoreanu R., Prezentul dramatic 
în romanele lui Augustin Buzura, nr. 2, 
'96. 


SINTAXĂ 

Lăzărescu L., Sinonimia sintactică 
dintre părţile de propoziţie şi propoziţii, 
nr. 1, '96. 


SINTEZE 

Golban P., Repere aie simbolis- 
mului european şi ale celui românesc, 
nr. 1—2, '97. 


SOCIOLINGVISTICĂ 

Bahnaru V., Corelaţia dintre mor- 
fologie şi lexicologie, nr. 1—2, '97. 

Ciobanu A., Corectitudinea pun- 
ctuaţională, nr. 1—2, '97. 

Colţun Gh., Aspecte ale corelaţiei 
dintre frazeologisme şi părţile de vor- 
bire, nr. 1—2, '97. 

Seriot P., Ethnos şi demos. Con- 
strucţia discursivă a identităţii colective, 
nr. 1—2, '97. 

Sparionoapte D., Bilingvism asi- 
metric decretat, nr. 3—4, '96. 


STAREA DE VEGHE 

Andronescu Ş., Identitate româ- 
nească, nr. 3—4, '97. 

Bahnaru V., Patriot-naţionalist. 
Recitirea cuvintelor, nr. 3—4, '97. 

Bordeianu L., Puterea, nr.5—6, 
'96. 

“Consider că victoria limbii româ- 
neşti în Basarabia este asigurată.” Dia- 
log: Alexandru Bantoş — Eugen Holban, 
nr. 5—6, '96. 

Cubreacov V., Himericul glotonim 
“limba moldovenească” va produce 
negreşit efectul bumerangului, nr. 1, '96. 

Declaraţia colectivului Institutului 
de Lingvistică al A.Ş.M,, nr. 1, '96. 

Declaraţia Uniunii Scriitorilor din 
Moldova, nr. 1, '96. 

Discursul dlui Aurel Cepoi, depu- 
tat din partea Fracţiunii “Unitatea Social- 
istă”, rostit în cadrul şedinţei Pariamen- 
tului Republicii Moldova din 9 februarie 
1996, nr. 1, '96. 

Dron l., Schimbarea denumirilor 

geografice în sudul Basarabiei — o 
metodă de asimilare şi mancurtizare a 
băştinaşilor, nr. 3—4, '97. 

Istrati L., Şi națiunea, şi limba sunt 
date de Dumnezeu, şi doarunul Dumne- 
zeu le poate schimba, nr. 1, '96. 

Lucinschi P., Timpul va sugera 
soluţii mai potrivite, nr. 1, '96. 

Matei V., Problema limbii este 
stîlpul infamiei la care va fi țintuit 
Parlamentul actual, nr. 1, '96. 

“Mă îngrijorează starea limbii ro- 
mâne în Basarabia.” Dialog: ion Mel- 
niciuc — Anatol Eremia, nr. 3—4, '96. 

Meinic V., Chiriaşi în propria ţară, 
nr. 2, '96. 

Memorandumul cu privire la situ- 
aţia românilor (moldovenilor) din Ucra- 
ina, nr. 3—4, '97. 

Moşanu Al., A ne lipsi de limba 
marilor clasici români, a ne înstrăina de 
istoria bimilenară a poporului este o ten- 
tativă de a ne transforma într-un conglo- 
merat de oameni rătăciţi, nr. 1, '96. 

Pavlicenco V., Între politică şi 
lingvistică, nr. 2, '96. 

Pop A., Liberty Bingo; Tratatul cu 
Ucraina. Poeme politice, nr. 3—4, '97. 

Rusu V., Limba este însăşi cultura 
unei etnii, nr. 3—4, '97. 

“Salvarea noastră e în tînăra 
generaţie, care ţine tot mai sigur în miini 
drapelul marii respiraţii naţionale de la 
1989." Alexandru Bantoş în dialog cu di 
dr. prof. lon Borşevici, nr. 3—4, '96. 

Snegur M., Oficializarea glotoni- 
mului “limba moldovenească” este o 
acţiune falimentară, nr. 1, '96. 

Tătaru A., Limba română încotro? 
Modificările negative, contrare păstrării 
specificului românesc al limbii, nr. 3—4, 
'97. 

Unitatea spirituală a românilor 
dincolo de frontiere. Masă rotundă cu 
participarea dlor E. Coşeriu, S. Berejan, 
A. Ciobanu, D. lrimia, P. Miclău şi Gh. 
Moldovanu, organizată în cadrul Colo- 
cviului Internaţional de Ştiinţe ale Lim- 
bajului (Suceava, 13—15 octombrie 
1995), nr. 1, '96. 


STILISTICĂ ŞI POETICĂ 

Vicol N., Potenţa fono-estetică şi 
plenitudinea etică a cuvîntului scris 
(Marginalii la creaţia lui Grigore Vieru), 
nr. 3—4, '97. 


TEZAUR FRAZEOLOGIC 
Colţun Gh., Sfînt să-ţi fie rostul sau 
Povestea vorbei, nr. 5—6, '96. 


VIAŢA CA O CORIDĂ 

“Dacă aş pune fotografie lingă 
fotografie ar ieşi un film în mişcare." Leo 
Butnaru în dialog cu Vasile Blendea, nr. 
6, '97. 

“Sunt răstignit între contradicții.” 
Leo Butnaru în dialog cu Octavian Paler, 
nr. 1—2, '97. 


VIAŢA CĂRŢII 

Chihaia L., Cărţi vechi româneşti 
din Donaţia Hasdeu în patrimoniul 
Bibliotecii Centrale Universitare “M. 
Eminescu” din laşi, nr. 2, '96. 


VOCABULAR 

Druţă I., Stilistica neologismului în 
publicistica actuală, nr. 3—4, '96. 

Eremia A., Dicţionarul entopic al 
limbii române (Litera “C”, 1), nr. 1, '96. 

Rusnac G., Criterii structurale de 
identificare a elementelor lexicale indi- 
gene, nr. 6, '97. 

Rusu C., Dicţionarul explicativ 
concentric — o necesitate, nr. 6, '97. 


CONCURS DE CREAŢIE — 1998 


1. Probele concursului revistei Limba Română: 

a) Poezie, 

b) Proză, eseu, tabletă, 

c) Lucrări didactice la limba şi literatura română 

(experienţă, analize, comentarii, sinteze, interpretări). 
2. Cele mai bune lucrări vor fi publicate în revistă şi în volume 
separate din colecţia Biblioteca revistei “Limba Română”. 

3. Pentru învingători se instituie următoarele premii: 


La compartimentul Poezie: | — 200 iei, II — 150 lei, 

III — 100 lei. 

La compartimentul Proză, eseu, tabletă: | — 200 lei, 

II — 150 lei, IHH — 100 lei. 

La compartimentul Lucrări didactice: | — 300 lei, II — 200 lei, 
III —150 lei. 


4. Juriul concursului se constituie din colegiul de redacţie al revistei. 
Preşedinte al juriului — lon UNGUREANU, vicepreşedinte al 
Fundaţiei Culturale Române. 

5. Totalurile concursului vor fi publicate în nr. 6, 1998, al revistei 
“Limba Română”. 

5. Lucrările, cu specificarea “Pentru concurs”, însoţite de o poză, 
vor fi prezentate pînă la 1 noiembrie 1998 la redacţie (Casa 
Presei, str. Puşkin nr. 22, Chişinău) sau expediate prin poştă pe 
adresa: căsuţa poştală nr. 83, bd. Ştefan cel Mare nr. 134, 
Chişinău, 2012. 

6. Concursul este deschis pentru toate categoriile de cititori, 
inclusiv pentru elevi, liceeni, studenţi, cadre didactice etc. 


rea RZA aer seal 
al a aa 


DIN SUMAR 


Anton CRIHAN. Cum s-a făcut Unirea 
lon ȚURCANU. Sfatul Ţării și problema limbii de stat 
lon VARTA. Aspecte ale mișcării naţionale 
din Basarabia (1812—1918) 
Nicolae MĂTCAȘ. Prutul, apă a uitării? 
Anatol PETRENCU. Constantin Stere și Unirea 


Alexandru HUSAR. Mioriţa din nou 


Probleme ale limbii române actuale: Vitalie MARIN, 
lon MELNICIUC, Liliana CIUDIN, Ana VRĂJITORU 


BACALAUREAT — '98. Teme la limba și literatura română 


Concursul de creaţie ai revistei: 
Mihai OLENSCHI, Victoria Lisii, Aurelia CAZACLIU 


Limba naţională trebuie să fie privită ca cetatea cea 
mai tare a unei naţiuni. 


Ziarul “Basarabia”, Chişinău, august 1906 


